
উৎসর্গ 


«নিমাই তাহারে ধরিয়াছে বুকে, বুদ্ধ নিয়াছে কোলে ৷” 


__কাজী নজরুল ইস্লাম। 


দেশবন্ধু চিত্তরঞ্জন দাশ স্মরণে 


সেবক গ্রন্থকার । 


নিবেদন 


১৯৩০ খৃষ্টাব্দে এই বক্তৃতাগুলি লেখা হয়। এ বৎসর নবদ্বীপ 
রীপ্রীবিষুণপ্রিয়া সমিতির আমন্ত্রণে, দোল-পর্রিমার দিনে শ্রীন্রীমহা প্রভুর 
নাটমন্দিরে একট বক্তৃতা প্রথম পাঠ করি। বিষ্ণুপ্রিয়া সমিতি আমাকে 
“গৌড়তত্বরত্বীকর, উপাধি প্রদান করিয়৷ সম্মানিত করেন। ১৯৩১ খৃষ্টাব্দে 
রেঙ্গুনে ইহার কতকগুলি বক্তৃতা পাঠ করি। ১৯৩৩-৩৪ খৃষ্টাব্দে 
কলিকাতা বাগবাজার শ্রীরামকৃষ্ণ মঠে ইহার অনেকগুলি বক্তৃতা পাঠ: 
করি। পরিশেষে ১৯৪৮ খৃষ্টাব্দে এপ্রিল মাসে কলিকাতা বিশ্ববিদ্যালয়ে 
ইহার ৪টী বক্তৃতা পাঠ করি। এই সমগ্র ১২টী বক্তৃতা এক্ষণে কলিকাতা 
বিশ্ববিদ্যালয় প্রকাশ করিলেন। এজন্য সাধারণভাবে উক্ত বিশ্ববিদ্যালয়ের 
নিকট এবং বিশেষভাবে আমার সহপাঠী বন্ধু শ্রীসতীশচন্দ্র ঘোষ, এম. এ, 
রেজিষ্ট্রার মহাশয়ের নিকট অশেষ কৃতজ্ঞতা জানাইতেছি। রেজিষ্ট্রার 
মহাশয় উদ্যোগী না হইলে এত শীত্ৰ এবং এত সহজে বক্তৃতাগুলি ছাপা 
হইত না__বহু বিদ্ধ ছিল। 

কলিকাতা বিশ্ববিদ্যালয়ে বক্তৃতা দিবার সময়ে মাননীয় ভাইস্‌- 
চ্যান্সেলার ডাঃ প্রমথনাথ ব্যানার্জি, এম. এ" ডি. লিট্‌. আমাকে দেশবন্ধু 
চিত্তরঞ্জন দাশের কৃপাপাত্র ও তদ্সম্পাদিত ‘নারায়ণ’ পত্রিকার লেখক 
হিসাবে যে উচ্চ প্রশংসায় সম্মানিত করিয়া সভাস্থলে পরিচয় করাইয়া 
দিয়াছেন এবং আমার প্রিয়বন্ধু বাংলার রঙ্গমঞ্চের নবধুগ-প্রবর্তক 
অপ্রতিদ্বন্থী নটকেশরী শ্রীশিশিরকুমার ভাছুড়ী, এম. এ. বক্তৃতাশেষে 
আমাকে ধন্যবাদ দিতে গিয়া যে সকল প্রশংসা করিয়াছেন তজ্জন্য এই 
উভয় মনিষীর নিকট আমি আন্তরিক কৃতজ্ঞতা জানাইতেছি। | 

দেশবন্ধুর জ্যেষ্ঠা কন্যা শ্রীযুক্ত অর্পণা রায়, কীর্তন-সরব্বতী, আমার 
সহিত গ্রীচৈতন্যদেবের ‘নদীয়ানাগর’ ভজন পদ্ধতি সম্পর্কে আলোচন৷ 
করিয়া আমাকে সাহায্য করিয়াছেন। স্পষ্ট বলাই ভাল, তিনি 
নদীয়ানাগর’ ভজন পদ্ধতির অনুকূলে মত দেন নাই। আমার অধ্যাপক 
স্বর্গীয় মনমোহন ঘোষের কনিষ্ঠা কন্যা বেথুন কলেজের অধ্যাপিকা 


1০ 


শ্রীমতী লতিকা ঘোষ, বি. এ ( কলিকাতা ), বি. লিট (অক্সন্), আমার 
সহিত শ্রীপাদ নিত্যানন্দ প্রভুর প্রচার সম্পর্কে মহাপ্রভুর নিকট আচার্য্য 
অদ্বৈত প্রভুর নীলাচলে তর্জা-প্রহেলিকা প্রেরণের যোগাযোগ ও 
সম্বন্ধ, সম্যক্‌ বিচার বিশ্লেষণ করিয়া সাহায্য করিয়াছেন। তিনি বলেন, 
প্রীপাদ নিত্যানন্দ প্রভুর প্রচারের সহিত আচার্য্য অদ্বৈতৈর তর্জা- 
প্রহেলিকার যোগাযোগ আছে। আমার বন্ধু নবদ্বীপবাসী স্থসাহিত্যিক 
শ্রীজনরঞ্রন রায় চৈতন্যভাগবত রচয়িতা প্রীবৃন্বাবনদাস ঠাকুরের 
জন্মতারিখ লইয়া অনেক তর্ক-বিতর্কের পর শেষে আমার সহিত একমত 
হইয়া আমাকে সাহায্য করিয়াছেন। এজন্য ইহাদের সকলের নিকট 
এবং পৃথকভাবে প্রত্যেকের নিকট আমার আন্তরিক কৃতজ্ঞতা 
জানাইতেছি। 

আর উল্লেখযোগ্য, আমার জোস্ঠপুত্র শ্রীনবশঙ্কর রায়চৌধুরী এই 
দ্বাদশটী বক্তৃতার পাণ্ডুলিপি লিখিয়াছে। আর আমার মধ্যম পুত্র 
প্্ীগৌরীশঙ্কর রায়চৌধুরী, বি. কম, এ. আই. আই. বি, ও তাহার বন্ধু 
্রীন্থধাংশু মাধব দে, বি.এ, এই সমগ্র বক্তৃতাগুলির প্রুফ সংশোধন 
করিয়াছে। এজন্য তাহার! প্রত্যেকে আমার ধন্যবাদের পাত্র। __ইতি। 


গীরতলা j 
নবদ্বীপ পোঃ, নদীয়া জেলা | _ গ্রন্থকার 
১ল। কান্তিক, ১৩৫৬ । 

রি 


সুচীপত্র 
প্রথম বক্তৃতা 


[ ্রীচৈতন্ের জন্মের অব্যবহিত পূর্বে গৌড়েশ্বর নবদীপের ব্রাহ্মণদের 
“জাতি প্রাণ” লইবার আদেশ দিয়াছিলেন কি-না? আদেশ প্রত্যাহার করার কারণ 
কি? পিরল্যা গ্রাম কোথায়? অদ্বৈত ও যবন হরিদাস শ্রীকৃষ্ণের অবতারের জন্য 
কেন প্রার্থনা করিতেছিলেন? শ্রীচৈতন্যদেবের কৃষ্ণের অবতার হইবার কারণ কি? 
অবতারের উদ্দেশ্য সম্বন্ধে বিভিন্ন চরিতগ্রন্থের মত। বিভিন্ন মতের সামঞ্জস্তের 
চেষ্টা। ] 

পৃঃ ১৩৩ 


দ্বিতীয় বক্তৃতা 

[শিশু নিমাইয়ের বাল্য-দৌরাত্মোর-_১ম অধাদয়_২য় অধ্যায়। নিমাইয়ের 
বাল্য-দৌরাত্ম্যে তাহার ভবিষ্যৎ জীবনের আভাষ পাওয়া যায় কি-না ? বিশ্বরূপের 
সন্যাসে নিমাইয়ের প্রথম মানসিক পরিবর্ভন। নিমাইয়ের ছাত্রজীবনের বৈশিষ্ট্য । 
তিনটি অধ্যাপকের মধ্যে পণ্ডিত গন্দাদাসের গুরুত্ব। নিমাই কোন্‌ কোন্‌ শান 
অধ্যয়ন করিয়াছিলেন? মুরারি গুপ্ডের সহিত বিগ্যা-কলহ। জগন্নাথ মিশ্রের 
তিরোভাব। নিমাইয়ের শচীমাতাকে সান্ধনা প্রদান। গঙ্গার ঘাটে লক্ষ্মীর সহিত 
নিমাইয়ের সাক্ষাৎ। ] 


পৃঃ ৩৪-_-৬১ 


তৃতীয় বক্তৃতা 

[হুসেন সাহর রাজত্বকাঁল__নবধীপলীলার পটভূমি। নিমাইয়ের লক্ষ্মীর 
সহিত বিবাহ। বিভিন্ন চরিতগ্রন্থের বর্ণনা । জয়ানন্দ ও লোচনে নদীয়ানাগর ভাব 
বর্ণন_বৃন্দাবনদাসে হইার প্রতিবাদ। নিমাইয়ের অধ্যাপকলীলা__বায়ুরোগ। 
ঈশ্বরপুরীর নবদ্বীপ আগমন। দিগ্িজযীর পরাভব। অধ্যাপক নিমাইয়ের পূর্বে 
গমন। সর্প দংশনে লক্ষ্মীর মৃত্যু । নিমাইয়ের গৃহে প্রত্যাবর্তন_“সংসার অনিত্য”, 

এই কথা থিয় মাতাকে সাস্বনা দান। ] 
পৃঃ ৬২--৯১ 


lo 


চতুৰ্থ বক্তৃত৷। . 

[নিমাইয়ের সহিত বিষ্ণুপ্রিয়ার দ্বিতীয়বার বিবাহ । হরিদীসের নবদ্বীপ 
আগমন, বিভিন্ন চরিতগ্রন্থের মতবিরোধ ও তাহার সামগ্রস্ত বিধান। গয়া গমন । 
গয়া হইতে ফিরিয়া নিমাইয়ের মানসিক পরিবর্তন বৃদ্ধি। ১ম স্তর। ইহার পাঁচটা 
কারণ নির্দেশ । পণ্ডিত গঙ্গাদা নিমাইয়ের ভবিষ্যৎ জীবন সম্পর্কে কোন ধারনায় 
আসিতে পারেন নাই কেন? অধ্যাপক জীবনের পর্যাবসান কেন এবং কবে হইল ? 
বাযুব্যাধি অথবা কুষ্ণপ্রেমের উন্সন্ততা। শেষ ১২ বৎসর দিব্যোন্সাদের অঙ্কুর 


নিমাইয়ের মানসিক পরিবর্তনের এই অবস্থায় পাওয়া যায় কি-না? ] 
পৃঃ ৯২--১২৩ 


পঞ্চম বক্তৃতা 


[নিমাইয়ের মানসিক পরিবর্তনের ২য় স্তর। অদ্বৈত নিমাইয়ের পরবর্তী 
জীবন সম্পর্কে ভবিষ্যৎ ভ্রষ্টা, গদাধর নহেন। নিমাইয়ের বৈষ্ণব আন্দোলনের নেতৃত্ব 
গ্রহণ। কীর্তনারস্ত। কাজীর অত্যাচার। পাষণ্ডীর দৌরাত্ম্য। রাষ্ট্র ও সমাজের 
আবেষ্টন। নিত্যানন্দের নবদ্বীপ আগমনের হেতু কি? শ্রীবাদ ভবনে নিমাইয়ের 


অভিষেকের অর্থ কি? অভিষেকের সময় অদ্বৈত ও নিত্যানন্দের কথোপকথন . 


ভবিষ্যৎ প্রচারের উদ্দেশ্য নির্দারণ। যবন হরিদাসের উপর রাজ অত্যাচারের দরুণ 


নিমাইয়ের অবতার হইবার কারণ উল্লেখ । ] 
পৃঃ ১২৪--১৫৮ 


বন্ঠ বক্তৃতা 


[ নিমাই পণ্ডিতের বৈষ্ণব ধর্ম প্রচারের আজ্ঞা । নিত্যানন্দ ও যবন হরিদাস, 
এই ছুই জনকে নিমাই পণ্ডিত কেন প্রথম প্রচারকরূপে নির্বাচন করিলেন? প্রচারে 
বিদ্ল ও তাহার কারণ বিশ্লেষণ । জগাই-মাধাই উদ্ধার-_প্রচারের অভিনব প্রতি 
নিরূপণ । চন্দ্রশেখর ভবনে নাটকাভিনয়। নিমাইয়ের রুক্মিণী বেশে ন্ৃত্য-_ইহার 
তাৎপৰ্য্য কি? পুনরায় কাজী ও পাষণ্ডীর অত্যাচার__-কারণ বিশ্লেষণ। প্রতিবাদে 
নগর সংকীর্তন। চাদ কাজী কে? সিম্বুলিয়া গ্রাম কোথায়? চাদ কাজীর বাড়ী 
আক্রমণ ও লুষ্ঠন সম্পর্কে বিভিন্ন চরিতগ্রন্থের মতের সামগ্রন্তের চেষ্টা । ] 

পৃঃ ১৪৯--১৮৬ 


0/০ 


অপ্তম বক্তৃতা 


[নিমাইয়ের সন্যাস গ্রহণের কারণ বিচার। নিত্যানন্দকে সন্্যাসের সংকল্প 
জ্ঞাপনে নিত্যানন্দের উত্তর। গদাধরের আপত্তির হেতু কি? সন্ত্যাসের উদ্দেশ্ঠ 
কথন ও. তৎসম্বন্ধে বিভিন্ন চরিতগ্রন্থের মতবাদের আলোচন1। . শচীমাতা ও 
বিষ্ুপ্রিয়ার আপত্তি। নিমাই অদ্বৈতকে সন্াসের. সংকল্প জ্ঞাপন করিয়াছিলেন 
কি-না? কাটোয়ায় কেশব ভারতীর নিকট সন্যাস গ্রহণ। শ্রীকুষ্ণচৈতন্য নাম কেন 
হইল? সন্ন্যাসের পর শ্রীটচতন্য প্রথম হরিদাসের বাড়ী গরিয়াছিলেন কি-না? 
শান্তিপুর অদ্বৈতভবনে শচীমাতার সহিত সাক্ষাৎ ও নীলাচল বাসের উপযোগীতা 
সম্বন্ধে কথোপকথন ৷ ] - 

পৃঃ ১৮৭--২২২ 


অষ্টম বক্তৃতা 


[ শ্রীচৈতন্ের নীলাচল গমন ও নীলাচল বাসের হেতু কি? ভুূবনেশ্বরে 
চৈতন্দেবের শিবপূজা উপলক্ষে দামোদর পণ্ডিতের প্রতিবাদ এবং মুরারি গুপ্চের 
সমর্থনের হেতু কি? এ শিবস্তোত্র চৈতন্যদেবের নিজের রচিত কি-না? 
শরীকুষ্ণচৈতন্য ও বান্থদের সার্বভৌমের মধ্যে কথোপকথন সম্পর্কে চরিত গ্রন্থে বিভিন্ন 


-মৃত ও তাহার সামঞ্জস্য | ] 
হ পৃঃ ২২৩--২৪৬ 


নবম বক্তৃতা 


[ শ্রীচেতন্তদেবের দাক্ষিণাত্য ভ্রমণ__বিভিন্ন গ্স্থের বিভিন্ন মতের সামঞ্জন্ত। 
রামানন্দের সহিত সাক্ষাতের মূল কোথায়? শ্রীচৈতন্ত অবতারের উদ্দেশ্য সম্বন্ধে 
রামানন্দ রায়ের নৃতন ব্যাখ্যা কী? রামানন্দ রায় এ ব্যাখ্যা কোথায় পাইলেন? 
নবদ্বীপের ভক্তমপ্তলীতে রামানন্দের ব্যাখা তখন সম্পূর্ণ অবিদিত। দাক্ষিণাত্য 
ভ্রমণাস্তর বোম্বাই প্রদেশে ভ্রমণের উদ্দেশ্য কী? শ্রীচৈতন্দেব সমাজ-সংস্কারক 


ছিলেন কি-না? নীলাচলে পুনরাগমণ। ] 
J পৃঃ ২৪৭-২৭৫ 


দশম বক্তৃত৷ 


[শ্রীচৈতন্যদেব নীলাচল হইতে রামকেলী এবং পুনরায় নীলাচল কোন্‌ 
. পথে গিয়াছিলেন? বিভিন্ন চরিতগ্রন্থের মত বিচার । রামকেলী আসিবার উদ্দেশ্য 


॥%০ 


কি? গৌড়েশ্বর হুসেন সাহ’র ছুই মন্ত্রী সাকর মল্লিক ও দবীর খাসের সহিত 
অর্ধরাত্রে গোপন সাক্ষাতের উদ্দেশ্য কি? মথুরা-বুন্দাবন গমন কোন্‌ পথে? 
ফিরিবার কালে প্রয়াগে শ্রীরূপ ও কাশীতে শ্রীসনাতনের সহিত কী কথোপকথন 
হইয়াছিল? বৈষ্ণবধৰ্শ্বের নীতিবাদ। নীলাচলে প্রত্যাবর্তন__ভরমণ শেষ ।] 


পৃঃ ২৭৬_-৩০৩ 


একাদশ বক্তৃতা 


[শ্রীপাদ নিত্যানন্দকে গৌড়দেশে প্রচারের জন্য প্রেরণের হেতু ও কাল 
নিরূপণ। ছোট হরিদাসকে বর্জ্জন। দামোদর ..পণ্ডিতকে কেন শচীমাতার নিকট 
প্রেরণ করিলেন? ঠাকুর হরিদাস নাম-জপের কী নৃতন ব্যাখ্যা দিলেন? শ্রীসনাতনের 
দেহত্যাগের সংকল্প ও চৈতন্যদেবের নিষেধের হেতু কী? পানিহাটাতে নিত্যাননের 
চিড়া মহোৎসব! চৈতন্যদেব পরে কোন আপত্তি করিয়াছিলেন কি-না? 
চৈতন্দেবের দেহত্যাগের পূর্বাভাষ কে প্রথম পাইয়াছিল? ঠাকুর হ্রিদাসের 
নির্বাণ উপলক্ষ্যে চৈতন্যদেবের চরিত্রের বৈশিষ্ট্য | ] ] 


পৃঃ ৩০৪--৩২৪ 


দ্বাদশ বক্তৃতা 
[ শ্রীচৈতন্যদেবের দিব্যোন্সাদ উজ্জল নীলমণি সম্মত কি-না? উড়িয়া এক 
স্বীলোকের জগন্নাথ দর্শন উপলক্ষে চৈতন্যদেবের ব্যবহার ও তাহার তাৎপর্য । 
শ্রীচৈতন্ের নিংহদ্বারে পতন-_চটক পর্বত গমন-_দিব্যোন্নাদের কোন্‌ অবস্থা । 
জগদানন্দকে শচীমাতার নিকট প্রেরণের হেতু কী? শ্রীচৈতন্ের তিরোভাবের 
কত বৎসর পরে প্রতাপরুত্রের মৃত্যু হয়। এ্রীঅদ্বৈতৈর তরজা-প্রহেলী প্রেরণ-- 
তরজার অর্থ কি--তরজা প্রাপ্তে দিব্যোন্মাদ বৃদ্ধি পাইবার কারণ কি? নিপ্রিত 
শঙ্করের প্রতি শ্রীচৈতন্যের ব্যবহার। সমুদ্রে পতন ও উদ্ধার । শিক্ষার্টক শ্রীচৈতন্যের 
₹ নিজ্মুখের বাক্য কি-না? নীতিবাদের ক্রমবিকাশ । প্রীচৈতন্তের দেহত্যাগ সম্বন্ধে 
বিভিন্ন মত বিচার। দেহ গেল কোথায়? গ্রীচৈতন্তোর, দেহত্যাগ শ্রবণে গৌড়দেশে 

ভক্তগণসমীপে শ্রীপাদ নিত্যানন্দের অভিভাষণ। ] 
| পৃঃ ৩২৫-৩৪৫ 


বাংল| চৰিত গ্রন্থ আচে] 


প্রথম বক্তৃতা 


[শ্রীচৈতন্যের জন্মের অব্যবাহিত পূর্বের গৌড়েশ্বর নবদ্বীপের ব্রাহ্মণদের ‘জাতিপ্রাণ’ 
লইবার আদেশ দিয়াছিলেন কিনা? আদেশ প্রত্যাহার করার কারণ কি? পিরল্যা , 
গ্রাম কোথায়? অদ্বৈত ও যবন্হরিদাস শ্রীকুষ্ণের অবতারের জন্য কেন প্রার্থনা 
করিতেছিলেন? শ্রীচৈতন্যদেবের কৃষ্ণের অবতার হইবার কারণ কি? অবতারের 
উদ্দেশ্য সম্বন্ধে বিভিন্ন চরিত গ্রন্থের মত। বিভিন্ন মতের সামন্রস্তের চেষ্টা 1] 


নিমাই যখন নবদ্বীপে শচীগর্ভে, ঠিক সেই সময় গৌড়েশ্বর ফতেসাহ 
(১৪৮৩-১৪৯১) আজ্ঞা দিলেন যে, নবদ্বীপ উচ্ছন্ন কর; নবদ্বীপের 
ব্রাহ্মণদের জাতি এবং প্রাণ নাশ কর। ইহা ১৪৮৫ খুঃর ঘটনা । 
জয়ানন্দ লিখিয়াছেন__ 
পিরল্যা গ্রামেতে বৈসে যতেক যবন 
উচ্ছন্ন করিল নবদ্বীপের ত্রা্গণ। 
বিষম পিরল্যা গ্রাম নবদীপের কাছে 
ব্ৰাহ্মণে যবনে বাদ যুগে যুগে আছে। 
গৌড়েশ্বর বিদ্যমানে দিল মিথ্যাবাদ 
নবদ্বীপ বিপ্র তোমার করিব প্রমাদ। 
গৌড়ে ব্রাহ্মণ রাজা হব হেন আছে 
নিশ্চিন্তে না থাঁকহ প্ৰমাদ হব পাছে। 
নবদ্বীপের ব্রাহ্মণ অবশ্য হবে রাজা 
গন্ধবের্ব লিখন আছে ধনুর্ময় প্ৰজা৷ [ চেঃ মঃ নদীয়া খণ্ড | 
সঃ সী Ed 
এই মিথ্যা কথা রাজার মনেতে লাগিল 


নদীয়। উচ্ছন্ন কর রাজা আজ্ঞা দিল। 
O,P./97—1 


আচন্থিতে নবদ্বীপে হৈল রাজভয় 

ব্রাহ্মণ ধরিয়া রাজা জাতি প্রাণ লয় । 
নবদ্বীপে শঙ্খধ্বনি শুনে যার ঘরে 
ধনপ্রাণ লয় তার জাতি নাশ করে। 
কপালে তিলক দেখে যজ্ঞস্থত্র কাঁধে 

ঘর দ্বার লোটে তার লৌহ পাশে বাঁধে । 
দেউল দেহরা ভাঙ্গে ওপারে তুলসী 

প্রাণ ভয়ে স্থির নহে নবদ্বীপ বাসী । 
গঙ্গাস্নান বিরোধিল হাট ঘাট যত 

অশ্ব পনস বৃক্ষ কাটে শত শত । 


Ee 


বিশারদ সুত সার্ব্বভৌম ভট্টাচার্য্য 
সবংশে উৎকল গেলা ছাড়ি গৌড়রাজ্য । 
উৎকলে প্রতাপ রুদ্র ধনুম'য় রাজা 
রত্ন সিংহাসনে সার্ব্বভৌমে কৈল পুজ্জ।। 
[ চৈঃ মঃ নদীয়া খণ্ড যবনোপদ্ৰব ] 
নদীয়া উচ্ছন্ন হইবার পর গৌড়েশ্বর রাত্রে স্বপ্ন দেখিলেন যে-_ 
“কালী খড় খর্পরধারিনী দিগন্বরী 
মুণ্ডমালা গলে কাট কাট শব্দ করি।৮__ 
রাজাকে মারিতে উদ্ভত। গৌড়েশ্বর ভয় পাইয়! পাণ্টা হুকুম দিলেন 


পূর্বের জেমত ছিল নবদ্বীপ রাজধানী 
তার শতগুণ অধিক যেন শুনি । 
3 3k ুঃ 


মহা মহাজন জে ছাড়িয়াছিল গ্রাম 
নবদ্বীপে আইলা সভে পূর্ণ হইল কাম। [চৈঃ মঃ নদীয়া খণ্ড] 
শরীক চক্র হাতে গোৌড়েশ্বরকে ভয় দেখাইলেন না। ভয় 


দেখাইলেন খড়গ হাতে মা কাঁলী। জয়ানন্দের কথা হইতে আমরা কি 
পাইলাম? পাইলাম 

১ম, গৌড়েশ্বর কেন নবদ্ীপের ব্রাহ্মণদের জাতি প্রাণ নাশ 
করিয়া, নদীয়া উচ্ছন্ন করিবার আজ্ঞা দিলেন। “গোঁড়ে ব্রাহ্মণ রাজা 
হবে”__গিন্ধবের্ব লিখন আছে’, “নবদ্ীপের ব্রাহ্মণ অবশ্য হবে রাজা’, 
যদিও ইহা মিথ্যা কথা, তথাপি গৌড়েশ্বর ইহা সত্য বলিয়াই বিশ্বাস 
করিলেন। এবং একথা সত্য বলিয়া বিশ্বাস করিলে নবদ্বীপের ব্রাহ্মণদের 
উচ্ছেদ করার গুরুতর রাজনৈতিক কারণ দেখা যাঁয়। হিন্দু বা যবন 
কোন্‌ রাজা, সিংহাসনচ্যুত হইবার আশঙ্কা থাকিলে বিদ্রোহী প্রজাকে 
সময় থাকিতে দমন না করেন? ইহা রাজপথ 

২য়, গৌড়েশ্বরের নামটি জয়ানন্দ করেন নাই সত্য, কিন্তু ইতিহাসে 
আমর! দেখিয়াছি যে ফতে সাহ-ই এই গৌড়েশ্বর। তাহার রাজত্বকালেই 
(১৪৮৩-১৪৯১ ) এই ঘটনা ১৪৮৫ খৃঃ ঘটিয়াছিল। 

ওয়, নবদ্বীপের কাছেই পিরলা গ্রাম, এখনও আছে । এই গ্রামের 
ব্রাহ্মণের! মুসলমান হইয়াছে ; তাহারাই রাজদরবারে মিথ্যা গুজব রটাইয়া, 
নবদ্ীপের ব্রাহ্মণদের মুসলমান করিতে চায় ।* ইহাও খুব স্বাভাবিক 
ইচ্ছা । ব্ৰাহ্মণ যখনই মুসলমান হইয়াছে, তাঁহার হিন্দু-বিদ্বেষ ইতিহাসে 
প্রলয় কাণ্ড না করিয়া ছাড়ে নাই। বহু দৃষ্টান্ত আছে। 

৪র্থ অলৌকিক উপায়ে এই অত্যাচার দমন হইল। কারণ 
লৌকিক উপায়ে এই অত্যাচার দমন করিবার সামর্থ্য নবদ্বীপের ব্রাহ্মণদের 
ছিল না। ক্ষত্রিয়ের! নাই, ক্ষত্রিয় 'বর্ণ ই লুপ্ত । শূদ্রেরা বহু জাতিতে 
বিভক্ত, কেহ কারুর জল ছোঁয় না। মুসলমানদের মত একতা! নাই। 
লৌকিক উপায় সম্ভব ছিল না। 

৫ম, বাস্থুদেব সার্বভৌম এই অত্যাচারে নবদ্বীপ ত্যাগ করিয়া 
উড়িষ্তায় পলাইয়া গেলেন। স্থুতরাং নিমাই ভূমিষ্ঠ হইবার কয়েক মাস 


. পূর্বেই তিনি নবদ্বীপ পরিত্যাগ করিলেন । 


নিমাইয়ের জন্ম তিনি দেখিয়া যাইতে পারেন নাই। 

কিন্ত রাজ! প্রতাপ রুদ্র ১৪৮৫ খৃঃ তাহাকে রত্বসিংহাসনে বসাইয়। 
পুজা করেন নাই। কেননা প্রতাপ রুদ্র (১৪৯৭-১৫৪০) তখন নিজেই 
সিংহাসনে আরোহণ করেন নাই। পরে নিশ্চয় তিনি সার্বভৌমকে আশ্রয় 
দিয়াছিলেন, সম্মান করিয়াছিলেন। 


চর] 


, ৬ষ্ট, চারিশত বৎসরের পাঠান রাজত্বের ইতিহাস হইতে জয়ানন্দ 
নিজের একটি অভিজ্ঞতার কথাও লিখিলেন_ত্রান্গণে যবনে বাদ যুগে 
যুগে আছে” 

জয়ানন্দের পূর্বে বৃন্দাবন দাস চৈতন্য ভাগবত লিখিয়াছেন। তখন 
ভাগবত নাম ছিল না। ছিল চৈতন্য "মঙ্গল । পরে নাম পরিবন্তিত হয়। 
জয়ানন্দ লিখিয়াছেন__ 
আদি খণ্ড মধ্য খণ্ড শেষ খণ্ড করি 
বৃন্দাবন দাস গ্রচারিল! সর্ববোপরি । [ চেঃ মঃ আদি খণ্ড ] 
বৃন্দাবন দাস লিখিয়াছেন-_যে, নিমাই যখন ভূমিষ্ঠ হইল তখন সেই 
সদ্যোজাত শিশুকে দেখিয়া নিমাইয়ের মাতামহ নীলান্বর চক্রবর্তী 
বলিলেন__ 
“বিপ্র রাঙ্গা গৌড়ে হইবেক” হেন আছে 
বিপ্র বলে সেই রাজ! জানিব তা পাছে। 
[ চৈঃ ভাঃ আঁদি-৩য় ] 
ইহার অর্থ, এই শিশু সেই রাজা হইবে কিনা পরে জানা যাইবে । 

সুতরাং গৌড়ে ত্রা্মণ রাজা হইবার কথা জয়ানন্দের পূর্বেই বৃন্দাবন- 
দাস লিখিয়াছেন। জয়ানন্দ অবশ্যই ইহা পাঠ করিয়া লিখিয়াছেন। কিন্ত 
এই কথাটির উপর নির্ভর করিয়া, গৌড়েশ্বর ফতে সাহ নবদ্বীপের উপর 
যে প্রলয় কাণ্ড করিলেন,_এক জয়ানন্দ ছাড়া সে কথা আর কেহ লিখেন 
নাই। জয়ানন্দের কথা মিথ্যা মনে করিবার কোন কারণ নাই। সত্য 
বলিয়াই মনে হয়। বৃন্দাবন দাসের লেখা হইতে বুঝ! যায় যে নিমাই 
জন্মিবার পূর্বেই “বিপ্ররাজ। গৌড়ে হইবেক'__গুজবটি রটিয়াছিল। সুতরাং 
পিরল্যা গ্রামের যবনেরা এই গুজবটিকেই গৌড়েশ্বরের নিকট ‘নবদ্বীপ 
বিপ্র তোমার করিব প্রমাদ, নিশ্চিন্তে না থাকিহ প্রমাদ হব পাছে” 
নিমাই যখন শচীগর্ভে_-তখন গিয়া বলিয়াছিল। 

কিন্ত এই গুজবটিকে জয়ানন্দ মিথ্যাবাঁদ বলিয়া সমস্ত চক্রান্ত 
পিরল্যা গ্রামের যবনদের উপর ফেলিয়া দিলেও, ইহ। রটিবার তো একটা 
হেতুণ্ড থাকা দরকার। বুন্দাবনদাঁস লিখিত নীলান্বর চক্রবর্ত্তার কথায় 
মনে হয়__ইহা একটি সাধারণে প্রচলিত গুজব। এবং এই সাধারণ 

গুজবই পিরল্যা গ্রামের যবনেরা বিশেষ করিয়া গৌড়েশ্বর বিদ্যমানে 
গিয়া বলিল। নিমাই তখন জন্মেন নাই, অথচ গুজবটি জন্মিয়াছে। 
ইহারই বা কারণ কি? 
মাত্র একশত বৎসর পূর্বে ভিট্রিয়ার জমিদার রাজা গণেশ (১৩৮৫- 
১৩৯২) পাগুয়। দখল করিয়া, যবন রাজত্ব উৎখাত করিয়া, হিন্দু রাজ্য 
গ্রতিঠ। করিয়া ৭ বংসর রাজত্ব করিয়া গিরাছেন। গৌড়েশ্বর ফতে সাহ, 
এবং পিরল্যা গ্রামের যবনদের, হিন্দু রাজত্ব পুনঃপ্রতিষ্ঠার একটা আতঙ্ক 
যে একেবারেই ছিলনা-এরূপ মনে করিবার কারণ নাই। আর গৌড়ে 
যবন রাজত্বে নবদ্বীপের ব্রাহ্মণদের উপর যে অত্যাচারের বর্ণনা আমরা 
জয়ানন্দে পাইলাম,__তাহাতে হিন্দু রাজত্ব ফিরিয়া আস্থক,_গৌড়ে 
ব্রাহ্মণ রাজ! হউক, ব্রান্মণ্যপ্রধান নবদ্বীপের হিন্দুদের পক্ষে এরূপ 
ইচ্ছা হওয়া একান্তই স্বাভাবিক। অত্যাচার গীড়িত হিন্দুদের এই 
স্বাভাবিক ইচ্ছাই ক্রমে একটা গুজব আকারে প্রকাশ পাইয়া ছিল। 
বিশেষতঃ নিমাই যখন শ্রীকৃষ্ণের অবতার রূপে জন্মিতেছেন, আর 
শ্রীকৃষ্ণ অত্যাচারী কংসকে বধ করিয়া মথুরায় রাজা হইয়াছিলেন,_ 
তখন নিমাই কেন গৌড়েশ্বরকে বধ করিয়া গৌড়ে রাজা হইবেন না? 
বিনা কারণে একটা গুজব রটেনা। এবং বৃন্দাবন দাস ও জয়ানন্দ ছুই 
জনে একসঙ্গে এই গুজবটিকে গ্রন্থ লিখিবার জন্য মিথ্যা করিয়া কল্পনা 
করেন নাই। 
লোচন দাসও বৃন্দাবনদাসের পরে গ্রন্থ লিখিয়াছেন। 
প্রীবৃন্দীবনদাঁস বন্দিব এক চিতে 
জগংমোহিত যার ভাগবত গীতে । ( চৈঃ মঃ, সুত্রখণ্ড) 
লোচন বুন্দাবনদীসের গ্রন্থকে “মঙ্গল' না লিখিয়। ‘ভাগবত’ 
লিখিলেন। সুতরাং বৃন্দাবনদাসের গ্রন্থের নাম পরিবর্তনের পর লোচন 
তার গ্রন্থ লিখিয়াছিলেন। নিমাই ভূমিষ্ঠ হইলে পর লোচন শিশু 
নিমাইয়ের মধ্যে রাজা হইবার লক্ষণ সমস্ত দেখিতে পাইলেন 
মহারাজ রাজাধিক লক্ষণ বিরাজে। (চৈঃ মঃ আদি খঃ) 
বৃন্দাবনদাঁসও লিখিয়াছেন__ 
“মহারাজ লক্ষণ সকল লগ্নে কহে।” 


দি 


নিমাই গৌড়ে রাজা হইবে, মুসলমান রাজত্বের অবসান ঘটাইবে__ 
এতগুলি লেখক এমনি একটা আভাষ দিতেছেন। 
গৌড়েশ্বর ফতে সাহ'র অত্যাচারে যখন “প্রাণ ভয়ে স্থির নহে 
নবদ্ধীপবাসী” যখন বাসুদেব সবর্বভৌমের মত পণ্ডিত ব্রাহ্মণ নবদ্বীপ ছাড়িয়া 
উড়িষ্যায় পলাইয়! বাইতেছেন,_এইরূপ একটা জঘন্য পরাধীনতার মধ্যে 
যখন হিন্দু সমাজ পতিত, শ্রীকৃষ্ণের অবতার শ্রীচৈতন্য তখন শুধু শচী 
গর্ভে নয়, সেই পর্ব দস্ত সমাজের গর্ভে জন্ম গ্রহণ করিতেছেন। ইতিহাস 
চরিত গ্রন্থের এই ভয়াবহ কাহিনীকে সমর্থন করিতেছে । হিন্দুরাজাদিগকে 
অত্যাচার ও দমন করিবার জন্য গৌড়েশ্বর ফতে সাহর প্রধান সেনাপতি 
মূল্ক আন্দীলকে আমর! রাজধানীর বাহিরেই সর্বক্ষণ ব্যস্ত খাকিতে 
দেখি। নবদ্বীপের উপর অত্যাচার ১৪৮৫ খৃঃ একটি বিশেষ ঘটনা 
হইলেও, ইহা গৌড়েশ্বরের সাধারণ রাজনীতির অন্তভুক্তি বলিয়াই ইতিহাসে 
দেখা যায়। 
যে রাজনৈতিক পরিস্থিতির মধ্যে নিমাই শচীগর্ভে আসিয়াছেন, 
অপর চরিত লেখক অপেক্ষ। জয়ানন্দে আমরা তাহার বিস্তৃত বিবরণ 
পাইলাম। বৃন্দাবন দাস নিমাইয়ের জন্মের সময় নবদ্ধীপের যে একখানি 
সমাজ চিত্র অঙ্কিত করিয়াছেন তাহা নিপুণ শিল্পী ব্যতিরেকে অপরে 
পারিতনা । 
এক গঙ্গাঘাটে লক্ষ লোক স্নান করে, 
*.. লক্ষকোটী অধ্যাপক নাহিক নিৰ্ণয় 
নানা দেশ হৈতে লোক নবদ্বীপে যায় 
নবদ্বীপে পড়িলে' সে বিদ্যারস পায় 
সভে মহা অধ্যাপক করি গর্বব ধরে 
বালকেহ ভট্টাচার্য্য সনে কক্ষা করে। (চৈঃ ভাঃআদি-২য়অঃ) 
আবেগের আতিশব্যে, লোক গণনায় কিছু অত্যুক্তি আছে। কিন্তু 
বৃন্দাবন দাস যে কালের বর্ণনা দিয়াছেন__সেই কালে নবদ্বীপে বাঙ্গালী 
্রাহ্মণ তাহার প্রতিভার, তাহার মণীষার, তাহার উদ্ভাবনী শক্তির এক চুড়ান্ত 
বিকাশ দেখাইয়াছে। নব্যন্যায়, নব্যস্মৃতি, নব্যতন্ত সংকলন-_সমস্তই 
এই কালের ইতিহাস । রঘুমণি, রঘুনন্দন, কৃষ্ণানন্দ আগমবাগীশ-_ 

ইহারা সকলেই, _শ্রীচৈতন্যের বিরাট অভ্যুদয়ের অল্প কিছু পূর্বে, 
কেননা পরে নিশ্চয়ই নয়, এই কালে আবিভূতি হইয়াছিলেন। সুতরাং 
বৃন্দাবনদাসের বর্ণনার পশ্চাতে একটা ইতিহাস আছে। 
চিত্রের অপরাংশে 
ধর্মাকর্মা লোক সবে এই মাত্র জানে । 
মঙ্গলচণ্ডীর গীত করে জাগরণে ॥ 
দন্ত করি বিষহরি পূজে কোন জন। 
' পুত্তলি করয়ে কেহ দিয়া বহুধন ॥ 
ধন নষ্ট করে পুত্র কন্যার বিভায়। 
ও সহ সঃ ১ Et ন 
বাস্ুলী পূজয়ে কেহ নানা উপহারে। 
ম্যমাংস দিয়া কেহ যক্ষ পূজা করে ॥ 
নিরবধি নৃত্যগীত বাগ্য কোলাহল । 
না শুনি কৃষ্ণের নাম পরম মঙ্গল ॥ (চৈঃ ভাঃ আদি-__২য় অঃ) 
তারপরে__ 
না বাখানে যুগ ধৰ্ল্ম_কৃষ্ণের কীর্তন। 
ভক্তির ব্যাখ্যান নাহি কেহর জিহ্বায় ॥ 
বলিলেও কেহ নাহি লয় কৃষ্ণ নাম। 
কৃষ্ণপুজ। কৃষ্ণভক্তি কারো নাহি বাসে ॥ 
না শুনে কৃষ্ণের নাম পরম মঙ্গলে । (চৈঃ ভাঃ, আদি-_২য় অঃ) 
এইত অবস্থা । সারা নবদ্বীপে কয়েকটি মাত্র কৃষ্ণভক্ত বৈষ্ণব 
আছেন। তাহারা 
আপনা আপনি সভে করেন কীর্তন, 
কেহ কারো না জানেন নিজ অবতার ৷ 
জ্রীচৈতন্য কৃষ্ণের অবতার না হইলে, দলের অপরে কে কোন অবতার 
হইবেন ঠিক হইতে পারে না। তবে সমধন্মীঁ বলিয়া তাহাদের মধ্যে 
একটা বান্ধবতা স্বভাবতই ছিল। 
সভে করে সভারে বান্ধব ব্যবহার । 

এই সকল কৃষ্ণ ভক্তেরা_ 
দুই চারিদণ্ড থাকি অদ্বৈত সভায়__ 
যে যার বাড়ীতেই ফিরিয়। আসিতে বাধ্য হন। তাহাদের 
আলাপের স্থান নাহি করেন ক্রন্দন | 
ইহাদের মধ্যে 
চারি ভাই শ্রীবাস মিলিয়া নিজ ঘরে 
নিশা হৈলে হরিনাম গায় উচ্চৈব্বরে। 
নিশা হইলে! কিন্তু ইহাতেও বিদ্ব ছিল। পাযণ্ডী ও যবনরাজ 
ভীতি। এ দুই উচ্চৈন্বরে হরিনামের বিরোধী । ১৫দশ শতাব্দীর শেষ 
ভাগে নবদ্বীপে উচ্চৈন্বরে হরিনাম করা নিরাপদ ছিল না। 
শুনিয়া পাযণ্ডী বলে হইল প্রমাদ। 
এ ব্রাহ্মণ করিবেক গ্রামের উৎসাদ ॥ 
মহাতীত্র নরপতি যবন ইহাঁর। 
এ আখ্যান শুনিলে প্রমাদ নদীয়ার ॥ 
কেহ বলে এ ব্ৰাহ্মণে এই গ্রাম হইতে। 
ঘর ভাঙ্গি ঘুচাইয়। ফেলাইমু জ্রোতে ॥ 
এ বামুনে ঘুচাইলে গ্রামের মঙ্গল । 
অন্যথা যবনে গ্রাম করিবেক বল ॥ 
এই মত বলে যত পাবপ্তীর গণ। (চৈঃ ভাঃ, আদি--২য়-অঃ) 
এই প‘পাষণ্ডীগণে'র মধ্যে ব্রাহ্মণেরাও ছিলেন। কেন না, 
‘ব্রাহ্মণ ধরিয়া রাজ! জাতিপ্রাণ লয়'। “জ্ঞকুত্র-কাধে দেখিলে আর 
রক্ষা! নাই ।, 
আচাৰ্য্য অদ্বৈত এই কথা শুনিলেন__ 
শুনিয়া অদ্বৈত ক্রোধে অগ্নি হেন জলে । 
দিগন্বর হই সবর্ব বৈষ্ণবেরে বোলে ॥ 
শুন শ্রীনিবাস গঙ্গাদাস শুর্লান্বর। 
করাইব কৃষ্ণ সবর্ব নয়ন-গোচর ॥ 
সবা উদ্ধারিবে কৃষ্ণ আপনে আসিয়া । 
বুঝাইব কৃষ্ণতক্তি তোমা সব! লৈয়া ॥ 

যবে নাহি পারে তবে এই দেহ হইতে । 

গ্রকাশিয়া চারি ভুজ চক্র লইমু হাতে ॥ 

পাষণ্ডীরে কাটিয়া করিমু স্কন্ধ নাশ। 

তবে কৃষ্ণ প্রভু মোর, মুঞি তার দাস ॥ 

এই মত অদ্বৈত বলেন অনুক্ষণ । 

সংকল্প করিয়| পুজে কৃষ্ণের চরণ ॥ (চৈঃ ভাঃ, আদি-২য় অঃ) 


জয়ানন্দে পাই যবন রাজ অত্যাচার ; বুন্দাবনদাসে পাই তার, 
প্রতিক্রিয়া। অদ্বৈত এই প্রতিক্রিয়া । 

তিনটি কথ৷ লক্ষ্য করিবার বিষয়। ১ম, শ্রীঅদ্বৈত প্রাক-চৈতন্ত 
বৈষ্ণবদের আশ্বাস দিয়! বলিতেছেন যে “করাইব কৃষ্ণ সর্বব নয়ন গোচর 
কৃষ্ণের আগমনের সময় হইয়াছে, কৃষ্ণ আসিবেন, আসিতেছেন। ২য়, 
আর একান্তই যদি কৃষ্ণ না আসেন তবে আমিই কৃষ্ণের অবতার হইব, 
‘প্ৰকাশিয়া চারি ভুজ চক্র লইযু হাতে’ ; কেন ন! পাঁৰণীদলন আর যবন 
রাজভীতি দূরীকরণ, এই ছুই কার্য্যের জন্য কৃষ্ণের অবতার ও আগমন 
একান্ত প্রয়োজন হইয়াছে। ৩য়, প্রয়োজন বৃন্দাবনের কৃষ্ণকে নহে; 
মথুরা বা কুরুক্ষেত্রের কৃষ্ণকেই অদ্বৈত “অবতারিবারে* আশা করিতেছিলেন, 
সংকল্প করিতেছিলেন, হুঙ্কার করিতেছিলেন। ত্রিভঙ্গ মুরলীধরের হাতে 
বাঁশের বাঁশী তিনি চান নাই। চাহিয়াছিলেন চক্র । কংস, শিশুপালাদি 
বধে প্রযুক্ত, কুরুক্ষেত্রের সমরাঙ্গনে ধর্ম্মরাজ্য প্রতিষ্ঠার্থে এমনকি ভীগ্মবধে 
সমুগ্তত বিছ্যুত্ব্ধী নিয়ত ঘূর্ণায়মান চক্র। আর চাহিয়াছিলেন, যবন- 
রাজভীতি ও পাষণ্ডীর বিনাশ। ইহাই প্রথম সং্কল্প। বৃন্দাবনদাস 
নিমাইয়ের কৃষ্ণের অবতার হওয়ার কারণ তাহার ভূমিষ্ঠ হওয়ার কিছু 
পূর্বের সামাজিক আবেষ্টনের মধ্য হইতেই পরিষ্কার খুলিয়া দেখাইয়াছেন। 
অপ্রাকৃত, অলৌকিক বা অস্পষ্ট কিছুই দেখা যাইতেছে না। 

নিমাইয়ের জন্মের পূর্বে কৃষ্তক্তদের মধ্যে আচার্য্য অদ্বৈত 
অগ্রগণ্য। নিমাই নিজ মুখে বলিয়াছেন, 'ভারতবরষে নাহি আচাৰ্য্য সমান’ 
(লোচন) ; “তিনি সর্ব্শান্ত্র বিশারদ”__কৃষ্ণভক্তি তিনি ব্যাখ্যা করেন। 


তিনি “সিংহ নামে বাত 


হর 


তুলসীর মঞ্জরী সহিত গঙ্গাজলে । 
নিরবধি সেবে কৃষ্ণ মহ! কুতুহলে ॥ 
হুঙ্কার করয়ে কৃষ্ণ আবেশের তেজে । 
সে ধ্বনি ব্ৰহ্মাণ্ড ভেদি বৈকুষ্ঠেতে বাজে ॥ 
যে প্রেমের হুঙ্কার শুনিয়া কৃষ্ণনাথ । 
ভক্তিবলে আপনে সে হইলা সাক্ষাৎ॥ (চৈঃ ভাগ আদি-__২য় অঃ) 
অদ্বৈতের ুস্কারে নিমাই কৃষ্ণের অবতার হইয়া জন্মিতেছেন। 
অদ্বৈত কৃষ্ণের অবতার চান। বিন! উদ্দেশ্যে চান না। জীবের উদ্ধারের 
জন্য চান। জীবের উদ্ধার বড় ব্যাপক কথা। ইহা! শুধু বাস্ুলী ছাড়িয়া 
কৃষ্ণ ভজ! নয়, কিন্বা। ইহা শুধু ধর্মের বিলাসে অলস জীবের ব্যক্তিগত 
আয়েস বা উদ্ধারও নয়। জীবের সামাজিক ও রাজনৈতিক উদ্ধারও ইহার 
অন্ততুক্ত ; নতুবা এ উদ্ধার সম্পূর্ণ উদ্ধার নয়। যবনরাজভীতি সন্তন্ত, 
পাষণ্ডী পযুঠদন্ত ১৬শ শতাব্দীর বাঙ্গালী বৈষ্ণব, জীবের সম্পূর্ণ উদ্ধারই 
চাহিয়াছিল। বৃন্দাবন দাস 'এই প্রসঙ্গে বুদ্ধ অবতারের সহিত কন্ষি 
অবতারেরও উল্লেখ করিয়াছেন। 
বুদ্ধরূপে দয়া ধন্ম করহ প্রকাশ । 
কন্ধিরূপে কর শ্লেচ্ছগণের বিনাশ । (চৈঃ ভাঃ, আদি__২য় অঃ) 
জীব উদ্ধারের আকাঙ্কা করুণ! প্রস্থহ। করুণ! কথাট| বৌদ্ধেরাই 
বেশী ব্যবহার করিয়! গিয়াছেন। পরে বৈষ্ণবের! “জীবে দয়া” নাম দিয়া 
ইহা গ্রহণ করিয়াছেন। “জীবে সম্মান দিবে জানি কৃষ্ণ অধিষ্ঠান” 
(চৈঃ চট অন্ত্য-২০ পঃ)। ইহাই আধুনিকদের দরিদ্রনারায়ণ সেবা । 
স্বভাবে অদ্বৈত বড় কারুণ্য হৃদয় ৷ 
জীবের উদ্ধার চিন্তে হইয়! সদয় ॥ 
করুণা না থাকিলে জীব উদ্ধারের চিন্তা আসে না । অদ্বৈত শুধু 
আচার্য্য নন, শুধু সিংহ নন, তিনি করুণার অবতার, অগ্রদূত। সমস্ত 
লীলারই তিনি অগ্রদূত। এই জীব উদ্ধারের জন্যই কৃষ্ণ অবতারের 
প্রয়োজন। অদ্বৈতের বড় আশা 
মোর প্রভু আসি যদি করে অবতার । 
তবে হয় এ সকল জীবের উদ্ধার ॥ 

তবে গ্রীঅদ্বৈত সিংহ আমার বড়াঞি। 
বৈকুণঁ-বল্পভ যদি দেখাও হেথাঞ ॥ (চৈঃ ভাঃ, আদি_২য় অঃ) 


কথাট। পরিষ্কার হইয়। গেল। প্রথম কথা চাই জীব উদ্ধার । 
দ্বিতীয় কথা চাই তার জন্য দ্বাপরের কৃষ্ণের মত একজন শক্তিশালী লোক। 
নিমাইয়ের জন্মের পূর্বের নবদ্বীপ বৈষ্ণব সমাজে এমনি একটা গুরুতর 
প্রস্তাবনা চলিতেছিল। সেই প্রস্তাবনার নেতৃত্ব করিতেছেন বৈষ্ণবাগ্রগণ্য 
আচার্য্য অদ্বৈত । যিনি “সিংহ” নামে খ্যাত৷ 

শুধু অদ্বৈত নহেন, যবন হরিদাসও এই সময় কৃষ্ণকে অবতীর্ণ 
করিবার জন্য গৌফাঁয় বসিয়া নাম সংকীর্ত্তন করিতেছেন। অদ্বৈত ও 
হরিদাস, একজন হিন্দু ও একজন মুসলমান, ইহারা দুইজনে একত্রে কৃষ্ণকে 
অবতীর্ণ করিবার জন্য প্রাণপণ চেষ্টা করিতেছেন। হরিদাসের চেষ্টাকে 
উপেক্ষা করিলে অপরাধ করা হইবে। কবিরাজ গোস্বামী হরিদাসের 
চেষ্টাকে অদ্বৈতের চেষ্টার সহিত সমান ভাবে উল্লেখ করিয়াছেন । 


কৃষ্ণ অবতারিতে অদ্বৈত প্রতিজ্ঞা করিল । 
জল তুলসী দিয়া পুজা করিতে লাগিল ॥ 
হরিদাস করে গৌফায় নাম সংকীর্তন। 
কৃষ্ণ অবতীর্ণ হইবেন এই তার মন ॥ 
ছুই জনের ভক্ত্যে চৈতন্য কৈল অবতার । 
(চৈঃ চঃ, অন্ত্য, ওয় পঃ) 


দুইজনের ভক্তিতে শ্রীচৈতন্য কৃষ্ণের অবতার হইলেন। নিমাই 
অবতার হওয়ার পূর্বেই আমরা যবন হরিদাসকে গৌঁফায় বসিয়া নাম 
সংকীর্ত্তন করিতে দ্রেখিতেছি। যবন হরিদাস অদ্বৈতৈর মতই একজন 
প্রাক্-চৈতন্ত কৃষ্ণ-ভক্ত বৈষ্ণব । তিনি আচাৰ্য্য অদ্বৈতের একান্ত অনুগত । 
₹ নিমাইয়ের জন্মের পূর্বে নবদ্বীপে যে বৈষ্ণব আবেষ্টনটি আমরা 
দেখিতেছি, তাহার! অধিকাংশই নবদ্বীপের লোক নহেন। যিনি নেতা, 
সেই অদ্বৈত সিংহও-_নবদ্ীপ অধিবাসী নহেন। তিনি শান্তিপুরের 
লোক। তিনিও পূর্বে শ্রীহট্রবাসী ছিলেন। তাহারা শ্রীহট হইতে 
শান্তিপুরে আসিয়াছেন । 

বৃন্দাবনদাস এই সকল প্রাক্-চৈতন্য বৈষ্ণবদের আদি বাসস্থানের 
উল্লেখ করিয়াছেন, 


কারো জন্ম নবদ্বীপে কারো চাটীগ্রামে ৷ 

কেহ রাঢ়ে উদ্দেশে, শ্রীহট্রে পশ্চিমে ॥ 

নানা স্থানে অবতীর্ণ হৈলা ভক্তগণ । 

নবদ্বীপে আসি হইল সবার মিলন ॥ 

জ্রীবাস পণ্ডিত আর শ্রীরাম পণ্ডিত৷ 

শ্রীন্্রশেখর দেব ত্রিলোক্য পুজিত ॥ 

ভবরোগ নাশে বৈদ্য মূরারি নাম যার। 

শ্রীহটে এসব বৈষ্ণবের অবতার ॥ 

পুণ্ডরীক বিছ্ভানিধি সবার প্রধান । 

চৈতন্য-বল্পভ দত্ত বাসুদেব নাম ॥ 

চাটাগ্রামে হইল ত! সবার পরকাশ। 

ব্যঢ়ণে হইল! অবতীর্ণ হরিদাস ॥ 

রাঢ় মাঝে একচাক। নামে আছে গ্রাম । 

বহি অবতীর্ণ নিত্যানন্দ ভগবান ॥ 

ত্রিহোতে পরমানন্দ পুরীর প্রকাশ । 

নীলাচলে যার সঙ্গে একত্র বিলাস ॥ 

(চেঃ ভাগ আদি-_২য় পঃ) 
ইহাদের নবদ্বীপ আসিয়া একত্র হইবার কারণ বৃন্দাবনদাস 
বলিতেছেন,__ 


নবদ্বীপে হইবে প্রভুর অবতার 
অতএব নবদ্বীপে মিলন সভার । 
ইহারা কেহই মানুষ নহেন। সকলেই দ্বাপরের কৃঞ্ণলীলার 
অবতার । প্রভুর আজ্ঞায় সকলেই পুর্ব হইতে মানুষের ভিতর জন্মিয়াছেন 
মান্র। 
প্রভুর আজ্ঞায় আগে সবর্ব পরিকরে 
জন্ম লভিলেন সভে মানুষ ভিতরে | (চৈঃ ভা আদি--২য় অঃ) 


তারপরে প্রশ্ন 
গন্গাতীর পুণ্যস্থান সকল থাকিতে । 
বৈষ্ণব জন্ময়ে কেন অশোচ্য দেশেতে ॥ 
আপনে হইলা অবতীর্ণ গঙ্গাতীরে । 
সঙ্গের পার্ধদ জন্মায়েন দূরে দূরে ॥ 
যে যে দেশ গঙ্গা হরিনাম বিবর্জিত । 
যে দেশে পাণ্ডব নাহি গেলা কদাচিত ॥ 
(চৈঃ ভাঃ, আদি--২য় পঃ) 
উত্তর বেশী কঠিন হইবেনা__ 
সংসার তারিতে শ্রীচৈতন্য অবতার ৷ 
সুতরাং 
শোচ্য দেশে শোচ্য কুলে আপন সমান। 
জন্মাইয়া বৈষ্ণব সবারে করে ত্রাণ ॥ 
অন্ততঃ ইহা বুঝ! গেল যে নবদ্বীপের কুলীন ব্রাহ্মণদের উদ্ধারের 
জন্য তিনি অবতীর্ণ হ'ন নাই । শোচ্য দেশের ও শোচ্য কুলের লোকদের 
উদ্ধারের জন্যই তাহার আগমন । .সে আগমন নিক্ফল হয় নাই। 
শ্রীহট ও চট্টগ্রামের বাঙ্গালেরাই নিমাইয়ের জন্মের পূর্বের, নবদ্বীপে 
প্রাক্-চৈতন্য বৈষ্ণৱ আবেষ্টনটি গড়িয়া তুলিয়াছিল-_পরিপুষ্ট করিয়াছিল । 
এই আবেষ্টনটি লইয়াই নবদ্বীপে শ্রীচৈতন্যলীলার স্ত্রপাত। 
এখন দেখা যাক--গ্রীচৈতন্যদেব নিজে কোন দেশের লোক? 
জয়ানন্দ লিখিয়াছেন, 
প্রীহট্রদেশের মধ্যে জয়পুর গ্রাম । 
পূর্বের সরন্বতী উত্তরদিকেতে গোমতী ॥ 
পশ্চিমে ঢোলসমুদ্র দক্ষিণে করাতি। 
জয়পুরে শত শত ব্রাহ্মণের ঘর ॥ 
দিখিজয়ী নিজ দর্শন ব্যাখ্যা চতুন্ম,খ ॥ 
হেন বংশে জগন্নাথ মিশ্রের উৎপত্তি। 
শচী বিভা দিল নীলাম্বর চক্রবর্তী ॥ (চেঃ মঃ, নদীয়া খণ্ড) 
প্রীহটদেশের জয়পুর গ্রামেই শ্রীচৈতগ্দেবের পিতা ও মাতার বিবাহ 

হইল। বিবাহের পর তাহার! নবদ্বীপ আসিলেন। কিন্ত ইহাতে 
মতান্তর আছে। 
শ্রীহন্রনিবাসী প্রদ্যু্ন মিশ্র গ্রীকৃষ্ণচৈতন্যোদয়াবলী-_সংস্কত গ্রন্থে 
লিখিয়াছেন__“জগন্নাথ মিশ্র দেশে (শ্রীহটে ) ব্যাকরণাদি শেষ করিয়া 
নবদ্বীপে আসিয়া উপস্থিত হইলেন। এখানে জগন্নাথ মিশ্র নীলাম্বর 
চক্রবর্তীর কন্তা৷ শচীকে বিবাহ করিয়া সংসারী হইলেন ৷” 
সুতরাং শ্রীচৈতন্যের পিতামাতার বিবাহ গ্রীহটে হইল ( জয়ানন্দ ) 
অথবা নবদ্বীপে হইল ( প্রদ্যয্ন মিশ্র) তাহ! নির্ণয় কর। কঠিন। এই 
ছুই বিভিন্ন মতের পরিপোবক আরো প্রমাণ না পাওয়। গেলে_ ইহার 
কোন একটি মতকে সত্য বলিয়া গ্রহণ করা যায় না। 
তারপরে জয়ানন্দ বলেন যে শ্রীচৈতন্যের পূর্বপুরুষের! উদ্ভিষ্যাবাসী 
ছিলেন। এত সঠিকরূপে একথা আর কোন চরিত-লেখক বলেন না। 
এই সব এতিহাসিক তত্ব জানিবার এমন একট! সুযোগ জয়ানন্দের 
হইয়াছিল, যাহা অপর চরিত-লেখকদের হয় নাই। কেননা মিথ্যা কল্পন। 
করিয়া এ সব কথা লিখিবার কোনই হেতু নাই। 
জয়ানন্দ লিখিয়াছেন__ 
চৈতন্য গোসাঞ্ির পূর্বপুরুষ, আছিল যাজপুরে । 
শ্রীহট্রদেশেরে পালায়! গেলা রাজ! ভ্রমরের ডরে ॥ 
সেই বংশে পরম বৈষ্ণব কমললোচন তার নাম। 
পূর্বজন্মের তপে গোসাঞি তার ঘরে করিল বিশ্রাম ॥ 
(চৈঃ মঃ, উৎকল খণ্ড) 
স্থৃতরাধ₹ 
“চৈতন্যদেবের পূর্ব্বপুরুষগণ উৎকলের যাঁজপুরে বাস করিতেন। 
রাজ! ভ্রমরের ভয়ে সেই স্থান হইতে তাহারা শ্রীহট্রদেশে পলায়ন 
করেন।” ভ্রমর উপাধি, রাজার প্রকৃত নাম কপিলেন্্রদেব। তিনি 
উড়িহ্যাকে স্বাধীন হিন্দু রাজ্য ঘোষণা করিয়াছিলেন। ইহা ১৫দশ 
শতাব্দীর কথা । যে ইতিহাস শ্রীচৈতন্যদেবের জীবনকে অবলম্বন করিয়া 
গড়িয়৷ উঠিতেছে,__সেই লীলার অগ্রদূত শ্রীহট্রের আচার্য্য অদ্বৈত,_-সেই 
লীলার কেন্দ্র প্রীহটের শ্রীবাসের বাড়ীতে, সেই লীলার প্রধান নেতা 

্্রীহট্রবাসীর সন্তান গ্রীচৈতন্যাদেব। প্রীচৈতন্য প্রবপ্তিত_ বৈষ্ণব আন্দোলনই 
বে ১৬শ শতাব্দীর নবদ্বীপে শ্রীহটবাসীর নেতৃত্বে হইয়াছে, এমন নয়। 
নব্যন্তায় উদ্ভাবনকারী রঘুনাথ শিরোমণির পিতা, পিতামহও শ্রীহট 
হইতে নবদ্বীপ আসিয়াছিলেন। মহামহোপাধ্যায় চন্দ্ৰকান্ত তর্কালঙ্কারের 
মতে, স্মার্ত রঘুনন্দন ভট্টাচার্য্য ব্রহ্মপুত্রের তীরবর্তী দেশের সম্ভবতঃ 
ময়মনসিংহ জেলার লোক। ক্ুতরাং এক বৃহৎ তন্ত্রসার প্রণেতা 
কৃষ্ণানন্দ আগমবাগীশ ব্যতিরেকে ১৬শ শতাব্দীর নবদ্বীপে বাঙ্গালী সভ্যতার 
তিন তিনটি বিশেষ বিভাগ,__নব্যন্তায়। নব্যন্থৃতি, বৈষ্ণবধর্ম্ম,_তিন 
তিনটি বাঙ্গাল ব্রাহ্মণের মশীবা প্রন্থত। এই কালের বাঙ্গালী সভ্যতার 
নব কলেবর হইয়াছিল নবদ্বীপের মাটিতে । কিন্তু এই নব কলেবর 
গড়িয়া তুলিয়াছিল যে সকল কারিগর, তাহারা নবদ্বীপে সমাগত বাহিরের 
বাঙ্গাল দেশের লোক। ইতিহাস আলোচনায় ইহাই দেখা যায়। 
চন্দ্র গ্রহণের সময় যখন সমস্ত নবদ্বীপ সংকীর্ত্তন মুখরিত, সেই 
সময় নিমাই শচীগর্ভ হইতে ভূমিষ্ঠ হইলেন । *জন্স-তারিখ ১৪৮৬।১৯শে 
ফেব্রুয়ারী | বৃন্দাবনদাস লিখিয়াছেন__ 
ফাল্গুনী পুর্ণিমা আসি হইল প্রকাশ । 
চন্দ্র আচ্ছাদিল রাহু ঈশ্বর ইচ্ছায় ॥ 
হেনই সময়ে সর্ব জগত জীবন । 
অবতীর্ণ হইলেন শ্রীশচী নন্দন॥ (চৈঃ ভা আদি-_২য় অঃ) 
ফান্তনের তারিখ ১৯ হইতে ২৭__গণনায় মতান্তর আছে। 
নিমাইয়ের মাতামহ সদ্যোজাত শিশুকে দেখিতে আসিলেন। তিনি 
জন্মের লগ্ন দেখিয়! বিস্মিত হইলেন । 
মহারাজ লক্ষ্মণ সকল লগ্নে কহে। 
বিগ্র রাজা গৌড়ে হইবেক হেন আছে। 
বিপ্র বলে সেই রাজা জানিব তা পাছে ॥ 
(চৈঃভাঞ আদি--২য়-প ) 
আর একজন ব্রাহ্মণ শিশুকে দেখিয়! বলিলেন_ 
অন্যের কি দায় বিষ্ণুদ্রোহী যে যবন। 
তাহারাও এ শিশুর ভজিবে চরণ॥ (চৈঃ ভাঃ আদি-__-৩য় প) 

এই শিশু গৌড়ে রাজা হইবে এবং মুসলমানেরাও এই শিশুকে 
ভজনা করিবে এই দুইটি বড় সহজ কথা নয়। তৎকালের হিন্দু- 
মুসলমান সংঘর্ষ হইতেই হিন্দু সমাজের মনে যে প্রতিক্রিয়া দেখা 
দিয়াছে এই ছুইটী কথাই সেই সমাজ মনের ইচ্ছা প্রস্থতত। সমাজ 
মনে যে আশা ও আকাজ্জা জাগিতেছিল এ কথ! দুইটি তাহাঁরই প্রকাশ । 
জয়ানন্দ লিখিতেছেন__ 
কাল্কুনী পুরণিমা আসি প্রবেশ করিল। 
প্রসব সময় জানি আইলা নারায়ণী ॥ 
শচী ঠাকুরাণী গৌরচন্দ্ে প্রসবিল । , 
নাড়ীচ্ছেদ করি ধাত্রীমাতা কৈল কোলে ॥ 
(চেঃ মঃ, নদীয়। খণ্ড ) 
'জয়ানন্দ নিজেই ভবিষ্যত বাণী করিতেছেন যে__ 
আচগ্ডাল আদি যত হইব নিস্তার । ( চৈঃ মঃ, নদীয়। খণ্ড ) 
ব্ৰান্মণ ও চণ্ডালের ভেদট! বড় বেশী প্রকট হইয়াছে। রঘুনন্দন 
অষ্ট-বিংশতি তত্তে, ব্ৰাহ্মণ ও শুদ্রের ভেদে অস্পৃশ্ঠতার দরুণ মিলনের 
কোন সেতুই রাখেন নাই। রঘুনন্দনের এই সঙ্কোচন নীতির 
প্রতিক্রিয়া আমর! ত্রীচৈতন্তের আচণ্ডাল উদ্ধারে দেখিতে পাইব। জয়ানন্দ 
নিজে রঘুনন্দনের বংশের ত্রান্মাণ। কিন্তু রঘুনন্দনদের শ্রীচৈতন্যে কোনই 
ভক্তি ছিল না। সুতরাং জয়ানন্দ তাহাদিগকে অরেশে পাষণ্ডী বলিয়া 
অভিহিত করিয়াছেন ।_ 
“খড় জ্যাঠ। পাষণ্ডী চৈতন্যে অল্পভক্তি ৷” জয়ানন্দের কথায় 
রঘুনন্দনকে শ্রীচৈতন্যের সমসাময়িক বলিতে হয়। 
এই শিশুর দ্বারা আচগ্াল উদ্ধার হইবে। শ্রীবাসের . বাড়ী 
অভিষেকের সময় অদ্বৈত লীলার উদ্দেশ্য ব্যাখ্যায় আঁচগাল উদ্বারের 
কথাই যুবক নিমাইকে দিয়া অঙ্গীকার করাইর! লইয়াছিলেন। কৃষ্ণের 
অবতার যুবক নিমাই অদ্বৈতকে লক্ষ্য করিয়া বলিয়াছিলেন_“সত্য যে 
তোমার অঙ্গীকার”। স্ুতরাং জয়ানন্দে এই শিশু হইতে আচগাল 
উদ্ধার হইবে, একথার ইঙ্গিত তৎকালের সামাজিক সমস্ত! পূরণের এক 
অতি গুরুতর কথ|। বুন্দাবনদাস বলিলেন যে বিষ্ণুদ্রোহী যবন এই 

শিশুকে ভজন! করিবে । জয়ানন্দ বলিলেন_-এই শিশু আচগ্ডাল আদি 
যত উদ্ধার করিবে । 
তারপরে লোচনদাস। তিনি লিখিয়াছেন যে বৈকুণ্ডে কৃষ্ণ 
নারদকে ডাকিয়া বলিয়া দিলেন যে, ব্রহ্মা, শিব ইহাদিগকে বল গিয়া 
_আমি নবদ্বীপে গৌরাঙ্গরূপে অবতীর্ণ হইব এবং আগে হইতেই 
তাহারাও যেন গিয়া পৃথিবীতে জন্মগ্রহণ করেন। নারদ ব্রহ্মা ও শিবকে 
বলিল এবং তাহারাও ,নির্ধারিত রূপে আসিয়া পৃথিবীতে জন্মগ্রহণ 
করিলেন। শিব আসিয়া অদ্বৈত হইলেন, ব্ৰহ্মা আসিয়া হরিদাস 
হইলেন; বলরাম হইলেন নিত্যানন্দ, কৃষ্ণ হইলেন শ্রীচৈতন্যদেব, 
রাধিকা হইল গদাধর । 
দ্বারকার যত ছিল আর যদুবংশে 
পৃথিবী জনম লৈল নিজ নিজ অংশে । (চৈঃ মঃ, সুত্রখণ্ড ) 
বৃন্দাবনদাসের মত - লোচনও লীলার সহচরদিগকে আগেই 
মহাপ্রভুর আজ্ঞায় জন্ম দিলেন । 


হেনমতে মহাপ্রভু আজ্ঞা যবে কৈলা৷ 
নিজ নিজ অংশে সবে জন্মিতে লাগিলা ॥ ( চৈঃ মঃ, সুত্রখণ্ড ) 
ইহা! পৌরাণিক অবতার, ঈশ্বর আসিয়া! মানুষের মধ্যে জন্মগ্রহণ 
করেন। বৈদান্তিক অবতারে এরূপটি হয় না। মানুষ নিজেকে ব্রহ্ম 
জানিয়া ক্রমে ব্ৰহ্ম হইয়া যান। '্রন্মবিদ্‌ ব্রন্মৈব ভবতি’ । 
লোচন আচার্য্য অদ্বৈতে দিয়া শচীগর্ভকে সাতবার প্রদক্ষিণ _ 
করিয়া প্রণাম করাইলেন। ইহা অপর কোন চরিতলেখক করেন নাই। . 


শচী প্রদক্ষিণ করি করে পরণাম । 
চমকিত শচীদেবী দেখি অবিধান ॥ (চৈ মঃ, আদি খঃ ) 
বৃন্দাবনদাসের মত লোচনও পার্ধদগণের জন্মের ও নামের একটা 
ফর্দ দিলেন। কিন্তু অনাবশ্যক মনে করিয়া কে কোথায় জন্মিলেন তাহ! 
বলেন নাই। 
লোচন বলেন, শচীগর্ভে নিমাই দশ মাস ছিলেন। “দশ মাস 


ুর্ণগর্ভ ভেল দিশে দিশে” । তারপর “পৌর্ণমাসী তিথি 

ফান্তন শোভন নিশি হিমকর জ্যোতি, 
চন্দ্রমা গ্রাহয়ে রাহু__(পাঠান্তরে, রাহ চন্দ্র গরাসয়ে ) 
প্রভু শুভজন্ম, পৃথিবীতে হেনকালে। (চৈঃ মঃ, আদি খঃ) 
জন্মমাত্রই লোচন শিশু চৈতন্তের রূপ বর্ণনা করিতেছেন__ 
উন্নত নাসিকা তিল কুসুম জিনিঞা ৷ 
ঝলমল গোরা অঙ্গ কিরণ অমিঞা ॥ 
অধর অরুণ আর চারু গগুজ্যোতি । 
সুন্দর শ্রীবুক দেখি উঠয়ে পিরিতি ॥ 
সিংহ গ্রীবা গজস্বন্ধ বিশাল হৃদয় । 
আজানুলম্বিত ভুজ তন্ন রসময় ॥ 
বিশাল নিতম্ব উরু কদলীর যেন। 
অরুণ কমলদল দুখানি চরণ ॥ 
ধ্বজ বজাঙ্কুশ সে পঙ্কজ পদতলে । ( চৈঃ মঃ, আদি খঃ) 
কবিরাজ গোস্বামী যুধক চৈতন্যের বর্ণনায় (চৈঃ চঃ; আদি-__ওয় পঃ) 
লিখিয়াছেন, “সিংহগ্রীব” “আজানুলম্বিত ভুজ”__“তিলফুল জিনি নাসা” । 
লোচনের বর্ণনার সহিত এই আক্ষরিক মিল সম্ভব হইল কিরূপে ? ইহা 
প্রচলিত সাধারণ উপমা । তথাপি আরো বহু স্থানে লোচনের সহিত 
কবিরাজ গোস্বামীর আক্ষরিক মিল সন্দেহের স্থষ্টি করে। লোচনের 
বর্ণনা সবই সত্য । সকল গ্রন্থেই আছে, চৈতন্যদেবের রূপের তুলনা 
নাই। অতুলন বিশ্ববিমোহন। কিন্তু একদিনের শিশুর এই রূপবর্ণনা 
লোচনের পক্ষে অবিবেচনার কাজ হইয়াছে । যুবক চৈতন্তের রূপ ও 
রসমুস্তি তিনি একদিনের শিশুতে আরোপ করিয়া লিখিয়াছেন। কবিরাজ 
গোস্বামী তাহা করেন নাই। 
চৈতন্য জন্মিয়াছেন। সকলেই দেখিতেছে। 
দেখিতে দেখিতে সভার যুড়াল নয়ান 
সভার মনে হইল এই নাগরীর প্রাণ ॥ (চেঃ মঃ, আদি খঃ) 
নারীগণ অনুমান করিলেন যে, বৈকুণ্ঠ হইতে শ্রীকৃষ্ণ আসিয়া 
জন্মিয়াছেন। তীাহাদের-_ 
আলসল অঙ্গ সভার শ্লথ নীবিবন্ধ। (চৈঃ মঃ, আদি খঃ ) 

নিতান্ত অসঙ্গত কল্পনা। আতুড় ঘরে একদিনের শিশু দেখিয়া 
এ ভাব যদি সেদিন নদীয়া নাগরীদের প্রাণে উদয় হইয়া থাকে, তবে 
যাহার! দেখিতে আসিয়াছিলেন তাহারা সাধারণ এবং সুস্থ ব্যক্তি ছিলেন 
না। যেখানে বাৎসল্য স্বাভাবিক সেখানে আদিরসের অবতারণীয় 
রসাভাষ হইয়াছে । লোচন নাগরালী ভাবের প্রচারক আদি রসের কবি। 
লোচন কিন্তু আর একটী কথাও বলিলেন, যাহা বৃন্দাবনদাস ও 
জয়ানন্দ বলিয়াছেন। “মহারাজ রাজাধিপ লক্ষণ বিরাজে ৷” 
লোচন দর্শকদের দিয়! শিশু চৈতন্তের পায়ে “ধ্বজবজ্রান্কুশ সে 
পঙ্কজ পদতলে” দেখাইয়৷ দিলেন । 
কবিরাজ গোস্বামী লিখিয়াছেন যে, “চৌদ্দশত ছয় শকে শেষ মাঘ 
মাসে”__নিমাই শচীগর্ভে আসিলেন। 
হৈতে হৈতে হৈল গর্ভ ত্রয়োদশ মাস। 
তথাপি ভূমিষ্ঠ নহে মিশ্রে হৈল ত্রাস ॥ (চৈঃ চঃ, আদি, ১৩ পঃ) 
লোচন গর্ভে বাস ১০ মাস লিখিয়াছেন। কবিরাজ গোস্বামী 
বলেন ১৩ মাস। 
তারপর__ 
চৌদ্দশত সাত শকে মাস ফাল্তন। 
পৌরর্গাসী সন্ধ্যাকালে হৈল শুভক্ষণ ॥ 
সিংহরাশি সিংহলগ্ন উচ্চ গ্রহগণ। 
ষড়বর্গ অষ্টবর্গ সর্বব শুভক্ষণ ॥ 
অকলঙ্ক গৌড়চন্দ্র দিল! দরশন | 
সকলঙ্ক চন্দরে আর কোন প্রয়োজন ॥ 
এত জানি চন্দ্ৰে রাহু করিল গ্রহণ । (চেঃ চঃ, আদি, ১৩ পঃ) 
প্রভু ভূমিষ্ঠ হইলেন । 
প্রসন্ন হইল সব জগতের মন। 
হরি বলি হিন্দুকে হাস্ত করয়ে যবন ॥ (চৈঃ চঃ আদি, ১৩ পঃ) 


এ হাসির অর্থ কি? ইহার অর্থ বুন্দাবনদাস পূর্বেই দিয়া 
গিয়াছেন__ 

অন্যের কি দায় বিষ্ণুদ্রোহী যে যবন। 
তাহারাও এ শিশুর ভজিবে চরণ ॥ (চৈঃ ভাঃ, আদি, ৩য় পঃ) 
কবিরাজ গোস্বামী এখানে স্পষ্টই বৃন্দাবনদানকে অনুসরণ 


 করিয়াছেন। আরও একটা অর্থ করা যায়। হিন্দু যবনকে অস্পৃশ্য জ্ঞান 


করে, এখন ্রীচৈতন্যলীলায় হিন্দু যবনকে আর অস্পৃশ্য জ্ঞান করিবে 
না। সুতরাং যবন শ্রীচৈতন্য ভূমিষ্ঠ হইবার পর হিন্দুকে দেখিয়া 
হাস্ত করিল। 
নীলাম্বর চক্রবর্তী “বত্রিশ লক্ষণ মৃহাপুরুষ ভূষণ”__“মহাপুরুষের 
চিহ্ন’ শিশুর অঙ্গে দেখিয়া উহা! সকলকে বলিলেন । “ধ্বজ বজ শঙ্খ চক্র 
মীন” পদতলে এ সমস্ত চিহ্ন দেখা গেল। নীলাম্বর চক্রবর্তী কৃষ্ণের 
অবতার বলিলেন না, বলিলেন মহাপুরুষ লক্ষণ । 
বুন্দাবনদাসকে অনুসরণ করিয়া কবিরাজ গোস্বামীও পার্ধদগণকে 
আগে অবতীর্ণ করিয়া__“শেবে অবতীর্ণ হৈলা ব্রজেন্দ্রকুমার” বলিলেন। 
কলিকালে প্রথম. সন্ধ্যায় 
অবতীর্ণ হৈল কৃষ্ণ নিজে নদীয়ায়। ( চৈঃ চঃ, আদি, ৩য় পঃ) 
শ্রীকৃষ্ণই গ্রীচৈতন্ত হইয়৷ জন্মিলেন ৷ 


সকল চরিত-লেখকই আগে অবতারের বিশেষত্ব ও লীলার উদ্দেশ্য . 


বৰ্ণনা করিয়াছেন। ৮ 
বৃন্দাবনদাস বলেন যে__ 
কোন হেতু কৃষ্ণচন্দ্র করে অবতার । 
কার শক্তি আছে তত্ব জানিতে তাহার ॥ 
(চৈঃ ভা আদি, ২য় অঃ) 
আধুনিকেরাও বুন্দাবনদাসের কথারই প্রতিধ্বনি করেন। অবতার 
পুরুষের আবির্ভাবের কারণ আমরা জানিতে পারি না। যে সামাজিক 
আবেষ্টনীর মধ্যে অবতার পুরুষের আবির্ভাব হয়, সেই সামাজিক আবেষ্টন 
তাহার আবির্ভাবের একমাত্র কারণ, ইহা বলা অতিশয় ছুঃসাহসের কার্য । 
হেতু বা কারণ সম্পর্কে দুজ্ঞেয়তা বা অজ্ঞেয়তা বৃন্দাবনদাঁস প্রথমেই 
স্বীকার করিয়! লইয়াছেন। তথাপি শ্রীভাগবত ও গীতার অভিমত 
প্রতিধ্বনি করিয়। তিনি লিখিয়াছেন-__ 


ub 

ধৰ্ম্ম পরাভব হয় যখনে যখনে। 
অধর্মের প্রবলতা বাড়ে দিনে দিনে ॥ 
সাধুজন-রক্ষা ছৃষ্ট-বিনাশ কারণে । 
hd মৰ 4 
তবে প্রভু যুগ-ধন্ম স্থাপন করিতে । 
সাঙ্গোপাঙ্গে অবতীর্ণ হন পৃথিবীতে ॥ 
কলিযুগে ধৰ্ম্ম হয় হরি সংকীর্ততন। 
এতদর্ঘে অবতীর্ণ ভ্রীশচীনন্দন ॥ 
কীর্তন নিমিত্ত গৌড়চন্দ্র অবতার ॥ 
( চৈঃ ভাঃ আদি খণ্ড, ২য় অঃ) 
বুন্দীবনদাস ব্রীচৈতন্ ও শ্রীপাদ নিত্যানন্দকে একসঙ্গে বন্দনা 
করিয়। বলিয়াছেন, ইহারা দুইজনেই “সংকীর্তবন প্রবর্তক, যুগধর্মীপালক ও 
করুণাবতার”। করুণার মধ্যে বৌদ্ধদের প্রভাব রহিয়াছে; আর দুষ্ট 
বিনাশের মধ্যে গীতার প্রভাব রহিয়াছে। বৃন্দাবনদাস মৎস, কুর্ম্ম হইতে 
আরম্ভ করিয়া সকল অবতারের নাম উল্লেখ করিয়াছেন এবং সেই 
অবতারের ধারায় বিশেষ করিয়া, কৃষ্ণের অবতার রূপে, শ্রীচৈতন্যকে বর্ণনা 
করিয়াছেন। গ্রীচৈতন্ত মর্ব্বঅবতার হইলেও বিশেষ করিয়া শ্রীকৃষ্ণের অবতার । 
বৃন্াবনদাস স্পষ্ট করিয়াই বলিলেন যে, শ্রীচৈন্য বে ফুগে 
জন্িয়াছেন সেই যুগধর্মের তিনি পালক ; অতএব তিনি যুগ অবতার । 
এক্ষণে প্রশ্ন গ্রীচৈতন্ের সময়ে যুগধর্ম কি? বুন্দাবনদাস ইহা 
অদ্ৈতের প্রতি গ্রীচৈতন্তের বাক্যে প্রকাশ করিয়াছেন । 
অদ্বৈত বলয়ে যদি ভক্তি বিলাইবা 
্ীশূদ্র আদি যত মূর্খেরে সে দিবা। 
আচগাল নাঁচুক তোর নামগুণ গাইয়া ॥ 
প্রভু বলে সত্য যে তোমার অঙ্গীকার । ( চৈঃ ভা মধ্য-৬ঠ পঃ ) 
যবন হরিদাসের প্রতি গ্রীচৈতন্যের বাক্যেও যুগধর্্ম প্রকাশ 
পাইয়াছে। হরিদাসকে মহাপ্রভু বলিতেছেন__ 
এই মোর দেহ হৈতে তুমি মোর বড়। 
তোমার যে জাতি সেই জাতি মোর দড় ॥ 

যেবা গৌণ ছিল মোর প্রকাশ করিতে ৷ 
শীঘ্র আইনু তোর দুঃখ না পারে সহিতে ॥ 
(চেঃ ভাঃ, মধ্য-১০ম পঃ ) 
মুসলমান হইয়া বৈষ্ণব হওয়াতে ববনরাজ বাইশ বাজারে হরিদাসকে 
বেত্রাঘাত করিয়াছিল। শীঘ্র অবতীর্ণ হইবার ইহা যে একটি বিশেষ 
কারণ__তাহাই বৃন্দাবনদাস বলিলেন । 
অদ্বৈত চৈতন্য চরণ গন্ধপুষ্প ধূপ দীপ দিয় পুজা করিয়। বলিলেন__ 
যেন তুমি শান্দ্রে সব জিনিলে সংসার ৷ 
তেন কৃষ্ণ ভজ, কর পাবন্তী সংহার ॥ ( চৈঃ ভাঃ, মধ্য-২য় পঃ) 
সুতরাং পাষণ্ডী সংহার এই যুগধর্ল্মের আন্তভুক্তি। প্রভু বলিলেন 
কোন ছার হয় পাপ পাষণ্ডীর গুণ। 
পাষণ্ডীর প্রতি ক্রোধ বাঁড়িল প্রচুর ॥ 
সংহারিমু বলি সব করয়ে হুঙ্কার । 
মুই সেই মুই সেই কোলে বার বার ॥ 
ক্ষণে বলে ছিণ্ড ছিণ্ড পাষণ্ডীর মাথ! । ( চৈঃ ভা, মধ্য-২য় পঃ ) 
“খণ্ড খণ্ড”, “কাটিমু সভারে” “ছিণ্ড ছিণ্ড”_লীলার স্থত্রপাতে 
সকল চরিতগ্রন্থেই এই শব্দ শুনিতে পাই। k 
শ্রীবাসকে ধরিবার জন্য রাজার নৌকা আসিতেছে, ইহ! শুনিয়া 
শ্রীবাসের বাড়ীতে গিয়া প্রভু বলিলেন__ 
ওহে শ্রীনিবাস কিছু মনে ভয় পাও । 
শুনি তোমা ধরিতে আইসে রাজ নাও ॥ (চৈঃ ভাঃ, মধ্য-২য় পঃ) 
প্রভু বলিলেন, যদি নৌকা সত্যই আসে__ 
মুই সৰ্ব্ব আগে গিয়া নৌকায় চড়িমু। 
স্থতরাং যবনরাজভীতি দূরীকরণ এই যুগধর্ম্মের অন্তভুক্তি। 
আমরা দেখিব যে, চাদ কাজীর বাড়ী আক্রমণ ও লুঠনও সেই 
একই কারণে এই যুগধর্ম্ের অন্তভূক্তি। 
বৃন্দাবনদাস শ্রীপাদ নিত্যানন্দের আজ্ঞায় গ্রন্থ লিখিয়াছেন, সুতরাং 
তিনি যাহা লিখিয়াছেন তাহা সম্পূর্ণ নিত্যানন্দ প্রভুর অনুমোদিত। 
জয়ানন্দ লিখিয়াছেন__ 

এথা৷ কলিযুগে বড় হৈল অনাচার । 
পৃথিবী কান্দিয়া গেল ব্রহ্মার দুয়ার ॥ 
( চেঃ মঃ আদি-যুগধৰ্ম্ম ও অবতার প্রসঙ্গ ) 
পৃথিবীর ব্রহ্মার ছুয়ারে কান্দিয়া যাইবার যথেষ্ট কারণ ঘটিয়াছে। 
অনাচারের একটা দীর্ঘ তালিক! জয়ানন্দ দিয়াছেন 
স্ত্রী হইয়া স্বামীর বচন নাহি ধরে। 
বৃক্ষ লতা! ফল হরে রাজা! গ্লেচ্ছ জাতি ॥ 
মস্ত মাংসে প্রিয় হইল বিধবা যুবতী । 
রাজা নাহি পালে প্রজা গ্রেচ্ছের আচার ॥ 
ছুই তিন চারি বর্ণে হৈল একাকার । 
দেবতা ব্ৰাহ্মণে হিংসা করে গ্রেচ্ছজাতি ॥ 
ক্ষেত্ৰী যুদ্ধে শক্তিহীন, নাহি যতি সতী । ( চৈঃ মঃ, আদি খঃ) 
সেই সতীদাহের দিনে বিধবা যুবতীদের নিকট মংস্ত, মাংস যদি 
সত্যই প্রিয় হইয়া থাকে তবে বিধবাদের পক্ষে ইহা অতিশয় ছুঃসাহসের 
কাৰ্য্য সন্দেহ নাই। কিন্তু তিনটী কথা বিশেষ লক্ষ্য করিবার বিষয়। (১ম) 
রাজা প্রজা পালন করেন না ; রাজা! গ্রেচ্ছ জাতি ; এই য্রেচ্ছ জাতি দেবতা 
ত্রাহ্মণকে হিংসা করে । (২য়) ক্ষত্রিয়েরা এই অত্যাচারের বিরুদ্ধে যুদ্ধ 
করিতে পারিতেছে না। তাহার! শক্তিহীন হইয়াছে । (৩য়) চারিবর্ণ 
বিভাগ যে ছিল, তাহা নাই। রঘুনন্দনের অষ্টাবিংশতি তত্ব ক্ষত্রিয় ও 
বৈশ্যকে স্বীকার করা হয় নাই। এই ছুই বর্ণ লুপ্ত। কেবল ব্রাহ্মণ ও 
শূদ্ৰ আছে। জয়ানন্দ *খুড়া-জ্যাঠার” কথাই বিশেষ করিয়া বলিতেছেন । 
সুতরাং বৃন্দাবনদাসের কথাই-_“ধর্্নের পরাভব হইয়াছে,” “অধৰ্ম্মের 
প্রবলতা বৃদ্ধি পাইয়াছে”__জয়ানন্দ সমর্থন করিলেন। অবতারের 
আবির্ভাবের কারণ জয়ানন্দ যাহা দিলেন তাহা সম্পূর্ণ বৃন্দাবনদাসের 
অনুগামী । “আচগাল আদি যত হইব নিস্তার”--একথাও জয়ানন্দ 
বহু স্থানে বলিয়াছেন। তারপর বৃন্দাবনদাসের মতকেই সমর্থন করিয়া 
জয়ানন্দ গৌরাঙ্গকে যুগাবতার বলিয়া নির্দেশ করিলেন। 
যুগাবতারে যত করিলা গৌরাঙ্গ । ( চৈঃ মঃ আদি খঃ) 

যুগধর্্ম পালন কীর্তন দেশে দেশে । ( চৈঃ মঃ, নদীয়া খঃ) 
গদাধর পণ্ডিতের আজ্ঞাতে জয়ানন্দ গ্রন্থ লিখিয়াছেন। সুতরাং 
জয়ানন্দের ব্যাখ্য। গদাধর পণ্ডিতের সম্পূর্ণ অনুমোদিত । 
বৃন্বাবনদাস ও: জয়ানন্দ উভয়েই “যুগাবতার কথাটার উপর জোর 
দিতেছেন। উভয়েই একমত, সুতরাং বুঝিতে হইবে__শ্রীপাদ নিত্যানন্দ ও 
গদাধর পণ্ডিত ইহারা উভয়েই, শ্রীচৈতন্য যে যুগাবতার এ সম্পর্কে 
একমত । কেনন। বৃন্দাবনদাস যেমন নিত্যানন্দ আজ্ঞাবলে গ্রন্থ 
লিখিয়াছেন-__জয়ানন্দও সেইরূপ গদাধরের আজ্ঞামতে গ্রন্থ লিখিয়াছেন। 
 লোচনদাঁস বলিলেন_-উকি কথ ! শ্রীচৈতন্যকে ত “যুগাবতার' বলা 
চলিবে না। দ্বাপরে ও কলিতে একই অবতার ; কৃষণই শ্রীচৈতন্য হইয়া 
জন্মিয়াছেন। কৃষ্ণ পূর্ণ ব্রহ্ম, সুতরাং শ্রীচৈতন্যও তাই। যুগাবতার ত 
অংশ অবতার, সুতরাং গ্রীচৈতন্য অংশ অবতার হইতে পারেন না। বিরোধ 
দেখা দিল । আর বিরোধ দেখা দিলেই ক্রমে সমন্ব়ও আসিবে । 
লোচন বলেন__ 
যুগ অবতার কৃষ্ণ এ বড় অশক্য । 
যুগ অবতার কৃষ্ণ কহিব কেমতে ॥ 
বৃন্দাবনচন্দ্র যুগ-অবতার নহে। 
পুর্ণ পুর্ণত্ৰহ্ম কৃষ্ণ ভাগবতে কহে ॥ 
যেনই দ্বাপরে কৃষ্ণ তেন গৌরচন্দ্র। 
এই ছুই যুগে এক পূর্ণ অবতার ॥ (চৈঃ মঃ, সুত্র খঃ ) 
লোচনের কোনই সন্দেহ নাই যে, শ্রীকৃ্ই শ্রীচৈতন্ত হইয়া 
জন্মিয়াছেন। 
কলিঘুগের গোরা কৃষ্ণ জানিয়াছি আমি । ( চৈঃ মঃ, সুত্র খঃ) 
লোচন এক্ষেত্রে বুন্দাবনদান ও জয়ানন্দের প্রতিবাদ করিলেন । 
প্রতিবাদ করিয়াও তিনি শ্রীচৈতন্যের: অংশ অবতার অর্থাৎ ধুগাবতার 
অস্বীকার তো করিলেনই না, সম্পূর্ণ স্বীকার করিলেন। পুর্ণের ভিতর 
অংশ বিরোধ না করিয়া অনায়াসেই থাকিতে পারে । এক এক যুগে এক 
এক রকমের সমস্যা দেখা দেয়। প্রত্যেক যুগের সমস্তাকে সম্পূরণ 
করিবার জন্য যিনি অবতীর্ণ হন তিনি যুগাবতার | যে যুগ-সমস্তা সম্পুরণ 

করিবার জন্য বৃন্দাবনদাস ও জয়ানন্দ শ্রীচৈতন্তকে অবতীর্ণ করাইয়াছেন 
সে যুগ-সমস্তা লোচন উপেক্ষা করেন নাই। সুত্রধণ্ডের প্রারস্তেই 
“পাষগান্‌ পরিষুর্ণয়ান্” বলিয়া লোচন শ্রীচৈতন্কে স্তবস্তুতি করিয়াছেন । 
আর আচাধ্য অদ্বৈতের মুখে বৃন্দাবনদাস এই পাষণ্ডী সংহারের জন্য 
অবতারের প্রয়োজন স্পষ্ট উল্লেখ করিয়াছেন__ 
রঃ কৃষ্ণনাম না শুনিল সংসার ভ্রমিয়। | 
কৃষ্ণহীন জীব দেখি এই মোর শোক ॥ 
লোকের নিস্তার হেতু না দেখি উপায় । ( চৈঃ মঃ, সুত্র খণ্ড) 
এ সকল কথা বৃন্দাবনদাসের প্রতিধ্বনি । সংকীর্তনের কথাও 
আছে-_ 
সম্ধীর্তন ধর্ম বই--ধর্ম্ম নাহি আর । 
কেনে বা কীর্তনে লুঠে গায় মাখে রেণু। 
হরিনাম সঙ্ধীর্তন প্রকট করিব। ( চৈঃ মঃ, সুত্র খণ্ড) 
বৃন্দাবনদাসে যুগাবতার শ্রীচৈতন্ বূলিয়াছেন-__“সঙ্থীর্তন প্রারস্তে 
মোহার অবতার”। তবে যে তেজ, যে হুঙ্কার বৃন্দাবনদাসে আছে, 
লোচনে তাহা নাই। লোচন ইহার কারণ দিয়াছেন। পুবর্ব অবতারে 
অনুর বধের জন্য খড়া, তীক্ষ অস্ত্র প্রয়োগ প্রয়োজন হইয়াছে। কিন্ত 
শ্রীচৈতন্ত অবতারে কোন বিশেষ অস্থুর বধ উদ্দেশ্য নয়। মানুষের 
অন্তরে যে আন্ুুরী ভাব আছে তাহাকেই বিনাশ করিতে হইবে । 
এবে সেই স্বজন হৃদয় আন্ুরী । 
এবে নাম সংকীর্তন খড়গ তীন্ক লঞা ॥ 
অন্তর আস্ুর জীবের ফেলি কাটিয়া । ( চেঃ মণ স্তর খণ্ড ) 
সুতরাং এ অবতারে__ 
লোক বুঝাবারে প্রভু হইবে মহাদীন। 
দীন ভাব প্রকাশ করিব কলিযুগে।  ( চেঃ মঃ, সুত্র খণ্ড ) 
লোচন যুগ-অবতারের কথা আরও বিশদ করিয়া বলিতেছেন 
এই প্রভু প্রতি যুগে যুগে অবতার । 
যে যুগে যে যুগ-ধর্ম করয়ে প্রচার ॥ 


প্রতি যুগে অবতার অংশেতে জনম ।  ( চৈঃ মঃ, সুত্র খণ্ড ) 

কিন্ত বৃন্দাবনদাস এবং জয়ানন্দ শ্রীচৈতন্যকে যুগাবতার বলিলেও 
তাহাকে তো অংশ অবতার বলেন নাই । কৃষ্ণের অবতারই বলিয়াছেন 
এবং কৃষ্ণকে পূর্ণব্রহ্ম বলিয়াছেন। সুতরাং শ্রীচৈতন্য তাহাদের মতে 
অংশও নন, অপূর্ণও নন। 
লোচন বলেন__ 
রর যে প্রেম যাচয়ে শিব, বিরিঞ্চি অনন্ত । 
তাহা বিলসিব কলি অধম ছুরন্ত ॥ ( চৈঃ মঃ, স্থত্র খণ্ড) 
ইহা বৃন্দাবনদাসের প্রতিধ্বনি। বুন্দাবনদাসে প্রভু বলিতেছেন 
ব্রহ্মা শিব নারদাদি যারে তপ করে। 
হেন ভক্তি বিলাইমু বলিন্ন তোমারে ॥ (চৈঃ ভাঃ, মধ্য-৬ষ্ঠ) 
এখন লোচনের অংশ অবতার ছাড়িয়া দিয়া পুর্ণ অবতারের কথায় 
আসা যাক্‌। লোচন বলেন শ্রীচৈতন্য যেখানে পূর্ণ অবতার সেখানে 
প্রভু বলিতেছেন__ 
বৃন্দাবন ধন-প্রকাশিব কলিযুগে । 
ভুঞ্জিব প্রেমার সুখ ভুঞ্জাইব লোকে ॥ 
নিজ প্রেম বিলসিব হেন লয় চিতে । 
নিজ প্রেমা বিলাসিব প্রতিজ্ঞা করিল ॥ ( চৈঃ মণ সুত্র খণ্ড ) 
কবিরাজ গোস্বামী রায় রামানন্দের মুখে প্রভুকে বলিয়াছেন: 
নিজরস আস্বাদিতে করিয়াছ অবতার । 
নিজ গৃঢ কাৰ্য্য তোমার প্রেম আস্বাদন ॥ 
আন্গু সঙ্গে প্রেমময় কৈলে ত্ৰিভুবন । ( চৈঃ চঃ, মধ্য-৮ম পঃ ) 
ইহার কোনটি ধ্বনি এবং কোনটিই বা প্রতিধ্বনি? শুধু ভাব নয়, 
ভাষার আক্ষরিক মিল রহিয়াছে। “নিজ” এই বাক্যটির উপর সহজেই 
দৃষ্টি আকৃষ্ট হয়। 
আরও আছে +__লোচন, পূর্ণ অবতারের তত্ব ব্যাখ্যায়, বলিতেছেন 
রাধার বরণে অঙ্গ গৌরাঙ্গ হইয়া ৷ 
রাধিকার ভাব রস অন্তরে করিয়া ॥_( চৈঃ মঃ, আদি খঃ) 
কবিরাজ গোস্বামী লিখিয়াছেন__ 
রাধিকার ভাব মূর্তি গ্রভুর অন্তর । ( চেঃ চঃ, আদি-৪র্থ পঃ ) 


La 


_আক্ষরিক মিল রহিয়াছে । লোচন লিখিয়াছেন__ 
রাধাকৃ্ণ অবতার করিতে বিহার । 
আপনে স্বতন্ত্র রাধা প্রকৃতি আকার ॥ 
প্রকৃতি পুরুষ যেন দৌহে আত্মতন্থু। 
দৌহে একতন্থ, কাৰ্য্য বুঝি হৈল ভিন্ন ॥ ( চৈঃ মঃ, আদি খণ্ড) 
কবিরাজ গোস্বামী লিখিয়াছেন__ 
রাধাকৃ্ণ এছে সদা একই স্বরূপ ৷ 
লীলারস আস্বাদিতে ধরে ছুই রূপ ॥ 
প্রেম ভক্তি শিখাইতে আপনে অবতরি । 
রাধাভাব কান্তি ছুই অঙ্গীকার করি ॥ 
শ্রীকৃষ্ণ চৈতন্তরূপে কৈল অবতার ।  ( চৈঃ চঃ, আদি-৪র্থ পঃ ) 
দ্বাপরে কৃষ্ণ রাধা এক আত্ম! হইলেও ছুই দেহ ছিল, কলিতে আত্মাও 
এক এবং দেহও এক-_“রসরাঁজ মহাভাব ছুই একরূপ ৷” ( চৈঃ চঃ, মধ্যঃ, 
৮ম পঃ)। 'রাধাভাব দ্যুতি সুবলিতং, নৌমি কৃষ্ণস্বরূপং__€ইনিই 
শ্রীচৈতন্ত, একদেহে রাধাকৃষ্ণ অবতার । 
বিশেষজ্ঞের! স্থির করিয়াছেন যে, ১৬১৫ খুঃ কবিরাজ গোস্বামী 
চৈতন্যচরিতামৃত সমাপন করেন। তখন পর্য্যন্ত বুন্দাবনদাসের গ্রন্থের 
নাম “মঙ্গল” ছিল। কেননা কবিরাজ গোস্বামী বৃন্দাবন দাসের গ্রন্থকে 
‘মঙ্গল’ বলিয়া লিখিয়াছেন। পরে যে কারণেই হউক ‘মঙ্গল’ নাম পরিবন্তিত 
হইয়া ‘ভাগবত’ হয়। লোচন বৃন্দাবনদাসের গ্রন্থকে ‘ভাগবত’ বলিয়া 
স্পষ্ট উল্লেখ করিয়াছেন। তাহা হইলে বলিতে হয়, লোচন কবিরাজ 
গোস্বামীর পরে গ্রন্থ লিখিয়াছেন। আর যদি লোচনে ‘ভাগবত’ কথাট। 
প্রক্ষিপ্ত বলিয়৷ ধরা যায়, তবে শুধু ভাগবত কথাটি নয়_-লোচনের 
‘রাধাভাব’ সম্পূর্ণ ই চৈতন্যচরিতামৃত হইতে পরবত্তীয়দের দ্বারা প্রাক্ষিপ্ত 
হইয়াছে মনে করা! অসঙ্গত হইবে না । সঙ্গতই হইবে । 
লোচনে রাধাভাব আসিবে কেন? লোচন তাহার গুরু নরহরির 
আজ্ঞায় গ্রন্থ লিখিয়াছেন। বৃন্দাবনদাস নরহরিকে উপেক্ষা করিয়া 
তাহার গ্রন্থে নরহরির নাম পর্য্যন্ত উল্লেখ করেন নাই। সেই 
ক্ষোভে নরহরি লোচনকে দিয়া গ্রন্থ লেখাইয়াছেন।__তা ছাড়া, নরহরি 

নদীয়া-নাগরী ভজন-পদ্ধতির প্রবর্তক। গ্রীচৈতন্যের নাগরালি ভাব 
বৃন্দাবনদাস উল্লেখ করিয়া উপহাস করিয়াছেন। 
অতএব মহামহিম সকলে । 
গৌরাঙ্গ নাগর হেন স্তব নাহি বলে॥ ( চৈঃ ভাঃ আদি, ১৩পঃ ) 
কৃষ্ণ নাগর হইলেও গৌরাঙ্গ নাগর নহে- ইহাই বুন্দাবনদাসের 
মত। সুতরাং বুন্দাবনদাস নরহরির নাম উল্লেখ করেন নাই। অন্য 
কারণও থাকিতে পারে । 
গৌরাঙ্গ যদি নাগর হন, তবে আর তিনি রাধিকা হইবেন কি রূপে ? 
এ যুক্তি অসার নয়। ন্ুতরাং লোচনে শ্রীচৈতন্যের ‘রাধিকার ভাবরস 
অন্তরে করিয়া” প্রক্ষিপ্ত মনে করিবার কারণ আছে। নরহরি নিজে 
‘রাধিকার ভাবরস অন্তরে করিয়া" শ্রীচৈতন্যকে, শ্রীকৃষ্ণের মত, লম্পট নাগর 
ভাবে ভজন করিয়াছেন । 
fl পূর্ণ পূৰ্ণব্ৰহ্ম যারে বোলে সববজনে । 
গোপিকা-লম্পট সে জানিহ বৃন্দাবনে ॥ 
যেই দ্বাপরে হয় কৃষ্ণ-অবতার ৷ 
সেই কলিকালে গোড়চন্দ্র পরচার ॥ 
যেন কৃষ্ণ অবতার তেন গোৌড়চন্দ্র । 
এই দুই যুগ সব যুগের স্বতন্ত্র ॥ 
এই কলিযুগে গোৌড়চন্দ্র পূর্ণ ব্রহ্ম ৷ 
অংশ প্রবেশিল ইথে কহিল এ মর্দন ॥ (চৈ: মঃ, আদিখণ্ড ) 
গৌরচন্দ্রে যেখানে এবং যখন “অংশ প্রবেশিল'__-তখন তিনি 
যুগাবতারের “পাষণ্ডান্‌ পরিচুণয়ান' প্রভৃতি কার্য্য করিলেন। আর 
যেখানে ‘“গোৌরচন্দ্র পুর্ণবিক্মা--সেখানে তিনি কৃষ্ণ হইয়া “নিজ প্রেমা 
বিলাপিব প্রতিজ্ঞা করিল’। ইহা হইতেই নদীয়া-নাগর ভজনের উদ্ভব। 
সুতরাং নিজে নাগর হইয়া আবার নিজেই রাধিকা হইলে--নরহরি, গদাধর 
ইহারা নিরুপায় । কেননা ইহারা গৌরাঙ্গের নাগরী। 
বৃন্দাবনদাসের সময়েই শ্রীচৈতন্যের নাগর ভাবের ভজন দেখা 
দিয়াছিল। কিন্তু তিনি ইহা সমর্থন করেন নাই। বৃন্দাবনদাস যেমন 
নরহরি প্রবর্তিত ও লোচনে প্রকাশিত গ্রীচৈতন্যের নাগর ভাব সমর্থন 

করেন নাই তেমনিই কবিরাজ গোস্বামী বর্ণিত শ্রীচৈতন্তে রাধিকার 
ভাবাবেশের উল্লেখ পর্য্যন্ত করেন নাই। ক্ুতরাং ইহাও তিনি, সমর্থন 
করেন না। জয়ানন্দেও নাগর ভাব যথেষ্ট আছে । গদাধরের প্রেরণায় 
জয়ানন্দ শ্রীচৈতন্তের নাগরালি ভাব বর্ণনা করিয়াছেন । 
কবিরাজ গোস্বামী লিখিয়াছেন-__ 
এমত চৈতন্য কৃষ্ণ পূৰ্ণ ভগবান । 
যুগধৰ্ম্ম প্রবর্তন নহে তার কাম ॥ এ 
কোন কারণে হৈল যবে অবতারে মন৷ 
যুগধৰ্ম্ম কাল হৈল সেকালে মিলন ॥ (চৈঃ চঃ, আদি-৪র্থ পঃ) 
ধুগধন্মা প্রবর্তন তাহার কাম নহে বলায় বৃন্দাবনদাস ও জয়ানন্দকে 
প্রতিবাদ করা হইল। ইহাকে অবতারের বাহ্য উদ্দেশ্য, ‘এহে| বাহা 
হেতু’ বলিয়া, যুগাবতারের কার্য্যকে তুলনায় কবিরাজ গোস্বামী 
করিয়াছেন । ' 
অবতরি প্রভু প্রচারিল সংকীর্ত্তস। 
“এহো বাহা হেতু” পূৰ্বেৰ করেছি সুচন ॥ 
অবতারের আর এক আছে মুখ্য বীজ । 
( চৈঃ চঃ, আদি ৪র্ঘ পঃ )- 
সেই মুখ্য বীজ কি? মুখ্য বীজ হইতেছে “কৃষ্ণের মাধুর্য রস 
আম্বাদ কারণ”; রাধিকার ভাবমৃত্তিতে প্রভুর অন্তর পূর্ণ হইয়াছে। 
কবিরাজ গোস্বামীর গ্রীচৈতন্য মূলতঃ কৃষ্ণ হইলেও অন্তরে তিনি রাধিকা । 
শ্রীপাদ নিত্যানন্দ ও পণ্ডিত গদাধর এই রাধিকার ভাব অনুমোদন করেন 
নাই। সুতরাং বৃন্দাবনদাস ও জয়ানন্দে ইহার উল্লেখ নাই। লোচনে 
নাগরভাব আছে। রাধাভাব নাগরভাবের বিরুদ্ধ বলিয়া প্রক্ষিপ্ত মনে 
হয়। রাধাভাবের প্রাবল্য ও প্রাচুধ্য কবিরাজ গোস্বামী করিয়াছেন । 
তিনি বলিয়াছেন, “দামোদর স্বরূপ. হইতে ইহার প্রচার ৷” কিন্তু 
চৈতন্য চরিতাম্তে-( মধ্য? ৮ম পঃ) দেখিতে পাই রায় রামানন্দ ইহা 
প্রথমে আবিষ্কার করিয়াছেন এবং প্রকাশ করিয়াছেন। তবে কি 
দামোদর স্বরূপ হইতেই রামানন্দ ইহা গ্রহণ করিয়াছেন? ইহা 
রামানন্দের স্বাধীন মত বলিয়াইত দেখা যায়। 

যুগাবতার ও পুর্ণ অবতারের উদ্ভব, মিলন ও সমন্বয় কবিরাজ 
গোস্বামী করিয়াছেন__ 
কোন কারণে হৈল যবে অবতারে মন। 
যুগধর্ম কাল হৈল সেকালে মিলন ॥ 
দুই হেতু অবতরি লঞ! ভক্তগণ । 
আপনি আস্বাদে প্রেম নাম সংকীর্ত্তন ॥ 
সেই দ্বারে আচগডালে কীর্তন সঞ্চারে 
নাম প্রেম মালা গাঁথি পরাইল সংসারে ॥ 
( চৈঃ চঃ, আদি, ৪র্থ পঃ) 
পূর্ণ ভগবানের সহিত যুগ-অবতারের সামঞ্রন্ত কবিরাজ গোস্বামী 
করিলেন এই বলিয়া যে, শ্রীচৈতন্য জন্মিবার সময় দৈবে যুগধর্মের কাল 
আসিয়া তখন উপস্থিত হইল। সুতরাং তিনি যদিও পূর্ণ ভগবান, এবং 
যুগধন্ম প্রবর্তন তার কাম নয়_-তথাপি দৈবে এককালে যোগাযোগ 
হওয়াতে ছুই উদ্দেশ্য সাধন-নিমিত্তই তিনি অবতার হইলেন । 
যুগ-অবতারের উদ্দেশ্য যবন ও আচগ্ডালের উদ্ধার। পুর্ণ ভগবান 
অবতারের উদ্দেশ্য বলিতেছেন * 
রাধাকৃ্ণ এক আত্মা ছুই দেহ ধরি । 
অন্যোন্যে বিলাসে রস আস্বাদন করি ॥ 
সেই ছুই এক এবে চৈতন্য গৌসাই। 
ভাব আন্বাদিতে দৌহে হৈল এক ঠাগ্রি ॥ 
(চৈ? চঃ, আদি, ৪র্থ পঃ ) 
চৈতন্য শুধু কৃষ্ণ নন। এক দেহে রাধাকৃষ্ণ ছুই। রাধিকা ভাবে 
কৃষ্ণের দেওয়া রস আস্বাদন করিবার জন্য এক দেহে ছুই একত্র হইয়াছে। 
রাধাকৃষ্ণই এক পরমার্থ তন্ব। রাধাকৃ্ণ এক আত্মা। গ্রীচৈতন্য এক 
দেহে রাঁধাকৃ্ণ। অতএব শ্রীচৈতন্য পূর্ণ ভগবান । 
পূর্ণ ভগবান অবতারের উদ্দেশ্য_ 
“কৃষ্ণের মাধুর্য রন আন্বাদ কারণ ৷” 
কাজেই শ্ীচৈতন্যে রাধিকার ভাবেরই আধিক্য । এই রস আস্বাদনে 
যদিও রসের উল্লাস বৃদ্ধির জন্য পরকীয়া ভাবের আশ্রয় লওয়া হইয়াছে, 


.. পচ এ 


তথাপি ইহাতে প্রাকৃত যৌন সম্বন্ধ কিছুই নাই। কাজেই ইহাতে কামগন্ধ 
নাই। মনে মনে কেবল ভাব আম্বাদন। 

আপনারা দেখিলেন কবিরাজ গোস্বামী--(ক) যুগ অবতার ও পুর্ণ 
ভগবান অবতার প্রথমে পৃথক্‌ করিয়া পরে কেমন একসঙ্গে জুড়িয়া দিলেন । 
আবার পুর্ণ ভগবান অবতারে-_খে) চৈতন্যের কৃষ্ণ-অবতার অক্ষত রাখিয়াও 
কেমন কৌশলে তাহার রাধাভাবের ব্যাখ্যা করিলেন। প্রীচৈতন্যদেবের 
দেহরক্ষার ৮২ বৎসর পরে কবিরাজ গোস্বামী তাহার গ্রন্থ লিখিয়াছেন। 

কবিরাজ গোস্বামীর মতে বৃন্দাবনদাস কেবল যুগ-অবতারের 
উদ্দেশ্য লইয়াই লীলার ব্যাখ্য। করিয়াছেন, কিন্তু কবিরাজ গোস্বামীর মতে 
‘এহে! বাহা”-_লীলার মুখ্য উদ্দেশ্য নয়। বৃন্দাবনদাসকে চৈতন্যলীলার 
আদিব্যাস বলিয়াও এবং তাহার উচ্ছিষ্ঠ চব্বণ করিতেছেন বলিয়াও__ 
কবিরাজ গোস্বামী এই আদিব্যাসকে অত্যন্ত কঠোর সমালোচনা 
করিয়াছেন। কেননা কবিরাজ গোস্বামীর মতে বুন্দাবনদাস শ্রীচৈতন্য- 
লীলার মুখ্য উদ্দেশ্যই বর্ণনা করেন নাই। *্বাহা উদ্দেশ্য মাত্র বর্ণনা 
করিয়াছেন,_এবং পূর্ণ ভগবানের কার্ধ্য, কেবল রাধার ভাবে কৃষ্ণ বিরহে 
পাগল হইয়া ও, “ভ্রমময় চেষ্ট সদা প্রলাপময় বাদ”কে মুখ্য উদ্দেশ্য 
বলিয়া, অধিকতর গৌরব দিয়াছেন । 

কবিরাজ গোস্বামী শ্রীচৈতন্যের অন্তরকেই শুধু রাধাভাবে পূর্ণ 
করেন নাই, তাহার দেহকে পর্য্যন্ত শ্রীরাধার অঙ্গ বলিয়া স্বয়ং প্রভুর মুখ 
দিয়া বলাইয়াছেন। রামানন্দ যখন ভাবাবেশে প্রভুকে স্পর্শ করিতে 
উদ্যত হইলেন তখন প্রভু নিষেধ করিয়! বলিলেন যে,_-তুমি আমাকে 
ছাইও না; কেননা আমার দেহ গৌরাঙ্গ নয়, রাধাঙ্গ__উহা কৃষ্ণ বিনা 
আর কেহ স্পর্শ করিতে পারে না। 

গৌর অঙ্গ নহে মোর রাধাঙ্গ স্পূর্শন | 
গোপেন্দ্রন্থুত বিনা তি'হো না স্পর্শে অন্য জন ॥ 
(চেঃ চঃ, মধ্য-৮ম) 

কবিরাজ গোস্বামীর ব্যাখ্যা বৃন্দাবনের গোস্বামীদের দ্বারা 
অনুপ্রাণিত এবং অনুমোদিত। এবং এই ব্যাখ্যাই সাধারণতঃ বৈষ্ণব 
সমাজে এক্ষণে প্রচলিত । 

আচার্য্য অদ্বৈত নবদ্বীপে শ্রীচৈতন্তকে শ্রীরাধিকা রূপে চান নাই। 
গ্রীপাদ নিত্যানন্দও ইহ! চান নাই-_চাহিতে পারেন না। শ্রীবাস ইহা 
চাঁন নাই; গদাধর ইহা চান নাই, তিনি শ্রীচৈতন্যের সন্যাস গ্রহণে 
বিশেষ আপত্তি করিয়াছিলেন। পঞ্চতত্বের মধ্যে এই চারি তত্বের এক 
তত্ও শ্রীচৈতন্যের রাধাভাবের অবতার নবদ্বীপে চান নাই এবং শেষ 
পৰ্য্যন্ত ইহা স্বীকার করিয়াছেন বলিয়া! কোন চরিতগ্রন্থে উল্লেখ নাই। 
অবতার তত্ত্বে বুন্দাবনদাস দিয়াছেন কুরুক্ষেত্রের কৃষ্ণ, জয়ানন্দ 
সম্পূর্ণ বৃন্দাবনদাসের অনুগামী_লোচন দিয়াছেন বৃন্দাবনের কৃষ্ণ। 
নাগরালীভাব বৃন্দাবনের কৃষ্ণ ভিন্ন হইতে পারে না। কবিরাজ গোস্বামী 
দিয়াছেন, _ৰৃন্দাবনের মাথুর বিরহের বিরহিনী রাধিকা |” 
চরিত গ্রন্থগুলিতে একের পর আর অবতারের ব্যাখ্যার এই 
পরিবর্তন কেন হইয়াছে? সহজ বুদ্ধিতে দেখ! যায় যে, নবদ্বীপের 
আবেষ্টনটা গ্রীচৈতন্যকে কৃষ্ণের অবতার করিতে প্রেরণা দিয়াছিল,__স্থযোগ 
দিয়াছিল। - নবদ্ীপের -আরেষ্টনটীকে লক্ষ্য করিয়া প্রভু নিজমুখে 
বলিয়াছিলেন_ 
করাইবা তোমরা কৃষ্ণের অবতার । (চেঃ ভা মধ্য, ২য় অঃ) 
এখানে “তোমরা” কথাটা উপেক্ষনীয় নয়। শ্রীপাদ নিত্যানন্দকে 
প্রচার বিমুখ দেখিয়া প্রভু নিজমুখে বলিয়াছেন,_এবদি মুর্খ, নীচ, 
পতিতদের উদ্ধার করিবে না” 
তবে অবতার বা কি নিমিত্ত করিলে। ( চৈঃ ভা অন্ত্য, ৫ম ) 
প্রীচৈতন্যকে ভক্তেরাই অবতার করিয়াছেন ইহা যেমন স্পষ্ট ; এবং 
যে উদ্দেশ্যে অবতার করিয়াছেন, তাহাও সুস্পষ্ট । এবং আরও সুস্পষ্ট 
যে, নবদ্বীপের পার্ধদগণ শ্রীচৈতন্যের মধ্যে গ্রীরাধিকার অবতার চান নাই। 
আবার অন্যদিকে নীলাচলের ভক্তেরা রায় রামানন্দ, স্বরূপ 
দামোদর প্রভৃতি শ্রীচৈতন্যের মধ্যে প্রীরাধিকাকেই চাহিয়াছিলেন। 
শ্রীচৈতন্যের জীবনের এই শেষ ২৪ বৎসরের আবেষ্টনটা উপেক্ষনীয় নয়। 
নবদ্বীপের এতিহাসিক ও সামাজিক প্রেরণায় যদি কৃষ্ণের অবতার হওয়া 
সম্ভব হইয়া থাকে, তবে নীলাচলের প্রেরণায় রাধিকার অবতার হওয়া 


অসম্ভব নয়,_-সম্পুর্ণ সম্ভব । 

জীবনে ক্রমবিকাশ আছে, নরলীলায় অবতার পুরুষের জীবনেও 
ক্রমবিকাশ লক্ষ্য করা যায়। দেশ, কাল, পাত্র এই ক্রমবিকাশে সহায়তা 
করে। পরিবর্তন ভিন্ন ক্রমবিকাশ সম্ভব নয়। শ্রীচৈতন্যের অবতার তত্ত্বে 
এই ক্রমবিকাশমুখে নবদ্বীপ ও নীলাচলে যে পরিবর্তন দেখা দিয়াছে 
চরিতগ্রন্থগুলিতে তাহারই উল্লেখ দেখা যায়। 

দ্বিতীয় বক্তৃতা 


[শিশু নিঘাইয়ের বাল্য-দৌরাত্ম্যের_১ম অধ্যায়__২য় অধ্যায় । নিমাইয়ের 
বাল্য-দৌরাজ্ম্ে তাহার ভবিষ্যৎ জীবনের আভাষ পাওয়া যায় কি না? বিশ্বরূপের 
সন্্যাসে নিমাইয়ের প্রথম মানসিক পরিবর্তন । নিমাইয়ের ছাত্রজীবনের বৈশিষ্ট্য৷ 
তিনটি অধ্যাপকের মধ্যে পণ্ডিত গঙ্গাদাসের গুরুত্ব । নিমাই কোন কোন শাপ্র অধ্যয়ন 
করিয়াছিলেন ? মুরারি গুপ্তের সহিত বিগ্যা-কলহ। জগন্নাথ মিশরের তিরোভাব। 
নিমাইয়ের শচীমাতাকে সাস্বন প্রদান। গঙ্গার ঘাটে লক্ষ্মীর সহিত নিষাইয়ের 
সাক্ষাঙ্চ। ]. 

শিশু চৈতন্যকে লইয়া শচীমাতা একমাসকাল আতুড় ঘরে অবস্থান 
করিলেন । বুন্দাবনদাস লিখিয়াছেন__ 
পরিপূর্ণ হইল মাসেক এইমতে 
বালক উত্থানপর্ব্রে যত নারীগণ 
শচীসঙ্গে গঙ্গান্সানে করিলা গমন । (চৈঃ ভাঃ আদি-__ধর্থ অঃ) 
চারিমাসেরও পরে কিছুদিন গেল, “নাম-করণের কাল হইল 
সম্মুখ ।৮ বিদ্বান সব বিচার করিলেন যে, এই শিশু জন্মিবার পর হইতে__ 
ছুভিক্ষ ঘুচিল বৃষ্টি পাইল কৃষকে 
অতএব ইহান “শ্রীবিশ্বন্তর’ নাম। (চৈঃ ভাঃ আদি-_৪র্ঘ অঃ) 
কিন্ত স্ত্রীলোকের! আপত্তি করিলেন__ 
ইহান অনেক জ্যেষ্ঠ কন্যা পুত্র নাই 
শেষে যে জন্ময়ে তার নাম সে নিমাএ | 
( চৈঃ ভাঃ, আঁদি--৪ৰ্থ অঃ) 
বিদ্বানেরা শেষ পর্ধান্ত বিশ্বস্তর নাম বহাল রাখিয়া মীমাংসা 
করিলেন 
নিমাঞ যে বলিলেন পতিব্রতাগণ 
সেহো নাম দ্বিতীয় ডাকিব সৰ্ব্বজন৷ (চেঃ ভা আদি_-৪ অঃ) 
নিমাই হামাগুড়ি দিয়া চলিতে আরম্ভ করিলেন,_ 
জানু পাতি চলে প্রভু পরম সুন্দর 
কটিতে কিঙ্কিণী বাজে অতি মনোহর 

এই হামাগুড়ি দেওয়ার কালে শিশু একদিন এক বিষম কাণ্ড 
করিয়া বসিল । 
“ একদিন এক সর্প বাড়ীতে বেড়ায় 
ধরিলেন সর্প প্রভু বালক লীলায়। 
এদিকে»_“আথে ব্যথে সভে দেখি হায় হায় করে।” যদিও,__ 
জাতি সর্প তেঞি না লঙ্ঘিল, * 
কেহ বলে বালকের পুনর্জন্ম হৈল। 
তারপর ক্রমে__“হাটিয়া করেন প্রভু অঙ্গনে ভ্রমন” 
এইবার নিমাই একাকী বাড়ীর বাহিরে যাইতে আরম্ভ করিল। 
কি বিহানে কি মধ্যাহে কি রাত্রি সন্ধ্যায় 
নিরবধি বাড়ীর বাহিরে প্রভু যায়। 
শুধু তাই নয়, প্রতিবেশীদের ঘরে ঢুকিয়া চুরি করিয়া খাইতে 
লাগিল। ঃ 
কারো ঘরে দুগ্ধ পিয়ে, কারো,ভাত্র খায় 
হাণ্ডী ভাঙ্গে, যার ঘরে কিছুই না পায়। 
(চৈঃ ভাঃ আদি--৪ৰ্থ অঃ) 
ইহা যদি কৃষ্চলীলার আরোপ না হয়, তবে বালক নিমাইয়ের 
দৌরাত্মের একটা রকমারি দৃষ্টান্ত । ৃ 
বৃন্দাবনে মা যশোদা কৃষ্ণের পায়ে নুপুর দিয়াছিলেন, কাজেই শব্দ 
হইত ৷ নবদ্বীপে শচীমাতা নিমাইয়ের পারে নূপুর দেন নাই। হইলে কি হয়, 
শচীনগ্মাথ নিমাইয়ের শুধু পায়েতেই নৃপুরের ধ্বনি শুনিতে লাগিলেন 1 
একদিন ডাকি বলে মিশ্র পুরন্দর 
আমার পুস্তক আন বাপ বিশ্বস্তর ॥ 
বাপের বচন শুনি ঘরে ধাই যায়ে ৷. 
রুণু ঝুণু করিয়ে নূপুর বাজে পায়ে ॥ 
মিশ্র বলে কোথা শুনি নূপুরের ধ্বনি । 
চতুর্দিগে চায় ছুই ব্রাহ্মণ ব্ৰাহ্মণি ॥ 
আমার পুত্রের পায়ে নাহিক নুপুর ৷ 
কোথায় বাজিল বাগ্ঠ নুপুর মধুর ॥ (চৈ ভাঃ আদি--৪র্থ অঃ) 

ঘর হইতেই, বাপকে পুঁথি দিয়া নিমাই ত খেলিতে চলিয়া গেল। 
এদিকে ঘরে আসিয়া, শচী-জগন্নাথ__ 
সবগৃহে দেখে অপরূপ পদচিহ্ন ~ 
ধ্বজ, বজ্র, পতাকা, অঙ্কুশ ছিন্নভিন্ন ॥ 
বৃন্দাবনের নন্দ-যশোদার বাৎসল্যেই বাঙ্গালীর ঘরে ঘরে শিশুসন্তান 
লালিত পালিত হয়। নবদ্বীপে শচী-জগন্নাথের ঘরেও তাহাই হইতেছিল। 
নিমাইয়ের সুন্দর রূপ দেখিয়া প্রতিবেশীরাও ইহাতে যোগ দিয়াছিল। 
তার উপর চরিতলেখকের! চিত্রের যে সকল অংশ বাকী ছিল--তাহ৷ 
বিধিমত পূরণ করিয়। দিয়াছেন । 
জয়ানন্দ লিখিয়াছেন 
ছয় দিবসে লৈয়া যত বন্ধুজনে 
করিল স্থৃতিকা পুজ। বিবিধ বিধানে 
বিশ্বস্তর নাম থুইল বিংশতি দিবসে 
নিমাঞ পণ্ডিত নাম জগত প্ৰকাশে 
ছয় মাসে অননপ্রাশন করাইল 
নিমাই বলিয়া সভে ডাকিতে লাগিল 
গলায়ে বাবলা পিঠে, পাটের থোপনি 
হামাগুড়ি দিএ বুলে দ্বিজ শিরোমণি 
কুন্দ কলিকা ছুটি দন্ত উঠিল 
পাকা তেলাকুচা জেন অধর ফুটিল । 
( চৈঃ মঃ-_নদীয়। খঃ ) 
জয়ানন্দ ‘বিংশতি দিবসে’ বিশ্বন্তর নাম থুইলেন। ব্বন্দাবনদাস 
চারি মাসেরও কিছুদিন পরে নামকরণ করিয়াছেন। লোচন ছয় মাসে 
অন্নপ্রাশনের দিন নামকরণ করিয়াছেন। 
তারপর একদিন শচীমাতা রন্ধনশালায়, নিমাই বালকদের সহিত 
আন্গিনায় খেলিতেছে। শচীমাতা হঠাৎ দেখিলেন, নিমাইয়ের_ 


শিরে শিখিপুচ্ছচূড়া, গলে গুঞ্জাদাম 
আচম্বিতে কনক নুপুর পায়ে বাজে । (চেঃ মঃ-_নদীয়। খঃ) 


CL SANA 


‘ জয়ানন্দ ধাত্রীমাতা৷ নারায়ণীকে পর্য্যন্ত দিয়া এ সমস্ত দেখাইলেন। 
ধাত্রীমাতা নারায়ণীকে এক জয়ানন্দ ছাড়া আর কেহ ডাকেন না। 
শিখিপুচ্ছচূড়া_ অলৌকিক না হইয়া, সম্পূর্ণ লৌকিকও ত হইতে পারে। 

লোচন নিমাইয়ের বিশ্বন্তর নামকরণ সম্পর্কে ভিন্ন ব্যাখ্যা 
দিতেছেন__ 
বিশ্বশাসন হেতু থুইল বিশ্বস্তর নাম। 
এক ছুই তিন চারি পাঁচ ছয় মাসে 
নামকরণ হৈল অন্নপ্রাশন দিবসে । 
লোচনের মতে, জয়ানন্দ-কথিত বিংশতি দিবসে নামকরণ হয় নাই। 
লোচন এখানে বুন্দাবনদাসের অনুগামী । লোচনও দেখাইয়ীছেন__ 
ধ্বজবজাঙ্কুশ সে পঙ্কজ পদতলে । 
একদিন নিমাই আঙ্গিনায় নাচিতেছিল। শচীমাতা_ 
শৃন্যপায়ে নূপুরের ধ্বনি যে শুনিনু, 
বলিয়া__জগন্নাথ মিশরের নিকট ভয়' পাইয়া বলিলেন 
সাতকন্তা মরি মোর এইটি ছাওয়াল 
ইহা দিয় কিছু হৈলে নাহি জীব আর। 
নিমাই এখন এক পায়ে ভর করিয়া দ্রাড়াইতে শিথিয়াছে। 
অন্তান্য বালকের সঙ্গে খেলা করিতেছে__ 
তবে আর কতদিনে শচীর নন্দন । 
বয়স্ত সহিতে করে বাহিরে ভ্রমণ ॥ 
গঙ্গাতীরে তরুমূলে খেলিয়া বেড়ায়। 
মার্কণড খেলা খেলে এক চরণে দাণ্ডায় ॥ 
জানুর উপরে জানু রহে একপদে । 
দেখিয়া জননী ডাকে উৎকৃষ্ট শব্দে ॥ 
মায়েরে দেখিয়া প্রভু পালাইয়া যায়। 
মাতিল কুগ্তর যেন উলটীয় চায় ॥ 
ৃ ধর ধর বলি ডাকে শচী দেবী রাণী । 
্‌ আগে আগে ধায় মোর প্রভু দ্বিজমণি ॥ 

ধরিবারে চাহে শচী ধরিতে না পারে। 
যাঞা সান্ধাইল গিয়া ঘরের ভিতরে ॥ 
ঘর মধ্যে যত ভাণ্ড ভাজন আছিল । 
ধর ধর করিতে সব ভাঙ্গিয়া ফেলিল 
নাসায় অঙ্গুলি শচী দাণ্ডাইয়া চাহে ॥ 
হেট বয়ান করি বিশ্বন্তর রহে। পু 
(চেঃ মঃ,_আদিখণ্ড ) 
মাতা ও পুত্রের একখানি সুন্দর চিত্র লোচন অঙ্কিত করিয়াছেন। 
ইহ! আর কেহ পারেন নাই । 
লোচন শিশু নিম।ইয়ের দৌরাত্ম্যের আরও বিবরণ দিয়াছেন__ 
(ক) পুত্রের চাঞ্চল্য দূর করিবার জন্য মিশ্র ব্রাহ্মণ ডাকা ইয়া 
বজ্ঞ-্বস্ত্যয়ন করাইলেন। কোন ফল হইল না। 
স্বস্ত্যয়ন করিয়া কর বালক কল্যাণ । 
৬ ( চৈঃ মঃ,_আদিখণ্ড ) 
(খ) গঙ্গান্গান করিলে চাঞ্চল্য ঘুচিবে, এই মনে করিয়া শচীমাতা 
শিশু নিমাইকে পায়ে হাটাইয়া গঙ্গাস্সানে নিয়া গেলেন। ফল উপ্ট। 
হইল । ও 
এথা শচী গৌরচন্দ্র লওয়া গঙ্গাস্সানে। 
চঞ্চল ঘুচিবে পুত্র এই করি মনে ॥ 
খেলিতে খেলিতে সে অশুচি দেশে যায় । 
ত্যক্ত ভাণ্ড পরশ করিয়া চলি যায় ॥ 
( চৈঃ মঃ_আদিখণ্ড) 
একে শচীমাতা শুচিবায়ুগ্রস্ত। হিন্দু সমাজে অনেক বয়সী 
ক্্রীলোক এই ব্যাধি্রস্ত । ইহা একপ্রকার মানসিক ব্যাধি। আচারের 
নিগঢ় ইহাকে সমাজে আরও প্রশ্রয় দিয়াছে । 
দেখিয়াত শচীদেবী করে হায় হায়। 


অধিক চঞ্চল পুত্র হইল আমার ॥ 
= (চৈঃ মঃ__আদিখণ্ড ) 

অশুচি দেশে গিয়া শিশু নিমাই আবার মায়ের সঙ্গে তর্ক করে। 
বলে যে, ইহা অশুচি নয়। | 

(গ) “আর একদিন ত্যক্ত মৃত্তিকার ভাণ্ড বর্জয়ে যেখানে”, 
সেখানে গিয়া নিমাই বসিল । নিষিদ্ধ কাৰ্য্যে একটু বেশী আগ্রহ । মাতা 
ভতনা করিলেন। নিমাই মাতাকে তর্কে আহ্বান করিল_“কি শুচি 
অশুচি আগে বিচায়া বল।” পরে শিশু অতি গহিত কাৰ্য্য করিল | 


ইহা বলি সম্মুখে ইষ্টকা লৈলা হাতে । 
' ইষ্টকা প্রহার কৈল জননীর মীথে ॥ 
ইষ্টকা প্রহারে মৃচ্ছা পাইল শচীরাণী। 
মা মা বলে পুনঃ কান্দয়ে আপনি ॥ 
(চেঃ মঃ_আদিখণ্ড ) 
এইত অবস্থা । 

(ঘ) আর একদিন শচীমাঁতা গঙ্গাক্স!নে এগিয়াছেন, বাড়ী আসিয়া 
দেখেন নিমাই এক কুকুরের শাবক কোলে লইয়া বসিয়া খেলা করিতেছে । 

“বানের শাবকে বিশ্বস্তর কোলে করে ।৮ 

“শিরে কর হানি বলয়ে জননী, না জানি কি তোর লীলা» ইহার 
পর কিন্তু নিমাইকে বাঁধিয়া রাখিয়া শচীমাতা গঙ্গান্সানে যাইতেন। 

(ড) একদিন বৈদ্য মুরারি রাস্তা দিয়া শাগ্র ব্যাখ্যা করিতে করিতে 
'যাইতেছিলেন। পথে বালকদের সঙ্গে নিমাই খেলিতেছিল। মুরারিকে 
নিমাই “হাত নাসা মুখ অনুকরণ করিয়া! উপহাস করিল। মুরারি 
‘কুবচন বলিল রুখিয়া’। কি তার ফল হইল দেখুন। পরদিন মুরারি 


মধ্যাহ্ছে বাড়ীতে খাইতে বসিয়াছেন__ 
“মধ্যে ভোজন বেল, ধীরে ধীরে নিয়ড় গেলা 
থালু ভরিয়া মুত মুতিল।”। (চেঃ মঃ,_আদিখণ্ড) 


জয়ানন্দও শচী মাতাকে ইষ্টক মারিবার কথা বলিয়াছেন__ 
“ইটাল মারিল মায়ের মুখে, রক্ত পড়ে বায়া শচীর মুখে 

ৰ মূৰ্ছা গেল শচী আউলাল কেশ। 

্‌ রড় দিয়া প্রভু গেল পালাঞ্া। ( চৈঃ মঃ-_নদীয়াখণ্ড ) 

উচ্ছিষ্ট হাড়ীতে বসিবার কথাও আছে । 
রাজপথ দিঞা নিজ গৃহ প্রবেশিতে। 
হুঙ্কার দিয়া পড়ে উচ্ছিষ্ট কুণ্ডেতে ॥ 
সকল উচ্ছিষ্ট হাড়ী একত্র করিয়া । 
ব্ৰহ্ম বাখানিল তার উপরে বসিয়া ॥ 
সর্বভূত সমকরি__আত্মবৎ দয়।। 
পুরীৰ চন্দন ভেদ এই সব মায়! ॥ ( চৈঃ মঃ-_নদীয়াখণ্ড ) 
এতখানি বেদার্ত না বলিলেও-_বালক নিমাই যে অশুচিতার 
' বিরুদ্ধে তর্ক করিয়াছিল__ইহা৷ প্রমাণ হয়। 
আর একদিন মিশ্র খাইতে বসিয়াছেন। নিমাই-- 
বাপের যজ্ঞন্ত্র লইল কাড়ি 
রড় দিয়া গেল মামার বাড়ী।  (চৈঃ মঃ,_নদীয়া খঃ ) 
মামীকে গিয়। কহিল, দেখ মামা 
আমি তোমা না দেখিলে ভাল না বাসি। 
শচীমাতাকে “ইটাল' মারিবার কথা কেবল জয়ানন্দ ও লোচন 
বলেন। বৃন্দাবনদাস বলেন নিমাই যতই চঞ্চল হউক মায়ের গায়ে- 
কখনও হাত তুলিতেন না । কবিরাজ গোস্বামী বলেন_তা ঠিক নয়। 
“কতু মৃতু হস্তে কৈল মাতাকে তাড়ন, মাতাকে মুচ্ছিত দেখে করয়ে 
ক্রন্দন ৷” | 
কবিরাজ গোস্বামী বাল্যলীলা খুব সংক্ষেপে লিখিয়াছেন। 
অন্ত্যলীলায় ধাহাকে দিয়া রাধিকার ভুমিকায় বিরহের চরম অভিনয় 
করাইবেন__তাহার বাল্যলীলায় কৃষ্ণলীলার আরোপ সবিস্তারে করিতে 
কবিরাজ গোস্বামী হয়ত কিঞ্চিৎ অসুবিধা বোধ করিয়াছেন। তথাপি 
তিনি ঘরের মেঝেতে_ 
ধ্ধবজবজ শঙ্খ চক্র মীন” শচীমাতাকে দ্রেখাইলেন। শচীমাত। 
নিমাইকে স্তন দিবার কালে চরণে এ সমস্ত চিহ্ন দেখিয়া মিশ্রকে ডাকিয়া 
দেখাইলেন। মিশ্র শ্বশুরকে দেখাইলেন। নীলাস্বর চক্রবর্তী বলিলেন 
বত্রিশ লক্ষণ মহাপুরুষ ভূষণ 
এই শিশু অঙ্গে দেখি সে সব লক্ষণ । [চৈঃ চ:-_আঁদি-১৪পঃ] 

নীলান্বর চক্রবর্তী কৃষ্ণ অবতারের কথা বলিলেন না। বলিলেন, 
এ শিশু কালে মহাপুরুষ হইবে। চক্রবর্তীর চিহ্ন ও লগ্ন গণনাদি কালে 
এত সত্য হইয়াছিল যে অবিশ্বাসীর মনেও জ্যোতিষ শাস্ত্রে বিশ্বাস 
আনিয়া দেয়। 
নিমাইয়ের দৌরাত্ম্য সম্বন্ধে এইরূপ আছে 
শিশুগণ লয়ে পাড়া পড়সীর ঘরে। 
চুরি করি দ্রব্য খায় মারে বালকেরে ॥ 
(চৈঃ চঃ, আদি-১৪ পঃ) 
শিশু সব শচীস্থানে কৈল নিবেদন । . 
শুনি শচী পুত্রে কিছু দিল ওলাহণ ॥ 
কেনে চুরি কর__কেনে মারহ শিশুরে। 
এ কেন পর ঘরে যাহ--কিহা নাহি ঘরে ॥ 
£ ইহাতে বিপরীত ফল হইল। 
শুনি ক্রুদ্ধ হঞা প্রভু ঘর ভিতর যাঞা। 
ঘরে যত ভাণ্ড ছিল ফেলিল ভাঙ্গিয়া ॥ 
(চেঃ চঃ, আদি-১৪ পঃ) 
কবিরাজ গোস্বামী একজন বড় রকমের দার্শনিক কবি। কিন্তু 
দুঃখের বিষয় গ্রীচৈতন্যের বাল্যলীলায় বাৎসল্যের অবতারণায়_-তিনি হয় 
ইচ্ছা করিয়া সঙ্কোচ করিয়াছেন,_না হয়_বাৎসল্য তিনি ফুটাইতে 
পারেন নাই। লোচনের ছবি চরিতামৃতের ছবি অপেক্ষা এ ক্ষেত্রে 
অধিকতর জীবন্ত ও নিখু'ত। শিশু চৈতন্যের উপর কবিরাজ গোস্বামীর 
এত বেশী ‘ঈশ্বর বুদ্ধি' রহিয়াছে যে, শিল্প সাধনায় যে অসক্কোচ স্বাধীনতা 
প্রয়োজন শিল্পীতে তাহার অভাব দেখা যায়। 
নামকরণ সময়ে ছুই নামের মধ্যে যেটী অধিক বাৎসল্য জড়িত 
চৈতন্যচরিতামৃতে সেই “নিমাই” নামের উল্লেখ পর্য্যন্ত নাই। বিশ্বস্তর 
নামের এই ব্যাখ্যা আছে__ 
সৰ্ব্ব লোকের করিবে এই ধারণ পোষণ । 


 বিশ্বস্তর নামে এর এইত কারণ ॥ 
0.P./97, 6 


চক এ 


বৃুন্দাবন্দাস ও লোচনদাস বিশ্বস্তর নামের যে পৃথক পৃথক ব্যাখ্য। 
দিয়াছেন তা আগেই যথাস্থানে বলা হইয়াছে । নিমাইয়ের বাল্য 
দৌরাত্ম্যের প্রথম অধ্যায় শেষ হইল । 
সকল চরিতকার-ই নিমাইয়ের হাতে খড়ি দিয়াছেন, 
বুন্দাবনদাস লিখিয়াছেন যে, হাতে খড়ি দিবার কাল আসিলে, 
মিশ্র নিমাইয়ের হাতে খড়ি দিলেন, ছি: সঙ্গে “কর্ণবেধ করিলেন 
শ্রীচড়াকরণ”__ 
দৃষ্টিমাত্র সকল অক্ষর লিখি যায় 
৯ দিন দুই তিনেতে পড়িল! সর্ব্বকল৷ 
কি মাধুরী করি প্রভু ক খগ ঘ বলে। (চৈঃ ভাঃ, আরি-৫অঃ) 
জয়ানন্দ লিখিয়াছেন-_চুড়ামঙ্গলিঞা সে করিল চুড়াকর্ণ 
তারপর একদিন অন্যান্য বালকদের সঙ্গে নিমাই সুদর্শন পণ্ডিতের বাড়ী 
গেলেন | 
ক খ চৌত্ৰিশ অক্ষর কাঠনেতে লেখি 
হামাগুড়ি দিঞা পড়ে গুরু মাত্র দেখি। 
ক খ ইহার নাম গুরুরে জিজ্ঞাসে 
ইহার নাম ওঝা ক খ কেন বোল ॥ 
কিছু তর্কও হইল-__ 
ইহ] শুনি সুদর্শন ক্রোধে বাড়ি মারি। 
(চেঃ মঃ, নদীয়া খঃ ) 
এইত প্রথমদিনের কাণ্ড । অবশ্য ইহ! জয়ানন্দ ছাড়া আর কেহ 


লেখেন নাই । লোচন হুবহু বৃন্দাবনদাঁসের ভাষা অনুকরণ বা অপহরণ " 


করিয়াছেন! হাতে খড়ি যথাসময়ে দেওয়া হইল। ইষ্ট কুটুম্ব সব 
আনিয়া চুড়াকর্ণ হইল । তারপর-_ 
কি মাধুরী করি প্রভু ক খ গ ঘ বোলে__ 
দিন দুই তিনে সে লিখিল সর্ব্বকলা । ( চৈঃ মঃ, আদি) 
লোচন যদি ইহা বৃন্দাবনদাস হইতে নিজে অপহরণ না করিয়া 
থাকেন_তবে পরবন্তীয়দের দ্বারা ইহা লোচনে প্রক্ষিপ্ত হইয়াছে। 


[৪৩ ] 


লোচনে কবিরাজ গোস্বামী হইতেও বহু প্রক্ষিপ্ত হইয়াছে । প্রক্ষিপ্ত 
দোষে লোচন সববাপেক্ষা বেশী দুষ্ট । বিশ্বরূপের সন্যাসের পর লোচন 
নিমাইকে হাতে খড়ি দিয়াছেন। সে কথা ঠিক নয়। নিমাইয়ের 
হাতে খড়ি হইবার অন্ততঃ এক বৎসর পরে বিশ্বরূপের সন্যাস হয়। 
অপর চরিত লেখক সকলেই তাই লিখিয়াছেন। 
কবিরাজ গোস্বামী লিখিয়াছেন যে_ বৃন্দাবনদাস ইহা সবিস্তারে 
লিখিয়াছেন,__সুতরাং আমি আর কি লিখিব । 
অধ্যয়ন লীলা প্রভু দাস বৃন্দাবন । 
চৈতন্য মঙ্গলে কৈল বিস্তারি বর্ণন ॥ ( চৈঃ চ আদি, ১৫পঃ ) 
তাঁরপর= 
কতদিনে মিশ্র পুত্রে হাতে খড়ি দিল। 
অল্প দিনে দ্বাদশ ফলা অক্ষর শিখিল ॥ ( চেঃ চঃ আদি ১৪পঃ ) 
আদি লীলা, এমন কি সমগ্র নবদ্বীপ লীলা জানিতে যাহার! 
কৌতূহলী,_বৃন্দাবনদাস ছাড়া তাহাদের আর অন্য গতি নাই। 
বিশ্বরূপের সন্যাস গ্রহণের (১৪৯১ খৃঃ) পুরে, বুন্দাবনদাস 
নিমাইয়ের বাল্য দৌরাত্মের অনেক বর্ণনা! দিয়াছেন হঠাৎ একদিন 
নিমাই বায়না ধরিল যে, যদি আমার প্রাণরক্ষা চাও তবে জগদীশ 
আর হিরণ্য এই ছুই ত্রহ্মণের বাড়ী যাও-_ 
একাদশী উপবাস আজি সে দৌহার। 
বিষ্ণু লাগি করিয়াছে যত উপহার ॥ 
সে সব নৈবেদ্য যদি খাইবারে পাড। 
তবে মুঞ সুস্থ হই হাটিয়া বেড়াও ॥ 
রি (চেঃ ভাত আদি, ৫খঃ) 
ব্রাহ্মণ ছুইজন পরম বৈষ্ণব ছিলেন; সমস্ত শুনিয়া তাহারা 
নৈবেদ্য দিলেন। 
সন্তোষ হইলা সব পাই উপহার ৷ 
অল্প অল্প কিছু প্রভূ খাইল সভার ॥ 
বালক নিমাই শুধু দুরস্ত নয়, অতিশয় চতুর । 


তারপর 
আরম্ভ করিল। 


[৪৪ ] 


সঙ্গীগণ সহ গঙ্গাস্সানে গিয়। নিমাই বিষম দোরাস্ময 


পড়িয়া শুনিয়া সর্বশিশুগণ সঙ্গে । 
গঙ্গান্নানে মধ্যাহ্থে চলেন বহুরঙ্গে ॥ 
সভারে লইয়। প্রভু গঙ্গায় সাঁতারে । 
ক্ষণে ডুবে ক্ষণে ভাসে নানা ক্রীড়া করে ॥ 
জলক্রীড়া করে গৌর সুন্দর শরীর ৷ 
সভার গায়েতে লাগে চরণের নীর ॥ 
সভে মানা করে তবো মানা নাহি মানে । 
ধরিতেও কেহ নাহি পারে এক স্থানে ॥ 
পুনঃ পুনঃ সভারে করায় প্রভু স্লান। 
কারে ছয়ে কারে অঙ্গে কুল্লোল প্রদান ॥ 
(চৈঃ ভাঃ, আদি-৫ম অঃ) 


সকল বিপ্ৰ মিলিয়া নিমাইয়ের পিতার নিকটে নালিশ করিতে আসিল। 


শুন শুন ওহে মিএ পরম বান্ধব ৷ 
তোমার পুত্রের অন্যায় কহি সব ॥ 

ভাল মতে করিতে না পারি গঙ্গান্সান ৷ 
কেহ বলে জল দিয়া ভাঙ্গে মোর ধ্যান ॥ 
আরে! বলে কারে ধ্যান কর এই দেখ । 
কলিযুগে নারায়ণ মুঞি পরতেখ ॥ 

কেহ বলে মোর শিবলিঙ্গ করে চুরি। 
কেহ বলে মোর লই পালায় উত্তরি ॥ 
কেহ বলে পুষ্প ছুবর্বা নৈবেছা চন্দন। 
বিষ্ণু পুজিবার সঙ্জা বিষ্ণুর আসন ॥ 
আমি করি স্নান, হেথা বৈসে সে আসনে । 
সব খাই পরি তবে করে পলায়নে । 
আরো বলে তুমি কেন দুঃখ ভাব মনে । 
যার লাগি কৈলে সেই খাইল আপনে ॥ 


[৪৫ ] 


কেহ বলে সন্ধ্যা করি জলেতে নান্বিয়। । 
ডুব দেই লৈয়া যায় চরণে ধরিয়া ॥ 
কেহ বলে আমার না রহে সাজি ধুতি। 
কেহ বলে আমার চোরায় গীতাপুথি ॥ 
কেহ বলে পুত্র অতি বালক আমার । 
কর্ণে জল দিয়! তারে কান্দায় অপার ॥ 
কেহ বলে মোর পৃষ্ঠ দিয়া কান্ধে চড়ে । 
মুঞ্রিরে মহেশ বুলি ঝাপ দিয়া পড়ে ॥ 
কেহ বলে বৈসে মোর পুজার আসনে । 
নৈবেগ্ খাইয়া বিষ্ণু পুজয়ে আপনে ॥ 
স্নান করি উঠিলে বালুকা দেই অঙ্গে । 
যতেক চপলশিশু সেই তার সঙ্গে ॥ 
স্্রীবাসে, পুরুষ-বাসে করয়ে বদল। 
পরিবার বেলে সভে লজ্জায় বিকৃল ॥ 
পরম বান্ধব তুমি মিশ্র জগন্নাথ । 

নিত্য এইমত করে,_কহিল তোমাত ॥ 
দুই প্রহরেও নাহি উঠে জল হৈতে। 
দেহবা তাহার ভাল থাকিবে কেমতে ॥ 


(চৈঃ ভাঃ আদি, ৫অঃ ) 


স্মানার্থী পুজা আহিকে ত্রতী ব্রাহ্মণদের উপর নিমাইয়ের 
উপভ্রবের যে লম্বা ফর্দ পাওয়া গেল, ইহা হইতে এই চঞ্চল, চতুর বালকের 
মানসিক বিকাশের একটা ইতিবৃত্ত আমরা পাইলাম। ব্রাহ্মণ সঙ্জনের 
গঙ্গাস্সানের একটি সুন্দর প্রাচীন চিত্র দেখিলাম। এমন জীবন্ত নিখুত 
চিতরাঙ্ষণ এক বুন্দাবনদাঁস ছাড়া আর কেহ আকিতে পারেন নাই। সব 
চিত্রটাই যেন চক্ষের সম্মুখে ভাসে । কিন্তু ফরিয়াদী কেবল ব্রাহ্মণেরা 
নহেন,__স্লানাথিনী বালিকারাও আসিয়া শচী দেবীর নিকট অভিযোগ 


শুন ঠাকুরাণী নিজ পুত্রের করণ। 
বসন করয়ে চুরি, বোলে বড় মন্দ ॥ 


[ ৪৬ ] 

ব্রত করিবারে যত আনি ফুল কল। 
ছড়াইয়া ফেলে বল করিয়া সকল ॥ 
স্নান করি উঠিলে বালুকা দেই অঙ্গে । 
যতেক চপল শিশু সেই তার সঙ্গে ॥ 
অলক্ষিতে আসি কর্ণে বোলে বড় বোল । 
কেহ বলে, মোর মুখে দিলেক কুল্লোল ॥ 
ওকরার কল দেয় কেশের ভিতরে । 

* কেহ বলে__-“মোরে চাহে বিভা করিবারে? ॥ 


( চেঃ ভাঃ আদি, ৫অঃ ) 


«এই শেষের মেয়েটির অভিযোগ নিতান্তই গুরুতর। অথচ এ 
অভিযোগ মিথ্যা নয়, এই জন্য যে_-ইহার পরে লক্ষ্মীর সহিত নিমাইয়ের 
বিবাহ, গঙ্গার ঘাটে এই রকম দৌরাত্ম্য হইতেই সুচন। হইয়া, পরে কার্ধ্ে 
পরিণত হইয়াছিল 

বালিকাদের অভিযোগে আরো একটি কথার ইঙ্গিত রহিয়াছে, 
তাহা এ কালের সুরুচি সম্মত নয়। 


পুরবে শুনিলা যেন নন্দের কুমার । 
সেই মত সব করে নিমাই তোমার ॥ (চেঃ ভাঃ, আদি, ৫অঃ) 
বালিকারা অপমান বোধ করিয়াছে, দুঃখ অনুভব করিয়াছে, এবং 
শচীমাতাকে শাঁসাইতেও দ্বিধা করে নাই। নিতান্ত লঙ্জাকর বলিয়া 
তাহাদের পিতা মাতাকে এতদিন এসব কথা তাহারা বলে নাই। 
দুঃখে বাপ মায়েরে বলিব যেই দিনে । 
ততক্ষণে কোন্দহল হইবে তোমা সনে ॥ 
নিবারণ কর ঝাট আপন ছাওয়াল। 
নদীয়ায় হেন কৰ্ম্ম কভু নহে ভাল ॥ (চৈঃ ভা আদি, ৫অঃ ) 
অর্থাৎ শ্রীহটে যা সম্ভব, নদীয়ায় তা চলিবেনা । 
শচীদেবী মায়ের মত স্সেহে সকল বালিকাকে একে একে কোলে 
তুলিয়া নিয়া বলিলেন, আজ নিমাই আসিলে তাহাকে বাধিয়া রাখিব। 
আর উপদ্রব করিতে পারিবে না । 

সভা কোলে করিয়া কহেন প্রিয়বাণী । 
নিমাঞি আইলে আজি এড়িমু বাধিয়া ॥ 
আর যেন উপদ্রব নাহি করে গিয়।। 
শচীর চরণধুলি লই সভে শিরে ॥ 
তবে চলিলেন পুনঃ স্নান করিবারে ॥ ( চৈঃ ভাঃ আদি, ৫অঃ ) 
বালিকাদের আচরণ যেমন তেজঃস্ষিতাপূর্ণ, তেমনি পরম 
শোভনীয়। জগন্নাথ মিশ্র একদিন লাঠিহস্তে নিমাইয়ের উদ্দেশ্যে 
গঙ্গাঘাটে ধাবিত হইয়াছিলেন। সেদিন কিন্তু এই অভিযোগকারিণী 
কুমারীরাই নিমাইকে পুর্ব হইতে সতর্ক করিয়া রক্ষা করিয়াছিল । 
অভিযোগকারিণীরা নিমাইকে অতিশয় ভালবাসিত। 
কুমারীরা সভে বলে শুন বিশ্বস্তর | 
মিশ্র আইলেন এই,_পলাহ সত্বর ॥ (চৈ ভাঃ, আদি, ৫ অঃ) 
বৃন্দাবনদাস লিখিয়াছেন__যে, নিমাই পিতা মাতা কাহাকেও ভয় 
করিতেন না, কেবল বিশ্বরূপ অগ্রজকে দেখিয়! কিছুটা নম্র হইতেন। 
নিমাইয়ের অগ্রজ বিশ্বরূপ অস্পষ্ট আবছায়ার মত মনে হয়। 
যাহারা গৌরাঙ্গ চরিত লিখিতে বসিয়াছেন, তাহাদের নিকট বিশ্বরূপের 
বিস্তৃত বর্ণনা আশা করা যায়ন। সত্য, তথাপি নিমাইয়ের বাল্য লীলার 
পটভূমিকায় বিশ্বরূপের স্থান অস্পষ্টতার মধ্যে নহে। বিশ্বরূপ নিমাই 
অপেক্ষা ১০ বৎসর বড়। বিশ্বরূপ ১৬ বৎসর বয়সে (১৪৯১ খুঃ) 
সন্যাসী হইয়৷ গৃহত্যাগ করেন। তখন নিমাই ৬ বৎসরের বালক। 
বৃন্দাবনদাস বলেন যে__বিশ্বরূপ অদ্বৈত সভায় আসিয়া গীতা ব্যাখ্যা 
করিতেন, উলঙ্গ নিমাই অগ্রজকে ডাকিবার জন্য সেখানে যাইতেন। 
রন্ধন করিয়া শচী বলে বিশ্বন্তরে | 
তোমার অগ্রজে গিয়া আনহ সত্বরে ॥ 
“দিগস্বর সর্ব্বঅঙ্গ ধুলায় ধূসর’ নিমাই অদ্বৈতের সভার আসিয়া, দাদাকে 
বলিতেন__ ট 
ভোজনে আইস ভাই ডাকয়ে জননী । 
অগ্রজ বসন ধরি চলয়ে আপনি ॥ (চৈঃ ভাঃ, আদি, ৬ অঃ) 
শিশু নিমাইকে দেখিয়া প্রীঅদ্বৈত বলিয়াছেন__*চিত্ত বিত্ত হরে শিশু 


ছি 
সুন্দর দেখিয়া” । দুরন্ত নিমাই পিতা মাত! কাহাকেও ভয় করিতেন না; 
কিন্ত বিশ্বরূপকে দেখিলে নত্র হইতেন। 


পিত! মাতা কাহারেও না করয়ে ভয়। 
বিশ্বরূপ অগ্রজে দেখিলে নর হয় ॥ 

“না ভায় সংসার সুখ বিশ্বরূপ মনে"_কিন্ত এই অবস্থায় বিশ্বরূপের 
“বিবাঁহের_উগ্চোগ করয়ে পিতা” । ফল উল্টা হইল, বিশ্বরূপ সন্যাস 
করিয়া গৃহত্যাগ করিলেন,__নাম হইল-_্রীশঙ্করারণ্য' । “ভাইর বিরহে 
ূচ্ছা গেলা গৌর-রায়'_“অদ্বৈতোদি সবে বহু করিলা ক্রন্দন চঞ্চল 
নিমাইয়ের মনে ও ব্যবহারে একটা! পরিবর্তন দেখা দিল। 

যে অবধি বিশ্বরূপ হইলা বাহির । 
তদবধি প্রভু কিছু হইল সুস্থির ॥ 
নিরবধি থাকে পিতা মাতার সমীপে । 
দুঃখ পাঁসরয় যেন জননী জনকে ॥ 
" খেলা সমবরিয়৷ প্রভূ যত্ব করি পড়ে । 
তিলার্দেক পুস্তক ছাড়িয়! নাহি নড়ে ॥ 
একবার যে সুত্র পড়িয়া প্রভু যায়। 
আর বার উলটিয়া সবারে ঠেকায়॥ (চৈঃ ভাঃ আদি, ৬ষ্ঠ পঃ) 
জয়ানন্দ লিখিয়াছেন__ 
ভালব্রব্য বিশ্বরূপ গৌরাঙ্গেরে আনে । 
গৌরচন্দ্র না দেখিলে না জীএ পরাণে ॥ 
বিশ্বরূপ বলেন নিমাই মোর প্রাণ। ( চৈঃ মঃ, নদীয়া খঃ) 
উন্মাদ-বৈরাগ্যে” শচী মাতাকে বলিয়া বিশ্বরূপ কাটোয়৷ গিয়। 
কেশব ভারতীর নিকট সন্যাস নিলেন। কেশব ভারতীই “নাম থুইল 
তার ্রীশঙ্করারণ্য।” কেশব ভারতীয় নিকট সন্যাস লওয়ার কথা 
এক জয়ানন্দ ব্যতীত আর কেহ বলেন ন|। লোচন বলেন-__বিশ্বরূপ-_ 
বেদান্ত সিদ্ধান্ত জানে সবর্ব ধর্ম্ম-কর্ম্ম। 
বিষ্ণু ভক্তি বিণু সে না করে কোন কর্মা॥ (চৈ: মঃ, আদি খঃ) 
লোচন এখানে বৃন্দাবন দাসের অনুগামী | বৃন্দাবন দাস লিখিয়াছেন 
যে বিশ্বরূপ সকল শাস্ত্েই “বিফু-ভক্তি' ব্যাখ্যা করিতেন। মিশ্রের মুখে 


> 

বলাইয়াছেন যে__প্পড়ি সব্বরশাস্ত্, জানিল সংসার সত্য নহে তিল মাত্র”। 
ইহা বেদান্তের মায়াবাদ। বিশ্বরূপের যখন ‘যোড়য বরিষ ভেল বয়ঃক্রম’ 
তখন পিতা ‘বিশ্বরূপে বিভা দিতে কন্যা বিচারিল’। ইহা শুনিয়া বিশ্বরপ 
রাত্রি প্রভাতে বাম হাতে পুঁথি লইয়া গঙ্গ। সন্তরণ করিয়া চলিয়া গেলেন। 
এবং গত মাত্র মহাশয় সন্যাস করিলা”। কাটোয়া বা কেশব ভারতীর 
নামোল্লেখ নাই সত্য, কিন্তু উহা! হওয়া অসম্ভব নয়। 
কবিরাজ গোস্বামী লিখিয়াছেন__বিশ্বরূপের যৌবন দেখিয়া মিশ্র 
পুত্রের বিবাহ দিতে মন কৈল। একথা শুনিয়া বিশ্বরূপ পালাইয়া গিয়া 
সন্যাস করিয়া তীর্থ করিবারে গেলেন। নিমাই পিতামাতাকে সান্তনা 
দিলেন-_‘তবে প্রভু মীতাপিতা৷ কৈল আশ্বাসন'__এবং বলিলেন 
আমিত করিব তোমা দু'হার সেবন 
শুনিয়। সন্তষ্ট হৈল পিতামাতার মন! 
(চেঃ চঃ; আদি__১৫পঃ) 
কবিরাজ গোস্বামী বিশ্বরূপের চরিত্র ফুটাইবার চেষ্টা মাত্রও 
করেন নাই। 
বৃন্দাবলদাস লিখিয়াছেন যে, এই সময় কেহ আসিয়া মিশ্রকে 
বলিল যে, নিমাই লেখাপড়াতে খুব ভাল। টিং 
| বৃহস্পতি জিনিয়া হইব অধ্যয়নে 
শুনিলেই সৰ্ব্ব অর্থ আপনে বাখানে 
তান ফাঁকি বাখানিতে নারে কোন জনে। 


শচীমাতা সন্তষ্ট হইলেন, কিন্তু মিশ্র বিমর্ষ হইলেন। তার কারণ ? 
মিশ্র বলিলেন__ ; 
এহো পুত্ৰ না রহিব সংসার ভিতর 
এই মত বিশ্বরূপ পড়ি সর্ব শাস্ত্র 
জানিল সংসার সত্য নহে তিল মাত্র 
অতএব ইহার পড়িয়া কার্য নাঞি 
মূর্খ হই ঘরে মোর রহুক নিমাঞি। 


(চেঃ ভাঃ আদি-__৬অঃ) 

শচীমাতা বলিলেন__ 
মূর্খেরে ত কন্যাও না দিবে কোন জনে । 
আর জীবিকাই বা দরিদ্র ব্রাহ্মণের কিরূপে নির্ব্বাহ হইবে ? 
মিশ্র বলিলেন__ঈশ্বর খাইতে দেন, বিদ্যা দেয় না। 
সাক্ষাতেই এই কেন না দেখ আমাত 
পড়িয়াও আমার ঘরে কেনে নাহি ভাত। 
ভাতের কষ্ট হয়ত নিমাইয়ের পিতার ছিল সত্য, কিন্তু ব্রাহ্মণের 
পাণ্ডিত্য তাহার দারিদ্র্যকে সেদিন মর্যাদা দিত। 
মিশ্র নিমাইকে ডাকিয়া স্পষ্ট বলিলেন__ 
রী আজি হৈতে আর পাঠ নাহিক তোমার । 
ইহ! বিশ্বরূপের সন্ত্াাসের প্রতিক্রিয়া । নিমাই দুঃখিত হইল; 
ফলে নিমাই আরো উদ্ধত হইল । 
অন্তরে দুঃখিত প্রভু বিদ্যারমভঙ্গে 
পুনঃ প্রভু উদ্ধত হইল! শিশু সঙ্গে । 
নিমাইয়ের বালাযজীবনে বিশবন্ধপের সন্্যাসের ঘাতপ্রতিঘাত আমরা 
প্রত্যক্ষ করিতেছি । ॥ 
তারপরে নিমাই যে সকল দৌরাত্ম্য আরম্ত করিলেন উহাকে 
আমর! বাল্য দৌরাত্ম্যের দ্বিতীয় অধ্যায় নাম দিতে পারি। উহ। আমাদের 
নিকট উপভোগ্য ও হাস্তকর, কিন্ত প্রতিবেশীদের নিকট মর্মান্তিক 
হইয়াছিল নিশ্চয় । 
যাহা পায় তাহা ভাঙ্গে অপচয় করে 
নিশা হইলেও প্রভু না আইসে ঘরে 
কম্বলে ঢাকিয়া অঙ্গ ছুই শিশুমিলি 
বৃষপ্রায় হৈয়া চলেন কুতুহলী 
রাত্রিতে? 
কারো ঘরে দ্বার দিয়া, বান্ধয়ে বাহিরে 
লঙ্ধী গুব্ৰ গৃহস্থ করিতে নাহি পারে। 
একদিন মিশ্র বাড়ীতে নাই। পড়িতে না পাইয়৷ নিমাই কুদ্ধ। 

বিষ্ণু নৈবেদ্যের যত বর্জ হান্তীগণ 
বসিলেন প্রভু হাড়ী করিয়া আসন । 
একে শচীমাতার শুচিবাই ছিল, তাতে পুত্রকে এরূপ অশুচি স্থানে 
বর্জহীড়ীর উপর বস! দেখিয়া তিরস্কার করিলেন । বলিলেন__ 
বর্জহাড়ী, ইহা সব পরশিলে স্নান 
এতদিনে তোমার এ না জন্মিল জ্ঞান । 
(চেঃ ভাঃ, আদি_৬অঃ) 


নিমাই কাজের কথা তুলিলেন__ 
তোরা মোরে না দিস্‌ পড়িতে । 
ভদ্রাভদ্র মূর্খ বিপ্রে জানিব কেমতে ॥ 
মূর্খ আমি, না জানিয়ে ভালমন্দ স্থান। 
সর্বত্র আমার হয় অদ্বিতীয় জ্ঞান। 
(চৈঃ ভাঃ, আঁদি_-৬অঃ) 
বালক নিমাইএর জ্ঞানস্পৃহা ও, চতুরতা_-এই ছুই আমরা 
দেখিতেছি। 
তারপর নিমাই তর্ক তুলিলেন__ 
বির রন্নাণ-স্থালী কু দুষ্ট নয় 
সে হাঁড়ী পরশে আর স্থান শুদ্ধ হয়। 
এই তর্কের মধ্যে আমরা পাই দুইটি বস্তু। ১ম, শ্বাবীন চিন্তার 
উন্মেষ । গ্রচলিতের বিরুদ্ধে বিদ্রোহ । পরবর্তীকালে ধর্ম্মপ্রচার ব্যপদেশে 
তিনি এইরূপ প্রচলিত প্রথার বিরুদ্ধাচরণ করিয়া সমাজের অস্পৃশ্য 
অঙ্গের উপরে গিয়াই সমুন্নত শিরে, বক্ষে সিংহের সাহস লইয়া দণ্ডায়মান 
হইয়াছিলেন। 
এখনো! নিমাইয়ের উপবীত হয় নাই। নিমাইয়ের পড়িবার আদেশ 
মঞ্জুর হইল, তবে তিনি অশুচি স্থান হইতে উঠিয়া আসিলেন। দৃঢ়তা 
বালকের সহজাত সংস্কার ৷ 
পঢ়িতে পাইলা প্রভু বাপের আদেশে 
হইলেন মহাপ্রভু আনন্দ বিশেষে । 
(চেঃ ভাঃ, আদি-_৬অঃ) 

তারপরে যজ্ঞোপবীতের কাল আসিয়া উপস্থিত হইল। তখন 
নিমাইয়ের বয়স ৯ বৎসর (১৪৯৪'খুঃ_-বৈশাখ, অক্ষর তৃতীয়া )। নিমাই 
ব্ঞশ্ত্র ধরিলেন। 
হাতে দণ্ড কীধে ঝুলি শ্রীগৌর সুন্দর 
ভিক্ষা করে প্রভু সবর্ব সেবকের ঘর। 
গঙ্গাদাস পণ্ডিত ব্যাকরণ শাস্ত্র একান্ত তত্ববিৎ। তার নিকট 
নিমায়ের পড়িতে ইচ্ছা হইল। 
বুঝিলেন পুত্রের ইন্দিৎ মিশ্রবর 
পুত্রসঙ্গে গেলা গঙ্জাদাস বিপ্রঘর। 
নবদ্বীপের বহু অধ্যাপকের মধ্যে বালক নিমাই নিজেই নিজের 
অধ্যাপক বাছিয়৷ লইলেন। এইরূপে গঙ্গাদাস পণ্ডিতের নিকট নিমাই 
ব্যাকরণ পড়িতে লাগিলেন । 
গুরুর যতেক ব্যাখ্যা করেন খণ্ডন 
পুনর্বার পরেই ব্যাখ্যা করেন স্থাপন। 
* (চৈঃ ভাঙ আদি-__৭অঃ) 
এই খণ্ডন আর স্থাপনের মধ্যে আমরা নিমাইয়ের তীক্ষ মেধার 
পরিচয় পাই । অধ্যাপক নিমাইকে সকল শিয্যের মধ্যে শ্রেষ্টস্থান দিলেন । 
‘বসায়েন গুরু সর্ধপ্রধান করিয়া” ‘সর্ব্ব শিষ্য শ্রেষ্ঠ করি করিল! পুজিত'। 
গঙ্গাদাস পণ্ডিতের নিকট আরো ছাত্র পড়িত-_শ্রীমুরারি গুপ্ত, 
শ্রীকমলাকান্ত, কৃষ্ণানন্দ আদি যত। “সভারে চালেন প্রভু ফাকি 
জিজ্ঞাসিয়া”। শ্রীমুরারি জাতিতে বৈদ্য, তাহার জাতি তুলিয়া নিমাই 
মৰ্ম্মান্তিক রহস্য করিল। 
প্রভু বলে বৈদ্য তুমি ইহা কেনে পড় 
লত৷ পাতা নিয়া গিয়া রোগী কর দড়। 
ব্যাকরণ শাস্ত্র এই বিষম অবধি 
কফ পিত্ত অজীর্ণ ব্যবস্থা নাহি ইথি। 
(চেঃ ভাঃ, আদি--৯অঃ) 
বিদ্যাবিলাসে নিমাইয়ের অহঙ্কারের পরিচয়ও আমরা পাইতৈছি। 

কেহ বলে এত কেন কর অহঙ্কার 
প্রভু বলে জিজ্ঞাসহ যে চিত্তে তোমার । 
বিদ্যাভ্যাসে নিমাইয়ের বিশেষ যত্ব দেখা গেল। ইহাও তাহার 
ছাত্রজীবনের একটা বৈশিষ্ট্য । : 
ভোজন করিয়া মাত্র প্রভু সেই ক্ষণে 
পুস্তক লইয়া গিয়া বসেন নির্জনে । 
এগার বৎসর বয়সেই ব্যাকরণের মৌলিক টীকা আরম্ভ করিলেন । 
আপনে করেন প্রভু সূত্রের টিগ্ননী 
(চৈঃ ভাঃ আদি-__৭অঃ) 
ইহাকেই বলে প্রতিভা । মিশ্র তখনে জীবিত, কেননা নিমাইয়ের 
সূত্রের টিগ্ননী দেখিয়া-__-“আনন্দে ভাসে মিশ্র মহাশয়’ । 
তারপর একদিন মিশ্র শচীমাতাকে বলিলেন যে, আমি স্বপ্ন 
দেখিয়াছি__“নিমাঞ করেছে যেন শিখার মুণ্ডন'। শচীমাতা স্বামীকে 
প্রবোধ দিয়া বলিলেন__তুমি চিন্তা করিও না, নিমাই ঘরে রহিবে। ‘চিন্তা 
ন| করিহ ঘরে রহিবে নিমাই” । কেননা__ 
পুঁথি ছাড়ি নিমাই না জানে কোন কর্ম 
বিদ্যারস তার হৈয়াছে স্ব্বধর্ম্ম। 
(চেঃ ভাত আদি-__৭অঃ) 
বিশ্বরূপের সন্যাসের ৫ বৎসর পর জগন্নাথ মিশ্র অন্তর্ধীন হইলেন 
(১৪৯৬ খু) । তখন নিমাইয়ের বয়স ১১ বৎসর । “মিশরের বিজয়ে প্রভু 
কান্দিলা বিস্তর'। বৃন্দাবনদাস এই শোকাবহ ঘটনা বিস্তারি বর্ণনা 


করেন নাই। 


দুঃখ বড় এ সকল বিস্তার করিতে 
দুঃখ হয় অতএব কহিল সংক্ষেপে । 
দুঃখ হইবারই কথা । অগ্রজ গৃহত্যাগী, পিত! মুত--বহু সন্তানের 
মধ্যে মাত্র একা নিমাই জীবিত, তা তিনিও নাবালক,-_ঘরেও দরিদ্রতার 
প্রকাশ’ দেখা যায়। তথাপি নিমাই মাঁতাকে সান্বনা দিলেন__ 

শুন মাতা মনে কিছু না চিন্তহ তুমি 
সকল তোমার আছে বদি আছি আমি। 
(চৈঃ ভা আদি-__৭অঃ) 


পিতার মৃত্যুর পরেও একদিন নিমাই শচীমাতার সহিত ক্রোধের 
বশে অত্যন্ত রূঢ় ব্যবহার করিলেন। কেবল হাত দিয়া প্রহার করিলেন 
না, এই যা রক্ষা। “জননীরে হস্ত নাহি তোলেন কখন” । ব্যাপারটা 
অতি সামান্য । একদিন মারের কাছে গঙ্গান্সানে যাইবার সময় তৈল, 
আমলকি, মাল! ও চন্দন চাহিলেন। ঘরে উহা! ছিল না। শচীমাতা 
বলিলেন-_দ্রীড়াও, মালা আনিয়া দিতেছি। এইত আর যাবে কোথায়__ 
“এখনে যাইবে তুমি মালা আনিবারে”। অমনি ক্রোধে ঘরে প্রবেশ 
করিলেন। ঘরের সমস্ত দ্রব্য ভাঙ্গিয়া ছুড়িয়া ফেলিলেন। পরে ঘরকে 
মারিতে আরম্ভ করিলেন__“দোহারিয়া ঠে্গা পাড়ে গৃহের উপর” । ঘর 
ছাঁডিয়া_বৃক্ষেরে দেখিয়া, তাহার উপরে ঠেঙ্গা পাড়ে দোহারিয়া” | 
শচীমাতার অবস্থা সহজেই অনুমান করা যায়। 


গৃহের উপান্তে শচী সশঙ্কিত হৈয়া 
মহা ভয়ে আছেন যেহেন লুকাইয়া 
তথাপিও জননীরে না মারিল গিয়া । 
(চৈঃ ভাঙ আদি-৭অঃ) 
তারপরে ক্রোধের আতিশয্যে অঙ্গনে নিজেই গড়াগড়ি দিতে 
লাগিলেন। ‘শ্রীকনক অঙ্গ হৈল! বালুকা বেষ্টিত’ । 
এই প্রকার ক্রোধ বালক নিমাই চরিত্রের একটা বৈশিষ্ট্য । পাষণ্ড 
সংহারে, যবন রাজভীতি দূরীকরণে, জগাইমাধাই উদ্ধারকালে চক্র স্মরণে, 
উাদ কাঁজীর বাড়ী আক্রমণ ও লু্ঠনে_আমরা যুবক নিমাইয়ের মধ্যে 
এই ক্রোধের বিকাশ আরো দেখিতে পাইব। 
ভয়ানন্দ বলেন__ুদর্শন গল্গাদাস ছুই বিদ্যাগুরু'। আগে সুদর্শন 
পরে গঙ্গাদাস। সুদর্শন পণ্ডিতের নিকট কলাপ ব্যাকরণ পর্য্যন্ত নিমাই 
পড়িল। “টাক কলাপ পড়ে সভার ব্যাপক'। তারপর গঙ্গাদাস 
পণ্ডিতের নিকট পড়িতে গেল। 

নবদ্বীপের ভিতর পণ্ডিত গঙ্গাদাস 
তাহ মন্দিরে কৈল বিদ্যার প্রকাশ 
চন্দ্ৰ সারস্বত কাব্য নাটকে 
স্মৃতি, তর্ক, সাহিত্য, পড়িল একে একে। 
(চেঃ মঃ, নদীয়া খণ্ড) 
আর একদিন গঙ্গাদাস পণ্ডিতের টোলে বসিয়া নিমাই সমপাঠীদের 
দন্ত করিয়া বলিলেন__ 
কোন ব্যাটা আছে দেখো ব্যাখ্যা মোর খণ্ডে 
তার কান্ধে চড়িয়া টাকর মার মুণ্ডে । 
এই অভদ্র, ধঁদ্ধত্যপূর্ণ বাক্য শুনিয়া কোন শিক্ষক ধৈৰ্য্য রাখিতে 
পারে? il রব 
ইহা! শুনি গুরু মারে পুস্তকের বাড়ি 
নিমাই? 
কীদিয়া পুস্তক চিরি ক্ষিতিতলে পড়ি । 
মিশ্র আসিয়া নিমাইকে কোলে করিয়া বাড়ী আনিলেন। বলিলেন, 
এই পুত্রের জন্য আমাকে নবদ্বীপ ছাড়িতে হইবে । পরের দিন গঙ্গাদাসকে 
অনেক বিনয় করিয়। মিশ্র নিমাইকে পুনরায় পড়িতে দিয়া আসিলেন। 
পুত্রের স্বভাব সম্বন্ধে একটি কথা বলিলেন_-“আত্ম বৈ পরের বচন নাহি 
ধরে”। স্বভাবস্বাধীন নিমাই চরিত্রের ইহাও একটি বৈশিষ্ট্য । 
জয়ানন্দ পগর্ভাষ্টমে যজ্ঞস্থত্র দিলা বিশ্বস্তরে ।” রত্বাকর নাপিত 
ক্ষৌর করাইল। নীলাম্বর চক্রবর্ত্তী ‘কর্ণে কহিল গায়ত্রী" । 
কৃষ্ণসার চর্স্মস্থত্র মিথিলি প্রবন্ধে 
বিন্ধ বংশদণ্ড শুভক্ষণে দিল কান্ধে। 
(চৈঃ মঃ, নদীয়া খণ্ড) 
তারপর হহুবিষ্ান্ন ভোজন করাইল মাতামহী”__অর্থাৎ নীলাম্বর 
চক্রবত্তরি স্ত্রী । 


সুদর্শন গঙ্গাদাস দুই বিদ্যাগুরু 
আশীৰ্ব্বাদ দিতে আইল রত্বমালা ছিরু । 

নিমাই ৭ দিন মৌনব্রতী হইয়া রহিলেন। তিনদিন শৃত্রের মুখ ' 
দেখিলেন না। সমপাঠীরা সব আঁসিলে নিমাই_- 
ঠারেতে কহিল মাএ করিঞ প্রবন্ধ 
তিল মোঞ্গা দুগ্ধ লাড়, সবাকারে দেহ। 
জয়ানন্দও দৌরাত্ম্যের একটি লম্বা ফর্দ দিয়াছেন £_ 
ক) একদিন গুরুগৃহে জলের কলসী ভাঙ্জিয় দিয়া সকলের পুথি 
জলে ভাসাইয়| দিয়াছিলেন__ 
গুরুগৃহে ভাঙ্গে কুন্ত অনেক সকল 
জলেতে ভাসিল যত পঢু,য়ার পুস্তক 

খ) প্রত্যেক দেবমন্দিরে যাইয়া নানারকম দৌরাত্ম্য । দেবতা 
বা ঠাকুর বলিয়। যে সহজাত একটা ভয় ব! সন্ত্রম বা সংস্কার তা নিমাইয়ের 
আদৌ ছিল না। কোন দেবমুদ্তি প্রাঙ্গনে ফেলিয়া দেয়, কোন ঠাকুরের 
সিংহাসনে নিজে গিয়।- বইসে, কোন মন্দিরে গিয়া দেবতার নৈবেগ্য খায়, 
কোন মন্দিরে গিয়া ভিতর হইতে দ্বার বদ্ধ করিয়া কোকিল বা 
পারাবত ডাকে । 

গ) শ্রীধর দ্বিজ কিন্তু গরীব, কলার পাটুআ বেচিয়া খায়। 
অলক্ষিতে তার পয়সা চুরি করিয়া! আনিয়! হয় শ্রীবাসের বাড়ী, ন! হয় 
গঙ্গাতীরে গর্তে লুকাইয়া রাখে । বাড়ী নেয় না। পরে প্রীধরকে এ পয়সা 
ফিরাইয়া দেয়। আর কত বলিব? আরো অনেক আছে। 

তারপর বিশ্বরূপের শোকে মিশ্রের জর হইল । “বিশ্বরূপ শোকে 
তার গাএ আইল জর? । “মহাবায়ু, কফ, উর্দশ্বাস, রক্তত্রাব” দেখা দিল। 
পরে “বিপ্রগণ মেলি লৈল গঙ্গা অন্তর্জলে' ৷ এদিকে নিমাই গল্গাদাস 
পণ্ডিতের বাড়ীতে পুথি লিখিতে গিয়াছেন। 

গুরুগৃহে গৌরাঙ্গ পুস্তক লেখেন জথা 

রড়দিয়া হরিদাস ঠাকুর গেল তথা । 

হরিদাস ঠাকুর বলেন কি পুথি লেখ 

তোমার বাপ অন্তর্জলে ঝাট গিয়া দেখ। | 
( চেঃ মঃ, নদীয়া খণ্ড) 


| 


বৃন্দাবনদাস হরিদাস ঠাকুরকে এসময়ে নবদ্বীপ আনেন নাই 
জানিয়াও জয়ানন্দ হরিদাস ঠাকুরকে আনিয়াছেন। গদাধর পণ্ডিতের 
নিকট শুনিয়! জয়ানন্দ এইরূপ লিখিয়া থাকিবেন। নিমাই__ 
পুঁথি আছাড়িয়া গেল গঙ্গা অন্তর্জলে 
করুণা করিয়া কান্দে পিতা করি কোলে 
আমারে ছাড়িয়া বাপ তুমি জাহ কথা 
কেমনে বঞ্চিব বাপ রহিব আমি কুথা। 
(চেঃ মঃ, নদীয়া! খণ্ড) 
মিশ্র নিমাইকে আলিঙ্গন দিয়া হাতে ধরিলেন। বলিলেন, তোমাকে 
আমি জগন্নাথে সমর্পণ করিলাম; আমার এক কথা শুন-_“তুমার মাএর 
জেন নহে অপমান” । তারপর নিমাই “পিতৃদেহ দাহন করিল কুতৃহলে”। 
জয়ানিন্দ মৃত্যু তারিখ দিতেছেন__“ভৈষ্ঠ্য নিদাঘকালে কৃষ্ণাষ্টমী তিথি”। 
বালক নিমাই এক নিদারুণ আঘাত পাইলেন । দুঃখ হয় বলিয়া বৃন্দাবন- 
দাস যাহা বর্ণন৷ করেন নাই জয়ানন্দ তাহা করিয়াছেন । 
লোচন বলেন_-নিমাই গঙ্গার ঘাটে বালকদের লইয়া বিষম 
দৌরাত্ম্য আরম্ভ করিয়াছে । মিশ্র ঘাটে গিয়া ‘করে ধরি লইয়া আইলা 
আপন কুমার” । ঘরে আনিয়া অনেক ভৎ্না করিলেন-_'কুবুদ্ধি করিয়া 
তু বুলিস অনুক্ষণ। মিশ্র ‘হাতে ছাট ধরি’ নিমাইকে মারিতে উদ্যত 
হইলেন। নিমাই জননীর কোলে গিয়া লুকাইল, আর “না খেলাব না 
খেলাব ধীরে ধীরে বোলে'। শচীমাতা আড়াল করিয়া দাড়াইলেন। 
বলিলেন, ‘না মারিহ পুত্র মোর মৈল ডরাইয়া'। নিমাই ূর্ঘ হইয়া থাক, 
পড়িয়া কাজ নাই। 
না পঢ়,ক পুত্র মোর হউক মুরুখ 
মুরুখ হৈয়া শত বরিখ জীউক 
মিশ্র রাগ করিয়া বলিলেন 
যুরুখ হৈলে পুত্র জীবকে কেমনে 
কেমনে ব্রাহ্মণ ইথে কন্যা দিবে দাঁনে। 
(চৈঃ মঃ, আদি খণ্ড ) 


চিন স্পষ্ট বৃন্দাবনদাসের কথাই উণ্টাইয়া লিখিয়াছেন ৷" 
O.P./97—g 

বৃন্দাবনদাস লিখিয়াছেন যে, বিশ্বরূপ সর্ধবশান্ত্রে পণ্ডিত হইয়| সন্যাসী 
হইল, অতএব নিমায়ের পড়িয়া কাজ নাই। মিশ্র বলেন_ 
মূর্খ হৈয়া ঘরে মোর রহুক নিমাঞ 
শচী বোলে মূর্খ হৈলে জীবেক কেমনে 
মূর্খেরে ত কন্যাও না দিবে কোন জনে । 
(চৈঃ ভা: আদি__৬ অঃ) 
এত আক্ষরিক মিল যে, এসকল অপহরণ লোচন নিজে করিয়াছেন 
কি না সন্দেহ হয়। 
লোচন নবম বৎসরে উপবীত দেওয়াইলেন (১৪৯৪ খৃঃ )__ “নবম 
বরিখ পুত্রের যোগ্য সময়'। জয়ানন্দ বলেন, নীলান্বর চক্রবর্তী ‘কৰ্ণে 
কহিল গায়ত্রী” । কিন্ত লোচন তা বলেন না লোচন বলেন 
“গৌরচন্দ্রের কর্ণে মন্ত্র কহে তার বাপ” 
(চৈঃ মঃ, আদি খণ্ড ) 
লোচন নাগরীদের আনিয়াছেন__ 
নাগরীর গণ যত গৌরাঙ্গ বেঢ়িল 
গ্ৰীঅঙ্গ মার্জনা করিবারে মন কৈল? 
নদীয়ানাগরীভাবের প্রচারক হিসাবে লোচনকে নাগরীদের বাদ 
দিলে চলে না। 
লোচন বলেন, দৈবনির্ধবন্ধে মিশ্রের জর হইল । জান্ুবীর তীরে 
নিয়। গিয়া নিমাই পিতার চরণ ধরিয়া কাদিতে লাগিলেন 
আমারে ছাড়িয়া পিতা কোথা যাবে তুমি 
বাপ বলি ডাক আর নাহি দিব আমি । 
আজি দশদিগ শূন্য অন্ধকার মোরে । 
(চৈঃ মঃ, আদি খণ্ড) 
সত্যি সেদিন বালকের চক্ষে দশদিক অন্ধকার বোধ হইয়াছিল । 
মিশ্র বলিলেন__পরঘুনাথচরণে সপিলু, আমি তোমা” । 
ভয়ানন্দ লিখিয়াছেন__“তুমা সমপিল আমি প্রিয় জগন্নাথে” । 
কবিরাজ গোস্বামী অধ্যয়ন লীলা সম্বন্ধে নূতন কিছুই লেখেন 
নাই। 

গঙ্গাদাস পণ্ডিত স্থানে পড়ে ব্যাকরণ 
শ্রুত মাত্রে কে কৈল বৃত্তি সুত্রগণ 
অল্পকালে হৈল পঞ্জী টাকাতে প্রবীণ 
চিরকালের পড়ুয়া জিনে হইয়া নবীন। 
(চৈঃ চঃ, আদি__১৫পঃ) 
উপনয়নের কোন কথাই কবিরাজ গোস্বামী লেখেন নাই। 
সিশ্রের পরলোক গমনের কথা__-কতদিন রহি মিশ্র গেলা পরলোকে'__ 
মাত৷ ও পুত্রের শোক বাড়িল, বন্ধু ও বান্ধব আসি প্রবোধিল৷ । 
গঙ্গার ঘাটে দৌরাত্ম্য সম্বন্ধে কবিরাজ গোস্বামী খাটি সত্য কথা 
লিখিয়াছেন এবং সম্ভবতঃ একটি বিশেষ সত্য ঘটনা লিখিয়াছেন, 
যাহা অপরে লেখেন নাই। 
কভু শিশু সঙ্গে স্থান করিলা গঙ্গাতে 
কন্যাগণ এল! তাহা দেবত! পুজিতে 
গঞ্গান্সান করি পুজা করিতে লাগিলা 
কন্যাগণ মধ্যে প্রভু আসিয়া বসিলা 
কন্ঠারে কহে আমা পূজ আমি দিব বর 
গঙ্গাদুর্গা দাসী মোর মহেশ কিস্কর 
আপনি চন্দন পরি পরে ফুলমালা 
নৈবেষ্য কাড়িয়া খায় সন্দেশ চালুকলা 
ক্রোধে কন্যাগণ কহে শুনহে নিমাই 
গ্রাম সম্বন্ধে হওনা আম! সভার ভাই ? 
আমা সভার পক্ষে ইহা করিতে না জুয়ায় 
না লহ দেবতা সাজ, না কর অন্যায় 
প্রভু কহে তোমা সভা দিমু এই বর 
তোমা সভার ভর্তা হবে পরম সুন্দর 
পণ্ডিত বিদগ্ধ যুবা ধন ধান্যবান 
সাত সাত পুত্ৰ হবে চিরায়ু মতিমান 
বর শুনি কন্তাগণের অন্তরে সন্তোষ 
বাহিরে ভৎসনা:করে, করি মিথ্য। রোষ, 

কোন কন্যা পালাইল নৈবেদ্য লইয়া 
তারে ডাকে কহে প্রভু সক্রোধ হইয়া 
যদি নৈবেদ্য না দেহ হইয়া! কৃপনী 
বুড়া ভর্তা হবে আর চারি যে সতিনি । 
(চেঃ চঃ; আদি-_-১৪পঃ) 
বালিকার মনে ভয় হইল । কি জানিবা_'কোন কিছু জানে কিবা 
দেবাধিষ্ট হয়’। 
ভয়ে নৈবেদ্য আনিয়া দিল। নৈবদ্য খাইয়া নিমাই__তাঁরে 
ইষ্টবর দিল? । 
এই গেল সাধারণ দৌরাত্য। ইহার মধ্যে একদিন একটা বিশেষ 
ঘটনা হইল । - 
একদিন বল্লভাচাৰ্য্যকন্যা. লক্ষ্মী নাম । 
দেবতা পুজিতে এলা করি গঙ্গাস্নান 
তারে দেখি প্রভু হইলা অভিলাষ মন 
লক্ষ্মী চিত্তে সুখ পায় প্রভুর দর্শন 
সাহজীক গ্রীতি দু'হা করিল উদয় 
বাল্যভাবে ছন্ন তন্তু করিল নিশ্চয় 
দু'হা দেখি ছু'হ৷ চিত্তে হইল উল্লাস 
প্রভূ কহে আমা পুজ আমি মহেশ্বর 
আমাকে পুজিলে পাবে অভিস্পীত বর 
লক্ষী তার অঙ্গে দিল পুস্প চন্দন 
মল্লিকার মালা দিয়া করিল বন্দন। 
(চৈঃ চঃ, আদি_-১৪পঃ ) 
কবিরাজ গোস্বামী লিখিয়াছেন, নিমাইয়ের এইরূপ চাপল্য 
দেখিয়া__শচী জগন্নাথ দেখি হন ওলাহন?। 
সুতরাং জগন্নাথ মিশ্র তখন জীবিত ছিলেন এবং নিমাইয়ের 
বয়স তখন ১১ বৎসর অতিক্রম করে নাই। রর 
ইহার মধ্যে তিনটি লক্ষ্য করিবার বিষয়। ১ম, কবিরাজ গোস্বামী 
গঙ্গার ঘাটে লক্ষ্মীর সহিত নিমাইয়ের দুইবার সাক্ষাৎ করাইলেন। মিশ্র 

জীবিত থাকিতে একবার, ১৬ বৎসর বয়সে (১৫০১ খৃঃ) বিবাহের 
পূর্বের আর একবার। বুন্দাবনদাস মাত্র বিবাহের পূর্বে একবার 
সাক্ষাৎ করাইয়াছেন। ইহা জানিয়াও যখন কবিরাজ গোস্বামী দুইবার 
সাক্ষাৎ করাইয়াছেন তখন নিশ্চয় তিনি ইহা কাহারো নিকট শুনিয়া 
লিখিয়াছেন। শুধু “সাহজীক প্রীতি’ বালকের মধ্যে উদয় করিবার জন্য ' 
নিছক কল্পনার আশ্রয় তিনি লইয়াছিলেন__ইহা কি সম্ভব? ২য়, অতি 
অল্প বয়সে বালিকা লক্ষমীকে দেখিয়া নিমাইয়ের ‘হৈলা অভিলাষ মন” 
লক্ষমীরও নিমাইকে দেখিয়া “চিত্তে হইল উল্লাস । কবিরাজ গোস্বামী 
ইহাকে ‘সাহজীক গ্রীতি' বলিয়া নির্দেশ করিয়াছেন। আধুনিক মনো- 
বিজ্ঞান, প্রতিভাদম্পন্ন বালকের পক্ষে ইহা স্বাভাবিক বলিয়াই সিদ্ধান্ত 
করে। অয়, লক্ষ্মী যদি পিতামাতাকে না বলিয়া সত্যিই নিমাইকে গঙ্গার 
ঘাটে পুষ্পচন্দন আর মল্লিকার মালা দিয়া বন্দনা করিয়া থাকেন তবে 
লক্ষ্মী চরিত্রকেও কবিরাজ গোস্বামী খুব মুন্ম তুলিকায় অতি নিপুন হস্তে 
অঙ্কিত করিয়াছেন পি 


_ তৃতীয় বক্তৃতা 


[হুসেন সাহর রাজত্বকাল__নবদ্ীপ লীলার পটভূমি। নিমাইয়ের লক্ষ্মীর 
_ সহিত বিবাহ । বিভিন্ন চরিত গ্রন্থের বর্ণনা। জয়ানন্দ ও লোচনে নদীয়ানাগর 
ভাব বৰ্ণন, বৃন্দাবনদাসে ইহার প্রতিবাদ। নিমাইয়ের অধ্যাপক লীলা-_বারু রোগ। 
ঈশ্বরপুরীর নবদ্বীপ আগমন ৷ দিথিজয়ীর পরাভব। অধ্যাপক নিমাইয়ের পূর্বববন্দে 
গমন। সর্প দংশনে লক্ষ্মীর মৃত্যু । নিমাইয়ের গৃহে প্রত্যাবর্তন_-“সংসার অনিত্য”, 
এই কথ। বলিয়া মাতাকে সান্বন৷ দান। ] 


যোঁড়শ শতাব্দীর ১ম বৎসর (১৫০১ খৃঃ), নিমাই পণ্ডিত তখন 
১৬ বৎসরে পদার্পণ করিয়াছেন, বুন্দাবনদাস ইহাকে ‘প্রথম যৌবন’ বলিয়া 
বর্ণনা করিয়াছেন__“ঝোড়শ বৎসর প্রভু প্রথম যৌবন”। এই প্রথম 
যৌবনেই তিনি অধ্যাপক হইয়াছেন, মুকুন্দ সঞ্জয়ের বড় চণ্ডীমগ্ডপে__ 
“বিস্তর পড়য়! তায় ধরে’_“সেই স্থানে গৌরাঙ্গের বিদ্যার সমাজ’ । অর্থাৎ 
পৃথক টোল করিয়া ছাত্র পড়াইতে আরম্ভ করিয়াছেন। মুরারি গুপ্ত পর্য্যন্ত 
আশ্বাস দিয়াছেন__চিন্তিব তোমার স্থানে শুন বিশ্বস্তর’ । 
গৌড় বাংলার রাজধানী, নবদ্বীপ বাংলার ত্রান্মণ্য ধর্মের দুর্ভেদ্য দুর্গ। 
গৌড়েশ্বর ফতে সাহ ১৪৮৫ খৃষ্টাব্দে ‘নবদ্বীপ উচ্ছন্ন কর’ আজ্ঞা 
দিয়াছিলেন। '্রাহ্মণে যবনে বাদ যুগে যুগে আছে’, “প্রাণ ভয়ে স্থির 
নহে নবদ্বীপবাসী’। সুতরাং গৌড়েশ্বর নবদ্বীপের প্রতি উদাসীন নহেন। 
ফতে সাহর রাজত্বকালে (১৪৮২-১৪৯০ খৃঃ) শিশু নিমাই জন্মগ্রহণ 
করেন__ইহা আমরা দেখিয়াছি। পরে পাঁচজন গোৌড়েশ্বর গোৌড়ের 
সিংহাসনে আরোহন করেন। এখন (১৫০১ খৃঃ) হুসেন সাহ 
গৌড়েশ্বর। তাহার রাজত্বকাল, ষ্টয়ার্ট বলেন ১৪৯৯-১৫২০ খৃঃ। 
আবার ভিন্সেন্ট স্মিথ বলেন ১৪৯৩-১৫১৮ খুঃ। যে মতেই হউক, 
নিমাই পণ্ডিত যখন ১৫০১, খৃষ্টাব্দে অধ্যাপক হইলেন তখন গোৌড়ের 
সিংহাসনে আমরা হুসেন সাহকে দেখিতে পাই। অধ্যাপক 
হইবার পর যে ৮ বৎসর নিমাই পণ্ডিত নবদ্বীপ লীলা করিবেন তার 
পটভুমিকায় আমরা হুসেন সাহর রাজত্বকালই দেখিতে পাইব । নিমাই 

প্রবত্তিত বৈষ্ণব আন্দোলনের প্রথম প্রচারমুখে রাজশক্তির সহিত যে 
সংঘর্ষ দেখ। দিবে তাহাও হুসেন সাহর রাজত্বকালেই ঘটিবে। চাদ 
কাজী হুসেন সাহর দৌহিত্র। সাকর মল্লিক ও দবীর খাস (রূপ আর 
সনাতন ) ইহার! দুইজনেই হুসেন সাহর ছুই মন্ত্রী। হুসেন সাহর সহিত 
নিমাইপ্রবন্তিত বৈষ্ণব আন্দোলন ঘাতপ্রতিঘাতে তরঙ্গায়িত । 
অধ্যাপক হইবার পরেই যুবক নিমাই লক্্মীকে বিবাহ করিলেন। 
বৃন্দাবন দাস লিখিয়াছেন-__ 
দৈবে লক্ষ্মী একদিন গেলা গঙ্গাস্সানে ৷ 
গৌরচন্দ্র হেনই সময়ে সেই খানে ॥ 
নিজ লক্ষ্মী চিনিয়া হাসিলা গৌরচন্দ্র। 
লক্ষ্মীও বন্দিলা মনে প্রভুপদদ্বন্দ ॥ 
হেন মতে দৌহা চিনি দৌহা ঘর গেলা। 
(চেঃ ভাঃ আদি-_৯অঃ) 
নিমাই যে লক্ষমীকে দেখিয়া ‘হাসিলা’ লক্ষ্মী সে হাসির অর্থ 
বুঝিতে পারিল। কেননা “লক্ষ্মীও বন্দিলা মনে গ্রভুপদদন্দ”। ইহা 
বিবাহ নয়, ইহা পূর্ববরাগ। স্থান, স্নান উপলক্ষে গঙ্গার ঘাট। লক্ষ্মীর 
বয়স ১২ হইতে পারে। বালিকা হইলেও লক্ষ্মী নিতান্ত বালিকা নহেন। 
নিমাইকে স্বামীরূপে পাইতে লক্ষ্মী অভিলাধিণী। নিমাই যে লক্ষ্মীকে 
দেখিয়া হাসিল ইহাতেও নিমাইয়ের বিবাহ করিবার ইচ্ছাই প্রকাশ 
পাইল। প্রতিভাসম্পন্ন বালকদের অপেক্ষাকৃত অল্প বয়সেই বিবাহ 
করিবার ইচ্ছা প্রকাশ পায়। - 
কবিরাজ গোস্বামী নিমাইকে লক্ষ্মীর সহিত 'গঙ্গার ঘাটে দুইবার 
সাক্ষাৎ করাইয়াছেন, কিন্ত বৃন্দাবনদাস বিবাহের পূর্বে মাত্র একবার সাক্ষাৎ 
করাইলেন। বৃন্দাবনদাসের জননী নারায়ণীর নিকট শুনিয়া বৃন্দাবনদাঁস 
লীলার এই অংশ লিখিয়া থাকিবেন। সুতরাং ইহা নির্ভরযোগ্য । আর 
নারায়ণী বিধবা হইলেও লক্ষ্মীর প্রায় সমবয়স্কা বলিয়াই ধারণা হয়। 
জয়ানন্দ লিখিয়াছেন__ 
একদিন গৌরচন্দ্র গেলা গঙ্গাতটে 
লক্ষ্মী শঙ্কর পূজা করে কর পুটে। 

পুনঃ পুনঃ দণ্ডবৎ স্তুতি ভক্তি করি 
প্রদক্ষিণ হয়্যা বর মাগে ধ্যান করি 
আমার মানস সিদ্ধ কর ত্রিলোচন 
নবদ্বীপচন্দ্ৰ করুন পানি গ্রহণ 
হেন কালে বাম চক্ষু নাচিতে লাগিল 
নবদ্বীপচন্দ্র লক্ষ্মী সম্মুখে দেখিল 
( চৈঃ মঃ, নদীয়া খণ্ড) 
ঘটনার ক্ষিপ্র সমাবেশে নাটকের মনোহারিত্ব প্রকাশ পাইয়াছে। 
হাসি বলে গৌরচন্দ্র দয়ানিধি 
এতদিনে তোমারে প্রসন্ন হৈল রিধি। | 
( চৈঃ মু নদীয়া খণ্ড ) 
তারপর জয়ানন্দ লক্ষ্মীর একটা সুন্দর রূপ বর্ণনা দিয়াছেন। 
লক্ষ্মীর মাথায় খুব সুন্দর চুল ছিল-_“লাবশ্য কেশ ভ্রমর গুপ্তরে”। শেষে 
জয়ানন্দ নিজে বলিতেছেন-__. 
চলহ মন্দিরে লক্ষ্মী মনের সন্তোষে 
বিধি অনুকুল তোর বিভা এই মাসে । 
( চৈঃ মঃ, নদীয়া খণ্ড ) 
জয়ানন্দের কথায় বুঝা যায় যে, লক্ষ্মীকে গঙ্গার ঘাটে দেখিয়া তাহার 
এক মাস মধ্যেই নিমাই তাহাকে বিবাহ করিয়াছিলেন । কিশোরী লক্ষ্মীর 
রূপ নিমাইয়ের খুব মনে ধরিয়াছিল এবং নিজে উৎসাহী হইয়া প্রথম 
যৌবনের প্রেরণায় লক্ষ্মীকে দেখার এক মাস মধ্যেই তাহাকে বিবাহ 
করিয়াছিলেন । বিবাহ খুব দ্রুত হইয়াছিল। 
জয়ানন্দের লক্ষ্মী বলিতেছেন “নবদ্বীপচন্দ্ৰ করুণ পানিগ্রহণ”। 
ইহা সত্য হইলে কবিরাজ গোস্বামী বর্ণিত প্রথম বারের বালক বয়সের 
সাক্ষাৎ শুধু কবিকল্পন! নাও হইতে পারে। 
লোচন বলিতেছেন-_বল্পভ আচার্যের কন্যা, রূপে গুণে শীলে 
ত্ৰিজগতে ধন্যা ; লক্ষ্মী তার নাম। 
গঙ্গাস্সানে যায় সেই সখীর সহিতে । 
বিশবস্তর হরি তা দেখিল আচম্বিতে ॥ 

একদৃষ্টে চাহে প্রভু স্থ্মিত আনন। 
দেখিয়! জানিল তার জন্মের কারণ ॥ 
লক্ষ্মী ঠাকুরাণী তাহা ইঙ্গিতে বুঝিল। 
প্রভু পাদপদ্ম দেবী শিরে করি নিল ॥ 
(চেঃ মঃ আদি খণ্ড ) 
লোচনও বলিতেছেন যে, তরুণী লক্ষ্মী নিমাইয়ের ‘একদৃষ্টে চাহিয়া? 
থাকার ‘ইঙ্গিত’ বুঝিল এবং নিজ হৃদয়ের ভাব গোপন না করিয়া ভাব ও 
ভঙ্গীতে সম্মতি জানাইল-_“প্রভু পাদপদ্ম দেবী শিরে করি নিল” । 
কবিরাজ গোস্বামী লিখিয়াছেন J 
দৈবে একদিন প্রভু পড়িয়া আসিতে 
বল্লভাচার্যের কন্যা দেখে গঙ্গাপথে 
দৈবে বনমালী ঘটক শচীস্থানে এলা 
শচীর ইঙ্গিতে সম্বন্ধ করিল ঘটন * hs 
লক্ষ্মীরে বিবাহ কৈল শচীর নন্দন। 
(চেঃ চঃ, আদি_-১৫পঃ ) 
কবিরাজ গোস্বামীর মতে ইহা বিবাহের পুবের্ব দ্বিতীয়বারের 
সাক্ষাৎ। লক্ষমীকে দেখিয়া “প্রভু হৈলা অভিলাষ মন”, লক্ষ্মী “চিত্তে 
হৈল উল্লাস” “সাহজিক গ্রীতি ছু'হা করিলা উদয়”__এ সকল প্রথমবারের 
সাক্ষাৎ। তখন নিমাইয়ের পিতা মিশ্র জীবিত ছিলেন। স্ৃতরাং 
যর বয়স তখন ১১ বৎসরের বেশী হইতে পারে না । 
এই পূর্ববরাগ ব্যাপারে বৃন্দাবনদাস ও লোচন নির্বাক অভিনয় 
করাইয়াছেন। নিমাইয়ের হানি’ ও ‘এক দৃষ্টে চাহিয়া” থাকা এবং ইহার 


গ্রহণ? কবিরাজ গোস্বামী প্রথমবারের সাক্ষাতেই লক্ষ্মীকে দিয়া নিমাইয়ের 


কণ্ঠে মনিকার মালা পড়াইয়া দিলেন। শুধু পুর্ববরাগ নয়, একেবারে 


মি বিবাহ করাইয়া তবে ছাড়িলেন। অথচ এই ঘটনা প্রত্যক্ষদশীর 
কট শু বার 

সম্ভবতঃ কবিরাজ গোস্বামী কল্পনা করিতে গিয়া অপরাপর চরিত 
, লেখক হইতে একটু বেশী অগ্রসর হইয়া পড়িয়াছেন। কল্পনা অশোভনীয় 
' হয় নাই। তবে বৃন্দাবনদাস ও লোচনের চিত্র, জয়ানন্দ ও কবিরাজ 
গোস্বামীর চিত্র হইতে কাব্যের রূপান্তরে বেশী উৎকর্ষ লাভ করিয়াছে। 
এইবার লক্ষ্মীর বিবাহ। বৃন্দাবনদাস লিখিতেছেন__ 


ঈশ্বর ইচ্ছায় বিপ্র বনমালী নাম 

সেইদিন গেলা তি'হ্‌ শচী দেবী স্থান 

নমস্কারি আইরে বসিল বিপ্রবর 

আসন দিলেন আই করিয়া আদর 

আইরে বোলেন তবে বনমালী আচার্য্য 

পুত্র বিবাহের কেহে না চিন্তহ কাৰ্য্য 

তি ( চৈঃ ভাঃ, আদি__৯অঃ) 

তারপর লক্ষ্মীর নাম তুলিয়া প্রস্তাব শেষ করিলেন 

আইবোলে “পিতৃহীন বালক আমার 

জীউক পরুক আগে তবে কাৰ্য্য আর” 

আইর কথায় বিপ্র রস না পাইয়া 

চলিলেন বিপ্র কিছু দুঃখিত হইয়া 

দৈবে পথে দেখা হইল গৌরচন্দ্র সঙ্গে 

প্রভু বলে ‘কহ গিয়াছিলে কোন ভিতে' ? 

বিপ্র বোলে “তোমার জননী সম্ভাষিতে 

তোমার বিবাহ লাগি বলিলাঙ তানে 

না জানি শুনিএ শ্রদ্ধা না কৈলেন কেনে” 

শুনি তান বচন ঈশ্বর মৌন হৈলা 


জননীরে হাসিয়া! বোলেন সেইক্ষণে 
«আচার্যযেরে সম্ভাষা না কৈলে ভাল কেনে? 


পুত্রের ইন্দিত পাই শচী হরষিতা 
আরদিনে বিপ্রে আনি কহিলেন কথা 

শচী বোলে “বিপ্র কালি যে কহিলা তুমি 
শীঘ্র তাহা করাহ, বলিল এই আমি” । 
(চৈঃ ভা আদি__৯অঃ ) 

যেদিন নিমাই লক্ষ্মীকে গঙ্গার ঘাটে প্রাতে দেখিলেন সেই দিনই, 
একদিন পরেও নয়, সম্ভবতঃ বৈকালে বনমালী ঘটক শচীমাতার নিকট 
লক্ষ্মীর সহিত নিমাইয়ের বিবাহের প্রস্তাব পাড়িলেন। শচীমাতা মত 
করিলেন না__পিতৃহীন বালক, জীউক পঢ়ক আগে'। মায়ের অমত 
ঘটকের কিবিবার পথেই নিমাই জানিতে পারিলেন এবং তখনি বাড়ী 
আসিয়া সেই প্রসঙ্গ তুলিলেন। পুত্রের লক্ষ্মীকে বিবাহের ইচ্ছা বুঝিয়া 
শচীমাত। ঠিক তার পরের দিন বনমালীকে পুনরায় ডাকিয়া আনিয়া শী 
বিবাহ সম্পন্ন করিতে তাড়া দিলেন_-কালি যে কহিলা তুমি, শীন্র তাহা 
করাহ, বলিল এই আমি'। যেদিন নিমাই লক্্মীকে দেখিল তার পরের 
দিনই বিবাহ স্থির হইয়া গেল। এই অত্যন্প কয়েক ঘণ্টার মধ্যে 
আবার মায়ের অমতরূপ বিদ্বকেও অতিক্রম “করিতে হইল। অবশ্য 
বিশেষ কোন বেগ পাইতে হইল না। 

যদি নিমাই পিতৃহীন না হইত এবং পিতা, অমত করিতেন, তবে 
হয়ত এত তাড়াতাড়ি বিবাহ হইতে পারিত না। 

স্পষ্ট বুঝা যাইতেছে, লক্ষ্মীকে গঙ্গার ঘাটে দেখিয়া অবধি যুবক 
নিমাইয়ের সোয়াস্তি ছিল না! তখনই বনমালী ঘটকের বাড়ী 
ছুটিয়াছিলেন ; বনমালী প্রথমে লক্ষ্মীর পিতার কাছে যান, পরে শচীমাতার 
কাছে আসেন। ফিরিবার পথে নিমাই ঘটকের প্রতীক্ষায় উৎকষ্ঠিত চিত্তে 
দাড়াইয়াছিলেন, নিশ্চয়ই । এই প্রথম বিবাহ সম্পর্কে নিমাইয়ের আগ্রহ, 
ঘটকের বাড়ী ছুটাছুটি চেষ্টার কৌশল সম্মুখে ছবির মত প্রত্যক্ষ করা যায়। 

মনে পড়ে বিশ্বরূপের সন্যাস । ঠিক এই বয়সেই মিশ্র বিশ্বরূপকে 
বিবাহ দিতে উ্যোগ করায়, বিশ্বরূপ গৃহত্যাগ করিয়া সন্যাসী হইলেন ; 
আর নিমাই ঠিক এই বয়সেই পিতৃহীন অবস্থায় লক্ষ্মীকে গঙ্গার ঘাটে 
দেখিয়া, মাতাকে নিজের ইচ্ছা জানাইয়া সম্মত করাইয়া! বিবাহ করিলেন। 
উভয় ভ্রাতার সাদৃশ্য এবং স্বাতন্ত্য দুই-ই তুলনায় পাওয়া যায়। বিবাহের 
প্রস্তাব বিশ্বরূপকে বিক্ষিপ্ত করিল, আর নিমাইকে আকৃষ্ট করিল। 

বল্পভাচাধ্য বনমালী ঘটককে বলিলেন যে, আমার কন্যার বহুভাগ্য 
যদি নিমাইয়ের মত পতি লাভ করে। তবে আমি নিতান্ত গরীব, কিছু 
দিতে পারিব না। 
আমি সে নির্ধন কিছু দিতে শক্তি নাই 
কন্যা মাত্র দিব পঞ্চ হরিতকী দিয়া । 

(চেঃ ভাঙ আদি_৯ অঃ) 
ইহা ভালবাসার বিবাহ, ইহাতে আবার যৌতুকের কথা কি? 
জয়ানন্দ ব্যাপারটাকে একটু বদলাইয়া, অন্ত রকমে বলিয়াছেন 

গঙ্গার ঘাটে লক্ষমীকে দেখার পর নিমাই. বনমালীকে গিয়া! বলিল যে_ 
আমার বাপ লক্ষ্মীর বাপকে প্রতিশ্রুতি দিয়া গিয়াছেন যে, লক্ষ্মীর সঙ্গে 
আমার বিবাহ হইবে । “অতএব ঘটক হৈয়া তুমি করহ সন্বন্ধ”। 
জয়ানন্দ স্পষ্ট বলিলেন যে, নিমাই নিজেই বনমালীর কাছে গিয়াছিলেন। 
বনমালী লক্ষ্মীর পিতার নিকট গেলেন। লক্ষ্মীর জননী শচীমাতার নিকট 
নিজে আসিলেন, বন্মালী আসিলেন না। ইহা জয়ানন্দের নূতন 
কথা । জয়ানন্দ বনমালীকে শচীমাতার নিকট পাঠান নাই। কাজেই 
বৃন্দাবনদাস বর্ণিত শচীমাতার প্রথমে আপত্তি করা, পরে নিমাইয়ের 
সহিত শচীমাতার কথা--এ কিছুই জয়ানন্দ উল্লেখ করিলেন না। 
তার পরিবর্তে কন্যার দিকে একটা নূতন কথা আছে। লক্ষ্মীর 
মাতা শচীদেবীকে বলিলেন যে, আমার মেয়ে আগে তার বাঁপকে বলিত-__ 
ওগো বাপু মোরে বিভা দিহ সেই বরে। 
বকুল ফুলের মালা টাচর চুলে বান্ধে ॥ 
কুঙ্কুমে মাজিয়া সরু পৈতা বাম কান্ধে। 
এখন জিজ্ঞাসিলে লাজে করে হেট মাথা ॥ 
(চেঃ মঃ, নদীয়া খণ্ড) 
যুবক নিমাইয়ের কেশ ও বেশ বিশ্যাসের একটি চিত্র আমরা 
পাইলাম। যদি কবিরাজ গোস্বামী বর্ণিত প্রথমবারের সাক্ষাৎ সত্যি 
ঘটনা হয়, তবে হয়ত লক্ষ্মী অতিবাল্যভাবে বাপকে এরূপ বলিয়া 
থাকিবে__-এখন জিজ্ঞাসিলে লাজে করে হেট মাথা,। এখন লক্ষ্মীর 
লজ্জা করিবার বয়স হইয়াছে । 

লোচন বলিতেছেন, বনমালী অচাৰৱ শচীমাতার কাছে গিয়া 
বিবাহের কথা পাঁড়িলেন__ 
তবে শচী দেবী শুনি কহিল বচন 
এ অতি বালক মোর পঢ়ক এখন। 
পিতা শুন্য পুত্র মোর পঢ়, কথোদিন। 
( চেঃ মঃ, আদি খণ্ড) 
মায়ের অমতের কথা লোচনও বলিতেছেন, বনমালী ফিরিয়া 
যাইতেছেন__ 
হেনকালে বিশ্বস্তর গুরু গৃহ হইতে 
আসিতে হৈল দেখা আচাৰ্য্য সহিতে । 
লোচনের মতে লক্মমীকে নিমাই ছাত্র অবস্থাতেই বিবাহ 
করিয়াছিলেন। শচীমাতার ‘পড়.ক এখন’ কথা হইতেও তা-ই প্রমাণ 
হয়। শচীমাতা বলিলেন, নিমাই &খন অতি বালক । 
অবশ্য বুন্দাবনদাসও শচীমাতার মুখে এ একি কথা নহি 
পড়ুক আগে" । কিন্তু বুন্দাবনদাসের বর্ণনায় প্রমাণ হয় যে, নিমাই তখন 
অধ্যাপক এবং ১৬ বৎসর বয়সেই নিমাইয়ের প্রথম যৌবন প্রকাশ 
পাইয়াছে। অতি বাৎসল্যে শচীমাতা নিমাইকে * বালক বলিয়া 
থাকিবেন। 
বনমালীকে জিজ্ঞাসা করিয়া নিমাই বলিলেন যে, এখন বিবাহ 
দিতে তাঁর মায়ের মত নাই। নিমাই মুচকি হাসিয়া ঘরে করিলা গমন। 
ঘরে আসি জননীরে বলে বিশ্বস্তর । 
বনমালী আচার্যের কি দিলা উত্তর ৷ 
বিমনা দেখি যে আমি তারে পথে যাইতে । 
সম্ভাষে না পাইল সুখ তাহার সহিতে ॥ 
তারে অসন্তোষ কেন করিয়াছ তুমি। 
বিমনা দেখিয়া চিত্তে দুঃখ পাইল আমি ॥ 
শুনিয়া পুত্রের বাণী শচী সুচতুরা। 
ইঙ্গিত জানিয়া কৈল হৃদয় সত্বরা ॥ 
(চৈঃ মঃ, আদি খণ্ড) 


ied] 

বলাই বাহুল্য 
- ত্বরায় মানুষ গেল আচার্য্য আনিবারে । 
" বনমালী আসিলেন। শচীমাতা আর কোনরূপ ভূমিকা না করিয়া 
সোজা বলিলেন 
পূর্বে যে কহিলে তার করহ উদ্ভোগ 
লোচনের নিমাই শঙ্গীমাতাকে বড় বেশী কথা বলিয়াছেন। ইহার 
প্রয়োজন ছিল না। কাব্যেও নয়, বাস্তবেও নয়। কেননা, শচী 


‘সুচতুর!’ ছিলেন । 
লোচন বৃন্দাবনদাসের স্পষ্ট অনুগমন করিয়াছেন। জয়ানন্দ তাহা 


আদৌ করেন নাই। ূ 
কবিরাজ গোস্বামী ঠিক পাঁচ ছত্রে কার্য্য সমাধা করিয়| দিয়াছেন। 
তাহার যাহা বলিবার তাহা প্রথমবারের সাক্ষাতেই বলিয়াছেন। 
এই প্রথমবারের সাক্ষাতেই. সকল চরিত লেখক অপেক্ষা তাহার 
নূতন কথা । 
দৈবে একদিন প্রভু পড়িয়া আসিতে 
বল্পভাচার্যের কন্য। দেখে গঙ্গাপথে 
দৈবে বনমালী ঘটক শচী স্থানে এলা । 
শচীর ইঙ্জিতে সম্বন্ধ করিল ঘটন 
লঙ্ষ্মীরে বিবাহ কৈল শচীর নন্দন । 
( চৈ চঃ; আদি-_-১৫প2) 
এই পাঁচ ছত্ৰে না আছে ইতিহাস, না আছে কাব্য, না আছে 
প্রথম যৌবনের সে উদ্দাম গতিবেগ । মাথুর বিরহের বৃদ্ধ কবি জীবনের 
প্রথম যৌবন, যৌবনের প্রথম প্রমত্ত তরঙ্গাভিনয় ন! পারিয়াছেন চক্ষু 
ভরিয়া দেখিতে, না পারিয়াছেন প্রাণ খুলিয়া লিখিতে। 
বৃন্দাবনদাস ইহার পর বিবাহ যথারীতি সম্পন্ন করাইলেন। 
তুলিলেন সভে প্রভুরে পুর্থী হইতে 
তবে লক্ষ্মী প্রদক্ষিণ করি সপ্তবার 
জোড় হস্তে রহিলেন করি নমস্কার 


ELAS As 


দিব্য মাল দিয়া লক্ষ্মী প্রভুর চরণে 
নমস্করি করিলেন আত্ম সমর্পণে : 
(চৈঃ ভাঃ, আদি-_-৯অঃ ) 
তারপরে 
তবে যত কিছু কুল ব্যবহার আছে 
পতিত্ৰতাগণে তাহা করিলেন পাছে। 
এই পতিত্রতাগণকে যত সহজে বৃন্দাবনদাস ছাড়িয়া দিলেন, 
জয়ানন্দ ও লোচন এত সহজে তাহাদের ছাড়িয়া দিবেন না। না দিবার 
কারণ আছে। কেননা, গঁদাধরের প্রেরণায় জয়ানন্দ, আর নরহরির 
প্রেরণায় লোচন, নদীয়ানাগরী ভাবের ভজন পদ্ধতির প্রচারক । গদাধর ও 
নরহরি ইহার অন্যতম প্রবর্তক । 
জয়ানন্দ লিখিয়াছেন যে, নিমাই গদাধরকে শচীমাতার নিকট এই 
বলিয়! পরিচয় করাইতেছেন__ 
প্ীরামের সীতা জেন কৃষ্ণের রুক্মিণী" 
গৌরাঙ্গের গদাধর জানিহ জননী 
( চৈঃ মঃ, নদীয়া খণ্ড ) 
নবদ্বীপের কোন কোন আখড়া বাড়ীতে গৌর-গদাধর যুগল বিগ্রহের 
অগ্ঠাপি পুজা অর্চনাদি হয়। গৌর-নরহরির যুগল বিগ্রহ দেখি নাই। 
জয়ানন্দ বৃন্দাবনদাসের এই পতিব্রতাগণকে নিমাইয়ের বিবাহ 
দেখিবার জন্য আনিলেন; গৌরাঙ্গ নাগর আর পতিত্রতারা নাগরী__ 
শতশত কুলবতী ধায় পতি ছাড়ি 
Ed bd Ed Ld 
এক রমণী বলে আমি অন্দরে জাব 
আর রমণী বলে গঙ্গা সাগরে মরিব 
আর রমণী বলে মোর কাপে সব গা, 
আর রমণী বলে মুখে নাহি স্বরে রা 
এক রমণী বলে মোর ননদিনী মরু 
আর রমণী বলে স্বামী জে করু সে করু। 
(চৈঃ মঃ, নদীয়া খণ্ড ) 


১০ 
আবার কোন যুবতী বলেন 
বিধিরে বলিব কি, কর্যাছে কুলের ঝি 
আর তাহে নহি স্বতন্তরী 
কহিতে সে লাজ ভয়ে, পরাণ রাখিল লয়ে 
মদন আলসে পুড়্যা মরি 
কহিব কাহার আগে, কহিলে পিরীতি ভাঙ্গে 


জাতি কুল শীল নাহি থাকে । 
(চেঃ মঃ, নদীয়া খণ্ড ) 
কুলবতীরা যে সমস্ত কথা ব্যক্ত করিলেন, তাহাতেও যে সেদিন 
তাহাদের জাতি কুল শীল ছিল ইহাই যথেষ্ট । 


লোচন বলিতেছেন, নিমাইয়ের অধিবাসে পাণি সহিবারে 


আসিয়া__ 
সভাকার কুলবতী ব্রত হৈল ভঙ্গ । 


যুখে যুখে নাগরী চলিল বিপ্রবধু । 
ইহারা সকলেই যুবতী এবং অতিশয় সুন্দরী । ইহাদের হাসিতে 
দামিনী কাপে, বচনে সুধা ক্ষরে। ইহারা হান্তে পরিহাসে ঢুলিয়া ঢুলিয়া 
চলিয়াছেন__ 
কেশ বেশ বসন ভূষণ অনুপম 
হেরিলে হরিতে পারে মুনির পরাণ 
সুন্দরীরা ভাবিতে লাগিলেন-__ 
আসিতে যাইতে দাণ্ডাইব গোরা কাছে 
গোরা অঙ্গ পরশ করিব সেই ছলে 
কর্পুর তাম্বূল লহ যত্ব করি তাতে 
কর করে ধরি গোরার দিব হাতে হাতে । 
(চেঃ মঃ, আদি খণ্ড ) 
কুলবতী পতিব্রতাদের আগে হইতেই এইরূপ মনের ভাব। 
তারপর 
শ্রীঅঙ্গ মার্জনা করে কুল বধু মিলে 
গ্রীঅঙ্গ পরশে সবে অবশ হইল 


৮০৮] 


কেহ কেহ বাহু ধরি অবশ হইয়া 
কেহ রহে উৰ্দ্ধতম শ্রীঅঙ্গ লেপিয়া. 
কেহ বুকে পদযুগ ধরিয়া আনন্দে 
ভুজলতা বেঢ়য়া রাখিল পরবন্ধে 
কেহ চিত্রাপিত হৈয়া নেহারে গৌরাঙ্গে 
কেহ জল দেই শিরে মদন তরঙ্গে 
উন্মত্ত হৈয়া বহু হাসে ঘনে ঘন 
সতীত্ব নাশিল হেরি গৌরাঙ্গ বদন । 
'মানসিক সতীত্ব নষ্টের কথাই লোচন বলিলেন। 
তারপর 
বধূগণ বিকল হৈল রূপ দেখি 
অস্থির নাগরীগণ শিথিল বসন 
মথিল ভুজঙ্গকুল খণেন্দ্ৰ যেমন, 
চিত হরি লইল সভার এক কালে 
মানমীন ধরিয়া রাখিল রূপজালে 
হরিণীনয়নীগণ গৌরাঙ্গ দেখিয়া 
চলিতে না পারে সে ধরিতে নারে হিয়া : 
ভুরুভঙ্গী আকর্ষণে রঙ্গিনীর গণ 
দুল্যমান হৃদয় করিছে অনুক্ষণ 
পথ বিপথ কেহ না মানে রঙ্দিনী 
(চেঃ মঃ, আদি খণ্ড) 
তারপর বাসর ঘরে রাত্রি যাপন 
বসিল সুন্দরী সব প্রভুর সমীপে 
অঙ্গের বাতাসে রঙ্গির অঙ্গ কাঁপে 
কেহ অঙ্গ পরশে অনঙ্গ রঙ্গ ভরে 
ঢলিয়া পড়িল রসে বিশ্বস্তর ক্রোড়ে 
নিজ দেহ পরশ লাগিয়া সবে যাচে। 
(চেঃ মঃ, আদি খণ্ড ) 
C.P.(97—10 

লোচন একটা কৈফিয়ৎ দিতেছেন__ 
কোন সতী পতিব্রতা আছে পৃথিবীতে 
বিশ্বস্তর রূপ দেখি স্থির করে চিতে। 
পতিব্রতারা এ পর্য্যন্ত চিন্তা করিলেন__ 
২ লক্ষ্মী এই সব অঙ্গ বিলাস করিব 
আমরা ইহার কবে পরশ পাইব । 
এই মনোরঙ্গে ঢঙ্গে প্রভাত হইল ৷. 
(চেঃ মঃ, আদি খণ্ড) 
শুধু নদীয়ানাগরী, ভাব নয়, তখনকার সমাজের একখানি চিত্র 
জয়ানন্দ ও লোচন আকিয়াছেন। অঙ্কনপদ্ধতি তৎকালীন সাহিত্যের 
রুচি অনুসরণ করিয়াছে। জয়ানন্দ নাগরীদের মনের ভাব প্রকাশের 
চেষ্টা করিয়াছেন, কিন্তু ভাল ফুটে নাই। লোচন এই সকল স্থানের 
বর্ণনায় ভারতচন্দ্রের পুর্ব্বগামী । লোকে: বিবাহে ভাড়াটিয়া বাইখেমটা 
নাচায়, লোচন কুলের বিপ্রবধূদের ধরিয়া নাচাইয়। দিলেন। লোচনের 
ছবি নির্জলা আদিরস- নির্লজ্জ, কুরুচিপূর্ণ । কিন্ত লোচনে কবিত্ব আছে। 
লোচনের ছবি কাব্যে ফুটিয়াছে ভাল । লোচনের কবিত্ব সবর্বজনবিদিত। 
_ বুন্দাবনদাস নদীয়ানাগরী ভাবের সমর্থন ত.করেনই নাই-স্পষ্ট 
প্রতিবাদ করিয়াছেন। বুন্দাবনদাসের সময় এই নাগরী ভাবের ভজন- 
পদ্ধতি বিদ্যমান ছিল, নতুবা তিনি প্রতিবাদ করিবেন কেন? বৃন্দাবনদাস 
বলেন যে__যদিও সকল রকম স্তবই গৌরাঙ্গকে করা যায়, তথাপি তাহার 
(স্বভাব অনুযায়ী স্তব করাই সঙ্গত। নিমাই “সবে স্ত্রী মাত্র না দেখেন 
দৃষ্টিকোনে? ৷ সুতরাং নাগর কল্পনা করিয়া তাহাকে স্তব করা, গৌরাঙ্গের 
স্বভাববিরুদ্ধ স্তব করা হয়। 


অতএব যত মহামহিম সকলে 
গৌরাঙ্গ নাগর হেন স্তব নাহি বলে 
যদ্যপি সকল স্তব সম্ভবে তাহানে 
তথাপিও স্বভাব সে গায় বুধজনে ৷ 
(চেঃ ভাত আদি_১৩ অঃ) 

লোচন লিখিয়াছেন_ 
গৌরান্দের নয়ন সন্ধান শরাঘাতে 
মানিনীর মানমৃগ পলায় বিপথে। 
(চৈঃ মঃ, আদি খণ্ড) 
ইহা বৃন্দাবনদাসের “সবে স্ত্রী মাত্র না দেখেন দৃষ্টিকোনে'-র ইচ্ছা 
করিয়া প্রতিবাদ,। ‘অনঙ্গ রঙ্গভরে” কোন নাগরী. ঢুলিয়া পড়িল! রসে 
বিশ্বন্তর কোলে'__ইহাও বৃন্দাবনদীসের প্রতিবাদ। কেননা, বৃন্বীবনদাস 
লিখিয়াছেন__ ও 
সবে পর স্ত্রীর প্রতি নাহি পরিহাস । 
স্ত্রী দেখি দূরে প্রভু হয়েন এক পাশ। 
(চৈঃ ভাঙ আদি__ ১৩ অঃ) 
কবিরাজ গোস্বামী কৌন, বর্ণনাই দেন নাই। তিনি গৌরাঙ্গ- 
নাগর ভাবের সমর্থক নহেন। কেননা? তিনি “রাধিকার ভাব কান্তি” 
গৌরাঙ্গকে দিয়া অঙ্গীকার করাইয়া «নিজ রস আস্বাদন” করাইবেন। 
গৌরাঙ্গনাগর ভাবের উহা! বিরোধী । বৃন্দাবনদাস কোথায়ও কবিরাজ 
গোস্বামীর “রাধিকার ভাব কান্তির সমর্থন ত দূরের কথা, উল্লেখ 
পর্য্যন্ত করেন নাই ।' কবিরাজ গোস্বামী মাধুর্যের সবচেয়ে বড় কবি। 
কিন্ত প্রাকৃতের নয়, অপ্রাকৃতের ৷ জীবনের নয়__তত্বের। লোচন ও 
কবিরাজ গোম্বামীতে এই পার্থক্য দেখিতে পাই । 
বৃন্দাবনদাস লিখিয়াছেন য়ে, লক্দ্ীর সহিত দোলায় চড়িয়া 
সন্ধ্যাকালে নিমাই বাড়ী আমিলেন। শচীমাত। “পুত্রবধূ ঘরে আনিলেন 
হৃষ্ট হএ৮। লক্ষ্মী ঘরে আসার পর “পূর্ব পরায় দারিদ্র্য ছুঃখ তত নাই”। 
এই লক্ষ্মী বধু আসি গৃহে প্রবেশিলে 
কোথা হৈতে নী জানি আসিয়| সব মিলে। 
(চৈঃ ভাঃ, আদি__৯ অঃ) 
জয়ানন্দ লিখিয়াছেন যে, শচী ঠাকুরাণী_ 
লক্ষ লক্ষ চুম্ব দিল পুত্রবধূ মুখে। 
লোচিন লিখিয়াছেন যে, লক্ষ্মীর সহিত “মনুষ্যের যানে’ চড়িয়া 
নিমাই বাড়ী আসিলেন। শচীমাতা 

পুত্র মুখে চুম্ব দেই বধু মুখ চাঞ্া। 
বধু মুখে চুন্ব দেই পুত্র নিরখিয়া ॥ 
(চেঃ মঃ আদি খণ্ড) 
কবিরাজ গোস্বামী এসব কিছুই লেখেন নাই। 


লক্ষ্মীকে বিবাহের পর বৃন্দাবনদাস যে সকল ঘটনা পর পর বর্ণন৷ 
_ করিয়াছেন প্রথমে তাহাই অনুসরণ করিয়া, পরে অপর চরিত লেখকদের 
সহিত মিলাইয়৷ দেখিব | 
(১) নিমাই এখন তরুণ অধ্যাপক-_ 
অধরে তান্ুল দিব্য বাস পরিধান 
সর্ধবদায়ে পরিহাস মৃত্তি বিদ্যাবলে 
সহস্র পঢ়ু,য়৷ সঙ্গে যবে প্রভু চলে 
পণ্ডিত সকল দেখে যেন বৃহস্পতি । 
(চেঃ ভাঃ, আদি__৯ অঃ) 
(২) নবদ্বীপের কতিপয় কৃষ্ণভক্ত বৈষ্ণবেরা আশ! করিয়াছিলেন, 
কেন জানি না, নিমাই পণ্ডিত কৃষ্ণভক্ত বৈষ্ণব হইবেন। তাহারা নিরাশ 
হইলেন। কেননা, নিমাই কেবল বিদ্চাচচ্চাই করেন, কৃষ্ণভক্তি তাহাতে 
দেখা যায় না । 
বৈষ্ণবেরা_ 
হরিষ বিষাদ হই. মনে ভাবে সব 
হেন দিব্য শরীরে না হয় কৃষ্ণরস 
কি করিব বিদ্যায় হৈলে কাল বশ 
সাক্ষাতেও প্রভু দেখি কেহ কেহ বোলে 
কি কাৰ্য্যে গোঙাঙ কাল তুমি বিদ্যাভোলে। 
( চৈঃ ভাঃ, আদি-৯ অঃ ) 
বিকাল হইলে ভাগবতগণ অদ্বৈতের বাড়ীতে একত্র হন। মুকুন্দ 
সেখানে কৃষ্ণ বিষয়ে গান গায়। যেই মাত্র গান আরম্ভ হয়, আর 
«“কেবা পড়ে কোন ভীত” । 
(৩) নিমাই বৈষ্ণবদের দেখিলে ফাকি জিজ্ঞাসা করেন। শান্তরীয় 

/ কুট তর্কের নাম ফাকি। বৈষ্ণবেরা তর্ক করেন ন] । ফাকিতে তাদের 
বড় ভয়। নিমাই পরিহাসপ্রিয়। 
দেখিলেই মুকুন্দেরে ধরেন আপনে 
প্রভু জিজ্ঞাসেন ফাকি, বাখানে মুকুন্দ 
প্রভু বলে কিছু নহে, আর লাগে ছন্দ 
শ্রীবাসাদি দেখিলেও ফাকি জিজ্ঞাসেন 
মিথ্যাবাক্য ব্যয় ভয়ে সভে পালায়েন 
যদি কেহো দেখে প্রভু আইসেন দূরে 
সভে পালায়েন ফাকি জিজ্ঞাসার ডরে 
ফাকি বিন্ধ প্রভু কৃষ্ণকথা না জিজ্ঞাসে। 
(চেঃ ভাঃ আদি__-৯ অঃ) 
একদিন j l 
মুকুন্দ যায়েন গঙ্গাস্সান করিবারে 
k প্রভু দেখি আড়ে পলাইল কথোদুরে 
নিমাই গোবিন্দকে জিজ্ঞাসা করিলেন__ 
এ ব্যাটা আমারে দেখি পালাইলা কেনে ? 
তারপর নিজেই বলিলেন__. 
এ ব্যাটা পঢ়য়ে যত বৈষ্ণবের শাস্ত্র 
গাজী বৃত্তি টাকা আমি বাখানিয়ে মাত্র 
আমার সম্তাষে নাহি কৃষ্ণের কথন 
অতএব আমা দেখি করে পলায়ন। 
(চৈঃ ভা আদি__৯ অঃ) 
অধ্যাপক নিমাইয়ের মানসিক বিকাশের পথে ইহা একটি অবস্থা । 
প্রথম হইতেই তিনি কৃষ্ভক্ত বৈষ্ণব ছিলেন না। 
(৪) অপর বৈষ্ণবদের উপর পাষণ্ডীদের খুব উৎপীড়ন ও বাক্য- 
জালা চলিতেছে । ) 
শুনিলেই কীর্তন করয়ে পরিহাস 
কেহ বোলে সব পেট পুরিবার আশ 

কেহ বোলে জ্ঞান যোগ এড়িয়৷ বিচার 
উদ্ধতের প্রায় নৃত্য এ কোন ব্যাভার ? 
কেহ বোলে কত বা পড়িলু ভাগবত 
নাচিব-কীদিব হেন'ন। দেখিলু পথ । 
(চেঃ ভাঃ, আদি__৯ অঃ) 
বিশেষ করিয়া শ্রীবাসের উপর বাক্যজ্বালা__ 
শ্রাবাস পণ্ডিত চারি ভাইর লাগিয়৷ 
নিদ্রা নাহি বাই ভাই ভোজন করিয়! 
ধীরে ধীরে কৃষ্ণ বলিলে কি পুণ্য নহে 
নাচিলে কীদিলে ডাক ছাড়িলে কি হয়ে ? 
( চৈঃ ভা আদি_-৯ অঃ) 


সকল বৈষ্ণব মিলি অদ্ৈতের স্থানে 
পাষণ্ডীর বচন করেন নিবেদনে 
শুনিয়া অদ্বৈত হয় ক্রোধ অবতার 
“সংহারিসু সব’ বলি করয়ে হুঙ্কার 
আসিতেছে এই মোর প্রভু চক্রধর। 
করাইমু কৃষ্ণ সর্বব নয়ন গোচর। 


(চেঃ ভা আদি-__৯ অঃ). 


পূর্বাপর অদ্বৈত সকল বৈষ্ণবদের আশ্বাস দিয়া আসিতেছেন যে, 
পাষণ্ডীদের সংহার করিবার জন্য হাতে চক্র লইয়া স্বয়ং কৃষ্ণ আসিতেছেন। 
বৈষ্ণবেরাও তাহ! বিশ্বাস করিতেছেন । কিন্তু নিমাই 'পণ্ডিতই যে 
সেই চক্রধর কৃষ্ণ, একথা তখনো তাহারা ধারণা করিতে পারেন নাই । 

(৫) ঠিক এই সময় আর একটি ঘটনা ঘঠিল, যাহা বৃন্দাবনদাস 


ছাড়া আর কেহ লেখেন নাই। মাধবেন্্রপুরীর শিষ্য ঈশ্বরপুরী নবদ্ীপে 


আসিয়া অদ্বৈতের বাড়ীতে উঠিলেন। ইঈশ্বরপুরী অদ্বৈতৈর গুরুভ্রাতা 
কেননা অদ্বৈতও মাধবেন্্রপুরীর শিষ্য । “মাধবেন্দ্রপুরীর কথা ছক 
কথন, মেঘ দেখিলেই তিনি হ'ন অচেতন” । “যত প্রেম মাধবেন্রপুরীর 
শরীরে, সন্তোষে দিলেন সব ঈশ্বরপুরীরে” । আবার ‘নিত্যানন্দ মহাশয়’ও 

মাধবেন্দ্রের প্রতি “গুরু বুদ্ধি” করিতেন। পরবর্তীকালে শ্রীগৌরচন্দ্র 
বারবার বলিয়াছেন__-ভক্তিরসে আদি মাধবেন্দ্র সুত্রধার'। মাধবেন্দ্ 
শঙ্কর সম্প্রদায়ের সন্ন্যাসী হইলেও ভক্তিরসের আদি প্রবর্তক । 
একদিন পড়াইয়া আসিতে পথে ঈশ্বরপুরীর সহিত নিমাইয়ের 
সাক্ষাৎ হইল। 
ভিক্ষা নিমন্ত্রণ প্রভু করিয়া তাহানে 
মহাদরে গৃহে লই চলিল আপনে 
মাস কত গোপীনাথ আচাধ্যের ঘরে 
রহিল! ঈশ্বরপুরী নবদ্বীপ পুরে 
(চেঃ ভা আদি_৯ অঃ) 
ঈশ্বরপুরীকে দেখিবার জন্য অনেকেই যায়__ 
প্রভুও দেখিতে নিত্য চলেন আপনে ।. 
এই ঈশ্বরপুরীকে “নিত্য-_মাস কত’ ধরিয়া দেখিতে যাওয়ার 
গুরুত্ব খুব বেশী। ব্? 
ঈশ্বরপুরী একদিন সুযোগ বুঝিয়া অধ্যাপক নিমাইকে বলিলেন 
যে, আমি ‘কৃষ্ণের চরিত’ পুঁথি করিয়াছি। তুমি যদি বইখানা একবার 
দেখিয়। দাও-_“সকল বলিবা কোথা থাকে কোন দোষ" । নিমাই পুথি 
দেখিয়। বলিলেন, ভক্তের বর্ণনায় কোন দোষ থাকে না। কেননা, জনার্দন 
-ভাবগ্রাহী। ইঈশ্বরপুরীকে নিমাই ভক্ত মাত্র বলিলেন। পরে একদিন 
ব্যাকরণ শাস্ত্র লইয়া তর্ক হইল। তর্কের পরের দিন নিমাই আসিলে 
ঈশ্বরপুরী বলিলেন 
যে ধাতু পরস্মৈপদী বলি গেলা তুমি 
তাহা এই সাধিল আত্মনেপদী আমি । 
নিমায়ের হার হইল। , নিমাই প্রতিবাদ করিলেন না। শাস্ত্রীয় 
তর্কে এই প্রথম নিমাইকে পরাজয় স্বীকার করিতে দেখা গেল। 
প্রতিদিন ছুইচারিদণ্ড নিমাই ঈশ্বরপুরীর সহিত শাস্ত্রালাপ 
করিতেন । 
তারপর ঈশ্বরপুরী দেশান্তরে ভ্রমণে চলিয়া গেলেন। ঈশ্বরপুরী 
নিজেকে “শূদ্রাধম” বলিয়া পরিচয় দিয়াছেন। 


০] 


বোলেন ঈশ্বরপুরী আমি শুন্রাধম । 
( চৈঃ ভাঃ, আদি-_৯ অঃ) 
ঈশ্বরপুরীর সহিত নবদ্বীপে সাক্ষাৎ, অধ্যাপক নিমাইয়ের জীবন 
ইতিহাসে পরিবর্তন মুখে এক অতি বড় ঘটনা । অপর চরিত লেখকেরা 
ইহার যথাযথ উল্লেখ না করিয়া ভুল করিয়াছেন। 

(৬) ঈশ্বরপুরী চলিয়া গেলে, মুকুন্দের সহিত অলঙ্কার ও গদাধরের 
সহিত ন্যায়ের তর্ক নিমাই আবার জুড়িয়া দিলেন। আবার ফাঁকি 
জিজ্ঞাসা আরম্ভ করিলেন। আবার বৈষ্ণবের! দুঃখ করিল । 

মন্থুষ্যের এমন পাণ্ডিত্য দেখি নাই 
কৃষ্ণ না ভজেন সবে এই দুঃখ পাই। 
(চৈঃ ভা আদি-_-১০ অঃ) 
শ্রীবাসাদিকে দেখা হইলে নিমাই নমস্কার করেন। তাহারাও 
কুষে মতি হউক বলিয়া আশীর্বাদ করেন। বস্তুতঃ এইকালে 
অ-বৈষ্ণব একট! মানসিক অবস্থা নিমাই পণ্ডিতের ছিল, এরূপ মনে 
করিবার প্রমাণ প্রত্যক্ষ দেখা যায়। 

(৭) এই সময় একটা ব্যাধি আসিয়া নিমাইকে আক্রমণ করিল। 
ব্যাধিটি বায়ুরোগ । বৃন্দাবনদাস ইহাকে প্রভুর ছলনা বলিয়াছেন। 
কিন্তু তাহা নয়, ইহা সত্যিকার ব্যাধি। কেহ বলে "দানব অধিষ্ঠান’ 
হইয়াছে, কেহ বলে “ডাকিনীতে' ধরিয়াছে__কেহ বলে সর্বদাই অতিরিক্ত 
কথা বলেন কাজেই “বায়ু হইয়াছে । “সদাই করেন বাক্যব্যয়, অতএব 
হৈল বায়ু জানিহ নিশ্চয়’ । 

বায়ুর কথা জয়ানন্দ সকলের আগে টি পৈতা৷ হইবার 
কালে ৯ বৎসর বয়সের সময়েই বায়ু রোগ দেখা দিয়াছিল । 

কেহ বলে হবিষ্যান্ে বায়ু জন্মিল 
কেহ বলে পঢ়িতে তি বায়ু জন্মে। 
( চেঃ মঃ, নদীয়া খণ্ড) 
বৃন্দাবনদাস যে সময়কার কথা বলিতেছেন (১৫০২ খৃঃ ) জয়ানন্দ 
তাহার ৮ বৎসর পূর্ব্বের (১৪৯৪ খৃঃ) কথা বলিতেছেন। বৃন্দাবনদাস 
_লিখিয়াছেন__ 


Les 


বিষ্ণুতৈল নারায়ণতৈল দেন শিরে 
বহুবিধ পাকতৈল সবে দেন শিরে 
অধ্যাপনাও চলিতেছে_ 
পরম সুগন্ধি পাকতৈল প্রভু শিরে 
কোন পুণ্যবস্ত দেয়, প্রভু ব্যাখ্যা করে। 
(চেঃ ভা আদি_-১০অঃ) 
এই ব্যাধির আক্রমণ সময়ে 
ক্ষণে ক্ষণে সব্ব অঙ্গ স্তন্তাকৃতি হয় ' 
হেন মৃচ্ছা হয়, লোক দেখি পায় ভয় 
জীবনের শেষ দ্বাদশ বৎসর কবিরাজ গোস্বামী বর্ণিত দিব্যোন্মাদের 
অবস্থাতেও দেহের এই রকম বিকৃত লক্ষণ আমরা দেখিতে পাইব। 
বিশেবজ্েরা বলিয়া থাকেন, বায়ুরোগে অলৌকিক কল্পনাকে 
প্রশ্রয় দেয়। ৰ 
(৮) পণ্ডিত ব্যক্তিরা সাধারণতঃ কুনো 'হ’ন, ঘরের বাহির হন না। 
কিন্ত অধ্যাপক নিমায়ের স্বভাব ইহার বিপরীত। তিনি নবদ্বীপে সকল 
শ্রেণীর লোকের সহিত তাহাদের" বাড়ীতে গিয়া অবাধে মিশিতেন। 
বন্দাবনদাস লিখিয়াছেন__তন্তবার, গোপবৃন্দ, বণিক, মালাকার, তান্ুলী, 
শঙ্খ বণিক__ 
এই মতে নবদ্বীপে যত নাগরীয়া 
সবার মন্দিরে প্রভু বুলেন ত্রমিয়া। টু 
(চেঃ ভাঃ আদি__১০অঃ) 
ইতিহাসপ্রসিদ্ধ বৈষ্ণব আন্দোলনের ভবিষ্যৎ নেতাকে শুধু 


গ্রন্থকীট হইয়! ঘরে বিয়া থাকিলে চলে না। সকল শ্রেণীর লৌককেই 
আকর্ষণ করিবার অদ্ভুত ক্ষমতা নিমাই চরিত্রের বিশেষত্ব ৷ ৃ 
(৯) বৃন্দাবনদাস পুনরায় অধ্যাপনার কথা উল্লেখ করিয়া সেই 
সঙ্গে নিজের একটা আক্ষেপোক্তি জুড়িয়া দিয়াছেন। 
অধ্যাপক প্রতি সব কটাক্ষ করিয়া 
ব্যাখ্যা করে প্রভু গঙ্গা সমীপে বসিয়া । 
প্রতিদিন দশবিশ নুতন ছাত্র নিমায়ের কাছে পড়িতে আসিতেছে 


C.P./97—11 


[৮২] 


কত বা মণ্ডলী হই পড়ে ঠাগ্রি ঠাঞি 
প্রতিদিন দশ বিশ ব্রাহ্মণ কুমার 
আসিয়া প্রভুর পায় করে নমস্কার 
পণ্ডিত আমরা পড়িবাঙ তোমাস্থানে | 
(চৈঃ ভাঃ, আদি-_-১০আ$) - 
এই কথা লিখিতে গিয়! বৃন্দাবনদাস দুঃখ করিতেছেন যে, যদি 
তিনি এ সময় জন্মিয়া নিমাই পণ্ডিতের ছাত্র হইয়া পড়িতে পাইতেন। 

কিন্ত ; ৰ 
হইল পাগীষ্ঠ জন্ম না হইল তখনে 
হইলাম বঞ্চিত সে সুখ দরশনে। 

(চেঃ ভাঃ, আদি-_-১০অ) 

ইহার অর্থ, ১৫০২ খৃষ্টাব্দে বৃন্দাবনদাসের জন্ম হয় নাই এবং 

ইহ! নয় যে, প্রভুর তিরোধানের (১৫৩৩ খৃঃ) পর তাহার জন্ম 

হইয়াছে। বরং “ন! হইল তখনে”_এই কথা হইতে বুঝা যায় যে, 

ইহার কাছাকাছি অল্প কয়েক বৎসর পরেই বৃন্দাবনদাসের জন্ম হইয়াছে। 
যদি আর কয়েক বংসর আগে জন্ম হইত-_এই ত আক্ষেপের হেতু । 

(১০) এই সময় নবদ্বীপে এক দিগ্বিজয় পণ্ডিত আসিল! 
খুব বড় পণ্ডিত । “গৌড়, তিরহুত, দিল্লী, কাশী, গুজরাট, বিজয়নগর, 
কাঞ্চী, পুরী, হেলঙ্গ, তৈলঙ্গ, উড” দেশের পণ্ডিতদের তিনি পরাজিত 
করিয়াছেন। গঙ্গার ঘাটে নিমাইয়ের সঙ্গে তাহার শীস্ত্রবিচার হইল । 
দিখ্বিজয়ী গঙ্গার মহিম! বর্ণনা করিয়া একটি স্তব রচনা করিয়া দ্রুত 
বলিয়া গেলেন। “প্রভু বলে এ সকল শব্দ অলঙ্কার,”_“দুষিলেন 
আদি মধ্য অন্তে তিন স্থানে”। দিগ্বিজয়ী ভাবিয়াছিলেন যে, নিমাই 
“শিশু শাস্ত্র ব্যাকরণ পড়ায়” মাত্র। কিন্ত নিমাই পণ্ডিত যে তাহার 
রচিত স্তবের এতগুলি আলঙ্কারিক দোষ উদঘাটন করিবেন, ইহা তিনি 
কল্পনাও করিতে পারেন নাই। দিগ্বিজয়ীর পরাভব হইল। ইহা 
খুব কোন বড় শাস্ত্রীয় বিচার নয়। কিন্তু ইহাতে সাধারণের মধ্যে 
নিমাইয়ের পাণ্ডিত্যের খ্যাতি আরো বাড়িয়া গেল। 


[৮৩] 


শিষ্যগণ সহিত চলিল প্রভু ঘর 
দিথিজয়ী বড় হৈলা লজ্জিত অন্তর । 
(চৈঃ ভাঃ আদি_১১ অঃ) 
(১১) নিমাই অতিশয় দয়ালম্বভাব। দুঃখী দেখিলে “অন্ন বস্ত্র 
কড়ি পাতি দিয়! দেন”। নিমাই অতিথিসেবা ভালবাসিতেন। “কোন 
দিন সন্যাসী আইসে দশ বিশ”। জননীরে বলিয়া পাঠান__“কুড়ি 
সন্যাসীর ভিক্ষা ঝাট করিবারে”। 
তবে লক্ষ্মীদেবী গিয়া পরম সন্তোষে 
রণধেন বিশেষ তবে প্রভু আসি বৈসে 
সন্যাসীগণেরে প্রভু আপনে বসিয়া 
তুষ্ট করি পাঠায়েন ভিক্ষা করাইয়া । 
( চৈঃ ভাই আদি__-১২ অঃ) 
উবাকাল হইতেই লক্ষ্মী যত গৃহকৰ্ম্ম করেনন_ 
দেবগৃহে করেন যত স্বস্তিক মণ্ডলী । 
শঙ্খ চক্র লিখেন হইয়া কুতুহলী ॥ 
গন্ধ পুষ্প ধূপ দীপ সুবাসিত জল । 
ঈশ্বর পুজার সঙ্জা করেন সকল ॥ 
(চেঃ ভা আদি-_-১২ অঃ) 
ইহ! অপেক্ষাও «শচীর সেবায় তার মন”। লক্ষ্মীর চরিত্র দেখিয়া 
নিমাই “মুখে কিছু না বলেন সন্তোষ অন্তর”। পরম আনন্দে লক্ষ্মীকে 
লইয়া নিমাইয়ের দিন কাটিতেছিল। 
জয়ানন্দ নিমাইয়ের পিতার জীবিতকালেই যবন হরিদাসকে নবদ্বীপ . 
আনিয়াছেন। মিশ্রের মৃত্যুর পরেই গয়াগমন করাইয়াছেন__তারপরে 
লক্ষ্মীর বিবাহ। অপর চরিত লেখকদের সহিত আদৌ মিল নাই। 
লোচন অবশ্য জয়ানন্দের মত মিশরের মৃত্যুর পরেই এবং লক্ষ্মীর 
বিবাহের পূর্ব্বে নিমাইকে গয়া পাঠান নাই। কিন্তু বৃন্দাবনদাস লক্ষ্মীর 
বিবাহের পর এবং পূর্ব্ব বঙ্গ গমনের পূর্বে ছুই বৎসর কালের যে জীবন্ত 
ইতিহাস দিয়াছেন তাহা জয়ানন্দ বা লোচন কেহই দেন নাই। আর 
কবিরাজ গোস্বামী ত এসকল লীলা লিখিবার চেষ্টাই করেন নাই। 

কবিরাজ গোস্বামী দিখিজয়ীকে আনিয়াছেন বিষ্ণুপ্রিয়ার সহিত 
বিবাহের পরে। 
তবে বিষ্ণুপ্রিয়া ঠাকুরাণী পরিণয় 
তবে ত করিল প্রভু দিখ্বিজয়ী জয়। 
(ৈঃ চহ; আদি_-১৬ পঃ) 
যেখানেই কবিরাজ গোস্বামী বুন্দাবনদাসকে জ্ঞীনতঃ অতিক্রম 
করিয়াছেন, সেখানে এমন কোন যুক্তি বা ইতিহাস দেন নাই যাহাতে 
প্রমাণ হয় যে, বৃন্দাবনদাসের ভ্রম তিনি সংশোধন করিতেছেন। অথচ 
বৃন্দাবনদাসকে তিন শুধু একস্থানে অতিক্রম করেন নাই; বহুস্থানে 
করিয়াছেন ।' | 
দিপ্বিজয়ী নিমাইকে প্রথমে মনে অবজ্ঞা করিয়াছিল। বলিল, তুমি 
অতি বাল্য-শীস্ত্র ব্যাকরণ পড়াও, তাও আবার কলাপ ব্যাকরণ। গঙ্গার 
স্তব দিগ্বিজয়ী করিয়! বলিল__ 
ব্যাকরণী তুমি নাহি পড় অলঙ্কার 
তুমি কি জানিবে এই কবিত্বের সার। 
( চৈঃ চ আদি-_-১৬ পঃ ) 
নিমাই পাঁচটি অলঙ্কার দোষ দেখাইয়। দিলেন__«পঞ্চদোৰ এই 
শ্লোকে পঞ্চ অলঙ্কার”। দিগ্বিজয়ী ভাবিয়াছিল যে_যেহেতু নিমাই 
ব্যাকরণী, সুতরাং অলঙ্কার জানেন না । কিন্তু তাহ! ঠিক নয়। বুন্দাবন- 
দাস লিখিয়াছেন, মাত্র কিছুদিন পূর্বে তিনি মুকুন্দের সহিত অলঙ্কার 
নিয়! আর গদাধরের অহিত ্যায়শাস্তর নিয়া তর্ক করিয়াছিলেন । জয়ানন্দও 
লিখিয়াছেন__ 
চন্দ্র সারস্বত নব কাব্য নাটকে 
স্মৃতি তর্ক সাহিত্য পঢ়িল একে একে 
( চৈঃ মঃ, নদীয়া খণ্ড ) 
বৃন্দাবনদাস ও জয়ানন্দ অযথা মিথ্যা কথা লিখিয়াছেন, এরূপ 
মনে করিবার কোন হেতু নাই। h 
এইবার অধ্যাপক শিরোমণি নিমাই পণ্ডিত পুর্ব বঙ্গে গমন 
করিতেছেন। বৃন্দাবনদাস লিখিয়াছেন যে, বঙ্গদেশ নিমাইয়ের দেখিতে 


[ ৮৫ ] 


ইচ্ছা হইয়াছিল। “বঙ্ধদেশ দেখিতে হৈল ইচ্ছ। অঁদা”।॥ ভীত 
বলিলেন, “কতদিন প্রবাস করিব মাতা আমি” ; লক্ষ্মীকে বলিলেন, 
“মায়ের সেবন তুমি কর নিরন্তর” | নিমাই একাকী গেলেন না, সঙ্গে 
“শিত্যুবর্গ লৈয়া” চলিলেন। 
কতদিনে আইলেন পদ্মাবতী তীরে 
পদ্মার ‘তরঙ্গ শোভা” ‘পুলিনে উপবন’ দেখিয়া কৃতুহলে__“গণ 
সহ স্থান করিলেন সেই জলে”। তারপর “পদ্মাবতী তীরে রহিলেন 
গৌরচন্্র”। 
j নিমাই পণ্ডিত অধ্যাপক শিরোমণি 
আসিয়! আছেন সর্ব্বদিকে হৈল ধ্বনি । 
পণ্ডিত ব্রাহ্মণের সকলে আসিয়া নিমাইকে নমস্কার করিয়া 
কহিলেন_ 
আমা সভাকার মহাভাগ্যোদয় হইতে । 
তোমার বিজয় আসি হৈল এদেশেতে ॥ 
মূত্তিমন্ত তুমি বৃহস্পতি অবতার । 
' তোমার সদৃশ অধ্যাপক নাহি আর ॥ 
সভে এক নিবেদন করিয়ে তোমারে । 
বিদ্যা দান কর কিছু আমা সভাকারে ॥ 
(চৈঃ ভা আদি_-১২ অঃ) 
' উদ্দেশে আমরা সভে তোমার টিগ্ননী ৷ : 
লই পড়ি, পড়াই শুনহ দ্বিজমনি ॥ 
নিমাই পূৰ্ব্ব বঙ্গে অধ্যাপনা আরম্ভ করিলেন_ 
ছুই মাসে সভেই হইল বিগ্ভাবান ৷ 
কত শত শত জন পদবী লভিয়া ৷ 
ঘরে যায় আর কত আইসে শুনিয়া ॥ 
( চৈঃ ভা আদি--১২ অঃ) 
_ দুইটি জিনিষ লক্ষ্য করিবার বিষয়_-১৯, নিমাইয়ের ব্যাকরণের 
টাকা তাহার গমনের পূর্বেই পূর্বা বন্দের অধ্যাপকেরা' পাইয়া পড়িতেছেন 
ও ছাত্রদের পড়াইতেছেন। ইহা হইতে হুসেন সাহের রাজত্বকালে পশ্চিম 


[ ৮৬] 
বঙ্গ হইতে পূৰ্ব্ব বঙ্গে বিগ্যাচলাচলের একটা ধারণা হয়। নূতন ব্যাখ্যা 
বাহির হইবামাত্র উহা গৌড় বঙ্গের প্রসিদ্ধ বিগ্াকেন্দ্রে ছড়াইয়া পড়িত। 
২য়, নিমাই পণ্ডিত পদ্মাতীরের বিদ্যাকেন্দে পুরা ছুই মাস থাকিয়া ছাত্রদের 
পড়াইয়া উপাধি দিয়া আসিলেন। তাহার অধ্যাপক জীবনের ইতিহাসে 
দিগ্বিজয়ী জয় অপেক্ষা ইহা আরো অনেক বেশী স্মরনীয় ঘটনা । 
নিমাই পদ্মাতীর হইতে শ্রীহট্ে গেলেন; সেখান হইতে নবদ্বীপ 
ফিরিলেন। পণ্ডিত ও ছাত্রের 
সুবর্ণ, রজত, জলপীত্র, দিব্যাসন 
সুরঙ্গ কম্বল বহু প্রকার বসন। 
অধ্যাপক নিমাইকে উপঢৌকন দিলেন। তিনিও উহা! গ্রহণ 
করিয়া সঙ্গে আনিলেন। A 
জয়ানন্দ লিখিয়াছেন, পূর্ব বঙ্গে যাইবার পূর্বের নিমাই লক্ষ্মীকে 
বাপের বাড়ী যাইতে নিষেধ করিয়াছিলেন। লক্ষ্মী “না গেলা বাপের 
বাড়ী শ্বাশুড়ী ছাড়িয়া” ৷ নিমাই বলিয়া গেলেন_ 
আমার মায়েরে সেবা করিও নিরবধি 
কাধের যজ্ঞন্ত্র তারে দিল দয়ানিধি। 


ইহাতেই বুঝা যায়, যুবক নিমাই লক্ষ্মীকে কি পরিমাণ 


ভালবাসিতেন। 
শ্রীবাস পণ্ডিতকে, ম! ও স্ত্রীকে দেখিতে অনুরোধ করিয়া গেলেন। 
“অর্থ উপার্জন বিনু সংসার ন! .চলে-_বঙ্গদেশে যাব আমি অর্থের ছলে” । 


গমনের উদ্দেশ্য স্পষ্ট করিয়াই বলা হইয়াছে । “অশেষ অমূল্য ধন ' 


বঙ্গেতে অজ্জিল” ৷ 
এদিকে লক্ষ্মী 
গৌরান্দের পৈতা পুজে মাল্য চন্দনে 
প্রভুর চরণধুলি তিলক ললাটে। 
দুগাছি পাদুকা না দেখিলে প্রাণ ফাটে “ 
গৌরাঙ্গ বিগ্রহ চিত্র কাঠনেতে লেখি 
হরিদ্রা বসন করি নিত্য রূপ দেখি। 


( চৈঃ মঃ, নদীয়া খণ্ড ) 

লক্ষমীই গৌরাঙ্গের বিগ্রহ চিত্রের সর্বপ্রথম পুজারিণী॥ বিরহিণী 
প্রেমময়ী কিশোরী ভার্ধ্যা, প্রিয়তমের রূপ প্রতিদিন দেখিবার জন্য স্বামীর 
বিগ্রহচিত্র কাঠনেতে লেখিয়া, হরিদ্রীবসনে আবৃত করিয়া যে খেলার আরম্ভ 
সেদিন করিয়াছিলেন, বিষ্ণুপ্রিয়াও সেই খেলারই অনুকরণ করিয়াছেন। 
গ্রীপাদ নিত্যানন্দ “ঘরে ঘরে শ্রীমৃত্তির” প্রচারের আজ্ঞা দিয়া .সেই 
খেলাকেই বাঙ্গালীর ইতিহাসপথে চিরম্মরণীয় করিয়া গিয়াছেন। 

লোচনও পুর্ব বঙ্গে গমনের উদ্দেশ্য বলিলেন-_-“ধন উপার্জন” । 
“মায়েরে কহিল যাব ধন উপাজ্জনে”। জয়ানন্দ ও লোচন এক কথাই 
বলিলেন। গৃহী নিমাই ধন উপার্জনে উদাসীন হইতে পারেন না। 

লক্ষমীরে কহিলা প্রভু হাসিয়া! উত্তর 
মাতার সেবায় তুমি হইবে তৎপর। 
(চেঃ মঃ, আদি খণ্ড ) 
নিমাই কি ভাবিয়াছিলেন যে ফিরিয়া আসিয়া আর তিনি লক্ষ্মীকে 
দেখিতে পাইবেন না__এই দেখাই শেষ দেখা? “রজত কাঞ্চন বস্তু 
মুকুতা প্রবাল”, এসকল উপঢৌকন নিমাই নবদ্বীপ ফিরিয়া “মাতৃস্থানে 
দিল ধন হরধিত হৈয়া” । 
. কবিরাজ গোস্বামী মাত্র এই কয় ছত্র লিখিয়াছেন__ 
কতদিনে কৈল প্ৰভু বঙ্গেতে গমন 
খাহা যায় তাহা লওয়ায় নাম সংকীর্ত্তন 
নাম দিয়া ভক্ত কৈল, পড়াঞা পণ্ডিত৷ 
(চেঃ চঃ; আদি_-১৬ পঃ ) 
ঘরে এল! প্রভু লঞা বহু ধন জন । 

‘পড়াঞা পণ্ডিত’ করিলেন, “বহু ধন লঞা ঘরে’ আসিলেন-_এ'সবি 
ঠিক। কিন্ত পুর্ব বঙ্গে তিনি “নাম সংকীর্ভন' করিয়া বেড়াইয়াছেন_এ 
কথা ঠিক নয়। 

লোচনও লিখিয়াছেন যে, পূর্বব বন্ধে “নীচ অপবিত্র যত চণ্ডাল 
দুৰ্জ্জন” তাহাদিগকে হরিনাম দিয়া উদ্ধার করিয়াছিলেন। অধ্যাপক 
শিরোমণি নাম সংকীর্ত্তন বা হরিনাম বিলাইতে পুর্ব বঙ্গে গমন করেন 
নাই। ইহা! পরবর্তী ইতিহাসকে কল্পনায় আগে আনা হইয়াছে । 


ভিন 


নিমাই যখন পূৰ্বৰ বঙ্গে, লাউ .তখন নিমাইয়ের বাড়ীতে 
বিনামেঘে বজ্াখাত হইল। হঠাৎ লক্ষ্মীর মৃত্যু হইল। সর্প দংশনের 
কথা বৃন্দাবনদাস লেখেন নাই, অপর সকলে লিখিয়াছেন। বৃন্দাবন- 
দাস লিখিয়াছেন_ধ্যানে গঙ্গাতীরে দেবী করিল! বিজয়” । গঙ্গায় মৃত্যু 
সময়ে লক্ষ্মীর অন্তর্জলীর কথাই বুঝা যাইতেছে। “সে সকল দুঃখ রসনা 
না পারে বর্ণিতে”। অতএব সুত্রমতে কিছু লিখিয়াই বুন্দাবনদাস ক্ষান্ত 
হইয়াছেন। কেবল লিখিয়াছেন__কাষ্ঠ দ্রবে আইর, ( শচীমাতার ) দে 
ক্রন্দন শুনিতে” । এই এক ছত্রে করুণ রসের গভীরতা উপলব্ধি করা যায় ৷ 
জয়ানন্দ লক্ষ্মীর মৃত্যু সকলের অপেক্ষা: বিস্তার করিয়া 
লিথিয়াছেন। একদিন রাত্রে শচীমাতার সঙ্গে লক্ষ্মী শুই আছেন_রাত্রি 
শেষে লক্ষ্মীকে সর্পে দংশন করিল। “কাল সর্প”_“দংশিল দক্ষিণ পদে 
কনিষ্ঠ অঙ্গুলি” । লক্ষ্মী বিষের জ্বালায় অস্থির হইলেন__“বিষ জ্বালায় 
মরি মা চক্ষে নাহি দেখি”। কিছুতেই বিষ নামিল না। লক্ষ্মীর পিতা- 
মাত। আরো! সব আপ্ত বন্ধুলোক আসিয়া জড় হইলেন। “আকাশ 
ভাঙ্গিয়া সভার মস্তকে পড়িল” । “লক্ষ্মী মুখে চুম্ব দিয়া বলে শচীমাতা, 
অনাখিনী লক্ষ্মী মা ছাড়িঞা জাহ কোথা”। মৃত্যু নিকটবর্তাঁ জানিয় লক্ষ্মী 
বলিলেন _ 
যখন ঠাকুর আমার গেল বঙ্গদেশে 
কীধের পৈত| মোরে দিলেন সন্দেশে 
সেই পেত! আমার গলায় দেহ আনি. 
প্রবোধিএ ঘরে নেহ মাতা ঠাকুরাণী 
আমা অন্তর্জলে নেহ বিলম্বে কি কাজ 
গঙ্গা ছাড়ি ঘরে মরিবা ও বড় লাজ। 
(চেঃ মঃ, নদীয়া খণ্ড) 
মৃত্যু সম্মুখে করিয়| লক্ষ্মীর এই কয়টি কথার মধ্যে জয়ানন্দ লক্ষ্মী 
চরিত্র যেভাবে ফুটাইয়া তুলিয়াছেন, তাহা! আর কেহ পারেন নাই । 
জয়ানন্দ লক্্মীকে দিয়া আর একটি কথাও বলাইলেন--“হরিদাস ঠাকুর 
অন্ন দিল একবার” । জয়ানন্দ নিঃসন্দিগ্ধ চিত্তে পুনঃপুনঃ লিখিতেছেন যে, 
হরিদাস ঠাকুর নিমাইয়ের বাল্যকালেই নবদ্বীপে আসিয়া এক বটবৃক্ষের 

কোটরে রহিলেন “হরিদাস রহিলেন বটবৃক্ষের কোটরে”। গদাধর 
পণ্ডিত নিমাই অপেক্ষা বয়সে মাত্র ১৫ মাসের ছোট । তিনি লক্ষ্মীর মৃত্যু 
সময়ে উপস্থিত ছিলেন, এবং বিস্তর কীদিয়াছিলেন। গদাঁধরের নিকট 
শুনিয়া জয়ানন্দ 'লিখিয়াছেন। অতএব, জয়ানন্দের বর্ণনা এক্ষেত্রে 
নির্ভরযোগ্য বলিয়াই মনে হয়। 

লোচন লিখিয়াছেন__নিমাইয়ের বিরহ সর্পের আকার ধারণ করিয়া 
লক্ষীকে দংশন করিল। লোচন সর্বদাই অলৌকিকতার পক্ষপাতী। 


দংশিলেক মহাসর্প লক্ষ্মীর চরণে | 
(চেঃ মঃ_আদি খণ্ড) 


ওবা৷ ডাকিয়া আনা হইল, নানা ওষধের তন্ত্র নানা মন্ত্রে ওঝা 
ঝাড়িতে লাগিল। কিন্তু এত চেষ্টাতেও বিষ নামিল না__“না লেউটে বিষ’। 
প্রাপ্তিকাল দেখি সভে ছাড়িল যতন? | শেষে লক্ষ্মীকে গঙ্গাজলে নিয়া 
গেল-_আকাশ পথে রথ আসিলে লক্ষ্মী স্বর্গে চুলিয় গেলেন । 
কবিরাজ গোস্বামী লিখিয়াছেন, “প্রভুর বিরহসর্প লক্ষ্মীরে দংশিল”। 
লোচন লিখিয়াছেন-_-“বিরহ হইল মৃত্তি সর্পের আকার”। সাপটা যে 
বিরহ মাত্র, একথা কে আগে লিখিলেন? লোচন__না কবিরাজ 
গোস্বামী? অথবা উভয়েই স্বাধীনভাবে বিরহকেই সর্পের আকার 
দিয়াছেন? জয়ানন্দ লিখিয়াছেন “কালসর্প'”_বিরহ সর্প লেখেন-নাই। 
বৃন্দাবনদাসে সর্পের উল্লেখ মাত্র নাই। তবে লক্ষ্মী যে প্রভুর ‘বিরহ’ 
“বিচ্ছেদ সহ্য করিতে না পারিয়াই দেহত্যাগ করিয়া “অতি অলক্ষিতে 
চলিলেন প্রভু পাশে'_একথা আছে। 
নিমাই বাড়ীতে আসিয়া প্রথমে লক্ষ্মীর মৃত্যু বুঝিতে পারেন নাই। 
স্নান ও ভোজনের পুর্ব্ব পর্য্যন্ত শচীমাতা পুত্রকে এ দুঃসংবাদ দিতে সাহস 
করেন নাই। পরিহাসপ্রিয় নিমাই__ 
বঙ্গদেশী বাক্য অনুকরণ করিয়া 
বাঙ্গালেরে কদর্থেন হাসিয়া হাসিয়া । 
কহিলেন যেমত আছিলা বঙ্গে রঙ্গে । 

শচীমাতা ঘরের মধ্যে আছেন-_-“না আইসেন পুত্রের গোচরে”। 
নিমাই মায়ের নিকটে গিয়া বলিলেন--“দুঃখিত তোমারে মাতা দেখি 
কি কারণ”? শচীমাতা নিরুত্তর, কিছুই কথা বলেন না। যাহারা 
উপস্থিত ছিলেন অবশেষে তাহারাই কহিলেন 
তবে সবে কহিলেন, শুনহ পণ্ডিত 
তোমার ত্রান্মণী গঙ্গা পাইল নিশ্চিত। ৃ 
(চেঃ ভাঃ আদি--১২ অঃ) 
“লক্ষ্মীর মৃত্যু অকস্মাৎ অপ্রত্যাশিতরপে প্রবাসাগত বিরহী যুবককে 
অতি নির্মমভাবে আঘাত করিয়াছিল। লক্ষ্মীকে যুবক নিমাই কত 
আগ্রহে বিবাহ করিয়াছিলেন, প্রথম যৌবনের শ্রেষ্ঠ ভালবাসা দিয়া 
তিনি লক্্মীকে গৃহে ও হৃদয়ে বরণ করিয়াছিলেন । নিমাই “ক্ষর্ণেক 
রহিল! প্রভু মাথা হেট করি,” পরে মাতাকে প্রবোধ দিলেন এই 
বলিয়া যে ৃ | 
ভবিতব্য যা আছে তা খণ্ডিবে কেমনে 
এই মত কাল গতি কেহ কার নহে, 
অতএব সংসার অনিত্য বেদে কহে। 
(চেঃ ভা আদি__১২ অঃ) 
ইহা ১৫০৩ খুষ্টাব্দের ঘটনা । ১৫১০ খৃষ্টাব্দের মাঘ মাসে কাটোয়ায় 
কেশব ভারতীর নিকট নিমাই সন্যাস গ্রহণের পর যে মায়াবাদের বক্তৃতা 
দিয়াছিলেন ইহ! তাহারি পূর্ব্বাভাব-_সংসার অনিত্য কেহ কার নহে, 
ইহাই কাল গতি। “বেদে কহে’ বলিতে অদ্বৈত বেদান্তের মায়াবাদ বুঝিতে 
হইবে । 
জয়ানন্দ লিখিয়াছেন_ লক্ষ্মীর বিয়োগের কথা শুনিয়| নিমাই 
শচীমাতাকে বলিলেন, “সংসার অনিত্য মা__সবে কৃষ্ণ সত্য” । 
কোথা লক্ষ্মী কোথা আমি কোথা এই অর্থ 
জত দেখ অর্থ আদি সকল অনর্থ। 
পদ্মপত্রের জল যেমন স্থির থাকে না, তেমনি চঞ্চল জীব একত্র 
না রহে। 

না কান্দ না কান্দ মাতা না কর অক্ষে মা 
গদাধরে জগদানন্দে সমপিলা তোমা । 
_ (চেঃ মঃ, নদীয়া খণ্ড ) 
একথা এত আগেই আসে কেন? নিমাইয়ের অজ্ঞাতসারে ইহা 
কি ভবিষ্যৎ সন্ন্যাসের পূর্ববাভাষ ? 
লোচন শচীমাতাকে দিয়াই বলাইলেন_-“আমার বধু গেলাত 
বৈকুষ্ঠ ৷ নিমাই বলিলেন, লক্ষ্মী ইন্দ্রের অপ্সরা ছিল, ন্বত্যে তাল ভঙ্গ 
হওয়াতে অভিশপ্ত হইয়া পৃথিবীতে জন্ম নিয়াছিল, কাল পূর্ণ হওয়াতে 
এখন আবার স্বর্গে চলিয়া গিয়াছেন। সুতরাং মা . তুমি দুঃখ করিও না। 
লোচন ছাঁড়া এ গল্প আর কেহ বলেন নাই। নিয়তির কথা ও নিমাই 
বলিলেন_ 
নির্ববন্ধ না ঘুচে যেই লেখেন বিধাতা 
এ বোল বলিয়া বিশ্বস্তর পাইলা চিন্তা 
আত্ম সঙ্গোপন করে কহে নানা কথা ! 
+ ( চৈঃ মঃ, আদিখণ্ড ) 
লোচনের নিমাই মাতাকে প্রবোধ দিলেন, কিন্তু নিজে প্রবোধ পান 
নাই । তাহাকে “আত্ম সঙ্গোপন করিয়া” “নানা কথা” লোকের সঙ্গে 
কহিতে হইয়াছে । তবে তিনি ধৈর্য্যের সহিত শোককে গ্রহণ করিলেন। 
কবিরাজ গোস্বামী লিখিয়াছেন মাত্র ছুই ছত্র_ 
ঘরে এলা প্রভু লয়া বহু ধন জন 
তত্বজ্ঞানে কৈলা শচী দুঃখ বিমোচন। : 
ই (চেঃ চ্জ আদি_-১৬ পঃ) 
তত্বজ্ঞান অর্থ অদ্বৈত বেদান্তের মায়াবাদ, যাহাতে এই প্রত্যক্ষ 


. জগৎকে মিথ্যা জ্ঞান হয়। লক্ষ্মীর মৃত্যুর আঘাতে অধ্যাপক নিমাই 


বৈদান্তিক মায়াবাদের আশ্রয় লইতে বাধ্য হইয়াছিলেন। 

আমরা দুইটি বিষয় লক্ষ্য করিলাম--১ম, ঈশ্বরপুরীর সহিত 
মিলনে নিমাইয়ের মধ্যে কৃষ্ণ ভক্তির সূত্রপাত হয়। ২য়, লক্ষ্মীর মৃত্যুতে 
“সংসার অনিত্য, কেহ কার নহে’ এই “তত্বজ্ঞানে-র উদয়ে ভবিষ্যৎ সন্যাসের 
বীজ উপ্ত হয়। ইহা! অনুমান নয়, ইহা প্ৰত্যক্ষ । 


চতুর্থ বক্তৃতা 
[ নিমাইয়ের সহিত বিষ্চুপ্রিয়ার দ্বিতীয়বার বিবাহ। হরিদাসের নবদ্বীপ 
আগমন, বিভিন্ন চরিত গ্রন্থের মতবিরোধ ও তাহার সামঞ্জস্ত বিধান। গয়! গমন । 
গয়া হইতে ফিরিয়া নিমাইয়ের মানসিক পরিবর্তন বৃদ্ধি। ১ম স্তর। ইহার পাঁচটি 
কারণ নির্দেশ। পণ্ডিত গঙ্গাদান নিমায়ের ভবিষ্যৎ জীবন সম্পর্কে কোন ধারণায় 
আসিতে পারেন নাই কেন? অধ্যাপক জীবনের, পর্ধ্যাবসান কেন এবং কবে হইল? 


বায়ুব্যাধি অথবা কুষ্ণপ্রেমের উন্মত্ততা । শেষ ১২ বৎসর দিব্যোন্নাদের অঙ্কুর নিমাইয়ের 
মানসিক পরিবর্তনের এই অবস্থায় পাওয়া যায় কি না?] 


অধ্যাপক নিমাই লক্ষ্মীকে বিবাহ করিয়া মাত্র ছুই বৎসর গার্হস্থ্য 
করিয়াছিলেন । ১৫০৩ খৃষ্টাব্দে লক্ষ্মীর মৃত্যু হয়। নবদ্বীপলীলা'র দীর্ঘ 
৬ বৎসর এখনো৷ সম্মুখে বিস্তৃত৷ 

(১) বুন্দাবনদাস লিখিয়াছেন যে, লক্ষ্মীর মৃত্যুর পর নিমাই 
পণ্ডিত পুনরায় ছাত্র পড়াইতে আরম্ভ করিলেন। বাঘুব্যাধির জন্য মাথায় 
বিষুতৈল একজন চাকর মাখিয়! দেয়__নিমাই তদবস্থায় ছাত্র পড়ান। 

বিষ্ণুতেল শিরে দিতে আছে কোন দাসে 
অশেষ প্রকারে ব্যাখ্যা করে নিজ রসে। 

নিমাই ছাত্রদের ললাটে তিলক ধারণ, আর সন্ধ্যাবন্দনাদি করিতে 
অন্থরোধ করিলেন। এইরূপ বিপত্নীক অবস্থায় ১৫০৪ খৃষ্টাব্দ কাটিয়া 
গেল। 

(২) তারপর ১৫০৫ খৃষ্টাব্দে বুদ্ধিমন্ত খান, মুকুন্দ, সঞ্জয় প্রভৃতি 
মিলিয়া রাজপণ্ডিত সনাতন মিশ্রের কন্যা বিফুপ্রিয়ার সহিত নিমাই 
পণ্ডিতের দ্বিতীয়বার বিবাহ দেওয়াইলেন। বুদ্ধিমন্ত খান বলিলেন__ 

মোর ভার এ বিবাহে যত লাগে ব্যয় 
বামনিএগ সঙ্জ এ বিবাহে কিছু নাঞি 
রাজ কুমারের মত লোকে দেখে যেন। 

(চেঃ ভাত আদি--১৩ অঃ) 

বিবাহের সময় বিষ্ণুপ্রিয়ার বয়ন ১০ বৎসর ছিল, কিন্তু জয়ানন্দ 

বলিতেছেন--“বিষ্ণুপ্রিয়া কন্যা দেখি প্রথম যৌবন”। নদীয়ানাগরী 
ভজনের প্রচারক লোচন এ বিবাহেও নাগরীদের আনিলেন__ 
পাটশাড়ী পরে,  নেতের কাচুলী 
কানড় ছান্দে বান্ধে খোপা, 
মুকুতা গাথিয়া, সোনায়ে বাধিয়া 
পিঠে ফেলে রাঙ্গা থোপা । 
(চেঃ মঃ, আদি খণ্ড ) 
বাসর ঘরে 
পরম সুন্দরী যত, সভে হৈল উনমত 
বেকত মনের নাহি কথা 
রসে রসে আবেশে, লোলি পড়ে গোরাপাশে _ 
গরগর কামে উনমতা। 
(চেঃ মঃ, আদি খণ্ড) 
‘কামগন্ধ নাহি তায়'-_-একথা লোচন বলিলেন না। 
করিরাজ গোস্বামী ছুই ছত্র লিথিয়াছেন__ 
তবে বিষ্ণুপ্ৰিয়া ঠাকুরাণী পরিণয় 
তবে ত করিল প্রভু দিশ্বিজয়ী জয়। 
(চেঃ চঃ; আদি-__১৬ পঃ) 
বন্দাবনদাস লক্ষ্মীর সহিত বিবাহের পর (১৫০২ খৃঃ) দিপ্থিজয়ী 
জয় করাইয়াছেন। কবিরাজ গোস্বামী বিষ্ণুপ্রিয়ার সহিত বিবাহের 
পর (১৫০৬ খৃঃ) দিগ্বিজয়ী জয় করাইলেন। 
(৩) পুনরায় বৈষ্ণবদের উপর পাষণ্ডীদের অত্যাচার আর্ত 
হইল । ইহা ১৫০৬ খৃষ্টাব্দের ঘটনা বলিলে ভুল হইবে না । 
ইহারা কি কার্য্যে ডাকছারে উচ্চৈঃস্বরে । 
আমি ব্রাহ্মণ আমাতেই বৈসে নিরঞ্জন ॥ 
দাস প্রভু ভেদ বা করেন কি কারণ । 
সংসারে সকল বোলে মাগিয়া খাইতে ॥ 
ডাকিয়। বোলয়ে হরি লোক জাঁনাইতে। 

এগুলার ঘরদ্বার ফেলাই ভাঙ্গিয়া । 
এই যুক্তি করে সব-নদীয়া মিলিয়া ॥ 
এ বামনগুলা রাজ্য করিবেক নাশ । 
ইহা সভা হৈতে হৈব ছুভিক্ষ প্রকাশ ॥ 
‘ যদি ধান্যে কিছু মূল্য চড়ে ৷ 
তবে এগুলার ধরি কিলাইমু ঘাড়ে ॥ 
(চেঃ ভা আদি__১৪ অঃ) 
(৪) তারপর আদিলেন যবনরাজ অত্যাচারের প্রথম শহীদ, 
বাইশ বাজারের বেত্রাঘাত জয়ী, অহিংসার পূর্ণ অবতার যবন হরিদাস । 
বৃন্দাবনদাস নিমাইয়ের গরাগমনের কিছু পূর্বের হরিদাসকে নবদ্বীপ 
আনিলেন। নিমাই ১৫০৮ খৃষ্টাব্দে, অক্টোবর (আশ্বিন) মাসে গয়াগমন 
করেন; চার মাস পর ১৫০৯ খৃষ্টাব্দে, জানুয়ারী মাসে (পৌষ) নবদ্বীপে 
কিরিয়। আসেন । সুতরাং, ১৫০৮ খুষ্টাব্দের অক্টোবরের পূর্বে যেকোন 
সময়ে হরিদাস নবদ্বীপ আসিলেন। পাষণীদের বাক্যজালা, আর 
যবনরাঁজ অত্যাচার হরিদাসের উপরেই সকলের আগে পতিত হইয়াছে । 
হরিনদী গ্রামের এক দুৰ্জ্জন ব্রাহ্মণ হরিদাসের বৈষ্ণবতা দেখিয়া মহা ছুর্বচন 
বলিয়াছিল_ 
দরশন কর্তা এবে হৈল হরিদাস 
যুগ শেষে শুদ্রে বেদ করিবে বাখানে 
এখনই তাহা দেখি, শেষে আর কেনে। 
(চেঃ ভা আদি--১৪ পঃ ) 
বৃন্দাবনদাস বরাহপুরাণ উল্লেখ করিয়া, এই ত্রান্মণকে রাক্ষস 
বলিয়াছেন। J 


রাক্ষসাঃ কলিমাশ্রিত্য জায়স্তে ব্রহ্মযোণিষু 
উৎপনা ত্ৰহ্মকুলেষু বাধন্তে শ্রোত্রিয়ান্‌ কুলান। 


কলিযুগে সকল রাক্ষস বিপ্র ঘরে 
জন্মিবেক স্বজনের হিংসা করিবারে । 

হরিদাসকে উপলক্ষ্য করিয়া পাবণ্তী ব্রাহ্মণদের সহিত বৈষ্বদের 
সংঘর্ষের একটি দৃষ্টান্ত পাওয়া গেল। 

. আবার অন্যদিকে, হরিদাসের বৈষ্বতা দেখিয়া মুসলমান মুলুক- 
পতি বলিলেন__ ৃ 
আমরা হিন্দুরে দেখি নাহি খাই ভাত 

তাহা ছাড় হই তুমি মহাবংশ জাত। 
(চেঃ ভা আদি-_১৪ পঃ) 
অতএব__ 1 } 
কাজি বলে বাইশ বাজারে বেড়ি মারি 
প্রাণ লহ, আর কিছু বিচার না করি। 
মুসলমানের পক্ষে বৈষ্ণব হওয়ার শাস্তি “প্রাণ লহ”। পাঠান 
রাজত্বের পটভূমিকার উপর হরিদাসকে বাইশ বাজারে চাবুক মারিয়া এই * 
“প্রাণ লহ” শাস্তি যেমন দেখিলাম, তেমনি পাষণ্ডী বা রাক্ষস 
ব্রাহ্মণ কর্তৃক হরিদাসের উপর. বাক্যযন্ত্রণ, লাগ্ুনা ও: উপহাসও 
দেখিলাম_-“বৈষুবেরে সবেই করয়ে পরিহাস” “পাষগান পরিচুর্ণয়ন’ 
আর “ঘবনরাজভীতি দূরীকরণ’ এই ছুই সামাজিক ও রাজনৈতিক কারণে 
গয়া হইতে ফিরিরা নিমাই পণ্ডিত অধ্যাপনা ছাড়িয়া দিয়া বৈষ্ণব 
আন্দোলনের নেতৃত্ব গ্রহণ করিবেন । অতএব, নিপুণ শিল্পীর মত বৃন্দাবন- 
দাস নিমাইয়ের গয়াগমনের প্রাক্কালে হরিদাসকে নবদ্বীপ আনিয়াছেন। 
: নিমাই প্রবন্তিত বৈষ্ণব আন্দোলন ইতিহাসপথে পা বাড়াইবার প্রথম 
মূহুর্তে হরিদাস আগমন করিলেন, কেননা আমরা দেখিব তিনি এই 
আন্দোলনের এক অপরিহার্ধ্য অঙ্গ । যে দুইটি কারণের জন্য এই 
আন্দোলনের জন্ম সেই দুইটি কারণ. যবন হরিদাঁসকে আশ্রয় করিয়াই 
আমাদের সম্মুখে প্রকট হইয়াছে । যবন হরিদাস লীলার সহচর 
ব্রহ্মার অবতার ৷ বুন্দাবনদাস লিখিয়াছেন__ 
কতদিনে বৈষ্ণব দেখিতে ইচ্ছা করি 
আইলেন হরিদাস নবদ্বীপ পুরী । 
__ আচাৰ্য্য অদ্বৈত প্রাণ হৈতে অধিক করিয়া হরিদাসকে রাখিলেন । 
অদ্বৈত নবদীপেই ছিলেন, হরিদাস আসিয়া তাহার সহিত মিলিত 

হইলেন । কিন্ত বুন্দাবনদাস লিখিয়াছেন যে, বুঢন গ্রামে হরিদাস 
অবতীর্ণ হুইয়া পরে গঞ্গাতীরে ফুলিরার শান্তিপুরে আসিয়া আচার্য্য 
অদ্বৈতৈর সহিত মিলিত হন এবং তাহার সহিত “গোবিন্দ-রস-সমুদ্র- 
তরঙ্গে” ভাসিতে থাঁকেন। শান্তিপুর ও নবদ্বীপ ইহার মধ্যে অনেক 
বৎসরের ব্যবধান । এতদিন হরিদাস কোথায় ছিলেন? 

জয়ানন্দ লিখিয়াছেন যে, নিমাইয়ের পিতার যখন মৃত্যু হয় 
(১৪৯৬ খুঃ ) তখন হরিদাস নবদ্বীপে । নিমাই গুরুগৃহে পুথি লিখিতে 
গিয়াছেন, হরিদাস রড় 'দিয়া তথায় গিয়া বলিলেন_-“কি পুঁথি লেখ, 
তোমার পিতা অন্তর্জলে ঝাট গিয়া দেখ”। তারপর লক্ষ্মীকে বিবাহ 
করিয়া (১৫০১ খুঃ) হরিদাসকে মিমন্ত্র করিয়া লক্ষ্মীর রন্ধনে ভোজন 
করাইলেন। “আজি হৈতে লক্ষ্মী বহু রন্ধনের ভার”। “ভোজন করাহ 
কালি শ্রীহরিদাসে” (চৈঃ মঃ, নদীয়া খণ্ড )। লক্ষ্মীও মৃত্যু সময়ে স্পষ্ট টা 
বলিয়াছেন__“হরিদাস ঠাকুরে অন্ন দিল একবার ৷” 

সুতরাং, বুন্দাবনদাস স্বদি ১৫০৮ খৃষ্টাব্দে হরিদাসকে নবদ্বীপ 
আনিয়া থাকেন, তবে বুঝিতে হইবে ইহা হরিদাসের নবদ্বীপে প্রথম 
আগমন নয়। তিনি ফুলিয়া শান্তিপুর ও নবদ্বীপে যাতায়াতের মধ্যে 
ছিলেন, ইহাই সম্ভব! বিশেষতঃ বৃন্দাবনদাসের কথা হইতে বুঝাও যায় 
না, আর প্রমাণও হয়না, যে নিমাইয়ের গয়াগমনের পুবে হরিদাস আর 
কখনও নবদ্বীপে আসেন নাই । জয়ানন্দের কথা মিথ্যা মনে করিবার 
হেতু দেখি না। জয়ানন্দ হরিদাসের জন্মস্থান ভাট কলাগাছি নির্দেশ 
করিয়াছেন, অবশ্য বুঢ়নের কথাও তিনি উল্লেখ করিয়াছেন। সম্ভবতঃ 
বুন্দাবনদাস অপেক্ষা জয়ানন্দ একটু বেশী খবর হরিদাস সম্পর্কে সংগ্রহ 
করিতে পারিয়াছিলেন ; কেননা বৃন্দাবনদাঁস হরিদাসের পিতামাতার নাম 
দেন নাই, জয়ানন্দ দিয়াছেন-_-“উজ্জলা৷ মায়ের নাম, বাপ মনোহর”। 

লোচন নিমাইয়ের গয় হইতে ফিরিবার পরে, এমনকি 
নিত্যানন্দের আগমনেরও পরে, “হরিদাস মহাশয়”-কে একদিন 
“আচম্বিতে” নবদ্বীপে আনিয়াই নিমাইয়ের সঙ্গে মিলিত করিলেন। 
ইহার আগে বা পরে আর কিছুই লোচন লেখেন নাই। লোচনের ঠাকুর 
হরিদাস প্রসঙ্গের কৌন এতিহাসিক মূল্য নাই। হরিদাস মিলন যে 

কত বড় গুরুত্বপূর্ণ ঘটনা, নদীয়ানাগরী ভাব প্রচার করিতে -গিয়া লোচন 
তাহা সম্যক হৃদয়ঙ্গম করিতে পারেন নাই । 

. কবিরাজ গোস্বামী ঠাকুর হরিদাসকে ফুলিয়ায় শাস্তিপুরে আনিবার , 
পূর্বের ইতিহাস ( চৈঃ চঃ, অন্ত্য গয় পঃ) স্পষ্ট করিয়াই লিখিয়াছেন, 
. বুন্দাবনদাস এই ইতিহাস দেন নাই। কবিরাজ গোস্বামী তাহা পূরণ 
করিয়াছেন। হরিদাস সোজা বুঢ়ন হইতেই শান্তিপুরে আসেন নাই। 
তিনি গৃহত্যাগ করিয়া কিছুদিন বেনাপোলের বনের মধ্যে ছিলেন। 
সেখানে রামচন্দ্র খানের সহিত তাঁহার একটা সংঘর্ষ হয়। তিনি একজন 
বেশ্ঠাকে উদ্ধার করিয়া “পরম মহান্তি” রূপে খ্যাত করান। তারপর 
তিনি হিরণ্য গোবর্ধনের পুরোহিত: বলরাম আচার্য্যের ঘরে চান্দপুরে 
কিছুদিন থাকেন | সেখানে হিরণ্য গোবদ্ধনের সভায় নামের মাহাত্ম্য 
সম্বন্ধে হরিদাস নূতন কথা বলেন। তারপরে ফুলিয়ায় শান্তিপুরে আসিয়া 
আচাৰ্য্য অদ্বৈতৈর সহিত মিলিত হন। অদ্বৈত হরিদাসকে গীতা ও 
ভাগবতের অর্থ বুঝাইয়। দেন। এখান হইতেই তাহাকে গ্রেপ্তার করিয়া 
নিয়া বিচার করিয়া শাস্তি দেওয়া হয়। পরে তিনি শান্তিপুর ফিরিয়া 
এখন নিমাইয়ের গয়াগমনের পূর্বে আবার নবদ্বীপে আসিয়াছেন। 
হরিদাস নবদ্বীপ আসিবার অল্প পরেই নিমাই পণ্ডিত গয়া গেলেন। 
হু'সেন সাহ'র রাজত্বের সময়েই হরিদাসের বিচার, বাইশ বাজারে চাবুক ও 
“প্রাথ-লহ” শাস্তি হইয়াছিল । নিমাই এসকল ইতিহাস নিশ্চয়ই বিদিত 
ছিলেন। ইহা! ভবিষ্যৎ নেতার মনকে অতি প্রবল ভাবেই আলোড়িত 
করিতেছিল। 

(৫) বুন্দাবনদাস লিখিয়াছেন__“চতুদ্দিকে পাষণ্ড বাঁড়য়ে 
গুরুতর”। তাহারা «নিরবধি বৈষ্ঞবেরে নিন্দা করে”। নিমাই “তাহা 
শুনেন আপনে” | 

চিন্তে ইচ্ছা! হৈল আত্ম প্রকাশ করিতে 
ভাবিলেন আগে আসি গিয়া গয়া হইতে 
(চেঃ ভা আদি-_-১৫ পঃ) 
“আগে আসি গিয়া গয়া হইতে” কথাটি অতিশয় গুরুত্বপূর্ণ । গয়া 


যাইবার পূর্বেই, গয় হইতে ফিরিয়া তিনি যাহ! করিবেন তাহা স্থির 

করিয়া ফেলিয়াছেন। এই সংকল্পকে কার্যে পরিণত করিতে গিয়াই 
. তিনি গৌড়ীয় বৈষ্ণব ধর্মের স্রষ্টা, এবং সেই জন্যই তিনি নবদ্বীপে 
,কৃষ্ণের অবতার । 
গয়া যাইবার উদ্দেগ্ত, পিতাকে পিণ্ড প্রদান। পিতার মৃত্যুর 
১৩ বৎসর পর তিনি পিতৃপিগু প্রদানের জন্য গয়া গমন করিলেন। 
যথারীতি নিমাই পিণ্ড দিলেন। “সেইক্ষণে, দৈব যোগে, ঈশ্বর ইচ্ছায়, 
সেইস্থানে” ঈখ্বরপুরী আসিয়া মিলিত হইলেন। 'ইহা দৈবযোগে অথবা 
পুর্বপরিকল্পিত_বুঝা কঠিন। পুরীকে নিমাই বলিলেন-_“যদবধি 
তোমায় দেখিয়াছি নদীয়ায়”, “তদবধি চিত্তে আর কিছু নাহি ভায়”। 
ঈশ্বরপুরীর সহিত ৬ বৎসর আগে (১৫০২ খৃঃ) নবদ্বীপে নিমাইয়ের 
সাক্ষাৎ হইয়াছিল । নিমাই পুরীকে বলিলেন_তুমি আমাকে “কৃষ্ণ 
পাদপন্নের অমৃত রস পান করাও-_এই চাহি দান”। পুরী বলিলেন 
“যে তোমার পাণ্ডিত্য, যে চরিত্র তোমার__সেহো৷ কি ঈশ্বর অংশ বই 
হয় আর” । * 
নিমাইকে ঈশ্বরের অংশ বলিয়া এখনি ঈশ্বরপুরী অনুমান 


করিতেছেন । তারপর নিমাই ঈশ্বরপুরীর নিকট মন্ত্রদীক্ষা চাহিলেন, . 


এবং «করিলেন দশাক্ষর মন্ত্রের গ্রহণ” । মন্ত্র গ্রহণের পর-_“যে প্রভু 
আছিল! অতি পরম গন্তীর-_সে প্রভু হইল প্রেমে পরম অস্থির” । 
নিমাই গয়াতে কিছু দিন বাস করিলেন। তারপর ভাবাবেশে দীক্ষিত 
নিমাই, নবদ্বীপ না ফিরিয়া মথুরায় যাইবার সংকল্প করিলেন__ 
_- তোমরা সকলে বাহ ঘরে। 
মুঞ আর না যাইমু সংসার ভিতরে । 
মথুরা দেখিতে মুঞ চলিব সৰ্ব্বথা 
প্রাণনাথ মোর কৃষ্ণচন্দ্র পাঙ যথা । 
(চেঃ ভাগ আদি_-১৫ পঃ ) 
এই প্রথম বিরহিনী রাধিকার ভাবের আবেশ দেখিতে পাই । 
তারপর দৈববাণী হইল যে “লোক নিস্তারিতে” তুমি অবতীর্ণ _অতএব 
মথুরায় না গিয়া $মি নবদ্বীপে ফিরিয়া যাও। অতএব “গৃহে আইলেন 
প্রভু প্রীগৌরাঙ্গ রায়”। 

গয়ায় বাপের পিণ্ড দেওয়ার কথাই ছিল, মন্ত্র দীক্ষার কথা ছিল 
না। ইহা যেন অকস্মাৎ ঘটিয়া গেল । ১৫০৮ খৃষ্টাব্দে, অক্টোবর মাসে 
প্রভু গয়া গিয়াছিলেন ; ১৫০৯ খৃষ্টাব্দে, জানুয়ারীতে নবদ্বীপ ফিরিলেন। 

জয়ানন্দ নিমাইকে তাহার পিতার মৃত্যুর পরের বৎসরেই 
(১৪৯৭ খুঃ) গয়া লইয়া বান। সঙ্গে মুরারি, গ্রীবাস, গদাধর আদি 
ছিলেন। এক্ষেত্রে জয়ানন্দ পর পর ঘটনার ক্রম ঠিক রাখিতে পারেন 
নাই। গয়াগমন পথে মগধে প্রবেশ করিয়া রাজগিরি গেলেন, সেখানে 
ঈশ্বরপুরী ছিলেন, “রাজগিরি ঈশ্বরপুরী বৈসে”__তী'র নিকট দশাক্ষর 
গোপাল মন্ত্রে দীক্ষা নিলেন। সুতরাং জয়ানন্দের মতে দীক্ষা গয়াতে 
হয় নাই, রাজগৃহে হইয়াছে । ফিরিবার পথে নিমাই হড়িরাজুড়ি ও 
বৈগ্ভনাথ শিবকে স্ততি করিয়া নবদ্বীপে ফিরিলেন। অবশ্য “মথুরা 
জাইব আমি না জাইব দেশ”_ একথাও তিনি বলিলেন ; কিন্তু ইহা শুনি 
_“গদাধর পণ্ডিত কান্দে ছাড়িয়া নিশ্বাস”__স্থৃতরাং নিমাইয়ের মথুরা 
যাওয়া হইল না। জয়ানন্দ দৈববাণীর কথা বলিলেন না, ক্রন্দনের কথা 


 বলিলেন_-“সভার ক্রন্দন শুনি না গেলা মথুরা”। 


গয়ার এক বৎসর পরে কাটোয়ায় সন্যাস লওয়ার অব্যবহিত 
পরেও এই বৃন্দাবন যাওয়ার মনোভাবের পুনরাবৃত্তি দেখা যাইবে । 

লোচন, বিষুপ্রিয়ার সহিত বিবাহের পরে গয়া গমন লিখিয়াছেন। 
ঠিকই লিখিয়াছেন। শচীমাতা বলিলেন, “গয়! যদি যাবি বাপ শুনরে 
নিমাই_মোর নামে এক পিণ্ড দিসরে তথাই”। হয়ত স্বামীশোকে 
বিহ্বলা হইয়া নিজের মৃত্যু ইচ্ছা করিয়া তাহার নামেও একটি পিণ্ড 
দিবার কথা বলিয়া থাকিবেন। বেচারী শচীমাতা ! নিমাইয়ের হাতে 
পিণ্ড তিনি আর পান নাই। নিমাইয়ের তিরোভাবের পরেও (১৫৩৩খুঃ ) 
তিনি বাচিয়াছিলেন। 

নিমাই গয়ার পথে চলিলেন, এখানেও লোচন কুলবধুদের না 
আনিয়া ছাড়িবেন না। নিমাইকে পথে দেখিয়া--“কুলবধু ধায় সব কুল 
ত্যাগ করি”। ইহাই নদীয়া-নাগরী ভাব। লোচন যেখানে সেখানে 
এই ভাব ছড়াইতে চেষ্টা করিয়াছেন । ) 

“পথে” যাইতে ইশ্বরপুরীর সহিত দেখা । পুরীকে নিমাই 

বলিলেন__পকৃষ্ণ পদান্থূজ ভক্তি দেহত আমারে”। পুরী “গোগীনাথ 
মহামন্ত্ৰ’ নিমাইকে দিলেন। জয়ানন্দের “গোপালমন্ত্র দশাক্ষর”, 
লোচনে “গোঁগীনাথ মহামন্ত্ৰ’ হইল গোপাল আর গোপীনাথ, 
বাৎসল্য আর মাধু্ধ্য-_পার্থক্য আছে বৈ-কি। 
«গোপীনাথ মহামন্ত্ৰ পাঞা বিশ্বন্তর”_“ত্রজের যতেক ভাব সব 
মনে হৈল-__বিশে মাধুরয্য রসে মন ডুবাইল”। J 
রাধা রাধা বলি প্রেম বাঢ়িল তরঙ্গ 
নক ১ ৫ 
রাধা ভাবে আবেশ হইয়া কলেবর 
কৃষ্ণ কৃষ্ণ বলি ডাকে অতি উচ্চেম্বর 
bh ( চৈঃ মঃ, আদি খণ্ড) 
একবার কৃষ্ণ হইয়! রাধাকে ডাকিলেন। আবার রাধা হইয়া 
কৃষ্ণকে ডাকিলেন। নরহরির সেই “ক্ষণে কৃষ্ণ, ক্ষণে রাধা” লোচন 
ঠিক আকিয়াছেন। ভবিষ্যতের পুরীলীলার অস্কুরোদগম এই বিরহী 
যুবকের মনে গর়াতীর্ঘে ই দেখা গেল । প্রাকৃতে ইহা! লক্ষ্মীর জন্য বিরহ 
অনুমান অসঙ্গত হইবে না । অপ্রাকৃতে ইহা কৃষ্ণ হইয়া রাধার জন্য বিরহ, 
আবার রাধা হইয়া কৃষ্ণের জন্য বিরহ। প্রাকৃত হইতেই ইহ। অপ্রাকৃতে 
রূপান্তরিত হইয়াছে। কৃষ্ণ ভক্তি প্রথম দিনেই একেবারে মাথুর বিরহ 
হইতে আরম্ভ হইল। “প্রাকৃত আর অপ্রাকৃতের স্থষ্টি একই ক্ষণে” 
(চৈঃ চঃ,। মধ্য--২১পঃ)প্রপঞ্চ যে দেখ সব সেহ আমি হইয়ে” 
(চৈঃ চঃ,। মধ্য_২৫পঃ ) | 
| একদিন সত্যি তিনি “মধুপুরী যাত্রা প্রভু কৈল আঁচন্বিতে”, কিন্ত 
“হেনকালে উঠি গেল আকাশের বাণী” তীর্থ পর্য্যটন সন্যাসের পরে, 
এখন নয়। এখন বাড়ী যাও। লোচন গদাধর আদির ক্রন্দনের কথা 
বলিলেন না৷ বুন্দাবনদাসের “দিব্য-বাণী”-কেই- “আকাশের বাণীতে” ' 
নামান্তর করিলেন। 
গয়! প্রসঙ্গে বৃন্দাবনদাসের আরেকটি কথা এখানে বলা দরকার । 
গয়| হইতে নবদ্বীপ ফিরিয়া নিমাই এই বলিয়া কান্দিতে লাগিলেন 
«পাইয়াও হারাইন্ু জীবনকানাই”। সকলের নিকটেই ইহা অতিশয় 

অদ্ভুত শুনিতে লাগিল, ইহার প্রহস্ শুনিতে” সকলেই উৎকষ্ঠিত হইল । 
নিমাই রহস্ত বলিলেন__গয়। হতে কানাইয়ের নাট্যশালা গ্রামে আসিয়া 
দেখিলেন__ 


তমাল-শ্যামল এক বালক সুন্দর । 
নবগুঞ্জা সহিত কুণ্ডল মনোহর ॥ 
বিচিত্র ময়ূরপুচ্ছ শোভে তদুপরি । 
ঝলমল মনিগণ লখিতে না পারি ॥ 
হাতেতে মোহন বাঁশী পরম সুন্দর । 
(চৈঃ ভাঃ মধ্য_২য় অঃ) 
আমার সমীপে আইলা হাসিতে হাসিতে । 
আমা আলিঙ্গিয়া পলাইলা কোন ভিতে ॥ 
সুতরাং “পাইয়াও হারাইন্ু জীবনকানাই” বুঝিতে এখন আর 
কোনই অস্থুবিধা নাই, হওয়া উচিত নয়। , ৃ 
নিমাই যাহা দেখিয়াছিলেন সম্পূর্ণ সত্য, তিনি মিথ্যা দেখেনও 
নাই এবং মিথ্যা বলেনও নাই। ইহা নিমাইয়ের পক্ষে এতছুর সত্য যে, 
তাহার শেষ জীবনের দীর্ঘ বৎসরগুলি “পাইয়াও হারাইনু জীবনকানাই” 
বলিয়া কান্দিয়া কাটিয়াছে। তবে নিমাই যাহা দ্রেখিয়াছিলেন তাহা যে 
তাঁহার সঙ্গীরা ও দেখিবে এমন কথা নয়। ইহ! সর্বসাধারণের জন্য সত্য 
নয়, শুধু নিমাইয়ের পক্ষে সত্য । “অপ্রাকৃত বস্তু নহে প্রাকৃত গোচর” 
(চৈঃ চঃ) r 
কবিরাজ গোস্বামীর গয়ার বিবরণ অত্যন্ত সংক্ষিপ্ত 
তবেত করিল প্রভু গয়াতে গমন 
ঈশ্বর পুরীর সহিত তথায় মিলন, 
দীক্ষা অন্তরে কৈল প্রেম প্রকাশ 
: দেশে আগমন পুনঃ প্রেমের বিলাস। 
(চৈঃ চঃ, আদি_-১৭ পঃ) 
আমরা পুর্ব বঙ্গে অধ্যাপক নিমাইকে দেখিয়াছি। ছয় বৎসর 
পরে আবার গয়াতীর্থে তাহাকে দেখিলাম। তাহার জীবনের 

গতি কোন্‌ দিকে, কিরূপে, কেন পরিবর্তিত হইতেছে তাহাও প্রত্যক্ষ 
করিলাম। তাহার জীবনের গতিবেগ দ্রুত বদ্ধিত হইতেছে, ইহাও লক্ষ্য 
করা যায়। 
নিমাই পণ্ডিত গয়া হইতে চারি মাস পরে নবদ্বীপ ফিরিয়া 
.আসিয়াছেন (১৫০৯ খুঃ__জানুয়ারী )।. যে মানব নবদ্বীপ হইতে গয়ায় 
গিয়াছিলেন, সে মানুষ আর ফিরেন নাই। নিমাই এক নূতন মানুষ 
হইয়া ফিরিয়া আসিয়াছেন। সকলেই দেখিলেন নিমাইয়ের এক আশ্চর্য্য 
পরিবর্তন হইয়াছে । 
(১) প্রথম পরিবর্তন__নিমাইয়ের বিনীত ব্যবহার । ইহা তাহার 
পুর্ব স্বভাবের বিপরীত। বৃন্দাবনদাস লিখিয়াছেন-_-“পরম সুনস্র হই 
প্রভু কথা কহে__সভে তুষ্ট হৈলা দেখি প্রভুর বিনয়ে”। গয়৷ প্রত্যাগত 
' নিমাইয়ের এই অদ্ভুত পরিবর্তন সম্বন্ধে সকলের আগে ভ্রীমান পণ্ডিত 
শ্্রীবাসের বাড়ীতে গিয়া! অন্যান্য বৈষ্ণবদের এইরূপ সংবাদ দিল। বৈষ্ণবেরা 
তখন বৃক্ষ হইতে পূজার জন্য কুন্দকুন্থম তুলিতেছিলেন। নিমাই “পরম 
বিরক্ত রূপ সকল সম্তাষ__তিলাদ্ধেক গুদ্ধত্যের নাহিক প্রকাশ”, ইহা 
খুব আশ্বাসের কথা । উদ্ধত নিমায়ের কাকি জিজ্ঞাসার ভয়ে পলায়নপর 
 বৈষ্ুবদের নিকট এই পরিবর্তন যেমন অকস্মাৎ তেমনি অভাবনীয়। 
বৈষ্ণবেরা সন্তুষ্ট হইলেন। গয়া যাইবার পুর্বে নবদ্বীপে ঈশ্বরপুরীর 
সহিত যখন নিমাই পণ্ডিতের প্রথম পরিচয় হয়, তখন হইতেই পুরী 
প্রণীত কৃষ্ণামৃত গ্রন্থের আলোচনা উপলক্ষে নিমাই চরিত্রে অল্প বিনয় 
দেখা দিয়াছিল | 
(২) দ্বিতীয় পরিবর্তন-__অসম্ভব রকমের কৃষ্ণ ভক্তি। নিমাই 
শ্ৰীমান পণ্তিতকে বলিলেন 
৪৪ কালিসভে শুক্রা্বর ব্রহ্মচারী ঘরে । 
তুমি আর সদাশিব চলিবে সত্বরে ॥ 
তোমা সভা সহিত নিৰ্জ্জন একস্থানে । 
মোর দুঃখ সকল করিব নিবেদন ॥ 
(চৈঃ ভাগ মধ্য-_১অঃ) 
দেখা যায় গয়া হইতে ফিরিয়া তিনি নবদ্বীপের প্রধান প্রধান 

বৈষ্ণবদের সহিত নির্জনে একস্থানে মিলিত হইবার চেষ্টা করিতেছেন। 
ইহাও নিমাইয়ের একটা মানসিক বিকাশ । 
গয়| গমনের পূর্বে নিমাই পণ্ডিতের অধ্যাপক লীলায় এই সমস্ত 
বৈষ্ণবগণ উদ্ধত অধ্যাপকের মধ্যে কৃষ্ণ রসের’ অভাব দেখিয়া অত্যন্ত 
বিষণ চিত্তে বারংবার বলিয়াছেন 
হেন দিব্য শরীরে না হয় কৃষ্ণরস 
কি করিব বিদ্ছায় হইলে কালবশ ; 
- (চৈঃ ভাঃ আদি__৯ অঃ) 
কি কাৰ্য্যে গোঙাও কাল তুমি বিদ্যা ভোলে? 
নিমাইয়ের অনুরোধে শ্রীমান পণ্ডিত যখন শুক্লান্বরের গৃহে 
মিলিত হইবার জন্য গদাধর, গোপীনাথ, রামাই, শ্রীবাস, সদাশিব, মুরারি 
প্রভৃতি বৈষ্ণবদিগকে বলিতে গেলেন তখন এই সকল বৈষ্ণবেরা 
ক্রীমানকে হাসিতে দেখিয়া জিজ্ঞাসা করিলেন__ 
আজি বড় দেখি হাস্ত |" 
শ্রীমান বলেন “আছে কারণ অবশ্য’ ॥ 
‘কহ দেখি’ বোলে সব ভাগবতগণ । 
শ্রীমান পণ্ডিত বলে শুনহ কারণ ॥ 
পরম অদ্ভুতকথা মহা অসম্ভব । 
নিমাই পণ্ডিত হৈলা পরম বৈষ্ণব ॥ 
(চেঃ ভাঃ, মধ্য__৬অঃ) 
যোড়শ শতাব্দীর গৌড়ীয় বৈষ্ণব ধর্মের যিনি সর্ব্বপ্রধান নেতা, 
কৃষ্ণের অবতারত্ব ধাহার উপর বৈষ্ণবেরা আরোপ করিয়াছেন, সেই 
নিমাই পণ্ডিতের বৈষ্ণব হওয়া পরম অদ্ভুত কথা__মহা! অসম্ভব বলিয়া - 
একদিন নবদ্ীপের বৈষবের! মনে করিয়াছিলেন। ইহা! ১৫০৯ খুষ্টান্দের 
জানুয়ারী মাসের ঘটনা! by 
নিমাই পণ্ডিত যে গয়া হইতে কৃষ্ণ-ভক্ত বৈষ্ণব হইয়! ফিরিয়া 
আসিয়াছেন, এ পরিবর্তন তাহার পরিচিত বন্ধুদের নিকটেই অদ্ভুত, 
অসম্ভব বোধ হইল। কাজেই অপরের আর কথা কি? বৈষ্ণববিদ্বেষী 
পাযণ্ডীর! ইহ! দেখিয়া কি পর্য্যন্ত যে বলিয়াছিলেন, তাহা সহজেই অন্তুমান 

করা যায়। সুতরাং প্রমাণ হয় বে, ইহাও তাহার পূর্ব-স্বভাবের বিপরীত 
দিকে পরিবর্তন । 

(৩) তৃতীয় পরিবর্তন-_বাঝু ব্যাধির বৃদ্ধি। শ্রীমান পণ্ডিতই ইহা 
সকলের আগে 'দেখিলেন। এবং সকলকেই বলিলেন। নিমাই “হা কৃষ্ণ 
বলিয়। পড়িল| ভূমিতে--সৰ্ব্ব অঙ্গে ধাতু নাই হইলা মুচ্ছিত”। গ্রন্থে 
বায়ু ব্যাধি’ বলিয়া আছে। ফল দেখা যায় মচ্ছা ও বাহাজ্ঞান লোপ ৷ 

নবদ্বীপের সকল বৈষ্ণব শ্রীমান পণ্ডিতের নিকট গয়| প্রত্যাগত 
নিমাইয়ের এই সকল পরিবর্তনের কথা শুনিলেন। তাহারা আনন্দিত 
হইলেন। সকলের আগে শ্রীবাস বলিলেন _« 
সভাকার”। 


বৈষ্ণবেরা পাৰণ্তী পধ্ণদস্ত ও যবনরাজভয়ে সনত্স্ত। গ্রীবাসের 
ভয়ই সবচেয়ে বেশী । কেননা, তর বাড়ীতেই বৈষ্যবদের মিলন ও কীর্তন 
হইয়া থাকে। পাবণ্তীরা তার ঘরবাড়ী ভাঙ্গিয়া ফেলিবার যড়যন্ত 
করিতেছে। আুতরাং, দলপুষ্টি অর্থাৎ গোত্র বাড়াইবার জন্য শ্্রীবাসের . 
আগ্রহ সকলের অপেক্ষা অধিক হওয়াই স্বাভাবিক । বিশেষতঃ, নিমাই 
পণ্ডিতের মত দশজনের-একজন যদি তাহাদের দলভুক্ত হন তবে ইহা 
অপেক্ষা সৌভাগ্য ও আনন্দের কথ! আর কি হইতে পারে ?. নিমাইয়ের 
অন্ুরোধমত শুক্লান্বরের গৃহে পরের দিন সকল বৈষ্ণবেই মিলিত 
হইলেন ৷ 


গোত্র বাঁড়াউক কৃষ্ণ আমা 


সদাশিব মুরারি শ্রীমান শুক্লান্বর | 
মিলিলা সকল যত প্রেম অনুচর ॥ : 
হেনই সময়ে বিশ্বন্তর দ্বিজরাঁজ। 
আসিয়া মিলিলা যথা বৈষ্ণব সমাজ ॥ 
(চৈঃ ভাই মধ্য-_-১ অঃ) ' 
নিমাই পণ্ডিত বৈষ্ণব হওয়ার পূর্বেই নবদ্বীপে একটি ' 
“বৈষ্ণৰ সমাজ” প্ৰতিষ্ঠিত হইয়াছে। এক আদর্শের প্রেরণায় উদ্ধ দ্ধ, 
পরস্পর স্বাভাবিক সহামুভুতিতে পরিপূর্ণ, ভক্তিপক্ষে শান্ত ব্যাখ্যাকারী 
পণ্ডিতদিগের এই ক্ষুদ্র দলটিই “বৈষ্ণব সমাজ” । পাষণ্ডীদের বাক্যযন্ত্রনা 
ও অন্যান্য উপদ্রব এই ক্ষুদ্র দলটির উপরেই নিক্ষিপ্ত হইতেছে। কাজেই 

পাষণ্ডীদের উপর ১৫০৯ খৃষ্টাব্দের পুর্ব হইতেই এই বৈষ্ণব সমাজের 
মনোভাব অহিংস ছিল না, ছিল প্রতিহিংদামূলক ৷ বৃন্দাবনদাসে এই 
সত্য ইতিহাসের ছবিই আমরা দেখিতে পাই। 
শুর্লান্বরের গৃহে নিমাই পণ্ডিত প্রধান প্রধান বৈঝুবদের সহিত 
মিলিত হইয়া “পরম আদরে সভে করেন সম্ভাব”। ইহা বিনয়ের লক্ষণ, ' 
এবং পরিবর্তন । 
নিমাই পণ্ডিত ভাবাবেশে আবিষ্ট_“প্রভুর নাহিক বাহ দৃষ্টির 
প্রকাশ”। পণ্ডিত বৈষ্ণবেরা “পটিতে লাগিলা শ্লোক ভক্তির লক্ষণ”। 
শুনিয়া নিমাই,পণ্ডিত__ 
কৃষ্ণরে প্রভুরে মোর কোন দিকে গেলা 
এত বলি ্ু পুন ভূমিতে পড়িল! 
নক Ed নং 
পুনঃ পুনঃ হয় বাহ, পুনঃ পুনঃ পড়ে 
দৈবে রক্ষা পায় নাকমুখখীসে ছাড়ে । 
€ চৈঃ ভাঃ, মধ্য--১ অঃ) 
ইহা কৃষ্ণ বিরহ-_কৃষ্ণ পাইয়া পুনরায় হারাইলে যে বিরহ; এবং 
বায়ু জনিত মূচ্ছা রোগ ; একসঙ্গে ছুইয়েরই প্রকাশ বৈষ্ণবগণ দেখিলেন। 
বৈষণবের! এই অবস্থা দেখিয়া “নানা জনে নানা মতে করেন কথন । 
কেহ বলিলেন “ঈশ্বর বা হৈল বিদিত” ; নিমাইয়ের ভিতর হয়ত বা ঈশ্বর 
প্রকাশিত হইলেন। অপর এক বৈযন নিত পাষণ্ডী দ্বারা একটু 
বেশী আহত-__তিনি বলিলেন__ 
__নিমাই পণ্ডিত ভাল হৈলে, 
পাষণ্ডীর মুণ্ড ছিণ্ডিবারে পারি হেলে । 
(চেঃ ভাঃ, মধ্য_-১ অঃ) 
নিমাই পণ্ডিত দলে আসিলে অনায়াসে পাষণ্ডীর মুণ্ড ছি'ড়া যায়, 
কিন্তু তা’র ভাল হওয়া দরকার । মৃচ্ছ্ণর আক্রমণ হইতে এই বৈষ্ণব 
নিমাইকে যুক্ত দেখিতে চান। নতুবা পাষণ্ডীর মুণ্ড ছি'ড়া হেলায় হইবে 
না। কেহ বলে “হইবেক কৃষ্ণের রহস্ত”, ইহাতে কৃষ্ণের কোন গোপন 
অভিপ্রায় আছে_ ক্রমে প্রকাশ হইবে । আবার কেহ বলেন ৮৮ 
0.2.197-14 

সঙ্গই ইহার কারণ । সেই স্গগুণে নিমাই গয়াতে সাক্ষাৎ কৃষ্ণের প্রকাশ 
দেখিয়াছেন। “ঈশ্বরপুরীর সঙ্গ হৈতে, কিবা দেখিলেন কৃষ্ণ প্রকাশ 
গয়াতে”। শেষ পৰ্য্যন্ত সমবেত বৈষ্ঞবেরা নিমাই পণ্ডিতের উপর 
কৃষ্ণের অনুগ্রহ সত্য হউক বলিয়। আশীর্বাদ করিয়া বিদায় হইলেন । 
বুঝা যায় নিমাইয়ের প্রতি কৃষ্ণানুগ্রহে বৈষ্বেরা তখনো নিঃসন্দেহ হইতে 
পারেন নাই। তাই তাহারা বলিলেন_-“হউক হউক সত্য: কৃষ্ণের 
প্রসাদ”__ইহা যেন মিথ্যা না হয়। কৃষ্ণের প্রসাদ সত্য হউক। . 

আর একটি জিনিষ লক্ষ্য করিবার বিষয়, বৈষ্বেরা নিমাই 
পণ্ডিতকে “সভে মিলি করিতে লাগিল! আশীবর্বাদ”। কৃষ্ণের অবতারত্ব 
নিমাইয়ের উপর তখনও আরোপিত হয় নাই। এবং তংপূর্ব্বে নবদ্বীপের 
অপরাপর বৈষ্ণবদিগের নিকট তিনি পরম স্মেহভাজন আশীব্বাদের পাত্র । 
অপর বৈষ্ণবদের বয়োজ্যেষ্ঠতা ইহার একটি কারণ। 

এক বৎসরের মধ্যেই এমন অদ্ভুত পরিবর্তন আসিতেছে যে, 
বয়োকনিষ্ঠ এই সর্ব" বৈষ্চবের আশীববাদভাজন যুবক বৃদ্ধ আচাৰ্য্য 
অদ্বৈতৈর মাথায়ও নিঃসঙ্কোচে পা তুলিয়া দিবেন। অদ্বৈত তাহাতে 
নিজেকে ভাগ্যবান মনে করিবেন। কারণ? তখন নিমাই পণ্ডিত 
অধ্যাপনা ছাড়িয়া কৃষ্ণের অবতার হইয়া নবদ্বীপের বৈষ্ণব সমাজের 
নেতৃত্ব গ্রহণ করিয়া, পাষণ্ডীদলন ও যবনরাজভীতি দূরীকরণ কাৰ্য্যে 
বৈষ্চব সমাজকে পরিচালিত করিবেন। 

ভক্তিপক্ষে শাস্ত্র ব্যাখ্যা, অদ্বৈত নিমাইয়ের জন্মের পূর্বব হইতেই 
করিয়া আসিতেছেন। গ্রীবাসেরা চারি ভাই, নিমাই জন্মিবার পূর্বব 
হইতেই কীৰ্ত্তন উপদ্রবে পাষণ্ডীদের জিঘাংসাকে পরিপুষ্ট করিতেছেন। 
পাষণ্ডীর! নিজেরা বাক্যজ্বালা যেপধ্যন্ত পারে দিতেছে, আর যবন রাজার 
নিকট লাগানি করিয়া বৈষ্ণবদের উপলক্ষে নিতান্ত কাপুরুষ ও 
স্বজাতিদ্রোহী আহান্মকের মত সমস্ত গ্রামের উপর যবন অত্যাচার বারবার 
ডাকিয়া আনিতেছে। বৈষ্ণব সমাজের সম্মুখে বিপদ দুইটি । প্রথম 
_পাষপ্তী, দ্বিতীয়_যবনরাজভীতি। এই দুই সঙ্কটসমস্তা পুরণের ভার 
যে বীর যুবক গ্রহণ করিলেন তিনি বয়সে কনিষ্ঠ হইলেও, নবদ্বীপের 
সকল বৈষ্ণব শ্রীবাসের বাড়ীতে অভিষেক করিয়া তাহাকে অবিসংবাদি- 

রূপে বৈষ্ণব সমাজের নেতৃত্ব ছাড়িয়া দিলেন। সেকথা পরে 
আসিতেছে । } 
শুক্লান্বরের গৃহ হইতে সকল বৈষ্চবদের সহিত সাক্ষাৎ করিয়া; 
আপন কৃষ্ণভক্তি দেখাইয়। নিমাই পণ্ডিত গৃহে ফিরিলেন। কিন্ত তাহার 
আবেশের ভাব গেল না__“ঠাকুর আবিষ্ট হই আছেন স্ববাসে”। 

(৪) গয়! প্রত্যাগত নিমাইয়ের চতুর্থ পরিধর্তন--তাহার গার্হস্থ্য 
জীবন। বিশ্বরূপ সন্যাস নিলে পর নিমাই পিতামাতাকে বলিয়াছিলেন 
_ “গৃহস্থ হইয়া করি পিতৃমাতৃ সেবন” । প্রথম যৌবনে ১৬ বৎসর বয়সে 
লক্ষ্মীকে বিবাহের পূর্বেই তিনি ভাবিয়াছিলেন “গৃহস্থ হৈলাম এবে চাহি 
গৃহধৰ্ম্ম” (চৈঃ চঃ, -আদি_-১৫ পঃ ), এবং এইরূপ ভাবিয়া বিবাহ 
করিয়াছিলেন। লক্ষ্মীর মৃত্যুর পর তিনি দ্বিতীয়বার বিষ্ণুপ্রিয়াকে বিবাহ 
করিয়াছেন সত্য সুন্দরী পতিগত প্রাণা উদ্ভিরযৌবনা ভাধ্যা বিষ্ণুপ্রিয়া 
এখন নিমাইয়ের গৃহ শোভা করিতেছেন সত্য, কিন্তু যে কারণেই হউক 
গার্হস্থ্য হইতে নিমাইয়ের মন উঠিয়া গিয়াছে। "পুর্ব বিদ্যা ঁদ্ধত্য না 
দেখে কোনজন-_পরম বিরক্ত প্রায় থাকে স্ববক্ষণ”__তখনকার মানসিক 
অবস্থার একখানি চিত্র। শচীমাতা__ 


লক্ষ্মীরে (বিষ্ণুপ্রিয়া ) আনিয়া পুত্র সমীপে বসায় 
দৃষ্টিপাত করিয়াও প্রভু নাহি চায় 

কখনো কখনো যে হুঙ্কার করয়ে 

ডরে পলায়েন লক্ষ্মী, শচী পায় ভয়ে 

রাত্রে নিদ্রা নাহি যান প্রভু কৃষ্ণ রসে 


বিরহে না পায় স্বাস্থ্য, উঠে পড়ে বৈসে। 
(চৈঃ ভাঃ, মধ্য_১ অঃ) 


স্তব্ধ নিশবীথিনী। বিষ্ণুপ্ৰিয়াও হয়ত নিদ্ৰা যাইতে পারিতেছেন 
না। নিমাই বিরহে স্বাস্থ্য না পাইয়া উঠে, পড়ে, বৈসে । এ বিরহ 
কার জন্য ? বিষ্ণুপ্ৰিয়া শয্যায় ৷ বিষ্ণুপ্রিয়া ত এবিরহের পাত্রী নহেন। 
শুধু তাই নয়, স্বামীর এ বিরহে তিনি কোন শান্তিই দিতে পারিতেছেন 
না। কি দুর্ভাগ্য !. লক্ষ্মীর মৃত্যুর দীর্ঘ ৬ বৎসর পর এই ঘটনা । . 

প্রাকৃতে ইহা লক্ষ্মীর জন্য বিরহ। অতিপ্রাকৃতে বা অপ্রাকৃতে রূপাস্তরে 
ইহা কৃষ্ণের জন্য বিরহ। লক্ষ্মীর বিরহের কথা গ্রন্থ লেখে না, কোন 
গ্ৰন্থই না । সব গ্রন্থই বলে কৃষ্ণ-বিরহ ৷ 

প্রশ্ন প্রাকৃতে ইহার অঙ্কুর কোথায়? কোন অপ্রাকৃতই প্রাকৃত 
. ছাড়া হইতে পারে না। কাধ্য-কারণ শৃঙ্খলে প্রাকৃত ও আপ্রাকৃত একত্রে 
শৃঙ্খলিত। অপ্রাকৃতের অঙ্কুর প্রথমে প্রাকৃতেই থাকিবে । মানব মনই 
অপ্রাকৃতের জন্মভূমি । মনের বাহির হইতে কিছু আসিলেও, আসামাত্রই 
তাহা মনেরি হইয়া গেল প্রাকৃতে ও অপ্রাকৃতে এ বিরহ যুবক নিমাইয়ের 
মন হইতেই উদ্ভৃত হইয়াছে। অন্য কোথা হইতে ইহা উদ্ভূত হয় নাই। 
ইহা এমন কিছু অলৌকিকও নয়। : মনোবিজ্ঞান সম্মত ইহার সঙ্গত 
ব্যাখ্যা আছে। প্রথম ভালবাসার উপর অকস্মাৎ সর্পদংশনরূপ দুর্দ্দেবের 
আঘাতপ্রন্থত বিরহ নিমাইয়ের জাগ্রত সুযুপ্তি ও নিদ্রায় মনের গভীরতম 
প্রদেশে এমন নিবিড়ভাবে শিকড় গাড়িয়াছে যে, বিষ্ণুপ্রিয়া আর তাহার 
মূলচ্ছেদ করিতে পারিলেন না প্রথম ভালবাসার নিরাশ প্রেমিক 
সংসারকে অনিত্য বলিয়া সন্যাস নিলেন, আর প্রিয়বিরহকেই ধৰ্ম্ম 
বলিয়| সুস্থ ও দিব্য-উন্মাদ ছুই অবস্থাতেই জগতে প্রচার করিয়া গেলেন। 
এ ব্যাখ্যা চরিত গ্রন্থে স্পষ্ট করিয়া না থাকিলেও অসঙ্গত ত মনে হয় না। 
নিমাইয়ের এই মানসিক পরিবর্তনের অবস্থার মধ্যেই শেষ ১২ বৎসরের 
দিব্যোন্মাদের অঙ্কুর আমরা দেখিতে পাই। ; 

গয়া হইতে ফিরিয়া নিমাই পুরা এক বৎসর মাত্র গৃহে ছিলেন 
(১৫০৯-জানুয়ারী হইতে ১৫১০-জান্ুয়ারী )। কিন্তু গৃহী হইয়া ছিলেন 
কি-না সন্দেহ। গয়া হইতে ফিরিয়া নিমাই “ক্ষণে হাসে ক্ষণে কাদে 
ক্ষণে মুচ্ছা পার-_লক্ষ্মীরে ( বিষ্ণুপ্রিয়া ) দেখিয়া ক্ষণে মারিবারে যায়”। 
সুস্থ অবস্থায়, স্বজ্ঞানে নিমাই বিষ্ণুপ্রিয়াকে মারিতে ধাবিত হন নাই। 
ইহা তাহার মনে দ্বিতীয় স্তরে মগ্ন চৈতন্যের যে রাজ্য, তাহারই ক্রিয়া। 
মগ্ন চৈতন্যে ইহা আসিল কোথা হইতে? কিসের অভাব, কিসের 
আঘাত এই প্রতিভাবান যুবকের মনকে উত্তেজনায় বিকৃত উন্মাদ করিয়া 
তুলিয়াছে? সমগ্র মনোরাজ্যের ক্রিয়াকলাপ বিচারবিশ্লেষণের পথে 
এমন সকল নব আবিষ্কৃত তথ্যের সন্ধান দিতেছে, যাহা অন্ধকার পথে 


[ ১০৯ ] 
হঠাৎ দামিনী ঝলকে সর্প দর্শনের মত বিভীষিকার স্থপ্টি করে। মনের 
মগ্ন চৈতন্য এখন আবিষ্কার ও বিশ্লেষণ হইতেছে । 

(৫) পঞ্চম পরিবর্তন নিমাইয়ের অধ্যাপকলীলার অবসান। 
গয়া হইতে ফিরিয়া নিমাই পণ্ডিত তাহার বিদ্ভাগুরু গঙ্গাদাস পণ্ডিতের 
কথায় ছাত্র পড়াইবার চেষ্টা করিলেন। কিন্তু পারিলেন না । 

তিনি ইচ্ছা করিয়া অধ্যাপন! পরিত্যাগ করেন নাই । অধ্যাঁপনাই 
তাহাকে পরিত্যাগ করিল। বৃন্দাবনদাসের বর্ণনায় মনে হয় তিনি খুব 
দুঃখিত মনে অধ্যাপনা পরিত্যাগ করিয়াছিলেন। সেই দৃশ্যটি বড়ই 
করুণ । 

গয়া হইতে ফিরিয়া শুক্লান্বর ব্রন্মচারীর গৃহে নবদ্ধীপের বৈষ্ণবদের 
সহিত মিলিত হইয়া, পরে তিনি গঙ্গাদাস পণ্ডিতের সঙ্গে দেখা করিতে 
গেলেন। তীর্থ হইতে ফিরিয়া গুরুকে প্রণাম করা নিমাই কর্তব্য মনে 
করিলেন। 

গুরুর করিল! প্রভু চরণ বন্দন 
সন্ত্রমে উঠিয়া গুরু কৈলা আলিঙ্গন । 
(চৈঃ ভা মধ্য--১ অঃ) 
গুরু-শিষ্য মিলনের কি মহিমাময় চিত্র! 

গঙ্গাদাস বলিলেন, গয়ায় পিণ্ড দিয়া তুমি পিতৃমাতৃকূল উদ্ধার 
করিলে, তুমি ধন্য । এখন আজ বাড়ী যাও, কাল হইতে তোমার ছাত্রদের 
আবার পড়াও। তার! তোমাকে,ছাড়া আর কাহারও নিকট পড়িবে না 
“পুথি কেহ নাহি মেলে ব্রহ্মা বলে যদি”। 

_নিমাইয়ের ছাত্রদের অধ্যাপকগ্রীতি এই এক কথায় প্রকাশ 
পাইতেছে। 

নিমাই উদীয়মান, প্রতিভাবান অধ্যাপক । ছাত্র অবস্থায় মুরারি, 
মুকুন্দ ও গদাধরের প্রতিদ্বন্দী ; দিথ্বিজয়ী জয়ী ; ব্যাকরণের স্বাধীন 
টীকাকার। ন্যায়, স্মৃতি, কাব্য, অলঙ্কার ও ব্যাকরণ তিনি শেষ পর্য্যন্ত 
- পড়িয়াছেন। পূর্ব বঙ্গের .বিগ্ভাকেন্দ্রে ছুই মাস ছাত্র পড়াইয়া ছাত্রদের 

উপাধি দিয়া আসিয়াছেন। সেখানে তাহার ব্যাকরণের টাকা অধ্যাপকেরা 

পড়াইতেছেন। তাহার পাণ্ডিত্যপ্রতিভায় পূর্বব ও পশ্চিম উভয় বঙ্গের 
বিদ্যাকেন্দ্র সমুজ্জল। সমস্ত চরিত গ্রন্থেই ইহা বর্ণিত হইয়াছে। 
প্রথম যৌবনে যেমন তিনি প্রেমিক ছিলেন, তেমনি ছিলেন 
বিদ্ভাবিলাপী__পাণ্ডিত্যগবের্ব অসাধারণ দীন্তিক। নিমাইয়ের পক্ষে 
অধ্যাপনা পরিত্যাগ খুব সহজ ব্যাপার নয়। | 
প্রথমদিন অনুরোধে প্রভু বসিলেন পড়াইতে। 
কিন্ত পড়াইতে বসিয়া সকল শাস্ত্রে হইতেই তিনি এ এক কৃষ্ণতত্ব 
ব্যাখা করিলেন। ইহা৷ অবশ্য প্রচলিত শাস্ত্র ব্যাখ্যা নয়। 
তিনিও পূর্বে এরূপ ব্যাখা করিতেন না। গয়া হইতে আসিয়া 
ইহা তাহার মানসিক পরিবর্তন। ছাত্রেরা বিলক্ষণ বুঝিতে পারিল, তাহার! 
নির্বোধ নয়। 
__ তারপর, তিনি নবদ্বীপের অধ্যাপকদের গালি দিতে আরম্ত 
করিলেন । 
মুগ্ধ সব অধ্যাপক কৃষ্ণের মায়ায় । 
ছাড়িয়া! কৃষ্ণের ভক্তি অন্য পথে যায় ॥ 
কৃষ্ণের ভজন ছাড়ি, যে শান্তর বাখানে। 
সে অধম কভু শাস্ত্র মন্ম নাহি জানে ॥ 
শাস্ত্রের না জানে মৰ্ম্ম, অধ্যাপনা করে। 
গার্দভের প্রায় মাত্র শাস্ত্র বহি’ মরে ॥ 
( চৈ ভা মধ্য--১ অঃ) 
তারপরে-__ 
পড়িয়া শুনিয়া লোক গেল ছারখারে । 
যে যুগসমস্তা সম্পুরণের জন্য বৈষ্ণব সমাজের নেতারূপে তাহার 
নিকট আহ্বান আসিয়াছে, ভবিব্যতের সেই সিংহদ্বারের সম্মুখে দাড়াইয়া 
তিনি পাবসীপুর্ণ, যবনরাজভীতি আচ্ছন্ন নবদ্বীপের টোলের অসার শান্রীয় 
তর্কবিচারকে নিতান্তই অকিঞ্চিংকর মনে করিলেন। যুগপ্লাবনের 
কর্ণধারেরা সকল দেশে সকল যুগেই এরূপ মনে করিয়া থাকেন। 
এতক্ষণ ছাত্রদের যাহা, বলিলেন, তাহা. আবিষ্ট হইয়া বলিলেন । 
বাহা পাইয়া ‘লজ্জিত হইয়া” ছাত্রদের জিজ্ঞাসা করিলেন | 

আজ আমি কোনরূপ সুত্র বাখানিল ? 
পড়ুয়া সকল বলে “কিছু না বুঝিল” ॥ 
যোড়শ শতাব্দীর টোলের ছাত্রেরা বাঙ্গালীর ভাবী ভারতব্যাপী 
বৈষ্ণব আন্দোলনের নেতাকে বুঝিল না। ইহা সত্য কথা এবং বড় 
দুঃখের কথা । 
বাড়ীতে আসিলে শচীমাতা জিজ্ঞাসা করিলেন__ 
মায়ে বলে__“আজি বাপ কি পুঁথি পড়িলা” । 
কাহার সহিত কিবা কন্দল করিলা । 
পুত্রের স্বভাব শচীমাতা জানিতেন কিনা! প্রভু বলে_“আজি 
পড়িলাম কৃষ্চনাম” । 
তারপর তিনি মাতাকে . ভাবী বৈষ্ণব ধর্মের যে নীতিবাদ ও 
সামাজিক সাম্যবাদ, তার পূর্ববাভাষ দিলেন__ 
চণ্ডাল চণ্ডাল নহে__যদি কৃষ্ণ বোলে 
বিপ্র নহে বিপ্র যদি অসৎ পথে চলে ॥ 
: (চৈঃ ভাঃ, মধ্য--১ অঃ) 
অসৎ পথে চলিলে ব্রাহ্মণ, ব্রাহ্মণ নয় আর সংপথে চলিলে 
চণ্ডালও চণ্ডাল নয়_ইহ! প্রচলিত হিন্দু সমাজব্যবস্থার বিরুদ্ধে সুস্পষ্ট 
বিদ্রোহ। প্রীচৈতন্যের ধর্ম, প্রচলিত ব্রাহ্মণ-চণ্ডাল ভেদ ভাঙ্গিয়া দিয়া 
এক কৃষ্ণ ভজনের উপর ব্রাহ্মণ-চণ্ডালের সমান অধিকার ঘোষণা করিয়া ' 
সাম্যবাদী এক নুতন সমাজবিন্যাস রচনা করিয়াছিলেন । ধরাতে 
গৌড়ীয় বৈষ্ণব ধর্মের ইহ! খুব বড় বিশেষত্ব । 
প্রচার আরম্ভ হইবার পূর্বেই শচীমাতার নিকট নিমাই তাহার 
ভাবী সমাজসংস্কারের আদর্শ স্পষ্ট করিয়াই বলিলেন। কোন অস্পষ্টতা 
নাই। 
ছাত্রের! নিমাইয়ের কৃষ্ণতত্ব ব্যাখ্য। বুঝিতে না পারিয়া নিমাইয়ের 
অধ্যাপক গঙ্গাদাস পণ্ডিতের নিকট প্রভাতে গিয়৷ সমস্ত কথা বলিল। 
ছাত্রের! পরামর্শ চাহিল-_“কি করিব আমি সব বোলহ পণ্ডিত৷” 
গঙ্গাদাস পণ্ডিত বিকালে নিমাইকে সঙ্গে লইয়া আসিতে বলিলেন। 
নিমাই আসিলেন। গঙ্াদাস নিমাইয়ের পাণ্ডিত্যের অশেষ প্রশংসা 

করিলেন__“তুমিহ পরম যোগ্য ব্যাখ্যাতে টীকার” এবং শেষে দিব্য 
দিয়া বলিলেন__ 
ভালমতে গিয়া শাস্ত্র বসিয়া পড়াও 
ব্যতিরিক্ত অর্থ কর মোর মাথা খাও ॥ 
j (চৈঃ ভাঃ, মধ্য_১ অঃ) 
নিমাই তাহার অভিনব কৃষ্ণতত্বমূলক শান্তর ব্যাখ্যার ভ্রম স্বীকার 
করিলেন না । { 
আমি যে বাখানি সুত্র করিয়া খণ্ডন 
নবদ্বীপে ইহা স্থাপিবেক কোনজন ? 
নগরে বসিয়া এই পড়াই গিয়া । 
দেখি কার শক্তি আছে দূষুক আসিয়া ॥ 
(চৈঃ ভাঃ, মধ্য--১ অঃ) 
সেই দন্ত সেই তেজ। কৃষ্ণপ্রেম বা বায়ুরোগ কিছুতেই তাহাকে 
শ্নান করিতে পারে নাই? 
গঙ্গার ঘাটে বসিয়া সেই দিনই চারি দণ্ড রাত্রি পর্য্যন্ত ছাত্রদের 
“সন্ধিকার্ধ্য” অর্থাৎ ব্যাকরণ আর “শব্দজ্ঞান” অর্থাৎ ন্যায়দর্শন বিধিমত 
পড়াইলেন। রত্রগর্ভ আচার্য্য “প্রভুর বাপের সঙ্গী, জন্ম এক গ্রাম” অদূরে 
উচ্চৈঃন্বরে ভাগবতের শ্লোক পড়িতেছিলেন। হঠাৎ দৈবে “প্রভুর কর্ণেতে 
' আসি করিল প্রবেশে”! আর যাবে কোথায়! “সেইক্ষণে পড়িলেন 


মূৰ্চ্ছিত হইয়া” ৷ রকত্বগর্ভ ছুটিয়া আসিলেন। নিমাই তাহাকে এ শ্লোক . 


পুনরায় পড়িতে সনির্বন্ধ অনুরোধ করিতে লাগিলেন। তারপর গদাধর 
আসিয়া পাঠ বন্ধ করিয়া দিলেন ; “না পড়িহ আর, বলিলেন গদাধর”। 
নিমাইয়ের বাহ্জ্ঞান ফিরিয়া আসিলে তিনি জিজ্ঞাস! করিলেন, “কি 
চাঞ্চল্য করিলাঙ আমি?” ছাত্রেরা স্তব্ধ বিস্ময়ে প্রশংসা করিতে 
উদ্যত দেখিয়া “আপ্তগণে নিবারিল__না করিহ স্তৃতি”। কেননা, স্ততি 
শুনিয়৷ আবার মূচ্ছা হইতে পারে । 

তিনটি জিনিষ লক্ষ্য করিবার বিষয় । ১ম, ব্যাকরণ ও ন্যায়শাস্ত্রের 
বিধিমত ব্যাখ্যা তিনি ভুলিয়া যান নাই। ২য়, রত্বগর্ভের ভাগবতের শ্লোক 
শুনিয়া নিমাই মুচ্ছণ গেলেন। ওয়, মূচ্ছাকালের ব্যাপার তাহার স্মরণে 

থাকে না। আগে ভাবের আবেশ হয়, পরে তিনি মৃচ্ছা যান। বাহির 
হইতে ভাবের প্রেরণা আসিলে তিনি আর তাহার গতিবেগ রোধ করিতে 
পারেন না। কৃষ্ণপ্রেম ও বায়ুরোগের একত্র মিশ্রণ দেখা যাঁয়। বিশ্লেষণে 
কারণ ও কাৰ্য্য সম্পর্ক লক্ষ্য হয়। বাহিরের প্রেরণায় কৃষ্ণপ্রেম মনে 
উদয় হয়। উদয় হওয়| মাত্রই বায়ুজনিত মূৰ্ছা আসিয়া পড়ে। মানসিক 
অবস্থার এই বিশ্লেষণ অত্যন্ত প্রয়োজন। কেননা দিব্যোন্মাদের শেষ 
দ্বাদশ বৎসর এইরূপ মানসিক অবস্থাই পূর্ণ পরিণতি ভিন্ন আর কিছু 
নহে। দিব্যোন্মাদ একদিনে হয়. নাই। 
পরের দিন ভোরে গঙ্গাস্নান, করিয়া নিমাই রী ছাত্র 
পড়াইতে বদিলেন। “পড়ুয়া সকল বোলে ধাতু সংজ্ঞা কর”। ইহা 
ব্যাকরণের প্রশ্ন । নিমাই উত্তর দিলেন__দার্শনিক তত্বের দিক হইতে । 
“্সবর্বদেহে ধাতুরূপে বৈসে কৃষ্ণশক্তি”। “হয়-নয়” ছাত্রদের বুঝিয়া 
দেখিতে বলিলেন । দৃষ্টান্ত দিলেন_ | 
এবে যারে নমস্করি কর মান্তজ্ঞাম 
ধাতু গেলে তারে পরশিলে করিক্নীন 
যে বাপের কোলে পুত্র থাকে মহাসুখে 
ধাতু গেলে সেই পুত্র অগ্নি দেই মুখে । 
. (চেঃ ভাঃ, মধ্য_১ অঃ) 
পরমার্থতত্বে জীব-চৈতন্যে কৃষ্ণের অর্থাৎ ঈশ্বরের শক্তির 
সর্ব্বব্যাগীত্ব তিনি বুঝাইলেন। তবে ইহা ব্যাকরণগত অর্থ নয়। 
ছাত্রেরা বলিল 
। যতেক বাখান তুমি সব সত্য হয় 
. সভে যে উদ্দেশে পড়ি, তার অর্থ নয়। 
! (চেঃ ভাঃ মধ্য_১ অঃ) 
ছাত্রেরা ঠিকই বলিল। ব্যাখ্যার কোনই ভুল নাই । তবে অন্যান্য 
টোলে অধ্যাপকের! যে অর্থে প্ধাতু” ব্যাখ্যা করেন, ইহা তা নয়। 
নিমাইও তো একথা স্বীকার করেন। নিমাই বলেন, অন্ত অধ্যাপকেরা 
“গর্দদভ”। তাহার! ইহা বুঝিতে পারে না। “ভ্রমবশে অধ্যাপক না 
বুঝয়ে ইহা”। নিমাই নিঃসন্দেহ হইতে পারিলেন না। ছাত্রদের কাছে 

নি 


নিজেই স্পষ্ট স্বীকার করিলেন যে, বায়ুরোগে তিনি বিহবল। কি ব্যাখ্যা 
করেন, তা তিনি নিজেই ভুলিয়া যান। বায়ু বা আমারে করিয়াছে 
বিহ্বল” । 

ছাত্রদের তিনি দুইটি প্রশ্ন জিজ্ঞাসা করিলেন। ১ম, কি তিনি 
ব্যাখ্যা করেন? ২য়, “কোনরূপ দেখহ আমারে” ? ছাত্রের বলিলেন, 
সবতাতেই কৃষ্ণ ব্যাখ্যা কর, আর দেখি তোমার মূচ্ছা, কম্প, অশ্রু ! “লালা, 
ঘৰ্ম্ম, ধুলায় ব্যাপিত গৌর জ্যোতি” ! প্রকৃত কথা আজ দশ দিন আমাদের 
পড়া হইতেছে না । তবে “মূলে যে বাখান তুমি জ্ঞাতব্য সেই সে”। 

ছাত্রের উপাধির জন্য আসিয়াছেন। বিশ্বের চরমতন্বে যা 


‘জ্ঞাতব্য’, তা জানিতে আসেন নাই। নিমাই বুঝিলেন_“আমার এ সব 


কথা অন্যত্র অকথ্য”। তারপরের দৃশ্য বড়ই করুণ ও মর্মস্পর্শী । 
ছাত্রদের তিনি এই বলিয়া বিদায় সম্ভাষণ দিলেন__ 
তোমা সভা স্থানে মোর এই পরিহার 
আজি হৈতে আর পাঠ নাহিক আমার 
_ তোমা সভাকার যার স্থানে চিত্তলয় 
তার ঠাঞি পড়, আমি দিলাম নির্ভয় । 
(চৈঃ ভা মধ্য-_১ অঃ) 
আশীর্বাদ করিলেন__ 
দিবোসেকো যদি আমি হই কৃষ্ণদাস 
তবে সিদ্ধ হউ তোমা সভা অভিলাষ 
তুমি সব জন্ম জন্ম বান্ধব আমার । 
- (চেঃ ভাঃ, মধ্য-_১ অঃ ) 
সম্পূর্ণ সুস্থ অবস্থায়, স্বাভাবিক ভাবে অতি সুন্দর কথা। তার 
পর বলিলেন, তোমরা সকলে মিলিয়৷ একত্রে কৃষ্ণ বলিবা এই আমার 
অনুরোধ । ৰ 
সভে মিলি কৃষ্ণ বলিবাঙ এক ঠাঞি 
এই বোল মহাপ্রভু সভারে কহিয়া 
দিলেন পু'থিতে ডোর অশ্রুুক্ত হৈয়া। 
(চৈঃ ভা মধ্য_-১ অঃ) 

অশ্রুুক্ত হৈয়া__দিগ্বিজয়ী জয়ী, পূর্ববঙ্গের বিদ্যাকেন্দ্রের সম্মানিত 
অধ্যাপক ব্যাকরণের মৌলিক টীকাকার, বিগ্ভাবিলাসে অপরিমেয় দাস্তিক 
যুবা__পুঁথিতে ডোর দিলেন! শচীমাতা বিষ্ণুপ্রিয়াকে ত্যাগ অপেক্ষা 
ইহা! কম ত্যাগ নয় । নিমাই পণ্ডিতকে কাদিতে কাঁদিতে অধ্যাপকলীল৷ 
ছাড়িতে হইয়াছিল। গয় হইতে ফিরিয়া নিমাই চারি মাস ছাত্রদের J 
পড়াইতে চেষ্টা করিয়াছিলেন, কিন্তু পারিলেন না । 

একটা! কথা মনে হয়। টোলের ছাত্রদের কি তিনি বৈষ্ণব করিয়া 
দলে আনিবার জন্য এই চারি মাস কৃষ্চতত্ব ব্যাখ্যা করিতেছিলেন? 
ভবিষ্যতের ইতিহাস নিশ্চয়ই তিনি মনে মনে চিন্তা করিতেছিলেন। “এক 
ঠাঞি” দলবদ্ধ হইয়া, একা একা নয়, কৃষ্ণ নাম করিবার অনুরোধই ত 
ছাত্রদের প্রতি নিমাইয়ের শেষ অনুরোধ ৷ তিনি দেখিলেন ছাত্রের সম্মত 
হইল না। প্রচলিত পথ ছাড়িতে ছাত্রদের ভরসা হইল না। যোড়শ 
শতাব্দীর টোলের ছাত্রদের নিকট নিমাই যদি কিছু আশা করিয়া থাকেন 
তবে তরুণ ছাত্রের! তাহাকে সেদিন নিরাশ, করিয়াছিল। তরুণেরা ঠিক : 
তরুণ ছিল না। তাহারা নিতান্তই গতানুগতিক হইয়া পড়িয়াছিল। 
নিমাইয়ের আহ্বানে নবদ্ধীপের টুলো ছাত্রের! সেদিন সাড়া দেয় নাই__ 
দিয়াছিল বয়োবৃদ্ধ নবদ্বীপের বৈষ্ণবেরা, আর দিয়াছিল “মূর্খ নীচ 
দরিদ্র আচণ্ডাল” বিরাট জনসংঘ । ইহ খুব লক্ষ্য করিবার বিষয় । অথচ 
তরুণ ছাত্রদেরি আগে সাড়া দেওয়ার কথা ছিল। হিন্দু সমাজে 
গতানুগতিকতা৷ অস্থিমজ্জায় গ্রবেশ করিয়াছিল। সমাজে নৃতন কিছু 
করিবার দুঃসাহস ও ক্ষমতার একান্ত অভাব ছাত্রদের মধ্যে লক্ষ্য করা 


যাইতেছে। 


এই অভাব মোচনের জন্যই শ্রীকৃষ্ণ চৈতন্য অবতার । এবং তাহার 
যুগের অভাব মোচন করাতে তিনি এক নব'যুগ প্রবর্তক যুগ অবতার ৷ 
“সম্তবামি যুগে যুগে” যাহারা, তিনি তাহাদেরি একজন ৷. 

বন্দাবনদাস নিমাইয়ের বিদ্যাবিলাসের উপসংহারে আক্ষেপ 
করিতেছেন এই বলিয়া যে, তিনি ইহা চক্ষে দেখিতে পাইলেন না। 
কেন না তখন (১৫০৯ খৃঃ, মে মাস ) তিনি জন্মেন নাই। 

হইল পাঁগীষ্ঠ__জন্ম নহিল তখনে । 
হইলাঙ বঞ্চিত-_দে সুখদরশনে । 
(চৈঃ ভাঃ, মধ্য_১ অঃ) 
মাতা নারায়ণীর নিকট এই সমস্ত আখ্যান তিনি শুনিয়া লিখিয়। 
থাকিবেন। নারায়ণী সম্ভবতঃ. কথাপ্রসঙ্গে পুত্রকে বলিয়াছিলেন যে, 
তখনও তিনি জন্মেন নাই। ইহা ১৫০৯ খুষ্টাব্দের মে মাসের ঘটনা। 
নিমাই অধ্যাপনা ছাড়িয়া দিলে শচীদেবী মহাভীতা। হইলেন । 
বৈঝুবেরা নিমাইয়ের কৃষ্ণপ্রেমের আবেশ দেখিলেও, শচীমাতার তাহা 
বিশ্বাস হইল না। তিনি লোক ডাকিয়া পুত্রকে দেখাইতে লাগিলেন। 
সকলেই বলিলেন, বায়ুরোগ__ছুই পারে বাধিয়া রাখ-_শিবাঘৃত প্রয়োগ 
কর-_পাঁকতৈল শিরে দাও__ডাবু নারিকেলের জল খাওয়াও । 
শচীমুখে শুনি যায় যে যে দেখিবারে। 
বায়ুজ্গন করি সভে বোলে বাধিবারে ॥ 
পাষণ্ডী দেখিয়! প্রভু খেদারিয়া যায়। 
বায়ুজ্ঞান করি লোক হাসিয়া পলায় ॥ 
আস্তে ব্যাস্তে মায়ে গিয়া আনয়ে ধরিয়া । 
লোকে বলে পূৰ্ব্ব বায়ু জন্মিল আসিয়া ॥ 
লোকে বলে তুমিত অবোধ ঠাকুরাণী। 
আর বা ইহার বার্তা জিন্ঞাসহ কেনি ॥ 
পূর্ববকার বায়ু আসি জন্মিল শরীরে । 
দুইপায়ে বন্ধন করিয়া রাখ ঘরে ॥ 
খাইবার দেহ ডাবু নারিকেল জল । 
যাবৎ উন্মাদ বায়ু নাহি করে বল ॥ 
কেহ বলে ইথে অল্প গুধধে কি করে । 
শিবাঘৃত প্রয়োগে সে এ বারুনিস্তরে ॥ 
পাঁকতৈল শিরে দিয়া করাইব! স্থান । 
যাবত প্রবল নাহি হইয়াছে জ্ঞান ॥ 
( চৈঃ ভা মধ্য--২ অঃ) 
শচীদেবী পুত্রের অবস্থা দেখিয়া কিংকর্তব্যবিমুঢ়। 

গ্রীবাসাদি বৈষ্ণব_সভার স্থানে স্থানে । 
লোক দ্বারে শচী করিলেন নিবেদন ॥ 
প্রীবাস আসিয়া দেখিয়া বলিল_ ॥ 
মহা ভক্তিযোগ বায়ু বলে কোনজনে । 
নিমাই বাহ্জ্ঞান লাভ করিয়া শ্রীবাসকে বলিলেন যে, সকলেই ত 
আমাকে পাগল সাব্যস্ত করিয়। বাৰিতে বলিতেছে। যদি তুমিও তাই 
বলিতে তবে আমি গঙ্গায় আজ ডুবিয়। মরিতাম । 
যদি তুমি বায়ু হেন বলিতা আমারে। 
গ্রবেশিতো আজি আমি গঙ্গার ভিতরে ॥ 
(চৈঃ ভা মধ্য_২ অঃ) 
শচীমাতাকে শ্রীবাস আশ্বীস দিয়| বলিয়া গেলেন যে, “বায়ু নহে 
কৃষ্ণভক্তি বলিল তোমারে” । “এতেক কহিয়া শ্রীবাস গেলা ঘর-_বাঁযু 
জ্ঞান দূর হৈল শচীর অন্তর” । তথাপি শচীমাত| অন্তরে ভীতা_ 
“্বাছিরায় পুত্র পাছে এই মনে ভয়” । বিশ্বরপের সন্যাস তাহার মনে 
একটা স্থায়ী আতঙ্কের সৃষ্টি করিয়া গিয়াছে। 
নিমাই দেহ ও মনে সাধরণ মানুষের মত সুস্থ ছিলেন না, ইহা 
নিশ্চয়। যে কারণেই হউক বায়ু রোগের ক্রিয়া যে তাহার কার্যকলাপে 
দেখো গিয়াছে_ইহাও নিশ্চয় । বায়ুরোগ একট! মানসিক ব্যাধি । 
নিমাইয়ের মন ত সু ছিলই না । কৃষ্ণ বিরহে তিনি উন্মাদ । বায়ুব্যাধি 
যদি কৃষ্ণ বিরহের কারণ না হয়, কৃষ্ণ-বিরহও ত বায়ুব্যাধির কারণ হইতে 
পারে। বায়ু বা ব্যাধি ছিল না, ইহা! বলা সত্যের অপলাপ। জীবনের 
বাস্তব ঘটনা অন্বীকার করিয়া জীবনলীলার ব্যাখ্যা সত্য ব্যাখ্যা নয়। 
কেবল তত্ব দিয়া জীবন ব্যাখ্যা চলে না, জীবন হইতেই তত্বের উদ্ভব । 
কল্পিত আদর্শ ঝা তত্ব হইতে জীবন জটিল, জীবন বড়। ইতিহাসের 
ধাহারা নিয়ামক, তাহাদের চরিত ব্যাখ্যায় তত্ব বা আদৰ্শবাদী হওয়া 
অপেক্ষা জীবনবাদী হওয়া অধিকতর বাঞ্ছনীয় । 
আর নিমাইয়ের বায়ু ব্যাধি স্বীকার করাতে সক্ষৌচের কথাই বা 
কি? ইতিহাসের কোন বড় প্ৰতিভাই ত চিকিৎসকের পরীক্ষায়, কি দেহে 
কি মনে, সাধারণ মানুষের মত সুস্থ দেখা যায় না। উত্তেজনা মাত্রই 

অসুস্থতা । প্রতিভার মধ্যে সর্বদাই একটা অসাধারণ উত্তেজনা লক্ষ্য কর! 
যায়। নিমাইয়ের মনে এই উত্তেজনা প্রবল ও প্রচণ্ভাবে ক্রিয়া করিতেছিল। 
তাহাতে বায়ুর সঞ্চার হইতে পারে ইহা আশ্চর্য্য নয়, বরং স্বাভাবিক । 
বংশানুক্রমেও ইহা জন্মিতে পারে । কত কারণ আছে, আমর! কি সব 
জানি? ১৫১৬ খুষ্টাব্দের প্রথমভাগে মথুরার পথে পাঠান সৈন্যদের প্রভু 
নিজমুখে বলিয়াছিলেন-মৃগী ব্যাধিতে আমি হই অচেতন” (চৈঃ চঃ, 
মধ্য-_১৮ পঠঃ)। বায়ু বা মৃগী এইরূপ একটা ব্যাধির কথ বৃন্দাবনদাস, 
কবিরাজ গোস্বামী আদি চরিত লেখকেরা সকলেই উল্লেখ করিয়া গিয়াছেন। 
তীহারা মিছা কথার এত উল্লেখ করিবেন কেন? 

অধ্যাপকের কাৰ্য্য ছাড়িয়া এইবার নিমাই পণ্ডিত বৈষ্ণবদের সহিত 
মিলিয়া" কীর্তন আরন্ত করিবেন। বুন্দাবনদাস লিখিয়াছেন_-“বৎসরেক 
কীর্তন করিলা যেন মতে”। কবিরাজ গোস্বামী লিখিয়াছেন__“রাত্রে 
সংকীর্তন কৈল এক সংবৎসর”। এই উপলক্ষে তিনি ‘বৈষ্ণব সমাজ'-কে 
আরো! ব্যাপকভাবে লংঘবদ্ধ করিয়া শ্রীঅদ্বৈতের অনুরোধে এবং সকল 
বৈষ্ণবের সন্মতিক্রমে ইহার নেতৃত্ব গ্রহণ করিবেন আর ইতিহাসের এক 
গৌরব উজ্জল পথে ইহাকে চলিতে শিখাইবেন। ইহাই বষ্ঠ পরিবর্ভতন। 


কিন্ত এই বৎসরেক কীর্তনের ভিতর প্রবেশের পূর্বে গয়! হইতে , 


ফিরিয়া নিমাইয়ের যে ছয়টি পরিবর্তনের কথা বুন্দাবনদাসের মুখে 
শুনিলাম, সেই সকল আশ্চর্য্য পরিবর্তন সম্বন্ধে অপর চরিত লেখকেরা 
কে কি বলেন তাহাও আমাদের শুনা কর্তব্য | 
জয়ানন্দ গয়! প্রত্যাগত নিমাইয়ের স্পষ্ট বায়ুরোগের উল্লেখ করেন 
নাই । তবে বর্ণনায় ত! ফুটিয়। উঠিয়াছে। 
১। মহানৃত্য দেখি সভার লাগে ডর ॥ 
হাড়মাস চূর্ণ হয় আছারের ঘাএ। 
দন্ত কড়মড় শব্দে শুনি ত্রাস পাএএ 
( চৈঃ মঃ, নদীয়া খণ্ড) 
২। তারপর শচীমাতা প্রবোধ দিলেন 
শচী বলে গয়া গেলা বাপ উদ্ধারিতে 
এমন রোদন নাই-_কীর্তনে নাচিতে ॥ 

দিনে দিনে ভাল হবে মায়ের মনে সুখ৷ 
সকল লোক পাসরিল দেখি টাদমুখ ॥ 
অল্পকালে বাপছোড় হইলে তুমি বাছা । 
পড়িশুনি ভাল হইলা মায়ের মনের ইসা ॥ 
__ সভারে পুষিবে তুমি সভার ঈশ্বর । 
নানা সুখ করি গৃহে বাপ বিশ্বস্তর ॥ 
খাও বিলাহ রাখ সে তোমার ইৎসা। 
উদ্ধত হইলে বাপু আমি যাই মুৎসা ॥ 
(চৈঃ মঃ, নদীয়া খণ্ড ) 
জয়ানন্দের শচীমাতার প্রবোধটী বড় সুন্দর । ইহাতে বাৎসলা- 
মাখ! সামান্য ভর্খসনাও আছে। ইহা খাঁটি এবং জীবন্ত । কাব্যে ভাল 
ফুটিয়াছে। লোচনে ইহা নাই। 
বৃন্দাবনদাসে যে শচীমাতা আছেন, তিনি বাৎসল্যে পূর্ণ, কিন্তু বড় 
ভীরু এবং শঙ্কিত । এতটুকুও শক্তি তার নাই । জয়ানন্দের শচীমাতায় 
মায়ের বাৎসল্য আছে, আবার মায়ের অভিমানগর্ববও অছে। 
নিমাই মায়ের কথায় কিঞ্চিৎ সুস্থ বা সায়েস্তা হইলেন__“মায়ের 
করুণা শুনি ভাব সম্বরিল”। 
(৩) জয়ানন্দের গয়াপ্রত্যাগত নিমাইয়ের মধ্যে পুনরায় অধ্যয়ন 
ও অধ্যাপনা আরস্তের একটা চেষ্টা দেখা যায়। “কথোদিন পরিব পরাব 
নিরন্তর-_এই যুক্তি দিল আচার্য্য রত্ন বিদ্যাধর ৷” ইনিই সম্ভবতঃ 
বুন্দাবনদাসের গঙ্গাদাস পণ্তিত। 
নিত্য বলি বৈশ্য শ্রাদ্ধ স্সানতিনবার । 
তরি সন্ধ্যা আরম্তিল ব্রহ্মকুলের আচার ॥ 
(চৈঃ মঃ, নদীয়া খণ্ড) 
বুঝা যায় কৃষ্ণ প্রেমে উন্মাদ নিমাই এই সমস্ত ত্রহ্মকুলের আচার 
কিছুদিন ছাড়িয়া দিয়াছিলেন। 
মন্ত্র জাপ্য স্তবপাঠ ধ্যান ধারনা । 
ক্ষনে অধ্যয়ন ক্ষনে ধ্যান পরায়না ॥ 
(চেঃ মঃ, নদীয়া খণ্ড ) 


প্ধ্যানপরায়ণ” নিমাইকে জরানন্দ ছাড়া আর কেহ দেখান নাই। 

লীলার এই অংশের বর্ণনায় জয়ানন্দও লোচনের মতই অসম্পূর্ণ, 
তবে যেটুকু আছে তা খীটি। রাধা-ভাবের মাথুর বিরহের উল্লেখ 
জয়ানন্দে নাই। এইখানে লোচন হইতে জয়ানন্দ স্বতন্ত্র । উভয়েই 


বুন্দাবনদাস হইতে নিয়শ্রেণীর কবি । 


লোচন বলেন_-() অধ্যাপকের কাৰ্য্য ছাড়িয়া দিবার পূৰ্ব্বে 


নিমাই ছাত্রদের বলিতেছেন_ 
2 পড় এক সত্যবস্ত কৃষ্ণের চরণ । 
সেই বিদ্য। যাহে হরি ভক্তির লক্ষণ ॥ 
বিদ্যাধন কুলমদে কৃষ্ণে নাহি পায়। 
ভক্তিতে সে অনায়াসে পাই যদুরায়। 
রি (চৈঃ মঃ, মধ্য খণ্ড ) 
ইহ্‌! বৃন্দাবন দাসের অনুরূপ । 
(২) নিমাইয়ের কৃষ্ণ প্রেমোন্সন্ততায়, লোচনে রাধিকার ভাব 
বৃন্দাবনদাস অপেক্ষা বেশী ফুটিয়াছে। 
"_ ব্রাধাভাবে বিহ্বল হইয়া কাদে ডাকে । 
মাথুর বিরহে নিজ হাত মারে বুকে ॥ 


(চেঃ মঃ, মধ্য খণ্ড) 


লোচন মাথুর বিরহের রাধিকার কুবার প্রতি ঈর্ধার কথাও, 
বলিয়াছেন-_“কুজা কুৎসিৎ মতি কৃষ্ণ নিলিমোর”। কৃষ্ণকে . নিমাই . 


গালাগালিও দিতেছেন_-“শঠ অতি লম্পট যুবতী মনচোর” । 

(৩) নিমাইয়ের গর্জন ও হস্কারের কথাও আছে-_“ইহা৷ বলি 
কান্দে ডাকে গরজ হুস্কার”। শচীমাত! বিস্মিত হইয়া জিজ্ঞাসা করেন 
__“কি লাগিয়া কীাদ বাপু তোর দুঃখ কিসে ॥” 

নিমাই উত্তর দিলেন না__“মায়ের বচন শুনি না দিলা উত্তর ॥” 

(8)  বায়ুরোগের উল্লেখ লোচন করেন নাই । তবে বৃন্দাবন- 
দাসের অনুরূপ বর্ণনা আছে। : 

(ক) সন্ধ্যার সময় প্রশ্ন করয়ে দিবস 

দিবসে পুছয়ে প্রভু কত রাত্রি যায়। 


EAE 7. 


(খে) কৃষ্ণ নাম গুণ যশ কেহ যদি গায় 
শুনিয়া তখন কাদে ভূমিতে লোটায় ॥ 
(গ) ক্ষণে দণ্ডবৎ করি করে প্রণাম 
ক্ষণে উচ্চৈঃস্বর করি করে কৃষ্ণনাম ॥ 
সকরুণ ক$ ক্ষণে কম্প কলেবর ৷ 
পুলকিত অঙ্গ জিনি কদম্ব কেশর ॥ 
(চেঃ মঃ, মধ্য খণ্ড ) 
(৫) যে সকল ভক্তেরা আসিয়া তখন মিলিত হইল তা’দের 
নামের একটি দীর্ঘ তালিকা লোচন দিয়াছেন। তা'র মধ্যে নরহরির 
নামও আছে । এ 
মিলিলেন গদাধর পণ্ডিত গোসাঞি 
নরহরি মিলিয়া রহিল তীর ঠাঞি। 
(চেঃ মঠ মধ্য খণ্ড) 
নরহরির নাম গোবিন্দের করচাতেও আছে । সুতরাং বৃন্দাবনদাস 
ইচ্ছা করিয়াই নরহরির নামোল্লেখ করেন নাই। ইহার কারণ কি? 
এক অনুমান ভিন্ন আর ত কোন প্রমান পাওয়া যায় না। নরহরি 
প্রসিদ্ধ ব্যক্তি, বিশিষ্ট পৃজ্যপাদ ভক্ত। গ্রীচৈতন্থ নরহরিকে “প্রাণের 
, নরহরি” বলিয়াছেন। নরহরি নদীয়ানাগরী ভাবের প্রবর্তক। বৃন্দাবন- 
দাস স্পষ্ট এই নদীয়ানাগরী ভাবের বিরোধী । নরহরি শ্রীচৈতন্তকে 
ভাবিতেন কৃষ্ণ, আর নিজেকে ভাবিতেন রাধা । কিন্ত নরহরির রাধা- 
ভাবের'জন্য বুন্দাবনদাস তাহাকে উপেক্ষা করেন নাই_ ইহা নিশ্চয়। 
কেননা, রাধাভাব ত গদাধরেও ছিল। গদাধরের নাম ত বৃন্দাবনদাঁস 
উল্লেখ করিয়াছেন। তবে লীলার সাহচর্য নরহরি অপেক্ষা গদাধরের 
প্রয়োজন বেশী। গদাধর অপরিহার্ধ্য, গদাধরের নাম উল্লেখ না করিয়া 
উপায় নাই, এই যাঁ বলা যাইতে পারে। 
অন্ত গুরুতর কারণ থাকা সম্ভব । তবে তাহাও অনুমান মাত্র । 
১ম, কৌন কারণে শ্রীপাদ নিত্যানন্দের সহিত নরহরির বিরোধ ছিল। 


বৃন্দাবনদাস নিজেই লিখিয়ছেন যে, একদল লোক নিত্যাঁনন্দের বিরোধী 
O.P./97—16 

ছিল। বুন্দাবনদাঁস তাঁহাদের মাথায় লাথি মারিতে চাহিয়াছিলেন_-তবে 
লাথি মারো তার শিরের উপরে’ নরহরি নিত্যানন্দ-বিরোধী হইয়া 
বৃন্দাবনদাসের অবজ্ঞার পাত্র হইতে পারেন। যেখানে লাথির কথা 
আছে সেখানে গ্রন্থে নামোল্লেখ না করা এমন বেশী কি! ২য়, যদি 
বৃন্দাবনদাসের অলৌকিক জন্মের জন্য নরহরি শ্রীপাদ নিত্যানন্দের প্রতি 
কোন কুতমিৎ ইঙ্দিত করিয়া থাকেন ৷ কেননা নিত্যানন্দ শ্রীবাসের বাড়ীতে 
থাকাকালেই নিমাই নারায়ণীকে ভোজনাবশেষ দেন। নারায়ণীও তখন 
ক্্রীবাসের বাঁড়ীতেই ছিলেন । পরে মামগাছীতে অতি বাল্যকাল হইতেই 
বুন্দাবনদাস শ্রীপাদ নিত্যানন্দের কৃপাপাত্র ছিলেন এবং তাহার নিকট 
দীক্ষা লইয়াছিলেন। . } 

নিমাইয়ের গয়! হইতে ফিরিয়া প্রথম কৃষ্ণ প্রেমের উন্মেষে লোচন 
রাধার ভাবে মাথুর বিরহের যে চিত্র আকিয়াছেন, ময় কুজার প্রতি ঈর্ষা 
ও তজ্জনিত কৃষ্ণকে শঠ, লম্পট বলিয়া গালাগালি দেওয়া পৰ্য্যন্ত_তা 
একটু বাড়াবাড়ি হইয়াছে বলিয়াই মনে হয়। গন্তীরার লীলাখেলা আগে 
হইতেই নবদ্বীপে প্রক্িপ্ত হইয়াছে মনে হয়। এবং ইহাতে নরহরির 
অনুপ্রেরণা কতটা কিভাবে আছে বলা কঠিন। 

তারপর কবিরাজ গোস্বামী 

গয়া হইতে ফিরিয়া আসিয়| নিমাই পণ্ডিত “বিপরীত” চালায় 
একথা তিনি স্পষ্ট লিখিয়াও সবিস্তারে বর্ণনা করেন নাই । 

পূর্বে ভাল ছিল এই নিমাই পণ্ডিত 
গয়া হইতে আসিয়া চালায় বিপরীত । 
(চৈঃ চত আদি__ং৭পঃ) 


(১) “বায়ু ব্যাধির” কথা কবিরাজ গোস্বামী উল্লেখ করিয়াছেন। 
কিন্তু ইহা নিমাইয়ের স্বেচ্ছাকৃত “ছলনা” বলিয়া উল্লেখ করিয়াছেন। কিন্ত 
প্রকৃত প্রস্তাবে ইহা নিমাইয়ের স্বেচ্ছাকৃতও নয়, আর ছলনাও নয়। 
ইহার বিরুদ্ধে নিমাই পণ্ডিত চেষ্টা করিয়া হার মানিয়াছেন। গ্রীচৈতন্তের 
প্রতি কবিরাজ গোস্বামীর ঈশ্বর বুদ্ধি এত বেশী আর মানুষ বুদ্ধি এত অল্প 
যে, এই কারণে এত বড় কবি হইয়াও কাব্যের রূপান্তরে খাঁটি নবদ্বীপ- 

লীলা তিনি রাইতে পারেন নাই। প্রাকৃতের শ্রীচৈতন্য চরিতামৃতে 
নাই, আছে কেবল অপ্রাকৃতের শ্রীচৈতন্য । 

অন্যান্য পরিবর্তনের কোন কথাই কবিরাজ গোস্বামী উল্লেখ 
করিলেন না। 

গ্ভীরার দিব্যোন্মাদের কবি গয়া প্রত্যাগত নিমাইয়ের মানসিক 
পরিবর্তন বিশ্লেষণ করিলে দেখিতে পাইতেন যে, মানসিক বিকাশের পথে 
এই স্তরে পরিণত অবস্থার সমস্ত লীলারই অঙ্কুর নিমাইয়ের চিত্তে 
উদগম হইয়াছে । 

বৃন্দাবনদাসের উপর বরাত দিয়া কবিরাজ গোস্বামী লীলার এই 
অতিশয় গুরুত্বপূর্ণ পরিবর্তনমুখী অংশটুকু নিঃশব্দে অতিক্রম করিয়া 
গিয়াছেন। 


বৃন্দাবনদাস ইহা চৈতন্ত মঙ্গলে । 
বিস্তারি বর্ণিল! নিত্যানন্দ আজ্ঞাবলে ৷ 
(চৈঃ চঃ, আদি __১৭পঃ) 


পঞ্চম বক্তৃতা 


[ নিমাইয়ের মানসিক পরিবর্তনের ২য় স্তর। অদ্বৈত নিমাইয়ের পরবর্তী 
জীবন সম্পর্কে ভবিয্যতজুষ্টা, গদাধর নহেন। নিমাইয়ের বৈষ্ণব আন্দোলনের 
নেতৃত্ব গ্রহণ । কীর্তনারস্ত। কাজীর অত্যাচার। পাষণ্ডীর দৌরাত্ম্য। রাষ্ট্র ও 
সমাজের আবেষ্টন। নিত্যানন্দের নবদ্বীপ আগমনের হেতু কি? শ্রীবাস ভবনে 
নিমাইয়ের অভিষেকের অর্থ কি? অভিবেকের সময় অদ্বৈত ও নিত্যানন্দের সহিত 
নিমাইয়ের কথোপকথন-_ভবিস্তৎ প্রচারের উদ্দেশ্য নির্ধারণ ববন হরিদাসের 
উপর রাজ অত্যাচারের দরুণ নিমাইয়ের অবতার হইবার কারণ উল্লেখ ।] 


নিমাই গয়া৷ হইতে নবদ্বীপ ফিরিবার পর তাহার পরিবর্তনের 
প্রথম স্তর আমরা অতিক্রম করিয়া আসিয়াছি। এইবার পরিবর্তনের 
দ্বিতীয় স্তরে আমর! প্রবেশ করিতেছি। 
আচার্য. অদ্বৈত নবদ্বীপ বৈষ্ণব সমাজের নেতৃত্ব করিতেছেন । 
সুতরাং সকল বৈষ্ণব মিলিয়া আগে অদ্বৈতের কাছে গিয়া নিমাইয়ের 
বৈষ্ণব হওয়ার অদ্ভুত কথা জ্ঞাপন করিলেন। অদ্বৈত বলিলেন 
ইহার অগ্রজ পূর্ব বিশ্বরূপ নাম 
আমা সঙ্গে আসি গীতা করিত ব্যাখ্যান 
এই শিশু পরম মধুর রূপবান 
ভাইকে ডাকিতে আইসে মোর স্থান 
চিত্তবৃত্তি হরে শিশু সুন্দর দেখিয়া 
আশীর্বাদ করি ‘ভক্তি হউক’ বলিয়া 
আভিজাত্য আছে বড় মানুষের পুত্র 
নীলাম্বর চক্রবর্ত্তা, তাহার দৌহিত্র । 
আপনেও সব্বগুণে উত্তম পণ্ডিত ৃ 
তাহার কৃষ্ণেতে ভক্তি হইতে উচিত। 


(চেঃ ভাত মধ্য ২৩ঃ ) 


| সেই কালে নিমাই 
' শিশুর সুন্দর রূপে আচার্যের মন আকৃষ্ট 


অদ্বৈত বিশ্বরূপকে গীতা পড়াইয়াছেন 
উলঙ্গ শিশু মাত্র। 


wr 


be 

হইয়াছিল। শিশুকে ভক্ত হইবার জন্য তিনি আশীব্বাদও করিয়াছিলেন । 
সেই শিশু এখন বড় হইয়া উত্তম পণ্ডিত হইয়াছে । অভিজাত অধ্যাপক- 
বংশের ছেলে, তাহার কৃষ্ণে ভক্তি হইয়াছে; অদ্বৈত বলিলেন-_“বড় 
সুখী হইলাম এ কথা শুনিয়া”। অন্যান্য বৈষ্ণবদের -মত অদ্বৈতও 
শুনিবামাত্র একেবারে নিঃসন্দেহ হুইতে পারিলেন না. বলিলেন, 
“যদি সত্যবস্ত হয় তবে এইখানে__সভে আসিবেন এই বামনার স্থানে” । 
অদ্বৈতৈর কথায় তিনটি লক্ষ্য করিবার বিষয়। ১ম, নিমাইয়ের 
উপর কৃষ্ণের অবতারত্ব তখনও অদ্বৈত আরোপ করেন নাই। ২য়, 
নিমাইয়ের কৃষ্ণভক্তির সত্যতা সম্বন্ধে তখনো তিনি সম্পূর্ণ নিঃসন্দিগ্ধ হন 
নাই।. ওয়, বৈষ্ণব সমাজের নেতৃত্বের গৌরব ও গব্ষ অদ্বৈত তখনো 
নিজের মনে পোষণ করিতেছেন__“সভে আসিবেন এই বামনার স্থানে” 
_-কেননা তিনিই ত নেতা । 
বুন্দাবনদাসকে অনুসরণ করিয়াই পরিবর্তনের দ্বিতীয় স্তর আমরা 
প্রথমে বর্ণনা করিতেছি। 
এদিকে নিমাই পণ্ডিত পরম FE হইয়া বিনয়ের পরাকাষ্ঠা 
দেখাইতে লাগিলেন । 
নবদ্বীপের ব্রাহ্মণ বৈষ্ণব সকলেই সেকালে প্রাতে গঙ্গান্নান ও 
তদঙ্গীয় পূজা আহ্নিক করিতেন, প্রথা ছিল। .নিমাইয়ের সঙ্গে. সকল 
বৈষ্ণবেরই প্রাতে গঙ্গার ঘাটে দেখা হয়। প্প্রীবাসাদি দেখিলে ঠাকুর 
নমস্করে__শ্ীত হইয়া ভক্তগণ আশীর্বাদ করে।” নিমাই তখন 
গ্রীবাসাদির আশীর্ব্বাদভাজন,। “আশীর্বাদ শুনিয়া প্রভুর বড় সুখ? 
নিমাই বৈষ্ণবদের বলিলেন__ 
তোমা সভা সেবিলে সে কৃষ্ণ ভক্তিপাই 
এত বলি কারো! পায়ে ধরে সেই ঠাঞি। 
নিজারয়ো বস্ত্র কারো করিয়া যতনে 
ধুতিবস্ত তুলি কারো দেন ত আপনে । 
কুশ গঙ্গামৃত্তিকী কাহারো দেন করে 
সাজি রহি কোনদিন চলে কারে! ঘরে। 
(চৈঃ ভা মধ্য--২ অঃ) 


[ ১২৬] 


নিমাইয়ের আজিকার এই ব্যবহারের সঙ্গে মনেপড়ে কয়েক 
বৎসর আগে গঙ্গার ঘাটে ন্সানার্থী পুরুষ ও বালিকাদের প্রতি তাহার 
অসহনীয় বাল্য উপদ্রব । 


বৈষ্ণবের সেবা প্রভু করিয়া আপনে 
' সাজি বহে, ধুতি বহে, লজ্জা নাহি করে। 


বিগ্ভাবিলাসে অপরিমেয় দান্তিক ছিল যে যুবক, বহু সম্মানিত 
অধ্যাপনা ছিল যার কাধ্য, সেই উদ্ধত পণ্ডিতের পক্ষে গঙ্গার ঘাটে 
সহস্রবিন্মিত দৃষ্টির সম্মুখে এতখানি বিনয় বড় কম কথা নয়। শ্্রীবাসারদি 
নিমাইকে আশীর্ববাদ করিলেন 


কৃষ্ণ ভজিলে সে বাপ সব সত্য হয় 
না ভজিলে কৃষ্ণ, রূপ বিদ্যা কিছু নয়। 
ক. ও ক 
যেন তুমি শাস্ত্রে সব জিনিলে সংসার 
তেন কৃষ্ণ ভজি, কর পাঁষণ্ডী সংহার । 
( চৈঃ ভাঃ, মধ্য_২অঃ ) 
আশীর্ববাদের মধ্যে অস্পষ্টতার কিছুই নাই । কৃষ্ণ ভজিয়া পাষণ্ডী 
সংহার কর। পাষণ্ডীর উপদ্রবে বৈষ্ণবের! তখন অস্থির হইয়া উঠিয়াছেন। 
কৃষ্ণ ভজার সঙ্গে পাষণ্ডী সংহারক একজন নেতার অভাব বৈধবেরা খুব 
বেশী অনুভব করিতেছিলেন। তাহার! নিমাইকে বলিলেন__ 


এই নবদ্বীপে বাপ যত অধ্যাপক 

কৃষ্ণ ভক্তি বাখানিতে সবে হয় বক 

কি সন্ন্যাসী কি তপস্বী কিবা জ্ঞানী যত 
বড় বড় এই নবদ্বীপে আছে কত 

কেহ না বাখানে বাপ কৃষ্ণের কীর্তন 

ন! করুক ব্যাখ্যা আর নিন্দে সৰ্ব্বক্ষণ 
যতেক পাগীষ্ঠ শ্রোতা সেই বাক্য ধরে 
তৃণ জ্ঞান কেহ আমা সবারে না করে 


[ ১২৭7 ॥| 


এখন প্রসন্ন কৃষ্ণ হইল সবারে 
এ পথে প্রবিষ্ট করি দিলেন তোমারে 
তোমা হৈতে হইবেক পাষণ্ডীর ক্ষয় 
মনেতে আমরা ইহা বুবিন্থ নিশ্চয় । * 
(চেঃ ভাঃ, মধ্য_২অঃ ) 


বড় বড় অধ্যাপকেরা কৃষ্ণ ভক্তি ব্যাখ্যা দূরের কথাঁ-“না করুক 
ব্যাখ্যা আর নিন্দে সর্ব্বক্ষণ?। বেঞ্চবের কোন একজন নেতা 
খুঁজিতেছেন, নিমাই পণ্ডিত তাহা ভাল করিয়াই হৃদয়ঙ্গম করিলেন। : 
নিমাই বয়োজ্যেষ্ঠ পুজ্যপাদ বৈষ্ণবদের আশীর্ব্বাদের অতি সুন্দর 
প্রতিউত্তর দিলেন__ ই 
তোমরা যে বোল সেই হইব নিশ্চিত 
কোন ছার হয় পাপ পাষণ্ডীর গণ 
সুখে গিয়া কর কৃষ্ণচন্দ্রের কীর্তন 
তোমা সভা হৈতে হৈবে জগৎ উদ্ধার 
করাইবা তোমরা কৃষ্ণের অবতার 
সেবক করিয়া মোরে সভেই জানিবা 
- এই বর-_ মোরে কভু না পরিহরিবা | 
(চেঃ ভাঃ, মধ্য-_২য় অঃ) 


বিংশ শতাব্দীর গণতন্ধুগে পৃথিবীর যেকোন স্বাধীন দেশের 


ই গণতান্ত্রিক প্রতিষ্ঠানের নির্বাচিত নেতা তাহার অন্ুচরদিগকে, নিমাই, 


যে কথা আজ বলিলেন, তাহা অপেক্ষা উদার ও বড় কথা বলিতে 
পারেন নাই। 

১৫০৯ খৃষ্টাব্দের সম্ভবতঃ মে মাসের কোন এক উজ্জল প্রভাতে, 
গঙ্গার ওপারে তরুবীথির উপর দিয়া রক্তিমচ্ছটায় সূর্য্য যখন নব গরিমায় 
উদিত হইয়া বাঙ্গালীকে ডাকিতেছিল-_জাগ, জাগ, আমি উঠিয়াছি, 
আমি আসিয়াছি_-তখন নবদ্বীপে গঙ্গার ঘাটে নিমাই সেই জবাকুন্ুম 
সঙ্কাশং মহাদ্যুতির দিকে চাহিয়া, পাষণ্ডীপযুঠদস্ত, যবনরাজভীতি- 
সন্ত্রস্ত, বাঙ্গালীর বৈষ্ণব সমাজের নেতৃত্ব মনে মনে গ্রহণ করিয়া বাড়ী 

ফিরিলেন। নিমাই বৈষ্ণবদের বলিলেন-_-১ম, আমি পাষণ্ডী সংহার 
করিব। ২য়, কৃষ্ণের অবতার, তোমরাই আমাকে করাইবা,__“করাইবা 
তোমরা কৃষ্ণের অবতার? । ওয়,,আমি নেতা হইলেও আমাকে সেবক 
করিয়াই জানিবা। কত বড় কথা । ৪র্থ, কেবল দেখিও আমাকে কখনো 
পরিত্যাগ করিও না। 
বৈষ্ণবদের দুঃখের কথা শুনিয়া নিমাইয়ের পরিকর্পনা__ 

পাষণ্ডীর প্রতি ক্রোধ বাড়িল প্রচুর 

সংহারিমু বলি সব, করয়ে হুঙ্কার 

মুঞি সেই মুঞি সেই'_বলে বার বার । 


(চৈঃ ভাঃ, মধ্য__২অঃ) 


“ুঞ্জিসেই মুগ্রিসেই কথাটি অতিশয় গুরুত্বপূর্ণ । পাষণ্ডী সংহারের 
নিমিত্ত নিমাই নিজেকে কৃষ্ণের অবতার বলিয়া উপলব্ধি করিবার এই 
প্রথম চেষ্টা করিতেছেন । 

নিশ্চিন্ত আলস্তে বেকাঁর বসিয়। থাকিবার জন্য যুবক নিমাই 
অধ্যাপকের কাধ্য ছাড়িয়া দেন নাই। তিনি গদাধরকে সঙ্গে লইয়া 
নিজেই সেই “বামনার স্থানে’ গেলেন। সম্ভবতঃ অদ্বৈতৈর অভিপ্রায় 
নিমাই শুনিয়া থাকিবেন। অদ্বৈত তখন কৃষ্ণ অবতরিবার জন্য__“বসিয়া 
করয়ে জল তুলসী সেবন”। তখনকার অদবৈতের বর্ণনা এইরূপ 

মহামন্ত সিংহ যেন করয়ে হুঙ্কার 
ক্রোধ দেখি যেন মহারুদ্র অবতার 

এই মহারুদ্র অবতার নিমাইকে দেখিবামাত্র__ 

পাচ, অর্ঘ্য, আঁচমনী লই সেই ঠাঞি 
চৈতন্য চরণ পূজে আচার্য্য গোসাঞি 
গন্ধ, পুষ্প, বূপ, দীপ চরণ উপরে 
পুনঃ পুনঃ এই শ্লোক পঢ়ি ন্মঙ্করে। 
৬. 
. "(চেঃ ভা মধ্--২ঃ ) 
“নমো ত্রন্মণ্যদেবায় গো ব্রাঙ্গণ হিতাঁয় চ। 


জগদ্ধিতায় কৃষ্ণায় 


[ ১২৯ ] 


গোবিন্দায় নমো নমঃ” ॥ বৈদিক ধৰ্ম্ম রক্ষারই একটা ইঙ্গিৎ আমরা 
পাইতেছি। আর তার জঙ্গে_জগদ্ধিতায় জগতাং হিত সাধকায় নমো 
নমঃ। বৈদিক ধর্ম্মরক্ষাকারী ব্রাহ্মণ এখন জীব উদ্ধার করুন। 
ব্যাপারটা অত্যন্ত গুরুতর অথচ অকস্মাৎ ইহা ঘটিয়া গেল। 
গদাধর বড়ই কুষ্টিত হইয়া পড়িলেন। “জিহ্বা কামড়াইয়া’ আচার্য্যকে 
বলিলেন__“বালকেরে গোসাঞি এমত না জুয়ায়”। অদ্বৈতৈর কাছে 
নিমাই ত বালক মাত্র। আচাৰ্য্য বলিলেন__ . 
গদাধর ! বালক জানিবা কথোদিনে। 
জানিবার জন্য আর বেশী দিন অপেক্ষা করিতে হইবে নাঁ। অদ্বৈত 
ভবিষ্যৎ্দ্রষ্টা । গদাধর তা নহেন। এইখানে উভয়ের পার্থক্য । 
তারপর নিমাই দুইকর জুড়িয়া অদ্বৈতকে নমস্কার করিয়া 
পদধূলি লইলেন ও কহিলেন__ 
“ অনুগ্রহ তুমি মোরে কর মহাশয় 
তোমার আমি সে হেন জানিহ নিশ্চয়। 
ধন্য হইলাম আমি দেখিয়া তোমারে 
তুমি কৃপা করিলে সে কৃষ্ণ নাম স্ফুরে। 
( চৈঃ ভাঃ, মধ্য-_২অঃ ) 
অদ্বৈত বলিলেন__“সভা। হইতে তুমি মোর বড় বিশ্বস্তর”। আরো 
বলিলেন, «সব্র্ব বৈষ্ণবের ইচ্ছা তোমারে দেখিতে_-তোমার সহিত 
কৃষ্ণকীর্তন করিতে”। নিমাই স্বীকার করিয়া ‘চলিলেন নিজ বাসে'। 
ইহার ঠিক পরেই অদ্বৈত নবদ্বীপ ছাড়িয়া শান্তিপুর চলিয়া! গেলেন। 
এই ঘটনার পর হঠাৎ তীর নবদ্বীপ ছাড়ার কারণ, বৃন্দাবনদাস বলেন 
“পরীক্ষিতে চলিলেন , শান্তিপুর বাস”। অদ্বৈতৈর শীন্তিপুর গমন 
নিমাইকে পরীক্ষা করিবার জন্য । ভূতপুরর্ব নেতা পরবর্তী নেতাকে বিনা 
পরীক্ষায় কেবল ধৃপদীপে আরতি করিয়া নেতৃত্ব ছাড়িয়া দেন নাই । 
অদ্ৈতের ইহাও অভিপ্রায়_নিমাই যে বৈষ্ণবসমাজের নেতা হইতে 
যাইতেছেন, আগে কিছুদিন কীর্তন উপলক্ষে তাহাদের সহিত মেলা- 
মেশা করুন। তাহারাও নিমাইকে দেখুক ; নিমাই ও তাহাদের দেখুক। 


ইহা ১৫০৯ খুষ্টান্দের মে মাসের ঘটনা । 
O.P./97—17 

এতবড় গুরুত্বপূর্ণ ঘটনা, অথচ জয়ানন্দ এ সম্বন্ধে কিছুমাত্র 
বাঙনিম্পত্তি করিলেন না, কিছুই লিখিলেন না । 

লোচন বাহা৷ লিখিয়াছেন তাহা বুন্দাবনদাঁসের অনুগামী নয়, 
তবে মূল কথা ঠিকই আছে। নিমাই অদ্বৈতকে. বলিতেছেন__“মোর 
₹ পাদপদ্ম নিজ মস্তকে ধরিয়া ; তুলসী মঞ্জরী দিয়া পৃজিলি কান্দিয়া!” ৷ 
আবাস নিমাইকে জিজ্ঞাসা করিলেন_“তোমার কি ভক্ত এই অদ্বৈত 


আচার্য্য’? নিমাই ক্রোধমুখে বলিলেন__উদ্ধব ও অক্তুর অপেক্ষ। 


অদ্বৈত নুন নহেন। তারপরে বলিলেন_-“ভারতবরষে নাহি আচাৰ্য্য 


সমান” । প্রথম দিনের সাক্ষাতেই নিমাই অদ্বৈতৈর সম্মুখে নাচিতে 
আরম্ভ করিলেন__ 

শ্রীনিবাস ভূজে এক ভূজ আরোপিয়া 

গদাধর রূরে ধরি,বাম কর দিয়া 

নরহরি অঙ্গে প্রভু শ্্রীঅঙ্গ হেলিয়া। 

যেন রাস মহোৎসবে বেটি গোগীগণ । 


লোচন সর্বদাই নদীয়ানাগর ভাব প্রকাশের সুযোগ খুজিয়া 
বেড়ান ; এখানেও তাই। ববন্দাবনদান নরহরির নাম করেন নাই, কুত্রাপি 
নয়। লোচন এখানে নরহরিকে আনয়ন করিলেন | কিন্তু অদ্বৈতের 
সহিত প্রথম দিনের সাক্ষাতেই নিমাইয়ের রাসন্নত্য ইতিহাসসম্মত নয়। 
প্রথম দিনের সাক্ষাতে অদ্বৈত “পাবপ্তীকে গালি দিতে রাঙা ছু লোচন”। 
তার ফলে নিমাই শ্রীবাসের বাড়ী গিয়া গদাপুজা করিলেন 
গদাপুজা কৈল এই দুষ্ট নাশিবারে, 
আমার গদায় সব নাশিব পাষণ্ড । 
চৈঃ মঃ, মধ্য খণ্ড ) 
লোচন গদাপুজার সঙ্গে রাসনৃত্যও জুড়িয়া দিয়াছেন। বৃন্দাবনদাস 


সম্ভবতঃ তাহার মাত! নারায়ণীর মুখে শুনিয়া এই অদ্বৈতমিলন চিত্রটি 
যেরূপ নিপুনতার সহিত জীবস্তভাবে অঙ্কিত করিয়াছেন, লোচন তাহা 
পারেন নাই। 


কবিরা গোস্বামী “তবে অদ্বৈত মিলন” (চেঃ চঃ, আদি_১৭পঃ) 


(চৈঃ মঃ, মধ্য খণ্ড ) * 

বলিয়া শেষ করিয়াছেন। কিন্ত তিনি একটি কথা লিখিয়াছেন যা আর 
কেহ লেখেন।নাই। ইহা শান্তিপুরের ঘটনা । 
কৃষ্ণ অরতারিতে অদ্বৈত প্রতিজ্ঞা করিল 
জল তুলসী দিয়া পুজা করিতে লাগিল । 
হরিদাস করে গোকায় নাম্‌ সংকীর্ত্তন 
কৃষ্ণ অবতীর্ণ হইবেন__এই তার মন। 
দুই জনের ভক্ত্যে- চৈতন্য কৈল অবতার । 
(চেঃ চঃ, অন্ত্য--৩পঃ) 
শুধু অদ্বৈতৈর একার ভক্তিতে নয়, হরিদাসের ভক্তিও গ্রীচৈতন্যকে 
অবতার করিয়াছে। শ্রীবাসের বাড়ীতে হরিদাসকে বর দিবার সময় 
নিমাইয়ের নিজের মুখে আমরা ইহার আরো বিশদ প্রমাণ পাইব। 
আবার আমরা বুন্দাবনদাসকে অনুগমন করিয়া চলিতে আরম্ভ 
করি। অদ্বৈত শান্তিপুর চলিয়া গেলে নিমাই অদ্বৈতৈর কথামত 
নবদ্ধীপের বৈষ্বদের সহিত কীর্তন আর্ত করিলেন-_“কীর্তন করেন 
সবর্ব বৈষ্ণবের সনে”। কীর্তন করিতে গিয়া নিমাইয়ের “আবেশ” হইতে 
লাগিল। আবেশের সময় “কম্প” ও “মুচ্ছা” হয়। সকলের মনে 
ইহাতে “সন্দেহ” আদিল। কেহ বলিল “এ পুরুষ অংশ অবতার” 
কেহ বলে “এ শরীরে কৃষ্ণের বিহার”। নানা রকম কথা নানা জনে 
বলিতে লাগিল। বৈষ্বদের গৃহিনীরা পুরাপুরি স্থির করিলেন, “কৃষ্ণ 
জন্মিলা আপনি”। 
নিমাই গয়া হইতে কিরিবার পথে কানের নাটশালাতে 
দেখিয়াছিলেন__“তমাল শ্যামল এক বালক. সুন্দর” হাসিতে হাসিতে 
তাহাকে আলিঙ্গন করিয়া ‘পালাইল| কোনভিতে” ৷ সেই হইতে আরেশের 
ভাবে তিনি নবদ্বীপ ফিরিয়া প্রায়ই বলিতেন__«পাইয়াও হারাইন্ু জীবন- 
কানাই”। নিমাইয়ের চিত্তে রাধিকাভাবের উদ্ভব, এই ঘটনা হইতেই 
সুত্রপাত হয়। অথচ নবদ্বীপের বৈষ্ণবেরা কেহই তাহাকে রাধিকার 
অবতার করিতে বা দেখিতে চান না । 
এই সময় হইতেই নানা ভাবের আবেশ নিমাইয়ের মধ্যে দেখা 
বাইবে। কাজেই কেবল এক রাধিকার ভাব স্থায়ী হইতে পারে নাই । 


[৮৮১৩৪] 


আর ত ছাড়া অদ্বৈত “যার শক্তি কারণে চৈতন্য অবতার”, তিনি ত 
রাধিকাকে চান নাই । তিনি চাহিয়াছিলেন চক্রধারী কৃষ্ণকে। চক্রের 
প্রয়োজন খুব বেশী ছিল। পাষণ্ডী ও -যবনরাজ ভীতির জন্যই চক্রের 
প্রয়োজন । লোচন পর্য্যন্ত নিমাইকে দিয়! শ্রীবাসের বাড়ীতে কিছুক্ষণ ৷ 
আগে গদ! পুজা করাইলেন। সুতরাং রাধাভাবের বিকাশের পথে 
নবদ্বীপের বৈষ্ণববেষ্টনী নিমাইয়ের পক্ষে অনুকুল ছিলনা । বরং ছিল 
প্রতিকূল । রাধাভাবের বিকাশ নবদ্বীপে হয় নাই, হইতে পারে নাই। 
অদ্বৈত শান্তিপুরেই আছেন, এখনো ফিরেন নাই। নিমাইকে 
তাহার পরীক্ষা চলিতেছে । - সেই সময়ে, অদ্বৈতৈর অন্ুপস্থিতকালে 
নবদ্বীপের বৈষ্ণবের! নিমাইকে বলিলেন-_ Ft 
অনুপাল্য তোমার আমরা সর্বজন 
সভার নায়ক হই করহ কীর্তন। 
পাষণ্ডীর বাক্যে দগ্ধ শরীর সকল 
এ তোমার প্রেমজলে করহ শীতল । 
ন্‌ (চেঃ ভাঃ, মধ্য-_২অঃ) 
বৈঞ্চৱদের অপেক্ষা পাষণ্ডীরাই বেশী নিমাইকে অবতার হইতে 
বাধ্য করিয়াছে। আর দেখা যাইতেছে অদ্বৈতের অপেক্ষা না করিয়াই 
নবদ্বীপের বৈষ্ণবেরা নিমাইকে “নায়ক” হইবার জন্য সনির্বন্ধ অনুরোধ 
করিতেছেন। পাযপ্তীর যন্ত্রনায় বৈধ্বদের একজন নায়কের বড়ই 
প্রয়োজন । 
নিমাই আবেশের ভাবেই আছেন। একদিন গদাধর তান্ুল হস্তে 
উপস্থিত। নিমাই গদাধরকে জিজ্ঞাস করিলেন__-“কোথা কৃষ্ণ আছেন 
শ্যামল গীতবাসা? ? গদাধর বলিল-_কৃষ্ণ সৰ্ব্বদাই তোমার হৃদয়ে ' 
আছেন। ; 
হৃদয়ে আছেন কৃষ্ণ বচন শুনিয়া 
আপন হৃদয় প্রভু চিরে নখ দিয়া । 
4 (চেঃ ভাট, মধ্য-_২আঃ) 
এ আগ অরন্তদ ! ' ইহার তুলনা নাই। যত বড় পাণ্ডিত্যই থাকুক 
না'কেন, মনের এইরূপ অবস্থা লইয়া অধ্যাপকের কাৰ্য্য করা যায় না। 

9. শচীমাতা এঅবস্থা দেখিয়া খুব ভয় পাইয়াছেন__পাইবার কথাও । 
নিমাইয়ের সন্মুখেই তিনি বাহির হন না। শচীমাতা গদাধরকে বলিলেন, 
“বাবা তুমি সব্বদা নিমাইয়ের সঙ্গে থাকিবা” । 

প্রথমে কীর্তন নিমাই নিজের বাড়ীতেই আরম্ভ করিলেন, 
শ্রীবাসের বাড়ীতে নয়। রাত্রিভোর কীর্তন চলিতে লাগিল, “সর্ববনিশা 
যায় যেন যুহুর্তেক প্রায়_প্রভাতে বা কথঞ্চিৎ প্রভু বাহ্য পায়”। অদ্বৈত 
শান্তিপুরে থাকিয়া নিমাইকে যখন পরীক্ষা করিতেছেন, তখন নিমাই তার 

- যুগষুগান্তরব্যাপি ইতিহাসপ্রসিদ্ধ সংকীর্তনের জন্ম দিলেন. নিজগৃহে। 

অদ্বৈত অনুপস্থিত। নিত্যানন্দ রওনা হইয়াছেন, এখনো আসিয়া 
পৌঁছেন নাই। “সর্ধ্ব ভক্তগণ সন্ধ্যা সময় হইলে_ আসিয়া প্রভুর গৃহে 
অল্পে অল্পে মিলে ৷” এই সময় মুকুন্দ কীর্তনের পূর্বের “ভক্তিযোগ সম্মত” 
“যে সব শ্লোক”_ত| পাঠ করিতেন। যুকুন্দের পাঠ শুনিবামাত্রই 
নিমাইয়ের আবেশ হইত। 

ইহার পরে-_-“আরস্তিলা মহাপ্রভু কীর্তন প্রকীশ”। কীর্তন 
সম্ভবতঃ এখন হইতে গ্রীবাসের বাড়ীতে উঠিয়া আসিল। প্রকাশের অর্থ 
তাই। এবং নিমাই খুব জীক করিয়া কীর্তন আরম্ভ করিলেন। প্রকাশ 
অর্থে নগর সংকীর্ত্তন নয়। কেননা কীর্তন এখনো ভ্রমনের স্তরে আসিয়া ' 
পৌছে নাই। বৈষ্ণবেরা বসিয়া বসিয়াই কীর্তন করিতেছেন । তবে খুব 
চীৎকাঁর আরম্ভ করিয়াছেন। রাত্রি ভোর বীর্তনের চীৎকার চলিতেছে । 

ফল ভাল হইল না। একে পাঁষণ্ডীরা বৈঝুবদের উপর বিরক্ত, 
তার উপরে কীর্তনের চীৎকারে সমস্ত রাত্রি ঘুমাইতে না পারিয়া তাহারা 
বারপর নাই চটিয়া গেল। এবং সঙ্গে সঙ্গেই সংবাদ রটিল যে, বৈষ্ণবদের 
ধরিয়া নিবার জন্য যবনরাঁজের নৌকা আসিতেছে । পাষণ্ীরাই “দেয়ানে' 
খবর দিয়া রাজার নৌকা আনাইতেছে। এবং রাজার লোক আসিলে 
সকলের আগে শ্রীবাসকে ধরিয়া বাধিয়া দিবে, এইরূপ মন্ত্রনা করিতেছে। 
কি অধঃপতিত কলুষ পঞ্চিল এই সমাজ চিত্র ! 

পরাধীন জাতির বিভিন্ন অংশের মধ্যে স্বজাতিবিদ্বেষ খুব প্রবল 
থাকে। স্বজাতিবিদ্বেষ না থাকিলে জাতি পরাধীন থাকিতে পারে না। 
এক স্বাধীনতার জন্য সংগ্রাম ব্যাতিরেকে পরাধীন জাতি আর কোনরূপ 


[ ১৩৪ ] 


প্রচেষ্টার মধ্যে এই আত্মঘাতী স্বজাতিবিদ্বেষ হইতে মুক্তিলাভ করিক্কে 
পারে না। | 
পাষণ্ডীরা কর্তনের চীৎকারে “নিদ্রান্তুখ ভঙ্গে ক্রুদ্ধ হইল। কেহ 
বলে “এগুলার হইল কি বাই”। ইহার! ক্ষেপিয়া গিয়াছে। একদিকে 
বিবেচনা করিলে কথাট। মিথ্যা নয়। কেহ বলে “জ্ঞানযোগ এড়িয়া 
বিচার”_অশান্ত্রীয়। পাষণ্ডীদের মধ্যেও পণ্ডিত ছিল। কেহ বলে 
মনে মনে বলিলে কি পুণ্য নাহি হয়। 
বড় করি ডাকিলে কি পুণ্য জনময় ॥ 
(চেঃ ভাই মধ্য-_-২অঃ ) 
তারপর একজন পাষণ্ডী প্রকৃত খবরের কথা প্রকাশ করিল। 
এ ব্যক্তি আমাদের পরিচিত। গ্রীবাসের ঘরবাড়ী ভাঙ্গিয়। গঙ্গায় নিয়া 
ফেলিবার প্রস্তাব প্রথমে ইনিই করেন। এবং অপর পাষণ্ডীর| নিবের্বাধের 
মত তখন ইহার কথায় কান দেয় নাই। ইনিই খবর দিলেন 
আরে ভাই পড়িল প্রমাদ। 
এবাসের বাদে হইল দেশের উৎসাদ ॥ 
আজি মুই দেয়ানে শুনিল সব কথা । 
রাজার আঙ্ঞায় ছুই নাও আইসে এথা ॥ 
শুনিলেক নদীয়ায় কীর্তন বিশেষ । 
ধরিয়। নিবারে হৈল রাজার আদেশ ॥ 
যেতে দিগে পালাইব শ্রীবাস পণ্ডিত । 
আমা সভা লইয়া-সবর্বনাশ উপস্থিত ॥ 
তখনে বলিল মুই হইয়া মুখর । 
শ্রীবাসের ঘর ফেলি গঙ্গার ভিতর ॥ 
“তখনে না কৈলে ইহা পরিহাস জ্ঞানে । 
সর্বনাশ হয় এবে দেখ বিদ্যমানে ॥ 

(চেঃ ভা মধ্য--২তঃ ) 
পাষণ্ডীদের মধ্যে এ ব্যক্তি শুধু মুখর নয়--ভয়ও ইহার সবচেয়ে 
বেশী। যারা স্বভাবতঃ ভীরু তারাই সাধারণতঃ যড়যপ্তকারী হইয়া 
থাকে। পাষপ্তীরা অত্যাচারী--ভীরু-বড়যনত্রকারী ৷ আর একজন 


[ ১৩৫ ] 
পাষণ্ডী একটু শান্তিপ্রিয়। তিনি কোন ঝঞ্চাট পোহাইতে চান না। এই 
শ্রেণীর কাপুরুষেরাই আবার স্বদেশ ও স্বজাতিদ্রোহী বেশী হইয়া থাকে । 
সাধারণতঃ ইহারা অপেক্ষাকৃত অর্থশালী লোক । ইনি বলিলেন 
আমরা সভের কোন দায়। 
ভ্রীবাসে বাঁধি দিব যেবা আসি চায় ॥ ॥ 
এই মত কথা হইল নগরে নগরে । 
রাজ নৌকা আসে বৈষ্ণব ধরিবারে ॥ 
ৃ (চেঃ ভাঃ, মধ্য-__২অঃ) 
নিমাইয়ের কীর্তন প্রকাশের প্রথম ফল “রাজনৌকা আইসে 
বৈষ্ণৱ ধরিবারে”। বৈষ্ণবেরা বড় কেহই বেশী সাহসী দেখা যায় না। 
বখতিয়ার খিলজী হইতে তিনশ বৎসরের যবনরাজভীতি নবদ্বীপবাসীর 
অস্থিমজ্জার প্রবেশ করিয়াছে । সকলেই গোবিন্দ স্মরণ করিয়া ভয় 
নিবারিল__এই মাত্র। শ্রীবাসের স্পষ্টই “যবনের রাজ্য দেখি মনে হৈল 
ভয়”। বৈষ্চবের! যে খুব ভয় পাইয়াছে, নিমাই তাহ! স্পষ্ট বুঝিতে 
পারিলেন। রাজভয়েভীত নবদ্বীপবাঁনীর মধ্যে সেদিন একমাত্র নিভীঁক 
পুরুষসিংহ নিমাই পণ্ডিত। ৃ 
_. কীর্তনে নিমাইয়ের আবেশ দেখিয়া বৈধবেরা যে যাহাই মনে 
করিয়া থাকুন না কেন, সে সকল অপ্রাকৃতের ব্যাপার । কিন্তু প্রাকৃতের 
এই উপস্থিত বিষম সঙ্কটে তাহারা এখনো নিমাইয়ের উপর সম্পূর্ণ 
নির্ভর করিতে পারিতেছেন ন|। নতুবা স্বয়ং কৃষ্ণ অবতার হইয়া তাহাদের 
নেতৃত্ব করিতেছেন-__-তবে তাহার! ভীত হইবেন কেন? বৃন্দারনদাঁস 
বলিতেছেন, এবং ঠিকই বলিতেছেন, যে-_প্রভু যে স্বয়ং অবতীর্ণ হইয়াছেন, 
বৈষ্ণবেরা তখনও তাহা! সম্পূর্ণ বিশ্বাস করিয়া! উঠিতে পারেন নাই। 
প্রভু অবতীর্ণ নাহি জানে ভক্তগণ 
জানাইতে আরন্তিলা গ্রীশচী নন্দন ॥ 
(চৈঃ ভাঃ মধ্য-_২অঃ) 
খুব সত্যিকথা। অবতারের প্রকাশও ক্রমশঃ হইয়া থাকে। 
একদিনে অবতার হওয়া যায় না। অবতার হওয়ার পরে শ্ত্রীবাসের 
বাড়ীতে নিমাই একদিন নিজেই অদ্বৈতকে বলিলেন__প্যখন আমার নাহি 


[ ১৩৬ ] 


হয় অবতার_-আমারে আনিতে শ্রম করিলা অপার” (চেঃ ভাঃ, 
মধ্য_১০অঃ ) ৷ 
নিমাই এইবার পাবপণ্ী ও যবনরাজ ভয়ে মুহামান নবদ্বীপের 
বৈষ্চবদিগকে তাহার অবতারত্ব জানাইতে আরম্ভ করিলেন। তাহার 
নেতৃত্বের যোগ্যতার পরিচয় দিবার জন্য উঠিয়া দাড়াইলেন। 
সমস্ত নবদ্বীপব্যাপি এই বিষম ভয়ের মধ্যে তিনি কি করিলেন ? 
নির্ভয়ে বেড়ায় মহাপ্রভু বিশ্বস্তর 
সৰ্ব্বাঙ্গে লেপিয়াছেন সুগন্ধি চন্দন । 
স্কন্ধে উপবীত শোভে মনোহর রূপ 
দিব্যবস্ত্র পরিধান, অধরে তান্ুল 
কৌতুকে কৌতুকে গেলা ভাগীরথী কুল । 
(চেঃ ভাঃ, মধ্য-_২অঃ) 
পাষণ্ডীর৷ নিমাইকে এইরূপ নির্ভয়ে বেড়াইতে দেখিয়| অতিশয় 
বিমর্ষ হইয়া পড়িল। কেননা ধরিয়া নিবার জন্য রাজার নৌকা 
আসিতেছে__তবু ভয় পায় না, কি আশ্চর্য্য ! “এত ভয় শুনিয়াও ভয় 
নাহি পায়-_রাঁজার কুমার যেন নগরে বেড়ায় ৷” 
আর এক পাষণ্ডী এই বলিয়া আশ্বাস দিলেন যে, নিমাইয়ের 
নির্ভীকত একট! ছলনা মাত্র__“ঘত দেখ এসব পালাবার পাক” । 
এদিকে ভীত বৈষ্চব সমাজের উদীয়মান নেতা, চলিতে চলিতে 
. গঙ্গাতীরে আসিলেন__ 
& নির্ভয়ে চাহেন চারিদিকে বিশ্বস্তর 
গঙ্গার সুন্দর স্রোত পুলিন সুন্দর । 


সেখানে একটি দৃশ্য দেখিলেন__ 

১ গরু এক যুথ দেখে পুলিনেতে চরে 
হাম্বা রব করি আইসে জল খাইবারে। 
উৰ্দ পুচ্ছ করি কেহ চতুর্দিগে ধায় 
কেহ যুঝে, কেহ শোয়, কেহ জল খায়। 


2 0 
(চেঃ ভাঃ, মধ্য--২অঃ ) 

কোন বিশেষ দৃশ্যে বা শব্দে নিমাইয়ের আবেশ হয়। গঙ্গাপুলিনে' 
যমুনাপুলিন মনে হইতে পারে। বৃন্দাবনের ধেন্নু চড়ার কথাও সহজেই 
মনে হইতে পারে । কেননা এই দৃশ্য দেখিয়াই তিনি ভাবাবেশে উন্মত্ত 
হইয়া হুঙ্কার দিলেন__ ] 
দেখিয়া গর্জয়ে প্রভু করয়ে হুঙ্কার 
“মুগ্রি সেই মুঞি সেই” বোলে বার বার । 
(চেঃ ভাঃ, মধ্য_২অঃ ) 
“মুঞ্জি সেই”_অর্থ কি? বৈষ্ণবেরা যাহাকে চাহিতেছে, আমি 
সেই। অদ্বৈত শান্তিপুরে থাকিয়া আমাকে পরীক্ষা করিতেছে, সম্পূর্ণ 
বিশ্বাস করিতেছে না, কিন্তু আমি সেই। অদ্বৈত ও বৈষণবেরা যদি 
কৃষ্ণকেই চায়, তবে তাহারা জানুক__-আমিই সেই কৃষ্ণ_“মুঞি সেই”। 
এই আবেশের ভাবেই তিনি গঙ্গাতীর হইতে সোজা শ্রীবাসের 
বাড়ীতে গেলেন। গ্রীবাস তখন ঘরে দুয়ার দিয়া “নুসিংহ” পুজা 
করিতেছিলেন। আবিষ্ট নিমাই__ j 
এই মতে ধ্যায়া গেল শ্রীবাসের ঘরে . 
“কি করিস শ্রীবাদিয়।” বোলে অহঙ্কারে 
নুসিংহ পুভয়ে শ্রীনিবাস যেই ঘরে 
পুনঃ পুনঃ লাথি মারে তাহার দুয়ারে 
“কাহারে বা গুজিস করিস কার ধ্যান 
যাহারে পুজিস,_তীরে দেখ বিদ্যমান । 
(চেঃ ভা মধ্য--২অঃ ) 
কয়েকদিন আগে মাত্র এই শ্রীবাসের সাজি ধুতি .তিনি বহন 
করিয়াছেন পায়ের বুলি লইয়াছেন। পরম আশ্চর্য্য ঘটন।! 
শ্রীবাস দেখিলেন নিমাই বীরাসনে বসিয়া আছেন-_“চতুভূজ শঙ্খ- 
চত্র-গদা-পন্মধর”। ভ্রীবান স্তব্ধ! নিমাই অভিযোগ করিলেন যে 
আমাকে বৈকুণ্ঠ হইতে আনিয়া অর্থাৎ অবতার করিয়া তুমি আছ নিশ্চিন্তে, 
আর নাটা অর্থাৎ অদ্বৈত আছেন শীন্তিপুরে । এ ভাল নয়। আমি দুষ্ট 
বিনাশ করিব, তোমার কোন চিন্তা নাই, আমার স্তব পড়। শ্রীবাস স্তব 
পড়িলেন_- 
O.P./97—18 

নৌমীড্য তেহব ভ্রবপুবে তড়িদন্বরায় 
গুপ্রাবতংস পরিপিচ্ছল সন্মুখায়'। 
বশ্তঅজে কবল-বেত্র-বিষাণ-বেণু 
লক্ষশ্রিয়ে মৃদুপদে পশুপাঙ্গ জায়। 


শ্রীবাসের স্তব পাঠ হইয়। গেলে নিমাই আসল কথ। পাঁড়িলেন। 
অরে, শ্রীনিবাস কিছু মনে ভয় পাও 
শুনি তোম! ধরিতে আইসে রাজনাও ? 
(চেঃ ভাঃ, মধ্য--২অঃ ) 
তারপরে দুইটি কথ! বলিলেন__ ve 
মুঞি যদি বোলাঙ সেই রাজার শরীরে । 
তবে সে বলিব সেহ ধরিবার তরে'। k 
j (চেঃ ভাঃ৷ মধ্য--২অঃ ) 
আর যদি “দ্বতন্্” হইয়া অর্থাৎ আমার ইচ্ছার বিরুদ্ধে ধরিতে 
পাঠায় তবে__ 
মুঞি গিয়া সৰ্ব্ব আগে নৌকায় চড়িমু 
এই মত গিয়া রাজগোচর হইমু। ও : 
(চেঃ ভা মধ্য-_২অঃ) 
অপ্রাকৃতে এবং প্রাকৃতে, এ ছুই স্তরেই নেতা কি করিবেন ভা 
শ্রীবাসকে স্পষ্ট খুলিয়া বলিলেন। শিরদার ত. সরদার__“মুগ্রি গিয়া 
সর্ব আগে নৌকায় চড়িমু”। নেত পলায়ন করিবেন না। রাঁজদ্বারে 
সফলের আগে গিয়া মাথা উচু করিয়া দাড়াইবেন। অদ্বৈতের পরীক্ষায় 
নিমাই সগৌরবে উত্তীর্ণ হইলেন। প্রীবাসের বিশ্বাস জন্মাইবার জন্য 
তখনি তিনি তাহার ভ্রাতুস্থৃতা নারায়গীকে কৃষ্ণ বলিয়া! 
নারায়ণী হা কৃষ্ণ বলিয়া কাদিল। শ্রীগৌরাঙ্গ চান্দ 
ও আজ্ঞাকৈল নারায়ণী কৃষ্ণ বলি কান্দ 
চারি বৎসরের সেই উন্নত চরিত 


হা কৃষ্ণ বলিয়া মাত্র পড়িল ভূমিত৷ 


কাদিতে বলিলেন। 


(চেঃ ভাই মধ্য-_২পঃ) 


বৃন্বাবনদাস লিখিয়াছেন, তখন তী'র মাতা নারায়ণী মাত্র ৪ বৎসরের 

বালিকা ৷ বুন্দাবনদাসকে যাহা বলা হইয়াছে তাহাই লিবিয়াছেন। 
এই প্রথমদিন নিমাই নারায়পরীকে ভোজনাবশেষ দেন নাই। ইহার পরে__ 
বেশী পরে নয়__দিবেন। সুতরাং বৃন্দাবনদাস লিখিয়াছেন__ 
ৰ অগ্াপিহ বৈষ্ণব মণ্ডলে যার ধ্বনি 
চৈতন্যের অবশেষ পাত্র নারায়নী। 
(চৈ ভাঃ মধ্য--২পঃ) 
তারপরে নিমাইয়ের আবেশের ভাব চলিয়া গেল। “বানা পাই 
বিশ্বন্তর লজ্জিত আন্তর।”৮ লক্ষ্য করিবার বিষয়, সুস্থ অবস্থায় আবেশের 
অবস্থার জন্য তিনি সর্বদাই লজ্জিত হইতেন। শ্রীবাসকে সতর্ক করিয়া 
গেলেন “না কহিও এসব কথা কাহারো গোচর”। 
নিমাইয়ের আবেশের ভাব তাহার মনে ও বাহিরের কাধ্যতায় সত্যি 
“ঘটনা-_বাস্তব অবস্থা । ইহা তিনি নেতৃত্বের কার্যে প্রয়োগ করিতে 
আরম্ভ করিলেন। এই সময় “বৎসরেক কীর্তন” তিনি করিয়াছিলেন । 
হিসাবমত ৯ মাস কিংবা ১০ মাস দেখিতে পাই । পাষণ্ড বা রাজ ভয়ে 
কীর্তন বন্ধ করেন নাই । 
বৈষ্ণব ধরিতে রাজার নৌকা আসিয়া এখনো পৌছিল না। 
ইতিমধ্যে নিমাইয়ের একদিন অক্রুরের আবেশ হইল। অক্রুরভাবে 
ভাবিত হইয়। বলিলেন__এমথুরায় চল নন্দ, রামকৃষ্ণ লইয়া*। তার পরে 
আবার একদিন বরাহভাবের শ্লোক শুনি_-“গজ্জিয়া মুরারি ঘরে চলিলা 
আপনি”। যুরারির বাড়ী গিয়৷ নিমাই শুকরমুণ্তি হইলেন। চারি খুর 
প্রকাশ হইল। তিনি দাতে করিয়া গাড়, ৮9 ৷ যুরারি দেখিয়া 
স্তব্ধ হইল! ! হইবার কথাই । 
বরাহ আকার প্রভু হইলা সেইক্ষণে 
স্বান্ভাবে গাড়, প্রভু তুলিলা দশনে 
গর্জে যজ্ঞবরাহ প্রকাশে খুর চারি 
: প্রভু বোলে মোর স্তুতি বোলহ মুরারি। 
ৃ (চৈ ভাই মধ্য-_৩অঃ) 
বরাহ একটা ঈশ্বরের অবতার। নিমাই ঈশ্বর, সুতরাং এক 
অবতারে তিনি নিঃশেষিত হইতে পারেন না। সকল অবতারেই তাহার 

আত্মপ্রকাশ সন্তব। বরাহ অবতার দেখাইবার আরো! একটা অভিপ্রায় 
আছে। পূর্বে বরাহ মূত্তিতে তিনি পৃথিবী উদ্ধার করিয়াছিলেন । আসল 
কথা পৃথিবী উদ্ধার। “আমি সে করিনু পুরের্ব পৃথিবী উদ্ধার ৷? এবারেও 
তাই হইবে। অবতারের আকৃতি এবার ভিন্ন হইলেও উদ্দেশ্য এক | 
“ভক্ত জন রাখি দুষ্ট করিমু সংহার।” জীব উদ্ধারের পরিকল্পনায় ছুষ্টের 
সংহারও তাহার অন্তভুক্ত। উদ্ধারের জন্য সংহারেরও প্রয়োজন স্বীকৃত 
হইল। সংহারও অবতারের একটা দান । | 
প্রীবাসকে ‘নৃসিংহ’, আর মুরারিকে 'বরাহ' মু্তি দেখাইবার পর_ 
পাঁষণ্ডীরে আর কেহ ভয় নাহি করে 
হাটে ঘাটে সভে কৃষ্ণ গায় উচৈঃম্বরে ৷ 
( চৈঃ ভা মধ্য_৩অঃ ) 
নিমাইয়ের উদ্দেশ্য সাধিত হইল। বিন! উদ্দেশ্যে তিনি নৃসিংহ 
আর বরাহ অবতার দেখান নাই । কিংবা চারিটি খুর প্রকাশ করেন নাই। 
এইবার বৃন্দাবনদাস নিত্যানন্দ আগমনের কথা লিখিতেছেন। এ 
সকল কথা তিনি শ্রীপাদ নিত্যানন্দের নিজ মুখে শুনিয়াই লিখিয়াছেন। 
স্থতরাং তিনি ঠিক কথাই লিখিয়াছেন। ইহা অপর চরিত লেখকদের 
অপেক্ষা বেশী নির্ভরযোগ্য | 
রাঢ়দেশে একচাক! নামে একটি গ্রাম আছে। সেই গ্রামে 
, নিত্যানন্দ জন্মিলেন। পিতার নাম হাড়াই ওঝা, মাতার নাম পদ্মাবতী । 
ইহার! রাটীশ্রেনীর ব্রাহ্মণ । কথিত আছে ১২ বংসর বয়সে তিনি 
গৃহত্যাগ করিয়া এক সন্নাসীর সঙ্গে ভারতভ্রমণে বহির্গত হইয়াছিলেন। 
একাদিক্রমে ২০ বৎসর পর্ধযটকরূপে ভারতের সবর্ব তীর্থ ভ্রমণ করিয়া, 
৩২ বংসর বয়সে নবদ্বীপ আসিয়া এখন বৈষ্ণবসমাজের উদীয়মান নেতা 
নিমাইয়ের সহিত মিলিত হইলেন। এখন নিমাইয়ের বয়স ২৪ বৎসর 
আরম্ভ হইয়াছে। সুতরাং নিমাই অপেক্ষা নিত্যানন্দ বয়সে ৮ বৎসরের 
বড়। তীৰ্থভ্ৰমণ কালে নিত্যানন্দ বৌদ্ধদের আলয়েও গিয়াছিলেন। 
মাধবেন্দপুরীর সহিতও তাহার ঘনিষ্ঠতা হইয়াছিল। “্মাধবেন্দর নিত্যানন্দে 
ছাড়িতে না পারে। নিরবধি নিত্যানন্দ সংহতি বিহরে।” মাধবেন্দ 
নিত্যানন্দকে বন্ধুর মত দেখিতেন, আর নিত্যানন্দ মাধবেন্্রকে গুরুর 

মত দেখিতেন। মাধবেন্দরের বান্ধব বা শিষ্য নিত্যানন্দ যে নবদ্বীপের 
বৈষ্ণবসমাজে ‘আসা মাত্রই একজন অন্তরঙ্গ বলিয়া গৃহীত হইবেন, 
ইহা খুবই স্বাভাবিক । কেননা-_“গৌরচন্দ্র ইহা কহিয়াছেন বার বার। 


ভক্তিরসে আদি মাধবেন্দ্র সূত্রধার ৷” অদ্বৈত আচাৰ্য্যও মাধবেন্দ্রের শিষ্য ! 


দেখিতেছি মাধবেন্দ্রই যোগস্থত্ৰ । 

নবদ্বীপে যখন গৌরচন্দ্র প্রকাশ হইলেন, নিত্যানন্দ তখন বৃন্দাবনে_ 
«এইমত বৃন্দাবনে বৈসে নিত্যানন্দ । নবদ্বীপে প্রকাশ হইলা গৌরচন্দ্র !” 
এই প্রকাশের কথা শুনিয়া তিনি বৃন্দাবন হইতে নবদ্বীপে চলিয়া 
আসনিলেন। আসিয়। নন্দন আঁচার্য্যের ঘরে রহিলেন। সোজা নিমাইয়ের 
বাড়ীতে আসিলেন না ॥ 

খুব সম্কটকাল। নিমাইয়ের “বৈষ্ণব আন্দোলন’, ইতিহাসের পথে . 
পা বাড়াইতে গিয়া যেন কাহার জন্য অপেক্ষা করিতেছে । নিমাই এখন 
«আবেশের” ভাবে “অবতার” হইয়া এঁখর্য্য প্রকাশ করিতেছেন 
বৈষ্ণবদের বাড়ী বাড়ী গিয়া অবতারত্ব দেখাইয়া! সাহসভরসা দিতেছেন। 
কেননা পাষণ্ডী ও যবনরাজ ভয় যুগপৎ এই নূতন আন্দোলনকে পিষিয়া 
মারিবার জন্য দুইটি, বজের মত উদ্ত হইয়াছে। যুবক নিমাই এই 
আন্দোলনের নেতা । ? 

“আইস আমার সঙ্গে সবে দেখি গিয়া”__এই কথা বলিয়া, নিমাই 
সঙ্গীদের লইয়! নিত্যানন্দকে দেখিবার জন্য নন্দন আচারের বাড়ী 
আঁগিলেন। আসিয়া দেখিলেন_-“যেন কোটী স্র্য্যসম”--‘অলক্ষিত 
আবেশ,”_কিছু বুঝা যায় না, “ধ্যানন্থে পরিপূর্ণ সর্বদাই হাসিতে-. 
ছেন”,_নিমাই বুঝিলেন_“মহাভক্তিযোগ”,__বুঝিয়া “গণ সহ বিশ্বস্তর 
হৈলা নমস্কার” । 

নিত্যানন্দ সন্মুখে রহিলা বিশ্বস্তর 

. চিনিলেন নিত্যানন্দ আপন ঈশ্বর 
হরিষে স্তম্ভিত হৈলা নিত্যানন্দ রায় 
একদৃষ্টি হই বিশ্বম্তর রূপ চায় 
রসনায় লেহে যেন দরশনে পান 
ভুজে যেন আলিঙ্গন, নাসিকায় আণ 

এইমত নিত্যানন্দ হইলা স্তম্ভিত, 
না বোলে না করে কিছু সভেই বিস্মিত। 
এড (চেঃ ভাঃ, মধ্য-__৪অঃ) 
প্রথম মিলনেই দেখিতে পাই দুইজনেই স্তন্ধ। একটা বিস্মিত ও 
স্তম্ভিত ভাব। -বড় সুন্দর বর্ণন। বৃন্দাবনদাস করিয়াছেন। যে প্রবল 
ঝটিকা কিছুপরে বাংলার আকাশ ভেদিয়া উৎকল, দ্রাবিড়, মথুরা ও 
বৃন্দাবনে ছড়াইয়া পড়িবে, এই স্তব্ধতা তাহারি পূর্ব্বাভাষ। 
আবাটী পূর্ণিমার আগের দিন নিত্যানন্দ আসিয়াছেন। ইহা! 
১৫০৯ খৃষ্টাব্দের জুনের শেষ কিংবা জুলাইয়ের প্রথমে হইবে । নিমাই 
নিত্যানন্দকে বলিলেন__“কালি হৈব পৌর্ণসাসী ব্যাসের পুজন”__অতএব 
: “ব্যাসপুজা তোমার হৈব কোন ঠাঞি” ? নিত্যানন্দ প্রীবাসকে দেখাইয়া 
বলিলেন_ব্যাসপূজা এই মোর বামনার ঘর”। প্রীবাস বলিলেন 
“সর্ব ঘরেই আমার বস্তু-মুগ্-যন্ঞস্ুত্র-ঘৃত-গুয়া-পান” কেবল পদ্ধতি 
পুস্তক’ খানা “মাগিয়া আনিব’ । ' 
নিমাই সকলকে লইয়া তখনই শ্রীবাসের বাড়ীতে আসিলেন। 
নিমাইয়ের আবেশ হইল। বলরামভাবে তিনি “্খট্টার উপর” উঠিয়া! 
বসিলেন। এই বলরামভাব নিত্যানন্দকে প্রকাশ করিবার জন্য। 
বিনা উদ্দেশ্যে কোন অবতারের ভাব তিনি প্রকাশ করেন নাই। 
মহামত্ত হৈলা প্ৰভু বলরাম ভাবে 
মদ আন, মদ আন, বলি ঘন ডাকে। 
বারুণী বারুণী প্রভু ডাকে মত্ত হৈয়া । 


(চেঃ ভাঃ, মধ্য--৫তঃ) 


কেহ বুঝিতে পারে না, এ উহার মুখের দিকে তাকায় “সবার. বদন 


সবে চায়”। শেষে সকলে যুকুতি করিয়া__ 
ঘট ভরি গঙ্গাজল সবে দিল নিয়া 
সত্য যেন কাদন্বরী পিয়ে হেন জ্ঞান । 


(চেঃ ভাঃ, মধ্য_-৫আঃ ) 
‘বাট দেহ মোরে হল মুষল 
_নিমাই হাত পাতিয়া নিলেন। 


তারপর নিত্যানন্দকে বলিলেন__« 
সত্বর”। নিত্যানন্দ হাত বাড়াইয়া দিলেন 

কর দেখে কেহ আর কিছুই না দেখে 
কেহ বা দেখিল হল মূষল প্রত্যন্ষে। 
(চৈঃ ভাঃ, মধ্য__৫অঃ) 
‘হল মূল" । কেহ দেখিল, আবার কেহ দেখিল নাঁ। সব্র্বকাঁলেই 
ইহা! কেহ দেখে, কেহ দেখে না। নিমাইয়ের আবেশের ভাব কাটিয়া 
গেলে জিজ্ঞাসা করিলেন__“কি চাঞ্চল্য করিলাঙ” ? ভক্ত সব বলে-_“কিছু 
উপাধিক নহে” ।. নিমাইয়ের আবেশের ভাবে চাঞ্চল্য প্রকাশে ক্রমে 
তাহারা অভ্যস্ত হইয়৷ পড়িতেছেন। আবেশ ছুটিয়া গেলে নিমাই প্রত্যেক- 
বারই জিজ্ঞাসা করেন যে, তিনি কি চাঞ্চল্য’ করিলেন । আবেশকালের 
চাঞ্চল্যের কথা, স্বাভাবিক জ্ঞান ফিরিয়া আসিলে নিমাইয়ের কিছুমাত্র 
মনে থাকে না। মগ্ন চৈতন্তের অবস্থার ক্রিয়াকলাপ, পূর্ণ চৈতন্যের 
অবস্থায় সকলেরই বিস্মরণ. হয়। আবেশে যাহা ঘটিতেছে তাহা কিছুই 
অলৌকিক নয়, কিছুই ভেন্ধী নয়।, সমস্তই লৌকিক, সমস্তই সত্য, 
সমস্তই মনোবিজ্ঞানসম্মত ঘটন৷ ৷ 
সেদিনের মত নিমাই ‘গেলা নিজবাসে"। এদিকে রাত্রে নিত্যানন্দ 
‘হুঙ্কার করিয়া, নিজ দণ্ড কমণ্ডলু ফেলিল ভার্দিয়া”। পরের দিন 
নিমাইয়ের সঙ্গে গঙ্গাস্নান করিতে গিয়া নিত্যানন্দ “কুভ্তীর দেখিয়া তারে 
ধরিবারে যায়”। নিত্যানন্দ অবধৃত, অর্থ_সর্ব্ব সংস্কার মুক্ত,_অথচ 
খেয়ালী" মানু । ব্যাসপুজা আরম্ভ হইল। নিত্যানন্দ বিধিমত মন্ত্র 
পড়েন না, আর ব্যাসদেবকে মাল্য দিয়াও নমস্কার করেন না। শ্রীবাস 
নিমাইকে বলিলেন__“না! পুজেন ব্যাস এই শ্রীপাদ তোমার”। নিমাই 
নিত্যানন্দকে বলিলেন__“মালা দিয়া কর ঝাট ব্যাসের পুজন”। 
নিত্যানন্দ সে কথা না শুনিয়া নিমাইয়ের মাথাতেই মালা তুলিয়া দিলেন । 
নিমাইয়ের “টাচর চিকুরে মালা অতিশয় শোভা পাইতে লাগিল। 
নিমাইয়েরও তখন আবেশ হইল- 
ছয়ভূজ বিশ্বস্তর হইল! তৎকাল 
পিস মূষল । 
(চৈঃ ভাঃ, মধ্য_৫অঃ ) 
যড়ভুজ দেখি মৃচ্ছা' পাইল নিতাই ৷ 

নিমাই পার্ধদ অবতারের মধ্যে -নিত্যানন্দকেই প্রথম বলরামের 
অবতার করিয়। নিজের কৃষ্ণ অবতারের সহিত সঙ্গতি রক্ষা করিলেন । 
বুন্নাবন্দাস অপেক্ষা জয়ানন্দ নিয়শ্রেণগীর কারিগর । তাহার 
বর্ণনা ভাল ফুটে নাই। নিত্যানন্দের বর্ণনা__“বৃর্ণিত লোচন বারুণী মদে 
মত্ত্”। নিত্যানন্দকে বিশ্বরূপ বলিয়া নবদ্বীপের লোকের ভ্রম হইল। 
নিমাই নিত্যানন্দকে বলিলেন-_“তুমি বিশ্বরূপ ইহা বোলে সব্বলোকে” 
“বড় দুঃখ পান মায়ে বিশ্বরূপ শোকে”_-অতএব তুমি আমার মায়ের সঙ্গে 
“বাট কর পরিচয়”। নিত্যানন্দ নিমাইয়ের বাড়ী আসিলেন। শচীমাতা 
নিত্যানন্দকে বলিলেন, “হা পুতির পুত মোর নিমাই নিতাই_-বজ্ঞমুত্র 
ধরিঞা কর তুমি বিভা ।” তারপর জয়ানন্দের নিমাইও নিত্যানন্দকে 
বড়ভুজ দেখাইলেন-_-“তবে গোরচন্দ্র প্রভু যড়ভুজ হইল” । জয়ানন্দ এই 
বড়ভুজের কোন বিশ্লেষণ করিলেন না। বড়ভূজ শুধু ছয়খান! হাত নয়। 
ভিন্ন রকমের অনেক তন্বকথা এর মধ্যে আছে। সকল বড়ভূজের 
* এক অর্থ নয়। 
লোচনের বর্ণনাও বৃন্দাবনদাসের অনেক নীচে। লোচন 
লিখিয়াছেন, নিত্যানন্দের “অঙ্গের সৌরভে যত কুলবধূগণ--কুলবধূ মদ 
তারা ছাড়িল তখন” । কুলবধূদের এই কল্পিত নির্লজ্রতা বর্ণনা করা 
লোচনের একটি মুদ্রাদোষ । নিত্যানন্দকে পাইয়া! নিমাই বলিলেন 
“তাড়িমু পতিত পন্দু জড় আদি অন্ত” । বৃন্দাবনদাসও নিত্যানন্দ সম্বন্ধে 
লিখিয়াছেন_-“বণিক অধম মূর্খ যে করিল পার”। লোচন ও বৃন্দাবন- 
দাস এক্ষেত্রে উভয়েই একমত ৷ 
লোচনের নিমাইও নিতাইকে শচীমাতার নিকট আনিয়া বলিলেন 
ইহাকে “নিজ পুত বলিয়া জানিবে। আমারে অধিক করি ইহাকে 
পালিবে।” শচীমাতা পুত্রভাবে নিতাইকে কোলে করিলেন। নিতাই 
শচীমাতাকে বলিলেন__-“তোর পুত্ৰ বটো মুঞি জানিহ নিশ্চয়ে”। 
তারপরে ড়ভুজ__ 


বড়তুজ শরীর প্রভু দেখাইল আগে 
চতুহু্জ হৈয়া, ছুই ভুজ হৈলা পাছে। 

এক অঙ্গে তিন অবতার দেখাইলা, 
রাম, কৃষ্ণ গৌরাঙ্গ দেখিল দিব্য তন্তু 
পশ্চাতে দেখিল নবকিশোর রাধা কান্ুু। 
(চেঃ মঃ, মধ্য খণ্ড) 
লোচন এই যড়ভুজকে যতদুর সম্ভব জটিল করিয়া তুলিলেন। 
ইহ! বুন্দাবনদাসের অনুগামী নয়। কবিরাজ গোস্বামীর অনুগামী. 
বলিয়া মনে হয়। 
কবিরাজ গোস্বামী এই ষড়ভূজের কথা এই প্রসঙ্গে লিখিয়াছেন__ 
প্রথমে ষড়ভূজ তারে ( নিত্যানন্দকে ) দেখাইলা ঈশ্বর 
শঙ্খ চক্র গদা পদ্ম শাঙ্গ” বেণুধর 
পাহেঞ্টীতৃভূজ হৈল| তিন অঙ্গে বক্র 
ছুই হস্তে বেণু বাজায়, ছুই হস্তে চক্র 
তবেত দ্বিভূজ কেবল বংশীবদন। 
(চেঃ চঃ, আদি-__১৭পঃ ) 
ব্যাখ্যাচ্ছলে অন্তর কবিরাজ গোস্বামী লিখিয়াছেন__ 
স্বরূপ বিগ্রহ কৃষ্ণের কেবল দ্বিভূজ 
নারায়ণ রূপে সেই তনু চতুভূজি। 
(চেঃ চঃ; আদি-__€৫পঃ) 


কবিরাজ গোস্বামীও বৃন্দাবনদাসকে অনুসরণ করিলেন না। তা 
না করুন। প্রত্যেক কবির কল্পনাই স্বাধীন ও স্বতন্ত্র । কিন্তু এক্ষেত্রে 
কবিরাজ গোস্বামী হইতে লোচনে প্রক্িপ্ত হইয়াছে কি না, সন্দেহ রহিয়। 
গেল। এতটা! আক্ষরিক মিল প্রক্ষিপ্ত ব্যতিরেকে হইতে পারে না। 

এদিকে গ্রীবাসের বাড়ীতেই নিত্যানন্দের থাকিবার ব্যবস্থা হইল। 
শ্রীবাসকে পিতা ও মাঁলিনীকে মাতা জ্ঞানে তিনি সেইখানে থাকিলেন। 
এই ব্যবস্থা করিয়া দিয়াই নিমাই তাঁহার নেতৃত্ব করিবার অসাধারণ 
ক্ষমতার পরিচয় দিতে আর্ত করিলেন । 

নিত্যানন্দ আগমনের পরেই রামাই পণ্ডিতকে নিমাই শান্তিপুর 


পাঠাইলেন আচার্য্য অদ্বৈতকে আনিবার জন্য । বলিয়া দিলেন__«নিজ্জনে 

কহিও নিত্যানন্দ আগমন ; যে কিছু দেখিল| তারে কহিও কথন ৷” 
আরো বলিয়া দিলেন_ 


আমার পূজার সঙ্জ উপহার লৈয়া 
ঝাট আনিবারে বোল সন্ত্রীক হৈয়। ৷ 
{ (চেঃ ভা মধ্য_৬অঃ ) 
অদ্বৈত জলতুলসী চরণে দিয়! যে নিমাইকে রাখিয়া গিয়াছিলেন, 
সে নিমাই আর নাই। মানসিক পরিবর্তনে তিনি এখন আবেশ- 
এশ্বর্ধ্যে পূর্ণ অবতার | সুতরাং তিনি অদ্বৈতবাঞ্ছিত বৈষ্ণব সমাজের নেতা । 
নিমাইয়ের উদ্দেশ্ঠ-_অদ্বৈত আসিয়া এখন দেখুক, পরীক্ষা) করুক। 
বিশেষতঃ নিত্যানন্দের সহিত অদ্বৈতের পরিচয় হওয়া দরকার । 
রামাই শান্তিপুর গিয়া অদ্বৈতকে বলিলেন-ী 


ধার লাগি করিয়াছ বিস্তর ক্রন্দন 

ধার লাগি করিল বিস্তর আরাধন 

বীর লাগি করিল! বিস্তর উপবান 

সে প্রভু তোমার লাগি হইল! প্রকাশ। 

(চৈ ভাই মধ্য_৬ অঃ) 
অদ্বৈত আসিলেন। কি নুন্দর বর্ণনা ! 
দুরে থাকি দণ্ডব করিতে করিতে 
সন্ত্রীক আইসে স্তব পটিতে পঢ়িতে ৷ 


(চেঃ ভাঃ, মধ্য --৬ অঃ) 
অদ্বৈতের সম্মুখে নিমাইয়ের এক মহ! জ্যোতিৰ্ম্ময় প্রকাশ দেখা 
গেল। জ্যোতির্ময় বই কিছু নাহি দেখে আর ।”৮ গীতার বিশ্বরূপ- 


দর্শনের মত অদ্বৈত জ্যোতিৰ্ম্ময় একট! বিরাট প্রকাশ দেখিলেন। নিমাই 
বলিলেন__ 


দেখিয়| জীবের দুঃখ না পারি সহিতে 
আমারে আনিলে স্বর জীব উদ্ধারিতে ৷ 


(চেঃ ভাঃ মধ্য-_৬ অঃ) 
পুনঃ পুনঃ বলা হইতেছে, জীব উদ্ধারের জন্যই এই অবতার । 

সেদিনের নবদ্বীপ, সেদিনের বাংলা তাই বলিয়াছিল-_পরে উড়িয্যা বা 
বৃন্দাবন যদিচ অন্যরকম কথা বলিয়াছে। অদ্বৈত বলিলেন__ 

মোর কিছু শক্তি নাই, তোমার রুরুণা | 

তোমা বই জীব উদ্ধারিব কোন জন৷? 

(চেঃ ভা মধ্য_৬ অঃ) 

এঁতিহাসিক বিকাশে জীব উদ্ধারই লীলার প্রথম ও প্রধান উদ্দেশ্য ৷ 

ফতে সাহ (১৪৮২-১৪৯০), মোজাফর সাহ (১৪৯৫-১৪৯৯), হুসেন সাহ 

(১৪৯৯-১৫২০, ষাট ) শাসিত বাংলায় ইহা রাজনৈতিক ও সামাজিক 

প্রয়োজন হইতেই উদ্ভব হইয়াছিল। ইহা সম্পূর্ণ প্রাকৃত, এবং ইতিহাসের 


। 


পটে প্রত্যক্ষ জীবন্ত চিত্র। এ চিত্র বুন্দাবনদাস ছাড়া আর কেহ. 
আকিতে পারেন নাই। তাহার! কথা বলিয়াছেন, ছবি আকেন 


নাই। 

অদ্বৈত পুনরায় «নমো ব্রন্মণ্য দেবায় জগদ্ধিতায়” স্তব পড়িলেন। 
নিমাই-_চরণ তুলিয়া দিল অদ্বৈত মাথায়” । 

কি অসম্ভব কাণ্ড! কিন্ত নিমাইচরিত্র বিকাশের পথে ইহাতে 
কোনই অসঙ্গতি দেখ! যায় না। : বুন্দাবনদাস সত্য বর্ণনাই করিয়াছেন । 
কেননা তিনি প্রত্যক্ষদর্শী নিত্যানন্দ ও নিজমাত। নারায়নীর নিকট শুনিয়া 
লিখিয়াছেন। নিমাই এখন কৃষ্ণ । অদৈতের মাথায় পা না দিলে বুঝা 
যাইত যে, তিনি নিজেকে নিজেই কৃষ্ণ বলিয়া বিশ্বাস করিতেছেন না। 
সুতরাং অপরে করিবে কেন? আবেশের সময় নিমাই নিজেকে কৃষ্ণ 
অথবা যেকোন অবতার বলিয়াই বিশ্বাস করিতেন। তিনি ছলনা করেন 
নাই। অথবা কবি মিথ্যা বর্ণনা লিপিবদ্ধ করেন নাই। 

তারপর নিমাই অদ্বৈতকে নৃত্য .করিতে বলিলেন। নৃত্য ডিলান 
প্রকাশ। অদ্বৈত নাচিলেন_- gy 


ক্ষণে বা বিশাল নাচে, ক্ষণে বা মধুর 
ক্ষণে বা দশনে তৃণ করয়ে প্রচুর । 

ক্ষণে ক্ষণে উঠে, ক্ষণে পড়ি গড়ি যায় 
ক্ষণে ঘন শ্বাস বহে, ক্ষণে মৃচ্ছা পায় 

বাইয়া ধাইয়া যায় ঠাকুরের পাশে 
নিত্যানন্দ দেখিয়া জ্রকুটি করি হাসে । 
(চৈঃ ভাগ মধ্যঃ_৬অঃ ) 
নিমাই নিজের গলার মালা অদ্বৈতকে দিয়া বলিলেন__তুমি 
আমার নিকট বর চাও । “আপন গলার মাল! অদবৈতেরে দিয়া ; বর মাগ 
বর মাগ বলেন হাসিয়া।৮ অদ্বৈত বলিলেন_-আ'র কি বর চাহিব__ 
আমার চিত্তের বা অভীষ্ট তা সমস্তই পাইলাম,_-কেননা আমি “সাক্ষাতে 
দেখিন্থ প্রভু তোর অবতার” । ইহাই ত অদ্বৈত এতদিন চাহিয়াছিলেন। 
তথাপি নিমাই তাহার ভবিষ্যৎ কাৰ্য্য সম্বন্ধে আভাষ দিলেন_ 
ব্ৰহ্মা ভব নারদাদি ধারে তপ করে 
হেন ভক্তি বিলাইমু কহিনু তোমারে । 
(চেঃ ভা মধ্য_৬ অঃ) 
অদ্বৈতৈর নিকট ভবিষ্যৎ নেতা তাহার কর্ম্মপদ্ধতির আভাষ দিলেন । 
অদ্বৈত বলিলেন, শুধু তা’তে হইবে না। 
অদ্বৈত বলয়ে যদি ভক্তি বিলাইবা! 
স্ত্রী শূদ্ৰ আদি যত মূর্থেরে সে দিবা । 
বিদ্যা ধন কুল আদি তপস্তার মদে 
তোর ভক্ত তোর ভক্তি যে যে জন বাঁধে । 
সে পাগীষ্ঠ সব দেখি মরুক পুড়িয়!। 
আঁচণ্ডাল নাচুক তোর নামগুণ গ্যায়। 
( চৈঃ ভা মধ্য_-৬ অঃ) 
প্রভু বলিলেন_সত্য যে তোমার অঙ্রীকার”। বুন্দাবনদাঁস 
বলিতেছেন যে, এই কথার “সাক্ষী সকল সংসার”। কেননা 
চণ্ডালাদি নাচয়ে প্রভুর গুণ গানে 
ভট্ট মিশ্র চক্রবর্তী সবে নিন্দা জানে । 
ivr (চেঃ ভাঃ মধ্য_৬ অঃ) 
নিমাইপ্রব্তিত বৈষ্ণৱ আন্দোলন ব্রাহ্মণদের জন্য হয় নাই । 
ব্রাহ্মণের! যেসকল জাতিকে অস্পৃশ্য বলিয়া দূরে সরাইয়া রাখিয়াছিল, 
এ আন্দোলন তা'দেরি জন্য হইয়াছিল। অকস্মাৎ আকাশ হইতে এ 

আন্দোলন নবদ্ীপের মাটীতে পতিত হয় নাই। ইতিহাসের প্রয়োজনে 
ইহ! তিলে তিলে গড়িয়া উঠিয়াছে। যবনরাজ ও ব্রাহ্মণ, এ দুয়ের 
নিম্পেষণে এই আন্দোলন জন্মলাভ করিয়া একট! বিদ্রোহের আকারে 
_ ইতিহাসপথে তাহার জয়যাত্রা সুরু করিয়াছে। বাংলার ষোড়শ শতাব্দীর 
প্রথম দশকের ইতিহাস ও নিমাইয়ের অদ্ভুত নবদ্বীপলীলা ইহার সাক্ষী ৷ 
জয়ানন্দ অদ্বৈতমিলন সম্পৰ্কে কোন ‘বৰ্ণনাই দেন নাই। 
কেবল একটা নূতন কথা লিখিয়াছেন যে_-এই সময় বাংলার বাহিরে 
মান্দ্রাজ, বেহার ও উড়িয্যা। হইতে অনেক পারিষদ নবদ্বীপে আসিয়া একত্র 
হইয়াছিল, _ভিড় করিয়াছিল । 
গৌরচন্দ্র নিত্যানন্দ অদ্বৈত সমীপে 
মহান্তে তিলার্ধ স্থান নাহি নবদ্বীপে ৷ 
গৌড় বঙ্গ তেলেঙ্গ মগধ উৎকল 
নানা দেশের পারিষদ পুরিল সকল । 
7.2. ( চৈঃ মঃ, নদীয়া খণ্ড) 
নিত্যানন্দ ২০ বৎসর সমস্ত ভারতবর্ষ পরিভ্রমণ করিয়া 
* আসিয়াছেন। তিনি যদি একটি শিঘ্যের দল সঙ্গে আনিয়া থাকেন__ 
তবে সেই দলে মাদ্রাজী, বেহারী ও উড়িয়া থাকা অসম্ভব নয়। কেননা 
এ সকল গ্রদেশেই তাহার শুভগমন হইয়াছিল । 
লোচন অদ্বৈতমিলন উল্টাপাল্টা করিয়াছেন। লোচনও 
অদ্বৈতকে নিমাইয়ের সম্মুখে নাঁচাইয়াছেন-_-“দশ অবতার গীতে নাচিল 
বিস্তর” । লোচনের অদ্বৈত নিমাইকে বলিল__প্রেমধন দিয়া সব ভক্ত 
রক্ষা কর” (চৈঃ মঃ, মধ্য খণ্ড )। ভক্তদের রক্ষা করার প্রয়োজনই বড় 
প্রয়োজন। কিন্ত লোচন অপ্রাসঙ্গিকভাবে অবতারের উদ্দেশ্য বলিতে 
গিয়া বুন্দাবনদাস হইতে ভিন্ন কথা বলিয়াছেন। অবশ্য বুন্দীবনদাসের « 
অন্তুগামী হইয়া লোচন সুত্র খণ্ডে বলিয়াছেন__ 
যে প্রেম বাচয়ে শিব বিরিঞ্চি ( ব্রহ্মা ) অনন্ত ( বিষ্ণু ) 
তাহা বিলসিব কলি অধম দুরন্ত । 
(চৈঃ মঃ, অত্র খণ্ড) 
বৃন্দাবনদাসের নিমাই অদ্বৈতকে যে কথা বলিয়াছিলেন, ইহা 

অবিকল সেই কথা। আবার কবিরাজ গোস্বামীর অনুগামী হইয়া 
বলিয়াছেন__" - I 
আপনি আপন রস করে আস্বাদন 
মুখ্য এই হেতু কথা শুন সৰ্ব্বজন । 
জীব উদ্ধারণ হেতু গৌণ করি মানি 
টি (চৈঃ মঃ, মধ্য খণ্ড ) 
ইহা অবিকল কবিরাজ গোস্বামীর প্রতিধ্বনি। “আপনে আপন 
রস আন্বাদনের” ব্যাখ্যা পাওয়া যায় কবিরাজ গোস্বামীর নিকট । 
আমা হৈতে রাধা পায় যে জাতীয় সুখ 
তাহা আস্বাদিতে আমি সদাই উন্মুখ । 
(চৈঃ চঃ; আদি_৫ পঃ ) 
দয়ানন্দ ব| লোচনে, ইতিহাস ও জীবনের বিকাশপথে ঘটনার 
সমাবেশ আদৌ হয় নাই। এক্ষেত্রে বৃন্দাবনদাসের সমকক্ষ দুরের 
কথা, তাহার কাছেও কেহ আসিতে পারেন না। কবিরাজ গোস্বামীর 
এই সকল লীলা বর্ণনে আদৌ কোন উৎসাহ দেখা যায় না। 


আবার বৃন্দাবনদাসে ফিরিয়া বাইতেছি। অদ্বৈতের মাথায় পা * 


তুলিয়। দিবার পর বৈষ্বদের আর কাহারো কোন সন্দেহ রহিল না যে, 
নিমাই কৃষ্ণের অবতার । অদ্বৈত যেদিন নিমাইয়ের চরণে জলতুলসী 
দিয়া পুজা করিয়াছিলেন, সেদিন অদ্বৈত বুঝিয়াছিলেন যে নিমাই কৃষ্ণের 
অবতার । আর যেদিন নিমাই অদ্বৈতৈর মাথায় পা তুলিয়া দিলেন, 
সেদিন নিমাই বুঝিলেন যে তিনি কৃষ্ণের অবতার । ক 
অবতার-বোধ যখন নিমাইয়ের মনে এবং ভক্তদের মনে সম্পূর্ণ 
হইয়া গেল, তখন নিমাই বৈষ্ণবসমাজের কলেবর ৰব 
সংগঠন কাৰ্য্যে মনোনিবেশ করিলেন। 
অসাধারণ ক্ষমতা ও অপূর্ধ্ব প্রতিভার পরিচয় পাওয়া য 
জিজ্ঞাসা করেন, নিমাইয়ের নেতৃত্বের বিশেষত্ব কি 
যায় যে, বিভিন্ন রুচির লোককে একত্রে আনিয়া 
_ কৌশল ও আকর্ষনী শক্তিই ত 


য়। যদি কেহ. 


“দিব্য ময়ূরের 


le 

পাখা লই দুইজনে, বাতাস করিতে আছে দেহে সব্বক্ষণে |” গদাধর 
পুণ্রীককে মনে কিছু সন্দেহ করিল। গদাধরের এই ভুল ভাঙ্গিয়া নিমাই 
পুগুরীকের কাছেই গদাধরকে দীক্ষা দেওয়াইলেন। ইহাই নেতৃত্ব । 
এই সময় নিমাই-_“নিরন্তর সভার মন্দিরে প্রভু বায়। চতুভুজ 
বড়ভুজাদি বিগ্রহ দ্েখায়।” ছুই বা চারি হাত বেশী আর কম, প্রয়োজন 
বুঝিয়া প্রকাশ হইত। নিমাই তাহার অবতারত্ব বৈষ্বসজ্ব গঠনের 
কাজে প্রয়োগ করিতে লাগিলেন । বিশেষতঃ ভক্তদের মধ্যে যবনরাজ- 
ভয় দূর করিবার জন্যও নিমাই তাহার অবতারত্ব প্রকাশ করিতে 
লাগিলেন । তিনি যখন স্বয়ং অবতার পুরুষ তখন আবার কাকে ভয়, আর 
কিসেরি বা ভয়। চতুভূ্জ যড়ভুজ খেয়াল নয়। অকন্মাৎ ঘটনা নয়। 
একটা সুস্পষ্ট উদ্দেশ্য লইয়া যে তিনি এই সকল কাৰ্য্য করিয়াছেন, তাতে 
সন্দেহ মাত্র নাই। অথচ তিনি কোনরূপ ছলনাও করেন নাই। এবং 
এসকল অতিপ্রাকৃত ব্যাপার চরিত লেখকদের সম্পূর্ণ মিথ্যা বর্ণনাও নয়। 
নিমাই স্বভাবতঃই পরিহাসপ্রিয় ছিলেন। আশ্চর্য্য যে, এই সময় 
তাহার অতি সুক্ষ পরিহাসপ্রিয়ত৷ তাহার সুস্থ মনের পরিচয় দেয় । 
শচীমাতা নিমাইকে এক স্বপ্নের কথা বলিলেন যে, বিষুঘরের ছুই মুভি 
রাম (বলরাম?) আর কৃষ্ণ কাড়াকাড়ি করিয়া নৈবেছের “সন্দেশ দধি 
দুগ্ধ গত রজনীতে খাইয়াছে। নিমাই বূলিলেন__ 
আমার ঘরের মূত্তি পরতেক বড়। 
মোর চিত্তে তোমার স্বপ্ণেতে হৈল দড় ॥ 
মুঞি দেখো বারে বারে নৈবেছ্ভের সাজে । 
আধাআধি না থাকে কহে৷ কারে লাজে ॥ 
তোমার বধুরে মোর সন্দেহ আছিল । 
আজি সে আমার মনে সন্দেহ ঘুচিল ॥ 
হাসে লক্ষ্মী জগন্মাতা স্বামীর বচনে। 
অন্তরে থাকিয়া সব স্বপ্ন কথা শুনে ॥ 
(চৈঃ ভা মধ্য--৮অঃ) 
বিষ্ণুপ্রিয়াকে লইয়া এই মধুর পরিহাস নিমাইয়ের চিত্তের 
স্বাভাবিক সুস্থ অবস্থার প্রকৃষ্ট নিদর্শন 

অথচ এই সময় কেবল এক ভাবের আবেশ তাহার হয় নাই। 

হিন্দুশান্ত্রর পৌরাণিক উপাখ্যানের বহু অবতার বা ভাবের আবেশ 
তাহার মধ্যে হইয়াছে। “মৎস্ত কুর্ম বরাহ বামন নরসিংহ, উদ্ধব অক্রুর 
ব্ৰহ্ম প্রহ্লাদ” কেহ বাদ যান নাই। «কোন দিন ‘গোগীভাবে’ করেন 
রোদন”-__আবার “কোনদিন*রামভাবে মদিরা যাঁচয়”। একদিন এক 
শিবের গায়ন আসিল__ 

একদিন আসি এক শিবের গায়ন। 

ডনুর বাজায় গায় শিবের কথন ॥ 

শঙ্করের গুণ শুনি প্রভু বিশ্বস্ত । 

হইলা শঙ্কর মৃত্তি দিব্য জটাধর ॥ 

একলন্ফে উঠি তায় স্কন্ধের উপর । 

হুঙ্কার করিয়া বলে মুঞি সে শঙ্কর ॥ 

কেহ দেখে জটা শিঙ্গ। ডমরু বাজায়। 


(চেঃ ভাঃ, মধ্য--৮ পঃ) 
কেহ_সকলে নয়। আকৃতির পরিবর্তন সকলে দেখিতে পায় 
নাই। অবশ্য ভাবের পরিবর্তন সকলেই দেখিয়াছে। ভাবের পরিবর্তন 
সকলের নিকটেই সত্য । আকৃতির পরিবর্তন, যাহারা দেখিয়াছে কেবল 
তাহাদের নিকটেই সত্য । আর, যাহার! দেখে নাই তাহাদের নিকট সত্য 
নয়। ভাবের পরিবর্তনের মত আকৃতির পরিবর্তন সাধারণ সত্য নয়। 
ভাবের পরিবর্তন সাধারণ সত্য । আকৃতির পরিবর্তন বিশেষ সত্য । 

কীর্তন জোড় চলিতেছে-_কেননা “আরস্তিলা মহাপ্রভু কীর্তন 
বিলাস” “আবাস মন্দিরে প্রতি নিশায় কীর্তন__কোনদিন হয় চন্দ্রশেখর 
ভবন ৷” 

এইবার ভিতর হইতে দরজা বন্ধ করিয়া কীর্তন হইতেছে। বাহিরের 
কৌতুহলী দর্শক, বিশেষতঃ পাষণ্ডীরা, কীর্তন দেখিতে না পাইয়া বিষম 


চটিয়া নানা কথা বলিতে আরম্ভ করিয়াছে । পাষণ্ডী ও যবনরাজ ভয়, 


এই দুইটি বিরুদ্ধ-শক্তিকে সর্বদাই এই নূতন বৈষ্ণব আন্দোলনের দুই 
পার্শ্বে চলিতে দেখিতে পাই । 


পাষণ্ডীদের কথা সংক্ষেপে এই--(১) নিমাইয়ের অধঃপতন, 


| 

হইয়াছে । কারণ তিনটি__সঙ্গদৌধ, নিয়ামক বাপ না৷ থাকা, আর 
বায়ুরোগ । একদিক দিয়া ইহার প্রত্যেকটিই সত্য এবং প্রত্যক্ষ। (২) 
তারপর দুর্ভিক্ষ, অনাবৃষ্টি, ধান্য মরিয়া যাওয়া_-এ সমস্তই ইহাদের 
অনাচারে ঘটিতেছে। (৩) নৃত্য করা কিছু ব্রাহ্মণের ধর্ম্ম নয়। ইহা 
অশান্ত্রীয়। (৪) একপন্দে সকলে বসিয়া খায় তা'তে জাতি নষ্ট হয়। 
(৫) রাত্রে নিশ্চয় ইহার! মদ খায় আর বারনারী গোপনে আনে । নতুবা 
দরজা বন্ধ করে কেন? (৬) ঠিক হইল শ্রীবাসের ঘর ভাঙ্গিয়া ফেলিয়া 
দেও, অন্যথা যবনরাজ গ্রাম উৎখাত করিবে । (৭) রাজদরবারে খবর 
দেও, এদের সকলকেই কোমরে দড়ি বান্ধিয়া ধরিয়া নিয়া যাউক । 

কেহ বলে আরে ভাই মদ্িরা আনিয়া 

সবে রাত্রি করি খায় লোক লুকাইয়া 

নিমাই সম্বন্ধে বলিল__ 

কেহ বলে সঙ্গ দোষ হইল তাহার 

নিয়ামক বাপ নাই তাতে আছে ‘বাই । 

কেহ বলে পাসরিল সব অধ্যয়ন 

‘মাসেক না চাহিলে হয় অ-বৈয়াকরণ 

রাত্রি করি মন্ত্র পড়ি পঞ্চ কন্যা আনে * 

খাইয়া তা সবা সঙ্গে বিবিধ রমণ 

কেহ বলে কালি হউক যাইব দেয়ানে 

কীাকালে বান্ধিয়া সব নিবে জনে জনে 

যে না ছিল রাজ্য দেশে আনিয়। কীর্তন 

দুৰ্ভিক্ষ হইল সব গেল চিরন্তন 

দেবে হরিলেক বৃষ্টি জানিহ নিশ্চয় 

ধান্য মরি গেল, কড়ি উৎপন্ন না হয় 

কেহ বলে ব্রাহ্মণের নহে নৃত্য ধর্ম 

চাল কলা দুগ্ধ দধি একত্র করিয়া 

জাতি নাশ করি খায় একত্র হইয়া 

পরম সুবুদ্ধি ছিল নিমাই পণ্ডিত 

এ গুলার সঙ্গে তার হেন হৈল চিত। 

প্রীবাস বামনারে এই নদীয়া হৈতে 
ঘর ভাঙ্গি কালি নিয়া ফেলাইমু স্রোতে 
ও ব্রাহ্মণ ঘুচাইলে গ্রামের কুশল / 
অন্যথা যবনে গ্রামে করিবেক বল। 
J (চেঃ ভাঃ মধ্য--৮পঃ) 
যবনে গ্রামে কীর্তনের জন্য বল করিবেক, পাবণ্ডীদের এই ভয়-ই 
সব চেয়ে বেশী। আর ইহা কিছু মিথ্যা ভয়ও নয়। কাজেই পাবণ্তীরা 
প্রাণের দায়ে বৈষ্ণববিদ্বেধী। পাষণ্ডীদের কথায় কোনই অস্পষ্টতা নাই। 
সত্য ইতিহাস, খাটা চিত্র, দক্ষতার সহিত অস্কিত। বৃন্দাবনদাস কবি- 
কন্কণের প্রায় অদ্ধ শতাব্দী আগে । এই ছুই জন সেকালের যে ইতিহাস 
দিয়াছেন, তা” অদ্যাপি কোন ইতিহাসগ্রন্থে লেখা হয় নাই । 
প্রথম ১৫০২ খৃষ্টাব্দে, দ্বিতীয় ১৫০৯ খৃষ্টান্দের মে মাসে বৃন্দাবনদাস 
নিমাইয়ের বিদ্যাবিলাসের আরম্ভ ও উপসংহারের সময় জন্মেন নাই বলিয়া 
আক্ষেপ করিয়াছেন । আবার" এখন তৃতীয়বার (১৫০৯ খুষ্টাব্দের সম্ভবতঃ 
জুলাই মাসে ) নিমাইয়ের কীর্তভনবিলাসের সময় জন্মেন নাই বলিয়াও 
আক্ষেপ করিতেছেন__ 
হইল পাপিষ্ঠ জন্ম তখন না হইল 
হেন মহা মহোৎসব দেখিতে না পাইল । 
ৃ (চেঃ ভাঃ মধ্য--৮পঃ) 
‘হইল’ অর্থ ইহার অল্পকাল পরেই, পরের বংসরই জন্ম 'হইল। 
কিন্ত “তিখন' অর্থ এক বৎসর বা তার কিছু আগে জন্ম হইল না। নতুবা 
আক্ষেপের সঙ্গত কারণ মিলে না । 
তারপর শ্রীবাসের বাড়ীতে একদিন নিমাইয়ের খুব আড়ম্বর করিয়া 
অভিষেক হইল। ইহা স্ববসম্মতিক্রমে তাহার নেতৃত্ব গ্রহণ । “নিত্যানন্দ 
মহাপ্রভু শিরে ধরে ছাতি। জোড়করে অদ্বৈত সন্মুখে করে স্তৃতি।৮ 
অপর ভক্তদের ত কথাই নাই। নিমাই বলিলেন “আমার অভিষেক গীত 
গাও” । গাওয়| হইল। পরে বলিলেন, «আমাকে কিছু খাইতে দাও”। 
দধি, ক্ষীর, সন্দেশ ইত্যাদি দেওয়! হইল ; তিনি খাইলেন। 
_. “আজ্ঞা হৈল শ্রীধরেরে ঝাট গিয়া আন” শ্রীধর আসিল। বড় 

গরীব। কলাগাছের খোলা বেচিয়া খায়। প্রীধরকে বলিলেন 
“ভ্রীধর আমারে কর স্ততি”। শ্রীধর বলিল-_আঁমি মূর্খ ‘যুঞি যুঢ়মতি' 
সংস্কৃত জানিনা, কি স্তুতি করিব। “কোন স্তুতি জানো মুঞি কি মোর 
. শকতি৷” প্রভু বলে তোর বাক্য সেই মোর স্তুতি।” কত বড় কথা । 
বাংলার ইতিহাসের পাত! একের পর আর উল্টাইয়া যাও, -এত বড় কথা 
' আর কেহ বলে নাই। বাংল! ভাষাকে সংস্কৃতের সমকক্ষ করিয়া লইবার 
প্রয়োজন রঘুমনি, রঘুনন্দন, কৃষ্ণানন্দ .আগমবাগীশ বুঝেন নাই। কিন্তু 
ষোড়শ শতাব্দীর নবষুগপ্রবর্তক শ্রীচৈতন্য তাহা বুঝিয়াছিলেন। যে 
কারণে বুদ্ধদেব সংস্কৃত ছাড়িয়া পালি ভাষা গ্রহণ করিয়াছিলেন, ঠিক 
সেই কারণেই নিমাই পণ্ডিত বাংল! কথিত ভাষা গ্রহণ করিলেন। “তোর 
বাক্য দেই মোর স্তব ৷” 
তারপর মুরারির উপর আক্রমণ। আবেশের আক্রমণ মুরারির 
উপর তিনবার হইয়াছে । মুরারি রামোপাসক ছিলেন। তাহাকে 
বলিলেন, “আমি সেই রাঘবেন্দ্র, . তুমি হনুমান” ৷ মুরারি হনুমানের 
অবতার হওয়াতে তাহার দীঘল লাঙ্গুল” বহির্গত হইল । ভাগ্যবানেরা 
তাহা দেখিয়াছেন_এতদিন পরে আর মে কথায় আমাদের কাজ নাই । 
লোচন বলেন--“রামদাস বলি নাম লিখিলা ' কপালে” । কবিরাজ 
গোস্বামী লিখিয়াছেন-__“ললাটে লিখিল তার রামদাস নাম” । মুরারি 
নিজে লিখিয়াছেন--“রামং জগত্রয়গুরুং সততং ভজামি”। লাঙ্গুলের 
কথা মুরারি নিজে কিছু লেখেন নাই। : 
গঙ্গাদীসকে বলিলেন যে, তুমি যবনরাজভয়ে পরিবারাদিসহ নিশী- 
যোগে পালাইতেছিলে । গঙ্গাঘাটে খেয়া না দেখিয়া গঙ্গায় ডুবিয়া মরিতে 
চাহিরাছিলে। দুঃখ করিয়াছিলে_“মোর আগে যবনে স্পশিবে পরিবার”। 
আমি ছদ্মবেশে খেয়ারির রূপে তোমায় পার করিয়াছিলাম। তুমি “এক . 
তঙ্কা এক জোড় বক্সিস” আমাকে দিতে নল আছে? 
গঙ্গাদাস “শুনিয়া মৃচ্ছিত দাস গড়াগড়ি যায়” । যবনরাজভীতি যে 
নিমাইয়ের বৈষ্ণব আন্দোলনের একটি প্রধান কারণ ক্রমে শ্রীচৈতন্যে 
রাধাভাবের প্রাবল্যে তাহা চাপা! পড়িয়া গিয়াছে। f 
বৃন্দাবনদাসের জন্ম কখন হইল না, ইহা তিনি তিনবার উল্লেখ 

করিয়াছেন। কিন্তু কখন হইল ইহা তিনি একবারও উল্লেখ করেন নাই ৷ 
নিমাই লক্ষ্মীকে বিবাহের পর এবং পুর্ব বঙ্গে গমনের পূর্বে, অতএব 
১৫০২ খৃষ্টাব্দে তিনি জন্মেন নাই (চেঃ ভাঃ আদি-__১০ অঃ)। নিমাই 
১৫০৮ খুষ্টাব্দের অক্টোবর মাসে গয়া গিয়া ৪ মাস থাকিয়া, ১৫০৯ খৃষ্টাব্দে 
জানুয়ারী মাসে নবদ্বীপে ফিরিয়া আসিরা পুনরায় ছাত্র পড়াইবার জন্য 
৪ মাস চেষ্টা করেন। অর্থাৎ মে মাস পর্যন্ত চেষ্টা করেন। তখন ( ১৫০৯ 
ৃষ্টাব্দের মে) তিনি জন্মেন নাই (চৈঃ ভা মধ্য-_১অঃ)। 
নিত্যানন্দের আগমন ১৫০৯ খৃষ্টাব্দে জুনের শেষ কিংবা জুলাইর প্রথম । 
নিত্যানন্দের আগমনের পর এবং নিমাইয়ের অভিষেকের পূর্বের (১৫০৯ 
খৃষ্টাব্দের জুলাই) তিনি জন্মেন নাই (চৈঃ ভা মধ্য-_৮অঃ)। 
নিমাইয়ের অভিষেক, নিত্যানন্দের ব্যাস পূজার পরেই আগষ্টের প্রথমে 
হইবে। নিমাই এই অভিষেকের দিনে নারায়ণীকে ভোজনাবশেষ দিলেন। 

ভোজনের অবশেষ যতেক আছিল 

নারা়ণ। পুণ্যবতী তাহা সে পাইল। 

শ্রীবাসের ভ্রাতৃন্থৃতা বালিকা অজ্ঞান 

তাহারে ভোজন শেষ প্রভু করে দান। 

অগ্ঠাপিহ বৈষ্ণব মণ্ডলে এই ধ্বনি 

গৌরাঙ্গের অবশেষ পাত্র নারায়ণী। 
} (চৈঃ ভা মধ্য_১০ অঃ) 
কবিরাজ গোস্বামী লিখিয়াছেন_ 

নারায়ণী চৈতন্যের উচ্ছিষ্ট ভোজন 
তার গর্ভে জন্মিল শ্রীদাস বৃন্দাবন । 

(চেঃ চঃ, আদি__৮ পঃ) 
উচ্ছিষ্ট ভোজন যদি গর্ভের কারণ হয়, তবে ১৫১০ খৃষ্টাব্দের মে মাসে 
দশ মাস পূর্ণ হইয়া বৃন্দাবনদাসের জন্ম হইয়াছিল। ১৫১০ খৃষ্টাব্দের 
ফেব্রুয়ারীর মধ্যভাগে নিমাই স্যাম নিয়া নীলাচল গমন করেন | 
নিমাইয়ের উচ্ছিষ্ট ভোজনের সময় নারায়নীর ৪ বংসর বয়ঃক্রমের কথা 
ঠিক কথা নয়। 7157 জন্মকে রহস্তে আবৃত করার জন্য এরূপ 
বলা হইয়াছে। বৃন্দাবনদাস তাহার জন্মের অকৌকিকতে বিশ্বাস করিয়। 

যাহা শুনিয়াছেন তাহাই লিখিয়াছেন। তিনি সর্বত্রই নিজেকে “নারায়ণী- 
সুত” বলিয়া পরিচয় দিয়াছেন। কুত্রাপি তিনি পিতার নাম উল্লেখ করেন 
নাই। কেননা তাহার জন্মকালে তাহার মাতা “অভর্তুকী” অর্থাৎ বিধবা 
ছিলেন। - র 
অভিষেকের সময় নারায়ণীকে ভোজনাবশেষ দিলেন, আর অপর 
সকলকে বর দিলেন । অদ্বৈতকেও বর দিলেন । দিলেন ন! নিত্যানন্দকে । 
ইহাও লক্ষ্য করিবার বিষয়। নিত্যানন্দ বরদানের উদ্ধে। নিত্যানন্দের 
একখানি কৌগীন ছিড়িয়া এক এক টুকরা করিয়া! সকলকে বিতরণ 
করিলেন। নিত্যানন্দের পাদোদক সকল ভক্তকে খাওয়াইলেন। দলের 
মধ্যে নিত্যানন্দের স্থান নির্দিষ্ট হইল। দল সংগঠনে এইরূপে তাহার 
নেতৃত্বের প্রকাশ সকলে দেখিল। 
যবন হরিদাসকেও বর দিলেন, বলিলেন 
এই মোর দেহ হৈতে তুমি মোর, বড় 
তোমার যে জাতি সেই জাতি মোর দড়। 
যেবা গৌণ ছিল মোর প্রকাশ করিতে 
শীভ্র আইনু তোর দুঃখ না পারো সহিতে। 
( চৈঃ ভা মধ্য_১০অঃ ) 
দুইটি লক্ষ্য করিবার বিষয়_-১ম, নিমাই নিজেকে যবন হরিদাসের 
সহিত একজাতি বলিয়া ঘোষণা করিলেন। ২য়, হরিদাসের উপর যবন- 
রাজ অত্যাচার নিমাইয়ের শীভ্র প্রকাশ হইবার কারণ, ইহাও স্পষ্ট ঘোষণ। 
করিলেন । এই দুইটি ঘোষণার গুরুত্ব অত্যন্ত বেশী। 
বৈষ্ণব হওয়ার অপরাধে ঠিক কোন বৎসরে যে যবন হরিদাসকে 
২২ বাজারে চাবুক মারা হইয়াছিল, তাহা নিশ্চয় করিয়া কেহ বলেন না। 
১৫০৬, ১৫০৭ অথবা! ১৫০৮ খুষ্টাব্দের অক্টোবরের আগে যেকোন বৎসরে 
হইতে পারে । যে বংসরেই হউক হরিদাসের উপর এই রাজঅত্যাচার, 
নিমাইয়ের মনকে যে কিরূপ আঘাত করিয়াছিল, কিরূপ বিচলিত 
করিয়াছিল এবং তাহার কি প্রতিক্রিয়া দেখা দিয়াছিল ইহ! বৃন্দাবনদাস 
সুন্দর বর্ণনা করিয়াছেন । নিমাই হরিদাসকে বলিলেন 

পাগীষ্ঠ যবনে তোমা বড় দিল দুঃখ 

তাহা সঙরিতে মোর বিদরয়ে বুক 

শুন শুন হরিদাস তোমারে যখনে 

নগরে নগরে মারি বেড়ায় যবনে । 

দেখিয়া তোমার দুঃখ চক্র ধরি করে 

নামিন্ু বৈকুণ্ঠ হৈতে সব কাটিবারে । 

প্রাণান্ত করিয়া তৌমা মারয়ে সকলে 

তুমি মনে চিন্ত তাহা সবার কুশলে 

আপনে মারন খাও তাহা নাহি লেখ 

তখনও ত! সবারে মনে ভাল দেখ। 

তুমি ভাল চিন্তিলে না করে? মুঞি বল 

মোরুটক্র তোমা লাগি হৈল বিফল । 

কাটিতে না পারেন তোর সংকল্প লাগির! 

তোর পৃষ্ঠে পড়ে তোর মারন দেখিয়া । 

তোমার মারন নিজে অঙ্গে করিলঙ 

এই তার সাক্ষী আছে মিছা নাহি কড। 
তারপর-_ 


যেবা গৌণ ছিল মোর প্রকাশ করিতে 
শীঘ্র আইন তোর দুঃখ না পারে! সহিতে | 


(চেঃ ভাঃ, মধ্য_১০অঃ ) 
সুতরাং হরিদাসের উপর হুসেন সাহর রাজত্বকালে যখন অত্যাচার 
হইয়াছিল তখন বৈকুণ্ঠ হৈতে চক্ৰ হাতে অত্যাচারীকে কাটিবার জন্তাই 
‘যে নিমাই অবতীর্ণ হইয়াছিলেন__বিনাশায় চ ছুক্কতাং_ইহা তিনি 
নিজ মুখেই স্বীকার করিলেন। রাজ অত্যাচারের প্রতিক্রিয়া--নিমাইয়ের 
চক্র হাতে ত কৃষ্ণের অবতার হওয়া। অদ্বৈত ইহাই এতদিন ধরিয়া চাহিতে- 
ছিলেন। তাহার, আকিঞ্চন, তাহার হুঙ্কার বৃথা হয় নাই। হরিদাস 
ইহারি প্রতীক্ষায় গৌঁফায় বসিয়া নাম জপ করিতেছিলেন। সে নাম 
জপ বৃথ! হয় নাই । 


বষ্ঠ বক্তৃতা 
[ নিমাই পত্ডিতের বৈষ্ণব ধৰ্ম্ম প্রচারের আজ্ঞা । নিত্যানন্দ ও বন হরিদাস, 
এই ছুই জনকে নিমাই পণ্ডিত কেন প্রথম প্রচারকরূপে নির্বাচন করিলেন? প্রচারে 
‘বিক্ন ও তাহার কারণ বিশ্লেষণ । জগাই মাধাই উদ্ধার__প্রচারের অভিনব প্রক্কতি 
নিরূপণ। চন্দ্রশেখর ভবনে নাটকাভিনর়। নিমাইয়ের রুক্মিণী বেশে নৃত্য- ইহার 
তাত্পধ্য কি? পুনরায় কাজী ও পাষণ্ডীর অত্যাচার-_কারণ বিশ্লেষণ। ' প্রতিবাদে 
নগর সংকীর্তন। চাদ কাজী কে? নিশ্দুলিয়া গ্রাম কোথায়? চাদ কাজীর বাড়ী 
আক্রমণ ও লুষ্ঠন সম্পর্কে বিভিন্ন চরিত গ্রন্থের বিরোধী মতের সামঞ্স্তের চেষ্টা | ] 
অভিষেকের পর বৃন্দাবনদাস প্রচারের কথা লিখিয়াছেন__ 
একদিন. আচম্বিতে হৈল হেন মতি 
আজ্ঞা কৈল নিত্যানন্দ হরিদাস প্রতি 
শুন শুন নিত্যানন্দ, শুন হরিদাস * 
সৰ্ব্বত্ৰ আমার আজ্ঞ! করহ প্রকাশ 
প্রতি ঘরে ঘরে গিয়া কর এই ভিক্ষা 
কৃষ্ণ ভজ, কৃষ্ণ বোল, কর কৃষ্ণ শিক্ষা 
ইহা বই আর না বলিবা, বোলাইবা 
দিবা অবসানে আসি আমারে কহিব! 
WY) তোমরা করিলে ভিক্ষা, যেই না বলিব 
তবে আমি চক্র হস্তে সভারে কাটিব। ৃ 
( চৈঃ ভাঃ, মধ্য--১৩ অঃ) 
লক্ষ্য করিবার বিষয়_-১ম,' সব্বপ্রথমদিনের প্রচার রাজ আজ্ঞার 
' মত উচ্চারিত হইয়াছিল । যেসকল পাষণ্ডী এই প্রচারে বিরোধী 
হইবে, কৃষ্ণের অবতার নিমাই তাহাদের সবারে চক্রহস্তে কাটিবেন। 
“যিনি শ্রীবাসের বাড়ীতে মাত্র সেদিন পাষণ্ডী সংহারের জন্য গদা পুজা 
করিয়াছেন,_যিনি ঠাকুর হরিদাসের উপর যবন অত্যাচার দেখিয়া 
বৈকুণ্ঠ হৈতে "সব! কাটিবারে' চক্র হাতে অবতীর্ণ হইয়াছিলেন_ তাহার 
চরিত্রের সহিত সম্পূর্ণ সঙ্গতি রক্ষা করিয়াই এই চিত্র অঙ্কিত হইয়াছে। 


[ ১৬, ] 


২য়, প্রথম দিনের প্রথম ছুই প্রচারকের মধ্যে একজন হিন্দু আর একজন 
মুসলমান__অথচ দুইজনেই বৈষ্ণব । মুসলমান যে শুধু বৈষ্ণব হইতে 
পারে তাহা নয় ; মুসলমান বৈষ্ণব-বর্ম্ম প্রচার করিতে নিমাই পণ্ডিতের 
আদেশে প্রথম দিনই নবদ্ধীপের রাজপথে বাহির হইয়া পড়িয়াছিল। 
বান্ণ্য ধর্মের দুর্গের বুকে বসিয়া, নিমাইয়ের পক্ষে ইহা সেদিন কত বড় 


দুঃসাহসের কাৰ্য্য ছিল! নবদ্ধীপের ব্রাহ্মণ সমাজে সেদিন এক ভূমিকম্প '_' 


অনুভূত হইবার কথা । 

ব্ৰাহ্মণ মুসলমানের সংমিশ্রণমূলক এই প্রচারে নানা জনে নানা 
কথা বলিলেন। কেহ বলিল এ দুইজন “ক্ষিপ্তু_-পাগল হইয়া গিয়াছে । 
কেহ বাড়ী যাওয়া মাত্রই “মার মার” শব্দে ধাওয়া করিল। কেহ 
বলিল-__«নিমাই পণ্ডিত নষ্ট করিল সকল”। কেহ বলিল-__“আর বার 
আসে যদি লইব দেয়ানে”। রাজার কাছে ধরিয়া লইয়া যাইব, অর্থাৎ 
পুলিশে দেব। আর তার দরকার হইল ন|। প্রচারক দুইজন অতি 
সত্বরেই একেবারে ছুই বাঁঘের'মুখে গিয়া পড়িলেন। 

নবদ্বীপে পাষণ্ডীদের ছুই সর্ব্বোস্তম প্রতিনিধি জগাই মাঁধাই । 
তাহারা জাতিতে ব্রাহ্মণ। খাস নবদ্বীপবাসী, নবদ্বীপেই জন্ম । 
“সুবান্মণ পুত্ৰ ছুই, জন্ম এই ঠাঞি।” কিন্তু গোমাংস ভক্ষণ আর 
গুরুপত্বী গমন, ইহাতে তাহাদের আপত্তি নাই। মদিরা তাহারা সর্বক্ষণ 
পান করিয়! পরম উল্লাসে আছেন । 


একদিন প্রচারে বাহির হইয়৷ নিত্যানন্দ আর হরিদাস এই দুই 
মাতাল দস্থ্যকে দূর হইতে দেখিলেন-_ 

দুই জন পথে পড়ি গড়াগড়ি যায় 

যাহারেই পায় সেই তাহারে কিলায় 

ক্ষণে দুইজনে প্রীত, ক্ষণে ধরে চুলে 

চকার বকার শব্দ উচ্চ করি বলে। 


* ( চৈঃ ভাই মধ্য__১৩ অঃ) 

সংক্ষেপে অথচ অতিশয় দক্ষতার সহিত এই ছুই মাতাল অঙ্কিত 
হইয়াছে । “এই ছুই দেখি সব নদীয়া ডরায়।” “হেন পাপ নাহি যাহা 
করে দুইজন” গোবধ, আর ব্ৰহ্মবধ ত ইহাদের কাছে কিছুই না 

ডাল ভাত। ইহ! শুনিয়া নিত্যানন্দ করুণায় বিগলিত হইলেন এবং মনে 
মনে ইহাদের উদ্ধারচিন্তা করিতে লাগিলেন । 
শুনি নিত্যানন্দ বড় কারুণ্য হৃদয় 
দুইয়ের উদ্ধার চিন্তে হইয়া সদয় । 
করুণ! শব্দটি বৌদ্ধদের নিজন্ব । এই শব্দ এবং তার অর্থ_ দুই-ই 
বৈষ্ণবেরা বৌদ্ধদের নিকট -হইতে গ্রহণ করিয়াছেন। নিত্যানন্দ 
হরিদাসকে বলিলেন 
l গ্রাণান্তে মারিল তোমা যবনের গণে 
তাহারও করিলে তুমি ভাল মনে মনে। 
যদি তুমি শুভানুসন্ধান কর মনে 
তবে সে উদ্ধার পায় এই দুই জনে। 
(চেঃ ভাঃ, মধ্য_১৩ অঃ) 
নিত্যানন্দ বলিলেন_-চল আমর! এই দুই মদ্যপের ঠাঞি গিয়া 
প্রভুর আজ্ঞা জানাই । যদিও সকলকেই প্রভু কৃষ্ণ ভজিবার আদেশ 
দিয়াছেন_“তার মধ্যে অতিশয় পাপীরে বিশেষ”। এই যুক্তি 
করিয়া “নিত্যানন্দ হরিদাস করিল! গমনে”। সাধুলোক সব মানা 
করিতে লাগিল, বলিল- সর্বনাশ! “নিকটে না যাও; লাগাল 
পাইলে পাছে পরাণ হারাও।” পরাণ তরাসে' আমরা দুরে থাকি, 
তোমরা যে নিকটে যাও কোন সাহসে? “কিসের সন্যাসী জ্ঞান 
ওছু-এর ঠাঞি।” তথাপি নিত্যানন্দ হরিদাস নিকটে চলিল|। “শুনি- 
বারে পায় হেন নিকট থাকিয়া। কহেন প্রভুর আজ্ঞা ডাকিয়া 
ডাকিয়া।৮ এই ছুই হিংঅ পশুতুলয মাতাল নেশার চোটে মাথাই 
ভুলিতে পারে না । : 
ডাক শুনি মাথা তুলি চাহে ছুই জন 
মহাক্রোধে দুই জন অরুণ লোচন। 
ধর ধর ধর বলি ধরিবারে যায় 
আথে ব্যথে নিত্যানন্দ হরিদাস ধায়। 


এইত অবস্থা । হরিদাস নিত্যানন্দের উপর চটিয়া গেলেন। 
0.১197-_-21 ঃ 

হরিদাস বলে ঠাকুর আর কেন বল 
তোমার বুদ্ধিতে অপযৃত্যে প্রাণ গেল । 
হরিদাস বলে আমি না পারি চলিতে 
জানিয়াও আসি আমি চঞ্চল সহিতে । 
রাখিলেন কৃষ্ণ কাল যবনের ঠাঁঞি 
চঞ্চলের বুদ্ধে আজি পরাণ হারাই । 
নিত্যানন্দ বলিলেন-__আমি চঞ্চল নই, তোমার প্রভুই বিহ্বল । 
কেনন।_- 
ব্ৰাহ্মণ হইয়। যেন রাজ আজ্ঞ। করে । 
(চেঃ ভাঃ, মধ্য__১৩ অঃ) 
নিত্যানন্দ ও হরিদাস আসিয়। এই দিনের বৃত্তান্ত নিমাইয়ের 
নিকট বলিলেন 
প্রভু বলে জানে? জানে? সেই ছুই বেটা 
খণ্ড খণ্ড করিমু আইলে মোর হেথা । 
কাটিযুস “খণ্ড খণ্ড করিযু”_ইহ! নিমাই চরিত্রের বিশেষত্ব । 
সত্য না হইলে, মিথ্যা করিয়। বৃন্দাবনদাস ইহা প্রভুর মুখ দিয়া 
বলাইতে সাহসী হইতেন না। নিত্যানন্দ এই খণ্ড খণ্ড করা সমর্থন 
করিলেন না। ইহা। আবার নিত্যানন্দ চরিত্রের বিশেষত্ব । 
নিত্যানন্দ বলে খণ্ড খণ্ড কর তুমি 
সে ছুই থাকিতে কোথা না যাইব আমি । 
কিসের বা এত তুমি করহ বড়াঞি 
আগে সেই দুই জনে গোবিন্দ বলাই । 
অদ্বৈত হরিদাসকে সাহস দিয়া বলিলেন-_কোন চিন্তা নাই 
নিত্যানন্দ মাতাল জগাই মাধাইও মাতাল। তিন মাতাল এক সঙ্গে 
হইবে । এই দেখ নিত্যানন্দ তাহাদের দলে আনিল বলিয়৷। অদ্বৈত 
নিত্যানন্দকে সৰ্ব্বদাই মাতালিয়া বলিতেন। রহস্তও আছে, আবার 
কিছুটা সত্যও থাকিতে পারে । 


এদিকে জগাই মাধাই, যে ঘাটে নিমাই গঙ্গাস্নান করেন সেই 


[ ১৬৩ ] 


স্থানে আসিয়া “করিলেক থানা”। সর্ব রাত্রি নিমাইয়ের বাড়ীতে মূদঙ্গ- 
মন্দির! বাজাইয়া কীর্তন হয়। জগাই মাধাই__“দূরে থাকি সব ধ্বনি 
শুনিবারে পায়। শুনিলেই নাচিয়া অধিক মদ্য খায়।” মদ্যপানে 
তাহারা এতদূর বিহবল হইয়াছে যে, কোথায় বা তাহারা ছিল আর 
কোথায় বা এখন আছে তা কিছুই জ্ঞান নাই । দৈবে একদিন নিমাইয়ের 
সহিত তাহাদের দেখা হইল-_ 
প্রভুরে দেখিয়া বলে, নিমাই পণ্ডিত 
করাইবা সংপূর্ণ মঙ্গল চণ্ডীর গীত। 
গায়েন সব ভাল মুঞি দেখিবারে চাঙ 
সকল আনিয়া দিব যথা যেই পাঙ । 
শাক্তেরা দন্ত করি বিবহরী পূজে, আর মঙ্গল চণ্ডীর গীতে রাত্রি 
জাগরণ করে! তাহারা কৃষ্ণও ভজে না, আর কীর্তনও করে না । নিমাই 
দুজ্জন দেখিয়৷ দূরে দূরে সরিয়া গেলেন । মঙ্গল চণ্ডীর গীতে জগাই 
মাধাই খুব উৎসাহী-_তাহারা শাক্ত। 
একদিন নিত্যানন্দ নগর ভ্রমিয়া নিশায় প্রভুর বাড়ীতে আসিতে- 
ছিলেন | পথে জগাই-মাধাইয়ের সঙ্গে দেখা । “কে-রে কে-রে বলি ডাকে 
জগাই মাঁধাই।” “কিব| নাম তোর ?” “নিত্যানন্দ বলে অবধৃত নাম মোর” 


অবধূত নাম শুনি মাধাই কুপিয়া 
মারিল প্রভুর শিরে মুটকী তুলিয়৷ 
ফুটিল মুটকী শিরে রক্ত পড়ে ধারে । 
দয়া হৈল জগাইর রক্ত দেখি মাথে 
আর বার মারিতে ধরিল তার হাতে । 
( চৈঃ ভাঃ, মধ্য--১৩ অঃ) 
মাধাই হইতে জগাই চরিত্রের বৈশিষ্ট্য নিপুণভাবে অঙ্কিত 
হইয়াছে। জগাই বলিল, দেশান্তরী সন্ন্যাসী মারিয়া “কোন ভালই 
তোমার”? ইহা অতিশয় নির্দয় কাধ্য-_“কেন হেন করিলে”? 
এদিকে “আথে ব্যথে লোক গিয়া প্রভুরে কহিল”। তৎক্ষণাৎ 
সাঙ্গোপাঙ্গে নিমাই ছুটিয়া আসিলেন। 

নিত্যানন্দের অঙ্গে সব রক্ত পড়ে ধারে । 
হাসে নিত্যানন্দ সেই দুয়ের ভিতরে ॥ 
রক্ত দেখি ক্রোধে প্রভু বাহা নাহি জানে । 
চক্র, চক্র, চক্র প্রভু ডাকে ঘনে ঘনে ॥ 
আথে ব্যথে চক্র আসি উপসন্ন হইল । 
জগাই মাধাই তাহা নয়নে দেখিল ॥ 
আথে ব্যথে নিত্যানন্দ করে. নিবেদন 
মাধাই মারিতে প্রভু রাখিল জগাই । 
দৈবে সে পড়িল রক্ত দুঃখ নাহি পাই ॥ 
মোরে ভিক্ষা দেহ প্রভু এ ছুই শরীর । 
কিছু দুঃখ নাহি মোর তুমি হও স্থির ॥ 
(চেঃ ভা মধ্য-_১৩ অঃ) 
খুব জীবন্ত বৰ্ণনা । নিমাই পাষণ্ডী সংহার করিবার জন্য কৃষ্ণের 
অবতার হইয়াছেন। ক্রোধে তাহার বাহাজ্ঞান নাই,_ কাজেই ণ্চক্ৰু, 
চক্র, চক্র প্রভু ডাকে ঘনে ঘনে” । শুধু ডাকা নয়, চক্র স্বয়ং আসিয়া 
উপসন হইল। জগাই মাধাই তাহা চক্ষে দেখিল। কিন্ত নিত্যানন্দ 
প্রভু বলিলেন_“কিছু দুঃখ নাহি মোর, তুমি হও স্থির”। তিনি 
নিমাইকে স্থির হইতে বলিলেন। “মাধাই মারিতে প্রভু রাখিল জগাই" 
এই কথা প্রভুর মনে ধরিল। ইহ! শুনিয়া তিনি জগাইকে আলিঙ্গন 
কুরিলেন। জগাই, মুচ্ছিত হইল। প্রভু জগাইয়ের বক্ষে চরণ 
দিলেন। তারপর শঙ্খ চক্র গদ! পদ্ম, জগাই সমস্তই দেখিল। “মাধাইয়ের 
চিত্ত ততক্ষণে ভাল হইল।” প্রভু তাদের আর পাপ করিতে নিষেধ 
করিলেন। “প্রভু বলে তোর! আর না করিস পাপ। জগাই মাধাই 
বলে-_-আর নারে বাপ ৷” J 
এই যে “আর নারে বাপ”_ইহাকেই বলে রূপান্তর। ইহা 
প্রথমে , হয় জীবনে; তারপরে হয় কাব্যে, ইতিহাসে। 
তাই হইয়াছে। 
জগাই-মাধাইকে প্রভুর 
আরম্ভ হইল। শচীমাতা বিষ্ণুপ্রিয়াকে লইয়া উহা দেখিলেন এবং 


তুলিয়া 


এখানে ও 


বাড়ীর অভ্যন্তরে লইয়| গিয় কীর্তন : 

আনন্দ সাগরে ভাসিলেন।. “বধূ সঙ্গে দেখে আই ঘরের ভিতরে । 
বসিয়া ভাসয়ে আনন্দ সাগরে ।” এক মনোরম পারিবারিক চিত্র আমরা 
সম্মুখে দেখিতেছি। 

চিত্রগুপ্তকে যম রাজ! জিজ্ঞাসা করিলেন যে, জগাই-মাঁধাইয়ের কত 
পাপ? চিত্রগুপ্ত বলিলেন__-“লক্ষেক কায়স্থ যদি এক মাস পড়ে” তবু 
শেষ করা যাইবে না। ইহাদের পাপ “লিখিতে কায়স্থ সব উৎপাত 
গণয়ে”। কায়স্থেরা চিত্রগুপ্তের সেরেস্তাতেও লেখার কাজ করেন। 
কথায় বলে_্বর্গে গেলেও ঢেকি ধান ভানে । 

জগাই মাধাই আর পাপ করে না । উধাকালে নির্জনে ছুই জনে 
গঙ্গাঙ্সান করিয়া প্রতিদিন ছুই লক্ষ কৃষ্ণ নাম জপ করে। “আপনে 
আসিয়া প্রভু ভোজন করায়।” দেখা যাইতেছে ইহার! ঠাকুর হরিদাসের 
অনুগামী হইল । মাধাই একদিন প্রভৃকে বলিল, “কার বা করি হিংসা 
কারে নাহি চিনি”_যদি চিনিতাম তবে না হয় গিয়া ক্ষমা চাহিতাম। 
প্রভু বলিলেন__“গঙ্গাঘাট তুমি সঙ্জ করহ সদায়'। সকলকেই কাকু অর্থাৎ 
বিনয় করিয়া নমস্কার করিও, তাতেই তোমার সকল অপরাধ খণ্ডন হইয়া 
যাইবে। মাঁধাই তাই করিতে লাগিল । “অগ্যাপিহ চিহ্ন আছে,_মাধাইয়ের 
ঘাট বলি সৰ্ব্ব লোক গাঁয়।” “পরম কঠোর তপ করয়ে মাঁধাই |” তার 
ব্রহ্মচারী বলিয়া খ্যাতি রটিয়া গেল। লম্পট ব্রহ্মচারী হইল। ইহাঁকেই 
বলে রূপান্তর । 

ইহার ফল কি হইল? সকলেই বলিতে লাগিল_ “প্রাকৃত মনু 
নহে নিমাই পণ্ডিত। এবে সে মহিমা তান হইল বিদিত ৷” ইহার ফল 
প্রচারের সফলতা! বহুদূর অগ্রসর হইল এবং নিমাই পণ্ডিত যে ‘প্রাকৃত 
মনুষ্য নহে_এ কথা শুধু ভক্তের! নয়, নবদীপবাসীর! ক্রমে বিশ্বাস 
করিতে লাগিল। 

ইহাকে “নির্লক্ষ উদ্ধার” বলা হইয়াছে। আমরা দেখিয়াছি, এ 
উদ্ধার শ্রীপাদ নিত্যানন্দ দ্বারা পুর্ব পরিকল্লিত। বৈষ্ণব ধন্মের অহিংস 
নীতিবাদ, ক্ষমার ভিত্তির উপর নিত্যানন্দই প্রতিষ্ঠা করিলেন। ইহার 
আগে করিয়াছেন ঠাকুর হরিদাস। . গৌড়ীয় বৈষ্ণব ধর্মের তত্ব ও নীতি 
বহু প্রতিভার সংমিশ্রণে গড়িয়া উঠিয়াছে__মহাপ্রভুর নেতৃত্বে, তাহার 

অপুর্ব বলশালী চরিত্রে, প্রাণময় জীবন্ত হইয়৷ জগতের সম্মুখে প্রকাশ 
পাইয়াছে। 
অদ্বৈতের চক্রহস্তে পাষণ্ডী সংহার, নিমাইয়ের “কাটিমু”, “খণ্ড খণ্ড 
করিমূ”__নিত্যানন্দ ক্ষমা ও অহিংসার ভিত্তিতে পাষণ্ডী উদ্ধারে পরিণত 
করিলেন। নিত্যানন্দের প্রতিভা এই প্রচারকে অহিংসার পথে 
পরিচালিত করিল। বুন্দাবনদাস নিত্যানন্দের মুখে শুনিয়া জগাই মাধাই 
উদ্ধার নিখুত ভাবে বর্ণনা করিয়াছেন। তাহার বর্ণনা সত্য ইতিহাস ও 
জীবন্ত চিত্র এবং ইহা সম্পূর্ণরূপে নির্ভরযোগ্য ৷ 
জয়ানন্দ জগাই মাধাই সম্পর্কে লিখিতেছেন__ 
দন্যগণ সঙ্গে থাকে বনে তেপান্তরে ৷ 
নিদ্রা না জাএ লোক জগাই মাধাই ডরে ॥ 
অন্নযোনি বিচার নাহিক ছুই ভাই। 
চান সন্ধ্যা বিবঞ্জিত জগাই মাঁধাই ॥ 
গোবধ, ব্ৰহ্মবধ, স্ত্রীবধ জত জত ৷ 
বলে ছলে গুরুপাত্রী হরে শত শত ॥ 
গোমাংস শুকর মাংস করে সুরাপান। 
ধৰ্ম্ম কথ। ন! শুনে না করে গঙ্গাচান ॥ 
শিশু সব আছাড়িয়৷ মারে শিলাপাটে । 
কত কত গর্ভবতীর কত গর্ভ কাটে ॥ 
গলে যজ্ঞ সুত্র বাধা জেন সিংহনাদ। 
উত্তম বধির প্রায় মহাপরমাদ ॥ 
উদয়াস্ত জ্ঞান নাহি মদির! ভক্ষণে । 
ঘুণিতা লোচনচারু পূর্ণ শক্রাসনে ॥ 
দন্থ্যগণ সঙ্গে থাকি ঘরে অগ্নি দেই । 
বুকে বাশ দিয়া কারে। সর্ববস্ত নেই ॥ 
( চেঃ মন নদীয়া খণ্ড) 
জগাই-মাধাইয়ের গুনাবলী ও আচারব্যবহার সম্পর্কে সব 
গরন্থকর্তাই একমত॥ ষোড়শ শতাব্দীর প্রথমভাগে যেমন নবদ্বীপে একটা 
প্রবল অধ্যাপক সমাজ ছিল, তেমনই জগাই-মাধাইয়ের মত দন্যুও ছিল। 

নিত্যানন্দ শিরে মাধাই মুটকী মারিল। 
বজাঘাত সম রক্ত চৌদিকে অ্রবিল ॥ 
নিত্যানন্দ শিরে রক্ত পড়ে বুক বাঞ্ 
গৌড়চন্দ্রে দূত সব জানাইল গিঞা ॥ 
নিত্যানন্দ বলে মোরে মারিল মাধাই । 
আিকার দুর্গে মোরে রাখিল জগাই ॥ 
জগাই বলে অপরাধ ক্ষেম গৌড়চন্দ্ 
ন! জানিয়! মাধাই মারিল নিত্যানন্দ ॥ 
(চৈঃ মঃহ_নদীয়া খণ্ড ) 
তারপর প্রভু হাত পাতিয়া জগাই-মাধাইয়ের পাপ গ্রহণ 
করিলেন। 
জগাইরে প্রেমভক্তি দিল গৌড়চন্দ্র । 
মাধাইরে হরিনাম দিল! নিত্যানন্দ ॥ 
মাধাইকে হরিনাম নিত্যানন্দই দিলেন, গৌরচন্দ্র দিলেন না । 
জয়ানন্দ এই ঘটনার প্রত্যেকটি বর্ণনায় বৃন্দীবনদাসকে অনুসরণ 
করিয়াছেন। 
লোচন লিখিয়াছেন যে, প্রভু নিজেই কীর্তন করিতে করিতে জগাই- 
মাধাইয়ের সম্মুখে উপস্থিত হইয়াছিলেন__ 
সেই পথে কীর্তন করিয়া প্রভু যায়। 
নদীয়ার লোক সব দেখিবারে ধায় ॥ 
জাগিল ছুই ভাই কীর্তনের রোলে। 
(চেঃ মঠ মধ্য খণ্ড) 


লোচনের একথা নির্ভরযোগ্য নয়। বুন্দাবনদাঁস ও জয়ানন্দ 
এরূপ কথ! লেখেন নাই। যাহা হউক ছুই ভাই কীর্তনের রোলে জাগিয়া 
দুই চক্ষু রক্তবর্ণ করিয়া ক্রোধভরে বলিল, “নাশিব সকল বৈষ্ণব নদীয়া- 
নগরে” । মাধাই লাঠি হাতে তাড়া করিল, এবং সন্মুখে এক খণ্ড ভগ্ন 
কলসীর কানা পাইয়া নিত্যানন্দের মাথায় মারিল। নিত্যানন্দের মাথা 
কাটিয়া রক্তের ধারা প্রবাহিত হইল। “ফুটিল! মুটকী শিরে রক্ত পরে 

ধারে।” নিত্যানন্দ গৌর বলিয়া আনন্দে নৃত্য করিলেন । বুন্দাবনদীঁসও 


লিখিয়াছেন, “নিত্যানন্দ মহাপ্রভু গোবিন্দ সঙরে”। এবং বলিলেন__ 
মারিলি কলসীর কান। সহিবারে পারি । 
তোদের দুর্গতি আমি সহিবারে নারি ॥ 
মেরেছিস মেরেছিস তোর! তাহে ক্ষতি নাই । 
সুমধুর হরিনাম মুখে বল ভাই ॥ 
নিত্যানন্দ অঙ্গে সব রক্ত পরে ধারে । 
আনন্দময় নিত্যানন্দ গৌড়াঙ্গে নেহারে ॥ 
প্রেমভরে মহাপ্রভু নিতাই কোলে নিল । 
আপন বসন দিয়! রক্ত মুছাইল ॥ 
(চেঃ মর মধ্য খণ্ড) 
“নিত্যানন্দের অঙ্গে সব রক্ত পড়ে ধারে”_-এই ছত্রের প্রত্যেকটি 
অক্ষর লোচন বুন্দাবনদাস হইতে গ্রহণ করিয়াছেন। অথব। পরবর্থীয়দের 
দ্বারা ইহ হুর প্রক্ষিপ্ত হইয়াছে । জয়ানন্দে এরূপটী ঘটে নাই। 
প্রভু ক্রোধভরে সুদর্শন চক্রকে ডাকিলেন। তৎক্ষণাৎ আসিয়। “দাড়াইল 
সুদর্শন করজোড় করি”। প্রভু বলে “জগাই-মাধাইরে সংহার” ; সুদর্শন 
প্রলয় অগ্নির মত জগাই-মাধাইয়ের প্রতি ধাবিত হইল। নিত্যানন্দ 
সুদর্শনকে থামাইয়। প্রভুকে বলিলেন_-“এ ছুই পতিতে প্রভু মোরে 
দেহ দান”। ইহাও সেই বৃন্দাবনদাসের “মোরে ভিক্ষা দেহ প্রভু এ 
ছুই শরীর” । নিত্যানন্দ আরও বলিলেন 
সংকীর্ত্তন আরন্ভেতে তোমার অবতার । 
কৃপায় সকল জীবে করিবে উদ্ধার ॥ 
যে মারিবে তারে যদি করিবে সংহার। 
কেমনে করিবে কলি জীবের নিস্তার ॥ 
(চেঃ মঃ_ মধ্য খণ্ড ) 
অতএব জগাই-মাধাইকে ছাড়িয়। দিয়! “ঘরে গেলা মহাপ্রভু নিজ 
জন লইয়া”। জগাই মাধাই উভয়েই বিস্মিত হইয়! চাহিয়া রহিল। 
তারপর উর্দমুখে ধাইয়া মহাপ্রভুর দ্বারে গিয়া উপনীত হইল এবং 

ঠাকুর ঠাকুর বলিয়। ডাকিতে লাগিল। প্রভু মুরারিকে বলিলেন__-“কে 
ডাকে, লইয়া আইস ।' জগাই মাধাই আসিয়া প্রভুর চরণতলে পড়িয়া 
কান্দিতে লাগিল । বলিল 


গোবধ ন্ত্রীব্ধ পাপ করিয়াছি যত। 
লেখাজোখা নাহি নরবধ কৈলু কত ॥ 
ব্ৰাহ্মণী, যবনী, গুর্ববঙ্গনা নাহি এড়ি। 
চণ্ডালিনী আদি চারি কাহুকে না ছাড়ি ॥ 
সহস্র কায়স্থ যদি ছুই মাস গণে। 
তবু আমা দৌহা পাপ গণিতে না জানে ॥ 
( চৈঃ মল মধ্য খণ্ড) 


বৃন্দাবনদাসের “এক লক্ষ কায়স্থ’ লোচনে আসিয়া ‘এক সহজে” 
ঠেকিয়াছে। সংখ্য! কিছুটা কমিয়াছে। 

প্রভু বলিলেন_-তোমাদের সমস্ত পাপ আঁমাকে উৎসর্গ কর। 
জগাই মাধাই তাহাদের সমস্ত পাপ প্রভুর হাতে তুলিয়৷ দ্িল। 
লোচনের নিমাই জগাই-মাধাইকে ফেলিয়া বাড়ী চলিয়া আসিলেন। 
বৃন্দাবনদাসের নিমাই জগাই-মাধাইকে তুলিয়া লইয়া বাড়ীতে আসিলেন। 
“দুই জনে তুলি লহ আমার বাড়ীতে ৷” 

কবিরাজ গোস্বামী এক ছত্রে জগাই মাধাই উদ্ধার শেষ 
করিয়াছেন । 


“তবে নিস্তারিল প্রভু জগাই-মাধাই |” 
(চেঃ চঃ; আদি__-১৭পঃ ) 


নবদ্বীপলীলার এতবড় ঘটনা কবিরাজ গোস্বামী এত সংক্ষেপে 
এক ছত্রে শেষ করায় আমরা যত না নিরাশ হইয়াছি, তার চেয়ে বেশী 
বিস্মিত হইয়াছি। নবদ্বীপলীলা সম্পর্কে কবিরাজ গোস্বামীর মত 
অসম্পূর্ণ গ্রন্থ অপর কোন চরিত লেখক লেখেন নাই__জয়ানন্দও নহে, 
লোচনও নহে। অবশ্য কবিরাজ গোস্বামী এক্ষেত্রে বৃন্দাবনদাসের উপর 


নির্ভর করিয়াই ছাড়িয়| দিয়াছেন, এই যা| ভরসা । 

তারপর একদিন নিমাই বুদ্ধিমন্ত খানকে বলিলেন__ 
* সত্বরে চলহ বুদ্ধিমন্ত খান তুমি । 
কাচ সঙ্জ কর গিয়া নাচিবাঙ আমি. ॥ J 
(চৈঃ ভাঃ, মধ্য-_১৮অঃ) 
বুদ্ধিমন্ত খান নবদ্বীপে একজন সন্্ান্ত ধনী লোক। খান’ 
মুসলমান রাজসরকার প্রদত্ত উপাধি। 

__ “শষ, কীছুলি, পাটসাড়ী, অলঙ্কার"_ সমস্ত তৈয়ারী হইল । 
তারপর চন্দ্রশেখর ভবনে এক রাত্রে নাটকের অভিনয় হইল। নিমাই 
বলিলেন, “প্রকৃতি স্বরূপ নৃত্য হইবে আমার”_নিমাই রুক্মিণীর আবেশে 


ত্য করিলেন। শচীমাতা বিষ্ণুপ্রিয়াকে সঙ্গে লইয়। এই নাটক অভিনয়ে 


প্রভুর রুক্সিণীবেশে নৃত্য দেখিবার জন্য রাত্রে চন্দ্রশেখর ভবনে গমন 


করিলেন। 
আই চলিলেন নিজ বধুর সহিতে। 
লক্ষ্মীরূপে ন্বত্য বড় অন্তুত দেখিতে ॥ 
যত আপ্ত বৈষ্বগণের পরিবার ৷ 
চলিল| আইর সঙ্গে নৃত্য দেখিবার ॥ 
(চৈঃ ভাঃ, মধ্য__১৮অঃ ) 
বৈধবগণের পরিবারেরাও চলিলেন। 


প্রথমেই হরিদাস “মহা ছুই গোঁফ বদনে বিলাস করিয়া” 
হাতে দুই গৌঁক মুচরাইয়। সকলকে সাবধান করিয়া দিলেন। 
আরে ভাই _সব হও সাবধান__নাঁচিবে লক্ষ্মীর বেশে জগতের প্রাণ ।” 
হরিদাস বৈকুণ্ঠের কোটাল সাজিয়াছেন। তিনি বলিলেন--কৃষ্ণ বৈকুণে 
নাই, নবদ্বীপ আসিয়াছেন ; কাজেই এখানে আমার আগমন । 
শ্রীবাস নারদ সাজিয়াছেন__ 
*  মহাদীর্ঘ পাকাদাড়ী ফোট! সৰ্ব্বগায় । 
বাণা কান্ধে কুশহস্তে চারিদিকে চায় ॥ 
শিবাসের সুতি দেখিয়া শচীমাতা আনন্দে মূৰ্ছিত হইয়া পড়িলেন। 


এবং ছুই 
“আরে 

তারপর 
গৃহান্তরে বেশ করে প্রভু বিশ্বস্তর | 
রুক্মিণীর ভাবে মগ্ন হইল নির্ভর ॥ 
আপনা না জানে প্রভু রুক্সিণী আবেশে । 
বিদর্ভের সুতা হেন আপনাকে বাসে ॥ 
(চেঃ ভাঃ, মধ্য__১৮অঃ) 


প্রভু শুধু রুক্সিণীর সাজ পড়িলেন না__ রুক্সিণী-আবেশে রুক্সিণীর 
ভাবে মগ্ন হইলেন। অভিনয়ে ইহাই প্রধান কলাকৌশল । গদাধর 
রুক্মিণীর সখী সুগ্রভা সাজিয়া প্রবেশ করিলেন। রুক্সিণীবেশে নৃত্য 
শেষ হইলে পর, প্রভু আ্যাশক্তির বেশে নৃত্য করিলেন । “মহাচণ্ডী হেন 
সবে বুঝেন প্রকাশে ৷” 
অনন্ত ত্রন্মাণ্ডে যত শক্তি আছে 
সকল প্রকাশে প্রভু রুক্সিণীর নাচে। 
লৌকিক, বৈদিক, যত কিছু কৃষ্ণ-শক্তি প্রভু রুক্সিণীর সাজে 
প্রকাশ করিলেন। 
তারপর-__ } 
মহালক্ষ্মী ভাবে উঠে খট্টার উপরি 
কেহ পড়ে লক্ষ্মীর স্তব কেহ চণ্ডীর স্তুতি 
প্রভুর জগৎ-জননীর আবেশ হইল। তিনি সকল ভক্তগণকে স্তন 
পান করাইলেন। নিত্যানন্দ প্রভু বড়াই-বুড়ী সাজিয়াছিলেন। সাতদিন 
পর্য্যন্ত চন্দ্রশেখরের ভবনে চন্দ্র-ূর্য্য-বিদ্যুৎ যেন একত্রে জ্বলিতেছে, 
'এইরূপ দেখ! গেল। এই নাটক অভিনয় উপলক্ষে প্রভু লৌকিক ও 
বৈদিক, সকল শক্তি মৃত্তির প্রকাশ দেখাইলেন। ইহা! শুধু নাটক 
অভিনয় নয়_তাহার আরব প্রচার কার্য্ের একটি বিশেষ অঙ্গ 
জীবনের স্ফুত্তি ও উল্লাসের একটি প্রকাশ ৷ জগাই মাধাই উদ্ধারের পর 
এই উল্লাস তিনি প্রকাশ করিলেন। 
জয়ানন্দ রুক্সিণীবেশে নৃত্যের কথা কিছু লিখিলেন না। লোচন 
উল্লেখ করিয়াছেন, কিন্তু অতিশয় সংক্ষেপ 

চন্দ্রশেখরের বাড়ী নাচিয়া গাইয়া। 
ঘরেতে আইলা প্রভু আনন্দিত হইয়া ॥ 
সাতদিন অবিচ্ছিন্ন ছিল তেজ রাশি । 
তেজের ছটায় নাহি জানি দিবা নিশি। 
(চেঃ ভা মধ্য_১৮অঃ ) 
কবিরাজ গোস্বামী চন্দ্রশেখরের ভবনে নৃত্যের কথা বলিলেন না, 
“আচাৰ্য্যের ঘরে”-র কথা বলিলেন। আচার্য্য বলিতে এক্ষেত্রে শ্রীবাস 
' আচাৰ্য্যের বাড়ীই বুঝায় । 
তবে আচার্য্যের ঘরে কৈল কৃষ্ণলীলা । 
রুক্সিণ্যাদি রূপ প্রভু যাতে আপনে কৈলা ॥ 
কভু দূর্গা লক্ষ্মী হয় কভু বা চিচ্ছক্তি । 
খাটে বসি ভক্তগণে দিলা প্রেমভক্তি ॥ 
(চৈঃ চঃ আদি_১৭পঃ ) 
বৃন্দাবনদাস স্পষ্ট লিখিয়াছেন যে, চন্দ্রশেখরের ভবনেই এইরূপ 
গ্রত্য হইয়াছিল । কবিরাজ গোস্বামী ইহা জানিয়াও “আচার্যের ঘরে” 
লিখিলেন। নাটক কিন্ত চন্দ্রশেখরের ভবনেই হইয়াছিল। 
নাটক অভিনয়ের পর অদ্বৈত আবার শান্তিপুরে চলিয়া গেলেন। 
অদ্বৈতের প্রতি নিমাইয়ের গুরুবুদ্ধি দূর হয় না, মাথায় পা দিলে কি হইবে । 
ইহাই অদ্বৈতের আক্ষেপ । অদ্বৈত শান্তিপুর গিয়া আবার জ্ঞ 
ব্যাখ্যা আরম্ভ করিলেন। ইহা নিমাইকে উত্তে 
হরিদামকেও অদ্বৈত সঙ্গে নিলেন। ইহাও নিমাইকে পরীক্ষার জন্য । 
জ্ঞানপথ ছাড়িয়া ভক্তিপথে প্রচার করিতে হইবে ইহাই প্রয়োজন ও 
সিদ্ধান্ত । ইহা জানিয়াও অদ্বৈত বিরুদ্ধাচরণ আরম্ভ করিলেন। নিমাই 
বুঝিতে পারিয়া নিত্যানন্দকে লইয়া আবার শান্তিপুর আসিলেন। 
মোহেরে আনিল নাঢ়া শয়ন ভাঙ্গিয়া 
এখনে বাখানে জ্ঞান ভক্তি লুকাইয়া। 


( চৈঃ ভাই, মধ্য-_১৯ অঃ) 
নিমাই অদৈতকে জিজ্ঞাস! করিলেন__জ্ঞান বড়, কি ভক্তি বড়? 
অদ্বৈত বলিলেন--জ্ঞান বড়। আর যাবে কোথায় ! 


[ানপথে শান্তর 
জিত করিবার জন্য | 


[ ১৭৩ ] 


পিড়া হইতে অদ্বৈতেরে ধরিয়া আনিয়া । 
স্বহস্তে কিলায় প্রভু উঠানে পাড়িয়া ॥ 
অদ্বৈতগৃহিণী চীৎকার করিয়া বলিলেন 
বুড়াবিপ্র বুড়াবিপ্র রাখ রাখ প্রাণ। 
কাহার শিক্ষার কর এত অপমান ॥ 
(চৈঃ ভাঃ, মধ্য-_১৯ অঃ ) 
ভক্তি ছাড়িয়া জ্ঞানচর্চায় অদ্বৈতৈর এই শাস্তি? অদ্বৈত ভক্ত 
কিন্তু জ্ঞানী ভক্ত, অজ্ঞানী ভক্ত নহেন। কেননা ইচ্ছামাত্রই তিনি 
ভক্তি ছাড়িয়া জ্ঞানপথে ব্যাখ্যা করিতে পারেন। ইহা প্রণিধানযোগ্য ৷ 
আবেশের ভাবের নিমাই চরিত্রের সহিত, এই ঘটনা কিছুমাত্র অসংলগ্ন 
বা অসঙ্গত হয় নাই। তারপর নিমাই বলিলেন__ 
আরে আরে কংস যে মারিল সেই মুঞি। 
(চেঃ ভা মধ্য-_১৯ অঃ) 
অদ্বৈত সুন্দর ! 1 দিলেন। বলিলেন_-আমি দুর্ব্বাসাও নহি 
যে শাপ দিব, আর ভূগুও নই যে তোমার বুকে লাথি মারিব। মোর 
নাম অদ্বৈত, তোমার শুদ্ধ দাস’। অদ্বৈত চরিত্র বিকাশের জন্য 
এ প্রহারের প্রয়োজন ছিল। অথচ ভক্তিপক্ষে শাস্ত্র ব্যাখ্যায় বাংলায় 
আচাৰ্য্য অদ্বৈত, যেমন দাক্ষিণাত্যে ছিলেন রামান্থজ । তারপরে__ 
অদ্বৈত কান্দয়ে ছুই চরণ ধরিয়া ৷ 
প্রভু কান্দে অদবৈতৈরে কোলেতে করিয়া ॥ 
(চেঃ ভা মধ্য-_-১৯ অঃ) 
নিমাই অদ্বৈতকে লইয়া নবদ্বীপ ফিরিয়া আসিলেন এবং একদিন 
প্রকাশ্যে সকল বৈষ্ণবকে মন্ত্র শুনাইলেন। 
হরে কৃষ্ণ হরে কৃষ্ণ, কৃষ্ণ কৃষ্ণ হরে হরে। 
হরে রাম হরে রাম, রাম রাম হরে হরে ॥ 
প্রভু বলে কহিলাম এই মহামন্ত ৷ 
ইহা গিয়া জপ সভে করিয়া নির্ববন্ধ ॥ 
* স্ত্ৰীয়ে পুত্রে বাপে মিলি কর গিয়া ঘরে। 
(চেঃ ভাঃ, মধ্য--২৩ অঃ) 

দেখা যাইতেছে বৈষ্ণবের মন্ত্র অপ্রকাশ্য নয়। ইহা একটা 
পারিবারিক উপাসনা, গায়ত্রী জপ হইতে ইহার স্বাঁতন্থ্য দেদীপ্যমাঁন | 
গায়ত্রী ব্যক্তিগত উপাসনা, শ্রীচৈতন্যের মন্ত্র পারিবারিক ও বৈষ্ঞব- 
সজ্বের উপাসনা । a 

ইহার পরেই চাদ কাজির বাড়ী আক্রমণ ও লুঠন। কিন্তু ইহা 
একটি বিচ্ছিন্ন ঘটনা নয়। গৌড়েশ্বর যবনরাজ নবদ্বীপের প্রতি কখনও 
উদাসীন ছিলেন না। আমরা জয়ানন্দে দেখিয়াছি, নিমাই যখন শচীগর্ডে 
তখন গৌড়েশ্বর ফতে শাহ নবদ্বীপ উৎসন্ন করিবার আদেশ দিয়াছিলেন 
এবং নবদ্বীপের ব্রাহ্মণদের জাতিপ্রাণ লইয়াছিলেন । যবনরাঁজ অত্যাচারে 
যখন “প্রাণভয়ে স্থির নহে নবদ্বীপবাসী” সেই সময় নিমাই ভূমিষ্ট হন। 
সে আজ ২৪ বৎসরের প্রাচীন ইতিহাস, অথচ খুব প্রাচীন নয়। মাত্র 
সেদিন যবন হরিদাসের উপর বৈষ্ণব হওয়ার দরুন বাইশ বাজারে চাবুক 
মারিয়া প্রাণ লইবার যে আদেশ হইয়াছিল, তাহা আমর! দেখিয়াছি। 
ইহ! হুসেন শাহর রাজন্বকালের ঘটনা এবং এই ঘটনা হইতেই নিমাই 
অতি ভ্রুত কৃষ্ণের অবতার হইয়া রাজ অত্যাচারের বিরুদ্ধে প্রতিরোধমূলক 
বৈষ্ণব আন্দোলনের নেতৃত্ব গ্রহণ করিলেন । 

১৫০৯ খৃষ্টাব্দে হুসেন শাহর রাজত্বের পটভূমিকায় আমরা এই 


আন্দোলনের সূত্রপাত দেখিতে পাই । বুন্দাবনদাস লিখিয়াছেন যে, ' 


“হুসেন সাহ সৰ্ব্ব উড়িয়ার দেশে; দেবমৃত্তি ভাঙ্গিলেক দেউল বিশেষে”__ 
(চৈঃ ভাঃ, অন্ত্---৪ পঃ)। তিনি যে গৌড়দেশে হিন্দুদের প্রতি 
উড়িয়ার দেশ অপেক্ষা অধিকতর সদয় ব্যবহার করিবেন, ইহা আশা করা 
যায় না। নবদ্বীপের এই পরম দুর্ববার যবন রাজভীতির মধ্যেই নিমাই 
পণ্ডিতের বৈষ্ণব আন্দোলন জন্মগ্রহণ করিল। টাদ কাজীর সহিত 


নিমাইয়ের সংঘর্ষ একট! অপ্রত্যাশিত বা আকস্মিক ঘটনা নয়। জয়ানন্দ. 


আরম্ত করিয়াছেন ও 'বৃন্দাবনদাস ক্রমে সেই যোগস্ুত্র সূন্মভাবে 
সম্প্রসারিত করিয়াছেন; কার্য্য-কারণ সম্পর্কে তাহারই একটা অপরিহার্য 
ও স্বাভাবিক পরিণতিরূপে টাদ কাজির সহিত সংঘর্ষ দেখা দেয় এবং 
ইহা একটি এতিহাসিক প্রয়োজন বলিয়া প্রত্যক্ষ হয়। রাজশক্তির 
সহিত প্রত্যক্ষ সংগ্রাম যে-আন্দোল্লনকে জন্ম. দিয়াছে, পরবন্তায়দের 

ভীরুতা ইহার জন্মদিনের গৌরবকে চেষ্টা করিলেও শ্নান করিতে পারিবে 
না। ইতিহাস মুছিয়া ফেলা যায় না। ১৫০৯ খৃষ্টাব্দে নিমাই পণ্ডিত 
অদ্বৈতৈর কথামত নিৰিদ্ধে আচণ্ডালে হরিনাম বিলাইতে পারেন নাই, 
গৌড়েশ্বর যবনরাজ এবং তাহার কর্ণচারিবৃন্দ ইহাতে বাধা দিয়াছিল ? 
-__সেই কথাই হইতেছে । 
. নিমাই পণ্ডিত জগাই মাধাই উদ্ধার করিয়া, পরম উল্লাসে নাটক 
অভিনয় করিয়া রুক্সিণীবেশে নৃত্য করিলেন। শচীমাঁতাকে, বিষুপ্রিয়াকে 
এবং সেই সঙ্গে সকল বৈষ্বদের পরিবারদিগকে নিয়া গিয়া নাটক ও 
নিজের নৃত্য দেখাইলেন। পরে শ্রীপরের বাড়ী গিয়া তাহার লৌহ পাত্রে 
জল পান করিলেন, শুর্লাম্বরের বাড়ী গিয়া লাউ থোর ভাতে সিদ্ধ দিয়া 
ভোজন করিলেন। কীর্তনের সাফল্যে, আনন্দেই দিন কাঁটিতেছিল। 
কিন্ত পাষণ্ডীর! ষড়যন্ত্র করিয়া! ব।জিকে সংবাদ দিল যে__নিমাই পণ্ডিত 
আমাদের হিন্দুধর্ম নষ্ট করিল, তাহাকে ডাকিয়া সায়েস্তা কর। এদিকে 
নগরিয়াদের বাড়ীতে দুর্গোৎসবকালে বাজাইরার জন্য মৃদঙ্গ, মন্দিরা ও 
শঙ্খ__যাহা! ঘরে ছিল সেই সব বাজাইয়া কীর্তন আরম্ভ হইল। 
_. মৃদঙ্গ মন্দিরা শঙ্খ আছে সবর্ব ঘরে। 
দুর্গোৎসব কালে বাদ্য বাজাবার তরে ॥ 
সেই সব বাগ এবে কীর্তন সময়ে ৷ 
গায়েন বায়েন সবে সন্তোষ হৃদয়ে ৷ 
(চেঃ ভাঃ, মধ্য_২৩অঃ ) 
দুর্গোৎসবের বাগ্ভাণ্ই নিমাই পণ্ডিতের কীর্তনে ব্যবহৃত 
হইতে লাগিল। নিমাইয়ের বৈষ্ণব আন্দোলনের পূর্বের হিন্দু-বাংলায় 
জাকজমকের সহিত দুর্গোৎসব হইত, প্রমাণ পাওয়া গেল ৷ 
ববন্দাবনদাস লিখিয়াছেন, এই অবস্থার মধ্যে 
একদিন দৈবে কাজি.সেই পথে যায়। 
মৃদঙ্গ মন্দিরা শঙ্খ শুনিবারে পায় ॥ 
হরিনাম কোলাহল চতুর্দিকে মাত্র । 
শুনিয়া সঙরে কাজি আপনার শাস্ত্র ॥ 


[ ১৭৬ ] 


কাজি বলে ধর ধর আজি করে কার্য | 
আজি বা কি করে তোর নিমাই আচার্য্য ॥ 
আথে ব্যাথে পলাইল নগরীয়া-গণ | 
মহাত্ৰাসে কেশ কেহ না করে বন্ধন ॥ 
যাহারে পাইল কাজি মারিল তাহারে । 
ভাঙ্গিল মৃদঙ্গ অনাচার কৈল দ্বারে ॥ 
কাজি বলে হিন্দুরানি হইল নদীয়া । ' 
করিব ইহার শাস্তি লাঁগালি পাইয়া ॥ 
ক্ষমা করি যাঙ আজি দৈবে হৈল রাতি। ' 
আর দিন লাগালি পাইলে লইব জাতি ॥ 
এই মত প্রতি দিন ছুষ্টগণ লৈয়।। 
নগর ভ্রময়ে কাজি কীর্তন চাহিয়া ॥ 
দুঃখে সব নগরীয়। থাকে লুকাইয়। 
(চৈঃ ভা মধ্য-_২৩ অঃ) 
চাদ কাজির বাড়ী আক্রমনের কারণ অতিশয় সুস্পষ্ট । 
বহুদিন হইতে নিমাইয়ের নেতৃত্ব ইহারি প্রতীক্ষা করিতেছিল। 
বৈষ্ণবেরা আসিয়| নিমাইকে বলিল__“নবদ্ধীপ ছাড়িয়া যাইব অন্যস্থানে”। 
নিমাই সম্পূর্ণ উল্টা কথা বলিলেন 
প্রভু বলেন নিত্যানন্দ হও সাবধান । 
এই ক্ষনে চল সব বৈষ্ণবের স্থান ॥ 
সর্ব নবদ্বীপে আজি করিমু কীর্তন। 
দেখি মোরে কোন কন্ম করে কোন জন ॥ 
দেখ আজি কাজির পোরাঙ ঘর দ্বার । 
কোন কর্ম করে দেখি রাজা বা তাহার ॥ 
(চেঃ ভা মধ্য--২৩অঃ) 
নিমাই সম্পূর্ণ জ্ঞাতসারে কাজির আদেশ লঙ্ঘন করিবার জন্য 
স্থিরসংকল্প করিলেন। “সর্ব নবদ্বীপে আজি করিষু কীর্তন”__কাজির 
নিষেধের ইহাই উত্তর, ইহাই নিমাইয়ের বৈষ্ণব আন্দোলনের নেতৃত্ব ৷ 
দেখা গেল বৈষ্ণবদের নবদ্বীপ ছাড়িয়া পালাইয়া যাইবার প্রস্তাব তিনি 

আদৌ সমর্থন করিলেন না। এবং নেতা এই সঙ্কট মুহূর্তে তাহার কর্তব্য 
স্থির করিবার জন্য এক মুহূর্তও দেরি করিলেন না । তিনি.নগরবাসীদের 
সম্বোধন করিয়া কহিলেন যে__সকলেই ভোজন করিয়া বিকালে হাতে 
একটি করিয়া মশাল লইয়া আমার বাড়ীতে আসিবে । আজ শুধু কীর্তন 
করিব না, কাজির ঘর ভাঙ্গিয়া এবং কাজির দুয়ারে গিয়া কীর্তন করিব। 
তোমরা মূনে সাহস রাখিবে এবং কিছুমাত্র ভয় করিবে না। কাজির 
নিষেধের ইহাই উত্তর । নিমাই বলিলেন__ 
চল চল ভাই সব নগরিয়া-গণ। 
সৰ্ব্বত্ৰ আমার আজ্ঞা করহ কথন ॥ 
কৃষ্ণের রহস্ত আজি দেখিবেক যে। 
এক মহা! দীপ লঞা আসিবেক সে ॥ 
ভাঙ্গিব কাজির ঘর কাজির দুয়ার ৷ 
কীর্তন করিব দেখি কোন কর্ম্ম করে ॥ 
তিলাদ্ধেক ভয় কেহ না করিহ মনে। 
বিকালে আসিবে ঝাট করিয়! ভোজনে ॥ 
(চেঃ ভা মধ্য-_২৩ অঃ ) 
নগরিয়াগণ কিছু সকলেই বৈষ্ণব নহেন ; অথচ লক্ষ্য করিবার 
বিষয় যে প্রথমে তিনি সকল বেষ্ণবের স্থানে গেলেন, তারপর তিনি সকল 
নগরিয়াগণকে আহ্বান করিলেন। সুতরাং এই অভিযানটি দলগত 
হইল না__সমস্ত নবদ্বীপবাসীর মিলিত অভিযানরূপে প্রকাশ পাইল। 
ইহাই নিমাইয়ের নেতৃত্ব । : 
নবদ্বীপের প্রতি ঘরে ঘরে ধ্বনি রটিয়া গেল..যে, নিমাই পণ্ডিত 
আজ নগরে নগরে নৃত্য করিবেন। নগরবাসীর! প্রত্যেকেই গৃহদ্ধার 
পত্র-পুষ্প-মঙ্গলঘটে সজ্জিত করিলেন। মশাল হাতে বড় বড় ভাণ্ডে তৈল 
লইয়া “অনন্ত অর্বব,দ লক্ষ লোক নদীয়ার” নিমাইয়ের বাড়ীতে আসিয়া 
মিলিত হইল। সমস্ত নবদ্বীপ আলোকময় হইল--“হইল দেউটিময় 
নবদ্বীপপুর” | “সবে জ্যোতিৰ্ম্ময় দেখে সকল আকাশ ৷” 
কান্দির সহিত কলা সকল ছুয়ারে। 


পূর্ণ ঘট শোভে নারিকেল আত্ম সারে ॥ 

চোরের আছিল চিত্ত এই অবসরে। 

* আজি চুরি করিবাঙ প্রতি ঘরে ঘরে ॥ 
শেষে চোর পাসরিল ভাব আপনার । 
হরি বহি মুখে কারো না আইসে আর ॥ 

(চেঃ ভা মধ্য-_২৩ অঃ) 

অতিশয় বস্ততান্ত্িক বর্ণনা, অথচ কাব্যরসে ভরপুর। ঠিক 

হইল যে__“আগে নৃত্য করিবেন আচার্য্য গোসাই”, তাহাকে ঘিরিয়া এক 
সম্প্রদায় গাইবেন। “মধ্যে মৃত্য করিয়া যাইবেন হরিদাস” তাকে 
ঘিরিয়াও এক সম্প্রদায় গাইবেন । “তবে নৃত্য করিবেন প্রীবাস পণ্ডিত”, 
তা'কে ঘিরিয়াও এক সম্প্রদায় গাইবেন। “সকল পশ্চাতে প্রভু 
গৌরাঙ্গ সুন্দর”_“নিত্যানন্দ গদাধর যায় ছুই পাশে” । 

বাহির হৈল৷ প্রভু শ্রীশচীনন্দন। 

উন্নত নাসিকা সিংহ-গ্রীব মনোহর ॥ 

সবা হইতে সুপীত সুদীৰ্ঘ কলেবর ॥ 

(চেঃ ভাঃ, মধ্য-_২৩অঃ) 
| ₹কীর্তন এতদিন বসিয়াছিল_এইবার চলিতে আরম্ত করিল। 
সকলেই গাইতে লাগিল-_ 

তুয়া চরণে মন লাগু হু'রে। 

সারঙ্গ ধর তুয়| চরণে লাগু হু'রে। 
চৈতন্যচন্দ্রে এই আদি সংকীর্তন__ 

গঙ্গা তীরে তীরে পথ আছে নদীয়ায়। ! 

আগে সেই পথে নাচি যায় গৌর রায় ॥ 

আপনার ঘাটে আগে বহু নৃত্য করি। 

. তবে মাধায়ের ঘাটে গেলা গৌড়হরি ॥ 

বারকোনা ঘাটে নগরিয়া ঘাটে গিয়!। 

গঙ্গার নগর দিয়া গেলা সিমলিয়া ॥ 

নদীয়ার একান্তে নগর সিমলিয়া। 

নাচিতে নাচিতে প্রভু উত্তরিলা গিয়া ॥ 


(চৈঃ ভাঃ, মধ্য__২৩ অঃ) 

সমস্ত নবদ্ীপবাসীর এই বিরাট উন্মাদনা দেখিয়া “মরয়ে পাষণ্ডী 
সব জ্বলিয়া পুড়িয়া”। তাহারা ভাবিল_“গোসাই করেন কাজি আইসে 
এখনি”। “কেহ বলে চল যাই কাজিরে কহিতে ৷” “কেহ বলে আইসে 
কাজি করিয়া এ বচন তোলাই” । “তবে একজন না রহিবে এই ঠাঞি।” 
এই পাষণ্ডীদের মতিগতি, চলাবলা-_-ৃন্দাবনদাস অতি নিপুনতার সহিত 
অঙ্কিত করিয়াছেন। ইহা যেমন বস্তুতান্ত্রিক তেমনই খাঁটী ইতিহাস 
অদ্যাপি নিশ্চিহ্ন হয় নাই। 
তারপর_: 
কাজির বাড়ীর পথ ধরিলা ঠাকুর । 
বাছ্ভ কোলাহল কাজি শুনয়ে প্রচুর ॥ 
কাজি বলে শুনি ভাই কি গীত বাদন। 
কিবা কার বিভা কিবা ভূতের কীর্তন ॥ 
মোর বোল লগিয়া কে করে হিন্দুয়ানি। 
ঝাট.আন তত্ব তবে চলিব আপনি ॥ 
(চৈঃ ভাঃ, মব্য__২৩ অঃ) 
কাজির অন্ুচরেরা খবর লইয়া আসিল 
যে সকল নগরিয়া মারিল আমরা 
আজি কাজি মার বলি আইসে তাহারা । 


কাজি তবুও বিশ্বাস না করিয়া বলিল-_ 
কাজি বলে হেন বুঝি নিমাই পণ্ডিত। 
বিবাহ করিতে বা চলিল কোন ভিত ॥ 
এবা নহে মোরে লঙ্ঘি হিন্দুয়ানি করে। 
তবে জাতি নিমু আজি সবার নগরে ॥ 


সংকীর্ত্তন চলিতে চলিতে কাজির বাড়ীতে আসিয়া উপস্থিত-_. 
আসিয়া কাজির দ্বারে প্রভু বিশ্বস্তর ৷ 
ক্রোধাবেশে হুঙ্কার করয়ে:বহুতর ॥ 
ক্রোধে বলে প্রভু আরে কাজি বেটা কোথা । 
ঝাট আন ধরিয়া কাটিয়া ফেল মাথা ॥ 

প্রাণ লঞা কোথা কাজি গেল দিয়! দ্বার । 
ঘর ভাঙ্গ ভাঙ্গ প্রভু বলে বার বার ॥ 
(চেঃ ভাত মধ্য__২৩ অঃ ) 
তৎক্ষণাৎ 
কেহ ঘর ভাঙ্গে কেহ ভাঙ্গয়ে দুয়ার । 
কেহ লাথি মারে কেহ করয়ে হুঙ্কার ॥ 
আত্ম পানসের ডাল ভাঙ্গি কেহ ফেলে। 
কেহ কদলির বন ভাঙ্গি হরি বলে ॥ 
পুষ্পের উদ্যানে লক্ষ লক্ষ লোক গিয়া ৷ 
উপারিয়! ফেলে সব হুঙ্কার করিয়া ॥ 
Ed 3% সঃ 
যার দাড়ি আছে সেই হএ অধোমুখ। 
লাজে মাথা নাহি তোলে ডরে হালে বুক ॥ 
৫ চা “ সঃ 
একটি করিয়া! পত্র সৰ্ব্ব লোকে নিতে । 
কিছু না রহিল আর কাজির বাড়ীতে ॥ 
ভাঙ্গিলেন যত সব বাহিরের ঘর ৷ 
(চেঃ ভাঃ, মধ্য-_২৩ অঃ) 
দেখা যাইতেছে বাড়ীতে যেমন হইয়া থাকে, পুরুষ ও মেয়েদের 
ভিন্ন ভিন্ন মহল্লা আছে। পুরুষদের বাহিরের ঘর সমস্তই ভাঙ্গা হইয়া 
-.গেল। এখন বাড়ীর ভিতরের ঘরগুলির কি হইবে? নিমাই পুনরায় 
আছজ্ঞা দিলেন। ৃ 
প্রভু বলে অগ্নি দেহ বাড়ীর ভিতর । 
পুড়িয়া মরুক সব গণের সহিতে। 
সবর্ব বাড়ী বেড়ি অগ্নি দেহ চারি ভিতে ॥ 
দেখি মোরে কি করে উহার নরপতি। 
দেখি আজি কোন জনে করে অব্যাহতি ॥ 
সংকীর্ত্তন আরন্তে মোহার অবতার । 
কীর্তন বিরোধী পাপী করিমু সংহার ॥ 

অগ্নি দেহ ঘরে সব না করিহ ভয় 
আজি সব যবনের করিমু প্রলয় ॥ 
(চেঃ ভা মধ্য_২৩ অঃ) 
তারপর সম্ভবতঃ নিত্যানন্দ নিমাইকে বলিলেন 
করিলা ত কাজির অনেক অপমান । 
আর যদি ঘটে তবে সংহারিহ প্রাণ ॥ 
প্রাকৃতের চিন্তা ইহারা একেবারে ভুলিয়া যান নাই। ইহার 
একটা! প্রতিক্রিয়া নিশ্চয়ই হইবে, তাহারা জাঁনিতেন। টাদ কাজি 
গৌড়েশ্বর হুসেন সাহের দৌহিত্র। হুসেন সাহের ১৮টি পুত্র ছিল। 
কন্যা কয়টি ছিল, ইতিহাসে নাই। টাদ কাজির মাতা যে একটি কন্যা, 
ইহা আমরা পাইতেছি_। 

_ নিমাই ক্ষান্ত হইয়া সিমুলিয়া হইতে নবদ্বীপে ফিরিয়া আসিলেন। 
কাজির ঘরবাঁড়ী ভাঙ্গিয়া অদ্বৈত-বাঞ্চিত চক্রধারী কৃষ্ণ-অবতারের 
সর্বোৎকৃষ্ট লীলা দেখাইয়া বাঙ্গালীকে চমকিত করিলেন । বুন্দাবনদাঁস 
লিখিয়াছেন__ 

অগ্যাপিও চৈতন্য এ সব লীলা করে । 

যার ভাগ্যে থাকে সে দেখয়ে নিরন্তরে ॥ 
(চৈঃ ভা মধ্য-_২৩ অঃ) 
প্রাকতের এই লীলা এখন অপ্রাকতে হইতেছে-_ইহাই বলার 
উদ্দেশ্ট । টাদ কাজির বাড়ী লুঠনের কথা জয়ানন্দ মাত্র ছুই ছত্রে 
লিখিয়াছেন__“সিম্বলিয়া৷ গ্রামেতে কাজির ঘর ভাঙ্গি। সিম্বলিয়া গ্রাম 
ছাড়ি পলাইল যবন”_(উত্তর খণ্ড)। লোচন কিছুই লেখেন নাই। 
অথচ তীহাঁরা উভয়েই প্রসিদ্ধ চরিতকার, উভয়ের সম্মুখে বৃন্দাবনদাসের 
বিস্তৃত বর্ণনা উপস্থিত ছিল। উভয়েই উহা! পাঠ করিয়াছেন, অথচ 
কেহই এত বড় ঘটনাটি বর্ণনা না৷ করিয়া, ইহ! অপেক্ষা কত ক্ষুদ্র ক্ষুদ্র 
অকিঞ্চিতকর ঘটনা সবিস্তারে বর্ণনা করিয়াছেন। তাহার! কি লীলার 
এত বড় একটা স্মরণীয় ও বরণীয় ঘটনা-_যাহা প্রাকৃত হইতে অগ্রাকৃতে 
স্থান পাইয়াছে__তাহার গুরুত্ব উপলদ্ধি করিতে পারেন নাই? কেহ 


বলিতে পারেন যে--তৎকালীন, অর্থাৎ গ্রন্থ লিখিবার সময়, ছুর্ববার 


[ ১৮২ এ 


যবনরাজভীতি প্রযুক্ত জয়ানন্দ ও লোচন টাদ কাজির বাড়ী আক্রমণ ও 
ৃষ্ঠন গোপন করিয়া গিয়াছেন। ইহা! তাহাদের স্বেচ্ছাকৃত, অনবধানতা 
বশতঃ নহে। এরূপ অনুমান করা যাইতে পারে সত্য, কিন্ত তথাপি 
এই বৃহৎ ঘটনাটির অনুল্লেখের কারণ ঠিকমত বুঝা গেল না। ' এই 
অনুল্লেখ জয়ানন্দের, বিশেষতঃ লোচনের, গ্রন্থের অঙ্গহানি করিয়াছে । 

কবিরাজ গোস্বামী চাদ কাজির বাড়ী লুঠনের যে বর্ণনা দিয়াছেন, 
তাহা বুন্দাবনদাসের বর্ণনা পাঠ করিয়াই দিয়াছেন। তথাপি দুই 
বর্ণনায় বিস্তর প্রভেদ আছে। কবিরাজ গোস্বামী বুন্দাবনদাসকে 
সম্পূর্ণ অনুসরণ করিয়া প্রথমটা লিখিয়াছেন। ঘটনাটি সংক্ষেপে বলিতে 
গেলে বলিতে হয়, প্রভু নাগরিয়া লোকদের সংকীর্ত্তন করিতে আদেশ 
দিলেন। লোকেরা তুমুল সংকীর্ত্তন আরম্ভ করিল। কীর্তন শুনিয়া 
সকল যবন ক্রুদ্ধ হইয়৷ কাজির কাছে গিয়া নিবেদন করিল। কাজি 
সন্ধ্যাকালে নবদ্বীপ আসিয়া খোলকর্তাল ভাঙ্গিয়া দিল এবং আদেশ 
দিল যে__-নগরে কেহই সংকীর্ত্তন করিতে পারিবে না। 


কেহ কীর্তন না করিহ সকল নগরে । 

আজি আমি ক্ষমা করি যাইতেছি ঘরে ॥ 

আর যদি কীর্তন করিতে লাগ পাইন্ু। 
সর্বস্ব দণ্ডিয়া তার জাতি যে লইমু॥ 
- ( চৈঃ চঃ;, আদি_-১৭ পঃ ) 
এখানে কবিরাজ গোস্বামী ঠিক ভাবেই বৃন্দাবনদাসকে অনুসরণ 
করিয়াছেন। তারপর প্রভুর কাছে ভক্তেরা কাজির এই নিষেধ আজ্ঞা 
জানাইল। প্রভু তৎক্ষণাৎ কাজির এই নিষেধ আজ্ঞা অমান্য করিবার 


আদেশ দিলেন। এবং নিজে দলবলসহ নগরে নগরে সংকীর্ত্তন আরম্ভ 
করিলেন। 


প্রভু আজ্ঞা দিল যাহ করহ কীর্তন । 

যুঞি সংহারিমু আজি সকল যবন ॥ 

নগরে নগরে আমি করিমু কীর্তন। 
“সন্ধ্যাকালে কর সভে নগর মণ্ডন ॥ 


[ ১৮৩ ] 


সন্ধ্যাতে দেউটি সভে জাল ঘরে ঘরে । 
দেখ কোন কাজি আসি মোরে মানা করে ॥ 
এত কহি সন্ধ্যাকালে চলে গৌঁড়রায়। 
কীর্তনের কৈল প্রভু তিন সম্প্রদায় ॥ 
আগে সম্প্রদায়ে নৃত্য করে হরিদাস। 
মধ্যে নাচেন আচার্য্য পরম উল্লাস ॥ 
পাছে সম্প্রদায়ে নৃত্য করে গৌড়চন্দ্র। 
তার সঙ্গে নাচি বুলে প্রভু নিত্যানন্দ ॥ 
বৃন্দাবনদাস চৈতন্য মঙ্গলে । 
বিস্তারি বলিয়াছেন চৈতন্য কৃপাবলে ॥ 
(চেঃ চঃ; আদি__-১৭ পঃ ) 
অথচ বৃন্দাবনদাস তিন সম্প্রদায়ের নৃত্যের বর্ণনা ঠিক এরকম 
দেন নাই। বৃন্দাবনদাস লিখিয়াছেন যে__আগে নৃত্য করিবেন আচাৰ্য্য 
গোসাই, হরিদাস নয়। এরকম ভুলের কিযে হেতু, তা বুঝা কঠিন। 
কবিরাজ গোস্বামী অপেক্ষা এক্ষেত্রে বৃন্দাবনদাসই অধিক নির্ভরযোগ্য । 
কবিরাজ গোস্বামী ইহার প্রত্যেকটি কথাই যে বৃন্দাবনদাসকে 
অনুসরণ করিয়া লিখিয়াছেন, তাহ! তিনি নিজেই স্বীকার করিতেছেন । 
তারপর-_ 
ভ্ৰমিতে ভ্রমিতে প্রভু কাজিদ্বার গেলা । 
তর্জ গজ্জ করে লোক করে কোলাহল । 
গোড়চন্দ্র বলে লোক প্রশ্রয় পাগল ॥ 
কীর্তন ধ্বনিতে কাজি লুকাইল ঘরে । 
তৰ্জ্জন গৰ্জ্জন শুনি ন! হয় বাহিরে ॥ 
উদ্ধত লোক কাজির ভাঙ্গে ঘর পুজ্পবন। 
বিস্তারি বর্ণিলা ইহা দাস বৃন্দাবন ॥ 
(চেঃ চঃ, আদি__১৭পঃ) 
যদিও কবিরাজ গোস্বামী এখানে বৃন্দাবনদাসের দোহাই 
দিয়াছেন, তথাপি এখানে তিনি বৃন্দাবনদাসকে অনুসরণ করেন নাই । 


বৃন্দাবনদাসের নিকট এই ঘটনায় আমরা যে চর্রিত্রাঙ্কন পাই--কবিরাজ 


[ ১৮৪ ] 


গোস্বামীর নিকট তাহ! পাই না, অন্য রকম পাই। ছুইজনের 
চরিত্রাঙ্কনে আদৌ মিল নাই। কবিরাজ গোস্বামী বলেন যে__উদ্ধত 
লোকের! কাজির ঘর ও পুষ্পবন ভাঙ্গিয়াছে এবং প্রভু বলেন যে_“এই 
সব লোকের! প্রশ্রয় পাইয়া পাগল হইয়াছে” । কাজির ঘর ও পুষ্পবন 
ভাঙ্গ ইত্যাদি ব্যাপারে কবিরাজ গোস্বামী প্রভুকে আড়ালে রাখিয়াছেন। 
এই সব ঘর-ভাঙ্গা ব্যাপারে প্রভুর যে কোন কর্তৃত্ব আছে, তাহার উল্লেখ 
মাত্রও কবিরাজ গোস্বামী করিলেন নাঁ। . কেবল উদ্ধত লোকের দোষ 
দিলেন। ইহা ত বৃন্দাবনদাসের কথার ঃশন্থুরূপ নয়! বৃন্দাবনদাসে 
স্পষ্ট আছে যে, প্রভু নিজেই বলিতেছেন যে_কাজির ঘর ভাঙ্গ। শুধু 
একবার বলিতেছেন না, বার বার বলিতেছেন-__তারপর বাড়ীর ভিতরে 
অগ্নি দিতে বলিতেছেন । 
ঘর ভাঙ্গ, ভাঙ্গ প্রভু বলে বার বার। 
প্রভু বল অগ্নি দেহ বাড়ীর ভিতর ॥ 
ট / (চেঃ ভা মধ্য-_২৩ অঃ) 
ইহাতে যে চৈতন্ত-চরিত্র অস্কিত হইয়াছে, কবিরাজ গোস্বামীর 
নিকট আমর! সেই চরিত্রলস্কন পাই না। তারপর বৃন্দাবনদাস 
নিশ্চয়ই প্রভু নিত্যানন্দের মুখে শুনিয়। লিখিয়াছেন যেঁ_কাঁজি পশ্চাতের 
দ্বার দিয়। প্রাণভয়ে পালাইয়া গেল। সুতরাং তাহার সহিত্‌ প্রভুর 
আর দেখাসাক্ষাৎ বা কথাবার্তা হইল না। যদি হইত তবে নিত্যানন্দ 
প্রভু তাহা নিশ্চয়ই জানিতেন এবং এ কথা বুন্দীবনদাঁসকে নিশ্চয়ই 
বলিতেন। সেক্ষেত্রে বৃন্দাবনদাস উহা! উল্লেখ না করিয়া পাঁরিতেন 
না। কিন্তু তিনি কিছুই উল্লেখ করেন নাই। 
' অথচ কবিরাজ গোস্বামী কাজির সহিত প্রভুর শাস্তর-বিচার 
সবিস্তারে বর্ণনা করিয়াছেন । কাঁজিকে প্রত, ভিব্য লোক পাঠাইয়া” 
ডাকিয়া আনিলেন। 


ভব্য লোক পাঠাইয়া কাজি বোলাইল। 
দূর হতে এল! কাজি মাথা নোয়াইয়া 
কাজিরে বসাইল! প্রভু সন্মান করিয়া ॥ 


(চৈঃ চঃ আদি-_১৭ পঃ) 


চি 

আর বৃন্দাবনদাস লিখিয়াছেন_ 
ক্রোধে বলে প্রভু আরে কাজি বেটা কোথা । 
ঝাট আন ধরিয়া কাটিয়া ফেল মাথা ॥ 
(চৈঃ ভা মধ্য-_২৩ অঃ) 
এই ছুই চিত্র এক নয় এবং এই ছুই চিত্র এত বিরোধী যে, একই 
সঙ্গে সত্য হইতে পারে না । ইহার একটি সত্য হইলে আর একটি মিথ্যা 
হয়। বৃন্দাবনদাসের বর্ণনাই সত্য বলিয়! মনে হয়। কবিরাজ গোস্বামী 
কোন প্রত্যক্ষদর্শীর নিকট এই ঘটনা শুনেন নাই, শুনিবার স্থযোগ 
তাহার হয় নাই। যে পর্য্যন্ত কবিরাজ গোস্বামী বৃন্দাবনদাসকে অনুসরণ 


' করিয়াছেন, সে পর্য্যন্ত কৌন অসঙ্গতি নাই। কিন্তু যেখানেই তিনি 


বৃন্দাবনদাসকে ছাড়িয়া কিস্বদন্তি বা কল্পনার আশ্রয় লইয়াছেন, সেইখাঁনেই 
চরিতচিত্রে অসামগ্রস্ত আসিয়া দেখা দিয়াছে। কবিরাজ গোস্বামী 
লিখিয়াছেন যে, কাজি আসিয়া প্রভুকে বলিলেন__ 
গ্রাম সম্বন্ধে হয় আমার চাচা। 
দেহ সন্বন্ধ হইতে গ্রাম সন্বন্ধ সাচ! ॥ 
নীলাম্বর চক্রবত্তী হয় তোমার নান] । 
সে সম্বন্ধে হও তুমি আমার ভাগিনা ॥ 
নর (চৈ? চঃ, আদি_-১৭.পঃ) 
তারপর কাজি বলিল যে__আমি যেদিন গিয়া তোমাদের খোল- 
কর্তাল ভাঙ্গিয়া আসিয়াছিলাম, সেইদিন রাত্রে এক নরদেহ সিংহমুখ 
আমার বুকে লাফ দিয়া পড়িল এবং বলিল--“ফারিমু তোমার বুক 
মৃদঙ্গ বদলে”__( চৈঃ চঃ, আদি__১৭পঃ )। 
কাজি নিজের বুক খুলিয়া সিংহের নখচিন্ন পর্য্যন্ত দেখাইল। “এই 
দেখ নখচিহ্ন আমার হৃদয়ে”_“এতবলি কাজি নিজ বুক দেখাইল”। 
প্রভু বলিলেন__ তোমার কাছে আমি এক ভিক্ষা চাই ; নবদ্বীপে সংকীর্ত্তন 


নিষেধ করিওনা। কাজি স্বীকৃত হইল। 


প্রভু কহে এক দান মাগি তোমায়। 


সংকীর্ত্তন বাদ যৈছে নহে নদীয়ায় ॥ 

কাজি বলে যাৰ বংশে মত উগাজিনে। 
তাহাকে তালাক দিব কীর্তন না বাধিবে ॥ 
(চৈঃ ৮৮ আদি--১৭ পঃ ) 
কবিরাজ গোস্বামী কাজিকে দিয়| কীর্তনের উপর নিখেধাজ্ঞা 
তুলিয়া লইলেন_ বুন্বাবনদাসে ইহ। নাই। এই ঘটনার পরেই কবিরাজ 
গোস্বামী প্রভুকে দিয় বৃন্দাবনদাসের মাতা নারায়ণীকে উচ্ছিষ্ট দিয়া 
সম্মান করিলেন-_“উচ্ছিষ্ট দিয়া নারায়নীর কৈল সম্মান”। কিন্ত আমরা 
দেখিয়াছি যে, বৃন্দাবনদাস তাহার মাতা -নারায়ণীকে গ্রীবাসের বাড়ীতে 
অভিষেকের সময় প্রভুকে দিয়া ভোজনাবশেষ দেওয়াইয়াছেন। উহা! 
অন্ততঃ কয়েক মাস আগের ঘটনা হইবে । এখানেও কবিরাজ গোস্বামী 
অপেক্ষা বৃন্দাবনদাসের বর্ণনাই সত্য বলিয়া গ্রহণ করিবার যথেষ্ট 
কারণ আছে। কবিরাজ গোস্বামীর বর্ণনা সত্য বলিয়া ধরিয়া লইলেও 
বৃন্দাবনদাসের জন্ম মাত্র কয়েক মাস (১৫১০ খুঃ__-অক্টোবর কিংবা 
নভেম্বর) পিছাইয়া পড়ে। অবশ্য তাহাতে কোনই ক্ষতি হয় না। 
উচ্ছিষ্ট ভোজনের ১০ মাস পরেই বুন্দীবনদাসের জন্ম অনুমান কর! 
স্বাভাবিক। কবিরাজ গোস্বামী লিখিয়াছেন__ 
নারায়ণী চৈতন্যের উচ্ছিষ্ট ভোজন 
তার গর্ভে জন্মিলা শ্রীদাস বৃন্দাবন | 


(চৈঃ চঃ, আদি--৮ পঃ )' 


বৃন্দাবনদাস নিজেই একাধিক স্থানে লিখিয়াছেন__ 
অগ্ঠাপিও বৈষ্ণব মণ্ডলে যাঁর ধ্বনি 
চৈতন্যের অবশেষ পাত্র নারায়ণী। 
(চেঃ ভা অন্ত্য-_৫ অঃ ) 
নিমাই পণ্ডিত সন্যাস গ্রহণের পর, ১৫১০ খৃষ্টাব্দের ১২ই ফান্তুণ 
(ফেব্রুয়ারীর শেষ সপ্তাহে ) বাংলা দেশ পরিত্যাগ করিয়া নীলাচল 
গমন করেন। 


¥ 


সগ্রস বতুতা 


[ নিমাইয়ের সমাস গ্রহণের কারণ বিউার। নিত্যানদাকে অন্গাগের দর 
জ্ঞাপনে নিত্যানন্দের উত্তর । গদাধরের আপত্তির হেতু কি? সঙ্্যাসের উদেশ্য কথন 
ও ততসন্বদ্ধে বিভিন্ন চরিতগ্রন্থের মতবাদের আলোচনা । শচীমাত| ও বিষ্ণুপ্রিয়ার 
আপত্তি। নিমাই অদ্বৈতকে সন্গ্যাসের সংকল্প জ্ঞাপন করিয়াছিলেন কি-না? 
কাটোয়ায় কেশব ভারতীর নিকট সন্যাস 'গ্রহণ। শ্রীক্ষ্ণচৈতন্য নাম কেন হইল? 
সন্যাসের পর শ্রীচৈতন্য প্রথম হরিদীসের বাড়ী গিয়াছিলেন কি-না? শান্তিপুর 
অদ্বৈতভবনে শচীমাতার সহিত সাক্ষাৎ ও নীলাচল বাসের উপযোগীতা সম্বন্ধে 
কখোপরুথন।] 


নিমাই পণ্ডিত এইবার সন্যাস গ্রহণ করিবেন। আমরা সেই . 
ঘটনার সম্মুখীন হইতেছি। 

গয়া হইতে ফিরিয়৷ এই এক বৎসরকাল যে ইতিহাস রচিত হইল, 
‘একে একে আমরা তাহ! দেখিয়া আসিয়াছি। 

গয়ায় দীক্ষা লওয়ার পরেই নিমাইয়ের ভাবাবেশ হয় এবং তিনি 
সঙ্গীদের নবদ্বীপ ফিরিয়া যাইতে বলিয়া বলিলেন__“মুঞ আর না যাইমু, 
সংসার ভিতরে”। তবে তিনি কোথায় যাইবেন ?__মথুরা যাইবেন। 
কেন 1__“প্রীণনাথ মোর কৃষ্ণচন্দ্র পাঙ যথা ।” এক বৎসর পরে 
কাটোয়ায় সন্ন্যাস গ্রহণ করিবার অব্যবহিত পরেও ভাবাবেশে ঠিক এই 
একই কথা বলিবেন। সন্যাসের বীজ এবং সন্যাসের কারণ গয়াতেই 
নিমাইয়ের মনে অস্কুরোদগম করিয়াছিল । 

নিমাইয়ের মানসিক অবস্থা বিশ্লেষণ করিলে দেখা যায় যে, 
স্বাভাবিক সুস্থ অবস্থায় বিষ্ণুর নৈবেগ্য লইয়া শচীমাতা ও বিষ্ুপ্রিয়ার 
সহিত শ্বচ্ছন্দে পরিহাস করেন। আবার আবেশের অবস্থায় কখন 
নিজেকে “মুগ্রিঃ সেই’ অর্থাৎ আমিই-কৃষ্ণ বলেন; আবার কখনো বা 
নিজেকে বিরহিনী রাধিকা বলিয়া আবিষ্ট হন, খেদোক্তি করেন। “ক্ষণে 
কৃষ্ণ, ক্ষণে রাধা”__নরহরির এই বর্ণনা ঠিক বলিয়াই মনে হয়। | 

চাদ কাজির বাড়ী আক্রমণ সম্ভবতঃ ১৫০৯ খৃষ্টাব্দের ডিসেম্বরের 

কাছাকাছি হইবে। এখন ১৫১০ খৃষ্টাব্দের জানুয়ারী মাসে পুনরায় 
নিমাইয়ের মনে আবেশের ভাব দেখা দিল। আবেশের সময় তিনি নিজেকে 
সৰ্ব্বদাই অবতাররূপে ভাবিতেন। বৃন্দাবনদাস লিখিয়াছেন_“মতৎস্ত, কুৰ্ম্ম, 
নরসিংহ, বরাহ, বামন। রঘু, সিংহ, বৌদ্ধ, কল্কি, ত্রীনন্দনন্দন। এইমত 
যত অবতার সকল। সব রূপ হয় প্রভু করি ভাব ছল”_(চৈঃ ভাঃ, 
মধ্য__২৫অঃ)। তারপর--“মহামত্ত হৈল প্রভু হলধর ভাবে। মদ আন, 
মদ আন ডাকে উচ্চৈন্বরে ৷” নিত্যানন্দ ঘট ভরিয়া গঙ্গাজল দিলেন, 
নিমাই পান করিয়া_-“হেন সে হুঙ্কার করে হেন সে গর্জ্জন। নবদ্বীপ 
আদি করি কাপে ত্রিভুবন।” এইরূপে-তিনি আবেশে “প্রচণ্ড তাণ্ডব” 
করিতে লাগিলেন । 
তারপর আবেশে বিরহ প্রকাশ করিতে লাগিলেন ইহা কৃষ্ণের 
জন্য গোগীদের বিরহ-_“পুরর্ব যেন গোগীসব কৃষ্ণের বিরহে”। প্রাকৃতে 
লক্ষ্মীর মৃত্যুর পর হইতেই এই বিরহ নিমাইয়ের মনে মগ্র-চৈতন্ের রাজ্যে 
শিকড় গাড়িয়া রহিরাছে। অপ্রাকৃতে তাহাই কৃষ্ণ-বিরহে ভাবাবেশে 
₹ অন্কুরোদগম করিতেছে। ভাবাবেশে নিমাইয়ের এই বিহবলতা দেখিয়া 
“রোদন করেন গৃহে শচী জগন্সাতা”। আর বিষ্ণুপ্রিয়ার অবস্থা ত সহজেই 
অনুমান করা যায় । 
একদিন গোগী ভাবে জগৎ ঈশ্বর 
বৃন্দাবন গোগী গোগী বলে নিরন্তর ৷. 
দৈবে তখন এক পঢ়,য়া আসিয়া ইহা শুনিয়া বলিল 
গোপী গোগী কেন বল নিমাঞি পণ্ডিত 
গোপী গোগী ছাড়ি কৃষ্ণ বলহ ত্বরিৎ। 
প্রভু ক্রুদ্ধ হইয়| উত্তর দিলেন-_যে কৃষ্ণ দস্যু, তাকে কোন জন 
ভজে ?__বালীকে বিনা দোষে বধ করিয়াছে, সূর্পনখার নাক কাটিয়াছে, 
 বলিকে পাতালে পাঠাইয়াছে ইত্যাদি; কি হইবে আমার তাহার 
নাম লৈলে? 


এত বলি মহাপ্রভু স্তম্ভ হাতে লইয়া । 
পড় য়া মারিতে যায়'ভাবাবিষ্ট হইয়া ॥ 

আথে ব্যাথে পড়ুয়া উঠিয়া দিল নড়। 
পাছে ধায় মহাপ্রভু বলে ধর ধর ॥ 
(চেঃ ভাঁঞ মধ্য_২৫ অঃ) 
পঢ় য়া মহাত্রাসে প্রাণ লইয়া পালাইয়া গেল। ভক্তগণ দৌড়াইয়া 
গিয়া প্রভৃকে ধরিয়া আনিয়া স্থির করিলেন। আবেশের ভাবে বিপর্ষায় 
কাণ্ড ঘটিয়া গেল। 
.. পঢ়য়াটি অপর সকল পটু,য়াগণকে গিয়া এই সংবাদ সবিস্তারে 
বর্ণনা করিল-__“তাহার সর্ব্ব অঙ্গে ঘন্ম, শ্বাস বহে ঘনে ঘন”। অপর 
. পঢ়,য়াসকল ক্রুদ্ধ হইয়া বলিল 


কেহ বলে এত বা সম্রম কেন করি 
আমরা! কি ব্রাহ্মণের তেজ নাহি ধরি । 
তিহ সে ব্ৰাহ্মণ আমরা কি বিপ্র নহি। 
তি'হ মারিবেন আমরা কেনেই বা সহি ॥ 
রাজা তো নহেন তিনি মারিবেন কেনে । 
আমরাও তাহারে মারিব অর্জনে | 
যদি তেঁহ মারিতে ধায়েন পুনর্ববার 
আমরা সকলে তবে না সহিব আর ॥ 
তি'হো নবদ্বীপে জগন্নাথ মি্রপুত্র ৷ 
আমরাও নহি অল্প মানুষের স্থুত ॥ 
হের সবে পড়িলাম কালি তীর সনে। 
আজি তি'হো গোসাঞি বা হইল কেমনে ৷ 

(চৈঃ ভাঃ, মধ্য-_২৫ অঃ) 


এই সব পঢ়,য়ার! ভক্ত নয়, নিমাইয়ের অবতারে তাহারা বিশ্বাস 
ভক্ত ন! হইলে অবতারে বিশ্বাস হয় না। বিশেষতঃ ইহারা 


করে না। 
নিমাইয়ের সমবয়স্ক_“পড়িলাম কালি তার সনে __সমপাঠী । 
“পাগী” পঢ়য়াগণের এই সকল যুক্তি “জানিলেন অন্তর্ধ্যামী 
HC 


প্রীশচীনন্দন” ৷ . ইহা জানিয়া নিমাই নিত্যানন্দের 
গিয়া বসিলেন-এবং বলিলেন 


হস্ত ধরিয়া নিভৃতে 

ভাল লোক তারিতে করিন্নু অবতার। 
আপনে করিম সব জীবের সংহার ॥ 
দেখ কালি শিখা সুত্র সব মুড়াইয়া ৷ 
ভিক্ষা করি বেড়াইমু সন্ন্যাস করিয়া ॥ 
যে যে জনে চাহিয়াছে মোরে মারিবারে । 
ভিক্ষুক হইমু কালি তাহার দুয়ারে ॥ 
তবে মোরে দেখি সেই ধরিব চরণ । 
এই মতে উদ্ধারিব সকল ভূবন ॥ 
সন্যাসীরে সর্বলোক করে নমস্কার। 
সন্যাসীরে কেহ আর না করে প্রহার ॥ 
সন্ন্যাসী হইয়া কালি প্রতি ঘরে ঘরে। 
ভিক্ষা করি বুলো দেখি কে আমারে মারে ॥ 
তোমারে কহিন্থ এই আপন হৃদয়৷ 
গারিহস্থ সব মুঞি ছাঁড়িব নিশ্চয় ॥ 
ইথে কিছু দুঃখ তুমি না ভাবিহ মনে । 
বিধি দেহ তুমি মোরে সন্যাস কারণে ॥ 
যেরূপ করাহ তুমি সেই হইব আমি । 
এতেক বিধান দেহ অবতার জানি ॥ 
জগত উদ্ধার যদি চাহ করিবারে। 
ইহাতে নিষেধ নাহি করিবে আমারে ॥ 
(চেঃ ভা মধ্য-_২৫ অঃ) 
সন্যাসের কারণ বুন্দাবনদাস সবিস্তারে লিখিয়াছেন। আর 
ইহা তিনি শ্রীপাদ নিত্যানন্দ প্রভুর মুখে শুনিয়াই লিখিয়াছেন। 
সুতরাং ইহা সম্পূর্ণ নির্ভরযোগ্য । আমরা ইহার সহিত আরো কারণ 
অনুমান করিতে পারি। কারণগুলি দুই ভাগে ভাগ করা যাঁয়। 
১ম__দূরবর্তাঁ কারণ, ২য়--নিকটবর্তাঁ কারণ। সাত বৎসর পূৰ্ব্বে লক্ষ্মীর 
মৃত্যুর পর নিমাই শচীমাতাকে বলিয়াছিলেন_“এই মত কাল গতি, 
কেহ কার নহে। অতএব. সংসার অনিত্য বেদে কহে”_( চৈঃ ভাঃ, 
আদি_১২ অঃ)। প্রশ্ন হইবে_-তবে পুনরায় বিষ্ণুপ্রিয়াকে বিবাহ 

করিলেন কেন? জয়ানন্দ বিষ্ণুপ্রিয়াকে দিয়াই ইহার উত্তর দিয়াছেন__ 
“মায়ের অনুরোধে, বাপের সত্য পালিবারে-_আমা বিভা কৈলে 
লোক ভণ্তিবার তরে”_( চৈঃ মঃ_ সন্যাস খণ্ড )। জয়ানন্দের নিমাই, 
সন্যাসের পূর্বে বিঞ্ুপ্রিয়াকে সেই একই কথা বলিতেছেন__*শুন 
সতী বিষ্ণুপ্রিয়া, সব মিথ্যা কেহ কারো নহে”। সংসার মিথ্যা, 
এই জ্ঞান নিমাইয়ের মনে ৭ বৎসর যাবৎ স্থায়ী হইয়াছে । বিশেষতঃ 
সন্নযাসের বীজাণু এই প্রতিভাসম্পন্ন বংশে দেখা যাইতেছে। বিশ্বরূপের 
সন্যাদে ইহা প্রত্যক্ষ। চৌদ্দ মাস পূর্বে গয়াতে দীক্ষা লওয়ার পরেই 
নিমাই সঙ্গীদের বাড়ী ফিরিয়া যাইতে বলিয়! বলিয়াছিলেন যে, আমি 
আর সংসারে যাইব না-“মুঞি আর না যাইমু সংসার ভিতরে”। 
তবে কোথায় যাইবেন ?__মথুরায়। কেন?__“প্রাণনাথ মোর কৃষ্ণচন্দ্র 
পাঙ যথা।” এইখানেই প্রথম কৃষ্ণবিরহ সন্যাসের কারণরূপে প্রকাশ 
পাইতেছে। ইহা সব দূরবর্তী কারণ, অথচ উপেক্ষণীয় নয়। 

পঢ়,য়াগণের সহিত কলহ, একট! আকম্মিক ঘটনা__নিকটবর্ভীঁ 
কারণ। এই নিকটবর্তী কারণের মধ্যে “জগৎ উদ্ধার” আছে। কেননা 
বৎসরেক কাল তিনি লোক তারিতে অবতার করিয়াছেন। অবতারের 
কাৰ্য্য জীব উদ্ধার, সন্যাস এই জীব উদ্ধারের সহায়ক। নিত্যানন্দকে 
₹ প্রভু স্পষ্টই বলিলেন-_“এতেক বিধান দেহ অবতার জানি”। লক্ষ্য 
করিবার বিষয়__নিমাই আগে অবতার হইয়াছেন, পরে সন্ন্যাস গ্রহণ 
করিয়াছেন। বিশ্বরূপ অবতার নহেন। নিমাই অবতার। ছুই ভ্রাতার 
সন্াসে পার্থক্য আছে। বিশ্বরূপের সন্যাস নিজের মোক্ষলাভ। 
নিমাইয়ের সন্যাস জীব উদ্ধার। বৃন্দাবনদাঁস, বিশেষতঃ লোচন 
“প্ৰাণনাথ কৃষ্চন্দ্রকে” পাওয়াও সন্যাসের অন্যতম কারণ বলিয়া নিদ্দিষ্ট 
করিয়াছেন। কবিরাজ গোস্বামী এই পথই অনুসরণ করিয়াছেন। 

কবিরাজ গোস্বামী পঢ়,য়াদের সহিত কলহের ঠিক পরেই কেশব 
ভারতীকে নবদ্বীপ আনিয়াছেন। লোচনও তাই করিয়াছেন। সুতরাং 
মনের এইরূপ বিচলিত অবস্থায় কেশব ভারতীকে দেখিয়া নিমাইয়ের 
সন্যাস গ্রহণের ইচ্ছা জন্মিতে পারে। লোচন ও কবিরাজ গোস্বামী 
উভয়েই লিখিয়াছেন যে, নিমাই নবদ্বীপেই কেশব ভারতীকে বলিয়া- 


৯৯২] 


ছিলেন_-“কুপা করি কর মোর সংসার মোচন”__( চৈঃ চ?, আদি__ 
১৭ পঃ)। “তোমার মত বেশ আমি কবে সে ধরিব”_( চৈ চঃ__ 
মধ্য খণ্ড)। ইহাও একটি নিকটবর্তী কারণ। অনেক দূরের ও নিকটের 
কারণ একত্র হইয়া একটি ঘটনা ঘটে। 
নিমাই আবেশে মগ্ন অবস্থায় পঢ়,য়াকে মারিতে গিয়াছিলেন 
সত্য, কিন্তু পরে সুস্থ স্বাভাবিক অবস্থায় ফিরিয়! ইহার জন্য অনুতাপ 
করিয়াছিলেন বিস্তর-_“ভাল লোক তারিতে করিন্ু অবতার” । * এই 
অন্থতাপের অবস্থায় কেশব ভারতীকে দেখিয়া তাহার সন্যাসে 
অভিলাব জন্মে। এই সন্ন্যাসের উদ্দেশ্য ছুইটি। ১ম-_জীব উদ্ধার”২য়__ 
কৃষ্ণ-বিরহ । f 
নিমাই ২৪ বৎসর বয়সে সন্যাসের সঙ্কল্প করিতেছেন। মনে পড়ে, 
৬ বৎদর বয়সে বিশ্বরূপের সন্যাসের পরে তিনি পিতামাতাকে বলিয়া- 
ছিলেন_-“আমি ত করিব তোমা ছু'হার সেবন”_-( চেঃ চঃ, আদি_-১৫ 
পঃ)। মনে পড়ে, ১৬ বৎসর বয়সে লক্ষ্মীকে “বিবাহ করিতে হৈল মন” । 
তখন বলিয়াছিলেন, “গৃহস্থ হইলাম এবে চাহি গৃহধৰ্ম্ম?_( চৈঃ চঃ, 
আদি--১৫ পঃ) । আর এখন ২৪ বৎসর বয়সে বলিলেন“ 
নিত্যানন্দ মহাশয়, গারিহস্থ বাস আমি ছাড়িব নিশ্চয়” । মুকুন্দকে গিয়া! 
বলিলেন, “গারিহন্থ আমি ছাড়িবাঙ সুনিশ্চিত”_( চৈঃ ভাঃ মধ্য_ 
২৫ অঃ)। বেচারা শচীমাতা ও বেচারী বিষ্ণুপ্রিয়া নিমাইয়ের জীবন" 
তের এই দু্দিমনীয় গতিবেগ, ইহার! কেহই রোধ করিতে পারিলেন 
না।  নবদ্ধীপের তটপ্রান্তে কলকলনাদী গঙ্ধার মত জীবন একটা 


এত দুবার ইহার গতিবেগ_-কোন পথে যে প্রবাহিত হইয়া কোথায় 
ইহার কি পরিণতি হয়, তা আগে হইতে 


যার জীবন সেও পারে ন। 

নিত্যানন্দ বলিলেন--তুমি “ন্যতন্থ”, 
করিব সে-ই হইব নিশ্চিত? “যেরূপে করিবে তুমি জগৎ উদ্ধার। তুমি 
সে 'জানহ 'তাহা, কে জানয়ে আর।” জগৎ উদ্ধারের উপায় তোমার 


অবিদিত. নয়। “ভাল হয় যেমতে, সে বিদিত. তোমাত।» উপায় 
তুমিই ভালমত জান। 


কেহই বলিতে পারে না ; 


অর্থাৎ স্বাধীন। “তুমি যে 

তথাঁপিহ কহ সব সেবকের স্থানে 
কেবা কি বলয়ে তাহা শুনহ আপনে । 
(চৈঃ ভাগ মধ্য-_২৫ অঃ) 
. আধুনিক গণতন্ত্র যুগে যেকোন সভ্য দেশ ইহা অপেক্ষা বড় কথা, 
সঙ্গত কথা নিব্ধাচিত নেতাকে বলিতে পারে.নাই। “এই মত নিত্যানন্দ 
সঙ্গে যুক্তি করি ; চলিলেন বৈষ্ণব সমাজে গৌরহরি।” নবদ্বীপে বৈষ্ণব 
সমাজ এখন সংঘবদ্ধ, পূর্ণ প্রতিষ্িত।-_ভবিষ্যৎ বিপ্লবের পথে বাহির 
হইবার জন্য শক্তি সঞ্চয় করিতেছে, এমন সময় নিমাইয়ের সন্যাস সেই 
ঘোর অন্ধকারময় বিপ্লবের পথে অকস্মাৎ বজের নির্ঘোষ ও বিদ্যুৎ বিক্ষুরণ 
বলিয়| অনুভূত হইল। 
নিত্যানন্দের কথামত নিমাই প্রথমেই মুকুন্দের বাড়ী গেলেন। 
গিয়া বলিলেন-_সুকুন্দ ! গারিহস্থ আমি ছাড়িবাঙ সুনিশ্চিত; শিখা 
সৃত্র ছাড়িয়া চলিব যে'সে-ভীত।” “গ্রীশিখার অন্তৰ্ধান শুনিয়া মুকুন্দ” 
যার পর নাই, কাকুতি করিয়া বলিল_যদি ‘নিতান্তই এইরূপ করিবে, 
তবে “দিন কত এইরূপে করহ কীর্তন” । 
তারপর গদাধরের বাড়ী গিয়া বলিলেন__«না রহিব গদাধর আমি 
গৃহবাসে। যে-সে দিকে চলিবাঙ কৃষ্ণের উদ্দেশে ॥ শিখা সুত্র আমি 
সর্ব্বথায় না রাখিব। মাথা মুড়াইয়া যে-সে দেশেরে চলিব ॥” “ভ্রীশিখার 
অন্তর্ধান শুনি গদীধর। বজ্রপাত হৈল যেন শিরের উপর ৷” গদাধর 
পণ্ডিত ব্যক্তি । নিমাইয়ের কথার প্রতিবাদ করিলেন, বলিলেন_-এ 
অশাল্্রীয় কাজ, বেদ বিরোধী ; হইতেই পারে না। “তোমার যে মত, 
এ বেদের মত নহে ।” গদাধরের মতে গৃহস্থ অবশ্যই বৈষ্ণব হইতে পারে । 
বৈষ্ণব হইতে গেলেই সন্যাসী হইতে হইবে--এ কি কথা! গদাধর স্পষ্টই 
বলিলেন__এগৃহস্থ তোমার মতে বৈষ্ণব কি নাই”? গদাধরের অভিমত 
যে--অবশ্যই আছে। নহিলে আচাৰ্য্য অদ্বৈত-_ধাহাকে নিমাই বলিয়াছেন 
“বৈষ্ণবের রাজা”-_শ্রীবাসাদি দাড়ান কোথায় ? তারপরে গদাধর বলিলেন, 
“প্ৰথমেই জননী বধের ভাগী হবে”। শেষ পর্যন্ত বলিলেন_-“তথাপিও 
মাথা মুড়াইলে স্বাস্থ্য পাও; যে তোমার ইচ্ছ। তাই করে চলে যাও ৷” 
ইহা অভিমানের কথা । 
0O.P./97—25 

আরো আপ্ত বৈষ্ণবের স্থানে স্থানে নিমাই তাহার সন্যাসের 
সংকল্পের কথা বলিলেন। “সবেই শুনিয়া শ্রীশিখার অন্তর্ধান_মূচ্ছিত 
পড়িলা, কারু দেহে নাহি জ্ঞীন।” আপ্ত বৈষ্ণবেরা সকলেই মুচ্ছিত 
হইলেন । 

নিত্যানন্দ ও গদাধরের প্রতিক্রিয়া একই ধরণের নয়, সুক্ষ পার্থক্য 
আছে। গদাধর বলিলেন__তুমি “জননী বধের ভাগী হবে”। নিত্যানন্দও 
“মনে মনে গণে” “প্রভু গেলে আই প্রাণ ধরিবে কেমনে” । বিষ্ুপ্রিয়ার 
কথা কেহই উল্লেখ করিলেন না । নিত্যানন্দ বলিলেন__বিধি বা নিষেধ 
আমি কিছুই দিতে পারি ন! তুমি জীব উদ্ধার করিবে, অবতারের 
ইহাই কারণ তাহা আমি জানি। অতএব সর্ব সেবকের স্থানে জিজ্ঞাসা 
করিয়। যা করিলে জীব উদ্ধার হয়, তাই কর। গদাধরের কথা অন্যরূপ ৷ 
গদাধর বলিলেন__তুমি প্রাণনাথ কৃষ্ণ পাইবে, ভাল কথা। কিন্তু শিখা- 
সূত্র না ঘুচাইলে, আর মাথা না মুড়াইলে কি কৃষ্ণ পাওয়া যাইবে না! 
এ কি কথা ! “তোমার যে মত এ বেদের মত নয়।” গদাঁধরের মতে ইহা 


বেদ-বিরোধী কাৰ্য্য । ছুই মাস পরে নীলাঁচলে বাস্থদের সার্বভৌম, ঠিক 


গদাধরের অনুরূপ কথাই বলিবেন। উভয়েই শান্ত্রজ্ঞ পণ্ডিত ব্যক্তি । 
সার্বভৌম বলিবেন__“ষদি কৃষ্ণ ভক্তি যোগে করিবে উদ্ধার ; তবে শিখা- 
সূত্র ত্যাগে কোন লভ্য আর ৷” তোমার যে ভক্তির উদয় হইয়াছে তাতেই 
বুঝা যায় যে, তোমার উপরে কৃষ্ণের কৃপা হইয়াছে। “অতএব--“পরম 
সুবুদ্ধি তুমি হইয়। আপনে । তবে তুমি সন্যাস করিল! কি কারণে”__ 
(চৈঃ ভাঃ, অন্ত্য-_৩ অঃ )। বিনা প্রতিবাদে নিমাইয়ের সন্যাস তখনকার 
দিনেও গৃহীত হয় নাই। নিমাই নিত্যানন্দকে স্পষ্ট বলিলেন_“জগৎ 
উদ্ধার যদি চাহ করিবারে”, তবে আমার সন্ত্যাসে বাধা দিও না। “লোক 
শিক্ষা নিমিত্ত সে আমার সন্যাস ৷” কেবল শাস্ত্র পড়িয়া জীব উদ্ধার হয় 
না, অথবা কৃষ্ণ পাওয়া যায় না। ইতিহাসে কোন অবতার পুরুষই তাহা 
করেন নাই বা পারেন নাই। নিমাই পণ্ডিত ব্যক্তি, তার অর্থ শান্ত্জ্ঞ। 
অপর কোন অবতার এতটা শাস্ত্র দেখা যায় না। কিন্তু তিনি তদতিরিক্ত 
আরো কিছু । বাংলার ইতিহাসের বক্ষে তিনি কস্ভ মণি, তিনি 
ইতিহাসের নিয়ামক অবতার পুরুষ । 

বুন্দাবনদাঁস কড়চা লেখক গোবিন্দের নাম উল্লেখ করিয়াছেন__ 
“গোবিন্দ পশ্চাতে আগে কেশব ভারতী” । বৃন্দীবনদাস গোবিন্দের 
উপস্থিতি স্বীকার করিয়াছেন। ইহা তিনি শ্রীপাদ নিত্যানন্দ প্রভুর 
নিকট হইতেই শুনিয়া লিখিয়াছেন। জয়ানন্দও গোবিন্দ কর্ম্মকারের 
উপস্থিতি লিখিয়া গিয়াছেন। 
গঙ্গা পার হৈ-আ আগে রৈলা নিত্যানন্দ ॥ 
মুকুন্দ দত্ত বৈদ্য গোবিন্দ কৰ্ম্মকার । 
মোর সঙ্গে আইস কাটোয়! গঙ্গাপার॥ 
(চৈঃ মঃ_বৈরাগ্য খণ্ড) 
কড়চা লেখক গোবিন্দ নিজেকে কর্ম্মকার বলিয়াই পরিচয় দিয়াছেন। 
তিনি যদি বুন্দাবনদাস* ও ‘জয়ানন্দ' বর্ণিত “গোবিন্দ না হন, তবে 
বুঝিতে হইবে যে_-এই নকল গোবিন্দ, জয়ানন্দের গ্রন্থ পড়িয়া নিজের. 
জাতি ঠিক করিয়াছেন। কিন্তু কড়চার গোবিন্দ যে এঁতিহাসিক ব্যক্তি, 
তাহার যথেষ্ট প্রমান আছে। আর গোবিন্দের কড়চা যে আদ্যোপান্ত 
জাল নয়, তাহারও আত্যন্তরিক প্রমান যথেষ্টই আছে। 
এই প্রসঙ্গে কড়চায় যাহা আছে, তাহা অবিকল বৃন্দাবনদাঁসকে 
অনুকরণ করিয়া লেখা হইয়াছে। কড়চায় আছে__ 
অবধৌতে ডাকি প্রভু বলিলা বচন 
সন্যাস করিব মুহি, না কর বারণ। 
তাঁরপর-__ ঃ 
মুকুন্দের কাছে প্রভু গেলেন চলিয়া। 
বলিলেন__ 
শিখা সুত্র ত্যাগ করি সন্যাস লইব | 
তাহা না করিলে কিসে জীব উদ্ধারিব ॥ 
পারে আবার-_ 
গদাধরের নিকটে 
ধাইয়া গিয়া সব কথা কন অকপটে । (গোঃ কড়চা ) 
প্রথমে নিত্যানন্দ, পরে মুকুন্দ, পরে গদাঁধর-_কড়চা হুবহু 
বুন্দাবনদাসের অনুগামী ! বৃন্দাবনদাসের “নিষেধ নাহি করিবে আমারে” 


[ ১৯৬ ] 


__কড়চায় “না কর বারণ”। “শিখাস্ত্র ত্যাগ’, ‘জীব উদ্ধার 
এসকল আক্ষরিক মিল। 
লোচন বা জয়ানন্দে এরকম আক্ষরিক মিল পাওয়া! যায় না । 
বৃন্দবনদাসে আছে--“বজ্রপাত হৈল যেন শিরের উপর” । ইহার 
সরল অনুবাদ হইতেছে, কড়চার “আকশ ভাঙ্গিয়া তার মাথায় পড়িল” । 
বৃন্দাবনদাস বলিতেছেন যে, শ্রীপাদ নিত্যানন্দকে সন্যাসের কথা 
নিমাই পণ্ডিত মাত্র পাঁচ জন অন্তর্গকে বলিবার অনুমতি দিলেন-- 
সর্বসাধারণকে.বলিতে নিষেধ করিলেন। 
এ কথা ভাঙ্গিবে সবে পঞ্চজন ঠাঞি ॥ 
আমার জননী, গদাঁধর, ব্ৰহ্মানন্দ । 
শ্রীচন্্রশেখরাচার্য্য, অপর মুকুন্দ ॥ 
কড়চায় ইহার অবিকল প্রতিধ্বনি শুনা যায়। যথা 
সন্যাস লইব কথা রাইখ সঙ্গোপন। 
. মুকুন্দ ১৪ গদাঁধরে বোলো এবচন ॥ 
জননীর কাছে কথা ইঙ্গিতে বলিবে। 
ভক্ত মণ্ডলির মাঝে নাহি প্রচারিবে ॥ 
লোচন বা জয়ানন্দে এই রকম ধ্বনি বা প্রতিধ্বনি নাই। 
কড়চার গোড়ার দিকটায় যে কিছুটা ভেজাল আছে, একথা 
এখন প্রায় স্বীকৃত। জয়গোপাল গোস্বামী কড়চার গোড়ার দিকটার 
নষ্টাংশ উদ্ধার করিতে যাইয়া বৃন্দাবনদাসকে অনুকরণ করিতে বাধ্য 
হইয়াছেন। কেননা, কবিরাজ গোস্বামী মাত্র অর্দছত্রে, সন্যাস প্রসঙ্গ 
শেষ করিয়াছেন__“প্রভু করিল সন্যাস” । সুতরাং কবিরাজ গোস্বামীকে 
অনুকরণ করা চলে না। যে বস্তু নাই তাকে অন্থকরণ করিবে কিরূপে? 
অনন্যোপায় হইয়াই বুন্দাবনদাসের শরণ নিতে হইয়াছে_নির্ব্বোধের 
কাজ করা হয় নাই। কড়চার বর্ণিত ঘটনা সত্য-_যেহেতু বৃন্দাবন- 
দাসের বর্ণনাকে আমর! সত্য ইতিহাস বলিয়াই মানিয়া লইয়াছি। 
অনুকরণ মাত্রই মিথ্যা ইতিহাস নয়। 
কড়চায় স্পষ্ট বলা হইয়াছে যে, সন্যাসের উদ্দেশ্য “জীব উদ্ধার”। 
“সন্যাস করিয়া জীব উদ্ধারিব আমি ।” “শিখাসুত্র ত্যাগ করি সন্যাস 

লইব, তাহা না করিলে কিসে জীব উদ্ধারিব” ( কড়চা_-পৃঃ ৬-৭)] 
কৃষ্ণের বিরহে বিক্ষিপ্ত হইয়া সন্ন্যাসী হইয়াছি--একথা৷ কড়চায় নাই। 
বুন্দাবনদাসের গদাঁধর সন্যাসের যে প্রতিবাদ করিয়াছেন, 
জয়ানন্দে আমরা সেই প্রতিবাদের জবাব পাই । জয়ানন্দ ' বৃন্দাবন- 
দাসের গ্রন্থ পাঠ করিয়াই ইহা লিখিয়াছেন। গদাধরের প্রতিবাদ 
জয়ানন্দের অজ্ঞাত ছিল না । কেননা, জয়ানন্দ গদাধরের আদেশেই গ্রন্থ 
লিখিয়াছেন__“চিন্তিঞ্া চৈতন্য গদাধর পদছন্দ”। জয়ানন্দ সন্ন্যাসের 
কারণ নির্দেশ করিতেছেন। প্রভু ইহা বিষ্ণুপ্রিয়াকে বলিতেছেন__ 
আমি যদি বৈরাগ্য না করিব সংসারে । 
বেদ নিন্দা কলিযুগে ধৰ্ম্ম না প্রচারে ॥ 
কুলধৰ্ম্ম যুগধন্ম আমি না পালিব। 
কেমতে সংসারে লোক ধর্ম প্রচারিব ॥ 
প্রভুর সন্ন্যাস কুলধর্ম্মের রাজত্ব । 
তাহ! না করিলে লোক না গাএ মহত্ব ॥ 
কুলধন্ম না পালিলে বেদ নিন্দা হয়। 
সে কারণে গৌরাঙ্গ সন্যাস মনে লয় ॥ 
ঈশ্বরের জন্ম কৰ্ম্ম লোক শিক্ষা হেতু ৷ 
(চৈঃ মঃঁ_বৈরাগ্য খণ্ড) 
বৃন্দাবনদাসের গদাধর নিমাইকে বলিলেন যে-_তোমার সন্ন্যাস 
হইতে পারে না । কেননা, ইহ! অশাস্ত্রীয়__“তোমার যে মত সে বেদের 
মত নহে” । জয়ানন্দ প্রভুকে দিয়াই ইহার উত্তর দিলেন। প্রভু বলিলেন 
যে, সন্যাস না নিলেই বেদের নিন্দণীয় কাধ্য কর! হয়_“কুলধন্ম না 
পালিলে বেদ নিন্দা হয়”। কুলধর্্ম কি? যুগ ধৰ্ম্মই বা কি? রাম ও কৃষ্ণ 
অবতারে যুগধর্ম্মের প্রয়োজন অন্যরূপ ছিল। এ ছুই অবতারের কুলধর্ম্ম 
সন্যাস ছিল না। কিন্তু এই কলি যুগ, ত্রেতা ও দ্বাপর হইতে ভিন্ন। 
এই কলিষুগের প্রয়োজন ভিন্ন। এই কলি যুগে যুগাবতারের কুলধর্ম্ 
সন্যাস । আর আমি এই যুগের যুগাবতার। অতএব আমি সন্যাস 
নিয়া “কুলধন্্ম না পালিলে বেদ নিন্দা হয়”। জয়ানন্দ আরো! বলিলেন 
যে সন্াস “লোক শিক্ষা হেতু”, “ধৰ্ম্ম প্রচার” হেতু। সন্যাস না 

নিলে “লোকে না গাএ মহত্ব”। বহু লোকে যদি মহত্ব না গায়, বহু 
লোক যদি আকৃষ্ট না হয়, তবে সেই সকল লোকের উদ্ধার হয় না। মহত্ব 
গাওয়ার সহিত জীব উদ্ধার জড়িত। জয়ানন্দ জীব উদ্ধারের কথাই 
বলিলেন, কৃষ্ণ বিরহে বিক্ষিপ্ত হইয়! সন্যাস লওয়ার কথা বলিলেন না । 

জয়ানন্দ প্রভুকে দিয়া অদ্বৈত ও শ্রীবাসের নিকটেও জন্ন্যাসের 
সঙ্কল্প জ্ঞাপন করাইলেন। লক্ষ্য করিবার বিষয়, বুন্দাবনদাঁস ইহা 
করান নাই। শ্রীবাস বলিলেন__তুমি নিজ মুখে বলিয়াছ যে সংকীর্তনের 
চেয়ে ধর্ম আর নাই, আবার এখন সেই সংকীর্ত্তন ছাড়িয়া বৈরাগ্য 
কর কেন? “আপনে শ্রীমুখে তুমি কহিলে সভারে ৷ সংকীর্ত্তন বিনে 
ধর্ম নাহিক সংসারে । হেন সংকীর্ত্তন ছাড়ি করহ বৈরাগ্য”__( চৈঃ মঃ 
_-বৈরাগ্য খণ্ড)। অদ্বৈতাদি ভক্তবৃন্দ প্রভুকে বলিলেন-_“ঈশ্বরে 
বৈরাগ্য কেন করে?” ইহা সহজ প্রশ্ন নয়। সম্ভবতঃ আচার্য্য অদ্বৈত 
এই প্রশ্ন করিয়া থাকিবেন। কেননা তিনিই সর্বপ্রথম নিমাইকে 
জলতুলসী চরণে দিয়! ইশ্বর করিয়াছেন। ঈশ্বর হওয়ার পরে ত আর 
কিছু হওয়া চলে না । তাহা হইলে ঈশ্বরকে খাটো করা হয় । নিমাই এক 
বৎসরকাল (১৫০৯ খৃঃ) ঈশ্বর হইয়া নবদ্বীপলীলা করিয়াছেন । তখন 
তাহার সন্যাসের প্রয়োজন হয় নাই। এখন হঠাৎ সন্যাসের কী 
প্রয়োজন হইল! লক্ষ্য করিবার বিষয়, সন্যাসের পরে অবতার নয়__ 
অবতারের পরে সন্ন্যাস । - 

বান্ুুদেব সার্ববভৌম প্রভুকে মন্ুয্য-বুদ্ধিতে সন্যাসের প্রতিবাদ 
করিয়াছিলেন। জয়ানন্দের অদ্বৈতাদি ভক্তরৃন্দ প্রভৃকে সম্পূর্ণ ঈশ্বর- 
বুদ্ধিতে সন্যাসের প্রতিবাদ করিতেছেন। “ঈশ্বরে বৈরাগ্য কেন করে ?” 

_ প্রভু এসকলের উত্তরে বলিলেন-_ইহা! না৷ করিয়া উপায় নাই। 

কেননা ইহা আমার স্বধর্ম্ম। “গৌরাঙ্গ বলেন আমার বৈরাগ্য স্বধর্ম্ম 1৮" 
“বৈরাগ্য দাবাগ্নি মহাপুরুষ আশ্রয়” কিন্তু এ কথায় “ঈশ্বরে বৈরাগ্য কেন 
করে ?”_এর উত্তর পাওয়া গেল না । “ঈশ্বর” আর “মহাপুরুষ” এক নয়। 

গোবিন্দের কড়চায় গদাধর বলিলেন_-বিষ আন, আমি খাব। 
“আন বিষ শীঘ্র, মুহি পিব।” সাফ কথা। বেদ, শাস্ত্রতর্ক__এসব 
কোন হাঙ্গামাই নাই । গোবিন্দ শাস্ত্রজ্ঞ নয়-_বস্তুতান্ত্রিক। 

লোচন সন্যাসের কিছু পূর্বে শ্রীকেশব ভারতীকে নবদ্বীপ 
আনিলেন। নিমাই কেশব ভারতীকে দেখিয়া বলিলেন_-“তোমার মত 
বেশ আমি কবে সেধরিব”। নিজের বাড়ীতে আসিয়া দৃঢ় সঙ্কল্প 
করিলেন যে__“সন্যাস করিব”। পসন্যাসীরে মনে করি গেলা নিজ ঘর । 
ঘরে যাঞা মনে মনে অনুমান করি। দঢ়াইল সন্যাস করিব গৌর্হরি”__ 
(চৈঃ সঃঁঁমধ্য খণ্ড)। গয়াতে দীক্ষা লইবার আগে যেমন নবদ্বীপে 
ঈশ্বর পুরীকে দেখিয়াছিলেন, তেমনি কাটোয়াতে সন্যাস লইবার আগে 
নবদ্বীপেই কেশব ভারতীর সহিত নিমাইয়ের সাক্ষাৎ হইয়াছিল । এবং 
কেশব ভারতীকে দেখিয়া নিমাইয়ের সন্যাস করিবার ইচ্ছা জন্নিয়াছিল। 
শুধু তাই নয়। লোচনে সন্যাসের কারণ যে কৃষ্ণ বিরহ;তাহা স্পষ্ট 
উল্লেখ করা হইল । জীব উদ্ধারের উল্লেখ দেখি না। “মোর কৃষ্ণ বিরহে 
ব্যাকুল কলেবর। কৃষ্ণের বিরহে মোর পোড়ায় অন্তর। কৃষ্ণের 
বিরহে মোর ধক্‌ ধক্‌ প্রাণ ৷”? অতএব--“ধরিয়া যোগীর বেশ যাব দেশে 
দেশে। যথা লাগি পাঙ প্রাণনাথের উদ্দেশে । ইহা বলি কান্দে প্রভু 
ধরণী পড়িয়া । নিজ অঙ্গ উপবীত ফেলিল ছিণ্ডিয়া 1? কেশব ভারতীকেও 
নিমাই স্পষ্ট বলিলেন_-“কোথা গেলে কৃষ্ণ প্রাণনাথ মুঞি পাব ৮ 
সন্যাসের কারণ জয়ানন্দ লিখিলেন ‘জীব উদ্ধার_আর লোচন . 
লিখিলেন ‘কৃষ্ণ বিরহ" | বৃন্দাবনদাসে এ ছুই কারণেরই উল্লেখ দেখিতে 
পাওয়া যায়। 
এক্ষণে শচীমাতা। ও বিষ্ণুপ্রিয়া কে কি বলিলেন, দেখা যাক। 
বৃন্দাবনদাস লিখিয়াছেন, শচীমাতা ক্রন্দন করিয়া বলিতে লাগিলেন__ 
না যাইব আরে বাপ মায়েরে ছাড়িয়া 
পাপিনী জীউ আছে তোর মুখ চাইয়া ৷ 
তোমার অগ্রজ আমা ছাড়িয়া চলিলা 
? বৈকু্ঠে তোমার বাপ গমন করিলা। 
তোমা দেখি সকল সন্তাপ পাসরিনু 
তুমি গেলে ত্যাজিব জীবন তোম! বিন্ুু। 
} (চেঃ ভাঃ, মধ্য--২৬ অঃ) 
“বিবর্ণ হইলা শচী অস্কিচৰ্ম্বসার | শোকাকুলী দেবী কিছু ন৷ 

করে আহার ৷” নিমাই মাতাকে জন্মান্তর রহস্ত বলিয়া প্রবোধ দিলেন । 
বলিলেন__অন্যান্ত অবতারে তিনিই তাহার জননী ছিলেন। “এইমত 
তুমি আমার মাতা জন্মে জন্মে।” এই জন্মান্তর রহস্ত উদঘাটন করিয়া 
বুদ্ধদেব গোপাকে প্ৰবোধ দিয়াছিলেন । বৈষ্বেরা৷ অনেক কিছুর মত 
ইহাও বৌদ্ধদের নিকট হইতেই গ্রহণ করিয়াছেন । বুদ্ধদেব গোপাকে 
প্রবোধ দিয়াছিলেন সন্যাস হইতে বাড়ীতে ফিরিয়া_-আর নিমাই শচী- 
মাতাকে প্রবোধ দিতেছেন সন্ধ্যাসের ঠিক পূর্ববক্মণে। 
জয়ানন্দ লিখিয়াছেন__ 
না৷ জাইহরে বাছ! মায়েরে ছাড়ি-আ 
কেমনে বঞ্চিব আমি তোমা-না দেখি-আ|। 
মিশ্র পুরন্দর লোকে শ্রবণে না শুনি 
বিশ্বরূপ শোকে বাছা দগধে পরাণী। 
হাড় জর জবর হৈল লক্ষ্মী বহুর শোকে 
শুনি কি বলিব মোরে নবদ্বীপের লোকে । 
বিষ্ণুপ্রিয়া বহু মোর হবে অনাথিনী 
প্রথম যৌবন যেন জ্বলন্ত আগুণি । 
অষ্ট কন্যা! দুই পুত্ৰ হইল এই কুক্ষে 
কোন ভাগ্যে নারায়ণ তোম! পুত্রে রক্ষে । 
অষ্ট কন্যা মইলা বিশ্বরূপ হৈলা যতি 
তোমা হেন পুত্রের মায়ের এতেক দুর্গতি। 
আমার বচন রাখ কি কাজ সন্ল্যাসে 
নিরবধি কীর্তনে নাচহ গৃহবাসে | 
(চেঃ মঃঁবৈরাগ্য খণ্ড) 
জয়ানন্দ লিখিয়াছেন “ইতিহাস কথনে মায়েরে প্রবোধিল”। এই 
ইতিহাস কথন’ বৃন্দাবনদাসের জন্মান্তর রহস্ত উদ্ঘাটন। লোচন 
লিখিয়াছেন__ 
হা পুতির পুত মোর সোনার নিমাই 
আমারে ছাড়িয়! তুমি যাবে কোন ঠাই। 
বিষ খাঞা মরিব রে তোর বিদ্যমানে 

তোমার সন্যাস কথা না শুনিব কানে। 

আগে ত মরিব আমি, পাছে বিষ্ণুপ্রিয়া 

পিতৃহীন পুত্র তুমি দিল ছুই বিভা । 

অপত্য সন্ততি কিছু না দেখিল ইহা 

A (চেঃ মঃ মধ্য খণ্ড) 
তারপরে শচীমাতা বলিলেন 

মনের নিবৃত্তি কলিযুগে নাহি হয় 

মনের চাঞ্চল্য সন্যাসের ধর্ম্মক্ষয় । 

. এতটা, শচীমাতা বলিলেন, কি লোচন বলিলেন-__বুঝা যায় না৷ 
নিমাইকে শ্রীকৃষ্ণের মত অষ্টম গর্ভের পুত্র করিবার জন্য “সাত কন্ঠ মরি 
তোরে পাঞ্গাছিন্থ কোলে” বলিয়া, লোচন এক কন্যাকে লুপ্ত করিয়াছেন। 

নিমাই মাতাকে এই বলিয়া প্ৰবোধ দিলেন 
কে তুমি তোমার পুত্র কেবা কার কাপ 
মিছা তোর মোর করি কর অনুতাপ ॥ 
ক্ষণেক ভঙ্গুর এই অনিত্য সংসার । 
তারপরে বলিলেন__ 
সন্যাস করিব কৃষ্ণ প্রেমের কারণে। 
f '(চৈঃ মঃঁমধ্য খণ্ড) 
ইহার পরক্ষণেই শচীমাতা অকস্মাৎ দেখিলেন-“নব মেঘ জিনি 
দ্যুতি শ্যাম কলেবর। ত্রিভঙ্গ মুরলীধর বর গীতাম্বর।” বুঝিলেন, শ্ৰীকৃষ্ণই 
তাহার তনয়। বুঝিয়া বলিলেন_“এখনে আপন সুখে করগা সন্যাস” । 
একথা লোচনের কল্পিত । নিমাই শচীমাতাকে বলিলেন--“যেদিন দেখিতে 
মোরে চাহ অনুরাগে । সেইক্ষণে তুমি মোর দরশন পাবে।” ' বৃন্দাবনদাস 
বিষুপ্রিয়ার কথা উল্লেখই করেন নাই। অতএব কবিরাজ গোস্বামীও 
উল্লেখ করেন নাই। পড়ুয়াদের সহিত কলহ ব্যাপারে সন্যাস লইবার : 
যে আকস্মিক কারণ বুন্দাবনদাস বর্ণনা করিয়াছেন, কবিরাজ গোস্বামী 
তাহা সম্পূর্ণ অনুকরণ করিয়াছেন_-( চৈঃ চঃ, আদি-_-১৭ পঃ )। সুতরাং 
উহার পুনরুল্লেখ নিশ্প্য়োজন । 


বৃন্দাবনদাস বিষ্ণুপ্রিয়ার কথা উল্লেখ করিতে সঙ্কোচ করিয়াছেন 
O.P./97—26 

ইহা প্রত্যক্ষ । উপেক্ষা, হইতে এই সক্কোচ আনে নাই, সন্ত্রম হইতেই 
আসিয়া থাকিবে । কিন্তু জয়ানন্দ ও লোচনে কি বিষ্ণুপ্রিয়ার প্রতি এই 
সন্ত্রম নাই নিশ্চয় আছে। অথচ ইহারা ছুই জনে নিঃসক্ষোচে 
বিুপ্রিয়ার কথা উল্লেখ করিয়াছেন। যাহ। তাহারা ছুই জনে উল্লেখ 
করিয়াছেন, তাহার সমস্তটা সত্য ইতিহাস নয়। অথচ যাহা সত্য 
ইতিহাস নয়, তা উত্তম কবিতা হইয়াছে। 

জয়ানন্দ লিখিয়াছেন, বিফুপ্রিয়। প্রভুকে একখানি নূতন গামছা দিয়া 

চরণে ধরিয়া বলিলেন___তুমি যেখানে যাইবে আমি সঙ্গে যাইব, আমাকে 

ছাড়িয়া যেও না । দেখ রঘুনাথের সঙ্গে জানকী বনে গিয়াছিলেন, যুধিষ্টিরের 
সঙ্গে দ্রৌপদী বনে গিয়াছিলেন ইত্যাদি। তা ছাড়া “সব্ব সুখময় গৃহ, 
কি কাৰ্য্য সন্াসে”। পৌষমাসে প্রবল শীত, প্রবাসে ইহা তোমার সহ্য 
হইবে না। “তপ্ত জলে স্নান তোমার অগ্নি জলে পাশে ।” আর দেখ 
কীর্তন অধিক সে সন্যাস ধর্ম নহে”। শ্রীবাসও এই কথা বলিয়াছিলেন। 

নিমাই বিফুপ্রিয়াকে প্রবোধ দিবার জন্য বলিলেন_তুমি কি 
করিয়া আমার সঙ্গে যাইবে? “স্ত্রী সঙ্গে সন্যাস না হএ।” রামচন্দ্র ও 
যুধিষ্ঠির সন্যাসী হইয়া বনে গমন করেন নাই। আর তুমি এখানে না 
থাকিলে নবদ্বীপে সংকীর্ত্তন বাদ পরিবে। “ভুমি না থাকিলে হব সংকীর্ত্তন 
বাদ। নবদ্বীপ লৈআ! হবে বড়ই প্ৰমাদ? তারপর সংসার অনিত্য-_ 
“কার মাতা পিত! পুত্র”, “সব মিথ্যা কেহ কারো নহে” বিশেষতঃ 
সন্যাস না নিলে “কেমতে সংসারে লোকধর্শ্ম প্রচারিব”? লক্ষ্য করিবার 
বিষয়-ন্ত্রীর নিকট “প্রাণনাথ কৃষ্ণচন্দ্র” পাইবার জন্য যে সন্যাস, তাহার 
উল্লেখ মাত্রও করিলেন না । নিমাই বিষ্ণুপ্রিয়াকে গলার পৈতা৷ খুলিয়া 
দিলেন--«“এ কথ শুনিয়া! সতী, বিষ্ণুপ্ৰিয়া মৌনব্রতী, যজ্ঞস্থত্ৰ লৈল হাথ 
পাতিঞা”। 

জয়ানন্দের এই মৌনব্রতী বিষ্ণুপ্রিয়া সন্াস লওয়! হইলে পরে 
কিঞ্চিৎ মুখ খুলিয়াছিলেন__ 

মায়ের অনুরোধে বাপের সত্য পাঁলিবারে 
আম বিভা কৈলে লোক ভণ্তিবার তরে। 


(চৈঃ মহ সন্যাস খণ্ড) 

ইহা খুব স্বাভাবিক হইয়াছে । গোবিন্দের কড়চাতে বিক্রিয়ার 
বর্ণনা “লজ্জাবতী বিনয়িনী মৃদু মৃদু ভাব”__ইহা যদি প্রত্যক্ষদর্শীর 
বর্ণনা নাও হয়, তথাপি কল্পনা অশোভন হয় নাই। এবং কল্পনা মাত্রই 
মিথ্যা হয় না। যিনি মৌনব্রতী, যিনি ‘লজ্জাবতী বিনয়নী মৃদু মৃতু ভাষ’, 
যিনি ‘প্রথম যৌবনে জ্বলন্ত আগুনি'__তাহার পক্ষে স্বামীর সন্যাসের পরে 
জয়ানন্দের বর্ণনা অতিশয় তেজোদৃপ্ত ও রমনীয় হইয়াছে। 
জয়ানন্দ এই. দুই ছত্ৰে বিষ্ণুপ্রিয়াকে যে ভাবে ফুটাইয়াছেন, তাহা 
আর কোন চরিত লেখক পারেন নাই । লজ্জাবতীর মনের প্রতিক্রিয়া খুব 
নিপুণভাবে অস্কিত হইয়াছে। এক্ষেত্রে বিষ্ণুপ্রিয়াকে মুখরা বলা চলে না» 
ইহা তাহার মনের স্বাভাবিক প্রতিক্রিয়া । 
জয়ানন্দে আরো একটি বিষয় আমাদের দৃষ্টি আকর্ষণ করিয়াছে। 
ধাত্রীমাতা নারায়শী, আর বুন্দীবনদাসের মাতা নারায়ণী_-এ দুইজনকে 
জয়ানন্দ পৃথক করিয়া কীদাইয়াছেন। ইহাও আর কেহ করেন নাই। 
কান্দিতে লাগিল! ধাত্রী মাতা নারায়ণী। 
মু চি 3 
গৌরাঙ্গ বৈরাগ্য দেখি কান্দে নারায়ণী । 
(চৈঃ মঃ__বৈরাগ্য খণ্ড) 
এই শেষোক্ত নারায়ণী বৃন্দাবনদাসের মাতা । কেননা, তৃতীয় 
অপর কোন নারায়মীর কথা গ্রন্থে নাই__ইতিহাসে পাই না। 
সন্ন্যাসের সময় নিমাই অপরাপরের সহিত এ ছুই জনকেও পৃথক 


করিয়া “তর্পনে তুষিল” । 
ধাত্রীমাতা৷ নারারণী তর্পনের জলে 
বড 3k ৰ 


নারায়ণী শবর্বাণী সুভদ্রা চন্দ্রকল। 
(চেঃ মঃ_ সন্যাস খণ্ড) 
এখানেও শেষোক্ত নারায়ণী বৃন্দাবনদাসের মাতা । জয়ানন্দের 
বর্ণনা হইতে প্রমাণ হয়, বৃন্দাবনদাসের মাত৷ নারায়ণীর বয়স তখন মাত্র 
৪ বৎসর ছিল না। বৃন্দাবনদাসের মাতা সম্পর্কে গদাধরের নিকট শুনিয়াই 


_ জয়ানন্দ লিখিয়াছেন। সুতরাং সম্পূর্ণ নির্ভরযোগ্য । নারায়ণীর বয়স, 

বিষ্ণুপ্রিয়া হইতে কিছু বেশীই হইবে। ১ম-চারি বৎসরের শিশু 
গৌরাঙ্গের বৈরাগ্যের কথা শুনিয়া কান্দিতে পারে না। ২য়_এতর্গণে 
তুষিবার' পাত্রী হইতে পারে না। 

যে কারণে নরহরির শিষ্য লোচন, ঠিক সেই কারণেই গদাধরশিষ্য 
জয়ানন্দ গৌরাঙ্গের নদীয়ানাগর ভাবের প্রচারক । কিন্তু নিমাইয়ের 
সন্যাস এই নদীয়ানাগরালি ভাবের সমাধি রচনা করিল। নদীয়া- 
নাগর ভাবের ভক্জনপদ্ধতি যে বিস্তার লাভ করিতে পারে নাই, 
নিমাইয়ের সন্যাসই তাহার কারণ। জয়ানন্দ লিখিয়াছেন__«“বৈশ্য 
. রমনী, দ্বিজ রমনী অনেক; শ্রীঅঙ্গ পরশে তারা৷ গোগী ভাব পাঞ ; 
নিত্য সেবা করে নিশি নিভৃতে আসিঞা। সে সব রমনী মনে অনঙ্গ 
বাঁড়িল; বৈরাগ্য দেখিয়া নিজ মন্দির ছাঁড়িল।” «হেনকালে গৌরচন্দ্ 
কীর্ভনে নাচিতে”_এক মহ বৈরাগ্যস্থচক শ্লোক পড়িলেন। ইহা এ সব 
নাগরীরা শুনিতে পাইল্__“নাহং বর্ণা ন চ গৃহপতি, নৌ বনস্থো যতির্বা। 
নাহং বিপ্রো ন চ ভবপতি, ণাঁপি বৈশ্ঠো ন শৃদ্রঃ।” “আমি কোন 
বর্ণ নহি, নহি গৃহস্থ । আমি সন্যাসী নহি, নহি বাণপ্রস্থ । বন্ধ, ক্ষত্ৰি, 
বৈশ্য, শূদ্ৰ চারি আমি নহি।” তবে আমি কি ?__«গোগীনাথের 
দাস অনুদাস ৷” তিনি গোপীনাথ যে-কৃষ্ণ তার দাসান্ুদাস। নাগরীরা 
এই শ্লোক শুনিয়া একেবারে হতভম্ব হইয়া গেলেন, অতিশয় নিরাশ 
হইলেন__কেননা তাহারা অনেক আশ! করিয়া আসিয়াছিলেন। তাহার 
ভাঁবিল নিমাই পণ্ডিত নাগর ভাব ছাড়িয়া ‘জ্ঞানী হৈল”। “এই শ্লোকে 
অনেকের মনোদোষ হৈল। সভে বলে নিমাই পণ্ডিত জ্ঞানী হৈল”__ 
(চৈঃ মত সন্গ্যাস খণ্ড )। 

জয়ানন্দ নাগর ভাবের শেষ যেভাবে করিলেন, লোচন তাহ! 
পারেন নাই। এক্ষেত্রে নাগরালি ভাবে, লোচন অপেক্ষা জয়ানন্দ 
একটু বেশী অগ্রসর । 

লোচন মুকুন্দকে দিয়াই নাগরালি ভাবের সবত্রপাত করিলেন। 
মুকুন্দ বলিল যে_আমরা সব ধন্ম ছাড়িয়া তোমার শরণ নিয়াছি। 
এখন তুমি আমাদিগকে ছাড়িয়া যাইবে, “এ নহে উচিত প্রভু নিবেদি 
আমি”। মুকুন্দ আরো বলিলেন--“কুলবতী যেন কামে হঞা অচেতনে ; 

পিরীতি করয়ে যেন পর ,পুরুষের সনে। কলঙ্কী করিয়া যেন ছাড়য়ে 
তাহারে; সে নারী অনাথ শেষে হয় ছুই কুলে ৷” তুমি আমাদের সেই 
দশা করিলে। বুন্দাবনদাসের মুকুন্দ এরকমটি বলেন নাই। প্রত্যেক 
চরিত লেখক এসকল ক্ষেত্রে নিজ নিজ কল্পনার উপর নির্ভর করিয়াছেন। 
কল্পনা সকলের সমান হয় না। 

লোচন অদ্বৈতকে আনেন নাই। বৃন্দাবনদাসও আনেন নাই। 
জয়ানন্দ অপর সকল আপ্ত বৈষ্ণবের সহিত দলে মিশাইয়৷ আনিয়াছেন__ 
«একদিন গৌরাঙ্গ অদ্বৈতচন্দ্রে আনি”। ধারণা হয়, অদ্বৈতে নিমাই 
সন্নাসের সঙ্কল্প আগে জানিতে দেন নাই। বিশেষতঃ এই সময়টা 
অদ্বৈত শান্তিপুরে ছিলেন বলিয়া মনে হয়। নতুবা অদ্বৈতের প্রতিক্রিয়া 
বৃন্দাবনদাস সবিস্তারেই উল্লেখ করিতেন। কিন্তু বৃন্দাবনদাস অদ্বৈতৈর 
কথা কিছুমাত্র উল্লেখ করেন নাই । 2 

বিষুঃপ্রিয়ার প্রতিক্রিয়ায় লোচনে কিছু বিশেষত্ব আছে। বিষ্ণুপ্রিয়া 
নিমাইকে বলিলেন_লোক মুখে শুনি, তুমি নাকি সন্যাস করিবে? 
আমি অগ্নিতে প্রবেশ করিব__“আগুনিতে প্রবেশিব আমি” । নিমাই 
বলিলেন_-যখন করি তোমাকে বলিব, “এখনে না মর মিছা শোকে” । 
বিষ্ণুপ্রিয়া নিমাইয়ের হাত বুকে নিয়া বলিলেন_-“মিছা না বলিহ মোর 
উরে” “নিশ্চয় করিয়া কহ মোকে”। নিমাই বলিলেন__দেখ, 
“পতি সুত নারী পিতামাতা”-_-“পরিণামে কে হয় কাহার ?” অর্থ 
কেহ কারু নয়। “শ্রীকৃষ্ণ সভার পতি, আর সব প্রকৃতি ৷” বিষ্ণুপ্রিয়ার 
কাছে ইহা অতি সর্বনাশের কথা। তারপরে নিমাই চতুভূজ 
দেখাইলেন-__“্চতুভূজজ দেখে আচম্বিত” বিষ্ণুপ্রিয়া চতুভূজ দেখিয়াও 
“পতি বুদ্ধি নাহি ছাড়ে তু” বেচারী! লোচন শচীমাতাকেও শ্যাম- 
কলেবর, ত্রিভঙ্গ-মুরলীধর দেখাইয়াছিলেন। ইহা লোচনের বিশেষত্ব ৷ 
যাহা হউক চতুভূজি দেখিয়া অন্ততঃ “বিষ্ণুপ্ৰিয়া হেঠমুখী, ছল ছল 
করে আঁখি”. রাত্রিকালে নিমাই বিষ্চুপ্রিয়াকে “অশেষ চুম্বন করি 


- নানারস কৌতুক বিথারে।” “অনন্ত বিনোদ ক্রীড়া বিষুপ্রিয়া তুষিলা 


প্রকারে” কোন গ্রন্থে আছে “তুষিলা শূঙ্গারে”। ইহাও লোচনের 
বিশেষত্ব । লোচন আগ্োপান্ত আদি রস। 

পুনরায় বুন্দাবনদাসে ফিরিয়া আসিতে হয়। বুন্দাবনদাস 
: লিখিয়াছেন_-“যে দিন চলিব প্রভু সন্যাস করিতে; নিত্যানন্দ স্থানে 
তাহা কহিল! নিভৃতে।” শুধু পাঁচ জনকে ইহা জানাইতে বলিলেন__. 
“আমার জননী, গদাধর, ত্রহ্মানন্দ।  প্রীচন্দ্রশেখর আচার্য্য অপর 
মুকুন্দ।” লক্ষ্য করিবার বিষয় আচার্য্য অদ্বৈতকে বলা হইল না, 
শ্রীবাসকেও নয়। 
পরাতে সুকৃতি শ্রীধর এক লাউ হাতে উপস্থিত। “নিজ মনে 
জানে প্রভু কালি চলিবাঙ। এই লাউ ভোজন করিতে নারিলাঙ।” 
“হেনই সময়ে আর কোন ভাগ্যবান-__ছুগ্ধ ভেট রাখিয়া দিলেক 
বিদ্যমান” নিমাই শচীমাতাকে বলিলেন“দুগ্ধ লাউ পাক গিয়া 
করহ সকাল ।” 
রাত্রি দ্বিতীয় প্রহর পর্য্যন্ত প্রভু সকলের সঙ্গে বসিয়া কথাবার্তা 
বলিলেন ।-__-তারপরে ভোজন, তারপরে শয়ন। 
চলিল! শয়ন ঘরে গৌরাঙ্গ শ্রীহরি ॥ 
নিকটে শুইল হরিদাস গদাধর। 
(চেঃ ভাঃ, মধ্য--২৭ অঃ) 
“নিকটে”__বাহিরে বা দূরে নয়। 
এই পরিস্থিতির মধ্যে বিষ্ণুপ্রিয়া প্রভুর শয্যায় শয়ন করিতে 
পারেন না। লোচন বৃন্দাবনদাসের এই বর্ণনা পাঁঠ করিয়াও ইহার 
গ্রতিবাদস্বরূপ লিখিয়াছেন__ 
শয়ন মন্দিরে সুখে শয়ন করিলা 
তাম্বুল স্তবক করে বিষ্ণুপ্রিয়া গেল! । ৃ 
(চেঃ মঃ_ মধ্য খণ্ড ) 
প্রভু বিষ্ণুপ্রিয়াকে “আইস আইস’ বলিয়! সম্ভাষণ করিলেন। 
“পরম পিরীতি করি বসাইল কোলে,”_-“বিষ্ণুপ্রিয়া প্রভু অঙ্গে চন্দন 
লেপিল”_“নান৷ রঙ্গ করিয়া মুখে তাঙ্ূল তুলিয়া দিল” । তারপরে প্রভু 
নিজে “বিষ্ণুপ্রিয়া অঙ্গে বেশ করেন আপনি” । 
অগোর কন্তুরী গন্ধ কুচোপরি লেপে 
দিব্য বস্তে রচিল কীছুলী পরতেখে। 


£8 

তারপর মদনে মুগধ হইয়া রতির বিলাস আরন্ত হইল-_ 
হৃদয় উপরে থোয় না ছুয়ায় শয্যা 
পাশ পালটিতে নারে দোহে এক মজ্জা । 
বুকে বুকে মুখে মুখে রজনী গোঙায় 
রস অবসাদে দৌহে সুখে নিদ্রা যায়। 
রজনীর শেষে প্রভু উঠিয়া সত্বর 
বিষ্ণুপ্রিয়| নিদ্রা যায় অতি ঘোরতর ৷ 
(চেঃ মঃ_ মধ্য খণ্ড) 
বিষ্ণুপ্ৰিয়াকে এইরূপ প্রসাদ করিবার কারণ সম্পর্কে পাছে কেহ 
অবিশ্বাস করেন, ইহ! অনুমান করিয়া লোচন লিখিতেছেন__“যে জন 


' যেরূপ ভজে তারে তেন প্রভু”। “আছিল অধিক করি পিরীতি 


বাঢ়ায়”_সন্যাসের পূর্ব্ব রাত্রে প্রভু ‘আছিল’, অর্থাৎ ছলনা করিয়া 
বিষ্ণুপ্রিয়ার প্রতি অধিক পিরীতি বৃদ্ধি করিয়াছিলেন,__একথা একজনে 
যদি বিশ্বাস করে তবে আর পাঁচজন অবিশ্বাস করিবে। লোচন 
স্থান-কাল-পাত্র বিবেচনা রহিত হইয়া আদি রসের উত্তম কবিতা! 
লিখিয়াছেন,__কিন্তু উহা সত্য ইতিহাস নয়। 

এই প্রসঙ্গে গোবিন্দের কড়চায় যে বর্ণনা আছে তাহা বৃন্দাবনদাসের 
অন্ুকরণ। বৃন্দীবনদাসের “রাত্রি দ্বিতীয় প্রহর”__কড়চাতে “দ্বিতীয় 
প্রহর নিশা”। জয়ানন্দে এই প্রসঙ্গে লোচনকে কোন সমর্থন পাওয়া 
যায় না__উল্লেখই নাই । বৃন্দাবনদাসেও কোন সমর্থন নাই। গোবিন্দের 
কড়চাতেও কোন সমর্থন নাই। কবিরাজ গোস্বামী ত এসকল 
ব্যাপারে কোনরূপ হস্তক্ষেপই করেন নাই। সন্যাসের পূর্ব্বরাত্রে 


. বিষ্ণুপ্ৰিয়ার সহিত প্রভুর শৃঙ্গার রস 'অস্বাদনের কথা, লোচন একা 


দলছাড়া হইয়া লিখিয়াছেন। সমস্ত চরিত লেখকেরা ইহার বিরোধী-_ 
বিরোধী না হইলে উল্লেখ থাকিত। 
শচীমাতা জানেন যে, প্রাতে প্রভু গমন করিবেন। বৃন্দাবন- 
[টা 07 কিং উজ করেন লাই 
আই জানে গ্রাতে প্রভু করিবে গমন । 
আইর নাহিক নিদ্রা কান্দে অনুক্ষণ ॥ 


[ ২০৮ ] 


দণ্ড চারি রাত্রি আছে ঠাকুর জানিয়া। 

উঠিলেন চলিবারে নাসান্রাণ লইয়। ॥ 

গদাধর, হরিদাস উঠিলেন জানি । 

গদাধর বলেন চলিব সঙ্গে আমি ॥ 

প্রভু বলে আমার নাহিক কারু সঙ্গ, 

আই জানিলেন মাত্র প্রভুর গমন । 

দুয়ারে আসিয়া রহিলেন ততক্ষণ ॥ 

জননীরে দেখি প্রভু ধরি তান কর। 

বসিয়া কহেন বহু প্রবোধ উত্তর ॥ 

বিস্তর করিলা তুমি আমার পালন। 

পড়িলাম, শুনিলাম তোমার কারণ ॥ 

দণ্ডে দণ্ডে যত ন্সেহ করিল আমার । . 

আমি কোটি কল্পে নারিব শোৌধিবার ॥ 

ব্যবহার পরমার্থ যতেক তোমার । 

সকল আমাতে লাগে সব মোর ভার ॥ 

বুকে হাত দিয়! প্রভু বলে বার বার। 

তোমার সকল ভার আমার আমার ॥ 

যত কিছু বলে প্রভু শচী সব শুনে। 4 

উত্তর না করেন কান্দে অঝোর নয়নে । # 

পৃথিবী স্বরূপা হৈল শচী জগন্মাতা ॥ | 

জননীর পদধূলি লই প্রভু শিরে। 

প্রদক্ষিণ করি তবে চলিলা সত্বরে ॥ 

চলিলেন বৈকুঞ নায়ক গৃহ হইতে ৷ 

সন্ন্যাস করিয়া সব জীব উদ্ধারিতে ॥ 

(চৈঃ ভা মধ্য-_২৭ পঃ) 
ভক্তেরা এসব বৃত্তান্ত কিছুই জানে না। শচীমাতা নির্বাক-_“জড় 
প্রায় রহিলেন নাহি স্কুরে কথ।”। 


বুন্দাবনদাসের বর্ণনার এই পটভূমিকায়, গোবিন্দের কড়চায় 
দেখিতে পাই 


1 
1 


/- 

আথি বিথি শচী দেবী বাহিরে আসিয়া । 
সম্মুখে দাণ্ডাল মাত৷ হস্ত প্রসারিয়া ॥ 
তারপরে জননীর ধরিয়া চরণ। 
বিদায় লইয়া প্রভু করিলা গমন ॥ 
কান্দিতে লাগিল মাতা দ্বারে দাণ্ডাইয়া ৷ 
কাঠের পুতলী সম শচী দাণ্ডাইলা ॥ 
ঝর ঝর অশ্রুবারি পড়িতে লাগিলা । 
(গোঃ কড়চা) 
এই ছুই বর্ণনার মধ্যে এক্য দেখা যায়। এক্যের কারণ, 
বৃন্দাবনদাসকে অনুকরণ । 
জয়ানন্দে বিদায়ের প্রাক্কালে শচীমাতার সহিত এই সাক্ষাতের 
বিবরণ নাই__উল্লেখও নাই । লোচনে আছে__- 
সন্যাসী না হও নিমাই বৈরাগী না হও। 
অভাগী মায়েরে নিমাই ছাড়িয়া না যাও ॥_-এই পর্য্যন্ত । 
বৃন্দাবনদাসের বর্ণনা অতিশয় জীবন্ত বর্ণনা । 
বিদায়কালে বিষ্ণুপ্রিয়ার সহিত সাক্ষাতের কথা কেহই কিছ 


* বলেন না__সকলেই নীরব । কেবল লোচন বলেন__বিদায়ের কালে 


“্ৰিষ্ণুপ্ৰিয়| নিদ্রা যায় অতি ঘোরতর” । 

* নিমাই গৃহত্যাগ করিবার পর--“উষাকাঁলে স্থান করি যতেক 
মহান্ত; প্রভু নমস্করিতে আইসেন প্রভু ঘরে”। তাহার! দেখেন যে, 
শচীমাত। বাহির দুয়ারে বসিয়া আছেন-_“জড় প্রায় আই কিছু না ক্ষুরে 
উত্তর”। প্রীবাসের সঙ্গেই শচীমাতার প্রথমে দেখা হইল। ,শচীমাতা 
বলিলেন-_-“এতেক যে কিছু দ্রব্য আছয়ে তাহার । তোমা সবাঁকার 
হয় শাস্ত্র পরচার।” তোমরা এই সকল দ্রব্য লইয়া যাঁও__“মুগ্রি যা 
চলিয়া৮। *শুনিমাত্র ভক্তগণ প্রভুর গমন। ভূমিতে পড়িলা সবে 
হই অচেতন। কান্দিতে লাগিল! সবে করি আর্তনাদ ।” এই সবের 
মধ্যে “শ্রীআচার্ধ্য কান্দে, হরিদাস” শ্রীআচার্ধ্য-_অদ্বৈত। অতএব 
বৃন্দাবনদাস : শ্রীআচার্য্যকে নবদ্বীপেই রাখিয়াছেন। অথচ অদ্বৈতের 
সহিত সন্যাসের পূর্বের নিমাই পণ্ডিত কোন পরামর্শ করিয়াছেন বলিয়া, 

বৃন্দাবনদাস উল্লেখ করেন নাই। এই ঘটনার পরেই হরিদাস ফুলিয়ায় 
আর অদ্বৈত শান্তিপুরে চলিয়া যান। 
নিমাইয়ের গৃহত্যাগের কথা শুনিয়! “পাষণ্ডীগণ হাসে”। আবার 
নগরিয়াগণ কেহ বলে .যে__চল, ঘরে আগুণ দিয়া, কাণে কুণ্ডল পরিয়া, 
যোগী হইয়া চলিয়৷ যাই। নাথ সম্প্রদায়ের যোগীরাই কাণে কুণ্ডল 
পরিত। যোড়শ শতাব্দীর প্রথম দশকে গৌড়-বঙ্গে নাথ-যোগীরা একটি 
বড় বিশিষ্ট সম্প্রদায় ছিল। চতুর্দশ শতাব্দীর শ্রীকৃষ্ণ কীর্তনে ইহার 
প্রমাণ পাই। ষোড়শ শতাব্দীর বৃন্দাবনদাসেও ইহার প্রমাণ পাই । : 
বৃন্দাবনদাস লিখিয়াছেন__ 
গঙ্গা পার হইয় শআ্রগৌরাঙ্গ সুন্দর । 
সেই দিন আইলেন কণ্টক নগর ॥ 
আইলেন প্রভু যথা কেশব ভারতী | - 
মত্ত সিংহ প্রায় প্রিয়বর্গের সংহতি ॥ 
৮ (চেঃ ভাঃ, মধ্য--২৭ অঃ) 
কেশব ভারতীকে প্রভু বলিলেন _ 
অনুগ্রহ তুমি মোরে কর মহাশয় । 
পতিত পাবন তুমি মহা কৃপাময় ॥ 
তুমি সে দিবারে পার কৃষ্ণ প্রাণনাথ। 
ৃ (চেঃ ভাঃ, মধ্য_২৭ পঃ) 
লক্ষ্য করিবার বিষয়, “কৃষ্ণ প্রাণনাথ” পাইবার জন্যই 
আচাৰ্য্য শঙ্কর-অন্ুগামী ভারতী সম্প্রদায়ের অন্তভূক্ত হইয়া, নিমাই 
পণ্ডিত সন্যাস গ্রহণ করিতেছেন। এই কথা শুনিয়া সর্ব লোক 
বলিতে লাগিল-_ ; 
কেমনে ধরিবে প্রাণ ইহার জননী ৷ 
আজি তানে পোহাইল কি কাল রজনী ॥ 
আমা সবাকারি প্রাণ বিদরে শুনিতে । 
ভাৰ্য্যা বা জননী প্রাণ ধরিব কেমতে ॥ 
(চেঃ ভা মধ্য-__২৭ অঃ) 
কেশব ভারতীকে প্রভু বলিলেন_“মায়। মোরে না কর প্রকাশ” । 

“আজ্ঞা করিলেন চন্দ্রশেখরের প্রতি । বিধি যোগ্য যত কর্ম সব কর 
তুমি। তোমারেই প্রতিনিধি করিলাম আমি৷” 
বৃন্দাবনদাঁস পুনরায় বলিতেছেন__-“এ সকল লীলা জীব উদ্ধার 
কারণ” | কৃষ্ণ প্রাণনাথকেও পাওয়া চাই এবং জীব উদ্ধারও হওয়া চাই । 
সন্যাসের এই ছুই কারণ বৃন্দাবনদাসে সুস্পষ্ট হইয়া ফুটিয়াছে। অনেক 
কীদাকাটির মধ্য দিয়া নাপিত দিনাবশেষে ক্ষৌরকর্ম্ম নির্বাহ করিল-_ 
“শ্রীশিখার অন্তর্ধান হইল”। প্রভু কেশব ভারতীকে বলিলেন_ “প্রভু 
কহে স্বপ্পে মোরে কোন মহাজন। কর্ণে সন্যাসের মন্ত্র করিল কথন। 
বুঝ দেখি তাহা তুমি হয় কিবা নহে। এত বলি প্রভু তার কর্ণে মন্ত্র 
কহে। ছলে প্রভু কৃপা করি তারে শিষ্য কৈল।” মন্ত্র গ্রহণের পর “দণ্ড 
কমণ্ডলু ছুই শ্রীহস্তে উজ্জল” ধারণ করিলেন। বৃন্দাবনদাস, নিত্যানন্দ 
প্রভুর নিকট এই সন্ন্যাসের কথা শুনিয়! লিখিয়াছেন__ 
নিত্যানন্দ স্বরূপ সে সব তত্ব জানে। 
তাহার আজ্ঞায় আমি কৃপা অনুরূপে ॥ 
কিছুমাত্র সূত্ৰ লিখিলাম এ পুস্তকে ৷ 
( চৈঃ ভা মধ্য-২৭ অঃ) 
সুতরাং বৃন্দাবনদাঁসের বর্ণনা নির্ভরযোগ্য--অপর চরিতকারদের 
অপেক্ষ। বেশী নির্ভরযোগ্য ৷ 
সন্ন্যাসের পর নিমাই পণ্ডিতের নাম হইল অ্রীকৃষ্ণচৈতন্য । “মূলে 
ভারতীর শিষ্য ভারতী সে হয়.।” কিন্ত “ইহার সে নাম থুইবার যোগ্য 
নয়”। কেননা ইনি জগতেরে কুষ্ণ বোলাইয়া চৈতন্য করাইলা, আর 
কীর্তন প্রকাশিলা__অতএব ইহার নাম শ্রীকৃষণচৈতন্য ৷ 
গোবিন্দ সন্ন্যাস প্রত্যক্ষ দেখিয়াছিলেন। কড়চালেখক গোবিন্দ 
সেই গোবিন্দ কি-না--ইহা লইয়াই তর্ক। সন্যাস প্রসঙ্গেও কড়চা 
বৃন্দাবনদাসের. অনুগামী | বুন্দীবনদাসের “দিন অবশেষে” কড়চা 
“দিবসের শেষ ভাগে” পরিবন্তিত হইয়া “ক্ষৌর কর্ম্ম নির্ববাহ হইল”। 
তিনটি লক্ষ্য করিবার বিষয়। ১ম--গোবিন্দ “দেবা” নাপিতকে 
দিয়া শ্রীশিখার অন্তর্ধান করাইলেন। জয়ানন্দ বলেন, নাপিতের নাম 
“কলাধর”। আমরা সেদিন কাটোয়! গিয়া দেখিলাম “মধু” নাপিতের 

সমাধি রহিয়াছে। লোচন বলেন, নাপিতের নাম “হরিদাস” । এক 
নাপিতের এত নাম সম্ভব নয়.। 
একই নাপিতের নাম দেবা, কলাধর, মধু এবং হরিদাস হইতে 
পারে না। অথবা চারিটি পৃথক নাপিতে এক সঙ্গে কিংবা পরে পরে ক্ষৌর 
কর্ম করে নাই। লোকের স্মরণে রহিয়াছে মধু নাম। সমাধি রহিয়াছে 
মধু নাপিতের। দেবা, কলাধর ও হরিদাস শুনা কথা অথবা কল্পনা । 
২য়-_বিস্ববৃক্ষ তলে বসি কণ্টক নগরে” প্রভু “বেদান্তের সার” এক দীর্ঘ 
বক্তৃতা দিলেন_«এ সকল যাহা দেখ সব মিথ্যা হয়। প্রকৃতির ছায়া 
মাত্র বেদে ইহা কয়।” এই “বেদাস্তের সার” বক্তৃতা সর্বপ্রথম দিয়াছিলেন 
শচীমাতাকে, হঠাৎ লক্ষ্মীর মৃত্যু সংবাদ শুনিয়া_-“এই মত কাল গতি, 
কেহ কার নহে”। জয়ানন্দের নিমাই, সন্যাসের পূর্বে বিষ্ণুপ্রিয়াকে 
প্রবোধ দিতেছেন_-“সব মিথ্যা কেহ কার নহে”। সন্যাসের পূর্ববরাত্রিতে 
কাটোয়ায় যে বৈদান্তিক মায়াবাদের বক্তৃতা গোবিন্দ দেওয়াইলেন, তাহা 
অতিশয় সময়োপযোগী হইয়াছে। ৩র়-__সন্্যাসের পরক্ষণেই গোবিন্দ বহু 
পণ্ডিতকে প্রভুর দর্শনে বাহির করিয়াছেন ; ইহ! আর কেহ করে নাই_ 
বিস্তর পণ্ডিত চলে প্রভু দরশনে ৷ 
রুদ্রদেব রামরত্ব জগাই পণ্ডিত৷ 
গঙ্গাদাস শঙ্তুচন্দ্ৰ ভুবনে বিদিত ॥ 
ঈশান শঙ্কর বলরাম গদাধর। 
পণ্ডিতের শিরোমণি চণ্ড চণ্ডেশ্বর ॥ 
কাশীশ্বর স্যায়রত্ব আর সিদ্ধেশ্বর। 
পঞ্চানন বৈদান্তিক আর রত্বাকর ॥ 
এই সকল খ্যাতনামা পণ্ডিতের! শুধু কল্পনার মিথ্য| স্থষ্টি হইতে 
পারেন না। গোবিন্দ অন্ততঃ এক্ষেত্রে কাহারও অনুকরণ করেন নাই 
এবং করেন নাই বলিয়াই একটা সত্য ইতিহাস লিখিয়া থাকিবেন। 
গৌবিন্দের এই সব পণ্ডিতের! ভক্ত নহেন, কৌতুহলী দর্শক মাত্র। 
বিস্ময়ে অভিভূত, নিমাই পণ্ডিত কি একটা কাণ্ড করিয়া বসিল! 
জয়ানন্দ “চৈতন্যে অল্প ভক্তি” পণ্ডিতদের “পাষণ্ড বলিতে দ্বিধা করেন 
নাই, তা হউন তাহারা খুড়াজ্যাঠা আর হউন বা মহাশক্তিধর__ 

খুড়া-জ্যাঠা পাষণ্ড চৈতন্যে অল্প ভক্তি । 
মহাঁপাষণ্ড তবে| ধরে মহাশক্তি ॥ J 
(চৈঃ মঃ_বৈরাগ্য খণ্ড) 
জয়ানন্দ লিখিয়াছেন, সন্যাসের পূর্বের গৌরচন্দ্র পিতৃশ্রাদ্ধ 
করিলেন__ 
গৌরচন্দ্র পিতৃশ্রাদ্ধ করিল একে একে । 
বাপ জগন্নাথ মিশে দেখিল অন্তরীক্ষে ॥ 
পিতামহ জনাৰ্দন মিশ্র মহাশয় । 
. প্রপিতামহ রাজগুরু মিশ্র ধনপ্তায় ॥ 
দিথিজয়ী রামকৃষ্ণ বৃদ্ধ প্রপিতামহ। 
তার পিতা বিরুপাক্ষ কবীন্দ্র বিগ্রহ ॥ 
তার পিতা ক্ষীরচন্দ্র সে অভিনব ব্যাস। 
দিব্যরথে আইলা! সভে দেখিতে সন্যাস ॥ 
* (চৈঃ মহ সন্াস খণ্ড) 
প্রীচৈতন্তের বাপ-পিতামহাদির নাম এত 'বিস্তৃতভাবে এবং 
পুষ্ানুপুজ্খরপে আর. কোন চরিত লেখক লেখেন নাই। নিমাই পণ্ডিত 
আরো অনেককে তর্পনে তুষিল । ইহাদের মধ্যে এক লক্ষ্মী ঠাকুরাণী 
ব্যাতিরেকে অপর সকলেই জীবিত ছিলেন । 
লক্ষ্মী ঠাকুরাণী রথে অন্তরীক্ষে রৈল ॥ 
গঙ্গাজল তর্পনে তুষিল শচীমাত! ৷ 
আমি সন্ন্যাসী মা বঞ্চিবে তুমি কোথা ॥ 
বিদ্যাগুরু গঙ্গাদাস তর্পনে তুষিল 
ঈশ্বরপুরী মন্ত্রদাতা তারে জল দিল ॥ 
৷ ধাত্রীমাতা নারায়ণী তর্পনের জলে । 
বৈষ্ণবী মালিনী সীতা তুষিল সকলে ॥ 
দুখী দাসী চন্দ্রশেখর আচার্য্য পুরন্দর 
4] তর্পনে তুষিল গঙ্গাজলে বিশ্বস্তর ॥ 
নারায়ণী শর্ববাণী সুভদ্রা চন্রকল| । 
(চেঃ মঠ সন্যাস খণ্ড) 


EES ৭ 
বৃন্দবনদাসের মাত! নারায়ণীর সহিত জয়ানন্দ সব্বদাই অপর 
কয়েকটি মহিলার নাম করেন । যথা-_-শবর্বাণী, সুভদ্রা, চন্দকলা ইত্যাদি 
ইহারা যে কে, জয়ানন্দ তাহা বলেন না ; আর কী স্থত্রেই যে এই সব 
মহিলারা নিমাই পণ্ডিতের নিকট তর্পন পাইবার অধিকারিণী তাঁও আমর! 
জানি না। অথচ এই সকল মহিলাদের নাম স্রেফ, কল্পিত বা মিথ্া। 
বলিয়া মনে হয় না। ইহাদের ইতিবৃত্ত আমাদের অজ্ঞাত-_-এই পর্য্যন্ত ৷ 
ই জয়ানন্দ শ্রীকৃষ্ণচৈতন্য নামের যে ব্যাখ্যা দিতেছেন, তাহা! 
বৃন্দাবনদাস হইতে কিছুটা ভিন্ন । 
পুর্ব কৃষ্ণ ছিলা ইবে চৈতন্য সন্ন্যাসী ॥ 
কৃষ্ণ হৈঞা চৈতন্য চৈতন্য করান । 
তেঞি কৃষ্ণ চৈতন্য সংসারে জেন গান ॥ 
(চেঃ মর সন্্যাস খণ্ড) 
বুন্দাবনদাঁস লিখিয়াছেন_-“কৃষ্চ বোলাইয়।৮ লোককে চৈতন্য 
করেন। জয়ানন্দ লিখিতেছেন__“কৃষ্ণ হইয়া চৈতন্য করেন”। ‘বোলাইয়।' 
আর “হইয়া” ইহার মধ্যে পার্থক্য আছে। অবতারের পরে সন্যাস 
জয়ানন্দ এই কথাটির উপর জোর দিতেছেন। ০৯৭ 
বিষ্ণুপ্রিয়া যে প্রভুকে একখানা নূতন গামছা দিরাছিলেন, প্রভু 
তাহ৷ নিত্যানন্দকে দিয়! স্তুতি করিলেন। নিত্যানন্দ সেই গামছা গঙ্গায় 
বিসঙ্জন দিলেন। প্রভু বিষ্ণুপ্রিয়ার অনুভব কিছু প্রকাশ করিলেন না। 
| নূতন গামছা দিয়াছিলা বিষ্ণুপ্ৰিয়া, 
স্তুতি কৈল নিত্যানন্দে সে গামছা দিয়া ॥ 
সে গামছা নিত্যানন্দ গঙ্গায় সমগ্সিল | : 
বিষ্ণুপ্রিয়ার অনুভব কিছু না প্রকাশিল ॥ 
আরেকটি কথা আছে_ প্রভু নিত্যানন্দকে গোপনে বলিলেন যে, 
আচার্য গোসাঞি এই সন্ন্যাসের বিরোধী । আমরা প্রথম হইতেই ইহা 
অনুমান করিয়া আসিয়াছিলাম। “আচার্য্য গোসাঞির বিরোধ সঙ্গোপে 
কহিল”-(চৈঃ মঃ_সন্ম্যাস খও)। অপর কোন চরিতলেখক এই কথাটি 
এত পরিষ্কার করিয়া বলেন নাই । “ঈশ্বরে বৈরাগ্য কেন করে 1৮ এ প্রশ্ন 
বৈষ্ণবের রাজা আচার্য্য অদ্বৈত করিয়াছিলেন বলিয়া আমাদের অনুমান হয়। 

জয়ানন্দ মুকুন্দকে দিয়াই সর্ব্বপ্রথম সন্্যাসের সংবাদ নবদ্বীপে 
পাঠাইলেন। কেনন। নিত্যানন্দ প্রভু কয়েক দিন পরে শচীমাতাকে 
. নিবার জন্য নবদ্বীপ আপিবেন। শচীমাতা, বিষ্তপ্রিয়া__ইহা! শুনিয়া 
তাহাদের মাথায় আকাশ ভাঙ্গিয়। পড়িল। “শুনি মৃচ্ছ গেল তবে অদ্বৈত 
গোসাগ্রি।” শ্রীবাস, মুরারি, বক্রেশ্ব-_ইহারাও মৃচ্ছা' গেলেন। 
“গঞ্গায় ঝাপ দিয়া পরে শ্রীগদাধর।” লক্ষ্য করিবার বিষয় গদাধর 
কাটোয়াতে সঙ্গে যাইতে চাহিয়াছিল, প্রভু সঙ্গে নেন নাই। “হরিদাস 
ঠাকুর শুনি লাগিল সমাধি।” অতি সুন্দর চরিত্রাঙ্কন হইয়াছে। 
তারপরে জয়ানন্দ কুলবধূদের পর্যন্ত কান্দাইয়াছেন। “কুলবধূ কান্দে 
প্রভুর রূপ বিনাইয়া। কুলবধূজন কান্দে পরম রূপসী!” নিমাইয়ের 
ভুবন-ভুলান রূপ কুলবধূদেরও আকৃষ্ট করিয়াছিল। ' সন্যাসের পর, 
শচীমাতা ও বিষ্ণুপ্ৰিয়ার বিলাপের কথা জয়ানন্দ বর্ণনা করিয়াছেন। 
শচীমাত| নিমাইয়ের “শয়ন মন্দিরের খাট, কৃষ্ণকেলী বসন, সোনার 
মাছুলী, ডাবর, বাটা, বাটা”__এসব দেখিয়া আগুনে পুড়িয়া যাইতে ৷ 
লাগিলেন। বলিলেন--“কি কৈল কেশব ভারতী”। এই সংক্ষিপ্ত কথা 
কয়টির মধ্যে অনুভব করি, শচীমাতা যেন পাথর হইয়া গিয়াছেন। 
বিষ্ণুপ্ৰিয়া মাটিতে পড়িয়া কান্দিতে লাগিলেন__“কোথা আছ 
প্রাণনাথ আমারে এড়িয়া”। বিষ্ণুপ্রিয়ার সংসার অন্ধকার হইয়! গেল। 
তিনি হরি হরি বলিয়া নিজের কপালে ঘা মারিতে লাগিলেন । বিষ 
খাইয়| মরিতে চাহিলেন। খেদোক্তি করিলেন 
আর না দেখিব তোমার সরু পৈতা কান্ধে। 
আর না দেখিব তোমার কেশের তেন ছান্দে ॥ 
আর না দেখিব তোমার মদন মোহন নাট । 
আর না শুনিব তোমার শ্রীভাগবত পাঠ ॥ 
মায়ের অনুরোধে বাপের সত্য পালিবারে ॥ 
আমা বিভা কৈলে লোক ভাগ্ডিবার তরে ॥ 
যত দয়া প্রভু তোমার ইহাতেই সাক্ষী ৷ 
(চেঃ মঃ__সম্যাস খণ্ড) 
‘ বৃন্দাবনদাসে বিফুপ্রিয়া যৎকিঞ্চিৎ পাই। কবিরাজ গোস্বামীতে 

পাই না। লোচনে পাই আদিরসের. কবিতা । জয়ানন্দে পাই নিখুত, 
নিপুণ চরিত্রাঙ্কন। জয়ানন্দে অনেক নূতন ইতিহাস পাওয়া যায়, ইহা 
স্বীকৃত। অথচ জয়ানন্দ অনাদৃত, একথাও স্বীকৃত। বৈষ্ণব সমাজে ভক্ত 
পাঠক বেশী-__ইতিহাসের তত্ব কথা লইয়া অন্ুসন্ধিৎস্থ পাঠক কম। 
জয়ানন্দের অনাদূত হইবার অন্যান্য কারণের মধ্যে ইহাও একটি কারণ। 
জয়ানন্দ ২০ বৎসর বয়সে প্রভুকে সন্যাস দ্রেওয়াইয়াছেন__এ ভ্রম 
অমার্জনীয় । তথাপি জয়ানন্দ আমাদের নিকট আদৃত হইবার অনেক 
কিছুই দাবী করিতে পারেন । | 

লোচন লিখিয়াছেন-_সন্যাসের বিরুদ্ধে এত বেশী প্রতিবাদ হইল 
যে, প্রভু বলিলেন “সন্যাস করিব তার আছয়ে বিলম্ব”। “বৈরাগ্য 
আবেশ প্রভু পরিত্যাগ করি”, ঘরে ঘরে গিয়া হাস্তপরিহাসে কথা 
কহে। এমন কি “সবলোক জানিলেক নহিব সন্যাস”। এ সমস্তই 
ছলন|। বিঞ্ুপ্রিয়াকে সন্যাসের পুর্ববরাত্রে যে এতটা “রতিবিলাস” 
দেখাইলেন, তাহার কারণ “বৈরাগ্য সময়ে প্রেমী উভারে অধিক”। 
লোচন জানিতেন যে, এই “রতিবিলাস” লোকে বিশ্বাস করিবে না। 
অতএব তিনি নানাবিধ কারণ আবিষ্কারে মন দিলেন। 

শচীমাতা ও বিষুপ্রিয়ার বিলাপ, লোচন বিস্তার করিয়াই 
লিথিয়াছেন। “শচীদেবী কান্দে কোলে করি বিধুপ্রিয়া। বিষ্ণুপ্ৰিয়। 
মরা যেন রহিল পড়িয়া।” শচীমাত৷ কান্দিলেন__“পটিয়া শুনিএ পুত্র 
ইহাই শিখিলা। অনাথিনী অভাগিনী মায়েরে করিল ৷” বিষ্ণুপ্রিয়। 
“প্রভুর অঙ্গের মালা হৃদয়ে করিয়া ৷ জালহ আগুনি আমি মরিব পুড়িয়া।” 

লোচনের ভনিতাধুক্ত ( পদকল্পতরু-_-১৭৮৩ সংখ্যা ) বিষুপ্রিয়ার 
বারমাস্তায় আর একটি আক্ষেপ আছে__যাহা! লোচনের গ্রন্থে নাই। 
কাজেই ইহা লোচনের কি-না, নিশ্চয়রূপে বলা যায় না। “এই ত 
দারুণ শেল রইল সম্প্রতি।, পৃথিবীতে না রইল তোমার সন্ততি ৷” 
বুদ্ধদেবের স্ত্রী গোপার অবলম্বন ছিল রাহুল__বিষুপ্রিয়ার রাহুল 
ছিল না।- এ আক্ষেপটি খুব স্বাভাবিক এবং সঙ্গত বলিয়াই মনে হয়। 
জয়ানান্দের বিষ্ণুপ্রিয়ার বারমাস্তায় এই আক্ষেপটি নাই। 


লোচনের কেশব ভারতী, নিমাই পণ্ডিতকে সন্যাস দিতে আপত্তি 

করিলেন। “পঞ্চাশের উদ্দ হৈলে রাগের নিবৃত্তি ”__২৪ বৎসর সন্যাসের 
বয়স নয়। বাসুদেব সাব্বভৌমও অনেক আপত্তির মধ্যে এ আপত্তি 
তুলিয়াছিলেন। তারপরে কেশব ভারতী বলিলেন_তোমার জননী 
আর স্ত্রীর নিকট হইতে অনুমতি লইয়া আইস। তারপর ভারতীর 
কর্ণে সন্ন্যাসের ম্বপনে-পাওয়া মন্ত্র নিমাই বলিলেন । এবং সেই মন্্রই : 
পুনরায় ভারতীর নিকট হইতে গ্রহণ করিলেন । নিমাই সন্যাসী 
হইলেন। লোচন “নবদ্বীপ হইতে গদাধর নরহরি”-কে আনিলেন। 
«ডাহিন বামেতে দৌহে রহিল নিশ্চয়।” সন্যাসের সময়েও রাস- 
বিনোদিয়া নুত্য করাইলেন। লোচন বলেন__“আপনেই কৃষ্ণ, কৃষ্ণ 
বুঝায়ে সভারে। শ্রীকৃষ্ণটৈতন্ত তেঞি বলি যে ইহারে।” লোচন আর 
একটি কথা লিখিয়াছেন_বৃন্দাবন মাঝে কিবা রাধা হারাইয়া। তার 
অন্বেষণে বুলে কান্দিয়া কান্দিয়া ॥ সে বিরহে ভেল ইহার সন্যাস কারণ |” 
প্রারুতে ইহা প্রথমা স্ত্রী লক্ষ্মীর জন্য বিরহ বলিয়া আমরা প্রথম হইতেই 
অনুমান করিয়। আসিতেছি। লোচন আমাদের কথাই সমর্থন করিলেন । 

শ্ৰীকৃষ্ণচৈতন্য এখন শঙ্কর সম্প্রদায়ভুক্ত সন্যাসী__মায়াবাদী। কিন্ত 
নিগু নিরাকার ত্রহ্মবাদী নহেন__কৃষ্ণ অথবা রাঁধা প্রেমে উন্মত্ত সন্যাসী ৷ 

সন্যাসী গ্রীচৈতন্য কাটোয়া ছাড়িয়া রাঢ় দেশে প্রবেশ করিলেন। 
বৃন্দাবনদাস লিখিয়াছেন-_এরাঢ়ে আসি গৌরচন্্র হইল প্রবেশ” । প্রভু 
বলিলেন__“অরণ্যে প্রবিষ্ট মুঞি হইমু সর্ববথা। প্রাণনাথ মোর কৃষ্ণচন্দ্র 
পাঙ যথা ।৮ গয়াতে দীক্ষা লওয়ার পরে ঠিক এইরূপ আবিষ্ট হইয়া কৃষ্ণ 
প্রাণনাথকে পাইবার জন্য বৃন্দাবন যাইবার , সংকল্প করিয়াছিলেন । 
তাহার মগ্ন-চৈতন্যের রাজ্যে একই বস্ত ক্রিয়া করিতেছে; সুযোগ ও 
সুবিধা মত উহা! প্রকাশ পাইতেছে । আবেশের সময়ের ক্রিয়াকলাপের 
মধ্যেও একট! সঙ্গতি পূর্র্বাপর চলিয়া আসিতেছে । 

ীন্রশেখরকে প্রভু নবদ্বীপ পাঠাইলেন ; ভক্তবুন্দকে বলিয়া 
পাঠাইলেন, “কহিও সবারে আমি চলিলাম বনে”। প্রভূ মত্ত-সিংহ প্রায় 
চলিয়াছেন__“নিত্যানন্দ গদাধর মুকুন্দ সংহতি । গোবিন্দ পশ্চাতে আগ্রে 
কেশব ভারতী” । প্রভু পশ্চিম মুখে চলিয়াছেন_“প্রভু বলে বক্রেশ্বর আছে 
যে বটন। তথায়ে যাইমু যুঞি থাকিমু নির্জনে ।” তারপর প্রভু নিজেই 

পূর্বযুখে চলিতে লাগিলেন। বলিলেন__“আমি চলিলাঙ নীলাচলে”। 
তারপর তিনি নিত্যানন্দকে নবদ্বীপ পাঠাইলেন এই বলিয়া__“সবার 
অপেক্ষা আমি করি শাস্তিপুরে। রহিবাঙ গ্রীঅদ্বৈত আচাধ্যের ঘরে। 
তা সবা লইয়া তুমি আসিবা সত্বর। আমি যাই হরিদাসের ফুলিয়! 
নগর।” “চলিলেন মহাপ্রভু ফুলিয়া নগর ।” সন্ন্যাস লওয়ার পর প্রভু 
সর্বপ্রথম ফুলিয়াতে হরিদাসের আশ্রমে গেলেন। প্রভু ভোজনাদি 
কোথায় করিলেন, বৃন্দাবনদাস উল্লেখ করেন নাই। “ফুলিয়া নগরে 
প্রভু আছেন শুনিয়া” অনন্ত অর্ক দ লোক খেয়াঘাটে পার হইয়া, কত বা 
নৌকাডুবি হইয়া--“হইতে লাগিল বড় লোকের গহন; ফুলিয়া পুরিল 
সব নগর কানন।” তারপর “চলিলেন শাস্তিপুরে আচার্যের ঘরে”। 
এদিকে শ্রীপাদ নিত্যানন্দ নবদ্বীপ আসিয়া দ্বাদশ উপবাসের পর 
শচীমাতাকে ভোজন করাইলেন-_“দাদশ উপাসে আই করিলা ভোজন”। 
প্রভু শান্তিপুর আনিয়া অদ্বৈতৈর সহিত মিলিত হইলেন,__“হেনই সময়ে 


শ্রীঅনন্ত নিত্যানন্দ ; আইল৷ নদীয়া হইতে সঙ্গে ভক্তবৃন্দ।৮ শচীমাত৷ ' 


নিশ্চয় আসিলেন, কিন্ত বৃন্দাবনদাস তাহা বিশেষ করিয়া উল্লেখ কেন 
করিলেন না বুঝা গেলনা । তারপর প্রাতে “প্রভু বলে আমি চলিলাঙ 
নীলাচলে”। বৃন্দাবনদাসের শান্তিপুরের বর্ণনা অসম্পূর্ণ । ইহা কবিরাজ 
গোস্বামী পুরণ করিবেন । 

গোবিন্দ, কড়চায় বলেন_অদ্বৈত আচার্যের গৃহে “শচীমাত৷ 
আসি দেখা দিলা” । 

জয়ানন্দ বলেন, “সমুদ্রগড়ি পার হইয়! গেলা শান্তিপুরে”_ “চৈতন্য 
রহিলা'শ্রীঅদ্ৈত চন্দ্রের বাড়ী ৷” সেখানে “ডাকিয়া আনি সভা শচী 
ঠাকুরাণী”__শচীমাতা। আসিলেন। প্রভু বলিলেন, “আমা সঙ্গে চল সভে 
জাব উড্ভদেশে।” আচার্যের গৃহে আনন্দে ভোজন হইল--“হরিদাস 
ঠাকুর আগু হবিযান্ন দিলা; আর যত মহান্ত সে প্রাঙ্গনে বসিলা ৷” 

লোচন বলেন, প্রভু « 
দেশে তিন দিন ভ্রমণের পর লেন। 
যাহ নিত্যানন্দ নবদ্বীপ আজ তুমি। 


শাস্তিপুরে সভারে দেখিয়ে আমি”_( চৈঃ মঃ_ মধ্য খণ্ড )”। নিত্যানন্দ 

প্রভু শচীমাতাকে লইয়া শান্তিপুর আসিলেন। কিন্তু তখনও প্রভু আসিয়া 
পৌছেন নাই। হেনই সময়ে প্রভু আপিলেন। “একদিঠে চাহে শচী 
-গোরাটাদ যুখ।” শচীমাতা বলিলেন, “ঘরে লঞা যাব তোরে রাখিব 
সন্বরি। সন্যাসের বেশ তোর সব পরিহরি।” শচীমাতার এই উক্তি 
খুব স্বাভাবিক হইয়াছে । “পাক কৈল শচীমাতা জগতজননী”--“ভোজন 
করায় অদ্বৈত বড় পরিপাঁটী।” লোচন এখানেও গদীধর নরহরিকে 
পাঠাইয়াছেন__“গদাধর নরহরি নাচে তারা পাশে ।” তারপর প্রভু 
বলিলেন__আমি নীলাচল জগন্নাথ দেখিবারে যাইব । “নীলাচলে বাস 
আমি করিব সব্র্বথা ; সর্বদা আসিবে যাবে দেখা পাবে তথা ৷” 

কবিরাজ গোস্বামী লিখিয়াছেন, “সন্যাস করি প্রেমীবেশে চলে 
বৃন্দাবন। রাঢ় দেশে তিন দিন করিল ভ্রমণ *_(চেঃ চঃ, মধ্য__ওয় পঃ) ৷ 
নিত্যানন্দ প্রভু সকলকে শিখাইয়া দিলেন_-বৃন্দাবন পথ প্রভু পুছেন 
তোমারে ; গঙ্গাতীরে পথ তবে দেখাইহ তারে ।” প্রভু আবেশে গমন 
করিতেছেন। নিত্যানন্দ প্রভু শ্রীচন্দ্রশেখরকে বলিলৈন যে-_তুমি শান্তিপুর 
শ্রীঅদ্বৈতকে গিয়া বল যে, “সাবধানে রহে যেন নৌকা লয়ে তীরে” ; 
আমি প্রভুকে তাহার মন্দিরে লইয়া যাইতেছি। অদ্বৈতকে এই কথা 
বলিয়া__“তবে নবদ্বীপে তুমি করিহ গমন ; শচীমাতা লঞা এস আর 
ভক্তগণ ।” এইখানে বৃন্দাীবনদাসের সহিত মিল হইতেছে না। বৃন্দাবনদাস 
বলেন, প্রভু নিত্যানন্দকেই নবদ্বীপ পাঠাইয়াছিলেন। * ইহা তিনি 
্্ীপাদ নিত্যানন্দের মুখে শুনিয়াই লিখিয়াছেন। কিন্তু কবিরাজ গোস্বামী 
বলিতেছেন যে, নিত্যানন্দ প্রভু নিজে না আসিয়া চন্দ্রশেখরকে নবদ্বীপ 
পাঠাইলেন। চন্দ্রশেখরকে নবদ্বীপ পাঠাইয়া নিত্যানন্দ মহাশয়__“মহীপ্রতু 
আগে আসি দিল পরিচয় ॥ প্রভু কহে শ্রীপাদ তোমার কোথাকে গমন। 
শ্রীপাদ কহে তোমা সঙ্গে যাব বৃন্দাবন ॥ প্রভু কহে কতদূর আছে 
বৃন্দাবন। তিহো কহেন কর এই যমুনা দরশন ॥” “আবেশে প্রভুর হৈল 
গঙ্গায়, যমুনা জ্ঞানে ।৮ ?হেনকালে আচাৰ্য গোসাঞি নৌকাঁতে চড়িয়া। 
আইলা নূতন কৌপিন বহিবর্বাস লঞ্া॥” শ্রীঅদ্বৈতকে দেখিয়া প্রভুর 
মনে সন্দেহ হইল । তিনি বলিলেন_-“তুমি তো! আচাৰ্য্য গোসাঞি এথা 
কেনে আইল|। আমি বৃন্দাবনে তুমি কেমতে জানিলা ॥৮” “আচার্য্য কহে 

তুমি যাহ| সেই বুন্দাবন। মোর ভাগ্যে গঙ্গাতীরে তোমা আগমন ॥ 
প্রভু কহে নিত্যানন্দ আমারে বঞ্চিলা। গঙ্গাকে আনিয়া মোরে যমুন! 
কহিল! ॥” আচাৰ্য্য বলিলেন-__“প্রেমাবেশে চারি দিন আছ উপবাস। 
আজি মোর ঘরে ভিক্ষা চল মোর বাস॥” কবিরাজ গোস্বামী 
বুন্দাবনদাসের ফুলিয়াগমন চাপা দিয়া বাইতেছেন। কিন্তু বুন্বাবনদাসের 
বর্ণনা পাঠ করিয়। কিছুমাত্র সন্দেহ থাকে না বে, রাঢ় দেশে তিন দিন 
ভ্রমণের পর প্রভু হরিদাসের ফুলিয়া৷ নগরেই প্রথম গিয়াছিলেন, পরে 
ফুলিয়। হইতে শান্তিপুর গমন করেন। শীস্তিপুরে__«এই মত দশ দিন 
ভোজন কীর্তন”। “প্রভাতে আচার্যরত্র দোলায় চড়াইএা । ভক্তগণ 
সঙ্গে আইল! শচীমাতা লইঞ ॥” “শচী আগে পড়িল প্রভু দণ্ডবৎ হৈয়া । 
কান্দিতে লাগিল শচী কোলে উঠাইয়।॥৮: “কেশ না দেখিয়। শচী হইলা 
বিকল। অঙ্গ মুছে মুখ টুষ্বে করে নিরীক্ষণ॥৮ শচীমাতা কান্দয় 
বলিলেন_-“বাছারে নিমাই ; বিশ্বরূপ সম না করিহ নিঠুরাই। সন্যাসী 
হইয়া মোরে না দিল দরশন। তুমি তৈছে হৈলে মোর হইবে মরণ ।» 
“কান্দিয়া কহেন প্রভু শুন মোর আই । তোমার শরীর এই মোর কিছু 
নাই ॥ তোমার পালিত দেহ জন্ম তোমা হইতে । কোটী জন্মে তোমা 
খণ না পারি শোধিতে ॥ জানিয় না জানি বদি করিলু সন্যাস । তথাপি 
তোমারে কভু নহিব উদাস ॥ তুমি যাহা কহ আমি তাহাঞি রহিব। 
তুমি যেই আজ্ঞা কর সেই সে করিব ॥” “বহুদিন আচার্য্য গোসাঞি 
কৈল সমাধান ৷? শচীমাতা প্রতিদিন রন্ধন করেন ও ভক্তগণ লইয়া 
প্রভু ভোজন করেন। 

" শ্রীচৈতন্য সব ভক্তদের বলিলেন__“্যগ্ভপি সহসা! আমি করিয়াছি 
সম্যাস। তথাপি তোমা সবা হৈতে নহিব উদাস ॥ তোম! সব না ছাড়িব 
ত দৰ জীব।” বলিলেন-_তোমরা তো বুঝ, সন্যাসের পর আত্মীয় 

স্ব লইয় ন 
জি দি গাৰে ইক 
র দর একটা গোপন পরামর্শ 
হইল। প্রভুর কথা, ভক্তগণ শচীমাতাকে নিবেদন করিল। 
শচীমাতা বলিলেন 


শুনি শচী জগন্মাত| কহিতে লাগিল॥ 


গমন করিলেন । ১৫১০ খুষ্টান্দের 


[ ২২১. ] 


তিহ বদি ইহঁ| রহে তবে মোর সুখ । 
তার নিন্দা হয় যদি তবে মোর দুঃখ ॥ 
তাতে এই যুক্তি ভাল মোর মনে লয়। 
, নীলাচলে রহে যদি ছুই কাধ্য হয় ॥ 
নীলাচলে নবদ্বীপে যেন ছুই ঘর। 
লোক গতাগতি বার্তা পাব নিরন্তর ॥ 
তুমি সব করিতে পার গমনাগমন। 
' গঙ্গান্সানে কভু তার হবে আগমন ॥ 
ৃ ; (চৈঃ চঃ। মধা-_৩র পঃ ) 
হরিদাস করুণ বচনে বলিলেন-“নীলাচল যাবে তুমি মোর কোন 


. গতি” । নীলাচল বাইবার শক্তি ত আমার নাই। প্রভু বলিলেন 


«তোমা লঞা যাব আমি শ্রীপুরুযোত্তম” । 

তারপর জননীরে প্রদক্ষিণ করিয়া প্রভু ছত্রভোগ পথে 'নীলাদ্রি 
১২ই ফাল্গুন (ফেব্রুয়ারীর শেষ 
সপ্তাহ) তিনি শাস্তিপুর পরিত্যাগ করিলেন। 

কেননা, ১৫১০ খৃষ্টানদের ২৬শে মাঘ (ফেব্রুয়ারীর ২য় সপ্তাহ ) প্রভু 
সন্ন্যাস গ্রহণের জন্য রাত্রিশেষে গৃহত্যাগ করিয়া কাটোয়া যাত্রা করিলেন । 
ক্রান্তির দিন প্রাতে সন্াস গ্রহণ করিলেন। ফাল্তনের 
প্রথম তিন দিন রাঢ়ে ভ্রমণ করিলেন। বুন্দীবনদাঁস শচীমাতার “দ্বাদশ 
উপাসে”-র কথা লিখিয়াছেন। ৯ই ফাল্গুনের আগে দ্বাদশ উপবাস হয় না। 
সুতরাং শ্রীপাদ নিত্যানন্দ ৯ই ফাল্গুন নবদ্বীপ আসিয়া শচীমাতাকে 
ভোজন করাইয়া, তাহাকে লইয়া শান্তিপুর অভিমুখে রওনা হইলেন ৯ই 
কিংবা ১০ই ফাল্তন শচীমাতা ‘আচাৰ্য্য অদ্বৈতের গৃহে সন্যাসী নিমাইয়ের 
সহিত মিলিত হইলেন । কবি কর্ণপুর চৈতন্য চন্দ্রোদয় নাটকে লিখিয়াছেন 
_ শীস্তিগুরে প্রভু তিন দিন মাত্র ছিলেন (জনন্যা প্রমোদার্থং ত্রীন 
দিবসান তত্স্থিত্া )। কবিরাজ গোস্বামী লিখিয়াছেন, দশ দিন ছিলেন 
«এই মত দশ দিন ভোজন কীর্তন এই দশ দিনের কথা তিনি কাহার 
নিকট শুনিয়া লিবিলেন, জানা যার ন! ফুলিয়ার কথা কবিরাজ গোস্বামী 
SHU Ha ECT ALE RETICAL Tl উলামা হইতে 


২৯শে মাঘ সং 


[ ২২২] 


তিন দিন রাঢ়ে ভ্রমণ করাইয়া, পরে ৪%| ফান্তন হইতে শান্তিপুরে, ১০ দিন 
না হউক অন্ততঃ ৮ দিন হইতে পারে। কিন্তু ফুলিয়া বাদ দিলে চলিবে না । 
সুতরাং কবিরাজ গোস্বামীর ১০ দিনের কথা, হিসাবে মিলে না । 

কবি কণপূরের গ্রন্থ পাঠ করিয়াও কবিরাজ গোস্বামী তিন দিনের 
স্থানে দশ দিন কেন করিলেন, ইহা এক সমস্তা। অবশ্য শচীমাতা আসিয়া 
পৌছিবার স্ু'চার দিন পূব প্রভুর আগমণ অসন্তব নয়। তিন দিন রাঢে 
ভ্রমণ, এক দিন ফুলিয়ায় অবস্থান, ৫ই কিংবা! ৬ই ফাল্গুন শান্তিপুরে 
আগমন-_এরূপ হিসাব করিলে, শচীমাতার আগমণের পর তিন দিন 
এবং আগে ৩৪ দিন ধরিয়া নিলে কবিরাজ গোস্বামীর ঠিক দশ দিন না 
হইলেও কাছাকাছি বায়। 

আবার কবিরাজ গোস্বামীই লিখিয়াছেন যে, কাল্তুনের শেষে প্রভু 
নীলাচলে আসিয়া দোলযাত্রা দেখিলেন। সুতরাং বৃন্দাবনদাসের “দ্বাদশ 
উপবাস” আর কৰি কর্ণপুরের “ত্রীন দিবসান” একত্র করিয়া অন্ততঃ 
১২ই ফাল্গুনে প্রভুকে নীলাচলে রওনা করাই সঙ্গত। কেননা ইহার পরে 
রওনা হইলে পদত্রজে “মত্ত-সিংহ প্রায়” দ্রুতগতি সত্বেও ফাল্গুনের শেষে 
আসিয়। নীলাচলে পৌ ছিয়া দোলযাত্রা দেখা যায় না। “ফাল্তুনে আসিয়া 
কৈল নীলাচলে বাস।” “কান্তনের শেষে দোলযাত্র! সে দেখিল” 
(চেঃ চঃ, মধ্য--৭ পঃ)। | 


) 


চে 


fl 


৬ 


অষ্টম বক্তৃতা 


[ শ্রীচৈতন্তের নীলাচল গমন ও নীলাচল বাসের হেতু কি? ভুবনেশ্বরে 
চৈতন্যদেবের শিব পুজা উপলক্ষে দামোদর পণ্ডিতের প্রতিবাদ এবং মুরারি গুপ্ডের 
সমর্থনের হেতু কি? এ শিবস্তোত্র চৈতন্যদেবের নিজের রচিত -কি-না? 
শ্ররুচৈতন্য ও বাস্থদেব সার্কভৌমের মধ্যে কথোপকথন সম্পর্কে চরিতগরন্থে 
বিভিন্ন মত ও তাহার সামঞ্জস্ত। ] 


শান্তিপুর হইতে প্রভু নীলাচলে চলিলেন। কাটোয়ায়. সন্ন্যাসের 
পর প্রভুর বেশ পরিবর্তন হইয়াছে। চাদ কাজির বাড়ী লুঠনের দিন 
আমর প্রভুকে দেখিয়াছি,__কুঞ্চিত কেশদামে মালতী ফুলের মালা__ 
চন্দনে চচ্চিত দেহ অধরে তান্ুল__বাম স্বন্ধে কুন্কুমে রঞ্জিত সরু পৈতা-_ 
কৃষ্ণকেলি বসন পরিধানে। আজ সে বেশ নাই। শিখাস্থত্র মুড়াইয়া 
গেরুয়া বসন পরিধান কয়িরাছেন,_একহাতে দণ্ড আর এক হাতে 
কমগুলু-_ছেঁড়া কাথা, মুড়ো মাথা, করঙ্গ লইয়া হাতে'। জয়ানন্দ 
বিষ্ণুপ্রিয়াকে দিয়া বিলাপ করাইয়াছেন__ 
সে হেন টাচর কেশে কি কৈলে গোসাঞি 
কোথা আছ প্ৰাণনাথ আর দেখা নাই । 
সোণার অঙ্গে রাঙ্গা বসন কেমন শোভা করে 
সিন্দুরিয়া মেঘে যেন স্ুমের শিখরে । 
আর না দেখিব তোমার সরু পৈতা কান্ধে - 
আর না দেখিব তোমার কেশের তেন ছান্দে। 
| (চৈঃ মত সন্সাস খণ্ড ) 
_বিষ্ণুপ্রিয়ার এই বিলাপ অপর কোন চরিতগ্রন্থে নাই । 
বৃন্দাবনদাস লিখিয়াছেন যে-ভক্তেরা কিন্তু এই সময় প্রভুকে 
নীলাচল যাইতে নিষেধ করিল। কেননা তখন উড়িস্যা৷ ও বাংলা দেশের 


মধ্যে যুদ্ধ হইবার উপক্রম হইয়াছে। ছুই রাজ্যে লোক যাতায়াত নিষেধ 
হইয়াছে । তখন গৌড়ে রাজা হুসেন শাহ, আর উ্ভিত্যায় রাজা প্রতাপরুদ্র 


[ ২২৪] 
২১ 


জয়ানন্দ লিখিয়াছেন (বিজয় খণ্ড )--ইহার দুই চারি বৎসর পরে প্রভু 
যখন নীলাচলে বাস করিতেছিলেন, তখন প্রতাপরুদ্র গৌড় জয় করিবার 
ইচ্ছা প্রকাশ করিয়াছিলেন। কিন্ত প্রভু নিষেধ করায় গ্রতাপরুত্র গৌড় 
আক্রমণ না করিয়া বিজয়নগরে যুদ্ধ করিতে গিয়াছিলেন। 
প্রতাপরুদ্র গৌড় জিনিতে করে আশ 
শুনিয়া গৌড়েন্দ্র তারে করেন উপহাস ৷ 
চৈতন্যদেবে রাজা আজ্ঞা মাগিল 
প্রভু বলেন প্রতাপরুদ্রে কুবুদ্ধি লাগিল । 
প্রভু নিবারিল সে শুনিয়া প্রতাপরুদ্র 
বিজরা নগরে গেলা করিবারে যুদ্ধ 
( চেঃ মঃ_বিজয় খণ্ড) 
বৃন্দাবনদাসে পাই যে_গ্রভু যখন নীলাচলে গিয়া উপনীত হইলেন 
প্রতাপরুত্র তখন নীলাচলে ছিলেন না, যুদ্ধ করিতে বিজয়নগরে 
গিয়াছিলেন। 
যে সময়ে ঈশ্বর অহিলা নীলাচলে। 
তখনে প্রতাপরুদ্র নাহিক উৎকলে ॥ 
বুদ্ধ রসে গিয়াছেন বিজয় নগরে । রী 
(চেঃ ভাগ অন্ত্য--২য় অঃ) 
বৃন্দাবনদাস ও জয়ানন্দ উভয়েই ছুই ছুই বার প্রতাপরুদ্রকে বিজয় 
নগরে যুদ্ধ করিতে পাঠাইতেছেন। জয়ানন্দ বলিতেছেন যে, প্রতাপরুদ্র 
গৌড় জিনিতেও আশা করিয়াছিল। প্রভুর নীলাচল গমনকালে, 
বৃন্দাবনদাসের মতে, বাংলা দেশ ও উড়িষ্যার মধ্যে যুদ্ধ বাধিবার উপক্রম 
হইয়াছিল। হুসেন সাহই উড়ি্তার উত্তরাংশ আক্রমণ করিয়াছিলেন। 
ভক্তের! প্রভৃকে বলিলেন__ 
তথাপিহ হইয়াছে ছূর্ঘট সময় 
সে রাজ্যে এখন কেহ পথ নাহি বয়। 
ছুই রাজ্যে হইয়াছে অত্যন্ত বিবাদ 
মহাদস্থ্য স্থানে স্থানে পরম গ্রীমাদ। 
যাবৎ উৎপাত নাহি উপশম হয় 


[ ২২৫ ] 


তাবৎ বিশ্রাম কর যদি চিত্তে লয়। 
প্রভু বলে যে-সে কেনে উৎপাত ন! হয় 
অবশ্য চলিব মুঞি কহিন্থ নিশ্চয় । = 
(চৈঃ ভাঃ, অন্ত্য_২য় অঃ) 
আচার্য্য অদ্বৈত, প্ৰভুকে নিষেধ করিয়াছিলেন। কিন্তু প্রভু সে 
নিষেধ মানিলেন না_-গিলিলেন নীলাচলে না হৈলা নিৰৃত্ত'। চেতন্ত- 
চরিত্রে আমর! দৃঢ়তার পরিচয় পাইলাম । একদিকে যেমন দৃঢ়তা, তেমনি 
অন্য দিকে কোমলতায় পরিপূর্ণ । ভক্তদের একে একে প্রত্যেককে প্রভু 
আলিঙ্গন করিয়! বিদায় লইলেন। 
প্রত্যেকে প্রত্যেকে ধরি আলিঙ্গন করে। 
(চেঃ ভা অন্তা-২য় অঃ) 
প্রভুর সঙ্গে চলিলেন__ 
₹ নিত্যানন্দ গদাধর মুকুন্দ গোবিন্দ 
সংহতি জগদানন্দ আর ব্ৰহ্মানন্দ ।* 
Idd (চেঃ ভাঃ, অস্ত্য_২য় অঃ) 
* ১৫১০ খৃষ্টাব্দের ফেব্রুয়ারীর শেষে প্রভু নীলাচল যাত্র। করিলেন। এই সময় 
হুসেন শাহ উড়িয্যার উত্তরাংশ আক্রমণ করিয়াছিলেন! প্রতাপরুন্্র এই সময় 
উড়িষ্তার দক্ষিণ সীমান্তে বিজয়নগরের রাজা ক্র্চদ্েবের সহিত যুদ্ধ করিতে 
গিয়াছিলেন। স্থুতরাং প্রতাপরুদ্রের অনুপস্থিতিতে হুসেন শাহ উড়িস্তার উত্তরাংশ 
আক্রমণের স্বযোগ পাইয়াছিলেন। প্রভু যখন নীলাচলে পৌছিয়া সাৰ্কভৌমের 
সহিত মিলিত হইয়াছিলেন, প্রতাপরুজ্র তখনও বিজয়নগরে কৃষ্দেবের সহিত যুদ্ধরসে 
মগ্ন আছেন। প্রভু দাঞ্ষিণাত্যে চলিয়া! যাওয়ার পর এবং তাহার দাক্ষিণাত্য ॥ভ্রমণে 
ব্যাপৃত থাকাকালীন প্রতাপরুদ্র রাজধানীতে ফিরিয়া আক্রমণকারী হুসেন শাহের 
পশ্চাৎ ধাবন করিয়া হুগলী জেলার মন্দারণগড় পর্যন্ত পৌছিলেন। কথিত আছে, 
গ্রতাপরুদ্র তাহার মন্ত্রী গোবিন্দ বিগ্যাধর ভৈই’র বিশ্বাসঘাতকতায় পরাজিত হইয়া 
হুসেন শাহর সহিত তাড়াতাড়ি সন্ধি করিতে বাধ্য হইলেন। সুতরাং বুন্দাবনদাসের 
বর্ণনা সত্য ইতিহাস বলিয়াই প্রমাণিত হইতেছে। 
ইহার পরে প্রভুর সহিত প্রতাপরদ্রের প্রথম মিলন হয় প্রভুর দাক্ষিণাত্য 
ভ্রমণ হইতে ফিরিয়া আসিবার পর। জয়ানন্দের বর্ণনায় দেখিতে পাই, প্রতাপরুদ্র 


পুনরায় একবার হুসেন শাহর গৌড়রাজ্য আক্রমণ করিবার জন্য: প্রভুর পরামর্শ 

ইহারা ছাড়াও প্রভুর সঙ্গে আরো যাহার। ছিলেন, তাহাদের কথা 
অপর চরিতগ্রন্থে পাওয়া যায়। 
প্রভু ছত্রভোগ আসিলেন। ইহা ডায়মগুহারবারের অন্তর্গত। 
এখানে তন্রোক্ত ৫২-পীঠের অন্তর্গত ত্রিপুরান্ুন্দরী নামক গীঠস্থান আছে। 
সেই স্থানের অধিকারী রামচন্দ্র খান প্রভুর সহিত আিয়। মিলিত হইল । 
প্রভু রামচন্দ্র খানকে বলিলেন_-আমি কাল প্রত্যুষে কিরূপে নীলাচলে 
যাইব বল? রামচন্দ্র খান বলিল 
রামচন্দ্র খান বলে শুন মহাশয় 
যে-আজ্ঞ। তোমার সেই কর্তব্য নিশ্চয় । 
সবে প্রভু হইয়াছে বিষম সময় 
সেদেশে এদেশে কোন পথ নাহি বয়। 


চাহিরাছিলেন। কিন্তু প্রভু গ্রতাপরুদ্রকে গৌড়রাজ্য আক্রমণ করিতে নিষেধ 
করিয়। কাঞ্চী (বিজয়নগর ) জয় করিতে পরামর্শ দিলেন। প্রভু স্পষ্টই বলিলেন ঘে, 
গৌড় আক্রমণ করিলে 

উড়দেশ উচ্ছন্ন করিবেক যবনে। * 

জগন্নাথ নীলাচল ছাঢ়িব এতদিনে ॥ 

লজ্জ। পাবে প্রতাপরুদ্র আমার বাক্য ধর। 

গোৌড়মুখে শয়ন ভোজন পাছে কর ॥ 

কাঞ্চীদেশ জিনি কর নানা রাজ্য । 

গৌড় জিনিবে হেন না দেখি সে কার্য ॥ 

গৌড়েশ্বর অবশ্য আসিব নীলাচলে। 

তুমি ছাড়িবে প্রলয় হইবে উৎকলে ॥ 

প্রভু নিবারিল সে শুনিয়া প্রতাপরুদ্র । 

বিজয়! নগরে গেল! করিবারে যুদ্ধ ॥ (জয়ানন্দ__বিজয় খণ্ড ) 

সুতরাং প্রতাপরুদ্র গৌড়দেশ আক্রমণ না করিয়া পুনরায় ক্ণদের রায়ের 

সহিত যুদ্ধ করিতে বিজয়নগরে গেলেন। জয়ানন্দ সত্য ইতিহাসের কথাই লিপিবদ্ধ 
করিয়াছেন। বৃন্দাবনদাস ও জয়ানন্দ উভয়েই গৌড়, উৎকল ও বিজয়নগরের 
যুদ্ধবিগ্রহের কথা যাহা উল্লেখ করিয়াছেন, তৎকালীন ইতিহাসে ও জগন্নাথ মন্দিরের 
মাদলা পাঞ্জিতে তাহার সমর্থন পাওয়া যায়। ওঁ মাদলা পাঞ্জিতে হুসেন 


শাহকে 
“গউড় পাতিশা, অমুরা সুরথান” অর্থাৎ ‘আমীর স্থলতান’ বল৷ হইয়াছে। 


কা 


রাজারা ত্রিশুল পুতিয়াছে স্থানে স্থানে 
পথিক পাইলে জাশু বলি লয় প্রাণে । 

কোন দিগ দিয়া বা পাঠাও লুকাইয়া 

তাহাতে ডরাঙ প্রভু শুন মন দিয়া। 

মুঞি সে রক্ষক এথা সব মোর ভার 

নাগালি পাইলে আগে সংশয় আমার । 
জাতি প্রাণ ধন কেনে আমার না যায় 

রাত্রে আমি তোমায় পাঠাইব সর্ব্বথায়। 

( চৈঃ ভাঃ, অন্ত্য--২য় অঃ) 


প্রীপাদ নিত্যানন্দ, নীলাচলগমনে প্রভুর সঙ্গে ছিলেন। বৃন্দাবনদাস 
নিত্যানন্দ প্রভুর শেষ সাক্ষাৎশিশ্য। সুতরাং এসকল কথা নিত্যানন্দ 
প্রভুর নিকটে শুনিয়া তিনি লিখিয়াছেন। অপর চরিতকারগণের এরূপ 
সৌভাগ্য হয় নাই ৷ 
ছুই রাজ্যের যুদ্ধবিগ্রহের আশঙ্কার মধ্যেও যেসমর 'পথচলাচল 
অতিশয় বিদ্বসন্ধুল ছিল, প্রভু তাহা গ্রাহ্য ন! করিয়া অগ্রসর হইতে 
লাগিলেন। রামচন্দ্র খান ঘাটে নৌকা আনিলেন, প্রভু গিয়া নৌকার 
উপর উঠিলেন। উঠিয়াই প্রভু মুকুন্দকে কীর্তন করিতে আজ্ঞা দিলেন । 
কিন্তু নৌকার নাবিক অর্থাৎ মাঝি নিষেধ করিল। 
অবোধ নাবিক বলে হইল সংশয় 
বুঝিলাম আজি আর প্রাণ নাহি রয়। 
কুলেতে উঠিলে বাঘে লইয়! পালায় 
জলেতে পড়িলে কুম্ভীরেতে ধরি খায়। 
নিরন্তর এ পানিতে ডাকাইত ফিরে 
পাইলেই ধন প্রাণ ছুই নাশ করে। 
এতেকে যাবৎ উড়িয়ার দেশ পাই 


তাবৎ নীরব হও সকল গোসাঁঞি। 
(চৈঃ ভা অন্ত্য-২য় অঃ) 

নাবিক মুসলমান ছিল কি-না বুঝা গেল না--জলও আছে আবার 
পানিও আছে। হুসেন শাহর আমলেও দেশে যে শুধু স্থলদ্থ্য ছিল 
তা নয়, জলদস্থ্যও ছিল। নাবিকের কথায় প্রভু হুঙ্কার করি সকলকে 
বলিলেন__কেন, ভয়. কর কার? মুকুন্দকে বলিলেন, কীর্তন বন্ধ 
করিও না। 
হেনমতে মহা প্রভূ সংকীর্ত্তন রসে 
প্রবেশ হইলা আসি শ্রীউৎকল দেশে । 
নৌকা হৈতে মহাপ্রভু উঠিলেন তটে 
প্রবেশ করিল! গৌরচন্দ্র উড়দেশে । 
(চেঃ ভাঃ অন্ত্য-_২য় অঃ) 
গৌড়দেশে প্রভু আচার্য্য অদ্বৈত ও যবন হরিদাসের ভক্তিতে 
কৃষ্ণের অবতার হইয়াছেন; অবতারের উদ্দেশ্য জীব উদ্ধার, পতিত উদ্ধার 
পাষণ্ডী দলন ও যবন রাজভীতি দুরীকরণ। চাদ কাজির বাড়ী লুঠনে, 
বৃন্দাবনদাস ও কবিরাজ গোস্বামীর বর্ণনার অনৈক্যের মধ্য দিয়াও আমরা 
তাহা লক্ষ্য করিয়া আসিয়াছি। প্রভু বার বার হুঙ্কার করিয়াছেন__ 


“মুঞি 
সেই, মুঞি সেই’ অর্থাৎ আমি কৃষ্ণের অবতার । সাধু উদ্ধারিমু, দুষ্ট 
বিনাশিযু-_একথা তাহার গ্রীমুখে গৌড়ের ভক্তবৃন্দ বার বার শুনিয়াছে। 


তাহার অস্ত্র হইতেছে__সংকীর্তন। “সংকীর্তন প্রারম্ভে মোহার অবতার” 
স্থতরাং জলদস্থ্য ভয়ে ভীত হইয়া তিনি উদ্ভদেশে প্রবেশমুখে সংকীর্ত্তন বন্ধ 
করিতে পারেন না। সংকীর্তন সঙ্গে করিয়াই প্রভু উড়দেশে প্রবেশ করিলেন। 
তারপর স্থবর্ণরেখার আসিয়া নদীতে প্রভু স্থান করিলেন। 
মত্ত-সিংহ প্রায় প্রভু ছটিয়া 'চলিয়াছেন। নিত্যানন্দ প্রভু কিছুটা পাছে 
পড়িয়াছেন, শুধু জগদানন্দ প্রভুর সঙ্গে আছেন। 
রহিল! অনেক পাছে নিত্যানন্দ চন্দ্র 

সংহতি তাহার সবে প্রীজগদানন্দ। 


j (চেঃ ভাগ, অন্ত্য__২য় অঃ) 

সুবর্ণরেখা নদীতে স্নান করিয়া, প্রভু নিত্যানন্দের আগমণের জন্য 

অপেক্ষা করিলেন। জগদানন্দ, প্রভুর সন্যাসের দণ্ড বহন করেন। 
তিনি উহা নিত্যানন্দ প্রভুর হাতে দিয় ভিক্ষায় বাহির হইলেন। 

দণ্ড হাতে করি হাসে নিত্যানন্দ রায় 
দণ্ডের সহিত কথা কহেন লীলায়। 
অহে দণ্ড আমি যারে বহয়ে হৃদয়ে 
সে তোমারে বহিবেক এ ত যুক্তি নহে। 
এত বলি বলরাম পরম প্রচণ্ড 
ফেলিলেন দণ্ড ভাঙ্গি করি তিন খণ্ড। 
(চৈঃ ভা অন্ত্য_২য় অঃ) 
নিত্যানন্দ প্রভু, মহাপ্রভুর প্রতি অত্যধিক স্নেহ অনুরাগ বশতঃই 
দণ্ড ভাঙ্গিয়া ফেলিলেন। 
নিত্যানন্দ প্রতি প্রভু জিজ্ঞাসে আপনি 
কি লাগি ভাঙ্গিলা দণ্ড কহ দেখি শুনি? 
: নিত্যানন্দ বলে ভাঙ্গিয়াছি বীশখান 
১ না পার ক্ষমিতে কর যে শান্তি বিধান (প্রমাণ? )। 
প্রভু বলে যহি সর্র্বদেব অধিষ্ঠান" 
সে তোমার মতে কি হৈল বাঁশখান ৷ 
| (চৈঃ ভাঃ, অন্ত্য-_২য় অঃ) 
রিতকার কিছু একমত নহেন। গোবিন্দ 
ইহার উল্লেখমাত্র করেন নাই। লোচনের . 
। লোচন বলেন (চেঃ মঠ মধ্য খণ্ড )- 
নন্দের হাতে দণ্ড দিয়াছিলেন। অবশ্য 


দণ্ড ভঙ্গ সম্বন্ধে সকল চ 
তাহার কডচাঁতে এবং জয়ানন্দ, 
বর্ণনা বুন্দাবনদাসের অনুরূপ নয় 
জগদানন্দ নয়, প্রভু নিজেই নিত্য 
কবিরাজ গোস্বামীও সেই কথাই বলেন। 

নিত্যানন্দ হাতে দণ্ড দিয়া গৌর হরি 
কিছু আগে গেলা নিত্যানন্দ পাছু করি। 
( চৈঃ মঃ, মধ্য_ পৃ ৭৬) 


| দণ্ড ধারণ সন্ধ্যাসের চিহ্ন !. প্রভুর সন্যাসে নিত্যানন্দ এবং অপর 
4| সকল ভক্ত অতিশয় দুঃখিত ৷ সুতরাং নিত্যানন্দ_ 
ভাঙ্গিলেন দণ্ড থুঞা উরুর উপর। 

ভাঙ্গিয়া ফেলিল দণ্ড ভক্তগণ দুঃখে 
দণ্ড নহে শেল সে আছিল মোর বুকে । 

(চেঃ মঃ, মধ্য_ পৃঃ ৭৬) 
লোচন ও প্রভৃকে দিয়া বলাইলেন__ 
মোর দণ্ডে বৈসে যত মোর দেবগণ 
হেন দণ্ড ভাঙ্গি কি সাধিলে প্রয়োজন । 
নিত্যানন্দ উত্তর দিলেন__ 
তোর দণ্ডে বৈসে যদি তোর দেবগণে 
কাধে করি লৈয়া যাহ সহিব কেমনে? 
(চেঃ মঃ, মধ্য_ পৃঃ ৭৬) 
বুদ্দাবনদাস প্রভুর জলেশ্বর গ্রামে আসিবার ঠিক পূর্ববক্ষণে দণ্ড 
ভগ্ন করাইলেন, কিন্ত কবিরাজ গোস্বামী তাহ! করিলেন না ।- দণ্ড ভগ্ন 
করাইয়া! বুন্দাবনদাস প্রভুকে জলেশ্বর, জাজপুর, কটক, সাক্ষীগোপাল, 
ভ্বনেপ্বরে ক্রমে ক্রমে আনিলেন। অথচ কবিরাজ গোস্বামী 
ভ্বনেশ্বরের পরেও কমলপুরে প্রভৃকে আনিয়া ভাাঁনদীতে স্নান করাইয়া 
তবে নিত্যানন্দের হাতে দণ্ড দিলেন। কোন্‌ স্থানে দণ্ড ভগ্ন হইল, 
বর্ণনা একরূপ নয়। 
কমলপুরে আসি ভাগানদী স্থান কৈল 
নিত্যানন্দের হাতে প্রভূ দণ্ড ধরিল। 
কপোতেশ্বর দেখিতে গেলা ভক্তগণ সঙ্গে 
এথ| নিত্যানন্দ প্রভু কৈল দণ্ড ভঙ্গে । 
তিন খণ্ড করি দণ্ড দিল ভাসাইয়া 
(চেঃ চঃ, মধ্য-৬ষ্ঠ পঃ ) 
. বৃন্দাবনদাস ও লোচন দণ্ড ভঙ্গের যে কারণ দিয়াছেন এবং যে 
প্রকারে দণ্ড ভঙ্গ হইল লিখিয়াছেন--কবিরাজ গোস্বামী সেরূপ লেখেন 
নাই। তিনি সম্পূর্ণ ভিন্ন কথা লিখিয়াছেন। প্রভু প্রেমাবেশে পড়িয়া 
যাইতে ছিলেন, নিত্যানন্দ অমনি প্রভুকে ধরিতে গিয়া দুইজনেই 
জড়াজড়ি অবস্থায় দণ্ডের উপর পড়িয়া গেলেন। 


ছুই জনের ভরে দণ্ড 
খণ্ড খণ্ড হইল। 


বু 

নিত্যানন্দে কহে প্ৰভু, দেহ মোর দণ্ড 
নিত্যানন্দ বলে দণ্ড হৈল তিন খণ্ড ৷ 
প্রেমাবেশে পড়িলে তুমি, তোমারে ধরিনু 
তোম! সহ সেই দণ্ড উপরে পড়িনু। 
AL দুই জনার ভরে দণ্ড খণ্ড খণ্ড হৈল 
সেই খণ্ড কীহা পড়িল কিছুনা জানিল । 
মোর অপরাধে তোমার দণ্ড হৈল খণ্ড 
যে উচিত হয় মোর কর তাহ দণ্ড। 
(চৈ? চঃ, সধ্য-_৬ষ্ঠ পঃ) 


প্রভু দুঃখিত হইলেন_ 
ঈষৎ ক্রোধ করি কিছু কহিতে লাগিল । 
নীলাচলে আদি মোর সবে হিত কৈলা 


সবে দণ্ড ধন ছিল তাহা ন! রাখিলা । 
॥ (চৈঃ চঃ, মধ্য_৬ষ্ঠ পঃ ) 


LL 


প্রভু বলিলেন-_আমি তোমাদের সহিত জগন্নাথ দেখিতে যাইব 
না, হয় তোমরা আগে যাও আর না হয় আমি একা আগে যাই। 
এডুর একাকী আগে যাওয়াই স্থির হইল । 

দও ভঙ্গ ঘটনাটি সামান্ও বটে, আবার সীমান্ত নাও বটে। 


কিন্ত কি ক্ষুদ্র কি বৃহৎ, সমস্ত ঘটনাগুলির সত্যতা সম্বন্ধে অনুসন্ধিৎসথ 
উপর নির্ভর করা নিরাপদ নয়। 


হইলে শুধু একখানি চরিতগ্রন্থের 
পরস্পর-বিরোধী দুইটি দার্শনিক তত্বও যেমন একসদ্দে সত্য হইতে পারে 
না, তেমনি পরস্পর-বিরোধী দুইটি ঘটনাও একসঙ্গে সত্য হইতে পারে 

না__তা! ক্ষুদ্রই হউক আর বৃহৎই হউক । 
তারপর বুন্দাবনদাস প্রভুকে জলেশ্বর আনিলেন। জলেশ্বরে 


ব্রাহ্মণের! শিবপূজা করিতেছিলেন, প্রভু তা দেখিয়া নৃত্য আরম্ভ করিলেন 
/ এবং ভক্তদিগকে বলিলেন__ 
শিবের অমান্য করে ব্যর্থ তার সব। 


জলেশ্বর গ্রামে রাত্রে থাকিয়া, প্রভাতে বাশদহ পথে চলিলেন। 

. পথে যাইতে এক শাক্ত সন্যাসী প্রভুকে তাহার মঠে গিয়া আনন্দ 
করিতে বলিল । শাক্তের৷ মদির। পানকে আনন্দ বলে। 
শাক্ত বলে চল ঝাট মঠেতে আমার 
সবেই আনন্দ আজি করিব অপার। 
পাপী শাক্ত মদিরারে বলয়ে আনন্দ 
(চেঃ ভাঃ, অন্ত্য-_২য় অঃ) 
প্রভু শাক্তকে বলিলেন__তুমি আগে গিয়া সব প্রস্তুত কর, আমি 
যাইতেছি। 
হেনমতে শান্তের সহিত রস করি 
আইলা রেমুনা গ্রামে প্রীগৌরাঙ্গ হরি । 
তারপর প্রভু জাজপুর আসিলেন। এখানে একটি রহস্তজনক 
আশ্চর্ঘা ঘটনা, ঘটিল-_-অলৌকিক কিছু নয়, কিন্তু এতিহাসিক তথ্যে 
ও গুরুত্বে তাহা বিশেষ স্মরণীয় এবং আলোচনার যোগ্য । এক জয়ানন্দ 
ব্যতীত অপর কোন চারতলেখকই ইহার সন্ধান দেন নাই বা দিতে 
পারেন নাই । 
জাসপুরে আসিয়াই প্রভু সকল ভক্তবৃন্দকে ছাড়িয়া একাকী এক 
দিনের জন্য) লুকাইয়! গিয়া সকল দেবালয় ও পুণ্যস্থান দেখিয়া নয় 
ভক্তবৃন্দের সহিত আলিয়া মিলিত হইলেন 
সব! ছাঁড়ি একা পলাইলেন আপনে । 
( চৈঃ ভাঃ, অন্ত্য_২য় পঃ ) 
ভক্তের সকলেই চিন্তিত হইয়। পড়িলেন। নিত্যানন্দ প্রভু 
সকলকে আশ্বাস দিয়া বলিলেন__ 
=সবে স্থির কর চিত্ত । 
জানিলাম প্রভু গিয়াছেন যে নিমিত্ত । 
( চৈঃ ভাঃ, অন্ত্য--২য়:পঃ ) 
নিত্যানন্দ প্রভু কি. জানিতেন, বৃন্দাবনদাস তাহা আমাদিগকে 
খুলিয়া বলেন নাই । St এইখানে জয়ানন্দ এক নূতন কথা বলিয়াছেন। 
উহা! প্ৰাচীন ইতিহাস, অথচ অতিশয় প্রয়োজনীয় কথা। ভয়ানন্দ বলেন 
যে, চৈতন্যাদেবের পূর্ববপুরুষগণ উৎকলের জাজপুরে বাস করিতেন। 

রাজা ভ্রমরের ( কপিলেন্্র দেবের উপাধি_ভ্রমর ) ভয়ে জাজপুর হইতে 
তাহারা শ্রীহটে পলায়ন করেন। তাহা হইলে দাড়ায় এই চৈতন্যদেবের 
পূর্ব্বপুরুষগণ উড়িয়া ছিলেন। মাত্র কয়েক পুরুষে তাহার! শ্রীহটের 
বাঙ্গালী হইয়াছেন। এই নিমিত্তই কি প্রভু একাকী একদিন পালাইয়া 
গিয়া জাজপুরে পূর্বপুরুষের বসতিস্থান অন্বেষণ করিতে গিয়াছিলেন, 
এবং সেই পূর্ববপুরুষদের বংশে পরম বৈষ্ণৱৰ কমললোচনের গৃহে একদিন 
বিশ্রাম করিয়াছিলেন? আর কোন তীর্ঘস্থানে ত কোনদিন তিনি 
ভক্তদের ছাড়িয়৷ একা পালাইয়া যান নাই। জয়ানন্দ লিখিয়াছেন__ 


চৈতন্য গোসাঞির পূর্বপুরুষ আছিল জাজপুরে 
শ্রীহট দেশেরে পালায়! গেল! রাজা ভ্রমরের ডরে । 
সেই বংশে পরম বৈষ্ণব কমললোচন তার নাম 
পুর্ব জন্মের তপে গোসাঞি তার ঘরে করিলা বিশ্রাম । 
জয়ানন্দের কথা সত্য হইলে, ইহা অন্কের কাছে গর্ভ হইতে 
সর্প আবিষ্কারের মত মনে হইতে পারে যে মহাপ্রভু বংশপরম্পরায় 
বাঙ্গালী নহেন, উড়িয়া। অবশ্য বাঙ্গালী হইয়াও তৎকালে উড্ভদেশে, 
জাজপুরে বাস করিতে পারে-ইহা সম্ভব । অসম্ভব কিছু নয়। 
প্রভু না হয় গিয়া কমল লোচনের ঘরেই একদিন বিশ্রাম করিলেন । 
কিন্তু ভক্তদের নিকট ইহ! তিনি লুকাইতে চাহিলেন কেন? এইখানেই 
রহস্ত থাকিয়া গেল। 
জাজপুরের পর প্রভু কটক আসিলেন এবং ক্রমে সাক্ষী গোপালের 
স্থানে গেলেন। ; 
“তবে প্রভু আইলেন শ্রীভূবনেশ্বর।” ভুবনেশ্বর তীর্থকে গুপ্ত কাশী 
বলা হয়। কেননা এখানে উনকোটী শিবলিঙ্গ আছে। কাশীতে এক 
কোটী আছে, ভূবনেশ্বরে একটি কম আছে। ইন্দাবনদাস লিখিয়াছেন__ 


আপনে ভুবনেশ্বর গিয়া গৌরচন্দ্র 

শিবপুজ। করিলেন লই ভক্তবৃন্দ ৷ 

(চৈঃ ভাঃ, অন্ত্য-_২য় অঃ) 

লোচন, ভুবনেশ্বর সম্পর্কে কিছু বিস্তার করিয়া লিখিয়াছেন। 
O.P./97—30 : 

ভুবনেশ্বরে শিব দেখিয়া প্রভুর শরীর অবশ হইয়| গেল, নয়নে জল ঝারিতে 
লাগিল। প্রভু শিবের একটি স্তোত্র পাঠ করিলেন__ 
“নমো নমস্তে ত্রিদিবেশ্বরায়, ভূতাদিনাথায় মৃড়ায় নিত্যম্‌। 
গঙ্গ। তরঙ্গোখিত বালচন্দ্রুড়ায় গৌরী নয়নোৎসবায়। 
সন্তপ্তচামীকরচন্দ্রনীলপদম্‌ প্রবালান্ুদ কান্তি বন্তৈঃ। 
সুনৃত্যরঙ্গেষ্টবরপ্রদায়, কৈবল্যনাথায়, বৃষধবজায় ॥৮ 
এক লোচন ভিন্ন, অপর কোন চরিতকার এই স্তবটির উল্লেখ 
করেন নাই। কেহ কেহ. বলেন, প্রভু নিজে এই স্তোত্রটি রচনা 
করিয়াছিলেন। আশ্চর্য্য কিছুই নয়। দাক্ষিণাত্য ও বোম্বাই প্রদেশ 
ভ্রমণকালে প্রভু একটি শিবমন্দিরও পূজা না করিয়া অতিক্রম করেন 
নাই। প্রভুর এই শিবপূজ| লইয়া দামোদর আর যুরারিতে কথা হইল। 
লোচন লিখিয়াছেন__ 
মুরারিরে পুছিল। পণ্ডিত দামোদর 
শিবের নিৰ্ম্মাল্য কেন লইল ঈশ্বর । 
অগ্রাহ্য শিবের নিৰ্ম্মাল্য ভৃগু শাপে 
তবে কেন পরিগ্রহ কৈল প্রভু আপে ৷ 
আপনে ব্ৰহ্মণ্যদেব এই মহাপ্রভু 
" জানিয়া শুনিয়া কেনে লঞ্জিলেক তবু। 
- (চৈ মত মধ্য খণ্ড ) 
মুরারি কহিলেন, হরি-হর ভেদ নাই। 
শিবের নিৰ্ম্মাল্য খায় অভেদ চরিত 


সে জনে অধিক হরি হরের পিরীত। 
_দামোদর সন্তুষ্ট হইলেন। 


বৃন্দাবনদাসও অনুরূপ কথাই লিখিয়াছেন 
শিব প্রিয় বড় কৃষ্ণ তাহা বুঝাইতে 
বৃত্য করে গৌরচন্দ্র শিবের সাক্ষাতে ৷ 
(চৈঃ ভাঃ, অন্ত্য__২য় অঃ) 
ডুবনেশ্বরে শিবের কাছে বৃন্দাবনদাস প্রভুকে দিয়া নৃত্য 
করাইলেন, আর লোচনদাস এক অতি অনুপম স্তব পাঠ করাইলেন। 


৮1 


লোচন, মুরারি আর দামোদরকেও প্রভুর সঙ্গে আনিয়াছেন। জয়ানন্দকে 
জাজপুরে আমাদের প্রয়োজন ছিল, আর লোচনকে ভূবনেশ্বরে আমাদের 
প্রয়োজন ছিল। সে প্রয়োজন শেষ হইয়াছে, আবার আমরা 
বৃন্দাবনদাসে ফিরিয়া যাইতেছি। 
ভুবনেশ্বর হইতে প্রভু কমলপুরে আসিয়াই শ্রীজগন্নাথ দেবের_ 
দেউলের ধ্বজ মাত্র দেখিলেন দূরে । 
দেখিয়াই__ 
অকথ্য অদ্ভুত প্ৰভু করেন হুঙ্কার 
বিশাল গর্জনে কম্প সব্বদেহভার । 
(চৈঃ ভাঃ, অন্ত্-_২য় অঃ) 
তারপর সৰ্ব্ব সেবকেরে বিনয় করিয়া বলিতে লাগিলেন__ 
তোম্রা ত আমাকে জগন্নাথ দেখাইয়া বন্ধুর কাজ করিলে__ 
এবে আগে তোমরা চলহ দেখিবাঁরে 
আমি বা যাইব আগে তাহা বল মোরে। 
মুকুন্দ বলেন, তবে আগে তুমি যাও 


ভাল বলি চলিলেন গ্রীগৌরাঙ্গ রায় । 
(চৈঃ ভাঃ অস্ত্য _২য় অঃ) 


মন্দিরে প্রবেশ করিয়া শ্রীমূন্তি জগন্নাথ 
দেখিমাত্র প্রভু করে পরম হুস্কারে। 
ইচ্ছা হইল জগন্নাথ কোলে করিবারে ॥ 
লক্ষ দেন বিশ্বস্তর আনন্দে বিহ্বল । 
লক্ষ দিয়াই মুচ্ছিত হইয়া পড়িলেন। 
অজ্ঞ পড়িহারি সব উঠিল মারিতে 
" আস্তে ব্যন্তে সাৰ্ব্বভৌম পড়িলা পৃষ্ঠেতে। 
বাস্থদেৰ সার্বভৌম সেইকালে জগন্নাথ দেখিতে আসিয়াছিলেন। 
প্রভু অচেতন হইয়া পড়িয়া আছেন_ 
শেষে সাৰ্ব্বভৌম যুক্তি করিলেন মনে 
প্রভু লই যাইবারে আপন ভবনে । 


[ ২৩৬ ] 


সার্বভৌম বলে ভাই পড়িহারিগণ 
সবে তুলি লহ এই পুরুষ রতন। 
পড়িহারিরা প্রভুকে তুলিয়া লইয়া চলিল 
পিপীলিকাগণ যেন অন্ন যায় লৈয়া । 
সৰ্ব্বলোকে ধরি সার্ববভৌমের মন্দিরে 
আনিলেন কপাট পড়িল তার দ্বারে । 
(চেঃ ভাঃ, অন্ত্য-_২য় অঃ) 
প্রায় সঙ্গে সঙ্গেই নিত্যানন্দ প্রভু অপর ভক্তগণকে লইয়া 
সার্ববভৌমের বাড়ীতে আসিয়া উপনীত হইলেন। সাব্দভৌম মহাশয় 
এক জনকে সঙ্গে দিয়| নিত্যানন্দ প্রমুখ,সকলকে জগন্নাথ দর্শন করাইতে 
পাঠাইয়া দিলেন। . 
যে মনুষ্য যায় দেখাইতে জগন্নাথ 
নিবেদন করেন করিয়া যোড় হাত । 
স্থির হই জগন্নাথ সবেই দেখিব৷ 
পূর্ব গোসাঞ্ির মত কেহ না করিব| | 
যে মতে তোমার করিলেন একজনে 
জগন্নাথ দৈবে রহিলেন সিংহাসনে ৷ 
(চেঃ ভাই অন্ত্য-_২য় অঃ) 
ভক্তেরা শুনিয়া হাসিলেন এবং আশ্বাস দিলেন যে__কোন চিন্তা 
নাই, তাহারা স্থির হইয়াই জগন্নাথ দেখিবেন। কবিরাজ গোস্বামী 
লিখিয়াছেন যে, সার্বভৌম তাহার পুত্র চন্দনেশ্বরকে জগন্নাথ দেখাইতে 
সঙ্গে দিয়াছিলেন। অতঃপর সকলে সমুদ্রে স্নান করিয়া আসিলে, প্রভুর 
বাহজ্ঞান ফিরিয়া আসিল। সার্ব্বভৌম মহাশয় বহুবিধ মহাপ্রসাদ 
আনিয়া প্রভুর সম্মুখে রাখিলেন। 
মহাপ্রসাদেরে প্রভু করি নমস্কার 
বসিলা ভুঞ্জিতে লই সৰ্ব্ব পরিবার 
প্রভু বলে বিস্তর নাফর! মোরে দেহ 
পীঠাপানা ছেনাবড়া তোমরা সে লহ। 


(চেঃ ভা অন্ত্য__২য় অঃ) 


অঞ্থ 

কবিরাজ গোস্কামীও বুন্দাবনদাসকে অন্থসরণ করিয়া একইরূপ . 
লিখিয়াছেন__ 
বহুত প্রসাদ সার্বভৌম আনাইলা। 
সার্বভৌম পরিবেশন করেন আপনে 
প্রভু কহে মোরে দেহ লাফরা ব্যঞ্জনে। 
গীঠাপানা দেহ তুমি ইহা সবাকারে 
( চৈঃ চঃ, মধ্য_-৬ষ্ঠ পঃ ) 
কবিরাজ গোস্বামী প্রভুর নীলাদ্রি গমনের বর্ণনা, বৃন্দাবনদাসের গ্রন্থে . 
পাঠ করিয়! তাহারি উপর নির্ভর করিয়া লিখিয়াছেন। নূতন কোন কথা 
আমরা চৈতন্য চরিতামৃতে পাই না । কবিরাজ গোস্বামী স্পষ্ট লিখিয়াছেন__ 
চৈতন্য মঙ্গলে প্রভুর নীলাদ্রি গমন 
বিস্তারি বর্ণিয়াছেন দাস বৃন্দাবন । 
(চেঃ চঃ, মধ্য-_৩য় পঃ ) 
কবিরাজ গোস্বামীন সময়ে, অন্ততঠ ১৬১৫ খৃষ্টাব্দ পর্য্যন্ত, 
বৃন্দাবনদাসের গ্রন্থের নাম ছিল চৈতন্য মঙ্গল। পরে পরিবর্তন করিয়া 
চৈতন্য ভাগবত নাম রাখা হয়। এই পরিবর্তন কে করিয়াছিল, কবে 
করিয়াছিল, এবং ;কেন করিয়াছিল-_তাহার সম্বন্ধে অনেকে অনেক রকম 
বলিয়াছেন । কোন্টি সত্য ঠিক অনুমান করা কঠিন। 
কবিরাজ গোস্বামী লিখিয়াছেন__ 
নীলাদ্রি গমন, জগন্নাথ দরশন 
সার্বভৌম ভট্টাচার্য্য প্রভুর মিলন। 
এ সকল লীলা শ্রীব্যাস বৃন্দাবন 
বিস্তারি বর্ণিয়াছেন উত্তম বর্ণন। 
অতএব তাহা বর্ণিলে হয় পুনরুক্তি 
দন্ত করি বর্ধি যদি নাহি তৈছে শক্তি । 
(চেঃ চঃ, মধ্য- এর্থ পঃ ) 
আমরা মূলতঃ বৃন্দাবনদাসকেই অনুসরণ করির| প্রভুকে নীলাচল 
আনয়ন করিয়াছি। জয়ানন্দ ও লোচনে জাজপুর ও ভুবেনেশ্বর 
সম্পর্কে যে কিছু নূতন কথ! আছে, তাহাও উল্লেখ করিয়াছি । 


[০২১৫4] 


গোবিন্দ এবং তাহার কড়চ! অদ্যাপি এক কণ্টকপূর্ণ সমস্ত। 
গোবিন্দকে অস্বীকার করিবার উপায় নাই। প্রাচীনেরা, অপর চরিত 
লেখকেরা, বিশেষতঃ বৃন্দাবনদাস ও জয়ানন্দে তাঁহার সবিশেষ উল্লেখ 
দেখিতে পাই । বুন্দাবনদাস লিখিয়াছেন-__ 
নিত্যানন্দ গদাধর মুকুন্দ সংহতি 
গোবিন্দ পশ্চাতে, আগে কেশব ভারতী । 
: (2 ভাঃ, অস্ত্য_১ম অঃ) 
জয়ানন্দ লিখিয়াছেন_- 
গঙ্গা পার হৈয়।৷ আগে রৈল! নিত্যানন্দ । 
মুকুন্দ দত্ত বৈদ্য গোবিন্দ কৰ্্মকার 
মোর সঙ্গে আইস কাটোআ গঙ্গাপার। 
(চৈঃ মঃ, বৈরাগ্য খণ্ড_পূঃ ৮৩) 
তারপর সন্যাস খণ্ডে আছে_ 
আগম নিগম গীত! গোবিন্দের.কান্ধে। 
করঙ্গ কৌগীন কটি সুত্র তাহে বান্ধে ৷ 
(চেঃ মঃ, সন্যাস খণ্ড__পুঃ ৮৬) 
গোবিন্দ, কড়চায় নিজের সম্বন্ধে লিখিয়াছেন_ * 
পেছনে পেছনে আমি খড়ি লৈয়| যাই । 
যদি পরবর্তী কেহ ইহা বৃন্দাবনদাস এবং জয়ানন্দকে অনুকরণ 
করিয়াই লিখিয়া থাকেন, তথাপি ইহ মিথ্যা কথা নহে। সুতরাং কড়চার 
নীলাদ্রি গমনের বর্ণনা অনৈতিহাসিক মনে করিবার কোন কারণ নাই । 
বিশেষতঃ বৃন্দাবনদাসের বর্ণনার সহিত গোবিন্দের বর্ণনার মিল রহিয়াছে, 
গরমিল দেখি না। বৃন্দাবনদাস যদি সত্য ইতিহাস লিখিয়া থাকেন, 
তবে গোবিন্দও সত্য ইতিহাসই লিখিয়াছেন। 
এইবার নীলাচলে বাসুদেব সার্ব্বভৌমের সহিত প্রভুর শাস্ত্র বিচার, 
কথোপকথন ও এশবর্য্য প্কাশ_এই সকল বিষয়ে বৃন্দীবনদাঁস ও কবিরাজ 
গোস্বামীর বর্ণনা মিলাইয়া দেখিতে হইবে । যদিও কবিরাজ গোস্বামী 
“সাৰ্ব্বভৌম ভট্টাচার্য্য প্রভুর মিলন” বর্ণনায় বুন্দাবনদাসের উপরেই নির্ভর 
করিয়াছেন, তথাপি আমর! দেখিব যে এই ছুই মহাগ্রন্থকারের একই 


০... 


৯. 


ঘটনার উপরে বর্ণনা একরূপ নহে। শাস্ত্রবিচার সম্পর্কে মারাত্মক 
ভেদ আছে। এশ্বর্ধ্য প্রকাশ সম্পর্কেও ভেদ আছে। ভেদ যখন 
আছে, তখন অবশ্য এই ভেদের কারণও আছে। বিনা কারণে এই 
ছুই মহাগ্রন্থকার বিভিন্ন বর্ণনা লিপিবদ্ধ করিয়া যান নাই। 
বৃন্দাবনদাস লিখিয়াছেন, প্রভূ একদিন সার্ব্বভৌমকে - লইয়া 
নিভৃতে বসিলেন__ 
প্রভু বলে শুন সার্ববভৌম মহাশয় । 
জগন্নাথ দেখিতে যে আইলাম আমি 
উদ্দেশ্য আমার মূল এথা আছ তুমি। 
জগন্নাথ আমারে কি কহিবেন কথা 
তুমি সে আমার বন্ধু জানিবে সবর্বথা | 
(চেঃ ভাঃ, অন্ত্য__৩য় অঃ) 
সার্বভৌম, প্রভুর , সন্সযাসগ্রহণ আদৌ পছন্দ করেন নাই। 
এইক্ষণে সাহস পাইয়া বলিলেন__ 
পরম সুবুদ্ধি তুমি হইয়া আপনে 
তবে তুমি সন্যাস করিলে কি কারণে? 
সন্যাসে অহংকার বাঁড়ে। তাছাড়া সন্যাসী নিজেকে ঈশ্বর মনে 
করে-__“আপনারে বলে নারায়ণ”, অথচ “জীবের স্বভাবধর্ল্ম ঈশ্বর ভজন” 
কিরূপে হয়? 
“যদি বল শঙ্করের মত সেহ নহে”_তথাপি দাস্তভাব যে শঙ্করের 
মত, তা শঙ্করের বাক্য হইতেই প্রমাণ হয় । 
যেন সমুদ্রের সে তরঙ্গ লোকে বলে 
তরঙ্গের সমুদ্র না হয় কোন কালে। 
এই শঙ্করের বাক্য, এই অভিপ্রায় 
ইহা না জানিয়া মাথা কি কাৰ্য্যে মুড়ায়। 
না বুঝিয়া শঙ্করাচার্য্যের অভিপ্রায় 
ভক্তি ছাড়ি মাথ৷ মুড়াইয়া দুঃখ পায়। 


[২৪০ | 


অতএব তোমারে সে কহি এই আসি : 
হেন পথে প্রবিষ্ট হইলা কেনে তুমি ? 
(চেঃ ভা অন্তা__-৩য় অঃ) 
সার্বভৌম বলিলেন যে, দাস্ত বা ভক্তিই শঙ্ষরাচার্যের অভিপ্রায় 
তাঁর অভিপ্রায় না বুঝিয়া, ভক্তি ছাড়িয়া, মাথ৷ | যুড়াইয় লোকে দুঃখ 
পায়। তারপরে সার্বভৌম বলিলেন 
যদি বল মাধবেন্দ্র আদি মহাভাগ 
তাহারাও করিয়াছে শিখাস্তত্র ত্যাগ । 
তথাপিও তোমার সন্যাস করিবার 
এ সময়ে কেমতে হইবে অধিকার । 
সে সব মহান্ত শেষ ত্রিভাগ বয়সে 
গ্রাম্যরস ভুঞ্জিয়া সে করিল! সন্ন্যাস । 
যৌবন প্রাবেশ মাত্র সকলে তোমার 
কেমতে হইবে সন্যাসের অধিকার | 
(চেঃ ভান অন্ত্য--৩য় অঃ) 
তাছাড়া যে ভক্তি তোমার শরীরে হইয়াছে, তাতে সন্্যাসের 
কোনই প্রয়োজন ছিল না এবং নাই। 
ইহ! শুনিয়া প্রভু উত্তর করিলেন . 
প্রভু বলে শুন সার্বভৌম মহাশয় 
সন্যাসী আমারে নাহি জানিহ নিশ্চয় । 
কৃষ্ণের বিরহে মুঞি বিক্ষিপ্ত হইয়া 
বাহির হইন্গু শিখাস্থত্র সুড়াইয়! ৷ 
সন্যাসী করিয়া জ্ঞান ছাড় মোর প্রতি 
কৃপা কর_যেন মোর কৃষ্ণে হয় মতি। 
(চেঃ ভাঃ, অন্তয--৩য় অঃ) 
তারপর-_ * 
প্রভূ বলে মোর এক আছে মনোরথ 
তোমার মুখেতে শুনিবাঙ ভাগবত । 


[২৪১] 


সার্বভৌম বলে তুমি সকল বিদ্যায় 
পরম প্রবীণ আমি জানি সর্ববথায়। 
কোন্‌ ভাগবত অর্থ না জান বা তুমি 
তোমারে বা কোন্‌ রূপে প্রবোধিব আমি। 
বল দেখি সন্দেহ তোমার কোন্‌ স্থানে 
আছে তাহা যথা শক্তি করিব বাখানে। 
(চেঃ ভাঃ, অন্ত্য__৩য় অঃ ) 
প্রভু আত্মারাম শ্লোকের-ব্যাখ্যা শুনিতে চাহিলেন__ 
আত্মারামাশ্চ মুনয়ে নির্গন্থা অপ্যরুত্রমে । 
কুর্ববন্ত্য হৈতুকীং ভক্তিমিথং ভূতগণো! হরি ॥ 
সাৰ্ব্বভৌম ত্রয়োদশ প্রকার ব্যাখ্যা করিয়া চুপ করিলেন__ 
ত্রয়োদশ প্রকার শ্লোকার্থ বাখানিয়া 
রহিলেন আর শক্তি নাহিক বলিয়া। 
তারপর প্রভু বলিলেন__ £ 
। এবে শুন আমি কিছু করিয়ে ব্যাখ্যান 
3 চি 
তখন বিস্মিত সার্বভৌম মহাশয় 
আরে! অর্থ নরের শক্তিতে কভু হয় !! 
ব্যাখ্যা শুনি সার্বভৌম পরম বিস্মিত 
মনে ভাবে এই কিবা ঈশ্বর বিদিত। 
( চৈঃ ভা অ্ত্য- ৩য় অঃ) 
সার্বভৌম যখন প্রভুর ব্যাখ্যা শুনিয়া পরম বিস্মিত এবং মনে 


ভাবিতেছেন এই ব্যক্তি ঈশ্বরবিদিত কি-না, ঠিক সেই মুহুর্তে প্রভু 
ভাবাবেশে মগ্ন হইয়া এঁখর্য্য প্রকাশ করিলেন। নবদ্বীপলীলায় ইহা 
তিনি পূর্বেও করিয়া আপিয়াছেন, এবং অল্প কয়েকদিন পরে রামানন্দ- 
মিলন সময়েও এইরূপে তিনি এঁখর্য্য প্রকাশ করিবেন। ইহা তাহার 


পক্ষে স্বাভাবিক__নূতন কিছুই নহে। 


শ্লোক ব্যাখ্যা করে প্রভু করিয়া হুঙ্কার 
আত্মভাবে হইলা বড়ভূজ অবতার। 
O.P.[97—31 

প্রভু বলে সার্বভৌম কি তোর বিচার 
সন্যাসে আমার নাহি হয় অধিকার । 
সন্যাসী কি আমি হেন তোর চিত্তে লয় 
তোর লাগি এথা আমি হইনু উদয়। 
সংকীর্তন আরন্তে মোহার অবতার 
অনন্ত ব্রন্গাণ্ডে মুঞি বই নাহি আর ৷ 
সাধু উদ্ধারিমু দুষ্ট বিনাশিমু সব 
চিন্তা কিছু নাহি তোর পড় মোর স্তব। 
অপূৰ্ব্ব বড়ভূজ মৃত্তি কোটা সূরধ্যময় 
দেখি মূচ্ছ গেলা সার্বভৌম মহাশয়। 
(চেঃ ভাঃ, অন্ত্য-_৩য় অঃ) 
একটা অলৌকীক অদ্ভুত ঘটনা হঠাৎ ঘটিয়া গেল। লক্ষ্য করিতে 
হইবে প্রভুর অবতারের শ্রীমূত্তি যড়ভুজ । আর অবতারের উদ্দেশ্য সাধুর 
উদ্ধার, দুষ্টের বিনাশ । 'নবদ্বীপে এই পরিকল্পনাই হইয়াছিল । রামানন্দ- 
মিলন এখনো হয় নাই। রামানন্দ-মিলনে অবতারের গ্রীমুত্তির পরিবর্তন 
. হুইবে, অবতারের উদ্দেশ্য পরিবর্তন হইবে। বুন্দাবনদাঁস সাবর্বভৌম- 
মিলনে নবদ্ধীপের শ্রীগৌরাক্গ অবতারকেই ঘোবণ। করিলেন । 
যখন এই ঘটনা ঘটিল, নিত্যানন্দ প্রভু তখন মহাপ্রভুর সহিত 
নীলাচলেই উপস্থিত ছিলেন। ইহা রামানন্দ-মিলনের কয়েকদিন মাত্র 
আগের ঘটন। | বুন্দাবনদাসের বর্ণনা শেষ হইল । এখন দেখিতে হইবে 
আমরা ইহাতে পাইলাম কী। 
১ম, লার্ব্বভৌম মহাশয় প্রভুকে শান্কর বেদান্তী বলিয়া ভ্রম 
করিতেছেন এবং শাঙ্কর বেদান্তকে ভক্তি পথে ব্যাখ্যা করিতেছেন । 
২য়, প্রভু ভাগবত পাঠ শুনিতে চাহিলেন-_বেদান্ত নয়। 
ওয়, প্রভু সার্ধধভৌমকে বড়ভুজ দেখাইলেন। প্রভুর সন্যাসের 
অধিকার লইয়া সার্ববভৌমের মনে যে সন্দেহ হইয়াছিল, তার শেষ উত্তরে 
প্রভু দেখাইলেন যে তিনি সন্যাসের উর্ধে অবতার পুরুষ । 
৪র্থ, তাহার অবতারের উদ্দেশ্য ব্যক্ত করিলেন__সাধুর উদ্ধার, 
দুষ্টের বিনাশ । 


[ ২৪৩ | 
এইবার দেখা যাক কবিরাজ গোস্বামী কি বলেন। প্রভু 
সার্বভৌমকে বলিতেছেন 
তুমি জগৎ-গুরু সর্বববলোক হিতকর্তী 
বেদান্ত পড়াও, সন্্যাসীর উপকর্তী । 
আমি বালক সন্যাসী, ভালমন্দ নাহি জানি 
তোমার আশ্রয় নিল গুরু করি মানি। 
আজি হয়েছিল মোর বড়ই বিপত্তি 
তাহাতে করিল! তুমি আমার অব্যাহতি ৷ 
ভট্ট কহে একেলে তুমি না যাইহ দর্শনে 
আসমা সঙ্গে যাবে কিবা মম লোক সনে। 
প্রভু কহে মন্দির ভিতরে না যাইব 
গরুড়ের পাশে রহি দর্শন করিব । 
তারপর সার্বভৌম গোগীনীথ আচার্ধ্যকে বলিলেন__ 
আমার মাতৃঘসা-গৃহ নির্জন স্থান" 
তাহা বাসাদেহ কর সব্ব সমাধান । 
(চৈঃ চঃ, মধ্য-_৬ষ্ঠ অঃ) 
গোপীনাথ আচাৰ্য্য . সেইরূপ করিলেন। তারপর প্রভুর বিষয় 
: সার্বভৌম সমস্ত শুনিয়া বলিলেন যে-__শ্রীকৃষ্ণচৈতন্য” নামটি বেশ ; কিন্ত 
কেশব ভারতীর নিকট সন্যাস নিয়াছেন, ভারতী সম্প্রদায় উত্তম নয়, 
মধ্যম। বিশেষতঃ ইহার প্রচ যৌবন_ 
কেমনে সন্যাস ধর্ম হবেক রক্ষণ । 
নিরন্তর ইহাকে আমি বেদান্ত শুনাইব 
বৈরাগ্য অদ্বৈতমার্গে প্রবেশ করাইব। 
* (চেঃ চঃ, মধ্য-৬ষ্ঠ অঃ) 
এইখানে বৃন্দাবনদাস হইতে কবিরাজ গোস্বামী একেবারে 
বিপরীত কথা বলিলেন। 
আমরা দেখিয়াছি ্দাবনদাস সার্ব্বভৌমকে শাঙ্কর বেদান্তের 


অদ্বৈতমাৰ্গের অতিশয় বিরোধী করিয়া চিত্রিত করিয়াছেন। আর 
এখানে কবিরাজ গোস্বামী সার্ব্বভৌমকে শাঙ্কর বেদান্ত পথে অদ্বৈতমাগীঁ 


LEB 


বলিয়া চিত্রিত করিলেন। একি সঙ্গে অদ্বৈতবাঁদী ও অদ্বৈতবাদ- 
বিরোধী হওয়া! সার্ববভৌমের পক্ষে সম্ভব নয়। আরে! বিশেষ লক্ষ্য 
করিবার বিষয় যে, কবিরাজ গোস্বামী বৃন্দাবনদাসের বর্ণনা সম্পূর্ণ জানিয়া 
শুনিয়াও এই বিরোধীতা করিলেন। নিশ্চয় ইহার কোন কারণ ছিল। 
কী সে কারণ? | 
তারপর সত্যসত্যই সার্বভৌম প্রভুকে বেদান্ত পড়াইতে আরম্ভ 
করিলেন। এখানে বেদান্ত অর্থই শঙ্করপন্থী অদ্বৈত বেদান্ত বুঝিতে 
হইবে । সেই অর্থে ই ইহার উল্লেখ হইয়াছে। 
বেদান্ত পড়াতে তবে আরম্ত করিল । 
(চেঃ চ মধ্য-_৬ষ্ঠ অঃ) 
সার্বভৌম বলিলেন__ 
বেদান্ত শ্রবণ এই সন্ন্যাসীর ধর্ম 
নিরন্তর কর তুমি বেদান্ত শ্রবণ। 
বৃন্দাবনদাস এই বেদান্ত পাঠ ও বেদান্ত শবণের কথ! কিছুই 
লেখেন নাই। তিনি লিখিয়াছেন যে, প্রভু সাব্বভৌমের নিকট ভাগবত 
পাঠ শুনিতে চাহিয়াছিলেন। 
তোমার মুখেতে শুনিবাঙ ভাগবত ৷ 
বলা বাহুল্য, শঙ্করাচার্য্য ভাগবতের ভাষ্য করেন নাই। কেননা 
ভাগবতের অন্ততঃ দুইশত বৎসর পূর্বের শঙ্করাচার্য্য দেহরক্ষ। করিয়াছেন। 
শ্রীজীব গোস্বামী যট্‌-সন্দর্ভে এই ভ্রম করিয়া, কেন শঙ্করাচার্য্য ভাগবতের 
ব্যখ্যা করেন নাই তার জন্য কল্পিত কতকগুলি কারণ নির্দেশ করিয়াছেন। 
উপনিষদ আর তার শাঙ্কর ভাষ্য বেদান্ত নামে আখ্যাত। আর ভাগবত 
পুরাণ! ভাগবতকে বেদান্তের ভাগ্য বলিয়া প্রচার করিয়াছেন শ্রীজীব 
গোস্বামী । কিন্তু তাহা মহাপ্রভুর তিরোভাবের পরে। 
সাতদিন পর্যন্ত এইরূপ বেদান্ত শ্রবণের পর প্রভু কিছুই বলেন না, 


কেবল মৌন হৈয়া শুনেন। অষ্টম দিবসে সার্বভৌম ্রভুকে জিজ্ঞাসা 
করিলেন যে, তুমি_- 


বুঝ কি-না বুঝ ইহা জানিতে না পারি। 


[ ২৪৫ 1 


প্রভু কহিলেন_-আমি মূর্খ, শুধু সন্যাসীর ধর্ম বলিয়া শ্রবণ 
মাত্র করি 
তুমি যেই অর্থ কর বুঝিতে না পারি, 
প্রভু কহে স্মত্রের অর্থ বুঝিয়ে নির্মল, 
তোমার ব্যাখ্যা শুনি মন হয়ত বিকল। 
ভাষ্য কহ তুমি সুত্রের অর্থ আচ্ছা দিয়া, 
ব্যাসের স্মত্রের অর্থ সূর্য্যের কিরণ, 
স্বকল্পিত ভাষ্য মেঘে কর আচ্ছাদন । 
(চৈঃ চঃ, মধ্য__৬ষ্ঠ অঃ) 
এখানে কবিরাজ গোস্বামী সার্ববভৌমকে স্পষ্টই শঙ্কর বেদা্তী 
চিত্রিত করিয়া প্রভুকে. দিয়া শীঙ্কর বেদান্ত খণ্ডন করাইতেছেন। 
বৃন্দীবনদাস ঠিক ইহার উণ্ট! করিয়াছেন। - 
তারপর আত্মারাম শ্লোকের ব্যাখ্যাও কবিরাজ গোস্বামী, 
বৃন্দাবনদাসকে অনুসরণ করিয়া করাইলেন। সাৰ্ব্বভৌম নয় প্রকার 
ব্যাখ্যা করিলেন, আর প্রভু অষ্টাদশ প্রকার ব্যাখ্যা করিলেন। 
সার্বভৌম আশ্চর্য্য হইলেন এবং প্রভুকে সাক্ষাৎ কৃষ্ণ জানিয়া নিজেকে 
ধিক্কার দিলেন। ঠিক এই সময় 
কৃপা করিবারে তবে প্রভুর হৈল মন। 
নিজরূপ প্রভু তারে করাইল দর্শন 
চতুভূজ রূপ প্রভু হইলা তখন। 
দেখাইলা তারে আগে চতুভূ্জ রূপ 
পাছে শ্যামবংশীমুখ স্বকীয় স্বরূপ । 
(চৈঃ চঃ, মধ্য-_-৬ অঃ) 
ইহা বৃন্দাবনদাস দেখান নাই। বুদ্দাবনদীস চতুভূজজ এবং পরে 
শ্টামবংশীমুখ, অতএব দ্বিভূজ দেখান নাই। তিনি বড়ভূজ দেখাইয়াছেন। 
নবদ্বীপে অগ্ঠাপি বৃন্দাবনদাসবর্গিত বড়ভুজ মহাপ্রভুর ্রীমুত্তিই দেখিতে 
পাওয়া যায়। সেই এঁতিহাই চলিয়া আসিতেছে। কবিরাজ গোস্বামী 
সম্পূর্ণ জ্ঞাতসারে, ইচ্ছা করিয়াই, বৃন্দাবনদাস হইতে ভিন্ন বর্ণনা লিপিবদ্ধ 


করিয়াছেন । 


[ ২৪৬ ] 


লোচনও বড়ভূজ দেখাইয়াছেন এবং বড়ভূজের একটা ব্যাখ্যাও 
দিয়াছেন__ 
হেনই সময়ে প্রভু বড়ভূজ শরীর 
দেখিয়া ত সার্বভৌম আনন্দে অস্থির । 
উৰ্দ্ধ ছুই করে ধরে ধনু আর শর 
মধ্য ছুই করে ধরে মুরলী অধর । 
নর দুই করে ধরে দণ্ড কমুণ্ডল 
দেখি সার্বভৌম হৈল৷ প্রেমায় বিহ্বল । 
(চেঃ মঃ, মধ্য_শেষ পৃষ্ঠা) 
_রামলীলাতে ধন্দুকধারী, কৃষ্ণলীলায় বংশীধারী, গৌরলীলায় 
করহধারী-_ইহাই বড়ভুজের প্রচলিত ব্যাখ্যা । বড়ভুজের অন্য রকম 
ব্যাখ্যাও আছে। 
প্রভুর যড়ভুজ আর চতুভূজি এবং ‘পাছে শ্যামবংশীমুখ দ্বিভুজ'__ইহা'র 
মধ্যে দুইটি বিভিন্ন যুগ ও বিভিন্ন স্থানের ব্যবধান রহিয়াছে । বুন্দাবনদাঁস 
যখন গৌড়ে বসিয়া গ্রন্থ লেখেন তখন বুন্দাবনের গোস্বামীদের সিদ্ধান্ত- 
সকল লিপিবদ্ধ হয় নাই সুতরাং ১৬১৫ খুষ্টাব্দের পূর্বে গৌড়ে তাহা 
আসে নাই। আর যদি বা আদিত, তাহা হইলেও বৃন্দাবনদাস তাহা, 
গ্রহণ করিতেন কি-না সন্দেহ। ' কবিরাজ গোস্বামী বৃন্দাবনে বসিয়া 
গোস্বামীদের সিদ্ধান্ত অনুযায়ী বুন্দাবনদাসের পরে গ্রন্থ লিখিয়াছেন। 
সম্ভবতঃ ১৬১৫ খৃষ্টাব্দে কবিরাজ গোস্বামী তাহার গ্রন্থ সমাপ্ত করেন। 
শ্রীচৈতন্ত অবতারের ব্যাখ্যা সম্পর্কে গৌড়ীয় আর বৃন্দাবনের গোস্বামী 
সিদ্ধান্ত সম্পূর্ণ এক নহে। বুন্দাবনদাস প্রচার করিয়াছেন গৌড়ীয় 
ব্যাখ্যা, আর কবিরাজ গোস্বামী প্রচার করিয়াছেন বৃন্দাবনীয় ব্যাখ্যা । 
গৌড়ীয় ব্যাখ্যায় শ্রীচৈতন্ত কৃষ্ণের অবতার, অতএব তিনি নিজেই 
উপাস্ত--যিনি রাম তিনিই কৃষ্ণ, আবার তিনিই গ্রীকৃষ্ণটৈতন্য। বৃন্দাবনীয় 
ব্যাখ্যায় শ্রীচৈতন্তকে অবলম্বন করিয়া শ্রীরাধাকৃষ্ণের যুগলিত পরমরূপ 
উপাস্ত বলা হইয়াছে । উপাসনার অবলম্বন আর উপাস্ত, এ দুইয়ে 
পার্থক্য আছে। 


৫ 


নবম বক্তৃতা 


[ শ্রীচৈতন্যদেবের দাক্ষিণাত্য ভ্রমণ__বিভিন্ন গ্রন্থের বিভিন্ন মতের সামগ্তস্ত। 
রামানন্দের সহিত সাক্ষাতের মূল কোথায়? শ্রীচৈতন্য অবতারের উদ্দেশ্য সম্বন্ধে 
রামানন্দ রায়ের নৃতন ব্যাখ্যা কী? রামানন্দ রায় এ ব্যাখ্যা কোথায় পাইলেন? 
নবদ্বীপের ভক্তমণ্ুলীতে রামানন্দের ব্যাখ্যা তখন সম্পূর্ণ অবিদিত। দাক্ষিণাত্য 
ভ্রমণাস্তর বোম্বাই প্রদেশে ভ্রমণের উদ্দেশ্য কী? শ্রীচৈতন্যদেব সমাজসংস্কীরক 
ছিলেন কি-না? নীলাচলে পুননরাগমন। ] 


সন্যাসী গ্রীচৈতন্ত এইবার দাক্ষিণাত্য ভ্রমণে বাহির হইতেছেন। 
তিনি মাত্র ছুই মাস হইল সন্যাসী হইয়াছেন। ১৫১০ খৃষ্টাব্দের ২৯শে মাঘ 
কাটোয়াতে সন্যাস গ্রহণ করিয়াছেন। ফান্তুনের শেষে নীলাচলে আসিয়া 
পৌছিয়াছেন। চৈত্র মাসে বান্থুদেব সার্ববভৌমকে উদ্ধার করিয়াছেন। 
এখন বৈশাখ প্রথমে.দাক্ষিণাত্য গমন করিতেছেন'। লক্ষ্য করিবার বিষয়, 
যে প্রেরণা অথবা! উত্তেজনার বশে তিনি সন্যাসী হইয়াছেন তাহা তাহাকে 
বদ্ধদরজায় ধ্যানের আসনে আবদ্ধ করিয়া রাখে নাই। তিনি মত্ত 
সিংহ-প্রায় গতিতে ছুটিয়াছেন। তিনি পাতঞ্জল নির্দিষ্ট সমাধির 
উদ্দেশ্যে সন্যাস গ্রহণ করেন নাই; কলির জীবকে__বিশেষত)ঃ স্ত্রী, শূদ্র, 
মূর্খ আদিকে-_উদ্ধার করিবার জন্য সন্ন্যাস গ্রহণ করিয়াছেন। সুতরাং 
দাক্ষিণাত্য ভ্রমণের, উদ্দেশ্য, এ সকল দেশের লোকদের মধ্যে তাহার 
প্রবর্তিত বৈষ্ণব ধৰ্ম্ম প্রচার । ২৪ বৎসর বয়সের কোন বাঙ্গালী যুবক 
ইতিপূর্ব্বে ইতিহাসে এরূপ গৌরবময় ছুঃসাহসের কার্য করেন নাই। 
কাটোয়া হইতে পুরী পুরী হইতে রামেশ্বর সেতুবন্ধ --পুনরায় বোম্বাই 
প্রদেশের দ্বারকা, সোমনাথ প্রভৃতি তীৰ্থে তিনি ঝড়ের মত প্রবাহিত 
হইয়া ছুটিয়াছেন। এই ঝটিকা-গতি আমাদের দৃষ্টি আকর্ষণ করিতেছে। 

গোবিন্দের কড়চা বলিতেছে, পুরীতে তিনি তিনমাস ছিলেন__ 
ফাল্গুনের শেষ, চৈত্র ও বৈশাখের প্রথম ভাগ | মাস গণনায় তিনমাসই হয়, 
রিন্ত দিন গণনায় ছয় সপ্তাহের বেশী হয় না। অর্থাৎ পুরীতে অবস্থান 
দেড় মাসের বেশী কিছুতেই নয়। কবি কর্ণপুর বলেন, পুরীতে মাত্র ১৮ দিন 

ছিলেন। এ কথায় নির্ভর করা যায় না। কবিরাজ গোস্বামী বলিয়াছেন 
যে, বৈশাখের প্রথমে তিনি পুরী ত্যাগ করেন। গোবিন্দের কড়চায় বলে, 
৭ই বৈশাখ তিনি পুরী ত্যাগ করেন। এখানে তারিখ সম্বন্ধে কবিরাজ 
গোস্বামী অপেক্ষা গোবিন্দ অধিকতর নিপুণতার পরিচয় দিয়াছেন। তীর্থ- 
ভ্রমণ ও প্রচার শেষ করিয়া আবার যখন সন্যাসী প্রীচৈতন্ত পুরীতে 
ফিরিলেন, তখনও কবিরাজ গোস্বামী কোন নির্দিষ্ট তারিখ দেন নাই । 
কিন্তু গোবিন্দ দিয়াছেন_১৫১২ খৃষ্টাব্দে, মাঘের তৃতীয় দিনে “গোর! রায় 
পুরীতে ফিরিয়া আঁসিলেন”। সুতরাং এই ভ্রমণ ও প্রচারে তাহার 
১ বৎসর ৮ মাস ২৬ দিন অতিবাহিত হইল। ভ্রমণের কাল ১৫১০ খৃষ্টাব্দের 
এপ্রিলের তৃতীয় সপ্তাহ হইতে ১৫১২ খৃষ্টাব্দের জান্ুয়ারীর মধ্যভাগ পৰ্য্যন্ত । 
কবিরাজ গোস্বামী প্রভুকে দিয়া বলাইয়াছেন_ 
সন্যাস করি বিশ্বরূপ গিয়াছে দক্ষিণে । 
অবশ্য করিব আমি তার অন্বেষণে ॥ 
যু lo নু 
বিশ্বরূপ উদ্দিষ্যে অবশ্য আমি যাব । 
একাকী যাইব কাহ সঙ্গে না লইব ॥ 
সেতুবন্ধ হৈতে আমি না আসি যাবৎ । 
নীলাচলে তুমি সব রহিবে তাবৎ ॥ 
বিশ্বরূপ সিদ্ধপ্রাপ্তি জানেন সকল। 
দক্ষিণ দেশ উদ্ধারিতে করে এই ছল॥, .. 
(চেঃ চ্জ মধ্য-_ ৭ম পঃ) 
বিশ্বরূপের অন্বেষণে যাওয়ার কথা কেবল এক কবিরাজ গোস্বামী 
লিখিয়াছেন, অপর কেহ লেখেন নাই। তবে একথা সত্য যে, বিশ্বরূপ 
সম্যাসের পর শঙ্করারণ্য নাম গ্রহণ করিয়া দাক্ষিণাত্যে গিয়াছিলেন এবং 
অতি অল্পদিন পূর্বেই বোস্বাই-এর অন্তর্গত পাুপুর তীর্থে_যেখানে বিট্লল 
দেবের মন্দির আছে, সেই তীর্থে শঙ্করারণ্যের সিদ্ধি প্রাপ্ত হইয়াছে; 
অর্থাৎ তিনি দেহ রক্ষা করিয়াছেন। আরেকটি লক্ষ্য করিবার বিষয়, প্রভু 
নবদ্বীপের কোন ভক্তকেই সঙ্গে লইতেছেন না। শ্রীপাদ নিত্যানন্দ 
সঙ্গে যাইতে চাহিয়াছিলেন, প্রভু তাহাকেও অনুমতি দেন নাহি 

এখন প্রশ্ন_ প্রভুর সঙ্গে কে গেল? কবিরাজ গোস্বামী বলেন, 
কৃষ্খদাস নামে এক ব্রাহ্মণ জলপাত্র ও বহির্বাস বহিবার জন্য সঙ্গে 
গিয়াছিল। শ্রীপাদ নিত্যানন্দের অনুরোধে প্রভু ইহাতে সন্মত হইয়া- 
ছিলেন। গোবিন্দের কড়চায় বলে বে__শ্রীপাদ নিত্যানন্দ কৃষ্ণদাসের কথা 
ঠিকই বলিয়াছিলেন, কিন্তু প্রভু তাহাতে সন্মত হন নাই । কড়চায় 
লিখিয়াছে-_প্রভু “বারণ করিলা”। আর এক তৃতীয় মত আছে যে, 
কৃষ্ণদাস গোদাবরী তীর পর্য্যন্ত সঙ্গে গিয়া ফিরিয়া আসিয়াছিল। এক 
গোবিন্দই আগাগোড়া সঙ্গে ছিল। এই ঘটনার ১০৪ বৎসর পরে 


_ কবিরাজ গোস্বামী লোকপরম্পরা শুনিয়া লিখিয়াছেন, এবং কোন 


প্রত্যক্ষদর্শীর নিকট হইতে ইহা তিনি শুনেন নাই। প্রভুর দেহরক্ষার 
পর (১৫৩৩. খৃঃ ) এবং প্রতাপরুদ্রের দেহরক্ষার পূর্বে (১৫৩৯।৪০ খৃঃ ) 
কবি-কর্ণপুর চৈতন্য চন্দ্রোদয় নাটক লেখেন। কবিরাজ গোস্বামী এই সব 
ক্ষেত্রে কবি কর্ণপুরকে অনুসরণ করিয়াছেন। কিন্তু কৰি কর্ণপুর কৃষ্ণদাসের 
সঙ্গে যাইবার কথ! লেখেন নাই। অন্যান্য চরিতগ্রন্থেও কৃষ্ণদাসের 
উল্লেখ নাই। 
বন্দাবনদাস প্রভুর দাক্ষিণাত্য ভ্রমণ আদৌ বর্ণনা করেন নাই। 
শুধু এক ছত্রে ইহার উল্লেখ মাত্র করিয়াছেন 
শেবখণ্ডে সেতুবন্ধে গেলা গৌররায় ॥ y 
(চৈঃ ভাঃ, আদি_-১ম অঃ) 
. শেষখণ্ডে অনেক কথাই বৃন্দাবনদাস লেখেন নাই। নবদ্বীপকে 
কেন্দ্র করিয়া তিনি প্রভুর লীলা বর্ণনা করিয়াছেন। নবদ্বীপের 
ভক্তমণ্ডলীর সহিত লীলার যে অংশ জড়িত নয়, তাহা তিনি বাদ দিয়াছেন । 
কবিরাজ গোস্বামী বলেন, চৈতন্যলীলার আদি ব্যাস বৃন্দাবনদাসের নিকট 
লীলার সমস্ত ভাণ্ডারই উন্মুক্ত ছিল; তিনি কিছু. গ্রহণ করিয়াছেন এবং 
কিছু গ্রহণ করেন নাই। সুতরাং ইচ্ছা করিয়াই বাদ দিয়াছেন। ইহাতে 
নবদ্ীপের ভক্তমণ্ডলীর সহিত৷ অং উপাখ্যান যেন?! নিপুণ হস্তে 
নিখু'ত ভাবে অঙ্কিত হইয়াছে, সেইরূপ সমস্ত জীবনচরিত জমগ্রভাবে 


পরিষ্ফুট হয় নাই। বুন্দাবনদাসের অঙ্কিত শেষ খণ্ড অসম্পূর্ণ । এবং 
ইহা সম্পূর্ণ করিবার জন্যই কবিরাজ গোস্বামীর চৈতন্য চরিতাঁমূত লিখিবার 

প্রয়োজন হইয়াছিল। প্রতুর দাক্ষিণাত্য ভ্রমণ ও প্রচার একটি স্মরণীয় 
ইতিহাস। বে গ্রন্থে ইহার বর্ণনা! নাই সে গ্রন্থকে অসম্পূর্ণ জীবনচরিত না 
বলিয়া উপায় কি? এই একই কারণে, বুন্দাবনদাস রামানন্দ-মিলন ও 
রূপ-সনাতন শিক্ষা! সবিস্তারে বর্ণনা করেন নাই । 
 জয়ানন্দ অতি সংক্ষেপে গৌরাঙ্গের দক্ষিণযাত্রা শেষ করিয়াছেন । 
প্রভু বিজয়ানগর দিয়া গোদাবরী, কাবেরী নদী পার হইয়৷ সেতুবন্ধ 
গিয়াছিলেন। পুরী গোঁমাই ও রামানন্দের সহিত প্রভুর মিলন হইয়াছিল । 
ইহার অতিরিক্ত আর কিছুই নাই। “গৌরাঙ্গ চলিলা সেতুবন্ধে”__-এই 
পর্য্যন্ত । 
লোচন লিখিয়াছেন, “সেতুবন্ধ দেখিবারে চলিল! ঠাকুর”। বুন্দাবন- 
দাসও লিখিয়| গিয়াছেন “সেতুবন্ধে গেলা গৌররায়' । লোচন লিখিয়াছেন 
যে, পঞ্চবটী দেখিয়া প্রভু প্রেমে অচেতন হইয়াছিলেন। কাবেরী নদীর 
তীরের শ্রীরদ্বনাথ দেখিয়াছিলেন। সেখানে চাতুর্মাস্ত করিয়াছিলেন। 
পরমানন্দ পুরীর সহিত প্রভুর দেখা হইয়াছিল। তারপর সেতুবন্ধ গিয়া 
রামেশ্বর লিঙ্গকে বার বার প্রদক্ষিণ করিয়া! নমস্কার করিয়াছিলেন । 
তাহার বৈষ্ণবত। শৈব ভাবকে কুত্রাপি বঙ্জন করে নাই। লোচন প্রথমেই 
জিয়ড় পর্ব্বতের নৃসিংহ সম্পর্কে এক গল্প রচনা করিয়াছেন। রামানন্দ- 
মিলনে লোচন লিখিয়াছেন__ 
পুনবর্বার হইলা প্রভু শ্যাম কলেবর | 
ত্ৰিভঙ্গ মুরলীমুখ বর পীতান্বর ॥ 
রাধা বামে পরমনস্থুন্দরী মহামতি । 
চৌদিকে বেঢ়িয়া গোগী বরাঙ্গ যুবতী ॥ 
রে (চৈ মঃ--শেষ খণ্ড ) 
ইহ! যদি কবিরাজ গোস্বামীর ভাব লইয়া পরে লোচনে প্রক্ষিপ্ত না 
হইয়া থাকে, তবে ইহা৷ কবিরাজ গোস্বামীর রামানন্দ-মিলনের পূর্বাভাস 
স্বীকার করিতে হয়। কিন্ত আমার ধারণা, লোচনে ইহা প্রক্ষিপ্ত হইয়াছে । 
লোচনে এইরূপ বহু প্রক্ষিপ্ত আছে। 
গোবিন্দের কড়চায় প্রভুর দাক্ষিণাত্য ভ্রমণ পুঙ্খানুপুজ্খরূপে 
আদ্যোপান্ত বণিত হইয়াছে। গোবিন্দ এই দাক্ষিণাত্য ভ্রমণে আগাগোড়াই 

সঙ্গে ছিলেন বলিয়া দাবী করেন। সুতরাং ইহা প্রতক্ষ্যদর্শীর বর্ণনা! ৷ 
এবং এই বর্ণনা ১৫১২ খৃষ্টাব্দে লিপিবদ্ধ হইয়াছিল। পরে এই 
কড়চার অনুলিপি যাহারা করিয়াছিলেন, তাহাদের হাতে পরিয়া চৈতন্য 
চরিতামূত হইতে কড়চায় অনেক কিছু কাচা হাতে প্রক্ষিপ্ত হইয়াছে। 
তথাপি কড়চার বর্ণনা কোন মিথ্যা ঘটনা বা ইতিহাসের বর্ণনা নহে। ইহা 
একটি সত্য ইতিহাসকেই লিপিবদ্ধ করিয়াছে__তাহা৷ যে-ই করিয়া থাকুক 
এবং যবেই করিয়া থাকুক। বিশেষতঃ ইহা প্রতক্ষ্যদর্শীর বর্ণনা বলিয়া 
যথেষ্ঠ আভ্যন্তরিক প্রমাণ আছে। সমস্ত কড়চাখানি মিথ্যা বা জাল 
বলিয়া উডাইয়৷ দিবার চেষ্টা যুক্তিযুক্ত নয় । 
কবিরাজ গোস্বামী এই কড়চা দেখিয়াছিলেন বলিয়া! মনে হয় না, 
কোন প্রমাণ নাইন, এই প্রসঙ্গে কবিরাজ গোস্বামীর বণিত চিত্র অপেক্ষা 
কড়চার বর্ণিত চিত্র কিছুটা ভিন্ন। পাঠ করিলেই বুঝা যায়। কবিরাজ 
গোস্বামীর বর্ণনায় ঈশ্বরভাবের প্রাবল্য খুব বেশী। আবার কড়চায় 
ঈশ্বরভাব রক্ষিত হইয়াও মানবীয়ভাব সহজ, সরল ওস্বাভাবিকতায় বেশী 
ফুটিয়াছে। কড়চার বর্জিত শ্রীচৈতন্য চিত্রের ইহা একটি বিশেষত্ব । ভক্তের 
মনে কড়চার চরিতচিত্র যদি কোনস্থানে আঘাতও দিয়া থাকে তথাপি 
9 অথবা সাহিত্যিকের নিকট কড়চার চিত্র উপেক্ষিত হইবে 
1 বরং আদরনীয়ই হইবে। প্রত্যেক চরিতগ্রন্থেই চরিত্র-চিত্র অঙ্কনে 
নিনি আছে। কড়চাতেও বিশেষত্ব আছে। 
বৃন্দাবনদাস লিখিয়াছেন__ 
যেসময়ে ঈশ্বর আইলা নীলাচলে। 
তখনে প্রতাপরুদ্র নাহিক উৎকলে ॥ 
যুদ্ধরসে গিয়াছেন বিজয়নগরে । 
অতএব প্রভু নাহি দেখিল। সেবারে ॥ 
-  (চৈঃ ভা অন্ত্য-২য় অঃ) 
সেতুবন্ধ হইতে ফিরিবার পর (১৫১২ খু?) প্রতাপরুত্রের সহিত প্রভুর 


প্রথম মিলন হয়। 
আমরা এক্ষণে কবিরাজ গোস্বামীকেই অবলম্বন করিয়া অগ্রসর 


হইতেছি। 

দাক্ষিণাত্য ভ্রমণে যাইবেন শুনিয়া সার্বভৌম প্রভুকে ভোজনের 
জন্য নিমন্ত্রণ করিলেন। “দিন পাঁচ” প্রভু সার্বভৌমের বাঁড়ী থাকিয়া 
সার্ব্বভৌমের ত্রাহ্মণী যাঠীর মাতার উত্তম রন্ধনে ভোজন করিয়া নীলাচল 
পরিত্যাগ করিলেন। সার্বভৌম পরিবারের সহিত প্রভুর ঘনিষ্টতা প্রথম 
দর্শন হইতে ক্রমে বৃদ্ধি পাইয়াছে। সার্বভৌম প্রভুকে বলিলেন 


রামানন্দ রায় আছে গোদাবরী তীরে। 
অধিকারী হয়েন তি'হো বিষ্ভানগরে ॥ 
শুদ্র বিষয়ী জ্ঞানে উপেক্ষা না করিবে । 


আমার বচনে তারে অবশ্য মিলিবে ॥ 


তোমার সঙ্গের যোগ্য তি'হো একজন । 
পৃথিবীতে রসিক ভক্ত নাহি তার সম ॥" 


. পাণ্ডিত্য ও ভক্তিরস ছু'হের তিহো সীমা । 


সন্তাবিলে জানিবে তুমি তাহার মহিমা ॥ 
অলৌকীক বাক্য চেষ্টা তার না বুঝিয়া।. 
পরিহাস করিয়াছি তারে বৈষ্ণব জানিয়া ॥ 
তোমার প্রসাদে এবে জানিনু তার তত্ব। 
সম্ভাষিলে জানিবে তার যেমন মহত্ব ॥ 


(চেঃ চঃ, মধ্য-_-এম পঃ ) 


প্রভুর সহিত রামানন্দ রায়ের মিলন এক অতি স্মরণীয় ঘটন। | 
সাৰ্ব্বভৌম ইহার সূত্রপাত করিয়া দেন। প্রভু গোদাবরী তীরে আসিয়া, 
বসিয়া নামসংকীর্তন করিতে লাগিলেন । রামানন্দ দোলায় চড়িয়া স্থান 
করিতে আদিলেন। সঙ্গে বহু বৈদিক ব্রাহ্মণ আসিয়াছেন তর্পন করাইতে। 
বাদকেরা বাজনা বাজাইতেছে। স্নান শেষ হইল। রায় প্রভুকে 


দেখিলেন। 


সূর্য্যশতসম কান্তি অরুণ বসন । 
সুবলিত প্রকাণ্ড দেহ পদ্মলোচন ॥ 


দেখিয়া তাহার মনে হৈল চমৎকার ৷ 


আসিয়া করিল দণ্ডবৎ নমস্কার ॥ 


75 


এ | "উঠি প্রভু কহে উঠ কহ কৃষ্ণ কৃষ্ণ 
তারে আলিঙ্গিতে প্রভুর হৃদয় সতৃষ্ণ ॥ 
তথাপি পুছিল তুমি রায় রামানন্দ । 
তি'হো। কহে হই মুগ্রি দাস শুদ্র মন্দ ॥ 
তবে তারে কৈল প্রভু দৃঢ় আলিঙ্গন । 
প্রেমাবেশে প্রভু ভৃত্য দোহে অচেতন ॥ 
(চৈঃ চহ মধ্য__৭ম পঃ ) 
এদিকে বৈদিক ত্রান্মণেরা ভাবিতে লাগিলেন_ 
এইত সন্যাসীর তেজ দেখি ব্রজ্রসম | 
শৃদ্রে আলিঙ্গিয়া কেন করেন ক্রন্দন ॥ 
এই মহারাজ মহাপণ্ডিত গম্ভীর । 
সন্যাসীর স্পর্শে মত্ত হইল অস্থির ॥ 
(চেঃ চঃ, মধ্য ৮ম পঃ ) 
প্রভু রায়কে বলিলেন যে__সার্বভৌম তোমার গুণের কথা সমস্তই 
আমাকে বলিয়াছে এবং তোমাকে মিলিবার জন্য বিশেষ করিয়া আমাকে 
বলিয়া দিয়াছে। তোমাকে মিলিবার জন্যই আমার এখানে আগমন। 
ভাল হইল, অনায়াসেই তোমার দর্শন পাইলাম। রায় কহিলেন 
সার্বভৌমের কৃপায় তোমার দর্শন পাইলাম, আজ আমার মন্ুস্তজন্ম 


সফল হইল। 


সার্ব্বভৌমে তোমার কৃপা তার এই চিহ্ন। 

অস্পৃশ্ঠ স্পশিলে হঞ তার প্রেমাধীন ॥ 

কাহা তুমি সাক্ষাৎ ঈশ্বর নারায়ণ ৷ 

কাহা মুঞি রাজসেবক বিষয়ী শুদ্রাধম ॥ 

মোর স্পর্শে না করিলে ঘণা বেদভয়। 

তোমার কৃপায় তোমায় করায় সদয় ॥ | 
(চৈঃ চঃ, মধ্য-_৮ম পঃ ) 

)| ডু কহিলেন, “তোমার মুখে কৃষ্ণকথা শুনিতে হয় মন”। ব্যবস্থা 

| হইল। সন্ধ্যা আগত । প্রভু সন্ধ্যান্গানকৃত্য করিয়া বসিয়া আছেন এমন 


সময় রায় আসিয়া উপস্থিত হইলেন। 

প্রভু কহে পড় শ্লোক সাধ্যের নির্ণয় । 
রায় কহে স্বধর্ম্মাচরণে বিষ্ণু ভক্তি হয় ॥ 
প্রভু কহে এহে! বাহ্য আগে কহ আর । . 
রায় কহে কৃষ্চকর্ম্মার্পণ সর্ব সাধ্য সার ॥ 
প্রভু কহে এহে বাহ আগে কহ আর । 
রায় কহে স্বধৰ্ম্ম ত্যাগ ভক্তি সাধ্য সার ॥ 
প্রভু কহে এহো বাহ আগে কহ আর। 
রায় কহে জ্ঞানমিশ্র। ভক্তি সাধ্য সার ॥ 
প্রভু কহে এহো বাহ আগে কহ আর । . 
রায় কহে জ্ঞানশৃন্য ভক্তি সাধ্য সার ॥ 
প্রভু কহে এহো হয় আগে কহ আর ৷ 
রায় কহে প্রেমভক্তি সর্বব সাধ্য সার ॥ 
প্রভু কহে এহো হয় আগে কহ আর। 
রায় কহে দাস্তপ্রেম সর্বব সাধ্য সার ॥ 
প্রভু কহে এহোত্তম আগে কহ আর। 
রায় কহে কাঁন্তভাব সর্ব সাধ্য সার ॥ 
(চেঃ চঃ, মধ্য-_৮ম পঃ ) 


r 


ভগবান - আমার কান্ত, প্রিয়তম_এইভাবে তাহাকে ভজন 
করিবে। এবং এই ভজনই শ্রেষ্ঠ পরে রসতত্বের সাধনাঙ্গে একটি 
বিশ্লেষণমূলক বিচার ও মীমাংসা হইল । রায় কহিলেন _ 


কৃষ্ণপ্রাপ্তির উপায় বহুবিধ হয়। 

কৃষ্ণপ্রাপ্তির তারতম্য বহুত আছয় ॥ 

কিন্ত যার যেই রস সেই সর্ধোত্তম | 

তটস্থ হঞা. বিচারিলে আছে তারতম ॥ 

পূর্বব পুর্ব রসের গুণ পরে পরে হয়।. 

এক ছুই গণনে পঞ্চ পর্য্যন্ত বাড়য় ॥ 

গুণাধিক্যে স্বাদাধিক্য বাড়ে সর্বরসে | 

শান্ত, দান্ত, সখ্য, বাৎসল্য গুণ মধুরেতে বৈসে ॥ 

| বৃষের প্রতিজ্ঞা দৃঢ় সর্ব্বকালে আছে । 
যে যৈছে ভজে কৃষ্ণ তারে ভজে তৈছে॥ 
যদ্যপি কৃষ্ণসৌন্দরধ্য মাধুর্ষোর ধূর্্য। 
ব্রজদেবী সঙ্গে তার বাড়য়ে মাধুর্য ॥ 
(চেঃ চঃ, মধ্য_৮ম পঃ ) 
যার যেই রস সেই সর্ব্বোত্তম। স্থুতরাং সকলকেই মধুর রসের 
ভজন করিতে বলা হইল না। রসের ভজনে অধিকারী ভেদ আছে.৷ 
প্রভু কহে এই সাধ্যাবধি সুনিশ্চয় ৷ 
কৃপা করি কহ যদি আগে কিছু হয়॥ 
রায় কহে ইহার আগে পুছে হেন জনে । 
এতদিনে নাহি জানি আছয়ে ভুবনে ॥ 
ইহার মধ্যে রাধার প্রেম সাধ্যশিরোমণি । 
যাহার মহিমা সৰ্ব্ব শাস্ত্রেতে বাখানি ॥ 
/ ৃ (চৈঃ চঃ, মধ্য--৮ম পঃ) 
রায় আশ্চর্য্য হইলেন। এতদিন ধরিয়া রসের ভজন তিনি 
করিতেছেন, কিন্তু এর পরেও জিজ্ঞাসা করিতে পারে এমন লোক পৃথিবীতে 
আছে তিনি ভাবিতেও পারেন নাই। রায় কহিলেন 
* ত্ৰিজগতে রাধাপ্রেমের নাহিক উপমা । 
রায়ের কথায় প্রভু সন্ত হইলেন; বলিলেন, যেজন্য তোমার 
কাছে আসা তা আমার সার্থক হইল। কৃপা করিয়া আর একটু বল_ 
কৃষ্ণের স্বরূপ কী, রাধার স্বরূপ কী; রস কোন তত্ব, প্রেম কোন 
তত্ব-রূপ? 
রায় একে একে সব কথারই উত্তর দিলেন। শ্রীজীবের ষট্‌-সন্দর্ভের 
ও গ্রীরূপের রসতত্বের মতানুযায়ী, কবিরাজ গোস্বামী রায়ের মুখ দিয়া সব 
কথা বলাইলেন। রায়ের কথা শুনিয়া প্রভু বলিলেন_-এ উত্তম, আর 
একটু আগে বল-_ + 
প্রভু কহে এই হয় আগে কহ আর । 
\ i রায় কহে ইহা বই বুদ্ধি-গতি নাহি আর ॥ 
প্রভু স্পষ্টই প্রীরাধাকৃক্ষের সম্তোগের বর্ণনা শুনিতে অভিলাষী। 

রায় কহিলেন, এর পরে আর কথা চলেন! ; প্রেমবিলাস-বিবর্তের এক 
গীত আমি রচনা করিয়াছি, তাতে তোমার সুখ হয় কি না-হয় জানি না। 
যদি বল, তবে গাই । রায় গাহিলেন__ 
পহিলহি রাগ নয়ন ভঙ্গ ভেল। . 
অন্ুদিন বাঢ়ল অবধি না গেল ॥- ইত্যাদি 
জয়দেববণিত অন্তোগের দৈহিক বর্ণন! ছাড়িয়া, মনোরাঁজ্যে রায় 
বিলাসবিবর্তকে প্রতিষ্ঠা করিলেন। জয়দেব অপেক্ষা রায়ের এইখানে 
উৎকর্ষ ও কৃতিত্ব । 
প্রভু ধৈর্য্য ধরি এই গীত শুনিতে পারিলেন না । রাধা-প্রেমের 
আবেশ হইল। তিনি গান বন্ধ করিবার জন্য হাত দিয় রায়ের মুখ 
আচ্ছাদন করিলেন__ 
প্রেমে প্রভু স্বহস্তে তার মুখ আচ্ছাদিল। 
তারপর রায় বলিলেন যে_-মধুর রসের অবলম্বন হইতেছে 
রাধাকৃষ্চলীলা। দাস্ত-বাৎসলাদি রসে এই লীলার স্বাদ পাওয়। যায় না 
কেবল সখিগণের ইহাতে অধিকার । সখীরাই এই লীল৷ পরিপুষ্ট করে, 
বিস্তার করে-_-এই লীলার মাধুরী আস্বাদন করে। রাধাকৃষ্ণ যে কুঞ্জে 
বিহার করেন, সেই কু সেবার অধিকার একমাত্র সখীথীণেরই আছে। 
অন্যান্য রসের অধিকারী যে ভক্তগণ, তাদের এই সর্বোচ্চ অধিকার নাই। , 
রায় এক্ষণে সখীর স্বভাব সম্বন্ধে প্রভুকে বলিতেছেন__ 
সখীর স্বভাব এই অকথ্য কথন। 
কৃষ্ণ সহ নিজ লীলায় নাহি সখীর মন ॥ 
কৃষ্ণ সহ রাধিকার লীলা যে করায়। 
নিজন্ুখ হৈতে তাতে কোটি সুখ পায় ॥ 
রাধার স্বরূপ কৃষ্ণ প্রেম কল্প-লত!। 
সখীগণ হয় তার পল্লব পুষ্প পাতা ॥ 
কৃষ্ণ লীলামৃতে যদি লতাকে সিঞ্চয়। 
নিজ সুখ হইতে পল্পবাদ্ের কোটা সুখ হয় ॥ 
(চেঃ চঃ মধ্য-_৮ম পঃ) 

রায় আরো বিস্তার করিয়া বলিতেছেন__ 

যদ্যপি সখীর কৃষ্ণসঙ্গমে নাহি মন। 

তথাপি রাধিকা যত্বে করায় সঙ্গম ॥ 

নানা ছলে কৃ্ণে প্রেরি সঙ্গম করায় । 

আত্মস্থখসঙ্গ হৈতে কোটী সুখ পায় ॥ 

ন bd 3 

সহজে গোপীর প্রেম, নহে প্রাকৃত কাম । 

কামক্রীড়া সাম্যে তার কহি কাম নাম ॥ 

সেই গোগীভাবামূতে যার লোভ হয়। 

বেদ ধৰ্ম্ম ত্যজি সে কৃষ্ণকে ভজয়,॥ 

রাগান্ুগা মার্গে তারে ভজে যেই জন। 

সেই জন পায় ব্ৰজে ব্রজেন্দ্রনন্দন ॥ 

ব্রজলোকের কোন ভাব লঞা যেই ভজে। 

ভাঁব-যজ্ঞ দেহ পাঁঞা কৃষ্ণ পায় ব্ৰজে ॥ 

তাহাতে দৃষ্টান্ত উপনিষৎ শ্রুতিগণ । 

রাঁগমার্গে ভজি পাইল ত্রজেন্দ্রনন্দন ॥ 

অতএব গোগীভাব করি অঙ্গীকার । 

রাত্রিদিন চিন্তে রাধাকৃষ্ণের বিহার ॥ 

সিদ্ধ দেহ চিন্তি করে তাহাঞ্ সেবন । 

সখী ভাবে পায় রাধাকৃষ্ণের চরণ ॥ 

গোগী-অন্ুগতি বিনা এখৰ্য্য জ্ঞানে । 

ভজিলেহ নাহি পায় ব্রজেন্দ্রনন্দনে ॥ 

তাহাতে দৃষ্টান্ত লক্ষ্মী করিলা ভজন । 

তথাপি না পাইল ব্রজে ব্রজেন্দ্রনন্দন ॥ 

(চেঃ চঃ, মধ্য--৮ম পঃ ) 

রায়ের কথা শুনিয়া প্রভু পরম পরিতুষ্ট হইলেন। কেননা 

এতশুনি প্রভু তারে কৈল আলিঙ্গন । 

দুইজনে গলাগলি করেন ক্রন্দন ॥ 

(চেঃ চঃ, মধ্য_ ৮ম পঃ ) 


O,P./97—33 


[ ২৫৮ ] 


মহাপ্রভুচিহ্নিত গৌড়ীয় বৈষ্ণব. ধর্মের মর্্মকথা আমর! রায় 


রামানন্দের কথোপকথনে স্পষ্টরূপে জানিতে পারিলাম, এবং এতক্ষণ যাহ! ' 


বল৷ হইল তাহাই গৌড়ীয় বৈষ্ণব ধর্মের ভিতরকার কথা__তত্ব কথা । 
ইহার পর রায় প্রভুর রূপান্তর দেখিতে পাইলেন। প্রভুর আর 

সন্ন্যাসীুত্তি নাই। তার পরিবর্তে শ্যামগোপরূপ দেখিতেছেন। অথচ 
গৌর কান্তিতে সব্ব্ব অঙ্গ ঢাকা । কাজেই রায় জিজ্ঞানা করিলেন__ইহার 
অর্থ কি? প্রভু প্রথমে উড়াইয়া দিবার চেষ্টা করিলেন। বলিলেন, 
রাধাকৃষ্ণে তোমার প্রেম অত্যন্ত গাঢ়। আর প্রেমের এই স্বভাব যে, 
স্থাবর জঙ্গম প্রভৃতি বাহ্য বস্তুতে প্রেমাস্পদকেই সে সব্বক্ষণ দেখে । 

আ্ীরাধাকুঞ্চে তোমার মহাপ্রেম হয় । 

যাহ। তাহা রাধাকুঞ্ণ তোমারে স্কুরয় । 

(চেঃ চঃ, মধ্য--৮ম পঃ) 
রায় সন্তষ্ট হইলেন ন!। বলিলেন, তুমি আমার সঙ্গে চাতুরী 
করিতেছ। 

রায় কহে প্রভু মোরে ছাড় ভারিভুরি। 
মোর আগে নিজ রূপ না করিহ চুরি ॥ 4 
শ্রীরাধার ভাবকান্তি করি অঙ্গীকার । 
নিজ রস আম্বাদিতে করিয়াছ অবতার ॥ 
নিজ গৃঢ় কাৰ্য্য তোমার প্রেম আম্বাদন। 
আন্গুসঙ্গে প্রেমময় কৈলে ত্রিভূবন ॥ : 
(চেঃ চঃ, মধ্য-_৮ম পঃ ) 
ধরা পড়ার পর আর চাঁতুরী চলে না। 
তবে হাসি তারে প্রভু দেখাল স্বরূপ ৷ 
রসরাজ মহাভাব ছুই একরূপ ॥ 


(চেঃ চঃ, মধ্য-_৮ম পঃ!) 
রাধাভাবছ্যতিম্থববলিতং নৌমি কৃষ্ণ স্বরূপং | 
একাধারে এই অভেদাত্মক যুগলরূপ দেখিয়! রায় উন্মত্তের মত 
ধরিতে গেলেন। কিন্তু পারিলেন না। যুচ্ছিত হইয়া পড়িলেন। প্রভু 
তাহাকে স্পর্শ করিয়া চেতন করিলেন এবং সেই সঙ্গে বলিলেন 

গৌর অঙ্গ নহে মোর রাধাঙ্গ স্পর্শন। 
গোপেন্দ্র সুত বিনা তিহো না স্পর্শে অন্যজন ॥ 
তার ভাবে ভাবিত করি আত্মমন | 
তবে কৃষ্চমাধুর্য্য-রস করি আস্বাদন ॥ 
(চৈঃ চঃ, মধ্যঁদম পঃ ) 
রায় যাহা সন্দেহ করিয়া'ছলেন-_প্রভু তাহা সত্য বলিয়া স্বীকার 
করিলেন। 
প্রভু যখন রায়ের মুখে কৃষ-কথা শুনিবার জন্য পুনঃ পুনঃ উৎকণ্ঠা ও 
আগ্রহ প্রকাশ করিতেছিলেন, তখন রায় কিঞ্চিৎ কুগঠা প্রকাশ না করিয়া 
পারেন নাই। কেননা, তিনি শৃদ্র আর বিষয়ী অর্থাৎ গৃহী। অন্যদিকে 
প্রভু শুধু ব্রাহ্মণ নন্__নন্যাসী। রায় রামানন্দ বাঙ্গালী কায়স্থ বলিয়া 
শুনা যায়। 
রায়ের মুখে নিজের স্তব শুনিয়া গ্রহ বলিলেন__আমাকে সন্ন্যাসী 
জানিয়! তুমি অনর্থক স্তবস্তুতি কর কেন? আর নিজেকে শূদ্ৰ ভাবিয়াই 
বা সঙ্কোচ কর কেন? 
তোমারি ঠাঞি আইলাম মহিমা শুনিয়া । 
তুমি মোরে স্তুতি কর সন্ন্যাসী জানিয়া ॥ 
কিবা বিপ্র, কিব! "হ্যাসী, শুদ্র কেনে নয় ? 
যেই কৃষ্-তত্ববেত্তা সেই গুরু হয় ॥ 
সন্যাসী বলিয়া মোরে না কর বঞ্চন। 
কৃষ্ণরাধা-তত্ব কহি পূর্ণ কর মন ॥ 
(চৈঃ চঃ, মধ্য__-৮ম পঃ ) 
শুরু যদি কৃষ্ণতত্ববেত্তা হয় তবে তিনি অবশ্যই গুরু হইতে পারিবেন। 
রায়কে প্রভু নিজে গুরুর আসন দিতেছেন। রায় বলিলেন__ k 
রায় কহে ইহা আমি কিছুই না জানি। ৰ 
তুমি যেই কহাও সেই কহি বাণী ॥ 
তোমার শিক্ষায় পড়ি যেন শুকপাঠ। 
সাক্ষাৎ ঈশ্বর তুমি কে বুঝে তোমার নাট ॥ 

হৃদয়ে প্রেরণ কর, জিহ্বায় কহাও বাণী। 
কি কহিয়ে ভাল-মন্দ কিছুই না জানি ॥ 
(চৈঃ চঃ, মধ্য-_৮ম পঃ) 
সখীভাব একট! নূতন কথা। রায় ইহা আমাদিগকে প্রথম 
শুনাইলেন ৷ মহাপ্রভূও, কবিরাজ গোস্বামীর মতে, এই সখীভাবের তত্বকথ। 
মানিয়া লইলেন। শ্রীমদ্ভাগবতে কিন্বা বিষ্ণু, হরিবংশ ও ব্রন্মাবৈবর্ত পুরাণে 
আমরা বুন্দাবনের যে গোপিনীদের পাই-_রায় কথিত এই সখীতন্ব তাহ 
হইতে ভিন্ন। এখন প্রশ্ন_ রায় ইহ! পাইলেন কোথায় ? ইহ! কি সহজিয়। 
মত? সহজিয়া হইলে, ইহ! কোন্‌ সহজিয়া__বৌদ্ধ না বৈষ্ণব ? 
সহজে গোগীর প্রেম নহে প্রাকৃত কাম। 
(চেঃ চঃ, মধ্য-_৮ম পঃ) 
আত্বেন্দিয় গ্রীতি ইচ্ছা তারে বলি কাম। 
কৃষ্ণেন্দরিয় গ্রীতি ইচ্ছা ধরে প্রেম নাম ॥ 
(চেঃ চঃ, আদি--৪ৰ্থ পঃ ) 
কাম হইতে প্রেম ভিন্ন । “কামদাঁবাঁনল রতি সে শীতল” (সহজিয়া 
চণ্তীদাস)__সহজ মতে কাম আর রতি ভিন্ন। 
মহামহোপাধ্যায় হরপ্রসাদ শাস্ত্রী লিখিয়াছেন যে-_«ইহার (বৌদ্ধ 
সহজিয়ার! ) যে সহজ ধর্মের সথষ্টি করিয়া গিয়াছেন, সে ধৰ্ম্ম এখনও 
চলিতেছে। তবে ইহার রূপ বদলাইয়া গিয়াছে। তখন সহজিয়ারা 
আপনারাই সহজভাবে মত্ত থাকিতেন। এখন সহজিয়ারা দেবতাদের 
সহজ ভারে ভোর হইয়া থাকেন। তখন তাহার! নিজেরাই যুগনন্ধ ক্রীড়া 
করিতেন। এখন তাহার! দেবতাদের যুগনন্ধ ক্রীড়া দেখিয়া আনন্দ 
উপভোগ করেন”_-( “নারায়ণ”, সম্পাদক গ্রীচিত্তরঞ্জন দাশ, ১ম বর্ষ, ২য় 
খণ্ড, ৪র্থ সংখ্যা, ভাদ্ৰ ১৩২২ সাল-__পৃঃ ১০৬৭ )। 
দেবতাদের যুগনন্ধ ক্রীড়া দেখিয়া সহজ ভাবে ভোর হইয়া থাকার 
অর্থই তো রায়কথিত সখীভাব। সখীভাবে রায়ের মতে__্রাত্রিদিন 
চিন্তে রাধাকৃষ্চের বিহার”, অথচ “কৃষ্ণদহ নিজলীলায় নাহি সখীর মন”। 
শাস্ত্রী মহাশয়ের অনুসরণ করিলে এই সিদ্ধান্ত হয় যে, রামানন্দ 
কথিত সখীভাব বৌদ্ধ সহজিয়৷ ধর্মের রূপান্তর মাত্র। কিন্ত ইহা সামান্ত 


| 


। [ ২৬১ ] 


রূপান্তর নয়, যেহেতু বৌদ্ধ সহজিয়ার। নিজেরাই যৌন ক্রীড়ায় মত্ত 
বৈষ্ণবেরা সবীভাবের সাধনায় নিজেরা যৌন ক্রীড়া হইতে সর্ববপ্রকারে 
বঞ্চিত এবং দুরে অবস্থিত, এই কথাটার উপরেই বিশেষ লক্ষ্য রাখিতে 
হইবে । | 
বৌদ্ধ সহজিয়া আর রায় কথিত সখীভাবে বিস্তর প্রভেদ_ সামান্য 
প্রভেদ নয়। অতএব সিদ্ধান্ত_সহজ মত বৌদ্ধ হইতে বৈষ্ণবে আসিয়া 
রূপান্তর গ্রহণ করিয়াছে । 

নবদ্বীপে প্রীবাসের বাড়ীতে মহাপ্রভুর যে অবতারের অভিষেক 
হইয়াছিল, তাহা কৃষ্ণের অবতার । আচার্য্য অদ্বৈত মহাপ্রভুকে নবদ্বীপ 
লীলায় কৃষ্ণের অবতার করিয়াছিলেন । যবন হরিদাসও মহা প্রভুকে কৃষ্ণের 
অবতার করিয়াছিলেন । নদীয়াবাসী লীলার সহচর ও সহচরীগণ 
মহা প্রভৃকে কৃষ্ণের অবতার করিয়া নিজেরা তদন্ুরূপ অবতার হইয়াছিলেন। 
প্রীপাদ নিত্যানন্দ বলরাম হইয়াছিলেন__গদাধর পণ্ডিত রাধিকা হইয়া- 
ছিলেন ; কৃষ্ণ অবতারের উদ্দেশ্য ছিল, পাষণ্ডীদলন আর যবনরাজভীতি 
ছুরীকরণ। অদ্বৈত শিব হইয়াছিলেন,_হরিদাস ব্ৰহ্মা হইয়াছিলেন,_ 
বৃন্দাবনদাসের মাতা! কৃষ্চলীলার অদ্বিকার ভগ্নী কিলিম্বিকাই গৌরাঙ্গ 
লীলায় নারায়ণী। 

গৌঁদাবরী তীরে মহাপ্রভুর অবতার কৃষ্ণ হইতে রাধিকার দিকে মুখ j 
ফিরাইলেন। রামানন্দ-মিলনে দেখিতে পাই, তিনি রাধিকার অবতার_ 
উদ্দেশ্য নিজরন আম্বাদন। দ্বাপরে কৃষ্ণ হইয়া রাধিকাকে যে প্রেমরস 
দিয়াছেন, সেই নিজের-দেওয়া রস গৌরাঙ্গ-অবতাঁরে নিজে রাধিক! ভাবে 
ভাবিত হইয়া নিজে আস্বাদন করিবেন । নবদ্বীপের কৃষ্ণ অবতার অস্বীকার 
করিলে বিষম অসঙ্গতি দেখা দেয়। কাজেই সঙ্গতি রক্ষার জন্য রসরাজ ও 
মহাভাব, ছুই একরপ করা হইল। রসরাজ কৃষ্ণ, মহাভাব শ্রীরাধিকা ; 
আন্তরকৃষ্ণ-বহির্গোরাঙ্গ ইহাই চলিত কথা । কৃষ্ণ হইতে রাধিকায় রূপান্তর, 
নবদ্বীপ হইতে নীলাচল লীলায় মহাপ্রভুর ধর্মজীবনে বিকাশ পথে 
এক অতি অদ্ভুত পরিবর্তন । বৃন্াবনদাস মহাপ্রভুর এই রাধিকাভাবটা 
তাহার এতবড় বৃহ গ্রন্থে আদৌ অঙ্কিত করেন নাই। কেননা ইহা! শ্রীপাদ 
নিত্যানন্দ প্রবর্তিত তৎকালীন গৌড়ীয় ব্যাখ্যা নয়। 


[২৬২ ] 


কবিরাজ গোস্বামী লিখিয়াছেন_- 
দামোদর স্বরূপের কড়চা অনুসারে । 
রামানন্দ-মিলন কথা করিল প্রচারে ॥ 
(চেঃ চঃ, মধ্য-_৮ম পঃ) 

স্বরূপ দামোদরের কড়চা একটি সম্পূর্ণ পৃথক গ্রন্থে আমি কোথাও 
দেখিতে পাই নাই । কবি কর্ণপুর, কবিরাজ গোস্বামী, এমন কি ভক্তি 
রত্বাকরেও_ন্বরূপ দামোদরের কড়চা হইতে শ্লোক উদ্ধত হইয়াছে । এই 
শ্লোকগুলির অকৃত্রিমত। সম্বন্ধে সন্দেহের অবকাশ আছে । দি পরবর্তীয়িদের 
দ্বারা এই শ্লোকগুলি মূল কড়চা হইতে সংগৃহীত হইয়। থাকে, তাহা 
হইলেও প্রমাণ হয়-_দামোদর ন্বরূপের একটি মূল সংক্ষিপ্ত কড়চ। গ্রন্থ 
ছিল। “স্বরূপ স্ুত্রকর্তা, রঘুনাথ বৃত্তিকার”। রঘুনাথের নিকট হইতেই 
কবিরাজ গোস্বামী; স্বরূপের কড়চা সম্পর্কে সমস্ত জানিতে পারিয়াছিলেন। 
কিন্ত রামানন্ব-মিলনের বেশীর ভাগ কথা কবিরাজ গোস্বামী কবি কর্ণপুরের 
শ্রীচৈতন্য চরিতামৃত মহাকাব্য ও শ্রীচৈতন্ত চন্দ্রোদয় নাটক হইতে অবিকল 
বাংল! অনুবাদ করিয়াছেন । ডাঃ বিমানবিহারী মজুমদার তাহার অশেষ 
পাণ্ডিত্যপূৰ্ণ '্রীচৈতন্য চরিতের উপাদান’ গ্রন্থে (৩৩২-৩৪১ পৃঃ) ইহা অতি 
নিপুণভাবে আক্ষরিক মিল দেখাইয়া প্রমাণ করিয়াছেন। অথচ বিনয়ী 
বৈষ্ণৱ কবিরাজ গোস্বামী কৰি কর্ণপুরের নিকট এই প্কণ কুত্রাপি স্বীকার 
করেন নাই। এজন্য ডাঃ মজুমদার মনক্ষু হইয়াছেন । কৰি কর্ণপুরের 
নাম অন্যুল্লেখের কারণ আমরাও খুজিয়া পাইতেছি না। এই প্রসঙ্গে 
একটি কথা৷ বলা আবশ্যক__কবিরাজ গোস্বামী রামানন্দ-মিলনে সখী 
ভাবের যে অভিনব ব্যাখ্যা করিয়াছেন, তাহ! তিনি কৰি কর্ণপুর হইতে 
গ্রহণ করেন নাই। সখীভাব শ্রীম্ভাগবতাদি পুরাণেও নাই। ইহা 
কবিরাজ গোস্বামীর নূতন কথা নূতন তত্ব-কথা। 

গোবিন্দের কড়চায় রামানন্দ-মিলন চৈতন্য চরিতামৃত হইতে 
প্রক্ষিপ্ত হইয়াছে, ইহা স্পষ্্য লক্ষ্য করা যায়। রায় যখন প্রভুর 
চরণে পতিত হইলেন তখন চৈতন্য চরিতামৃত বলে-_প্উঠি প্রভু কহে, 
Rt FTE EE .বলে_প্রথু কহে রায় তুমি কহ 
কৃষ্ণ কথা” । 


[২৬৪৮ - 


প্রভু যখন রায়কে কৃষ্ণের স্বরূপ ও রাধার স্বরূপ জিজ্ঞাসা 
'করিলেন, তখন চৈতন্য চরিতামৃত বলে_ 
রায় কহে ইহা আমি কিছুই না জানি। 
তুমি যেই কহাও সেই কহি বাণী ॥ 
ন যঃ Ed 
হৃদয়ে প্রেরণ কর জিহ্বায় কহাও বাণী । 


কি কহিয়ে ভাল মন্দ কিছুই না জানি ॥ 
(চৈঃ চঃ, মধ্য-_৮ম পঃ ) 


কড়চায় বলে__ 
রায় বলে প্রভু মুঞি কিছুই না জানি। 
তুমি না বলালে মোরে নাহি সরে বাণী ॥ 
ন যু 3 
হৃদয়ে থাকিয়া তুমি সমস্ত পড়াও । 
মৃকজনে কৃপাকরি বাচাল করাও ॥ 
J 3 (গোঃ কঃ_২১ পৃঃ) 
“কৃষ্ণ, “কৃষ্ণ”_“রায় বলে” “রায় কহে”_“আমি কিছুই না 
জানি”, “মুঞি কিছুই না জানি”_“বাণী”, “বাণী”_“হৃদয়”, “হৃদয়” 


ইত্যাদি । 
গোৱিন্দ যখন প্রভুকে নীলাচলে ফিরাইয়া আনিলেন, তখন ys 


সাব্বভৌমকে দিয়া বলাইলেন_ 
যে না বুঝে তার কাছে কর ভারিভুরি। 
মোর কাছে নিজরূপ না করিহ চুরি ॥ 
ন নি Ed 
তব বক্ষে স্বর্ণ পাঞ্চালিকা আছে লেখা । 
যার তেজে কালরূপ নাহি যায় দেখা ॥ 
(গোঃ কঃ৮৫ পৃঃ) 
কবিরাজ গোস্বামী রায় রামানন্দকে দিয়া বলাইয়াছেন__ 
রায় কহে প্রভু মোরে ছাড় ভারিভুরি। 
মোর কাছে নিজরূপ না করিহ চুরি ॥ 


[ ২৬৪ ] 


তোমার সম্মুখে দেখ কাঞ্চন পাঞ্চালিকা। 
তার গৌরকান্ত্যে তোমার সবর্ব অঙ্গ ঢাকা ॥ 
] (চেঃ চঃ, মধ্য-_-৮ম পঃ ) 


স্পষ্ট প্রত্যক্ষ হইতেছে যে, চৈতন্য চরিতামৃত হইতে কড়চায় ইহা 
প্রক্ষিপ্ত হইয়াছে। অন্যথা এরূপ আক্ষরিক মিল সন্তব নয়। গোবিন্দ, 
রায়ের কথ! সাবর্বভৌমকে দিয়! বলাইয়াছেন-__এই যাঁ। | 

ডাঃ দীনেশচন্দ্র সেন লিখিয়াছেন__-“প্রাচীন হাতের লেখ পুথি 
( কড়চা) মুন্রাযন্ত্রে উঠাইবার সময় দুই একটি শব্দ কমাইয়া বাড়াইয়া 
নিয়মিত করা হইয়াছে।” আমাদের ধারণা, বড় কাচা -হাতে কাজটি 
হইয়াছে। তথাপি গোবিন্দের সমস্ত কড়চাটিকে উপেক্ষা করিবার মত 
. ছুঃসাহস আমার নাই। গোবিন্দের কড়চায় মানবীয় ভাবে যে স্বতন্ত ও 
স্বাধীন একটি চরিতচিত্র অঙ্কিত হইয়াছে, তাহা প্রত্যক্ষদর্শী ভিন্ন লেখা 
সম্ভব বলিয়। মনে হয় না। বাংলা সাহিত্যে চরিত শাখায় এই কড়চা 
জাল বলিয় দূরে নিক্ষেপ করিলে ঠিক কাজ করা হইবে না। বিশেষতঃ 
এই কড়চায় চরিতচিত্র অঙ্কন পদ্ধতি কিছু ভিন্ন হইতে পারে। কিন্তু 
ইহাতে মিথ্যা ইতিহাস কিছু লিখিত হয় নাই। প্রভুর দাক্ষিণাত্য 
ভ্রমণ মিথ্যা ইতিহাস নয়। - 

গোদাবরী তীরে রায় রামানন্দকে ছাড়িয়া প্রভু ত্রিমন্দ নগরে 
গিয়া উপস্থিত হইলেন। সেখানে বহু বৌদ্ধ বাস করে। বৌদ্ধরা 
আসিয়া প্রভুর সহিত ধর্মের বিচার করিল। এ দেশের যে রাজা, তিনি 
মধ্যস্থ হইলেন। বৌদ্ধরা বিচারে পরাস্ত হইল। 


রায়ের নিকট হইতে লইয়া বিদায় । 

ত্রিমন্দ নগরে প্রভু প্রবেশ করয় ॥ 

বহু বৌদ্ধ বাস করে ত্রিমন্দ নগরে। 

আসিয়া মিলিল সবে গৌরাঙ্গ সুন্দরে ॥ 
. বৌদ্ধগণ সহ প্রভু বিচার করিলা। 

ত্রিমন্দের রাজা আসি মধ্যস্থ হইল! ॥ . 

বৌদ্ধগণ বিচারেতে পরাস্ত মানিল। 
পণ্ডিত দর্শক সবে হাসিতে লাগিল ॥ 
- (গোঃ কঃ=_২৩পৃঃ ) 
কবিরাজ গোস্বামী তীর্থগুলি কোন্টার পর কোন্টা,. ঠিকমত 
বলিতে পারেন না। শুধু নাম মাত্র উল্লেখ করিয়া গিয়াছেন-__ 
সেই সব তীর্থের ক্রম কহিতে না পারি। 
নং ন ৪ 
অতএব নাম মাত্র করিয়ে গণন। 
কহিতে না পারি. তার যথা অনুক্ৰম ॥ 
(চেঃ চ্জ মধ্য__ ৯ম পঃ ) 
অতএব কেবল কবিরাজ গোস্বামীকে অনুসরণ করিলে তীর্থগুলির 
যথাযথ ভ্রমণতালিকা পাওয়া যাইবে না। গোবিন্দের কড়চায় ত্রিমন্দ 
নগরে প্রভু কর্তৃক বৌদ্ধদিগের যে পরাজয়ের, কথা আছে, কবিরাজ 
গোস্বামীও তাহা উল্লেখ করিয়াছেন ।, | 
তর্কপ্রধান বৌদ্ধ শাস্ত্র নবমতে ৷ ' 
তর্কেই খণ্ডিল প্রভু না পারে স্থাপিতে ॥ 

সব বৌদ্ধ মিলি করে কৃষ্ণসংকীর্তন ॥ 

- (চৈঃ চঃ, মধ্যম পঃ) 
মধুর! বা বৃন্দাবনের পথে মহাপ্রভু শুধু মুসলমান পাঠানদিগকেই 
বৈষ্ণব করেন নাই, 'দাক্ষিণাত্য ভ্রমণে তিনি বৌদ্ধদেরও বৈষ্ণব 
করিয়াছিলেন। তাহার বৈষ্ণব ধর্ম প্রচারে, ভিন্ন ধর্ম বা ভিন্ন জাতিকে 
বৰ্জ্জন করা হয় নাই। যেকোন ধর্ম এবং যেকোন জাতির লোককে, 
স্ৰী পুরুষ সমান অধিকার দিয়! বৈষ্ণব করিয়াছেন। ইহা শ্রীচৈতন্যের 
বৈষ্ণব ধর্মের বিশেষত্ব । শ্রীপাদ নিত্যানন্দ প্রভুর গৌড় দেশে প্রচার 
আরম্তের পাঁচ বদর পূর্বের এই ঘটনা । সেতুবন্ধ যাইবার পথে প্রভু 
তাক্কিক মীমাংসক যত মায়াবাদীগণ। 
সাংখ্য পাতঞ্জল স্মৃতি পুরাণ আগম ॥ 

নিজ নিজ শাস্ত্রোদ্গ্রাহে সবেই প্রচণ্ড। 
সব্বমত ছুবি প্রভূ করে খণ্ড খণ্ড ॥ 
রি নর 3 
শিবকাঞ্চী আসিয়া কৈল শিব দরশন। 
প্রভাতে বৈষ্ণব কৈল শাক্ত শৈবগণ ॥ 
(চেঃ চঃ, মধ্য_৯ম পঃ ) 


তারপর কবিরাজ গোস্বামী লিখিয়াছেন__ 
শিরালী ভৈরবী দেবী করি দরশন। 
কাবেরীর তীরে আইলা! শচীর নন্দন ॥ 
(চেঃ চঃ, মধ্য--৯ম পঃ) 
গোবিন্দও শৃগালী-ভৈরবীর কথা লিখিয়াছেন, তা ছাড়া আর এক 
সিদ্ধেশ্বরী-ভৈরবীর কথা লিখিয়াছেন__যাহ! কবিরাজ গোস্বামী লেখেন 


নাই। গোবিন্দ সিদ্ধেখরী-ভৈরবীর কথা কল্পনা করিয়া লিখিয়াছেন, 
এরূপ মনে করিবার কোন কারণ নাই 


সিদ্ধেশ্বরী নামে এক ভৈরবী সুন্দরী । 
তেজন্ষিনী মহাতপা! যেন মহেশ্বরী ॥ 
ক 3 3 
শতবর্ষ বয়ঃক্রম হয়েছে তাহার । 
তথাপি না চিনা যায় হেরিলে আকার ॥ 
শৃগালী-ভৈরবী নামে আর এক মুরতি। 
নদীর কুলেতে হয় তাহার বসতি ॥ 
ভক্তি সহকারে করি শুগালী দরশন। 
কাবেরীর কুলে গেল শচীর নন্দন ॥ 
(গোঃ কঃ_৩৩ পৃঃ) 
মহাপ্রভু হিন্দু ধর্মের বিভিন্ন শাখার শৈব ও শাক্তদিগকে বৈষ্ণব 
করিতেছেন, অথচ তিনি শিব পৃজাও করিতেছেন ও শক্তি মুদ্তির নিকটেও 
প্রণাম করিতেছেন। বিভিন্ন দার্শনিক পণ্ডিতদিগকেও তিনি তর্কে পরাস্ত 
করিয়া নিজের মতে আনয়ন করিতেছেন। ইহার পর যখন তিনি মথুরা 


= 


ত 

বৃন্দাবনের পথে মুসলমান পাঠানদিগকে বৈষ্ণব করিয়াছিলেন তখন 
তিনি কোরানকেই অবলম্বন করিয়া তর্ক ও বিচার করিয়াছিলেন 
নবদ্বীপে শাস্ত্রবিচারে নিমাই পণ্ডিত ঘোর তাকিক অধ্যাপক ছিলেন। 
সেই প্রচণ্ড তর্কশক্তি দাক্ষিণাত্য ভ্রমণে তাহার ধর্ম প্রচারে তিনি প্রয়োগ 
করিয়াছিলেন । ইহা অবিশ্বাস করিবার কোন কারণ নাই। 
শ্রীরঙ্গক্ষেত্রে রামানুজী বৈষ্ণবসকল বাস করেন। তাহাদিগকে 
জ্রীবৈঞ্ব বলা হয়। সেখানে এক ভট্ট গৃহে প্রভু চার মাস থাকিলেন। 
এ ভট্ট শ্রীবৈষ্ব লক্ষ্মী-নারায়ণ সেবা করেন। শ্রীরাধা-কৃষ্ণ হইতে 
লক্ষমী-নারায়ণে কিছু ভেদ আছে, ইহ! বুঝাইবার জন্য প্রভু এ ভট্টের 
সহিত পরিহাসচ্ছলে তর্ক করিলেন এবং নারায়ণ হইতে কৃষ্ণের অসাধারণ 
গুণ ব্যাখ্যা করিলেন। গ্রীবৈষ্ণবকে তিনি তাহার গৌড়ীয় বৈষ্ঞবের 
গিদ্ধান্তে আনিবার চেষ্টা করিলেন__ 
প্রভু কহে ভট্ট তোমার লক্ষ্মী-ঠাকুরাণী। 
কান্তবক্ষস্থিতা পতিব্রতা শিরোমণি ॥ 
আমার ঠাকুর কৃষ্ণ গোপ-গোচারণ। 
" সাধ্বী হঞা কেন চাহে তাহার সঙ্গম ॥ 
(চৈঃ চঃ, মধ্য-_৯ম পঃ) 
ভট্ট কহিলেন, কৃষ্ণ আর নারায়ণে ভেদ নাই। অতএব ইহাতে 
লক্ষ্মীর পতিত্রতা ধর্ম নষ্ট হয় না এবং ইহাতে দোষ নাই। 
প্রভু কহে দোষ নাহি ইহা আমি জানি। 
রাস না পাইল লক্ষ্মী শাস্ত্রে ইহা শুনি ॥ 

তি পায় লক্ষ্মী না পায় ইথে কি কারণ । 

ভট্ট কহে ইহা প্রবেশিতে নারে মোর মন ॥ 

(চেঃ চ্জ মধ্য-_৯ম পঃ) 

নারায়ণে এঁধর্য্য আছে, কৃষ্ণ মাধুর্য্যের ধূর্য্য । কাঁজেই__ 

নারায়ণ হইতে কৃষ্ণের অসাধারণ গুণ। 

অতএব লক্ষ্মীর কৃষ্ণে তৃষ্ণা অনুক্ষণ ॥ 
(চেঃ চঃ, মধ্য--৯ম পঃ ) 


[ ২৬৮] 


কৃষ্ণের মাধুর্য লোভেই লক্ষ্মী নারায়ণকে ছাড়িয়া কৃষ্ণ সঙ্গম 
চাহিয়াছিলেন। কিন্তু রাসে লক্ষ্মীর স্থান হয় নাই, যেহেতু লক্ষ্মীর এধর্য্য. 
জ্ঞান ছিল। এশবর্ধ্য জ্ঞান থাকিলে মহাপ্রভুর কৃষ্ণকে পাওয়া, যাইবে না। 
বিশেষতঃ লক্ষ্মী গোগীদের অনুগত হন নাই। তিনি গোগীদের হইতে 
নিজেকে পৃথক ভাবিয়াছেন। নিজেকে গোগীদের অপেক্ষা এখবর্য্যশালিনী 
ভাবিয়াছেন__ 
গোগীরাগান্ুগতা হঞা না কৈল ভজন। 
অতএব লক্ষ্মী কৃষ্ণচদ্গম পাইলেন না। শ্রীভগবানের এই্র্ধ্য 
অপেক্ষা মাবুর্্য বড়। প্রতু শ্রীবৈষুবের নিকট গৌড়ীয় বৈষ্ণবের এই 
অভিনব সিদ্ধান্ত স্থাপন করিলেন । 
যদিও প্রভূ অষ্টভূজা দেবীর নিকট প্রণাম করিয়াছেন, তথাপি 
তিনি বুদ্ধদেবের মত বলি প্রথার বিরুদ্ধাচরণ করিয়াছেন। তিনি 
বলিলেন__ 
পরম বৈষ্চবী দেবী মাংস নাহি খায়। 
তবে কেন বলিদানে ভুলাও তাহায় ॥ 
| (গোঃ কঃ_৬০ পৃঃ) 
তিনি বলিলেন__ 
পশু ছাড়ি দেহ মুঞি চক্ষে দেখে যাই ॥ 
ও নু মং 
বলির ছাগল তবে ব্রাহ্মণ ছাঁড়িল ॥ 
দেবীর সন্মুখে প্রভু আটিয়া বসিল ৷. 
জোর হস্তে ভবানীর স্তব আরস্তিল ॥ . ও 
(গোঃ ক£_৬০ পুঃ) 
বলি বাদ দিয়া যেসব কালীপুজা এখন হয়, গ্রভুই তাহা৷ প্রবর্তন 
করেন । 
প্রভু শুধু ধন্ম সংস্কারক নন্‌, সমাজ সংস্কারেও চেষ্টা করিয়ীছিলেন। 
খাণ্ডৱার পথে যাইতে জিজুরীতে খাবা নামে এক দেবতা আছেন; 
দরিদ্র পিতার! সেই খাণুবার সহিত কন্যার বিবাহ দেয়। কিন্তু এ খাগুবার 
নারীগণ বেশ্ঠাবৃত্তি করিয়া জীবন নির্বাহ করিত। প্রভু বলেন__ 

কেমন নিঠুর পিতা বলিতে না পারি। 

কেমনে মুরারী করে আপন কুমারী ॥ 
নৰ 3 od 

মুরারী পল্লীর মধ্যে মোর প্রভু গিয়া। 


পবিত্র করিল সবে হরিনাম, দিয়া ॥ 
(গোঃ কঃ_৫৫ পৃঃ ) 


পন্থভীল ও নারোজী প্রভৃতি দস্থ্যদলপতিদিগকে প্রভু দলবলসহ 
দস্্বৃত্তি ছাড়াইয়া বৈষ্ণব করিলেন। তিনি দস্থ্যকে দক্্যবৃত্তি পরিত্যাগ 
করাইতেছেন, বেশ্যাকে বেশ্ঠাবৃত্তি পরিত্যাগ করাইতেছেন। মহাপ্রভুর 
প্রথম প্রচারিত বৈষ্ণব ধর্মের এইসকল দিক আবজ্জনার ভূপে এখন 
লুপ্ত হইয়া গিয়াছে । প্রভু সেতুবন্ধে গিয়া রামেশ্বর শিব পূজা করিলেন।__ 

গোবিন্দের কড়চায় দেখিতে পাই_ প্রভু দাক্ষিণাত্য হইতে পরে 
মহানদী পার হইয়া বোম্বাই প্রদেশের আমেদাবাদ গিয়া পৌছিলেন, পরে 
সোমনাথ গেলেন। গুজরাটে আসিয়া বরোদা নগরে গেলেন। নৰ্ম্মদায় 
স্নান করিলেন প্রভাস, দ্বারকা ও রৈবতক নামক পৰ্ব্বতে. গেলেন । 
বিন্ধ্যগিরি পর্বতে গেলেন__তারপর বি্ানগর ফিরিয়! আসিয়া রামানন্দের 
সহিত সাক্ষাৎ করিলেন। তাহাকে তীর্থ যাত্রার সকল কথা প্রভু কহিলেন 
এবং কর্ণামূত ও ব্রহ্ম সংহিতা, এই দুই পুঁথি রায়কে দিয়া বলিলেন_তুমি 
যে প্রেম সিদ্ধান্ত কহিলে, এই দুই পুস্তকে সেই রস সাক্ষী দিবে। 
পরমানন্দে পাঁচ-সাতদিন রায়ের সহিত কাটিয়া গেল। রায় কহিলেন 


রামানন্দ কহে প্রভু তোমার আজ্ঞা পাঞা । 
রাজাকে লিখিন্ুু আমি বিনয় করিয়া ॥ 

রাজা মোরে আজ্ঞা দিল নীলাচলে যেতে । - 
চলিবার উদ্যোগ আমি লেগেছি করিতে ॥ 
প্রভু কহে এথা মোর এ নিমিত্ত আগমন | 
তোমা লঞ্ নীলাচলে করিব গমন ॥ 

রায় কহে প্রভু আগে চল নীলাচলে। 

মোর সঙ্গে হাতী ঘোড়া সৈন্য কোলাহলে ॥ 

দিন দশ ইহ সবার করি সমাধাঁন। : লু 
তোমা পাছে পাছে আমি করিব প্রয়াণ ॥ 
তবে মহাপ্রভু তারে আনিতে আজ্ঞা দিয়া। 
নীলাচলে চলিলা প্রভূ আনন্দিত হঞা ॥ 


( চৈঃ চঃ, মধ্য-_৯ম পঃ) 


গোবিন্দের কড়চায় সংক্ষেপে অনুরূপ কথাই দেখিতে পাই। কড়চার 
মতে, ১৫১২ খৃষ্টাব্দের মাঘের তৃতীয় দিনে (জানুয়ারী) অপরাহ্নে মহাপ্রভু 
পুরীতে পৌছিলেন। পৌছিয়াই ধূলাপায়ে জগন্নাথ দর্শন করিলেন । দর্শন 
করামাত্রই জ্ঞানশৃন্য অবস্থায় আছাড় খাইয়া পড়িলেন_-“এলাইল জটাজুট 
খসিল কৌপিন”। তীর্থ ভ্রমণের সময় সন্যাসীরা কৃত্রিম জটা. ব্যবহার 
করিয়| থাকেন, নতুবা, কাটোয়ায় কেশ মুণ্ডনের পর দাক্ষিণাত্য ভ্রমণের 
সময় ছুই মাসের মধ্যেই এত দীর্ঘ জটাজুট দেখা যাইত ন|। সার্ব্বভৌমের 
সহিত মিলনের পর সার্বভৌম প্রভুকে সর্বপ্রথম নিজের বাড়ীতে লইয়া | 
গেলেন এবং সেইখানেই প্রভু ভোজন করিয়৷ রাত্রি কাটাইলেন। ভ্রমণে 
যাইবার পূর্বে্ব যেমন পাঁচদিন প্রভু সার্ব্বভৌমের বাড়ীতে থাকিয়া ভোজন 
করিয়। গিয়াছিলেন, ফিরিয়া আসিয়াও তাহাই করিলেন । 

প্রভু ভ্রমণে বাহির হইবার পর রাজ! প্রতাপরুত্র পুরীতে আসিয়া | 

 শ্রভুর কথা শুনিয়া সার্ব্বভৌমকে বলিলেন যে--তুমি তাহাকে যাইতে | 

দিলে কেন, “পারে পড়ি যত্ব করি কেন না রাখিলে”। রাজার সহিত 
পরামর্শ করিয়।৷ কাশীমিশ্রের ভবন প্রভুর স্থায়ী বাসস্থান ঠিক হইল। 
“সুখী হইল! দেখি প্রভু বাসার সংস্থান”__«চৌদিকে বসিল নিত্যানন্দাদি 
ভক্তগণ”। সুতরাং শ্রীপাদ নিত্যানন্দ প্রভুর দাক্ষিণাত্য ভ্রমণকালে 
নীলাচলেই অবস্থান করিয়াছিলেন। তারপর কবিরাজ গোস্বামী 
লিখিয়াছেন যে-_প্রভু কহিলেন এই কৃষ্ণদাস ব্রাহ্মণ আমার সহিত দক্ষিণে 
গিয়াছিল, আমি ইহাকে এখন বিদায় দিলাম। পরে কৃষ্চদাসকে কবিরাজ 
গোস্বামী গৌড়দেশে পাঠাইলেন। 


তবে সেই কৃষ্ণদাসে গৌড়ে পাঠাইল। . &. 
নবদ্বীপে গেল তিহে। শচী আই পাশ ॥ 

অদ্বৈত আচাৰ্য্য গৃহে গেলা কৃষ্ণদাস । 
হরিদাস ঠাকুরের হইল পরম আনন্দ ॥ 
(চেঃ চেঃ, মধ্য--১৭ম পঃ ) 
প্রভু দক্ষিণ হইতে ফিরিয়া আসিয়াছেন “শুনিয়া আনন্দ হইল 
শচীমাতার মন”। তারপর সকল ভক্ত মিলিয়া আচার্য্য অদ্বৈতের গৃহে 
আসিয়া পরামর্শ করিল যে, তাহারা এইবার নীলাচলে প্রভুকে দর্শন 
করিতে যাইবে । গোবিন্দের কড়চা বলে যে, প্রভু গোবিন্দকেই ডাকিয়া 
গৌড়দেশে যাইবার আজ্ঞা দিলেন__ 
গোবিন্দ বলিয়া মোরে ডাক দিয়া পাছে। 
যাইতে কহিলা মোরে আচার্যের কাছে ॥ 
আজ্ঞা মাত্র পত্র সহ বিদায় লইয়া । 
শান্তিপুরে যাত্রা করি প্রণাম করিয়া ॥ 
পৃষ্ঠে হাত দিয়া প্ৰভু আশীষ করিল। 
মোর চক্ষে শত ধারা বহিতে লাগিল ॥ 
প্রভু কহে নাহি কান্দ প্রাণের গোবিন্দ । 
আচার্যে আনিয়া হেথা করহ আনন্দ ॥ 
(গোঃ কঃ্৮৬ পুঃ) 
কবিরাজ গোস্বামী এই ঘটনার ১০৪ বৎসর পর কাহার কাছে 
শুনিয়া কৃষ্দদাসকে গৌড়ে পাঠাইলেন, অদ্যাপি তাহার কোন প্রমাণ 
পাওয়া যায় নাই। কৃষ্ণদাস ও গোবিন্দ এই উভয়েরই কিছু আগে- 
পরে গৌড়ে আসা অসম্ভব নয়, কেননা বহু প্রমাণে গোবিন্দকে এই 
সময় মহাপ্রভুর সেবায় জড়িত দেখা যায়। কৃষ্ণদাসকে ছাঁটিয়া ফেলা 
যায়, কিন্তু গোবিন্দকে ছাটিয়া ফেলা যায় না। একটু অভিনিবেশ | 


সহকারে গ্রন্থ পাঠ করিলেই ইহা বুঝা যায়, বেশী কঠিন নয়। 
প্রভুর দক্ষিণ দেশে ধর্ম প্রচারকে নানা ভাগে বিভক্ত করা বায় ৪ 


(১) তিনি বিভিন্ন ধৰ্ম্ম সম্প্রদায়ের পণ্ডিতদের সহিত তর্ক ও বিচার 
করিয়াছিলেন। সম্ভবতঃ সংস্কৃতেই এই বিচার ও তর্ক হয়, কেননা দক্ষিণ 
দেশের পণ্ডিতগণ বাংলাভাষা জানিতেন এমন মনে হয় না। গোবিন্দ 
লিখিয়াছেন যে, সাধারণ লোকের সহিত কথাবার্তায় তিনি কতকটা এ 

দেশের ভাব। আয়ত্ত করিয়া আর কতকটা গোবিন্দের বর্ণনায় আই-মাই- 
কাই করিয়া ভাবে ও ভঙ্গিতে মনের ভাব প্রকাশ করিতেন। “কখন 
তামিল বুলি বলে গোরারায় ; কভু বা সংস্কৃত বলি শ্রোতারে মাতায়'__ 
(গোঃ কঃ৫১ পৃঃ) (২)। হরিনামকীর্তনে যে প্রচণ্ড ভাবন্মোত্ততার 
আবেশ প্রভুর মধ্যে দেখা যাইত, তাহাই জনসাধারণকে অধিক আকর্ষণ 
করিত। (৩) কবিরাজ গোস্বামীর বর্ণনায় দেখা যায়, প্রচারকার্ধ্যে প্রভু 
কখন কখন অলৌকিক প্রভাব বিস্তার করিতেন। গোবিন্দ অপেক্ষা 
কবিরাজ গোস্বামীতে অলৌকিকত্বের প্রাচুর্য বেশী। কোন ধর্ম্ম-প্রবর্তকের 
পরবন্থীয়েরা যতই দিন যায় ততই বেশী এ ধর্ম্মপ্রবর্তকের অলৌকিক 
মহিম প্রচার করেন। ইহাতে জনসাধারণ বেশী আকৃষ্ট হয়, কিন্তু এ ধর্ম্ম 
প্রবর্তকের অতিনিকট অনুবস্তীয়ের৷ অলৌকিকত্বের প্রাচ্য করেন না। 

কবিরাজ গোস্বামী প্রভুকে' দিয়া এক ব্যাপ্রকে হরিনাম স্পষ্ট 
উচ্চারণ করাইয়া তবে ছাড়িরাছেন। কিন্তু গোবিন্দ, কড়চায় লিখিয়াছেন 
যে_ ব্যান্রটি জলপান করিতেছিল, প্রভু হরিনাম জপ করিতে করিতে পাশ 
কাটাইয়। চলিয়। গেলেন । অবশ্য গোবিন্দ নিজে অত্যন্ত ভয় পাইয়াছিল। 
একই ঘটনার দুইটি বিভিন্ন প্রকাশ । কবিরাজ গোস্বামী অলৌকিক আর 
গোবিন্দ লৌকিক। ধর্মান্ধ লোকেরা লৌকিক অপেক্ষা অলৌকিকে 
অধিক বিশ্বাস করে। 

কবিরাজ গোস্বামী লিখিয়াছেন_-“কৃষ্ণ কৃষ্ণ কহ করি প্রভু যবে 
কৈল ; কৃষ্ণ কহি ব্যাস্ত মুগ নাচিতে লাগিল”_ (চেঃ চঃ, মধ্য-_-১৭ পঃ) । 
ইহা! বৃন্দাবন যাইবার পথে। গোবিন্দ দাক্ষিণাত্যের পথে ব্যান্রের কথা 
একবার নয়, ছুই দুইবার লিখিয়াছেন। ১ম-_“হরিধবনি শুনি ব্যাত্র লেজ 
গুটাইয়। ; পিছাইয় গেল এক বনে লক্ষ দিয়া”_-(গোঃ কঃ_৩২-৩৩ পৃঃ) । 
এখানে কৃষ্ণ কহিয়া ব্যাত্র নাচিল না। গোবিন্দের ব্যান্র স্বাভাবিক ব্যান্ত, 
আর কবিরাজ গোস্বামীর ব্যা্র একজন ভক্ত বৈঝুব। ২য়-__“জলপাঁন 
করিতেছে ব্যান্র সেইস্থানে। প্রভু পার্শ্বে গুড়ি গুড়ি যাই সাবধানে ॥ 
চলিলা ডাইনে গোরা ব্যান্র রাখি বামে। আবেশে অবশ অঙ্গ মত্ত হরি 
নামে ॥ ফিরে না চাইল ব্যাত্ত মোদিগের প্রতি। পিছনে তাকাই আর 


চলি দ্রুত গতি ॥৮--(গোঃ কঃ--৪৮ পুই)। এই বর্ণনা কত স্বাভাবিক, ইহা 

প্রত্যক্ষদর্শীর বর্ণনা । এখানেও ব্যান্ত কৃষ্ণনাম উচ্চারণ করিয়া নৃত্য 
করিল না। কবিরাজ গোস্বামী প্রত্যক্ষদর্শীর কাছে শুনেন নাই এবং 
তিনি অলৌকিকে বিশ্বাস করিতে বলিয়াছেন। তর্ক করিতে নিষেধ 
করিয়াছেন, “তর্ক না করিহ”। 

(৪) প্রভূ প্রচারকার্ধ্যে হিন্দু ধর্মের বিভিন্ন শাখাপ্রশাখার 
ধর্দমতগুলিকে গ্রহণ করিয়া অগ্রসর হইয়াছেন, বর্জন করিয়া অগ্রসর হন 
নাই। তিনি শাক্ত ও শৈবকে বৈষ্ণব করিয়াছেন সত্য, কিন্তু শক্তির 
মৃত্তিকে এবং শিবলিঙ্গকে তিনি বার বার প্রদক্ষিণ করিয়া স্তবস্তুতিতে 
বন্দনা করিয়। গিয়াছেন। তাহার বৈষ্ণবতা একদেশদ্শী নহে । আবার 
যখন রামানুজপন্থী শ্রীবৈষ্ণবদের সহিত মিলিয়া চাতুর্মান্ত করিয়াছেন, তখন 
তিনি লক্ষমীনারায়ণকে উপেক্ষা করেন নাই ; কেবল প্রমাণ করিতে চেষ্টা 
করিয়াছেন যে, লক্ষ্মীনারায়ণ অপেক্ষা শ্রীরাধা-কৃষ্ণের উপাসনা অধিকতর 
উৎকর্ষ লাভ করিয়াছে । কেননা, মহাপ্রভুর শ্ৰীকৃষ্ণে যে মাধুর্য আছে, 
নারায়ণে তাহা নাই-__«এ মাধুর্য নাহি নারায়ণে”। লক্ষ্মী পতিত্রতা- 
শিরোমণি সত্য, তথাপি তিনি কৃষ্ণসঙ্গম বাঞ্ছা করিয়াও পান নাই । কেননা, 
তিনি এখর্ধ্য জ্ঞানে কৃষ্ণসঙ্গম চাহিয়াছিলেন। মাধুর্য্যের ভিতর দিয়া 
কৃষ্ণসহ্গম তিনি চাহেন নাই। গোগীঅন্ুগতা না হওয়াতে লক্ষ্মীর কৃষ্ণসঙ্গমে 
বাধা জন্মিয়াছে। মাহাপ্রতুর শ্রীরাধা এই বাঁধা অতিক্রম করিয়া কৃষ্ণসঙ্গম 
লাভ করিয়াছেন। লক্ষ্মী হইতে শ্রীরাধা একটা উৎকর্ষ। মহাপ্রভুর 
বৈষ্ণব ধর্মের এই যে বৈশিষ্ট্য, এই যে উৎকর্ষ__তাহাই তিনি দাক্ষিণাত্য 
রামানুজপন্থী শ্রীবৈষ্ণবদের নিকট প্রচার করিয়াছিলেন। তত্ববাদী 
( মাধ্যাচার্য্য ) বৈষ্ণবদের সহিত তর্ক করিয়া তিনি তাহাদের ভক্তিকে 
প্রশংসা করিয়াছিলেন, কিন্তু তাহাদের জ্ঞান ও কর্ম্ম এই ছুই চিহনুকে 
নিন্দাও করিয়াছিলেন । জ্ঞানশৃন্য ভক্তিই যে গৌড়ীয় মহাপ্রভু প্রচলিত 
বৈষ্ণব ধর্মের প্রতিপাদ্য, মহাপ্রভু তত্ববাদীদের তাহাই বুঝাইয়াছিলেন। 
জনসাধারণকে যেমন তিনি হরিনামের ভাবন্মোত্ততায় আকৃষ্ট করিয়। 
মাতাইয়া ভুলিতেন, তেমনই বিভিন্ন ধর্ম্মমতের পণ্তিতদিগের সহিতও 
তিনি অতি সুর শান্্রবিচার করিতেন। গোবিন্দ ও কবিরাজ গোস্বামী 
উভয়েই একথার প্রমাণ দিতেছেন। 

0.2197-35 

৫। ক) প্রন্থ নবদ্ীপলীলায় প্রীপাদ নিত্যানন্দের সহিত ঠাকুর 
হুরিদাসকে দিয়াই এই প্রচার আরম্ত করেন। হরিদাস মুসলমান ছিলেন। 
সুতরাং প্রথম প্রচার তৎকালীন ত্রান্মণ-বিরোধী একটা প্রচার বলিয়াই 
গৃহীত হইয়াছিল। পুরীলীলার়ও তেমনই রামানন্-মিলনের পর শুদ্র 
হইলেও তাহাকে উপদেষ্টারূপে গ্রহণ করিয়া কৃষ্ণবেত্ব। শূত্র দ্বারাই তাহার 
বৈষ্ণব ধৰ্ম্ম প্রচার করিতে কৃতসংকল্প হইলেন। ইহা তিনি ইচ্ছা করিয়াই 
করিয়াছিলেন। কারণ 

সন্যাসী পণ্ডিতের করিতে গর্বনাশ । 
নীচশুদ্র দ্বারা করে ধর্মের প্রকাশ ॥ 
| (চৈঃ চঃ। মধ্য-_৫ম পঃ) 

(খ) তিনি নিজে বেশ্যাদের উদ্ধার করিয়াছিলেন। তাহার পূর্বের 
বুদ্ধদেব ও ঘিশুধুষ্ট বেশ্যা উদ্ধার করিয়া গিয়াছেন, একথা আমরা 
শুনিয়াছি। কিন্তু মহাপ্রভুর পক্ষে দাক্ষিণাত্যে গিয়া বেশ্য|-উদ্ধার কার্যে 
গোবিন্দের নিষেধ সত্বেও উদ্যোগী হওয়া, চরিত্রের একটা বিশেষ দিককে 
ফুটাইয়া তুলিয়াছে। 

(গ) তিনি দন্থ্যদিগকে উদ্ধার করিয়াছেন। দস্ল্যুর৷ সমাজের 
শত্রু, তিনি দস্স্যুদিগকে দস্ল্যুত৷ করিতে নিবৃত্ত করিয়াছিলেন। বেশ্যা-উদ্ধার 
দস্থ্ু-উদ্ধীর, এসমস্তই এক একট! সমাজ সংস্কার । তিনি তাহাতেও 

, হাত দিয়াছিলেন। একাকী থাকার দরুণ বাঁধা দিবার কেহ ছিল ন!। 
সুতরাং চরিত্রের একটা স্বাভাবিক বিকাশ প্রভুর দাক্ষিণাত্য ভ্রমণে 
সুযোগ পাইয়াছিল। র 

(ঘ) তিনি দেবদাসী প্রথার বিরুদ্ধে কঠোর মন্তব্য করিয়াছিলেন। 
এবং যাহাতে কন্যার পিতার! এরূপ দুদ্ধার্য্য না করেন, তাহার জন্য চেষ্টাও 
করিয়াছিলেন। ইহার মধ্যেই তাহার চরিত্রের একটা দিক আমরা লক্ষ্য 
করিতেছি। প্রভু গতানুগতিক নহেন, গড্ডালিক প্রবাহে তিনি 
পরিচালিত নহেন। তাহার মধ্যে একট! সংগ্রাম-শক্তির উত্তেজন! দেখিতে 
পাই। এই সংগ্রাম, প্রচলিত কুসংস্কারের বিরুদ্ধে বিদ্রোহের সংগ্রাম। 
নবদ্বীপলীলায় “খণ্ড খণ্ড করিমু”, “কাটিমু সভারে”__অহিংসার বাণী 
নয়, বিদ্রোহের, সংগ্রামের ভেরীনিনাদ ৷ 


পু 


“ 
~~ 


অনেকাংশে গ্রহণ করিয়াছে। এবং 

_(ঙ) তিনি অষ্টভূজাকে পুজা করিয়াছেন, কিন্তু বলিদানে বাধা 
দিয়াছেন। এই বলিদানে বাধা দেওয়াটাই তাহার প্রবপ্তিত ধর্মের 
নীতিবাদ। বৈষ্ণবের পক্ষে জীবহিংসা নিষেধ । যাহা তাহার মতবিরোধী 
তাহাকে তিনি সর্বত্রই প্রচণ্ড বেগে আক্রমণ করিয়াছেন। মতবিরোধের 
সহিত তাহাকে আপোষ করিতে দেখি না, কুত্রাপি নয়। ইতিহাসের 
ভাগ্যবিধাতা যে সকল মহাপুরুষ, তাহাদের কেহকেই লক্ষ্যভ্রষ্ট হইয়া 
সংস্কার-বিরোধীদের প্রতি তোবণ-নীতি প্রয়োগ করিতে দেখা যায় না। 

দাক্ষিণাত্য ভ্রমণ পরবর্তি বাঙ্গালী, উড়িয়া, মণিপুরী ও বৃন্দাবানের 
ভক্তদের নিকট কিছুটা অনাদৃত। সম্যক জ্ঞান ও সম্যক পরিচয়ের অভাব 
ইহার কারণ। চৈতন্য ভাগবতে দাক্ষিণাত্য ভ্রমণের বর্ণনা নাই সত্য, কিন্ত 
চৈতন্য চরিতামৃতে সবিস্তারে ইহার বর্ণনা আছে। বিশেষতঃ রামানন্দ 
মিলনে কবিরাজ গোস্বামী বৃন্দাবনের গোম্বামীদের সিদ্ধান্ত হইতেও 
সথিভাবের উৎকর্ষ সাধন করিয়াছেন । চৈতন্য-পরবত্তী সহজিয়ারা ইহা! 
কবিরাজ গোস্বামীকে সহজিয়া মতের 
একজন প্রবর্তক বলিয়! নির্দেশ করিয়াছে। দাক্ষিণাত্যের এই সকল দেশ 
ও তাহার ভিন্ন ভাবাবলম্বী লোকদের সম্পর্কে ও তাহাদের বিভিন্ন 
র্স্পরদায় সম্পর্কে বাঙ্গালী ভক্তদের সবিশেষ পরিচয় নাই। অতএব 
ভিন্ন ধর্মসম্প্রদায়ের ভিন্ন ভাষাবলম্বী লোকদের মধ্যে ভিন্ন দেশে গিয়া 
২৪ বৎসর বয়সের বাঙ্গালী যুবা সন্যাসী শ্রীচৈতন্যের ধর্ম প্রচারের 
ছুঃসাহসিকতা ও গুরুত্ব রাঙ্গালী ভক্তগণ সম্যক উপলব্ধি করিতে পারেন 
নাই, বিশেষতঃ দক্ষিণ দেশে গ্রীচৈতন্যের ধর্ম প্রচার স্থায়ী ফল প্রসব করিতে 
পারে নাই__ইহাই প্রধান কারণ। মথুরা, বৃন্দাবন ও নীলাচলে 
প্রীচ্তৈন্তের ধর্ম্ম প্রচারের যে অনুকূল এঁতিহয ও আবেষ্টনটি ছিল 
দাক্ষিণাত্য ও বোস্থাই প্রদেশে তাহা ছিল না। মহাপ্রভুর পরে আর 
কোন বাঙ্গালী বৈষ্ণব দাক্ষিণাত্য ও বোম্বাই প্রদেশে গৌড়ীয় বৈষ্ণবধর্ম্ 
প্রচার করিতে বাহির হন নাই। এরূপ কোন প্রচার ইতিহাসে 
রেখাপাত করিতে পারে নাই। শ্রীচৈতন্যদেবের জীবনচরিতেও এই 


গ্রচার অনেকাংশে লুপ্ত ইতিহাস। 


দশম বক্তৃতা 


[ শ্রীচৈতন্তদেব নীলাচল হইতে রামকেলী এবং পুনরায় নীলাচল কোন্‌ পথে 
গিয়াছিলেন? বিভিন্ন চরিত গ্রন্থের মত বিচার । রামকেলী আসিবার উদ্দেশ্য কি? 
গৌড়েশ্বর হুসেন সাহ'র ছুই মন্ত্রী সাকর মল্লিক আর দবীর খাসের সহিত অর্দরাত্রে 
গোপন সাক্ষাতের উদ্দেশ্য কি? মধুর বৃন্দাবন গমন কোন্‌ পথে? ফিরিবার কালে 
প্রযাগে শ্রীরূপ, কাশীতে শ্রীনাতনের সহিত কী কথোপকথন হইয়াছিল? বৈষ্ণবধৰ্ম্মের 
নীতিবাদ। নীলাচলে প্রত্যাবর্তন__ভ্রমণ শেষ। ] 


মহাপ্রভু দাক্ষিণাত্য ভ্রমণের পর, নীলাচলে ফিরিয়া ছুই বৎসর 
তথায় অবস্থান করিলেন। এখন তিনি বৃন্দাবন যাইবার সংকল্প করিয়া 
গৌড়দেশ দিয়! ‘জননী ও জাহ্নৰী” দর্শন করিয়া যাইবেন। কিন্ত আসল 
কথা তিনি গৌড়ের রাজা হুসেন সাহের ছুই মন্ত্রী সাকর মল্লিক ও দবীর 
খাস (রূপ আর সনাতন ), ইহাদের সহিত সাক্ষাৎ করিবেন। সনাতন 
প্রভুকে নীলাচলে অনেকবার গোপনে পত্র দিয়াছেন দেখা করিবার জন্য 
“দৈন্যপত্ৰি লিখি মোরে পাঠালে বার বার”। এই দৈম্যপত্রি লেখা 
১৫১৩ খৃষ্টাব্দের ঘটনা । ১৫১২ খুষ্টাব্দেও হইতে পারে । 

প্রভু ছুই বৎসর বাবতই গৌড়ে যাইবার ইচ্ছা প্রকাশ করিয়াছেন, 
কিন্ত রামানন্দ যাইতে দেন নাই “রামানন্দ হঠে প্রভু না পারে চলিতে” । 
এই ছুই বসর--১৫১২ এবং ১৫১৩ খৃষ্টাব্দ । 

এইবার যাত্রা করিলেন। গড়ের ভক্তগণ রথযাত্রা দেখিয়া ফিরিয়া 
গিয়াছে। প্রভু বিজয়া দশমীর দিন সন্ধ্যাকালে নীলাচল ত্যাগ করিলেন। 
ইহা ১৫১৪ খুষ্টাব্দের সেপ্টেম্বর কিংবা! অক্টোবরে হইবে । কেননা ইহা! 
সন্্যাসের পর “পঞ্চম বর্ষের” ঘটনা ৷ 

রাজা প্রতাপরুদ্র রাজকীয় ঘোষণা ছারা রাজ্যমধ্যে প্রভুর. 
গমণ-সংবাদ জানাইয়া দিলেন। প্রধান প্রধান রাজ কর্মচারীদের নিকট 
আজ্ঞাপত্র পাঠান হইল। যে পথ দিয়া প্রভু যাইবেন, সেই পথে 

গ্রামে গ্রামে নূতন আবাস করিবা। 
পাঁচ সাত নব্য গৃহে সামগ্রী ভরিবা ॥ 

আপনি প্রভুকে লঞা তাহা উত্তরিবা ৷ 
রাত্রি দিবা বেত্রহস্তে সেবায় রহিবা ॥ 
ছুই মহাপাত্ৰ হরিচন্দন, মঙ্গরাজ ।* 
তারে আজ্ঞা দিল রাজা কর সব্ববকাজ ॥ 
এক নব্য নৌকা আনি রাখ নদীতীরে । 
যাহা স্নান করি প্রভু যান নদীপারে ॥ 
তাহা স্তম্ভ রোপণ কর মহাতীর্থ করি। 
নিত্যন্সান করিব তাহা, তাহা যেন মরি ॥ 
চতুধ্ণরে করহ উত্তম নব্য বাস ৭ 
রামানন্দ যাহ তুমি মহাপ্রভু পাশ ॥ 
. জন্ধ্যাতে চলিবে প্রভু নৃপতি শুনিল। 
হস্তী উপর তান্-গৃহে স্ত্রীগণ চড়াল ॥ 
প্রভু চলিবার পথে, রহে সারি হএা । 
সন্ধ্যাতে চলিলা প্রভু নিজগণ লঞ| ॥ 
চিত্রোৎপলা নদী আসি ঘাটে কৈল স্থান । 
মহিষী সকল দেখে করয়ে প্রণাম ॥ 
(চৈঃ চঃ, মধ্য-১৬শ পঃ ) 
চারি বৎসর পূর্বে দাক্ষিণাত্য ভ্রমণকালে এক বত্রিবান্ধুরের রাজা 
রুদ্রপতির নিকট ভিন্ন মহাপ্রভু আর কোন স্বাধীন রাজার নিকট এত 
বড় সম্মান পান নাই। 
সন্ন্যাসী হেরিতে চলে রাজা রুদ্রপতি 
তক্তিভরে বাহিরিয়া আসে শীঘ্রগতি ॥ । 
হস্তী অশ্ব তেয়াগিয়া অতি দূর দেশে । 
সন্নযাসীর কাছে আসে অতি দীন বেশে ॥ 
(গোঃ কঃ_৪৪ পৃঃ ) 
প্রভু কোন্‌ পথে রামকেলী' আসিয়াছেন? বিভিন্ন চরিতকার 
একই পথে প্রভুকে রামকেলী আনেন নাই। চরিতকার কেহই সঙ্গে 


= সীমান্তপ্রদেশের শাসনকর্তী । 
4 ক্টকের অপর পারে অবস্থিত চৌদার নামক গ্রাম । 

ছিলেন না-যে যাহার মুখে যেরূপ শুনিয়াছেন সেইরূপ লিখিয়া 
গিয়াছেন। সুতরাং কোন একজনের নির্দিষ্ট পথকেই জন্রান্ত সত্য বলিয়া 
মনে করা কঠিন। তবে কে কোন্‌ পথে প্রভৃকে নীলাচলে আনিয়াছিলেন 
তার একটা তুলনামূলক বিচার অবশ্যই করা যায়। 

এখন দেখা যাক, রায় রামানন্দ প্রভুর সহিত কতদূর পর্যন্ত 
আদিয়াছিলেন। কবিরাজ গোস্বামী চৈতন্য চরিতামৃতে প্রথম বলেন _ভদ্রুক 
পর্য্যন্ত রায় আসিয়াছিলেন। পরে বলেন_ রেষুনা পর্য্যন্ত আসিয়াছিলেন। 
বালেশ্বরের ১৪ ক্রোশ দক্ষিণে ভদ্রক, আর ৩ ক্রোশ পূরের্ব রেমুনা। 
উড়িয্যার প্রান্তুসীম৷ পর্যন্ত প্রতাপরুদ্র তন্বাবধান করিয়াছেন । তারপর 
মন্েশবরে ছুষ্টনদ' পার হইয়! পিছলদায় পৌছিতে হইবে। কিন্তু উহা 
ববন অধিকারে । সেই যবন প্রভুর শিল্তন্ব গ্রহণ করিল। জলদন্থ্র 
ভয়ে দশ নৌকা ভরিয়া সৈন্য লইয়া প্রভুকে নদী পার করাইল। মনে 
হয় প্রভু নৌকাযোগে সুবর্ণরেখা দিয়া ক্রমে মন্ত্রেশ্বর নদী পার হইয়া 
পিছুলদায় উপস্থিত হন তথা হইতে যবনরাজকে বিদায় দিয়া, নৌকা- 
যোগে পানিহাটা আসেন। অনুমান স্ববর্ণরেখার মুখ দিয়া বঙ্গোপসাগর 
পার হইয়া গঙ্গায় প্রবেশ করেন। ক্রমে কুমারহউ্-ফুলিয়া__শাস্তিপুর, 
রামকেলী-_কানাইয়ের নাটশালায় আসিয়া পৌছেন। 

রামকেলী, মালদহ জেলায় গৌড়ের নিকট গ্রাম। গৌড় রাজধানী, 
হুসেন শাহ তখন গৌড়ের রাজা। ই়া্টের মতে, হুসেন শাহ'র 
রাজন্বকাল ১৪৯৯-১৫২০ খৃষ্টাব্দ । কিন্তু সম্প্রতি ভিন্সেন্টস স্মিথ, বলেন 
হুসেন শাহর রাজত্বকাল ১৪৯৩ হইতে ১৫১৮ খৃষ্টাব্দ । ২৬ বৎসর হুসেন 

রাজত্বকাল। মহাপ্রভুর আগমনকালে, উভয় এতিহাসিকের মতেই, 
হুসেন শাহ গৌড়ের অধিপতি । বাংলার মুসলমান নরপতিগণের মধ্যে 
হুসেন শাহ সর্বাপেক্ষা ক্ষমতাশালী আর তাহার রাজ্যশাসন প্রণালী 
প্রসংশনীয়। বিশেষতঃ বাংলা সাহিত্যের তিনি এত 
ছিলেন যে, তাহার নামে যদি বাংল! সাহিত্যের একটি 
তাহা “অনুচিত হইবে না"_এরূপ ডাঃ 
করিয়াছেন। হুসেন শাহর উৎসাহে ক 
মহাভারতের অনুবাদ করেন। 


যুগ চিহ্নিত হয় তবে 
দীনেশচন্দ্র মেন মত. প্রকাশ 
বীজ্্র পরমেশ্বর ও শ্রীকরণ নন্দী 
বিজয় গুপ্তের পদ্মপুরাণ এবং অনেক 


বড় উৎসাহদাতা . 

প্রসিদ্ধ গ্রন্থে গৌড়েশ্বর হুসেন শাহ'র নাম, যশ, কীন্তি সন্ত্রমের সহিত 
বর্ণিত আছে। গোৌট়ীয় বৈঞ্চবের প্রচারিত যে পঞ্চরস-__শান্ত, দাস্ত, সখ্য, 
বাৎসল্য ও মধুর-হুসেন শাহ তাহা অবগত ছিলেনা প্রভু যখন 
রামকেলী আসিলেন তখন হুসেন শাহ'র দীর্ঘ রাজত্বকালের মাত্র চার 
কিংবা পাচ বৎসর বাকী। 
বৃন্দাবনদাস হুসেন শাহ সম্বন্ধে ছুই রকম কথাই লিখিয়াছেন £__ 
যে হুসেন শাহ সৰ্ব্ব উড়িয়ার দেশে । 
দেবমূত্তি ভাঙ্গিলেক দেউল বিশেষে ॥ 
ওড়দেশে কোটি কোটি প্রতিমা প্রাসাদ । 
ভাঙ্গিলেক কত কত করিল প্রমাদ ॥ 
হুসেন শাহ কেশব খান বা কেশব ছত্রিকে বলিলেন__ 


কহত কেশব খান কেমত তোমার ৷ 
শ্ৰীকৃষ্ণচৈতন্য বলি নাম বোলে যার ॥ 
(চেঃ ভাঃ অন্ত্য--৪ৰ্থ অঃ) 
চতুর্দিক হইতে এত লোক তাহাকে দেখিতে আসে কেন? 
কেশব খান, পাছে গোৌড়েশ্বর প্রভুর কোন অনিষ্ট করে, এই ভয়ে বলিল 
_কে বলে গোসাঞি? এক ভিক্ষুক সন্ন্যাসী নিতান্ত গরীব-_গাছের 
তলায় থাকে__ছুই চারিজন দেখিতে আসে এই মাত্র। 
কেশব ছত্রি গোপনে এক ব্রান্গণকে প্রভুর নিকট পাঠাইয়া দিল 
এবং বলিতে বলিল যে, তিনি যেন সেই স্থান পরিত্যাগ করিয়া যান। 
যদিও গোৌড়েশ্বরের মনের ভাব প্রভুর উপর এ পর্য্যন্ত ভাল, কিন্তু যদি 
কোন পাত্র আসিয়া কুমন্ত্রণ দেয় এবং গৌড়েশ্বরের মন পরিবর্তন হয় 
সুতরাং “রাজার নিকট গ্রামে কি কাৰ্য্য রহিয়া”। } 
যবনেরা ইতিমধ্যে গৌড়েশ্বরকে কুমন্ত্রণ দিতেছে, তার প্রমাণ 
কেশব ছত্রির কথায় বুঝা যায়_“যবনে তোমার ঠাই করয়ে লাগানি” 
(চেঃ চঃ, মধ্য_৯ম অঃ )। 
প্রভু শুনিয়া বলিলেন__বেশ, রাজা ডাকে, যাব; তার জন্য 
ভয় কি? 

তোমরা ইহাতে কেন ভয় পাও মনে । 
রাজা আমা চাহে_মুগ্রিঃ যাইব আপনে ॥ 
(চৈঃ ভাঃ, অন্ত্য-_৪র্থ অঃ) 
গৌড়েশ্বর তারপর দবীর খাসকে জিজ্ঞাসা করিলেন । চতুর দবীর 
খাস্‌ গৌড়েশ্বরের মনের ভাব বুঝিবার জন্য উত্তরে পান্টা প্রশ্ন করিলেন 
তোমার চিত্তে চৈতন্যের কৈছে হয় জ্ঞান । 
তোমার চিত্তে যেই লয় সেইত প্রমাণ ॥ 
(চেঃ চহ, মধ্য--১ম পঃ) 
কবিরাজ গোস্বামীর মতে মহাপ্রভুকে হুসেন শাহ “সাক্ষাৎ ঈশ্বর’ 
বলিয়। প্রকাশ করিলেন। বৃন্দাবনদাস ও তাহাই লিখিয়াছেন। 
হিন্দু যারে বলে কৃষ্ণ খোদায় যবনে। 
সেই তিই নিশ্চয় জানিহ সর্ববজনে ॥ : i 
নু (চৈঃ ভাই অন্ত্য-_৪র্থ অঃ) 
ইহা অনেকটা অত্যুক্তি বলিয়াই মনে হয়। তবে এমন ঘোষণাটা 
হয়ত হুসেন শাহ দিয়া থাকিতে পারেন। 
কাজি বা কোটাল হা তাহাকে কোন জনে । 
কিছু বলিলেই তার লইমু জীবনে ॥ 
( চৈঃ ভা অন্ত্যঃ_৪র্থ,অঃ ) 
এইবার রূপ-সনাতন ছুই ভাই স্বাধীন গৌড়ের ছুই প্রধান মন্ত্রী 
দুপুর রাত্রে, বেশ লুকাইয়া প্রভুকে দেখিতে আসিলেন__গোপনে। 
গৌড়েশ্বর না জানিতে পারেন, ছুই মন্ত্রীর তাই অভিপ্রায়। 
: ঘরে আসি দুই ভাই যুকুতি করিয়! ৷ 
প্রভু দেখিবারে চলে বেশ লুকাইয়া ॥ 
অর্ধরাত্রে দুই ভাই এলা প্রভু স্থানে । 
প্রথমে মিলিল নিত্যানন্দ হরিদাস সনে ॥ 
তারা দুইজনে জানাইল প্রভুর গোচরে। 
রূপ সাকর মল্লিক আইল তোমা দেখিবারে ॥ 


(চেঃ চহ, মধ্যঃঁ১ম পঃ) 

মন্ত্রীদ্বয় আসিয়! নিজেদের পরিচয় দিলেন__ 
গ্লেচ্ছজাতি গ্রেচ্ছসঙ্গী করি য্রেচ্ছকর্ম্ম 
গো-ত্রান্গণদ্রোহী সঙ্গে আমার সঙ্গম ॥ 


সু এ ক 
জগাই মাধাই ছুই করিলে উদ্ধার। 
তাহা উদ্ধারিতে শ্রম না ছিল তোমার ॥ 
নর Ed Ed 
আমা উদ্ধারিয়া যদি রাখ নিজ বল। 
পতিতপাবন নাম তবে ত সফল ॥ 
এই কথ শুনিয়া মহাপ্রভু বলিলেন__ 
শুনি মহাপ্রভু কহে শুন দবির খাস। 
তোমা ছুই ভাই মোর পুরাতন দাস ॥ 
আজি হৈতে দোহা নাম রূপ সনাতন । 
১ দৈন্য ছাড় তোমা দৈন্যে ফাটে মোর মন ॥ 
ডু দৈন্তপত্রী লিখি মোরে পাঠালে বার বার । 
সেই পত্রী দ্বারা জানি তোমার ব্যাভার ॥ 
তারপরে এইবার আসল কথা বলিলেন__ 
গৌড় নিকট আসিতে মোর নাহি প্রয়োজন। 
তোমা দোহা মিলিবারে ইহ আগমন ॥ 
এই মোর মনকথা কেহ নাহি জানে । 
সবে বলে কেনে এল রামকেলী গ্রামে ॥ 
(চেঃ চঃ, মধ্য-_-১ম পঃ) 
এখন বুঝা গেল রামকেলীতে প্রভু আসিয়াছিলেন কেন। 
এত বলি দোহা শিরে ধরি ছুই হাতে । 
ছুই ভাই ধরি প্রভুপদ নিল মাথে ॥ 
(চেঃ চহ, মধ্য__-১ম পঃ) 
k সৈন্য ও রাজস্ব বিভাগের স্বাধীন বাংলার ছুই প্রধান মন্ত্রী কৌগীন- 
/ মাত্র পরিধান এক উন্মাদ সন্যাসীর পায়ে যখন মাথা লুটাইল, বৈষ্ণব 
ধর্মের আন্দোলন তখন ইতিহাসের আর এক নূতন পথে যাত্রা সুরু 
O.P./97—36 

করিল। অর্ধ রজনীর অন্ধকারকে আশ্রয় করিয়া যাহারা আসিয়াছিলেন, 
ফিরিবার পথে যে আলোক লইয়া তাহারা ফিরিলেন বাংলার দীর্ঘ পাঁচটা 
শতাব্দী আজিও সেই আলোকে উজ্জল, ভাস্বর, ছাতিমান রহিয়াছে । 
যাইবার সময় রূপ-মনাতন প্রভুকে বলিলেন 
ইহা হইতে চল প্রভু ইহা নাহি কাজ। 
যদ্যপি তোমারে ভক্তি করে গৌড়রাজ ॥ 
তথাপি যবন জাতি না করিহ প্রতীতি। 
তীর্থযাত্রায় এত সংঘট ভাল নহে রীতি ॥ 
বাহার সঙ্গে চলে এই লোক লক্ষ কোটী ৷ 
বৃন্দাবন যাবার এ নহে পরিপাটী ॥ 
(চেঃ চঃ, মধ্য-_১ম পঃ ) 
প্রভু বৃন্দাবন গেলেন না, নীলাচলই ফিরিয়া গেলেন। ১৫১৫ 
খৃষ্টাব্দের এপ্রিল মাস মধ্যে প্রভু নীলাচলে প্রত্যাবর্তন করিলেন। 
একটি কথা রহিয়া গেল; বৃন্দাবনদাস ও কবিরাজ গোস্বামী 
লিখিয়াছেন যে, ফিরিবার পথে শান্তিপুরে আচার্য্য অদ্বৈতের বাড়ীতে 
প্রভু সাত. দিন ছিলেন। সেই সময় শচীমাতাকে নবদ্বীপ হইতে 
শান্তিপুরে আচার্য্য অদ্বৈতৈর বাড়ীতে নিয়া গিয়া সাক্ষাৎ করান হয়। 
বিষ্ণুপ্রিয়াকে শচীমাতা সঙ্গে লইয়া গিয়াছিলেন এমন কথা বৃন্দাবনদাস 
বা কবিরাজ গোস্বামী কেহই লেখেন নাই। সুতরাং এবাত্রা বিষ্ণুপ্রিয়ার 
সহিত প্রভুর সাক্ষাৎ হইয়াছিল এমন প্রমাণ পাওয়া যায় না। কোন 
প্রামাণিক গ্রন্থেই তাহার উল্লেখ নাই। | 
লোচন ও জয়ানন্দ এ সম্পর্কে কিছু নূতন কথা লিখিয়াছেন । 
লোচন লিখিয়াছেন যে, প্রভু মায়ের কথায় নবদ্বীপ আসিয়া নিজের 
বাড়ীর নিকট শুক্লাম্বর ব্রহ্মচারীর ঘরে এক রাত্রি থাকিয়া বিদায় হন । 
মায়ের বচনে পুন গেলা নবদ্বীপ । y 
বারকোনা ঘাট নিজ বাড়ীর সমীপ ॥ 
গুঁক্লাম্বর ভ্রহ্মচারীর বাড়ী ভিক্ষা কৈল। 
মায়ে নমস্করি প্রভু প্রভাতে চলিল ॥ 


(লোচন, চৈঃ ম:__শেষ খণ্ড) 


Ly 


‘ 

জয়ানন্দ লিখিয়াছেন, শচীমাতা বিষ্ণুপ্রিয়াকে লইয়া প্রভুকে 
দেখিবার জন্ত যাত্রা করিয়াছিলেন । কিন্তু পথিমধ্যে প্রভু শচীমাতাকে 
বলিলেন যে, বিঞুপ্রিয়াকে লইয়া তুমি ঘরে ফিরিয়া যাও। জয়াননোর 
মতেও দেখা বায় প্রভু নবদ্বীপ আসিয়াছিলেন । 
আই ঠাকুরাণী মুছা গেলা বিষ্ণুপ্রিয়া । 
চৈতন্য দেখিয়া কান্দে সকল নদীয়া ॥ 
মায়েরে দেখিয়া প্রভু কৈলা নমস্কার । 
বধূ লইয়া ঘরে যাহ না হইও গঙ্গাপার ॥ 
(জয়ানন্দ, চৈঃ মঃ__বিজয় খণ্ড) 
জয়ানন্দ আরও একটি অলৌকিক কথা লিখিয়াছেন যে, প্রভুর 
রূপ দেখিয়া কুলবধূরা চুল বাধে না এবং দুই পার্থর বৃক্ষদকল প্রভুকে 
মাথা নোয়াইয়া প্রণাম করে। হুসেন শাহ এই কথা শুনিয়া কেশব 
খানকে বলিলেন যে--“কেমন কৃষ্ণচৈতন্য গাছে নোয়ায় মাথা”__তীহাকে 
আমার নিকট ধরিয়া আন। এই কথা শুনিয়া প্র রামকেলী হইতে 
শান্তিপুর চলিয়া গেলেন । 


রূপ দেখিয়া কুলবধূ চুল নাঞি বান্ধে । 
গাছে মাথা নোডাএ গোসাঞি তার নাটে ॥ 


আছুক মানুষের কাজ পাষাণ দেখি ফাটে । 
রাজা বলে কেশব খাঁ ধরিয়া আন এথা ॥ 
তাহা শুনি নিবর্ত হইলা চৈতন্য ঠাকুর ৷ 
সৰ্ব্ব পার্ধদ সঙ্গে-গেল। শাস্তিপুর ॥ 
(জয়ানন্দ, চৈঃ মঃ-_বিজয় খণ্ড) 
প্রভু নবদ্বীপ আসিয়া থাকিলে কবিরাজ গোস্বামী, অন্ততঃ 
বৃন্দাবনদাস, নিশ্চয়ই তাহা উল্লেখ করিতেন। কেননা, প্রভুর অনেক 
ছোট ছোট গ্রামে গমনের কথা তাহারা সবিস্তারে উল্লেখ করিয়াছেন। 
সন্ন্যাসের পর প্রভুর নবদ্বীপ আগমন যদি সত্যই হইয়া থাকিত, তবে 
সেই স্মরণীয় বৃহৎ ঘটনাটা বৃন্দাবনদাস ও কবিরাজ গোস্বামী উল্লেখ 
না করিয়া পারিতেন না। সুতরাং লোচন বা জয়ানন্দের উপর নির্ভর 


করিতে ভরসা হয় না__বিশেষতঃ লোচনের উপর | 

প্রভু গৌড় হইতে নীলাচলে ফিরিয়া গিয়া ঝাড়িখণ্ড পথে মথুরা- 
বৃন্দাবন অভিমুখে যাত্রা করিলেন। কবিরাজ গোস্বামী এই যাত্রাপথে 
বনজঙ্গলের মধ্যে প্রভুকে দিয়! ব্যাত্তকে হরিনাম মহামন্ত উচ্চারণ 
করাইয়াছেন। জঙ্গলের ব্যাত্রেরা হরিনাম বলিয়াছে ; যাহারা ভক্ত 
তাহারা এ কয় শতাব্দী এ কথা বিশ্বাস করিয়া আসিতেছেন। আর 
যাহারা ভক্ত নয় তাহারা এ কথা চরিতকারের অত্যুক্তি বলিয়া বিশ্বাস 
করেন নাই । ১৫১৫ খৃষ্টাব্দে, সেপ্টেম্বর কিন্বা অক্টোবর মাসে প্রভু বৃন্দাবন 
যাত্রা করেন এবং ১৫১৬ খৃষ্টাব্দে, জুলাই মাসে বৃন্দাবন হইতে নীলাচলে 
ফিরিয়া আসেন। প্রভু বারংবার বলিয়াছেন যে, মথুরা-বুন্দাবনই তাহার 
সববাপেক্ষা প্রিয় স্থান ; তবে মাতার আজ্ঞায় তিনি নীলাচলে বাস করেন 
এই মাত্র। মথুরা-বুন্দাবনের নিকটেই দিল্লী ও আগ্রা ভারতের রাজধানী । 
পাঠান সম্রাট. সেকেন্দার লোদী তখন আগ্রার সিংহাসনে। তিনি 
২৮ বৎসর রাজত্ব করিয়াছেন (১৪৯১--১৫২খঃ--্টার্টের মতে )। 
এলফিনষ্টোন বলেন-__সেকেন্ৰারের মৃত্যু তারিখ ১৫১৭ কিম্বা ১৫১৮ 
খৃষ্টাব্দ । কিন্তু ভিন্সেন্টস্‌ স্মিথ, বলেন তিনি ১৫১৭ খৃষ্টাব্দের নভেম্বর 
মাসে মারা যান। ভিন্‌সেন্টদ্‌ স্মিথের গণনাই ঠিক । প্রভু যখন মথুরা- 
বৃন্দাবন (১৫১৫-_-১৫১৬ খৃঃ) ভ্রমণ করিতেছিলেন, সেকেন্দার লোদী তখন 
তাহার রাজত্বের .শেষ বৎসরে আসিয়া উপনীত হইয়াছেন। সকল 
এঁতিহাসিকই বলেন যে, সেকেন্দার বাদ্‌শ! খুব হিন্দু-বিদ্বেষী ছিলেন । 
হিন্দুদের দেব দেবী মৃত্তি ও মন্দির যাহা যাহা পাইয়াছেন ও পারিয়াছেন 
তাহা ভাঙ্গিয়াছেন। হিন্দুদের তীর্থযাত্রায় বাধা দিয়াছেন। আর বিশেষ 
পরের পবিত্র নদ-নদীতে হিন্দু যাত্রীদের স্থান করিতে দেন নাই। 

এক সময়ে তাহার রাজত্বে কোন এক' ব্রাহ্মণ এইরূপ প্রচার 
করিতেছিল যে-_“সমস্ত ধর্মই যদি অকপটে আচরণ করা হয়, তবে 
ঈশ্বর তাহা গ্রহণ করেন”। এলফিনষ্টোন অনুমান করেন যে, ব্রাহ্মণটি 


কবীরের জনৈক শিষ্য (অধ্যাপক উইলসন্‌_-88196 Researches, 


Vol vi, ৫৫ পৃঃ ভষ্টব্য )। ভিন্সেন্টস্‌ স্মিথ-এর মতে কবীর ১৫১৮ 
খৃষ্টাব্দে দেহত্যাগ করেন। তবেই দেখা যায় তিনি সেকেন্দার বাদ্শার 
সমকালীন এবং কবীরের মৃত্যুর পরেও মহাপ্রভু পুরীতে ১৫ বৎসর 


হরি ০ নটি নি 

কাল জীবিত ছিলেন। সেকেন্দার এই ব্রান্গণকে ডাকিয়া আনেন এবং 
তাহার এইরূপ কবীরপন্থী উদার ধর্ম্মমতের জন্য প্রাণদণ্ডে দণ্ডিত করেন। 
এই ঘটনা ১৫১৫ খুষ্টাব্দের বড় অধিক দূরে হইবে না । একজন মৌলভী 
সেকেন্দর বাদ্‌শাকে বলিয়াছিল যে, তীর্ঘযাত্রী হিন্দুদের অত্যাচার করা 
উচিত নয়। ইহার উত্তরে বাদ্‌শা কোষ হইতে তরবারি খুলিয়া 
মৌলভীকে এই বলিয়া কাটিতে গিয়াছিলেন যে-_-“পাপীষ্ঠ তুমি মুত্তিপুজা 
সমর্থন কর”! মৌলভী 'এই উত্তর দিয়া বাচিলেন যে--“না তা নয়, 
আমার বক্তব্য যে রাজা প্রজাকে অত্যাচার করিবে না”। 

যেমন গৌড়ে (১৫১৪ খৃঃ) হুসেন শাহের সহিত, তেমনই 
বৃন্দাবনে (১৫১৫ খৃঃ) ভ্রমণকালে আগ্রায় সেকেন্দীর লোদীর সহিত প্রভুর 
সাক্ষাৎ হয় নাই। এই সাক্ষাৎ হওয়া নিরাপদ ছিল না, সমূহ বিপদ্জনক 
ছিল। ইতিহাস আলোচনায় এইরূপ অনুমান হয়। মুরারী গুপ্তের 
নামে যে একখানি সংস্কৃত কড়চা গ্রন্থ আছে, তাহাতে প্রভুর মথুরা ও 
বৃন্দাবনলীলার বর্ণনা দেখিতে পাওয়া যায়। কিন্তু আসল মুরারীর কড়চা 
শেষ হয় ১৫১৩ খৃষ্টাব্দে ৷ উহাতে ১৫১৫ অথবা তৎপরবত্তী বংসরগুলির 
কথা থাকিবে কিরূপে ! বিশেষতঃ আভ্যন্তরিক প্রমাণেও দেখা যায় যে, 
উহা মুরারী লিখিত আদি ও অকৃত্রিম গ্রন্থ নয়। পরবর্তীয়ের! নিশ্চয়ই 
কেহ পরের অংশ লিখিয়া মুরারীর নামে ছাপাইয়া, প্রচলিত করিতেছেন । 
সুতরাং এ গ্রন্থে বর্ণিত মথুরা ও বৃন্দাবনের বর্ণনা অকৃত্রিম বলিয়া গ্রহণ 
করিতে পারিলাম না। এ গ্রন্থে রামের বর্ণনায় “জগৌ কামবীজ 
অষ্টাদশ শতাব্দীর গ্রীবিশ্বনাথ চক্রবর্তী হইতে প্রক্ষিপ্ত হইয়াছে, কেননা 
চক্রবর্তীই ভাগবতের “জগৌ কলং”-কে কামবীজে পরিণত করিয়াছেন । 
বঙ্কিমচন্দ্র এই প্রসঙ্গে বলিয়াছেন যে, টীকাকারদের অপার মহিমা । 

বৃন্দাবনদাসের চৈতন্তভাগবতে মথুরা-হৃন্দাবনের কাহিনী নাই। 
লোচন ও জয়ানন্দের মথুরা ও বৃন্দাবনের কাহিনী কিছুটা শুনা কথার 
উপর লিখিত, আর বাকী সবটাই কল্পিত। ইহা সত্য ইতিহাসের মর্ধ্যাদা 
পাইতে পারে না। কবিরাজ গোস্বামী যাহা লিখিয়াছেন, তাহাই 


'অবলম্বন করা ছাড়া আর উপায় নাই। কবিরাজ গোস্বামী বলিতেছেন 


যে-_প্রভু, বলভদ্ৰ ভট্টাচার্য্য ও তাঁহার সঙ্গে এক ব্রাহ্মণ ভৃত্য, এই দুইজন 

সঙ্গে করিয়া কটক ডাইনে রাখিয়া বনে প্রবেশ করিলেন । ঝাড়িখণ্ড 
পথ ছোটনাগপুরের অন্তর্গত একটি বিশাল জঙ্গল । এই জঙ্গলে ভীলেরা 
বাস করিত। 
প্রভু তাহাদিগকে নাম ও প্রেম দিয়া বৈষ্ণব করিলেন। তারপর 
কাশী আসিলেন। প্রকাশানন্দ সরস্বতী কাশীতে বেদান্তের বড় পণ্ডিত। 
তিনি মহাপ্রভুর কথা শুনিয়া উপহাস করিয়া বলিলেন 
শুনিয়াছি গৌড়দেশে সন্যাসী ভাবুক ৷ 
কেশব ভারতী শিষ্য লোক-প্রতারক ॥ 
চৈতন্য নাম তার ভাবুকগণ লঞা। 
দেশে দেশে গ্রামে গ্রামে বুলে নাচাইয়া ॥ 
যে-ই তারে দেখে সে-ই ঈশ্বর করি কহে। 
এঁছে মোহন বিষ্ঠা যে দেখে সে মোহে ॥ 
সাৰ্ব্বভৌম ভট্টাচার্য্য পণ্ডিত প্রবল । 
শুনি চৈতন্য সঙ্গে সে হইল পাগল ॥ ৯ 
সন্যাসী নামমাত্র মহা ইন্দ্রজালী ৷ 
কাশীপুরে না বিকাবে তার ভাবকালী ॥ 
বেদান্ত শ্রবণ কর না যাইহ তার পাশ। 
উচ্ছৎ্খল লোক সঙ্গে ছুই লোক নাশ ॥ 
(চেঃ চঃ, মধ্য__১৭দশ পঃ) 
অদ্বৈত বেদান্তের সিদ্ধান্ত ও মহাপ্রভুর সিদ্ধান্ত তত্বে ও সাধন মার্গে 
সম্পূর্ণ বিপরীত। উনবিংশ শতাব্দীতে রাজা রামমোহন' রায় গৌড়ীয় 
বৈষ্ণব সিদ্ধান্তের বিরুদ্ধে প্রকাশানন্দের মতাবলন্বী ছিলেন। রাজ 
রামমোহনের বৈষ্ণব-বিরোধী সিদ্ধান্তকে খণ্ডন করিতে এপর্যন্ত কেহ 
অগ্রসর হন নাই। তারপর প্রভু প্রয়াগে আসিলেন। প্রয়াগ হইতে 
মথুরা আসিলেন। যমুনার চল্লিশ ঘাটে প্রভু স্থান করিলেন। “বৃক্ষ 
ডালে শুকশারী দিল দরশন।” নিত্যলীলাপরিকর অপ্রকটভাবে 
থাকিলেও প্রভুর সম্মুখে প্রকট হইলেন। ইহা বৈষ্ণৰ সিদ্ধান্ত । 
তারপর বৃন্দাবনে আসিলেন- আসিয়া প্রভু রাধাকুণ্ড কোথায় জিজ্ঞাসা 
করিলেন। লোকেরা কিছুই বলিতে পারিল না। এ স্থান লুপ্ত হইয়া 

গিয়াছিল। ছুই ধান্তাক্ষেত্রে অল্প জল দেখিয়া! প্রভু তথায় স্নান করিলেন .. 
এবং রাধাকুণ নামে স্তব পাঠ করিলেন। সেই হইতে উহা রাধাকুণ্ড 
নামে খ্যাত হইল। রাসস্থলী দেখিয়া তিনি প্রেমে মুচ্ছিত হইলেন 
কালীদহে কৈবর্তেরা নৌকাতে চড়িয়। রাত্রিতে প্রদীপ জ্বালিয়া মস্ত ধরে, 
দূর হইতে লোকের ভ্রম হয় যেন কৃষ্ণ কালীয় শরীরে ব্ৃত্য করিতেছেন। 
জালিয়াকে মূঢ় লোক কৃষ্ণ করি মানে । 
(চেঃ চঃ, মধ্য-_১৮দশ পঃ ) 
এই ভ্রমকে বিশ্বাস করিয়া লোকসকল কৃষ্ণ দেখিবার জন্য 
কোলাহল করিয়া ছুটিল । মহাপ্রভুর সঙ্গী বলভদ্র ভট্টাচার্য্যও যাইতে 
চাহিল । মহাপ্রভু তাহাকে নিষেধ করিলেন । 
তবে তারে কহে প্রভু চাপড় মারিয়া | 
ূর্ধের বাক্যে মূর্খ হৈল! পণ্ডিত হইয়া ॥ 
কৃষ্ণ কেন দর্শন দিবেন কলিকালে। 
নিজভ্রমে মূর্খ লোক করে কোলাহলে ॥ 
| (চেঃ চঃ, মধ্য--১৮দশ পঃ ) 
প্রভু, কৃষ্ণপ্রেমে উন্মত্ত, বিশেষতঃ বৃন্দাবনে গিয়া আরও বেশী 
উন্মত্ত । তথাপি তাহার স্বাভাবিক জ্ঞান সম্পূর্ণ অটুট আছে। কাশীতে 
প্রকাশানন্দ তাহাকে উচ্ছ.ঙ্খল লোক বলিয়া যে উপহাস করিয়াছেন, 
তাহা সঙ্গত হয় নাই। প্রকাশানন্দের অপরাধ হইয়াছে। লোকেরা 
প্রভুকেই কৃষ্ণ বলিয়া সম্বোধন করিল, প্রভু দাতে জিভ কাটিয়া! নিষেধ 
করিলেন। 
প্রভু কহে বিষ্ণু বিষ্ণু ইহা না কহিহ। 
জীবাধমে কৃষ্ণজ্ঞান কভু না করিহ ॥ 
) (চেঃ চঃ মধ্য--১৮দশ পঃ ) 
কিন্তু নবদ্বীপলীলায় তিনি নিজেকে ভাবাবেশে “মুই সেই, মুই 
সেই” বলিয়া অবতাররূপে ঘোষণা করিয়াছেন। সনাতন গোস্বামী যখন 
প্রভুকে জিজ্ঞাসা করিয়াছিলেন যে_তুমি কি অবতার পুরুষ ? প্রভু উত্তর 
করিয়াছিলেন-_অবতার পুরুষ শাস্তরনির্দিষ্ট লক্ষণ দেখিয়া চেন! যায়। 

অবতার নাহি কহে আমি অবতার । 
৭ ( চৈঃ চঃ। মধ্য-_২০শ পঃ) 
আমরা দেখিতেছি প্রভু ভাবাবেশে নিজেকে অবতার বলিয়া 
ঘোষণা করিতে কুষ্টিত হন নাই। আবার স্বাভাবিক জ্ঞানে নিজেকে 
জীবাধম বলিতেও লজ্জা অনুভব করেন নাই। এই দুই স্তরেই তাহার 
মনের ক্রিয়াকলাপ আমরা লক্ষ্য করিয়া আপিতেছি। 
প্রভু এইবার বৃন্দাবন ছাড়িয়া চলিলেন, কিন্তু পথিমধ্যে তিনি হঠাৎ 
অচেতন হইয়া ভূমিতে পড়িয়া গেলেন-_মুখে ফেণ| পড়ে, শ্বাস রুদ্ধ 
হইল। সেইক্ষণ দশজন অশ্বারোহী পাঠান সৈন্য এ পথ দিয়া যাইতে, 
প্রতুকে এ অবস্থায় দেখিয়া ঘোড়া হইতে অবতরণ করিল এবং মনে 
বিচার করিল যে এই সন্যাসীকে ধুতুরা খাওয়াইয়৷ এইসব দন্ত্যুর৷ ইহার 
নিকট টাকাকড়ি যা ছিল তা কাড়িয়া লইতেছে। প্রভু হঠাৎ চেতন 
পাইয়া বলিলেন__ 


প্রভু কহে ঠক নহে মোর সঙ্গীজন। 
ভিক্ষুক সন্যাসী মোর নাহি কিছু ধন ॥ 
মৃগী ব্যাধিতে আমি হই অচেতন । 
এই পাঁচ দয়! করি করেন পালন ॥ 
(চেঃ চহ, মধ্য-_-১৯শ পঃ) 
তারপর মহাপ্রভু সেইসব পাঠানদের বৈষ্ণব করিলেন 
সেই সব পাঠান বৈরাগী হইল! । 
পাঠান-বৈষ্ণব বলি হইল তার খ্যাতি ॥ 
(চেঃ চঃ, মধ্য-__১৯শ পঃ) 
মহাপ্রভু নিজে পাঠান মুসলমানকে বৈষ্ণব ধর্ম গ্রহণ করাইয়াছেন। 
কবিরাজ গোস্বামী স্পষ্টই লিখিয়াছেন_“প্রভু পশ্চিম আসিয়া কৈল 
যবনাদি ধন্য” । তারপর প্রভু নীলাচলে ফিরিবার পথে পুনরায় প্রয়াগে 
আসিলেন। সেখানে শ্রীরপ ও তার ভাই বল্পভ প্রভুকে আিয়া মিলিত 
হইল। শ্রীরপকে দেখিয়া প্রভু প্রসন্ন হইলেন। “উঠ উঠ রূপ এস 
বলিলা বচন৷” তারপর রূপ গোস্বামীকে শক্তি সঞ্চারিয়া__ 


A 


৯৩ 

কৃষ্ণতত্ব ভক্তিতত্ব রসতন্ব প্রান্ত ৷ 
সব শিখাইল প্রভু ভাগবত সিদ্ধান্ত ৷ 
রামানন্দ পাশে যত সিদ্ধান্ত শুনিল। 
রূপে কৃপা করি তাহা সব সর্চারিল ॥ 
(চেঃ চঃ, মধ্য--১৯শ পঃ) 
কবিরাজ গোস্বামী স্পষ্টই লিখিয়াছেন যে-_প্রভু গোদাবরী তীরে 
রায় রামানন্দের নিকট রসতত্বের যেসকল অভিনব সিদ্ধান্ত শুনিয়াছিলেন, 
শ্রীরপ গোম্বামীকে সেই সব সিদ্ধান্তের কথাই প্রয়াগে দশ দিন থাকিয়া 
শিক্ষা দিলেন । 
ত্রীরূপ, মহাপ্রভুর আদেশ পাইয়। বৃন্দাবন চলিয়া! গেলেন__কিছু 
পরে সনাতনও যাইবেন। রূপ-সনাতন প্রভুর এই সাক্ষাৎ ছুই শিষ্য 
বৃন্দাবনে কি ভাবে দিবারাত্রি কাটাইতেন, তাহা প্রতক্ষাদর্শী কবিরাজ 
গোস্বামী লিখিয়া গিয়াছেন। রী 
অনিকেতন দু' হে রহে যত বৃক্ষগণ । 
একেক বৃক্ষতলে একেক রাত্রি শয়ন ॥ 
বিপ্রগুহে স্থূল ভিক্ষা কাহা মাধুকরী । 
শু রুটী চানা চিবায় ভোগ পরিহরি ॥ 
করোয়া মাত্র হাতে কাথা ছি'ড়৷ বহিবাস | 
কৃষ্ণকথা কৃষ্ণনাম নর্ভন উল্লাস ॥ 
অষ্টপ্রহর কৃষ্ণ ভজন চারি দণ্ড শয়নে । 
নামসংকীর্তন-প্রেমে নহে কোন দিনে ॥ 
কভু ভক্তিরসশাস্ত্র রয়ে লিখন । 
চৈতন্যকথা শুনে করে চৈতন্য চিন্তন ॥ 
(চেঃ চঃ, মধ্য-_-১৯শ পঃ ) 
গৌড়দেশে শ্রীপাদ নিত্যানন্দ প্রভু যে মাথায় পগ্গ বাধিয়া কর্ণে . 
বুগুল অলঙ্কারাদি ভূষণ পরিয়৷ মহামল্ল যোধৃবেশে প্রচার আরম্ভ 
করিয়াছিলেন, বৃন্দাবনে রূপ-সনাতন তাহ! হইতে সম্পূর্ণ পৃথক পন্থা অবলম্বন 
 করিলেন। মহাপ্রভুর চরিত্রের এই এক অসাধারণ বৈশিষ্ট্য দেখা যায় যে, 
O.P./97—37 

বিভিন্ন স্বভাবের বিভিন্ন বিভাগের প্রচারকদের এক অদ্ভুত সমন্বয় তাহার 
মধ্যে হইয়াছে। এরূপটী না হইলে এতবড় একট! ভারতব্যাপি ধর্ম্মের 
আন্দোলন বাংলা দেশ হইতে স্বত্রপাত করিতে পারিতেন না। তাহার 


নেতৃত্বের প্রধান বৈশিষ্ট্য বিরোধের মধ্যে সমন্বয়, বৈচিত্রের মধ্যে এক্য ৷ . 


এই এক্য তিনি নিজে । 


প্রভু প্রয়াগে এক দাক্ষিণাত্যনিবাসী বিপ্রের বাড়ীতে ছিলেন। 
প্রয়াগ হইতে পুনরায় কাশী আসিয়া চন্দ্রশেখরের ভবনে উপনীত 
হইলেন। . 

এদিকে গ্রীরূপ রাজন্ব বিভাগের মন্ত্রিত্ব ছাড়িয়া পাঁলাইয়! যাওয়াতে, 
হুসেন শাহ প্রধান মন্ত্রী দবীর খানকে (সনাতন) কারাগারে বন্দী করিলেন। 
কেনন! হুসেন শাহ ভয় করিলেন যে, রূপের মত সনাতনও পালাইয়া 
যাইবে । 


রাজমন্ত্রী সনাতন বুদ্ধে বৃহস্পতি । 

গৌড়রাজ্য শাসনের ভার হুসেন শাহ সনাতনের উপর ন্থাস্ত 
করিয়াছেন। রূপ-সনাতন ছাড়া রাজ্য চলা ভার। গৌড়েশ্বর হুসেন 
শাহর মনে এই আশঙ্কাই হইয়াছিল, নতুবা সনাতনকে বন্দী করিবার আর 
কী কারণ থাকিতে পারে? সনাতনের মন্ত্ীত্ব রাজ্যশাসনের পক্ষে 
অপরিহার্য্য--এই কারণ । 

শ্রীরপ গৌড়ে এক মুদীর নিকট দশ সহস্র মুদ্র। গচ্ছিত রাখিয়া 
গিয়াছিলেন। বন্দোবস্ত ছিল, এই দশ সহস্র মুদ্রা কারা-রক্ষককে 
ঘুষ দিয় প্রধান মন্ত্রী সনাতন কারাগার হইতে পলায়ন করিবেন। 
সনাতন কীরা-রক্ষককে বলিলেন__ 


কিছু ভয় নাহি আমি এদেশে না রব । 
দরবেশ হঞা আমি মক্কায় যাইব ॥ 


সনাতনের পক্ষে দরবেশ হইয়! মক্কায় যাওয়াই স্বাভাবিক, বৈরাগী 
হইয়া বৃন্দাবনে যাওয়া কল্পনার অতীত | ' 

সনাতন উৎকোচের যুদ্রাগুলি কাঁরা-রক্ষকের সম্মুখে টালিয়া 
দিলেন। রাশিকৃত মুদ্রা দেখিয়৷ মুসলমান কাঁরা-রক্ষকের লোভ হইল । 

সনাতন মুক্তি পাইলেন। গৌড় হইতে সনাতন কাশীতে আসিয়া প্রভুর 
সহিত মিলিত হইলেন। সনাতনকে দেখিয়া প্রভু ধাইয়া আসিলেন-_ 
তাহারে অঙ্গনে দেখি প্রভু ধাইয়া এলা। 
তারে আলিঙ্গন করি প্রেমাবিষ্ট হৈল ॥ 
প্রভু স্পর্শে প্রেমাবিষ্ট হৈলা সনাতন । 
মোরে না ছু'ইও কহে গদগদ বচন ॥ 
দুইজনে গলাগলি রোদন অপার । 
দেখি চন্দ্রশেখরের হইল চমৎকার ॥ 
তবে প্রভু তার হাত ধরি লঞা গেল । 
পিণ্ডার উপর নিজ পাশে বসাইলা ॥ 
তিহো কহে প্ৰভু মোরে না কর স্পর্শন। 
প্রভু কহে তোমা স্পশি আত্ম পবিত্ৰিতে ৷ 
ভক্তিবলে পার তুমি ব্রহ্মা শোধিতে ॥ 
3 সু ন 
তোমা দেখি তোমা স্পশি গাই তোমা গুণ । 


সব্বেন্দ্িয়ফল এই শাস্ত্র নিরূপণ ॥ 
(চেঃ চঃ মধ্য-_২০শ পঃ) 


১ 


সনাতনের প্রতি প্রভুর ব্যবহার, নয়নমন মুগ্ধ করিয়৷ দেয়। 

তারপর প্রভু সা ক্ষৌর করাইয়া বেশ পরিবর্তনের আদেশ 
দিলেন__সনাতন বৈরাগীর বেশ পরিধান করিলেন। কিন্তু তাহার গায়ে 
একখানি ভোট কম্বল ছিল। 

ভোট কম্বল পানে প্রভু চাহে বারবার ॥ 

সনাতন জানিল যে, প্রভুর মন ভোট কম্বল দেখিয়! প্রসন্ন নয়। 
সনাতন তখনই গঙ্গাতীরে গিয়া একজনকে ভোট কম্বলটি দিয়া, উহার 
ছেড়া কাথা গায়ে জড়াইয়! মহাপ্রভুর সম্মুখে আসিলেন। মহাপ্রভু সন্ত 
ইইলেন। 
_.. ছুইমাস যাবৎ কাশীতে থাকিয়া সনাতনকে প্রভু বৈষ্ণব সিদ্ধান্ত 
শিক্ষা দিলেন। প্রীজীবের যট্‌-সন্দর্ভ আর শ্রীরূপের উজ্জল নীলমণি 

উত্তমরূপে অধ্যয়ন না করিলে, চৈতন্য চরিতামৃত বর্ণিত গ্রীরূপ, ও সনাতন 
শিক্ষা বুঝা যাইবে না এবং বুঝানও কঠিন। কবিরাজ গোস্বামী শ্রীরপ 
ও গ্রীলীবের সিদ্ধান্তগুলিই প্রভুর মুখ দিয়া প্রকাশ করিয়াছেন। 
সনাতন প্রভুকে জিজ্ঞাস! করিলেন 
কেমনে জানিব কলিতে কোন্‌ অবতার ? 

(চৈঃ চঃ, মধ্য--২০শ পঃ ) 
প্রশ্নের ইঙ্গিত এইরূপ যে_-কলিতে মহাপ্রভুই অবতার কি-না? 
সনাতনের কথায় মহাপ্রভু উত্তর দিলেন . 

অবতার নাহি কহে আমি অবতার । 
(চৈঃ চঃ, মধ্য_২০শ পঃ ) 
কি শোভন এবং_ চমৎকার উত্তর! প্রভু সনাতনকে কৃষ্ণের মধুর 

রূপের কথা বলিতে লাগিলেন__ 

কৃষ্ণের যতেক খেল! সর্বোত্তম নরলীল। 
নরবপু তাহার স্বরূপ । 

গোপবেশ বেণুকর নবকিশোর' নটবর 
নরলীলা হয় অনুরূপ ॥ 
কৃষ্ণের মধুর রূপ শুন সনাতন। 

যে রূপের এক কণ ডুবায় সব ত্ৰিভুবন 
সর্ববপ্রাণী করে আকর্ষণ ॥ 

বূপ দেখি আপনার কৃষ্ণের হৈল চমৎকার 
আঁস্বাদিতে মনে উঠে কাম । 

স্বসৌভাগ্য যার নাম সৌন্দর্ধ্যাদি গুণগ্রাম 
এইরূপে নিত্য তার ধাম ॥ 


Ee 3৫ 
lod a 


চড়ি গোপী মনোরথে মন্মথের মন মথে 


নাম ধরে মদনমোহন । 
জিনি পঞ্চশর দপ স্বয়ং নব কন্দৰ্প 


রাস করে লঞা| গোপীগণ ॥ 


[ ২৯৩ ] 


নিজ সম সখা! সঙ্গে -গোগণ চারণ রঙ্গে 
বৃন্দাবনে স্বচ্ছন্দ বিহার। 
যার বেণুধ্বনি শুনি স্থাবর জঙ্গম প্রাণী 


পুলক কম্প অশ্রু বহে ধার ॥ 
(চৈঃচঃ, মধ্য--২১শ পঃ) 


প্রভুর মুখে এই কবিতার মধ্যে কবিরাজ গোস্বামীর একটি 
অসাধারণ শক্তি প্রকাশ পাইয়াছে। এখানে তিনি শুধু শ্রীরপ বা 
প্রীজীবের অনুসরণ করিয়া প্রতিধ্বনি করিতেছেন না। ইহা তাহার নিজের 
ধ্বনি ও অনুপম কবিত্ব শক্তি। এই কবিতাটির মধ্যে প্রথম হইতে শেষ 
পর্য্যন্ত তত্বের একটা ক্রমবিকাশ লক্ষ্য করা যায়। প্রথমে রূপ, পরে 
শব্দ_স্থল হইতে ক্রমে সবন্দে একটা উর্ধগতি দৃষ্টিকে আকর্ষণ করে। 
প্রভু এইরূপ বলিয়া শেষ করিলেন যে, কৃষ্ণ নিজে আমার মুখ দিয়! এই 
সকল কথা তোমাকে শোনাইল। কেননা আমি তো বাউল, কি কহিতে 
কি কহি ঠিক নাই। কেননা আমি সর্বদাই কৃষ্ণের মাধুর্যত্রোতে ভাসিয়। 


চলিয়াছি। 
মোর চিত্তত্রম করি নিজশ্বৈধ্য মাধুরী 
মোর মুখে শুনায় তোমারে ॥ 
আমি তো বাউল আন কহিতে আন কহি। 
কৃষ্ণের মাধর্য্যজ্রোতে আমি যাই বহি ॥ 
( চৈঃ চঃ, মধা-_২১শ পঃ ) 
তারপর প্রভু সনাতনকে বলিলেন_ 
পূর্বে প্রয়াগে আমি রসের বিচারে। 
তোমার ভাই রূপে কৈল শক্তি সঞ্চারে ॥ 
তুমিহ করিহ ভক্তিশান্ত্রের প্রচার । 
মথুরার লুপ্ত তীর্থের করিহ উদ্ধার ॥ 
বৃন্দাবনে কৃষ্ণসেবা বৈষ্ণব আচার । 
ভক্তি-স্মৃতি শাস্ত্র করি করিহ প্রচার ॥ 


[ ২৯৪ ] 


যুক্ত বৈরাগ্য স্থিতি সব শিখাইল। 
শুদ্ধ বৈরাগ্য জ্ঞান সব নিষেধিল ৷ * 
(চেঃ চঃ, মধ্য-_২৩শ পঃ ) 
শুধ বৈরাগ্য অর্থ শাঙ্কর বেদান্ত, মায়াবাদ__বাহা বলে এই জগৎ 
, মিথ্যা আর অদ্বৈতবাদ যাহা বলে জীব আর ত্রন্মে ভেদ নাই, এক ৷ 
ইহাতে যুক্ত বৈরাগ্যের মত ভগবানের প্রতি জীবের ভক্তির অবসর নাই। 
ইহা শুদ্ধ জ্ঞান পথ-_রসাল নয়। প্রভু সনাতনকে এই শাঙ্কর বেদান্তরূপ 
শুদ্ধ বৈরাগ্য নিষেধ করিলেন । 

এই প্রসঙ্গে কতগুলি প্রশ্ন মনে আসে । ১ম, লক্ষ্মীর মৃত্যুর পর 
এবং কাটোরায় সন্যাস লওয়ার সময় প্রভুর শ্রীমুখের বাণী যাহা গ্রন্থে 
দেখিতে পাই-_তাহাতে এই পরিদৃষ্ঠমান সংসার যে অনিত্য ক্ষণভঙ্গুর, 
ইহাতে তাহার চিত্ত দৃঢ়তা অবলম্বন করিয়াছে । অবশ্য জীব আর ব্রহ্ম 
যে এক, একথ| তিনি বলেন নাই। শাঙ্কর বেদান্তের অন্ততঃ মাঁয়াবাদ 
যে তিনি এই সময় গ্রহণ করিয়াছিলেন, ইহা প্রত্যক্ষ। ‘পরে যদি 
মায়াবাদ হইতে লীলাবাদে তাহার মতপরিবর্তন হইয়া থাকে, তবে তাহাও 
অসম্ভব কিছু নয়। ২য়, শাঙ্কর বেদান্তকে নিষেধ করায় প্রভু স্ব-বিরোধী 
হইতেছেন কি-না? রাজা রামমোহন রায় এযুগে এই প্রশ্নটি 
তুলিয়াছেন। এবং এ পর্য্যন্ত কোন বৈষ্ণব পণ্ডিত এই প্রশ্নটির উত্তর দেন 
নাই। রাজ! বলেন_ শ্রীচৈতন্াদেবের দীক্ষাগুরু ঈশ্বরপুরী ও সন্যাসগুরু 
কেশব ভারতী, উভয়েই শাঙ্কর মতের সন্গ্যাসী। বিশেষতঃ ভ্রীধর 
স্বামী বাহার ভাগবতের টাকা, তিনি স্বীকার. করিয়াছেন তিনিও শাঙ্কর 
সম্প্রদায়ের সন্যাসী । অতএব শ্রীচৈতন্যদেব কখনই শাঙ্কর মতের 
বিরোধী হইতে পারেন না৷. যদি হন, তবে তাহার মধ্যে স্ব-বিরোধিতা 

আসিয়া পড়ে এবং তাহার ধর্মের মূলচ্ছেদ হইয়। যায় ।% - 


* বগ্পিও ভগবান আচার্যের (শস্করাচাধ্য ) কৃত ভাম্তকে মোহের নিমিত্ত 
করিয়া কহা সকলেরই দুষ্কতের কারণ হয়, তথাপি বিশেষ করিয়া চৈতন্তদেব- 
সম্প্রদায়ের বৈফবদিগের অত্যন্ত অপরাধজনক হইবে। যেহেতু পূজ্যপাদ ভগবান 
ভাষ্যকারের শিল্তানথুশিশ্ত-প্রণালীতে কেশব ভারতী ছিলেন, সেই কেশব ভারতীর 

চশিশ্য চৈতন্যদেব হয়েন। আর শ্রীধর স্বামীও পৃজ্যপাঁদ সম্প্রদায়ের শিষ্য শ্রেণীতে 


4/ 


[ ২৯৫ ] 


রাজা রামমোহন নিজেকে শঙ্করশিষ্য বলিয়া পরিচয় দিতে 
শ্লীঘ৷ বোধ করিয়াছেন। শ্রীচৈতন্তদেবের দার্শনিক মতবাদের বিরুদ্ধে 
রামমোহনের এই অতি মারাত্মক সিদ্ধান্তের উত্তর প্রভু নিজমুখেই বাসুদেব 
সার্ব্বভৌমকে দিয়! গিয়াছেন। বুন্দাবনদাস প্রভুকে' দিয়া সার্বভৌম 
মহাশয়কে স্পষ্ট বলাইয়াছেন__ 
সন্যাসী করিয়া জ্ঞান ছাড় মোর প্রতি । 
কৃষ্ণের বিরহে মুঞি বিক্ষিপ্ত হইয়া 
বাহির হইনু শিখাস্ুত্র মুড়াইয়া। 
(চেঃ ভা অন্ত্য-_৩য় অঃ) 
অতিশয় পরিফার কথা । শঙ্কর সম্প্রদায়ের সন্যাসের বহিরাবরণ 
মাত্র প্রভু গ্রহণ করিয়াছেন, কিন্তু শাঙ্কর বেদান্তের দার্শনিক মতবাদ 
তিনি গ্রহণ করেন নাই। কেননা শাঙ্কর বেদান্তে কৃষ্ণের বিরহে বিক্ষিপ্ত 
হওয়ার কোনই কথা নাই। ওয়, কবিরাজ গোস্বামী প্রভুর মুখ দিয়া 
শঙ্কর-বিরোধী শ্রীজীবের যট্-সন্দর্ভের যেসকল কথা বলাইয়াছেন-__উহা 
কি সত্যি প্রভু বলিয়াছেন, অথবা উহা তাহার শ্রীযুখে আরোপ করা 
হইয়াছে? গুরুতর প্রশ্ন । প্রভু যখন এসকল কথা বলিয়াছেন, তখন 
শ্রীজীব যট্‌-সন্দর্ভ রচনা করেন নাই। 
অতএব বট্‌-সন্দর্ভের অবিকল নকল যেসকল উক্তি, তাহা প্রক্ষিপ্ত_ 
সে বিষয়ে কোন সন্দেহ নাই। কিন্তু যট্‌-সন্দর্ভের এই সকল সিদ্ধান্ত 
যে প্রভুর অভিপ্রেত, তাহারও ত যথেষ্ট প্রমাণ আছে। প্রমাণ নাই 
এমন ত নহে। ..গ্রীনাতনকে প্রভু কাশী ও নীলাচলে ধর্ম্মতত্ব উপদেশ 
'করিয়াছেন। প্রভুর সিদ্ধান্ত সনাতন সম্পূর্ণ জ্ঞাত আছেন। সনাতনের 
শ্বীত্যর্থে গোপাল ভট্ট যে বিষয় সুচী করেন, সেই সংক্ষিপ্ত বিবরণ হইতেই 


ছি তাঁহার কৃত গীতা প্রভৃতির টীকা বৈষ্ণব সম্পরদায়ে কি অন্য সম্রদায়ে, 
সর্ক্বথ| মান্য এবং চৈতন্যদেবও এ টীকাকে মান্য করিয়াছেন। 

অতএব আচার্যের নিন্দা করাতে এতদ্দেশীয় বৈষ্ণবদিগের ধর্দের ক্রমে 
মূলোচ্ছেদ হইয়া ধায়। আর আমাদের প্রতি আচারধয-মতাবলম্বী করিয়া যে কটাক্ষ 
করিয়াছেন, সে আমাদের শ্লাঘ্য। হুতরাং ইহার উত্তর কি লিখিব? (গোস্বামীর 
সহিত বিচার-_রাঁজা রামমোহন রায় )। 


[ ২৯৬] 


গ্রীজীব বট্-সন্দর্ভ রচন! করেন । , অতএব বট্-সন্দর্ডের শঙ্কর-বিরোধী 
সিদ্ধান্ত প্রভুর অভিপ্রেত, ইহার প্রমাণ আমরা পাঁইলাম। 

দার্শনিক মতবাদ ছাড়িয়া এইবার আমরা শ্রীচৈতন্তদেবের বৈষ্ণব 
ধর্মের নীতিবাদে আসিয়া পৌছিতেছি। প্রভু সনাতনকে কিছু নীতি 
উপদেশ দিলেন। ইহা শিক্ষার্টক নামে প্রসিদ্ধ। প্রভু বলিলেন 


অবৈষ্ণব সঙ্গ ত্যাগ, বহু শিষ্য না করিবে । 
বহু গ্রন্থ কলাভ্যাস ব্যাখ্যান বঞ্জিবে ॥ 
হানি লাভ সম শোঁকাঁদি বশ না হইবে ৷ 
অন্ত দেব অন্য শাস্ত্র নিন্দা না করিবে ॥ 
বিষ্ণু বৈষ্ণব নিন্দা গ্রাম্য বার্তা না শুনিবে। 
প্রাণী মাত্রে মনোবাঁক্যে উদ্বেগ না দিবে ॥ 
(চেঃ চঃ, মধ্য-_২২শ পঃ) 


নবদ্বীপলীলা হইতে পুরীলীলায় নীতিবাদ ক্রমবিকাশের পথে 
পরিবত্তিত হইয়াছে। মূলতঃ ইহা৷ বৌদ্ধ ধর্মের অহিংস নীতিবাদ। প্রভু 
এই অহিংস নীতিবাদ বৌদ্ধ ধৰ্ম্মের মহাযান পন্থীদের নিকট হইতেই 
গ্রহণ করিলেন। নবদ্বীপলীলায় ঠাকুর হরিদাস ও গ্রীপাদ নিত্যানন্দ 
এই অহিংস নীতি প্রথম গ্রহণ করেন। টাঁদ কাজির বাড়ী আক্রমণ ও 
লষ্ঠনে এবং প্রভু কর্তৃক শ্রীবাসের বাড়ীতে গদাপুজার সময় এই অহিংস 
নীতি এতটা গৃহীত হয় নাই। বুক্ষকে কাটিলেও যেমন কথা৷ বলে না, 
পরস্ত ছেদনকারীকে ছায়া ও ফলদান করে, বৈষ্বকেও সেইরূপ বৃক্ষের 
মত অহিংস হইতে হইবে। মানুষ উদ্ভিদের মত হইয়া যাইবে, এ বড় 
বিষম কথা। মানুব আক্রান্ত হইলেও আত্মরক্ষা করিবে না, শুধু 
দাড়াইয়। মরিবে, এ মত গীতার নহে--চণ্ডীতে ত ইহা নাই-ই। গীতা, 
চণ্ডী হিন্দু শাস্ত্র সমাজ জীবনে এই শ্রেণীর নীতিবাদ গৃহীত হইলে 
রাষ্ট্রে পরাধীনত! আসিবে, ইহ! নিশ্চয় । রাজা রামমোহন এইরূপ আশঙ্কা 
হইতেই বলিয়াছেন যে, আমাদের পরাধীনতার অন্যান্য কারণের মধ্যে একটি 
হইতেছে “হিংসা ত্যাগকে ধৰ্ম্ম বলিয়া জানা”। অহিংস নীতিবাদ রাষ্ট্রের 
‘স্বাধীনতার প্রতিকূল । ইহা অ-হিন্দু--বৌদ্ধ ও বৈষ্ণবের নীতিবাদ। 

তারপর প্রভু সনাতনকে বলিলেন যে__তুমি বৃন্দাবনে যাও, 
তোমার ছুই ভ্রাতা, রূপ আর অনুপম ( বল্লভ ) তথায় গিয়াছে । আবু 
কাথা করঙ্গিয়া মোর কাঙ্গাল ভক্তগণ । 
বৃন্দাবনে আসে যদি করিহ পালন ॥ 
(চেঃ চহ, মধ্য__-২৫শ পঃ) 
নী শৃন্র মূর্খ আদিকে” ভক্তি বিলাইবার জন্য গ্রীঅদ্বৈতৈর কথা 
অঙ্গীকার করিয়া স্রীবাসের বাড়ীতে যাহার অভিষেক হইয়াছিল, “মূর্খ নীচ 
দরিদ্রকে” প্রেমন্ুখে.ভাসাইবার জন্য যিনি প্রতিজ্ঞাবদ্ধ বলিয়া শ্রীপাদ 
নিত্যানন্দকে স্মরণ করাইয়া দিয়াছেন, তিনিই সনাতনকে বলিলেন-_ 
সনাতন আমার কাথা করঙ্জিয়া ভক্তগণ যদি বৃন্দাবনে যায় তবে তাঁদের 
উপেক্ষা করিও না, পালন পরিও। শ্রীচৈতন্যে বুদ্ধের হৃদয় কথা 
বলিতেছে। 
তারপর সনাতন প্রভুকে বলিবেন যে__তুমি সাব্বভৌমের নিকট 
যে আত্মারাম শ্লোকের আঠার রকম ব্যাখা করিয়াছিলে, তাহা আমাকে 
কৃপা করিয়া বল। 
প্রভু কহে আমি বাতুল আমার বচনে । 
সাৰ্ব্বভৌম বাতুলতা সত্য করি মানে ॥ 
কিবা প্রলাপিলাম তারে কিছু নাহি মনে । 
তোমা সঙ্গ বলে যদি কিছু হয় মনে ৷ 
সহজে আমার কিছু অর্থ নাহি ভাসে । 
তোমা সঙ্গবলে যে কিছু প্রকাশে ॥ 
| (চেঃ চঃ, মধ্য--২৪শ পঃ) 
আগেকার আঠার রকমের ব্যাখ্যার একটিও না ছু'ইয়া, পুনরায় 
প্রভু ৬১ রকমের বিভিন্ন ব্যাখ্যা করিলেন। 
শঙ্করের প্রতিভা ও বুদ্ধের হৃদয় একসঙ্গে একবারমাত্র বাংলার 
ইতিহাসে দেখা দিয়াছিল। 
প্রভু সনাতনকে বৈষ্ণব স্মৃতিশান্ত্র করিবার জন্য আদেশ দিলেন। 
সনাতন বলিলেন__“মুই নীচ জাতি” আমি স্থৃতিশাস্ত্র করিলে তাহ! 
চলিবে কেন? প্রভু কহে__ 
02./97--38 

যে যে করিতে করিবে তুমি মন। 
কৃষ্ণ সেই সেই তোমা করাবে ক্ষুরণ ॥ 
(চেঃ চহ, মধ্য-_২৪শ পঃ ) 
-_ রায় রামানন্দকে যিনি শৃদ্র জানিয়াও উপদেষ্টার আসন দিয়াছেন, 
যিনি “নীচ শূদ্ৰ দ্বারা করে ধর্মের প্রকাশ”, তিনি প্লেচ্ছ সংস্পর্শে 
কর্ণাটী ব্রাহ্মণ হইয়াও নিজেকে নীচজাতি বলিয়া পরিচয় দিতেছেন যে__ 
রাজ-মন্ত্রী সনাতন; তাহাকে দিয়াই ইচ্ছা করিয়া বৈষ্ণব স্মৃতিশান্ত্ 
হরিভক্তি বিলাস প্রণয়ন করাইবেন। ইহা! মহাপ্রভুর ধর্মের একটি 
বৈশিষ্ট্য । বিশেষ বিবেচনা। করিয়াই প্রভু এই কাজটি করিলেন, 
অনবধানতাবশতঃ নহে । 
তারপর একদিন প্রকাশানন্দের সহিত বেদান্ত বিচার করিয়া 
শঙ্করের অদ্বৈত মত খণ্ডন করিলেন এবং শ্রীমদ্ভাগবত পুরাণ যে বেদান্তের 
ভাষ্য, ইহা স্থাপন করিলেন। এই তাহার ভ্রমণ শেষ হইল। 
দিব্যোন্মাদের পুর্ব পর্যন্ত ইহার পরের ছয় বসুর তিনি একদিকে গৌড়ের 
শ্রীপাদ নিত্যানন্দের প্রচারে পতিত উদ্ধার ও অন্যদিকে বৃন্দাবনে শ্রীরূপ 
সনাতনের রসতত্ব, নাটক ও দর্শনশাস্ত্র প্রণয়নের দ্বারা বৈষ্ণব ধর্মের 
সিদ্ধান্ত নিরূপণ করা কাধ্য নীলাচলে বসিয়া একসঙ্গে করিয়াছেন। 
মহাপ্রভুর বৈষ্ণব ধর্ম্মের এই দুইটি গৌড়ীয় ও বৃন্দাবনীয় ধারা যুগপৎ 
তাহার মনে স্থান পাইয়াছে এবং ছুই ধারাই একত্রে প্রেরণা পাইয়াছে। 
মহাপ্রভুর বৈষ্ণব বর্ম শুধু কাব্য, নাটক, দর্শন ও রসতত্ব যেমন নয়__ 
তেমনি আবার. কেবল গণ-সংযোগ বা পতিত-উদ্ধারও নয়। এই ছুই 
ধারা একত্রে মিলিয়া মহাপ্রভুর জীবন হইতে উত্থিত গৌড়ীয় বৈষ্ণবধৰ্ম্ 
নামে পরিচিত। ইহাই এই ধর্মের প্রাদেশিক বৈশিষ্ট্য সম্প্রদায়গত - 
বৈশিষ্ট্যও বলা যায়। ইহাই ভারত ইতিহাসে বাঙ্গালীর দান। 
বন্দাবনদাস প্রভুর দাক্ষিণাত্য ভ্রমণ লেখেন নাই, কিন্ত গড়ে 
রামকেলী গ্রামে আসার কথা বিশদরূপে লিখিয়াছেন। কেনন৷ 
নবদ্বীপলীলা ও গৌড়ের ভক্তবৃন্দকে কেন্দ্র করিয়া তিনি গ্রন্থ লিখিয়াছেন। 
সুতরাং গৌড়ে আসিয়া হুসেন শাহর ছুই মন্ত্র সাকর মল্লিক আর দবীর 
প্রত্যক্ষদর্শী শ্রীপাদ নিত্যানন্দ এবং 

পরে তাহার মাতা নারায়ণীর নিকট শুনিয়াই লিখিয়াছেন। আবার 
কবিরাজ গোস্বামী শ্রীরূপ-সনাতনের নিকট শুনিয়া লিখিয়াছেন। 
সুতরাং উভয়ের বর্ণনাই প্রত্যক্ষদর্শীর নিকট হইতে শুনা । সুতরাং এই 
উভয় বর্ণনার প্রামাণিকতা তুল্য মর্ধ্যাদা পাইতে পারে। তথাপি 
বৃন্দাবনদাসের বর্ণনার হুসেন শাহ সম্পর্কে এমন সব কথা আছে, যাহা 
কবিরাজ গোস্বামীতে নাই। বৃন্দাবনদাস হুসেন শাহ সম্পর্কে . 
লিখিয়াছেন__ ' 
স্বভীবেই রাজা ( হুসেন শাহ ) মহাকাল যবন। 
মহা তমোগুণ বৃদ্ধি হয় ঘনে ঘন ॥ 
উড্ভদেশে কোটি কোটি প্রতিমা প্রাসাদ । 
ভাঙ্গিলেক কত কত করিল প্রমাদ ৷ 
দৈবে আসি সত্বগুণ উপজিল মনে ৷ 
তেই ভাল কহিলেক আমা পবা স্থানে ৷ 
আর কোন পাত্র আসি কুমন্ত্রণা দিলে। 
আর বার কুবুদ্ধি আসিয়া পাছে মিলে ॥ 
যদি কদাচিৎ বলে কেমন গোসাঞি। 
আন গিয়া দেখিবারে চাহি এই ঠাঞি॥ 
অতএব গোসাঞিরে পাঠাই কহিয়া ৷ 
রাজার (হুসেন শাহ ) নিকট গ্রামে কি কাধ্য রহিয়া ॥ 
( চৈঃ ভাঃ, অন্ত্য-_৪র্থ অঃ) 
বৃন্দাবনদাস এবং কবিরাজ গোস্বামী উভয়েই আশঙ্কা করিলেন যে, 
হুসেন শাহের সহিত প্রভুর মিলন নিরাপদ নয়। উভয়েই লিখিয়াছেন 
যে-_যদিও প্রভু ভয় পাইলেন না, তথাপি “লৌকিক লীলায়” বুদ্ধিমানের 
মত লৌকিক ব্যবহার করিলেন অর্থাৎ নীলাচলে ফিরিয়া গেলেন। 
লক্ষ্য করিবার বিষয় উড়িস্যায় প্রতাপরুত্নের সহিত প্রভুর যেরূপ মিলন 
হইল, গৌড়ে হুসেন শাহের সহিত সেরূপ মিলন দূরের কথা সাক্ষাতই 
হইল না। উড়িষ্যায় যবনরাজ ভীতি নাই, গৌড়ে তাহ! বিলক্ষণ আছে। 
এই ছুই রাজোর বিপরীত অবস্থার মধ্যেই প্রভু কৌশলে তাহার ভবিষ্যত 
ধর্দপ্রচারের বীজ বপন করিতেছেন । উভয় রাজ্যের রাজনৈতিক 

পরিস্থিতি লক্ষ্য করিবার বিষর | উড়িগ্থায় হিন্দু রাজত্ব, আর গোড়ে 
মুসলমান রাজত্ব । মোগল তখনও দিল্লীতে তাহার সাআাজোোর সিংহাসন 
প্রতিষ্ঠা করে-নাই। বাবর ১৫২৫ খৃষ্টাব্দে দিল্লী জয় করেন। 
শ্রীরপ-সনাতনের সহিত রামকেলীতে গোপন মিলনের উদ্দেশ্য 
বন্দাবনদাস. অপেক্ষা কবিরাজ গোস্বামী আরও. স্পষ্ট" করিয়া 
লিখিয়াছেন। প্রভু শুধু “জননী আর জাহ্নবী” দর্শন করিবার জন্য 
গৌড়ে আসেন নাই। হুসেন শাহর দুই মন্ত্রীর সহিত নীলাচলে গোপনে 
পত্র ব্যবহার চলিতেছিল এবং তাহারই ফলে তিনি এই ছুই মন্ত্রীর সহিত 
গোপন কথা বলিবার জন্য গৌঁড়ে আসিয়াছিলেন। প্রভু স্পষ্টই 
বলিয়াছেন__ 
গৌড় নিকট আসিতে মোর নাহি প্রয়োজন । 
তোমা দোহা মিলিবারে ইহ আগমন ॥ 
(চেঃ চ মধ্য--১ম পঃ) 
অতএব শুধু “জননী আর জাহ্নবী” নর, শ্রীরপ-সনাতনকে মন্ত্ৰীত্ব 


ছাড়িয়া প্রভুর বৈফবধর্ম্ম প্রচারে নিযুক্ত হইবার জন্তই গোপন পরামর্শের 
প্রয়োজন হইয়াছিল। 


বন্দাবনদাস বাংলাদেশে ধর্ম্মকর্ম্ম সম্পর্কে এইসম 
অঙ্কিত করিয়াছেন, যাহা কবিরাজ গোস্বামী করেন নাই 
"ধৰ্ম কর্ম লোক সব এই মাত্র জানে। 

মঙ্গলচণ্তীর গীতে করে জাগরণে ॥ 
দিবতা জানেন সবে ষষ্ঠী বিবহরি। 
তাহারে সেবেন সভে মহা দন্ত করি॥ . 
‘ন বংশ বাড় ক করিয়া কাম্য মনে। 
শষ্য মাংসে দানব পুজয়ে কোন জনে ॥ 


য়কার একটি চিত্র 
I 


(চেঃ ভাগ, অস্ত্য_৪ৰ্ঘ অঃ) 
ls রাজাদের কীন্তিকাহিনী তখনপর্যান্তও বাংলার আকাশে 
সহ গৌড় দেশে যে পটভূমিকার উপর মহাপ্রভুর নূতন 


ডা 

বৈষ্ণব ধৰ্ম্ম গড়িয়া উঠিতেছে, আমরা তাহার একটি সংক্ষিপ্ত সুন্দর চিত্র” 
বন্দাবনদাসের নিকট পাইলাম । বাংলার তৎকালীন ইতিহাস জানিতে 
হইলে কবিরাজ গোস্বামী অপেক্ষ বৃন্দাবনদাসই অধিকতর নির্ভরযোগ্য । 
তৎকালীন ইতিহাস আর পাওয়া যায় কবিকঙ্কনের চণ্ডীতে ৷ 
বৃন্দাবন্দাঁস মথুরা-বৃন্দাবন ভ্রমণ লেখেন নাই । একই কারণ। 
ইহ| নবদ্বীপের ভক্তমণ্ডলীর সহিত সংশ্লিষ্ট নয়। সুতরাং বৃন্দাবনদাস 
ইহা বাদ দিয়াছেন। বৃন্দাবন হইতে ফিরিবার পথে প্রয়াগে দশ দিন 
প্রীরপকে ও কাশীতে দুই মাস শ্রীসনাতনকে যে শিক্ষা দিলেন, বুন্দাবনদাস 
তাহাও লেখেন নাই । শ্রীরূপ-সনাতনকে শিক্ষাদান সম্পর্কে বুন্দীবনদাস 
যাহা লিখিয়াছেন, তাহা ইতিহাসসম্মত নয়। এক্ষেত্রে কবিরাজ 
গোস্বামীর উপর নির্ভর করিতে হইবে। প্রভু রায়ের নিকট গোদাবরী 
তীরে যেসকল সিদ্ধান্ত শুনিয়াছিলেন, শ্রীরূপ ও শ্রীসনাতনকে সেই রায়- 
কথিত সিদ্ধান্ত অনুযায়ী উপদেশ করিলেন। সুতরাং প্রভুর উপর রায়ের 
সিদ্ধান্তের প্রভাব আমরা প্রত্যক্ষ দেখিতে পাঁইতেছি। রায়কে প্রভু 
হা উপদেষ্টা বলিয়া সম্মান দিয়াছেন । রায় অবশ্য অতি বিনয়পুর্ববক 
প্রভুকে বলিয়াছেন_-“তুমি যে কহাও সেই কহি বাণী” । 
প্রীৰপ-সনাতনকে বৃন্দাবনে পাঠাইবার পরেই, নীলাচলে কিরিয়া 
প্রভু ্রীপাদ নিত্যানন্দকে গৌড়দেশে প্রচারের জন্য পাঠাইলেন। একই 
দিনা গৌড় ভ্রমণ ও মথুরা-বুন্দাবন ভ্রমণে কাধ্য 'করিয়াছে। 
টা ক্রীরপ-সনাতনকে প্রেরণ ও গৌড়দেশে শ্রীপাদ নিত্যানন্দকে 
প্ররণ একই সঙ্গে.যিনি করিয়াছেন, ত তাহার মনের মধ্যে তাহার ধর্ম্মের 
ts সম্বন্ধে একটি সুচিন্তিত পরিকল্পনা নিশ্চয়ই ছিল এবং সেই 
পরিকল্পনা তিনি সুকৌশলে সম্যকরূপে গড়িয়া তুলিতে পারিয়াছিলেন। 
নবদ্বীপলীলায় যেধৱণের সংগঠনকারী নেতৃত্ব আমর! দেখিয়াছি; যেরূপ 
বিভিন্ন স্তরে ও বিভিন্ন রুচির লোককে একত্র করিয়া তিনি দল গঠন 
করিয়াছিলেন; পুরীলীলায় মথুরা-বৃন্দাবন ও গৌড়দেশে প্রচারের জনা 
তিনি যে দুঃসাহস ও কৌশল অবলম্বন করিলেন-_ইহাতে তাহার আর 
ক প্রকার নেতৃত্ব প্রকাশ পাইল। নেতৃত্ব উভয় লীলাতেই সমান 
রহিয়াছে। সংগঠনশক্তি উভয় লীলাতেই সমান কাধ্যাকরী হইয়াছে। 


[ ৩০২] 


প্রভুর ভাবোন্সত্ততা ও যুগলরস আস্বাদন তাহার ইতিহাসবিশ্রুত “বৈষ্ণব 
সমাজ” সংগঠনে বিদ্ধ উৎপাদন করে নাই, বরং সাহায্যই করিয়াছে । 
দল সংগঠন করিবার শক্তি তাহার নেতৃত্বে প্রচুর পরিমাণে দেখা যায়'। 

আমার প্রিয় সুহৃদ ডাঃ সুশীলকুমার দে তাহার বৃহৎ পাণ্ডিত্যপূৰ্ণ 
গ্রন্থে ( Vaisnava Faith and Movement in Bengal) এই 
অভিমত প্রকাশ করিয়াছেন যে 


“এচৈতন্যদেব কোন সময়েই তাহার শিয্যদের লইয়া একটি দল গঠন 
করিবার চেষ্টা করেন নাই । ভাবোন্মত্ততায় তিনি এতই মগ্ন থাকিতেন 
যে, তিনি কোন নৃতন ধৰ্ম্ম বা প্রতিষ্ঠান গড়িবার চেষ্টাও করেন নাই। 
শ্রীচৈতন্তের পরবর্তীয়েরা তাহাকে একজন অতি বড় সংগঠনকারী নেতা 
এবং এক নৃতন মতবাদের প্রতিষ্ঠাত। বলিয়| দেখিবার চেষ্টা করিয়াছেন 
সত্য, কিন্ত কতিপয় প্রসিদ্ধ ব্যক্তিকে বৈষ্ণব ধৰ্ম্মে দীক্ষিত করা ভিন্ন 
তিনি আর বেশী কিছু করেন নাই। তদতিবিক্ত আর কিছু করিয়াছেন 
ভাবিলে, তাঁহার সমস্ত জীবনচরিতকে ভুল করিয়া বুঝা হইবে। 
ভাবোন্মত্ততায় তিনি এত বেশী মগ্ন থাকিতেন যে, একটা নৃতন ধর্ম বা 
সমাজ গড়িবার সময়ও তাহার ছিল না এবং সে ইচ্ছাও তাহার ছিল না ।”* ৷. 


* He (শ্রীচৈতন্য ) did not at any time of his career concern 


himself directly with the Organisation of his followers. 


Absorbed in his devotional ecstasies, he hardly ever thought 
to build up acult ora sect.... Followers would feign to see 
and expounder of a system, Dut 
neither propagating zeal nor theological ambition ever ente 
1115 simple life of intense religious emotion. 


in him a great Organiser 


red 
If some notable 
he result of any 


‘To attribute this 
achievement to any conscious effort or pu 


the whole trend of his life.. 


conversions were achieved, they were not t 


direct missionary effort on his part.. 


tpose is to misread 

সমস্ত বাংলা চরিতগ্রন্থগুলি, যাহা আমি এযাবৎ আপনাদের সন্মুখে 
আলোচনা! করিয়া আসিয়াছি, ডাঃ দে'র এই কথার তীব্র প্রতিবাদ 
করিতেছে । কি চরিতগ্রন্থগুলির জীবন্ত বর্ণনায়, কি প্রত্যক্ষ ইতিহাস 
প্রমাণে-ডাঃ দে'র কথার সমর্থন তে! নাই-ই বরং স্পষ্ট উল্টা কথাই 
আছে। শ্ীপাদ নিত্যানন্দকে গৌড়দেশে প্রচারের জন্য প্রেরণের 
সময় প্রভু শ্রীবাসের বাড়ীতে অভিষেক-উৎসবে তাহার প্রতিজ্ঞার 
কথা স্মরণ করাইয়া দিয়! স্পষ্ট নিজমুখে বলিলেন যে__নিশ্চিন্ত আলস্তে 
বসিয়৷ শুধু যুগলরস আস্বাদন করিবার জন্য তিনি অবতার হন নাই। 
তিনি শ্রীপাদকে বলিলেন_যদি তুমি মুনিধর্ম্ম করিয়া বসিয়া থাকিবে, 
প্রচার না করিবে তবে “অবতার কি নিমিত্ত করিলে আমারে”। বৌদ্ধ 
বিপ্লবের পর বাংলাদেশে বৈষ্ণব আন্দোলনের মত এত বড় বিপ্লব ইতিহাসে 
দেখা যায় না। আর এই বিপ্লবের পরিকল্পনা লইয়া যিনি পূর্ণ সফলতার 
সহিত একাদিক্রমে বৎসরের পর বৎসর অবিসংবাদিতরূপে ইহার নেতৃত্ব 
করিয়া গিয়াছেন, তাহার সংগঠন করিবার শক্তি ছিলনা অথবা তাহার 
নূতন কোন ধন্মমত প্রচার করিবার ইচ্ছা ছিল না বল! তাহার জীবন- 
চরিতকে সম্পূর্ণ ভূল বুঝিবার একটি মারাত্মক দৃষ্টান্ত ভিন আর কি বলা 
যাইতে পারে ! 


একাদশ বক্তৃতা 


[ শ্রপাদ নিত্যানন্দকে গৌড়দেশে প্রচারের জন্য প্রেরণের হেতু ও কাল 
নিরূপণ । ছোট হরিদাসকে বজ্জন। দামোদর পণ্ডিতকে কেন শচীমাতার নিকট 
প্রেরণ করিলেন ? ঠাকুর হরিদাস নাম-জপের কী নৃতন ব্যাখ্যা দিলেন? শ্রীসনাতনের 


দেহত্যাগের সংকল্প ও চৈতন্্দেবের নিষেধের হেতু কী? পানিহাটাতে নিত্যানন্দের 
চিড়া মহোত্সব। টচতন্যদেব পরে কোন আপত্তি করিয়াছিলেন কি-না? চৈতন্ত- 


দেবের দেহত্যাগের পূর্বাভাস কে প্রথম পাইয়াছিল ? ঠাকুর হরিদাসের নির্বাণ 
উপলক্ষ্যে চৈতন্যদেবের চরিত্রের বৈশিষ্ট্য । ] 


শ্রীচৈতন্যদেব বৃন্দাবন হইতে নীলাচলে কিরিরা শ্রীপাদ নিত্যানন্দ 
প্রভুকে . গৌড়দেশে প্রচারের জন্য আদেশ দিলেন। ইহা ১৫১৫ খৃষ্টাব্দ 
কিম্বা ১৫১৬ খৃষ্টাব্দের ঘটনা ৷ নবদ্বীপে শ্রীবাসের বাড়ীতে অভিষেকের 
সময় শ্রাচৈতন্যদেব আচার্য্য 'অদ্বৈতের কথামত স্ত্রী, শূদ্ৰ, মূর্খ আদি আচণ্ডালে 
বৈধ্চবধর্ম্ম প্রচার করিবেন বলিয়া অঙ্গীকার 'করিয়াছিলেন। সে কথা 
তিনি বিস্মারণ হন নাই__তাহার মনে আছে। সুতরাং নিত্যানন্দ প্রভৃকে 


কে 
সন্ধর নবদ্বীপে গিয়া গৌড়দেশে প্রচার আরম্ভ করিবার আদেশ দিলেন । 


শুন নিত্যানন্দ মহামতি। 

সত্বরে চলহ তুমি নবদ্বীপ প্রতি ॥ 
প্রতিজ্ঞা করিয়া আছি আমি নিজমুখে। 
মূর্খ, নীচ, দরিদ্র ভাসাব প্রেমস্ুুখে ॥ 
তুমিও থাকিল| যদি মুনিধৰ্ম্ম করি। 
আপন উদ্দাম ভাব সব পরিহরি ॥ 
তবে মূর্খ নীচ যত পতিত সংসার । 
বল দেখি আর কেব। করিবে উদ্ধার ॥ 
ভক্তিরস দাতা তুমি, তুমি সম্বরিলে। 
তবে অবতার বা কি নিমিত্ত করিলে ॥ 
এতেক আমার বাক্য যদি সত্য চাও। 
তবে অবিলম্বে তুমি গৌড়দেশে যাও ॥ 


[ ৬০৫ ] 


মূর্খ নীচ পতিত দুঃখিত যত জন। 

ভক্তি দিয়া কর গিয়া সভার মোচন ॥ 

তারপর = 
আজ্ঞা পাই নিত্যানন্দ চন্দ্র সেই ক্ষণে। 
চলিলেন গৌড়দেশে লই নিজ গণে ॥ . 

(চৈঃ ভাঃ_৪৫৪ পৃঃ) 

ইহা বৃন্দাবনদাস লিখিয়া গিয়াছেন। বৃন্দাবনদাস শ্রীপাদ নিত্যানন্দ 

প্রভুর সাক্ষাৎ শিত্য। সুতরাং বৃন্দাবনদাস নিত্যানন্দ প্রভুর শ্রীমুখ 

হইতে এই সকল কথা শুনিয়া লিখিয়া গিয়াছেন। অতএব ইহার 

প্রামাণ্য মৰ্য্যাদা খুব বেশী। ইতিহাসেও নিত্যানন্দ প্রভুর গৌড়দেশে 

প্রচারের মূল্য, খুব বেশী। : 10138 

শ্রীপাদ নিত্যানন্দ প্রভুর প্রচারের একশত বৎসর পরে কবিরাজ 

গোস্বামীর চৈতন্য চরিতামৃত গ্রন্থ বাংলা দেশে আসে। চৈতন্য চরিতামৃতে 

বৃন্দাবনের গোস্বামীদের যেসকল অভিনব সিদ্ধান্ত প্রচলন করিবার চেষ্টা 

হইয়াছে, তাহার একশত বংসর পূর্বের বাংলা দেশে নিত্যানন্দ প্রভুর প্রচার 

সাফল্য লাভ করিয়াছে । সমাজের নিয্নন্তরের উপোক্ষত এক বড় অংশকে 

নিত্যানন্দ প্রভু বৈষ্ণব ধৰ্ম্মে তুলিয়া ধরিয়াছেন। ১৫১৫ হইতে ১৬১৫ 

খৃষ্টাব্দ_এই একশত বৎসর চৈতন্য চরিতামৃতের পূর্বের নিত্যানন্দ প্রভুর 


প্রচার যে গণ-সংযোগ করিয়াছিল, পরবন্তাঁ হাতহাসে তাহার তুলনা নাই ৷ 


আর এই প্রচার মহাপ্রভুর জীবন্দশাতেই আরন্ত হইয়াছিল । গৌড়বঙ্গে 
এই প্রথম একশত বৎসর (১৫১৫-১৬১৫ খৃঃ) প্রচারের একখানি 
পৃথক ইতিহাসগ্রন্থ সংকলিত হওয়া প্রয়োজন । 

শ্রীপাদ নিত্যানন্দ প্রভুর প্রচার আরম্ভ হইবার পরেও মহাপ্রভু 
আঠার বৎসর নীলাচলে দেহ ধারণ করিয়াছিলেন ৷ নিত্যানন্দের প্রচার ও 
তাহার ফল মহাপ্রভুর জীবনে এক অবিচ্ছে্চ ও অ 
ইহা কিছুটা বিনে বলা আবশ্যক ৷ র্ হি কাজেই 

এই প্রসঙ্গে জয়ানন্দ লিখিয়াছেন__ 

তিন মাস বৈ নিত্যানন্দ গৌড় গেলা । 


“ ঘরে ঘরে সংকীর্ত্তন পাতিলেক 

নিত্যানন্দ কহিলেন ভাস্কর দাসে। 
ঘরে ঘরে শ্রীমৃত্তি দেহ গৌড়দেশে ॥ 
(চৈঃ মঃ_ উত্তর খণ্ড ) 
প্রচারের সাফল্যের জন্য নিত্যানন্দ প্রভুই প্রথমে রাঢ়ে ও গৌড়ে 
মহাপ্রভুর মূত্তি গড়িয়া ঘরে ঘরে পূজা করিবার আদেশ দেন ও ব্যবস্থা 
করেন। ইহা মহাপ্রভুর জীবিতকালেই নিত্যানন্দ প্রভু করিয়াছিলেন। 
বৈষ্ণব সাধারণের মধ্যে যে শ্রীগৌরাঙ্গের মূত্তি পূজার প্রচলন অদ্যাপি 
আছে, প্রচারব্যপদেশে এই প্রথার প্রবর্তক গ্রীপাদ নিত্যানন্দ প্রভু। 
খেতুরীর মহোৎসব ইহার অনেক পরের ঘটনা । 
ইহার একশত বৎসর পরে বৃন্দাবনের গোস্বামীদের যে সিদ্ধান্ত 
বাংলায় আসিবে, তাহাতে শ্রীগৌড়াঙ্গের মৃত্তি পুজা নয়, প্রীরাধা-কৃষ্ণের 
যুগল-মৃত্তি পূজ করার কথাই থাকিবে। ইতিহাসপথে বাঙ্গালীর বৈষ্ণবধর্ম্ম 
বন্দাবনের গোস্বামীদের সিদ্ধান্তের দিকেই বেশী আকৃষ্ট হইবে। 
শ্রীপাদ নিত্যানন্দ প্রভু পানিহাটীকে কেন্দ্র করিয়াই প্রথম প্রচার 
আরম্ভ করিলেন। জয়ানন্দের চৈতন্য মঙ্গল হইতেই আমরা ইহার 
বিস্তৃত বিবরণ পাই। 
আগে পানিহাটা আর আকৃনা মহেশ। 
পুণ্যভূমি সপ্তগ্রাম ধন্য রাঢ় দেশ ॥ 
আগরপাড়া কুমারহট্র চৌহাটা । 
খড়দা কোটাল তাম্কুলি পাথরঘাটা ॥ 
হাথিয়াগড় ছত্রভোগ বরাহনগর। 
কোঠরঙ্গ বাণীদিঘী চাতরা মনোহর ॥ 
হাথিয়াকান্দা পাঁচপাড়া বেতরবুঢ়ল। 
অন্ুয়া বড়গাদি কাচপাড়া স্ুপত্তন ॥ 
কাশী আই পঞ্চ আদ্দারি আদহ কলিআ। 
থানাচৌড়া ফুলিয়। দোগাছিঅ৷ ॥ 
নিমদা চৌয়ারিগাছা উদ্ধ, নপুর নৈহাটী। 
বসই বেনড়াখণ্ড হাটাই চরখি ॥ 


(চেঃ মঃ--বিজয় খণ্ড) 


৮২ 

ভূগোল না জানিলে ইতিহাস জানা সম্পূর্ণ হয় না। নিত্যানন্দ 
প্রভুর প্রচার কোন্‌ দিক হইতে কিরূপে আরম্ভ হইল, ইহা জান! দরকার । 
কেননা, অদ্যাপিহ এতবড় প্রচার বাংলার ইতিহাসে আর দেখা যায় না। 
বিশেষতঃ আধুনিক যুগ একটা প্রচারেরই যুগ । 

কিরূপ বেশে নিত্যানন্দ প্রভু প্রচারে বাহির হইলেন, তাহাও এক 
অদ্ভুত ব্যাপার। তিনি সন্যাসী মানুষ_অবধোৌত, অর্থাৎ সর্ধসংস্কার 
মুক্ত; কিন্ত প্রচারব্যপদেশে তিনি সন্্যাসীর বেশ পরিত্যাগ করিয়াছেন, 
যোদ্ধিবেশ ধারণ করিয়া যেন যুদ্ধে চলিয়াছেন। জয়ানন্দ লিখিয়াছেন-__ 


,মহামলল বেশ ধরে অবধৃত রায়ে। 


রুণুঝুণু কণক নুপুর বাজে পায়ে ॥ 
সুবর্ণ বৈদুৰ্য্য বিদ্রম যুক্তাদাম ৷ 
ত্ৰৈলোক্যন্নুন্দর রূপ দেখি অনুপাম ॥ 
হেমজড়িত গজমুক্তা ক্রুতিযূলে ৷ 

কত রক্তোৎপল রাঙ্গা চরণ কমলে ॥ * 
লটপটি পাতাড়ি পিন্ধন পাটবাস। 
আখ পূৰ্ণচন্দ্ৰ বদন প্রকাশ ॥ 

আরক্ত লোচন ভ্রহি মদন কামান। 
কটাক্ষে সন্ধানে সব বিধির নির্মাণ ॥ 
মৃদুমধুর সুধা বচন গন্ভীর | 
গজেন্দ্ৰ গমনমত্ত চলন অস্থির ॥ 

সুচারু দশন মণিমাণিক্যের ছটা। 

চরণে আসিয়া পড়ে মুক্তা গোটা গোটা ॥ 
নানাফুলে বিরচিত গলে দিব্য মালা। 
ধরণি আন্দোলে যেন রহি রহি লোলে ॥ 
গ্রামে গ্রামে নগরে সেবক প্রতিঘরে। 
চৈতন্য আনন্দে নিত্যানন্দ নৃত্য করে ॥ 


(চেঃ মঃ--বিজয় খণ্ড ) 


নিত্যানন্দ প্রভু যার যার ঘরে নৃত্য করিয়াছিলেন, তা'দের নাম 


পৰ্য্যন্ত আছে। 

মহাপ্রভু নীলাচলে থাকিয়া সমস্তই শুনিতেছিলেন, কিছুই তাহার 
অবিদিত ছিল না। ফিরিবার পথে প্রয়াগে শ্ররূপকে এবং কাশীতে 
শ্রীনাতনকে শিক্ষা ও দীক্ষা দিয়া মধুর এবং বৃন্দাবনে লুপ্ত তীর্থ উদ্ধার 
করিবার জন্য পাঠাইরাছিলেন। তাহার পরই নীলাচলে আসিয়া নিত্যানন্দ 
প্রভুকে গৌড়দেশে প্রচারে পাঠাইলেন। মি 

বৃন্দাবনে শ্রীরূপ ও শ্রীসনাতন বহু গ্রন্থ লিখিয়া মাধুকরী মাগিয়া 
খাইয়া এক এক.বৃক্ষতলে এক এক রাত্রি শয়ন করিয়া যেরূপ কঠোরতার 
সঙ্গে জীবন ধারণ করিতেছিলেন, তাহার সহিত গৌডদেশে নিত্যানন্দ 
প্রভুর প্রচারপদ্ধতি সম্পূর্ণ ভিন্ন। অথচ এই ছুই প্রকারের প্রচারপদ্ধতি 
মহাপ্রভু হইতে উদ্ভুত হইয়াছে। নিত্যানন্দ প্রভুর গণ-সংযোগ এবং শ্রীরূপ- 
সনাতন ও শ্রীজীব গোস্বামীর রসশাস্ত্র ও দর্শনশান্ত্র প্রভৃতি প্রণয়ন__ 
মহাপ্রভু প্রবত্তিত একই বৈষ্ণব ধর্্ের দুইটি অঙ্গ বিশেব। যোড়শ 
শতাব্দীতে মহাপ্রভুর জীবিতকালেই নিত্যানন্দ প্রভু প্রবন্তিত ধারা গৌড়ে 
ও রাঢ়ে প্রবাহিত হইয়াছে। সপ্তদশ শতাব্দীতে বৃন্বাবনের গোস্বামীদের 
রসতত্বের ধারা আসিয়া নিত্যানন্দ প্রভুর প্রবন্তিত ধারার সহিত মিলিত 
হইয়াছে। নিত্যানন্দ প্রভু প্রচার করিয়াছেন, ভাগবতে যাহাকে বলে 
অকিঞ্চন-সমরস ; আর শ্রীরূপ-দনাতন প্রচার করিয়াছেন যুগল-রস। দুইটি 
' ভিন্ন ধারায় ষোড়শ ও সপ্তদশ শতাব্দীতে পরপর ইহা বাংলাদেশে মহাপ্রভুর 
নামাঙ্কিত বৈষ্ণব ধৰ্ম্ম নামে প্রচারিত হইয়াছে। এই দুই ধারাই মহাপ্রভুর 
জীবিতকালে মহাপ্রভুর জীবন হইতেই উদ্ভব হইয়াছে। মহাপ্রভু জীবনী 
আলোচনায় এই দুইটি বিশেষ ধারা লক্ষ্য করিবার বিষয়। 

নীলাচলে মহাপ্রভু নিজে কঠোর সন্যাসব্রত পালন করিয়া দেহ 
ধারণ করিতেছিলেন। গৌডদেশে বৈষ্ণবধর্ম্ম প্রচার করিতে গিয়া যেসকল 
পদ্ধতি নিত্যানন্দ প্রভু অবলম্বন করিয়াছিলেন, তাহা প্রভুর অনুমোদিত 
ছিল কি-না__ইহা লইয়া সেই কালেই প্রশ্ন উঠিয়াছিল | মহাপ্রভুর 
নিকট নিত্যানন্দ প্রভুর আচরণ সম্বন্ধে কটাক্ষ করিয়া লোকেরা লাগানি 
করিয়াছিল। মহাপ্র সেই সকল প্রশ্নের সমাধা 
দিয়াছিলেন। আমরা চরিতগ্রন্থে ইহার উল্লে 

বৃন্দাবনদাস লিখিয়াছেন 

সেই নবদ্বীপে এক আছেন ব্রাহ্মণ | : 
.চৈতন্তের সঙ্গে তান পুর্ব অধ্যয়ন ॥ 
নিত্যানন্দ স্বরূপের দেখিয়া বিলাস। 
চিত্তে কিছু তান জন্মিয়াছে অবিশ্বাস ॥ 
চৈতন্চন্দ্রেতে তান বড় দৃঢ় ভক্তি। 
নিত্যানন্দ স্বরূপের না জানে শক্তি ॥ 


নীলাচলে এই সন্দিগ্ধ ব্রাহ্মণ মহাপ্রভুকে জিজ্ঞাসা করিতে গেল-_ 


বিপ্র কহে প্রভু মোর এক নিবেদন । 
করিমু তোমার স্থানে যদি. দেহ মন ॥ 
নবদ্বীপ গিয়া নিত্যানন্দ অবধৃত। 
কিছুই না বুঝে! করেন কিরূপ ॥ 
সন্যাস আশ্রম তান বলে সব্বজন। 
কপূর তান্ধুল যে ভক্ষণ অনুক্ষণ ॥ 

ধাতু দ্রব্য পরশিতে নাহি সন্গ্যাসীরে। 
সোণা রূপা মুক্তা সেসকল কলেবরে ॥ 
কাষায় কৌপিন ছাড়ি দিব্য পট্টবাস। 
ধরেন চন্দন মালা সদাই বিলাস ॥ 

দণ্ড ছাড়ি লৌহ দণ্ড ধরেন বা কেনে । 
শুদ্রের আশ্রমে যে থাকেন সর্ববক্ষণে ॥ 
শান্ত্রমত মুঞি তার না দেখে৷ আচার। 
এতেকে মোহের চিত্তে সন্দেহ অপার ॥ 
বড়লোক বলি তারে বোলে সব্বজনে। 
তথাপি আশ্রমাচার না করেন কেনে ॥ 


(চেঃ ভান অন্ত্য--৬$ অঃ ) 


ব্রাহ্মণের সন্দেহের কথা শুনিয়া মহাপ্রভু হাসিয়া উত্তর দিলেন 


শুন বিপ্র-যদি মহা অধিকারী হয়। 
তবে তান গুণ দোষ কিছু না জন্ময় ॥ 
পন্মপাত্রে কভু যেন না! লাগয়ে জল। 


_এইমত নিত্যানন্দ স্বরূপ নির্মল ॥ 

পরমার্থে কৃষ্ণচন্দ্র তাহান শরীরে । 
নিশ্চয় জানিহ বিপ্র সর্বদা বিহরে ॥ 
তারপর অনধিকারীর জন্য মহাপ্রভু একটা সাবধানবাণী 
বলিলেন ; 
অধিকারী বই করে তাহান আচার । 
দুঃখ পায় সেই জন পাপ জন্মে তার ॥ . 
রুদ্র বিনে অন্যে যদি করে বিষ পান। 
সর্ববথায় মরে সর্ব পুরাণ প্রমাণ ॥ 
( চৈঃ ভাঃ, অন্ত্য-_৬ষ্ঠ অঃ) 
জয়ানন্দের চৈতন্য মঙ্গল গ্রন্থে ইহার আভাস আছে__ 
নীলাচলে বিপ্র আর গৌরাঙ্গ রহিল । 
নিত্যানন্দে গৌড়রাজ্য প্রভু সমগিলা ॥ 
কতোদিনে নিত্যানন্দ রথযাত্রা কালে। 
সর্ব পারিষদ সঙ্গে গেলা নীলাচলে ॥ 
গৌরচন্দ্র জিজ্ঞাসিল প্রীপাদ গৌসাই। 
তোমার গৌড়রাজ্যে কার অধিকার নাই ॥ 
কর্তল মৃদঙ্গ যন্ত্র মাল্য চন্দনে । 
শিক্ষা বেত্র গুঞ্জাহার নুপুর আভরণে ॥ 
মহোৎসব মাগিয়া নাচেন সংকীর্তনে | 
হেন যুক্তি তোমারে দিলেক কোনজনে ॥ 
: (চৈঃ মঃ-উত্তর খণ্ড) 
স্পষ্টই বুঝা যাইতেছে, মহাপ্রভু হেন যুক্তি দেন নাই। বরং কথার 
ভাবে বুঝা যায় যে, ইহা তাহার তেমন অভিপ্রেত নয়। শুনিয়া নিত্যানন্দ 
বিচলিত হইলেন না, একটু হাসিলেন মাত্র। স্থানকালপাত্র উপযোগী 
যে সহজ প্রচার পদ্ধতি তিনি অবলম্বন করিয়াছেন, তাহাই যুগ-গ্রয়োজন 
বলিয়া তিনি মহাপ্রভুকে বুঝাইয়া নিজ মত বহাল রাখিলেন-_ 
শুনি নিত্যানন্দ গৌসাই হাসি হাসি কহে। 
কাঠিগ্য কীর্তন কলিযুগ ধৰ্ম্ম নহে॥ 


(চৈঃ মং উত্তর খণ্ড) 


৫ 

আমরা দেখিতেছি শ্রীপাদ নিত্যানন্দ প্রভুর গৌড়দেশে প্রচার 


সম্বন্ধে মহাপ্রভুর সঙ্গে তাহার কথোপকথন হইয়াছিল। এবং এই 
কথোপকথন মধ্যে কিছুটা বাদান্ুবাদও হইয়াছিল। পরে গ্রীপাদ নিত্যানন্দ 
প্রভু “কাঠিন্য কীর্তন কলিযুগ ধৰ্ম্ম নহে”_-এই কথা বলিয়া প্রভুকে 
প্রবোধ দিয়া নিজ মত ও নিজের প্রচারপদ্ধতি বহাল রাখিলেন। মহাপ্রভু 
আর কোন আপত্তি করিলেন না । 
ছোট হরিদাস উত্তম কীর্তনিয়া ছিলেন, প্রভুকে কীর্তন করিয়া 
শুনাইতেন। শিখী মাহিতীর ভগিনী মাধবীর নিকট হইতে প্রভুর 
ভোজনের জন্য “শুরু চালু” (চাউল) একমণ মাগিয়া আনিয়াছিল। “বৈরাগী 
করে প্রকৃতি সম্ভাযণ”_এই অপরাধে প্রভু তাহাকে বর্জন করিলেন। 
ছোট হরিদাস প্রয়াগে ব্রিবেশীতে প্রবেশ করিয়া! দেহ ত্যাগ করেন। 
মাহিতীর ভগিনীর নাম মাধবী দেবী । 
বৃদ্ধা তপস্বিনী আর পরম বৈষ্ণবী ॥ 
প্রভু লেখা করে ধার রাধিকার গণ । 
জগতের মধ্যে মাত্র সাড়ে তিন জন ॥ 
স্বরূপ গোঁসাই আর রায় রামানন্দ ৷ 
শিখী মাহিতী তিন আর তার ভগিনী অদ্ধজন ॥ 
তার ঠাঞি তঞ্ডুল মাগি আনিল হরিদাস । 
এ 3 4 ক 
প্রভু কহে বৈরাগী করে প্রকৃতি সম্ভাষণ । 
দেখিতে না পার আমি তাহার বদন ॥ 
আজি হৈতে আজ মোর আজ্ঞা পালিব| । 
ছোট হরিদাসে ইহা আসিতে না দিবা । 
(৯৯ চক অস্ত্য-২য় পঃ ) 
এক বৎসর অপেক্ষা করিয়াও যখন ছোট হরিদাসকে প্রভু ক্ষমা 
বা দয়া করিলেন না, তখন একদিন রাত্রিশেষে তিনি প্রয়াগে চলিয়া 
গেলেন এবং__ . y 


ত্রিবেণী প্রবেশ করি প্রাণ ছাড়িল। / 
(চৈঃচঃ অস্তা-২য় পঃ ) 

প্রভুর এই ব্যবহার, হরিদাসের প্রতি এই কঠোর শাস্তি, অনেকের 
মতে নিষ্ঠুর মনে হইতে পারে। কিন্তু বৈষ্ণব সমাজের নিয়ম রক্ষার জন্যই 
প্রভুকে এইরূপ কঠোর হইতে হইয়াছিল; নতুবা হরিদাসের প্রতি 
তাহার মন যে দয়াদ্র ছিল ইহার প্রমাণ আমরা পাই। কেননা হরিদাসের 
দেহত্যাগের পর প্রহ্ব একদিন নিজেই বলিলেন__“হরিদাস কাহা তারে 
আনহ এখানে” । 
দামোদর পণ্ডিত মহাপ্রভুকে বাক্য দণ্ড করিয়াছিলেন। মহাপ্রভু 
সেই দণ্ড সচ্ছন্দচিত্তে গ্রহণ করিয়াছিলেন। উড়িয়া এক ব্রাহ্মণ কুমার 
পিতৃহীন দেখিতে সুন্দর ও মৃতু ব্যবহার-__মহা প্রভুকে দেখিতে প্রতিদিন 
আসিত। প্রভুও তাহাকে দেখিয়! এবং তাহার সহিত কথা কহিয়া পরম 
সন্তোষ লাভ করিতেন। কিন্তু এ ব্রাহ্মণ বালকের মাতা বিধবা এবং 
সুন্দরী যুবতী, কাজেই দামোদর পণ্ডিত সেই ব্রাহ্মণ বালকের সঙ্গে প্রভুর 
মিলংমেশ পছন্দ করিতেন না। এবং একদিন প্রভুকে দামোদর পণ্ডিত 
স্পষ্টই বলিলেন 
j রাণী ত্রাহ্মণী বালকে গ্রীতি কেন কর॥ 
যদ্যুপি ব্ৰাহ্মণী সেই তপস্বিনী সতী । 
তথাপি তাহার দোষ সুন্দরী যুবতী ॥ 
তুমিহ পরম যুবা পরম সুন্দর । 
লোক কানাকানি বাতে দেহ অবসর ॥ 
(চৈঃ চঃ, অন্ত্য_৩য় পঃ ) 
ইহাতে প্রভু সন্তষ্ট হইয়া দামোদর পণ্ডিতকে বলিলেন__তুমি 
অতিশয় নিরপেক্ষ ব্যক্তি, যেহেতু তুমি আমাকেও বাক্য দণ্ড করিতে ভয় 
করিলে না। অতএব তুমি নবদ্বীপ চলিয়া গিয়া আমার মাতার নিকট 
খাঁক, যেহেতু তোমার মত রক্ষক আমি আর কাহাকেও দেখিনা ; এবং 
মধ্যে মধ্যে এখানে আসিয়া আমাকে দর্শন দিও। প্রভুর চরিত্রের একটা 
দিক এই সামান্য ঘটনার মধ্যেও সুন্দর প্রকাশ পাইয়াছে। | 
যবন হরিদাস জাতিতে মুসলমান, তিনি 
তাহার নাম হইয়াছে ঠাকুর . হরিদাস। 


তিনি রাত্রিদিন তি 
নাম সংকীর্তন করেন; একমাসে এক কোটিন টি 


মি যজ্ঞ করেন। যখন তিনি 


বৈষ্ণব ধৰ্ম্ম গ্রহণ করায়, 

nt শাস্তিপুরে ' আচার্য্য অদ্বৈতৈর সহিত আসিয়া মিলিত হইলেন, তখন 
আচাৰ্য্য অদ্বৈত তাহাকে 
গঙ্গীতীরে গোফা করি নিজ্জনে তারে দিল। 
ভাগবত গীতার ভক্তি অর্থ শুনাইল ॥ 
(চৈ চট অন্ত্য- ৩য় পঃ ) 
আচার্য্য অদ্বৈত, ঠাকুর হরিদাসকে প্রত্যহ ভোজনের জন্য অন্ন 
পাঠাইয়া দিতেন। তাহাতে ঠাকুর হরিদাস বলিলেন 
মহা মহ! বিপ্ৰ হেথা কুলিন সমাজ । 
আমারে আদর কর না বসহ লাজ ॥ 
শ্রীঅদ্বৈত বলিলেন__“তুমি খাইলে হয় কোটী ব্ৰাহ্মণ ভোজন”। 
(চেঃ চঃ, অন্তয-_৩য় পঃ) 
কৃষ্ণ অবতারিতে অদ্বৈত প্রতিজ্ঞা করিল। | 
জলতুলসী দিয়া পুজা করিতে লাগিল ॥ 
০ হরিদাস করে গোফায় নামসংকীর্তম। 
রদ কৃষ্ণ অবতীর্ণ হইবে এই তার মন ॥ 
দুই জনের ভক্তে চৈতন্য কৈল অবতার । 
নাম প্রেম প্রচারি কৈল জগত উদ্ধার ॥ 
"(চেঃ চঃ, অন্ত্য-_৩য় গঃ) 
শুধু অদ্বৈতৈর নয়, ঠাকুর হরিদাসের ভক্তিতেও চৈতন্য অবতার 
হইয়াছিলেন। প্রীচৈতন্যের অবতার হওয়ার একটি কারণ, হরিদাসের 
উপর যবনরাজ কর্তৃক বাইশবাজারে চাবুকের আঘাত। প্রভু, ঠাকুর 
হরিদাসের সহিত প্রথমদিনের সাক্ষাতেই বলিয়াছিলেন-_“যেবা গৌন 
ছিল মোর প্রকাশ করিতে । শীঘ্র আইন তোর দুঃখ না পারি সহিতে ॥৮ 
সুতরাং চৈতন্য অবতারে ঠাকুর হরিদাসের জীবন যে প্রভাব বিস্তার 
করিয়াছে, ইতিহাস তাহা ভুলিতে পারে না। এখন সমুদ্রতীরে নির্জন 
গোফা করিয়া ঠাকুর হরিদাস নাম জপ করিতেছেন। এই সময় একদিন 
ং মহাপ্রভু হরিদাসের নিকট গিয়া জিজ্ঞাসা করিলেন 
|] হরিদাস কলিকালে যবন অপার। 
গো ব্ৰাহ্মণ হিংসা করে মহাছুরাচার ॥ 
0O.P./97—40 


[ ৩৪ ]. 


ইহা সবার কোন্‌ মতে হইবে নিস্তার 
তাহার হেতু না দেখিয়ে এ দুঃখ অপার ॥ 
হরিদাস কহে প্রভু চিন্তা না করিহ। 
যবনের সংসার দেখি দুঃখ না ভাবিহ ॥ 
যবন সকলের মুক্তি হবে অনায়াসে ॥ 
হা রাম হা রাম.বলি কহে নামাভাসে ॥ 
মহাপ্রেমে ভক্ত কহে হা রাম হা রাঁম। 
যবনের ভাগ্য দেখ লয় সেই নাম ॥ 
যদ্যপি সঙ্কেতে তার হয় নামাভাস। 
তথাপি নামের তেজ না হয় বিনাশ ॥ 
(চেঃ চঃ, 'অন্ত্য- ৩য় পঃ ) 
নামের তেজ বিনাশ হয় না--ঠাকুর হরিদাস মহাপ্রভুকে এই কথা 
বুঝাইলেন। তারপর প্রশ্ন উঠিল যে--সকল জীব যদি মুক্ত হইয়া যায়, 
তবে তো পৃথিবী শূন্য হইয়া যাইবে তখন কি হইবে ? ঠাকুর 
হরিদাস উত্তর করিলেন 
সুক্ম জীবে পুনঃ কাজে উদ্ধ দ্ধ করিবে ॥ 
সেই জীব হবে ইহা স্থাবর জঙ্গম ৷ 
তাহাতে ভরিবে ব্ৰহ্মাণ্ড যেন পুর্র্বসম ॥ 
( চৈঃ চঃ, অন্ত্য-_৩য় পঃ ) 
ইতিপূর্বে ঠাকুর হরিদাস নামজপের এক নূতন ব্যাখ্যা 
দিয়াছিলেন। মহাপ্রভু প্রবন্তিত বৈষ্ণব ধৰ্ম্মে এ অর্থ গৃহীত হইয়াছে । 
কেহ বলে নাম হইতে হয় পাপ ক্ষয় 
কেহ বলে নাম হইতে জীবে মোক্ষ হয় ॥ 
হরিদাস কহে নামের এ ছুই “ফল নয়। 
নামের ফলে কৃষ্ণ পদে প্রেম উপজয় ॥ 


[ ৩১৫ ] 


তারপর মথুরা হইতে সনাতন নীলাচলে আসিয়া হরিদাসের আশ্রমে 
উঠিয়া তাহার চরণ বন্দনা করিলেন। ঠাকুর হরিদাস সনাতনকে আলিঙ্গন 
করিলেন।- তারপর মহাপ্রভু আসিয়া সেখানে মিলিত হইলেন। 


মহাপ্রভূকে দেখিয়াই আস্তেব্যান্তে সনাতন বলিলেন__ 


মোরে না ছু'ইও প্রভু পড়ো তোমার পায়। 
একে নীচ জাতি অধম আর কণ্ডরসা গায় ॥ 
বলাৎকারে প্রভু তারে আলিঙ্গন কৈল। 
কও ক্লেদ মহাপ্রভু শ্রীঅঙ্গে লাগিল ॥ 
(চৈঃ চঃ, অন্ত্য-_৪র্থ পঃ ) 
সনাতন মনে মনে সংকল্প করিলেন যে, রথের সময় জগন্নাথের রথের 
তলায় পড়িয়া তিনি শরীর ছাড়িবেন। কেননা দুরারোগ্য ব্যাধিতে 
তিনি আক্রান্ত হইয়াছেন। মহাপ্রভু সনাতনের এই আত্মহত্যার সংকল্প 
জানিতে পারিয়া বলিলেন 
সনাতন দেহত্যাগে কৃষ্ণ না পাইয়ে ৷ 
কোটী দেহ ক্ষণেক তবে ছাড়িতে পারিয়ে ॥ 
দেহত্যাগে কৃষ্ণ না পাই, পাইয়ে ভজনে । 
কৃষ্ণ প্রাপ্তির উপায় কোন নাই ভক্তি বিনে। 
( চৈঃ চঃ, অন্ত ৪র্থ পঃ ) 
প্রভুর কথার মৰ্ম্ম এই যে, দেহত্যাগ বা আত্মহত্যায় কৃষ্ণ পাওয়া 
যায় না। এক ভক্তি বিনা আর কোন উপায়েই কৃষ্ণ পাওয়া যায় না। 
তারপর সনাতনকে প্রভু কহিলেন_-তোমার দেহ তুমি আমাকে সমর্পন 
করিয়াছ, তোমার ‘দেহ আমার। যদি তুমি এখন তোমার এই দেহ 
বিনাশ কর, তবে তুমি আমার দ্রব্য চুরি করিবে। চুরি করা মহাঁপাপ। 
আমার প্রিয়স্থান মথুরা ও বৃন্দাবন, কিন্তু মাতার আজ্ঞায় আসি 
নীলাচলে বাস করিতেছি। মথুরা-বন্দাবন গিয়া আমি ধর্ম শিক্ষা দিতে 
পারি না, জুতরাং_“তোমার শরীরে সাধিব আমি বহু প্রয়োজন” । 
এত সব কৰ্ম্ম আমি যেদেহে করিব। 
তাহা ছাড়িতে চাহ তুমি কেমতে সহিব ॥ 


(চৈঃ চঃ, অন্ত্য-_৪র্থ পঃ ). 


[ ৩১৬ ] 


তারপর ঠাকুর হরিদাসকেও সাবধান করিয়া দিয়া বলিলেন 
“নিষেধিও ইহারে যেন ন! করে অন্ায়”। হরিদাস সনাতনকে বলিলেন 
তোমার দেহ কহে প্রভু মোর নিজ ধন। 
তোমা সম ভাগ্যবান নাহি কোন জন ॥ 
আমার এই দেহ প্রভুর কার্যে না লাগিল। 
ভারত ভূমেতে জন্মি এ দেহ ব্যর্থ হইল ॥ 
সনাতন কহে তোমা সম কেবা আছে আন । 
মহাপ্রভু গনে তুমি মহাভাগ্যবাঁন ॥ 
অবতার কাৰ্য্য প্রভুর নাম প্রচারে। 
সে নিজ কাৰ্য্য প্রভু করে তোমা দ্বারে ॥ 
J (চেঃ চঃ, অন্তয-_৪র্থ পঃ ) 
কোন কোন পণ্ডিত ব্যক্তি বলেন যে, শেষ অষ্টাদশ বৎসর প্রভু 
নীলাচলে শ্রীরাধার ভাবে ভাবিত হইয়া মগ্ন ছিলেন। গোড়ে বা 
শথুরা-বৃন্দাবনে প্রচারকার্যে তাহার কোনই হাত ছিল. না। কিন্তু 
একথা আদৌ সত্য নয়। নবদ্বীপলীলায় যে প্রতিভা বৈষ্ণব সমাজের 
সংগঠনে দীপ্তি পাইয়াছিল__নীলাচলে বসিয়া' সেই প্রতিভাই গৌড়, বঙ্গ, 
উৎকল ও মথুরা-বুন্বাবনে বাংলার বৈষ্ণব ধর্মকে কেন্দ্রীভূত করিয়া 
দিগবিদিক্‌ সুর্ধ্যরশ্মির মত বিচ্ছুরিত করিয়াছে । মহাপ্রভুই কেন্দ্র, আর 
সকল প্রচারকেরা বৃত্তাকারে তাহার পরিধির উপর বিচরণ করিয়া 
মহাপ্রভুর বেষ্চব ধর্ম প্রচার করিয়া গিয়াছেন। মহাপ্রভু শুধু এই 
প্রচারের কেন্দ্র নন্‌, তিনি ইহার নিয়ামক ও পরিচালক । 
বৃন্দাবন হইতে নীলাচলে ফিরিয়া! দিব্যোন্নাদের পুর্বব পৰ্য্যন্ত যে 
ছয় বৎসর (১৫১৬-১৫২২ খৃঃ ), ইহা নিশ্চিন্ত আলস্তে ভাবোন্মাদের ছয় 
বৎসর নহে । ইহার প্রত্যেকটি বৎসরেই তিনি গৌড়ে শ্রীপাদ নিত্যানন্দের 
প্রচার ও মথুরা-বৃন্দাবনে শ্রীরূপ-সনাতনের প্রচারকে উৎসাহ দিয়াছেন, 
নিয়মিত করিয়াছেন ও সংশোধনপুরর্বক পরিচালিত করিয়াছেন ।* 


* ধর্ম প্রচার ইতিহাসের একটি অংশ । ইতিহাসের যে পটভূমিকার উপর এই 
প্রচার চলিতেছিল, তাহার একটা সংক্ষিপ্ত অথচ ইম্পষ্ট ধারণা আমাদের থাকা 
দরকার । কেননা, (১) ্রীপাদ নিত্যানন্দের প্রচারের সহিত তৎকালীন গৌড়ের ইতিহাস 


৩১ 


ইতিমধ্যে পাণিহাটিতে নিত্যানন্দ প্রভু রঘুনাথ দাসকে দিধ। 
চিড়া মহোৎসব আরন্ত করিলেন। 
চিডা দধি মহোৎসব খ্যাত নাম যার। 
3 a ০ 
এক ঠাঞি তপ্ত দুঞ্ধে চিড়া ভিজা ইয়া । 
অর্ধেক ছানিল দধি চিনি কলা দিয়া ॥ 
অর্দেক ঘনাবর্ত ছুগ্ধেতে ছানিল। 
চাপাকলা চিনি ঘৃত কপুর তাতে দিল ॥ 
নট Eo El 
উদ্ধারন দত্ত আদি যত আর নিজ জন। 
উপরে বসিল সব কে করে গণন ॥ 
শুনি পণ্ডিত ভট্টাচার্য্য যত বিপ্র এলা । 
মান্য করি প্রভু সবারে উপরে বসাইলা ॥ 
(চৈঃ চঃ, অন্ত্য__৬ঠ পঃ ) 


জড়িত। (২) উড়িস্তার প্রচারের সহিত প্রতাপরুদ্রের ইতিহাস জড়িত। (৩) শ্রীরূপ- 


সনাতনের মথ্রা-বৃন্দাবনের প্রচারের সহিত দিল্লী ও আগ্রার ইতিহাস জড়িত। 

শ্রীপাদ নিত্যানন্দ যখন গৌড়ের প্রচার আরম্ভ করেন ( ১৫১৬ খৃঃ ), তখন হুসেন 
শাহর রাজত্বকাল শেষ হইবার ছুই কিম্বা চার বৎসর বাকী। হুসেন শাহ ১৮টি পুত্র 
রাখিয়া মার! যান। জ্যেষ্ঠ নসরৎ শাহ ১৫১৮ কিম্বা ১৫২০ খৃষ্টাব্দে গৌড়ের রাজা হন। 
এবং যে বৎসর ( ১৫৩৩ খৃঃ) পুরীতে প্রভুর তিরোভাব ঘটে, সেই বৎসরই গোড়ে 
নসরৎ শাহকে তাহার একজন ভৃত্য (খোজা) গুপ্তহত্যা করে। স্ৃতরাং পুরীতে 
প্রভুর দিব্যোন্মাদের দ্বাদশ বংসর ( ১৫২২-১৫৩৩ খৃঃ ) গৌড়ে নসরৎ শাহের রাজত্ব- 
কাল। নসরৎ শাহের রাজত্বকালে শ্রীপাদ নিত্যানন্দের প্রচারের সহিত যেসকল 
সংঘর্ষ হইয়াছিল, চরিতগ্রন্থে তাহার ছুইএকটি মাত্র উল্লেখ আছে-_বেশী অথবা বিস্তৃত 
বর্ণনা নাই। রাজশক্তির সহিত সংঘর্ষ ব্যতিরেকে গৌড়ে শ্রীপাদ নিত্যানন্দের প্রচার 
নিবিদ্বে সম্পন্ন হয় নাই। গোৌড়ে নসরৎ শাহের সময়ে দিল্লীতে পাঠান সাম্রাজ্য ধ্বংস 
হইতেছে, আর তার স্থানে মোঘল সাম্রাজ্যের সুত্রপাত হইতেছে। গৌড়েও ইহার 
প্রতিক্রিয়া দেখা দিয়াছে। পাণিপথের বিখ্যাত যুদ্ধে মোঘল বাবর পাঠান সম্রাট 
ইত্রাহিম লোদীকে পরাজিত ও হত্যা করেন। ইব্রাহিম লোদীর ভ্রাতা মহম্মদ লোদী 
গৌড়ে পলাইয়া আসেন ও নসরৎ শাহের আশ্রয় লন। নসরৎ মহম্মদকে আশ্রয় দেন। 

এই ইতিহাসে স্মরণীয় চিড়া মহোৎসবে নিত্যানন্দ প্রভু এক 
অলৌকিক কার্ধ্য করিলেন ৷ তিনি ধ্যানে মহাপ্রতুকে নীলাচল হইতে 
সশরীরে এই চিড়া মহোৎসবে আনয়ন করিলেন। 
ধ্যানে তবে প্রভু মহাপ্রভুরে আনিল ॥ 
মহাপ্রভু এলা দেখি নিতাই উঠিলা। 
তারে লঞ্চ সবা চিড়া দেখিতে লাগিল৷ ॥ 
সকল কুণ্ডি হোলনার চিড়া একেক গ্রাস। 
মহাপ্রভু মুখে দেন করি পরিহাস ॥ 
( চেঃ চঃ, অন্তয-_ভ্ঠ পঃ) 
" মহাপ্রভু যে সশরীরে চিড়া মহোৎসবে আসিয়াছিলেন, তাহা 
সকলে দেখিতে পান নাই__ | 


মহম্মদ ইত্রাহিম লোদীর এক কন্যাকে সঙ্গে আনিয়াছিলেন। নসর সেই কন্যাকে খুব 
ঘটা করিয়া বিবাহ করেন। বাবর গৌড় আক্রমণে বহিরগত হইয়া বেহারের উত্তরাংখ 
পর্য্যন্ত আসিয়া পরেন। নসরৎ 'বাবরের সহিত সন্ধি করেন ( ১৫২৯--৩০খুঃ)। তাহাতে 
এই সর্ত থাকে যে__গৌড়েশ্বর নসরং বাবরের বিদ্রোহী আফগানদের আশ্রম দিবে না, 
সাহায্য করিবে ন! এবং বাবর বাংল! আক্রমণ করিবে না। ১৫৩০-৩১ খৃষ্টাব্দে 
বাবরের আগ্রাতে মৃত্যু হয়। 

গৌড়ের ইতিহাসে মোঘল-পাঠান প্রতিদন্বীতা রাজশক্তির মধ্যে একটা 
সংঘর্ষের সুত্রপাত করিল, সেই সময় গৌড়ে শ্রীপাদ নিত্যানন্দ প্রহর প্রচার চলিতেছে। 
এবং নীলাচলে মহাপ্রভু দিব্যোন্াদ অবস্থায় মনোরাজ্যে বিচরণ করিতেছেন 
বাস্তব জগৎ বা তাহার ইতিহাসের সহিত কোনই সম্পর্ক নাই। 

“এদিকে উড়িন্তায় প্রতাপরুত্বের ইতিহাস (১৫১০১৫২ খুঃ) যুদ্ধবিগ্রহে 
ূ্ণ। প্রভু যখন ১৫১০ বৃষ্টাব্দের ফেব্রুয়ারীতে পুরী পৌছিলেন, প্রতাপরুত্র তখন 
বিজয়নগরে ক্ুফণদেব রায়ের সহিত যুদ্ধ করিতে গিয়াছেন। প্রতাপরুত্রের অনুপস্থিতিতে 
হসেন শাহ উত্তর উড়িস্যা। আক্রমণ করিয়া বহু দেব মন্দির ধ্বংস করিলেন। বিজয়নগরে 
যুদ্ধকালীন প্রতাপরুদ্র এই কথা শুনিয়া--“বড় ক্রোধ করি তিন মাসে আসিলেক” 
(আাদলাপার্ধি)। জগন্নাথমন্দিরের মাদলাপাঞ্জিতে হুসেন শাহকে “গৌড় পতিশা, অমুড়া 
হরধান, অর্থাৎ আমীর স্থলতান বলা হইয়াছে। ১৫১১ খৃষ্টাব্দে প্রভুর দাক্ষিণাত্য 
অমণকালে, প্রতাপরুদ্র হুসেন শাহকে পিছু তাড়া করি 
পর্য্যন্ত গেলেন। কিন্ত প্রতাপরুদ্র তাহার মন্ত্রী 

মহাপ্রভু দর্শন পায় কোন ভাগ্যবানে | 
নিত্যানন্দ প্রভুর প্রবর্তিত এই চিড়া মহোৎসব পংক্তিভোজনে 
হিন্দু সাজের জাতিভেদ প্রথা লোপ পাইতে। বসিল এবং ইহার বিরুদ্ধে 
প্রতিক্রিয়াও দেখা দিয়াছিল। কবিরাজ গোস্বামীর মতে মহাপ্রভুর 
নীলাচল হইতে চিড়া মহোৎসবে পাণিহাটীতে আসা কিছুই অসম্ভব 
নয়, কেননা তর্ক না করিয়া তিনি অলৌকিকে বিশ্বাস করিতে বলিয়াছেন । 
কিন্তু এ সম্পর্কে জয়ানন্দ কিছু গোল বাধাইয়াছেন। 
জয়ানন্দের শ্রীচৈতন্য, নিত্যানন্দ প্রভুকে স্পষ্টই বলিয়াছেন__ 
মহোৎসব মাগিয়া নাচেন সংকীর্তনে । 
হেন যুক্তি তোমারে দিলেক কোন জনে ॥ 
(জয়া, চৈঃ মঃ__উত্তর খণ্ড ) 


ঘাতকতায় পরাজিত হইয়া, হুশেন শাহর সহিত সন্ধি করিলেন। ১৫১২ খুষ্টাব্দের 
জান্তুয়ারীতে মহাপ্রভু দাক্ষিণাত্য ভ্রমণ শেষ করিয়া পুরী ফিরিয়াছেন। প্রতাপরুদ্র এই 
সংবাদ পাইয়| কটক হইতে পুরী আনিয়া মহাপ্রভুর সহিত সাক্ষাৎ করিলেন। এই 
বতসরই পুনরায় কৃষ্ণদেব রায় উড়িষ্যা আক্রমণ করিলেন। ১৫১৩ খৃষ্টাব্দে কষ্ণদেব রায় 
উদয়গিরি দুর্গ অবরোধ করিলেন। দেড় বতসর অবরোধের পর ১৫১৪ খৃষ্টাব্দের ৯ই জুন 
এই দুর্গের পতন হইল।  প্রতাপরুদ্র কোণ্ডভীরু দুর্গ অভিমুখে পলায়ন করিলেন। 
১৫১৪ খৃষ্টাব্বের অক্টোবরে মহাপ্রভু গৌড় :যাত্র। করিলেন। : প্রতাপরুদ্র সেই সময় 
পূরীতে ছিলেন এবং প্রভুর গৌড় যাত্রার সমস্ত ব্যবস্থা করিয়া দিলেন। ১৫১৫ খৃষ্টাব্দের 
২৩শে জুন কোণ্ডভীরু দুর্গের পতন হইল । ১৫১৬ খৃষ্টাব্দের ডিসেম্বর মাসে প্রতাপরুদ্রকে 
পরাজিত করিয়। রুষ্ণদেব রায় নিজরাজ্য বিজয়নগরে চলিয়া গেলেন। প্রভু তখন বৃন্দাবন 
ভ্রমণ শেষ করিয়া নীলাচলে ফিরিয়া আসিয়াছেন। ইহার কোন এক বৎসরে প্রতাপরুদ্র 
গৌড় আক্রমণ করিতে সংকল্প করিয়া প্রভুর নিকট পরামর্শ চাহিয়াছিলেন। প্রভু 
গৌড় আক্রমণ করিতে নিষেধ করিয়া কাঞ্চিদেশ অর্থাৎ বিজয়নগর আক্রমণ 
করিবার পরামর্শ দিয়াছিলেন। এরূপ পরামর্শ দিবার কারণ জয়ানন্দ লিখিয়াছেন যে, 
এরূপ করিলে হুসেন শাহ উড়িষ্যা আক্রমণ করিবে__“উড্দেশ উচ্ছন্ন করিবেক 
যবনে। জগন্নাথ নীলাচল ছাড়িব এতদিনে ॥” স্থতরাং প্রতাপরুত্র গৌড় আক্রমণ 
করিলেন না। কাজেই দেখা যাইতেছে প্রভু দিব্যোন্াদ হইবার পূর্ব পর্যন্ত 
প্রতাপরুদ্রকে যুদ্ধবিগ্রহাদি ব্যাপারে ভবিষ্যৎ চিন্তা করিয়া স্থচিন্তিত পরামর্শ: 
দিতেছেন। প্রভু যুদ্ধবিরোধী ছিলেন না। তিনি প্রতাপরুত্রকে, “কা্কীদেশ নি 

জয়ানন্দের কথায় স্পষ্টই বুঝা যাইতেছে যে, মহোৎসব করিবার 
যুক্তি নিত্যানন্দ প্রভুকে তিনি দেন নাই। মহাপ্রভু যদি চিড়া মহোৎসবে 
সত্যই সশরীরে আসিয়া থাকেন বা ভাব শরীর লইয়াও আসিয়া থাকেন, 
তবে জয়ানন্দের কথার. কি অর্থ হয়? অথচ জয়ানন্দের কথার উত্তরে 
প্রীপাদ নিত্যানন্দ প্রভু মহাপ্রভুকে স্পষ্টই বলিয়াছিলেন__“কাঠিন্য কীর্তন 
কলিযুগ ধৰ্ম্ম নহে”। মহোত্সবে জাতিভেদ-ভঙ্গকারী পংক্িভোজন 
শ্রীপাদ নিত্যানন্দ প্রভুই প্রবর্তন করেন। 

প্রচারের সাফল্যের জন্য জাতিভেদ-বিরোধী মহোৎসবের প্রয়োজন 
আছে। প্রয়োজনবোধেই নিত্যানন্দ প্রভু মহোৎসব প্রবর্তন করিয়া- 
ছিলেন, বিন! প্রয়োজনে করেন নাই। মহাপ্রভু হইতে শ্রীপাদ নিত্যানন্দ 


প্রভু এক্ষেত্রে অধিকতর উদার। এইবার ঠাকুর হরিদাসের নির্বানের 
কথা আসিতেছে । 


মহাপ্রভু সংবাদ পাইলেন, ঠাকুর হরিদাসের ভোজ্য অভুক্ত পরিয়া 
থাকে । হরিদাস অনুস্থ মনে করিয়া, প্রভু নিজেই আসিলেন। বলিলেন__ 


‘হরিদাস সুস্থ হও” । হরিদাস উত্তর করিলেন__“শরীর সুস্থ হয় মোর ; 
অসুস্থ বুদ্ধি আর মন ॥৮ 


কর নানা রাজ্য”__বলিলেন। কিন্তু গৌড় আক্রমণ করিতে উত্তম কারণ দেখাইয়া 
নিষেধ করিলেন। কৃষ্ণদেব রায় প্রতাপরুত্রকে পরাজিত করিয়া “গজপতি সপ্তার্থহরণ” 
ও “উৎকল ভূমিধর দর্পহরণ” উপাধি গ্রহণ করিলেন । তারপরে সন্ধি হইল । প্রতাপরুদ্র 
তাহার এক কন্যাকে কব্ণদেব রায়ের সহিত বিবাহ দিলেন। এই বাঁজকুমারীর নাম 
ভদ্রা। উৎকল-বাজকুমারী কুষ্ণদেবের তিন পট মহিষীর অন্যতম ছিলেন। প্রতাপকপ্রের 
এক রাণী কোণ্ডাপল্লী দুর্গে বন্দী হইয়াছিলেন। কুষ্ণদেব রায় প্রতাপরুদ্রের কন্যাকে 
বিবাহ করিয়া! তাহার বাণীকে ফিরাইয়া দিলেন । ১৫২০ খৃষ্টাব্দের পর প্রতাপরুদ্রকে আর 
যুদ্ধ করিতে হয় নাই। কুষ্ণদেব বা তা’র পরবর্তী রাজা অচ্যুত রায় অথবা! হুশেন শাহের 
পুত্র নসরৎ শাহ্‌ তাহাকে বিভ্রত করেন নাই। এই সময় হইতে প্রতাপরুদ্র মহাপ্রভুকে 
দর্শন করিয়া এবং উড়িয়া-বৈষ্ণব জগন্নাথ দাস, বলরাম দাস, অচ্যুতানন্দ দাস প্রভৃতির 
সহিত বৈষ্ণব শাস্ত্র আলাপ করিয়া মহাপ্রভুর তিরোধানের ৬৭ বৎসর পর (১৫৪০ খৃঃ) 
মৃত্যুমুখে পতিত হইলেন । Prataprudra died either late in 1539 or 

প্রভু কহে কোন ব্যাধি কহতো নিয় । 
তি'হ কহে সংখ্যা কীর্তন না পুরয় ॥ 
প্রভু কহে বৃদ্ধ হৈলা সংখ্যা অল্প কর। 
সিদ্ধ দেহ তুমি সাধনে আগ্রহ কেন ধর ॥ 
লোক নিস্তারিতে এই তোমা অবতার । 
নামের মহিমা লোকে করিলা প্রচার ॥ 
এবে অল্প সংখ্যা করি কর সংকীর্ত্তন । 
(চৈঃ চঃ, অন্ত্য-_১১দশ পঃ ) 
হরিদাস সংখ্যা অল্প করিতে অস্বীকৃত হইলেন, বলিলেন__“লীলা 
সম্বরিবে তুমি লয় মোর চিতে। সেই লীলা প্রভু মোরে কভু না 
দেখাইবা।” তোমার সন্মুখে আমি দেহ রক্ষা করিব_-এই আমার ইচ্ছা! । 
মহাপ্রভু বলিলেন 
কিন্তু আমা যে কিছু সুখ সব তোম! লঞা। 
তোমা ষোগ্য নয় যাবে আমারে ছাড়িয়া ॥ 
হরিদাস চরণে ধরি কহে না করিও মায়া । 
তোমার লীলার সহায় কত কোটী ভক্ত হয়। 
আমা হেন যদি এক কীট মরি গেল। 
এক পিগীলিকা মৈলে কাহা হানি হৈল ৷ 
(চেঃ চঃ, অন্ত্য-_১১দশ পঃ ) 
| তারপরদিন প্রাতঃকালে সকল ভক্ত সঙ্গে করিয়া প্রভু আসিলেন। 
হরিদাসকে বেড়িয়া নামসংকীর্তন আরম্ভ হইল । রামানন্দ, সার্বভৌমকে 
প্রভু হরিদাসের গুণের কথা কহিতে লাগিলেন। সমস্ত ভক্তগণ 
হরিদাসের চরণ বন্দনা করিল । 
হরিদাস নিজাগ্রেতে প্রভুরে বসাইল। 
নিজনেত্র ছুই ভৃঙ্গ মুখ-পন্মে দিল ॥ 
স্বহৃদয়ে আনি ধরিল প্রভুর চরণ । 
সর্্ভক্ত পদরেণু মস্তকে ভূষণ ॥ 
শ্রীকৃষ্চৈতন্য শব্দ বলে বার বার। 
প্রভুমুখমাধুরী পিয়ে নেত্রে জলধার ॥ 
O.P./97—41 


[ ৩২২] 


শ্রীকৃষ্ণচৈতন্য নাম করিতে উচ্চারণ । 
নামের সহিত প্রাণ করিল উৎক্রামণ ॥ 
(চেঃ চঃ, অন্ত্য-_-১১দশ পঃ) 
ইহা ১৫২১ খৃষ্টাব্দের ঘটন]। 
তারপর__ 
হরিদাসের তন্তু প্রভু কোলে উঠাইয়! | 
অঙ্গনে নাচেন প্রভু প্রেমাবিষ্ট হইয়া ॥ 
হান 
হরিদাস ঠাকুরে তবে বিমানে চড়াইয়! 
সমুদ্রে লইয়। গেল কীর্তন করিয়া ॥ 


বাঙ্গালীর সংকীর্ত্তন বুঝি সেদিন সমুদ্র-গর্জনকেও স্তম্ভিত করিয়া 


দিয়াছিল। 


আগে মহাপ্রভু চলে নৃত্য করিতে করিতে। 
পাছে মৃত্য করে বক্কেশ্বর ভক্তগণ সাথে ॥ 
হরিদাসে সমুদ্রজলে স্নান করাইলা । 
প্রভু কহে সমুদ্র এই মহা তীৰ্থ হৈলা ॥ 
হরিদাস পাদোদক পিয়ে ভক্তগণ। 
হরিদাসের অঙ্গে দিল প্রসাদ চন্দন ॥ 
ডোর কড়ার প্রসাদ বস্ত্র অঙ্গে দিল। 
_ বালুকার গর্ত করি তাহে শোয়াইল ॥ 
হরিবোল হরিবোল বলে গৌররায়। 
আপন শ্রীহস্তে বালু দিল তার গায় ॥ 
তারে বালু দিয়া উপরে পিণ্ড! বাধাইল। 
চৌদিকে পিণ্ডার মহা আবরণ কৈল ॥ 
তারে বেড়ি প্রভু কৈল কীর্তন নর্তন। 
হরিধ্বনি কোলাহলে ভরিল ভূবন ॥ 
(চৈ: চঃ, অন্ত্য-_১১দশ পঃ) 
তারপরে সমুদ্রে স্থান করিয়া প্রভু সিংহদ্বারে আসিয়া, নিজে আচল 
পাতিয়া হরিদাসের মহোৎসবের জন্য ভিক্ষা চাহিলেন। 


এমন বিচলিত 

[ ৩২৩] 


হইতে তাহাকে আর কখনও দেখা যায় নাই। নিজে আচল পাতিয়া 
তিনি কোনদিনই ভিক্ষা করেন নাই। 
সিংহদ্বারে আসি প্রভু পসারির ঠাঞি। 
আচল পাতিয়া প্রসাদ মাগিল তথাই ॥ 
হরিদাস ঠাকুরের মহোৎসব তরে। 
প্রসাদ মাগিয়ে ভিক্ষা দেহত আমারে ॥ 
(চেঃ চঃ, অন্ত্য-_১১দশ পঃ ) 
স্বরূপ গোসাই প্রভুকে সরাইয়া দিয়া লোক দিয়া বিস্তর প্রসাদ 
বহন করাইয়া নিয়া গেলেন। 
সর্ব বৈষ্ণবেরে প্রভু বসাইল! সারি সারি। 


নিজে পরিবেশন করিতে আরম্ভ করিলেন। ইহা আর কোন 
দিনই দেখি নাই। 
মহাপ্রভুর শ্রীহস্তে অল্প না আইসে ৷ 
একেক পাতে পঞ্চজনের ভক্ষ্য পরিবেশে ॥ 
K 


তারপর প্রভু ভক্তমণ্ডলীকে সম্বোধন করিয়া বলিলেন__ 


হরিদাসের বিজয়োৎসব যে কৈল দর্শন | 
যে তাহা নৃত্য কৈল, যে কৈল কীর্তন ॥ 
যে তারে বানুকা দিতে করিলা গমন । 
" তার মহোৎসবে যেই করিলা ভোজন ॥ 
অচিরে তা সবাকার হবে কৃষ্ণ প্রাপ্তি। 
হরিদাস দরশনে এছে হয় শক্তি ॥ 
কৃপাকরি কৃষ্ণমোরে দিয়াছিলা সঙ্গ । 
স্বতন্ত্র কৃষ্ণের ইচ্ছা কৈলা সঙ্গ ভঙ্গ ॥ 
হরিদাসের ইচ্ছা যবে হইল চলিতে ৷ 
আমার শকতি তারে নারিল রাখিতে ॥ 
ইচ্ছামাত্র কৈলা নিজ প্রাণ নিক্রমণ। 
পের যেন শুনিয়াছি ভীম্ঘের মরণ ॥ 


[ ৩২৪ ] 


হরিদাস আছিল পৃথিবীর শিরোমণি । 
তাহা বিনা রত্ন শৃন্য হইল মেদিনী ॥ 
(চৈঃ চঃ, অন্ত্য-_১১দশ পঃ) 
ঠাকুর হরিদাসের নির্ব্বাণ উপলক্ষে প্রভুকে যেরূপ বিচলিত দেখা ' 
যায়, এরূপ আর কোন ঘটনায় আমরা দেখিতে পাইনা । 


দ্বাদশ বক্তৃতা 


[ শ্রীচৈতন্যের দিব্যোন্সাদ উজ্জল নীলমণি সম্মত কি-না? উড়িয়া এক 
স্ীলোকের জগন্নাথ দর্শন উপলক্ষে চৈতত্যদেবের ব্যবহার ও তাহার তাতপধ্য । 
শ্রীচৈতন্যের সিংহ্ঘারে পতন-_চটক পর্বত গমন- দিব্যোন্সাদের কোন্‌ অবস্থা? 
জগদানন্দকে শচীমাতার নিকট প্রেরণের হেতু কি? শ্রীচৈতন্ের তিরোভাবের কত 
বৎসর পরে প্রতাপরুদ্রের মৃত্যু হয়? শ্রীঅদ্বৈতৈর তরজা-প্রহেলী প্রেরণ-_তরজার 
অর্থ কি--তরজ৷ প্রাপ্ডে দিব্যোন্মাদ বৃদ্ধি পাইবার কারণ কি? নিন্দিত শঙ্করের প্রতি 
শ্রীচৈতন্তের ব্যবহার। সমুদ্রে পতন ও উদ্ধার। শিক্ষার্টক শ্রীচৈতন্ের নিজ মুখের 
বাক্য কি-না? নীতিবাদের ক্রম-বিকাশ। শ্রীচৈতন্যের দেহত্যাগ সম্বন্ধে বিভিন্ন 
মত বিচার। দেহ গেল কোথায়? শ্রীচৈতন্যের দেহত্যাগ শ্রবণে গৌড়দেশে ভক্তগণ- 
সমীপে শ্রীপাদ নিত্যানন্দের অভিভাষণ। ] 


বাস্থদেব সাব্বভৌমকে মহাপ্রভু বলিয়াছিলেন যে-_আমাকে 
সন্যাসী বলিয়া ভ্রম করিও না, আমি সন্যাসী নই। কৃষ্ণের বিরহে 
আমি পাগল হইয়া শিখা সুত্র মুড়াইয়া বাহির হইয়াছি। 
প্রভু বলে শুন সার্বভৌম মহাশয় 
সন্যাসী আমারে নাহি জানিহ নিশ্চয় ॥ 
কৃষ্ণের বিরহে মুগ্রি বিক্ষিপ্ত হইয়া । 
বাহির হইনু শিখা সূত্র মুড়াইয়া ॥ 
সন্যাসী করিয়া জ্ঞান ছাড় মোর প্রতি । 
কৃপা কর যেন মোর কৃষ্ণে হয় মতি ॥ | 
(চৈঃ ভাঃ, অন্ত্য__৩য় অঃ) 
রায় রামানন্দ প্রভুকে বলিয়াছিলেন যে__তুমি শ্রীরাধিকার ভাবে 
নিজেকে ভাবিত করিয়া, নিজের দেওয়া রস নিজেই আস্বাদন করিবার 


জন্য অবতার হইয়াছ। 


শ্রীরাধার ভাব কান্তি করি অঙ্গীকার ৷ 
নিজরস আত্বাদিতে করিয়া অবতার ॥ 


[ ৩২৬ ] 


নিজ গৃঢ কাৰ্য্য তোমার প্রেম আন্বাদন। 
আনুসঙ্গে প্রেমময় কৈলে ত্রিভূবন ॥ 
(চৈঃ চঃ, মধ্য_-৮ম পঃ) 
মহাপ্রভু রায় রামানন্দের কথ স্বীকার করিয়। বলিলেন 
গৌর অঙ্গ নহে মোর রাধাঙ্গ স্পর্শন। 
গোপেন্দ্র সুত বিনা তিহো! না স্পর্শে অন্যজন ॥ 
তার ভাবে ভাবিত করি আত্মমন। 
তবে কৃষ্ণ মাধুর্য্যরন করি আস্বাদন ॥ 
(চেঃ চঃ, মধ্য--৮ম পঃ) 
ইহা কবিরাজ গোস্বামী লিখিয়াছেন। বৃন্দাবনদাস লিখিয়াছেন 
কৃষ্ণবিরহে বিক্ষিপ্ত হওয়ার কথা, আর কবিরাজ গোস্বামী আর একটু 
অগ্রসর হয়৷ লিখিয়াছেন রাধিকার ভাবে ভাবিত হইয়া কৃষ্ণপ্রেম 
আস্বাদন করার কথা । আমর! এইখানেই দিব্যোন্মাদের অঙ্কুর দেখিতে 
পাই। অবশ্য নবদীপলীলায় গয়াগমন হইতেই দিব্যোন্মাদের প্রথম 
সুচন! লক্ষিত হয়। কবিরাজ গোস্বামী আরও লিখিয়াছেন যে, স্বরূপ 
গৌসাই আর রঘুনাথ দাস দিব্যোন্মাদের দ্বাদশ বৎসর মহাপ্রভুর কাছে 
ছিলেন। তাহারা দুইজনে কড়চাতে এই লীলা প্রকাশ করিয়াছেন । 
অন্যান্য কড়চা-কর্তীরা তখন দূরদেশে ছিলেন। সুতরাং দিব্যোন্মাদের 
ঘটনা-সকল তাহার! লিপিবদ্ধ করিতে পারেন নাই। কবিরাজ গোস্বামী 
আরও লিখিয়াছেন__্বরূপ গোসাই সুত্র করিয়াছেন, আর রঘুনাথ দাস 
সেই স্ুত্রের ব্যাখ্যা করিয়াছেন । 
স্বরূপ গৌসাঞি আর রঘুনাথ দাস। 
এই ছুই কড়চাতে এ লীলা প্রকাশ ॥ 
' সে কালে এ ছুই রহে মহাপ্রভু পাশে । 
আর সব কড়চা-কর্তা রহে দূর দেশে ॥ 
ন নর ন 


স্বরূপ স্ুত্র-কর্তত৷ রঘুনাথ বৃত্তিকার । 
( চৈঃ চঃ, অস্ত্য_-১৪দশ পঃ ) 

কবিরাজ গোস্বামী মহাপ্রভুর দিব্যোন্মাদ বর্ণনা করিতে গিয়া 
লিখিয়াছেন__ 
কৃষ্ণ মথুরা গেলে গোপীর যে দশ! হইল | 
কৃষ্ণ বিচ্ছেদে প্রভুর সে দশা উপজিল ॥ 
উদ্ধব দর্শনে যৈছে রাধার বিলাপ । 
ক্রমে ক্ৰমে হৈল প্রভুর সে উন্মাদ বিলাপ ॥ 
রাধিকার ভাবে প্রভু সদ! অভিমান । 
সেই ভাবে আপনাকে হয় রাধা-জ্ঞান ॥ 
দিব্যোন্সাদে এছে হয়, কি ইহা! বিস্ময় । 
. অধিরুঢ় ভাবে দিব্যোন্মাদে প্রলাপ হয় ॥ 
(চেঃ চঃ, অন্ত্য-_-১৪দশ পঃ ) 
শ্রীরপ গোস্বামী উজ্জল নীলমণি গ্রন্থে দিব্যোন্মাদ অবস্থার অতি 
সুদ বিশ্লেষণ করিয়াছেন। অন্থুরাগ যদি স্বত্ঃক্ষুর্ত হয় অর্থাৎ আপনি 
প্রকাশিত হয় তবে তাহাকে বলা হয় ভাব । . আর ব্রজগোগীদের যে ভাব 
তাহাকে বলা হয় মহাভাব। ভাব ছুই প্রকার-__্ড আর অধিরূঢ়”। 
কবিরাজ গোস্বামী বলিতেছেন__“অধিরূঢ ভাবে দিব্যোন্সাদে প্রলাপ হয়” ৷ 
প্রীরপ গোস্বামী এই অধিরূট ভাবকে ছুইভাগে বিভক্ত করিয়াছেন । যথা! 
_ মোদন আর মাদন। এই মোদন বিরহ দশায় মোহন হয়। মোহন 
সম্পর্কে বলা হইয়াছে যে--“ব্ৰন্মাণ্ড ক্ষোভ করে সেই ত মোহন”। 
দিব্যোন্সাদ এই মোহনের অন্তর্গত । - 
মোহনে পরম গতি কথনীয় নয়। 
তাথে চিত্বভ্রম আভা দিব্যোন্মাদ হয় ॥ 
উদ্বূর্ণা চিত্র জল্লাদেৎ তার ভেদ হর। 
অনেক আছয়ে ভেদ কবিগণ কয় ॥ 
উজ্জল নীলমণিতে শ্রীরূপ গোস্বামী এই কথাই লিখিয়াছেন__ 
এতস্ত মোহনাখাস্ত গতিং কামপুযুপেয়ুষঃ ৷ 
) : ভ্রমাভা কাপি বৈচিত্রী দিব্যোন্মাদ ইতির্যতে ॥ 
উদঘর্ণা চিত্র জল্লাগ্য্তপ্েদা! বহবে| মতাঃ ॥ 


(উঃ নীঃ) 


চিত] 


মহাপ্রভুর অন্তর্ধানের অনেক পরে শ্রীরপ গোস্বামী উজ্জল . 


নীলমণি গ্রন্থ লিখিয়াছেন। আবার উজ্জল নীলমণি লেখা হইলে পর 
কবিরাজ গোস্বামী চৈতন্য চরিতামৃত গ্রন্থ লিখিয়া ১৬১৫ খৃষ্টাব্দে উহা 
সমাপ্ত করিরাছেন। সুতরাং মহা প্রভুর দিব্যোন্মাদের ঘটনাসকল ১৫২২- 
১৫৩৩ খৃষ্টাব্দে, এই দ্বাদশ বৎসরের মধ্যে প্রকাশ পাইয়াছিল। এবং 
কবিরাজ গোস্বামী উহা ১৬০৭-১৬১৫ খৃষ্টাব্দ, এই নয় বৎসরের সম্ভবতঃ 
শেষ বৎসরে অর্থাৎ ১৬১৫ খৃষ্টাব্দে লিপিবদ্ধ করিয়াছেন । 

এখন প্রশ্ন এই যে--কবিরাজ গোস্বামী উজ্জল নীলমণি বর্ণিত 
দিব্যোন্মাদের অবস্থাসকল অনুধাবন করিয়া উহা মহাপ্রভুর জীবনের শেষ 
দ্বাদশ বৎসরের উপর আরোপ করিয়াছেন অথবা প্রীরপ গোস্বামী 
মহাপ্রভুর শেষ দ্বাদশ বৎসরের ঘটনাসকল জানিতে পারিয়া উজ্জল 
নীলমণি গ্রন্থে উহা সম্যক বিশ্লেষণপূৰ্ব্বক লিপিবদ্ধ করিয়াছেন। আমাদের 
মনে হয় এ ছুই কথাই সত্য হইতে পারে। 

বৃন্দাবনদাসের চৈতন্য ভাগবত অসম্পূর্ণ পুঁথি। লীলার শেষ অংশ 
ইহাতে নাই। সুতরাং দিব্যোন্মাদের কোন কথাই আমরা বৃন্দাবনদাসে 
পাই না।. কবিরাজ গোস্বামীর চরিতাস্থত একখানি আদ্যোপান্ত সম্পূর্ণ 
পুথি। লীলার শেষ অংশ ইহাতে সম্পূর্ণ বর্ণিত হইয়াছে। সুতরাং 
এই গ্রন্থেই আমর! প্রভুর দিব্যোন্মাদের বিশদ ও বিস্তৃত বর্ণনা পাই। 
কিন্তু একটি লক্ষ্য করিবার কথা যে, বৃন্দাবনদাসে দিব্যোন্মাদ বণিত না 
হইলেও উহার বীজ বা! অন্ধুর মহাপ্রভুর নিজষুখে স্বীকারোক্তির মধ্যেই 
আমরা পাই। বান্ুদেব সার্ব্ভৌমকে প্রভু স্পষ্টই বলিয়াছেন যে, কৃষ্ণের 
বিরহে বিক্ষিপ্ত অর্থাৎ পাগল হইয়াই তিনি সন্যাসের আবরণ লইয়া 
শিখাস্ুত্র সুড়াইয়া বাহির হইয়াছেন। পাতঞ্জল দর্শনে মনের এই বিক্ষিপ্ত 
অবস্থার বিশ্লেষণ ও বর্ণনা আছে। এই কৃষ্ণ বিরহই জীবনের শেষ দ্বাদশ 
বৎসর তাহাকে দিব্যোন্সাদপ্রস্ত করিয়াছে। প্রেম না হইলে বিরহ হয় না। 
আর বিরহেরই পরিণত অবস্থায় উন্মত্ততা দেখা দেয়। যেহেতু ইহা 
ভগবানের প্রতি যে প্রেম সেই প্রেমজনিত বিরহ এবং সেই বিরহজনিত 
উন্মত্ততা, সুতরাং ইহাকে সাধারণ প্রেমজনিত উন্মত্তত৷ না বলিয়া 
দিব্যোন্মাদ বল! হইয়াছে । 


রং 


[ ৩২৯] 


প্রভুর দিব্যোন্মীদের অবস্থা বিশ্লেষণ করিয়া কবিরাজ গোস্বামী 
লিখিয়াছেন যে, প্রভু এইকালে পর পর তিনটি অবস্থার মধ্য দিয়া লীলা 
প্রকট করিয়াছেন__কখনও তাহার বাহাজ্ঞান সম্পূর্ণ স্বাভাবিক অবস্থায় 
অটুট রহিয়াছে ; কখনও বা বাহাজ্ঞান অর্দ্ধেক লুপ্ত হইয়াছে; আবার 


কখনও বা তাহার বাহ্যজ্ঞান নাই, ভাবে সম্পূর্ণ মগ্ন হইয়াছেন। যদি 
বলা যায় যে-_এ অবস্থায় তাহার স্নানভোজনাদি সাধারণ দৈহিককার্ধ্য, 


কিরূপে নিষ্পন্ন হইত ; তার উত্তরে কবিরাজ গোস্বামী বলিয়াছেন যে__ 
ইহা দেহ-স্বভাবে অথবা পুর্ব অভ্যাসমত হয়। 
কভু ভাবে মগ্ন কভু অর্ধ বাহ ক্ষুত্তি । 
কভু বাহ ক্ষুত্তি তিন রীতে প্রভুর স্থিতি ॥ 
স্নান দর্শন ভোজন দেহ স্বভাবে হয়। 
কুমারের চাক যেন সতত ফিরয় ॥ 
( চেঃ চা, অন্ত্য-_১৫দশ পঃ ) 
উড়িয়া এক স্ত্রীলোকের জগন্নাথ দর্শন উপলক্ষ্যে প্রভুর যে ব্যবহার, 
জগদানন্দকে শচীমাতার নিকট প্রেরণ এবং নিদ্রিত শঙ্করের গাত্রে নিজের 
কীথা জড়াইয়! দেওয়া প্রভৃতি ব্যবহারে প্রভুর স্বাভাবিক বাহাজ্ঞান অটুট 
রহিয়াছে, আমরা দেখিতে পাই। দেহমনে স্বাভাবিক অবস্থা অটুট না 
থাকিলে তিনি এসকল কার্য করিতে পারিতেন না। 
যাবৎকাল দর্শন করে গরুড়ের পাছে। 
প্রভু আগে দর্শন করে লোক লাখে লাখে ॥ 
উডিয়া এক স্ত্রী ভিড়ে দর্শন না পাঞ্জা । 
গরুড়ে চড়ে দেখে প্রভু স্কন্ধে পদ দিয়া ॥ 
দেখিয়া গোবিন্দ আস্তেব্যাস্তে সেই স্ত্রীকে বজ্জিলা। 
- তারে নামাতে প্রভু গোবিন্দে নিষেধিলা ॥ 
আদিবশ্ঠা এই স্ত্রীকে না কর বজ্জন। 
করুক যথেষ্ট জগন্নাথ দরশন ॥ 
আস্তেব্যন্তে সেই নারী ভূমিতে নামিলা। 
মহাপ্রভু দেখি তার চরণ বন্দিলা ॥ 
০+০./197--49 


[ ৩৩০ ] 


তার আত্তি দেখি প্রভু কহিতে লাগিল! । 
এত আত্তি জগন্নাথ মোরে নাহি দিলা ॥ 
জগন্নাথে আবিষ্ট ইহার তন্নুমনপ্রাণে । 
মোর স্কন্ধে পদ দিয়াছে তাহা নাহি জানে ॥ 
অহো ভাগ্যবতী এই বন্দি ইহার পাঁয়। 
ইহার প্রসাদে এছে আত্তি আমার বা হয় ॥ 
(চেঃ চঃ, অন্ত্য-_১৪দশ পঃ) 


কলির জীবকে নিজের স্বন্ধে তুলিয়া জগন্নাথ দেখাইবার ভার 
প্রভু নবদ্বীপলীলায় শ্রীবাসের বাড়ীতে আচার্য্য অদ্বৈতেয় সম্মুখে অঙ্গীকার 
করিয়া গ্রহণ করিয়াছিলেন। পুরীলীলায় দিব্যোন্নাদের ভিত্তিভূমি 
স্বাভাবিক অবস্থায় দড়াইয়।৷ তিনি তাহা বিম্মরণ হন নাই। অবতার 
পুরুষের কি উচ্চ মহান্‌ ভাব ! জগদানন্দকে প্রতি বৎসর নবদ্বীপ পাঠাইয়৷ 
তিনি জননীকে আশ্বাস দেন 
নদীয়া চলহ মাতাকে কহিও নমস্কার । 
আমার নামে পাদপদ্ম ধরিহ তাহার ॥ 
কহিয় তাহাকে তুমি করহ স্মরণ । 
নিত্য আসি আমি তোমার বন্দিতে চরণ ॥ 
যে দিনে তোমার ইচ্ছা করাতে ভোজন। 
সে দিনে অবশ্য আমি করি যে ভক্ষণ ॥ 
তোমার সেবা ছাড়ি আমি করিল সন্যাস । 
বাউল হইয়া আমি কৈল ধৰ্ম্মনাশ ॥ 
তোমার অধীন আমি পুত্র যে তোমার ॥ 
নীলাচলে আছি আমি তোমার আজ্ঞাতে। 
যাবৎ জীব তাবৎ আমি নারিব ছাঁড়িতে ॥ . 
(চেঃ চঃ, অন্ত্য-_১৯শ পঃ) 
তারপর-_ 
জগন্নাথের উত্তম প্রসাদ আনাঞা যতনে । 
মাতাকে পৃথক পাঠান আর ভক্তগণে ॥ 


[ ৩৩১ ] 


মাতৃভক্তগণের প্রভু হন শিরোমণি ।. 
॥ সন্যাস করিয়া সদা সেবেন জননী ॥ 
(চেঃ চঃ, অন্ত্য--১৯শ পঃ) 
সন্যাস গ্রহণ করিবার প্রাক্কালে বৃন্দাবনদাস লিখিয়াছেন, প্রভু 
জননীকে এই বলিয়া আশ্বাস দিয়াছেন 
ব্যবহার পরমার্থ যতেক তোমার | 
সকল আমাতে লাগে, সব মোর ভার ॥ 
বুকে হাথ দিয়া প্রভু বোলে বার বার । 
তোমার সকল ভার আমার আমার ॥ 
j - (চেঃ ভাঃ, মধ্য__২৭শ অঃ) 
এই আশ্বাসবাণী মিথ্যা হয় নাই। সন্যাস লইয়াও. জীবনের শেষ 
দিন পর্য্যন্ত তিনি জননীকে সেবা করিয়া গিয়াছেন। 
শঙ্কর পণ্ডিত প্রভুর পাদ সম্বাহন করিত এবং করিতে করিতে 
ঘুমাইয়া পড়ে তৈছে করেন শয়নএ 
উঘার অঙ্গে পড়িয়া শঙ্কর নিদ্রা যায়। 
প্রভু উঠি আপন কাথা তাহারে জড়ায় ॥ 
(চেঃ চঃ, অস্তয--১৯শ পঃ ) 
রঘুনাথ দাস চেতন্তস্তবকল্পবৃক্ষে মহাপ্রভুর এই লীলা প্রকাশ 
করিয়াছেন। গৌড়দেশ হইতে ভক্তগণ রথের সময় পুরী আসিয়| চারি- 
মাস প্রভুর সঙ্গে থাকিত। 
প্রভু আজ্ঞা দিল সবে গেল গৌড়দেশে ॥ 
তা সবা সঙ্গে প্রভুর ছিল বাহাজ্ঞান। 
তারা গেলে পুনঃ হইল উন্মাদ প্রধান ॥ 
(চেঃ চঃ, অভ্তয--১৬শ পঃ ) 
স্থতরাং দেখা. যাইতেছে, দিব্যোন্মাদের সকল অবস্থাতেই তিনি 
উন্মাদগ্রস্ত ছিলেন না। উপরে উল্লিখিত সমস্ত ঘটনা গুলিরই মধ্যে 
তাহার বাহাজ্ঞান অটুট ছিল। 
কবিরাজ গোস্বামী পুনঃ পুনঃ প্রভুর তিন দশায় অবস্থানের কথাই 
উল্লেখ করিয়াছেন ; j 

তিন দশায় মহাপ্রভু রহে সর্বকাল। ৫ 
অস্তার্দশী বাহাদশা অর্ধ-বাহা আর ॥ । 
অন্তর্দশায় কিছু ঘোর কিছু বাহ্যজ্ঞান। 
সেই দশী কহে ভক্ত অর্ধ-বাহ্য নাম ॥ 
অর্ধ-বাহ্যে কহে প্রভু প্রলাপ বচনে। 
আভাষে কহেন সব শুনে ভক্তগণে ॥ 
(চেঃ চঃ, অন্ত্য-_১৮দশ পঃ ) 
বাহাজ্ঞান, অর্ধ-বাহাজ্ঞান, বাহ্জ্ঞানশৃন্য সম্পূর্ণ ভাবে মগ্র_এই 
তিন অবস্থাকেই কবিরাজ গোস্বামী দিব্যোন্মাদ বলিয়াছেন। এইবার 
অর্ধ-বাহ্ের অবস্থার ঘটনাসকল বলা হইতেছে__ 
কৃষ্ণের বিয়োগ গোপীর দশ দশা হয়। 
সেই দশ দশা! হয় প্রভুর উদয় ॥ 
ৃ (চেঃ চঃ, অন্ত্য-_-১৪দশ পঃ) 
প্রভু একাকী গভীর রাত্রে কৃষ্ণকে মিলিবার জন্য ঘর হইতে 
বাহির হইয়া জগন্নাথের মন্দিরের সিংহদ্বারে গিয়া পতিত হুইয়াছেন। 


তাহার বাহাজ্ঞান নাই। স্বরূপ গৌঁসাই প্রভৃতি ভক্তের! সিংহদ্বারে গিয়া 
কৃষ্ণনাম কর্ণে দিয়া প্রভুকে চেতন করাইল। 


সিংহদ্বার দেখি প্রভুর বিস্ময় হইল । 
Ed Ed Ed 
প্রভু কহে কিছু স্মৃতি নাহিক আমার ॥ 
সবে দেখি হয়ে মোর কৃষ্ণ বিদ্যমান । 
বিছ্যুৎপ্রায় দেখা দিয়া হয় অন্তৰ্ধান ॥ - * 
(চেঃ চঃ, অন্ত্য--১৪দশ পঃ ) 
কবিরাজ গোস্বামী লিখিয়াছেন__ 


4 ১ 


রঘুনাথ দাসের সদা! প্রভু সঙ্গে স্থিতি ৷ 
তার মুখে শুনি লিখি করিয়া প্রতীতি ॥ 


(চৈঃ চঃ, অন্ত্য ১৮দশ পঃ) 


৬ 

আর একদিনের ঘটনা__ 
একদিন মহাপ্রভু সমুদ্রে যাইতে ৷ 
চটক পর্বত দেখিলেন আচম্বিতে ॥ 
গোবর্ধনের শৈলজ্ঞানে আবিষ্ট হইল । 
পৰ্ব্বত দিকেতে প্রভু ধাইয়া চলিল ॥ 
__ (চৈঃ চা অস্ত্য_১৪দশ পঃ ) 
3 ক - ন 
গোবিন্দ ধাইল পাছে নাহি পায়ে লাগে। 
চটক পর্ব্বতকে প্রভু গোবৰ্দ্ধন পর্বত বলিয়া ভ্রম করিলেন। প্রভুর 
বাহজ্ঞান ফিরিয়া আসিলে তিনি ভক্তগণকে বলিলেন-- 
গোবদ্বন হৈতে মোরে কে ইহা আনিল। 
পাইয়া কৃষ্ণলীলা দেখিতে না পাইল ॥ 
ইহা হৈতে আজি মুঞি গেন্নু গোবর্ধনে । 
দেখো যদি কৃষ্ণ করে গোধন চারণে ॥ 
গোবর্ধন চড়ি কৃষ্ণ বাজাইল বেণু। 
গোবর্ধনের চৌদিকে চড়ে সব ধেনু ॥ 
বেনুণাদ শুনি আইলা রাধাঠাকুরাণী। 
তার স্বরূপভাব সখি বর্ণিতে না জানি ॥ 
রাধা লঞা কৃষ্ণ প্রবেশিলা কন্দরাতে। 
সথিগণ চাহে কেহ ফুল উঠাইতে ॥ 
হেনকালে তুমি সব কোলাহল কৈলা। 
তাহা হৈতে ধরি মোরে ইহা লএগ আইলা ॥ 
কেন বা আনিলে মোরে বৃথা দুঃখ দিতে। 
পাইয়া কৃষ্ণের লীলা না পাইন্থু দেখিতে ॥ 
(চৈঃ চঃ, অন্ত্য--১৪দশ পঃ) 


চটক পর্র্বতকে গোবর্ধন পর্বত বলিয়া ভ্রম করার কারণ প্রভু নিজ 
মুখেই ব্যক্ত করিলেন। : যে বস্তু যাহা নয়, তাহাকে সেই বস্তু জ্ঞান করার 
নাম ভ্রম। প্রীরপ গোস্বামী এইরূপ ভ্রমকে দিব্যোন্মাদের একটি লক্ষণ 

বলিয়া নির্দেশ করিয়াছেন। এখানে দেখা যাইতেছে, কৃষ্ণপ্রেমই এই 
ভ্রমের কারণ। আর একটি ঘটনা, যমুনাভ্রমে সমুদ্রে পতন। 
শরৎকালের রাত্রি সব চন্দ্রিকা উজ্জল 
প্রভু নিজগণ লঞ বেড়ান সকল ॥ 

bd ন 
এই মত মহাপ্রভু ভ্রমিতে ভ্রমিতে। 
আইটোটা হৈতে সমুদ্র দেখেন আচম্বিতে ৷ 
চন্দ্রকান্ত্যে উচ্ছলিত তরঙ্গ উজ্জল । 
ঝলমল করে যেন যমুনার জল ॥ 
যমুনার ভ্রমে প্রভু ধাইয়া চলিলা । 
অলক্ষিতে যাই সিন্ধুজলে ঝ“প দিলা ॥ 
পড়িতেই হৈল মৃচ্ছা কিছুই না জানে। 
কতু ডুবায় কভু ভাসায় তরঙ্গের গণে ॥ 
তরঙ্গে বহিয়া ফিরে'যেন শুক্ষ কাঠ ॥ 
কে বুঝিতে পারে এই চৈতন্তের নাট ॥ 
কৌণার্কের দিকে প্রভুকে তরঙ্গে লঞা যাঁয়। 
কু ডুবায়ে রাখে কতু ভাসায়ে লঞ যায় ॥ 
যমুনার জলকেলি গোপীগণ সঙ্গে । 
কৃষ্ণ করে মহাপ্রভু মগ্ন সেই রঙ্গে ॥ 


(চেঃ চঃ, অস্ত্য-__১৮দশ পঃ ) 


এখানেও দেখা যাইতেছে প্রভু সমুদ্রে বমুনা ভ্রম করিতেছেন এবং 
বস্তু ভ্রম করিবার কারণও তিনি নিজমুখে ব্যক্ত করিতেছেন। ইহা 
সমস্তই দিব্যোম্মাদের লক্ষণ। এই দিব্যোন্মাদ অবস্থায় প্রভুর 


ভাব নয়, 


8). 


----স্ 


[৩৩৫] 


নীলাচলে জগদানন্দের নিকট এক তরজা-প্রহেলী কহিয়া পাঠাইলেন। 
এই তরজার অর্থ সহজে বোধগম্য নয়। আচার্য্য অদ্বৈত 
বলিতেছেন__ 

গ্রভুকে কহিয় আমার কোটি নমস্কার । 

এই নিবেদন তার চরণে আমার ॥ 

বাউলকে কহিও লোকে হৈল আউল । 

বাউলকে কহিও হাটে না বিকায় চাউল ॥ 

বাউলকে কহিও কাজে নাহিক আউল | _ 

বাউলকে কহিও ইহা কহিয়াছে বাউল ॥ 

এত শুনি জগদানন্দ হাসিতে লাগিলা 

নীলাচলে আসি তবে প্রভুকে কহিলা ॥ 

তরজা শুনি মহাপ্রভু ঈষৎ হাসিল!। 

তার যেই অভ্ঞা বলি মৌন করিলা ॥ 

জানিয়! স্বরূপ গোসাই প্রভুকে পুছিল। 

এই তরজার অর্থ বুঝিতে নারিল ॥ 

প্রভু কহে আচাৰ্য্য হয় পুজক প্রবল ৷ 

আগম শাস্ত্রের বিধি বিধানে কুশল ॥ 

উপাসনা লাগি দেবে করে আবাহন । 

পূজা লাগি কতক কাল করে নিরোধন॥ 

পুজা নির্বাহ হৈলে পাছে করে বিসর্ন। 

তরজার না জানি অর্থ কিবা তার মন ॥ 

মহাযোগেশ্বর আচার্য্য তরজাতে সমর্থ। 

আমিহ বুঝিতে নারি তরজার অর্থ ॥ 

শুনিয়া বিস্মিত হৈলা সব ভক্তগণ। 

স্বরূপ গৌসাই কিছু হৈলা বিমন ॥ 

সেই দিন হইতে প্রভু আর দশা হইল। 

কৃষ্ণবিরহ দশা দ্বিগুণ বাড়িল ॥ 

উন্মাদ প্রলাপ চেষ্টা করে রাত্রিদিনে । 

রাধা ভাবাবেশে বিরহ বাড়ে অনুক্ষণে [| 

আচম্বিতে স্ফুরে কৃষ্ণ মথুরা গমন |. 
উদঘুর্ণা দশা হৈল উন্মাদ লক্ষণ ॥ 
রামানন্দের গলা! ধরি করে প্রলাপন। 
স্বরূপে পুছেন মানি নিজ সখীগণ ॥ 
(চৈঃ চঃ, অন্ত্য--১৯শ পঃ) 
প্রভু বলিতেছেন, এই তরজার অর্থ তিনি বুঝিতে পারেন না ৷ অথচ 
তরজা শুনিয় প্রভু ঈষৎ হাসিলেন এবং মহাযোগেশ্বর আচার্য্য অদ্বৈতৈর 
আছ্ঞ| শিরোধার্য্য করিয়া মৌন অবলম্বন করিলেন। স্বরূপ গোঁসাই এই 
তরজার অর্থ বুঝিতে ন! পারিয়া প্রভুকে জিজ্ঞাসা করিলেন। প্রভু যাহা! 
বলিলেন তাহাও আকারইঙ্গিতে, সহজে বোধগম্য নয়। কবিরাজ 
গোস্বামী লিখিয়াছেন__“গ্রতু মাত্র বুঝে কেহ বুঝিতে না পারে” । প্রভু 
নিশ্চয়ই তরজার অর্থ বুঝিতে পারিয়াছিলেন, কিন্তু সকলের নিকট তরজার 
অর্থ প্রকাশ করিতে ইচ্ছুক ছিলেন.না। যদি তিনি তরজার অর্থ বুঝিতেই 
না পারিবেন, তবে তরজা শুনিবার পর সহসা কৃষ্ণের বিরহদশী। দ্বিগুণ 
বাড়িল কেন এবং উন্মাদলক্ষণ উদঘ্ণাদশ। হইল কেন? 

১৫১৬ খৃষ্টাব্দ হইতে মহাপ্রভুর আদেশমত গ্রীপাদ নিত্যানন্দ প্রভু 
গৌড়দেশে প্রচার আরম্ভ করিয়াছেন। শ্রীপাদ নিত্যানন্দের প্রচারের 
অন্ততঃ দ্বাদশ বৎসর পরে আচার্য্য অদ্বৈত মহাগ্রভুকে এই তরজা প্রেরণ 
করেন। সুতরাং অনেকে মনে করেন যে, শ্রীপাদ নিত্যানন্দের প্রচারকে 
উপলক্ষ করিয়াই আচার্য্য অদ্বৈত এই তরজা পাঠাইয়াছিলেন। “লোকে 
হইল আউল”, “হাটে না বিকায় চাউল”, “কাৰ্য্যে নাহিক আউল” ইত্যাদি 
কথায় শ্রীপাদ নিত্যানন্দের প্রচারের বিরুদ্ধেই কটাক্ষ ছিল। ইহা 
অনেকের মত হইলেও আমাদের মত নয়। কেননা, প্রীবাসের বাড়ীতে 
মহাপ্রভুর নেতৃত্গ্রহণরূপ অভিষেকের সময় আচার্য্য অদ্বৈত মহাপ্রভূকে 
স্পষ্টই বলিয়াছিলেন_“যদি ভক্তি বিলাইবা। স্তর শৃদ্র, মূর্খ আদি তাদেরে 
সে দিবা। চণ্ডাল নাচুক তোর নাম গুন গ্যায়া ॥” “প্রভু বলে সত্য যে 
তোমার অঙ্গীকার”__( চৈঃ ভাঃ, মধ্য-_৬ষ্ঠ অঃ )। 

বান্মণপপ্ডিতদিগের মধ্যে আচার্য্য: অদ্বৈত মহাপ্রভুকে তাহার 
ধৰ্ম্ম প্রচার করিতে নিষেধ করিয়াছিলেন ৷ কেননা, তাহারা মহাপ্রভুকে 

মানে না। তাহারা এই প্রচারের বিরোধী। ইহা! আচার্য্য অদ্বৈতের 
স্পষ্ট অভিমত। 

আর এদিকে শ্রীপাদ নিত্যানন্দ আচগালে প্রেম দিয়া স্ত্রী -শদ্রকে 
বৈষ্ণব ধৰ্ম্মে দীক্ষিত করিয়া সমাজের নিয়স্তরকে উদ্ধার করিবার কার্ষ্যে 
ব্যাপৃত আছেন। আচার্য্য অদ্বৈতৈর অভিপ্রায় অনুযায়ী শ্রীপাদ নিত্যানন্দ 
আচগালে মহাপ্রভুর বৈষ্ণব ধর্ম বিতরণ করিতেছেন। সুতরাং শ্রীপাদ 
নিত্যানন্দের প্রচারের বিরুদ্ধে এই তরজায় আচার্য্য অদ্বৈতৈর কটাক্ষ 
অনুমান করা ইতিহাসসম্মতও নয় এবং যুক্তিসিদ্ধও নয়। 

কিন্ত এই তরজাতে আঘাত পাইবার মত এমন কিছু ছিল-_ 
নিশ্চয়ই ছিল__যাহাতে এই তরজা পাইয়! মহাপ্রভুর দিব্যোন্মাদ দ্বিগুণ 
বাড়িয়া গেল। 

তরজার প্রচলিত আৰ হইতেছে যে, শ্রীঅদ্বৈত মহাপ্ৰভুকে বলিলেন 
যে, এখন তুমি লীলা সম্বরণ কর। কেননা, লীলার যে রি তাহা 
শেষ হইয়াছে; লোকে প্রেমধর্্ম পাইয়া ‘আউল বাউল’ অর্থাৎ পাগল 
হইয়া গিয়াছে । এই তরজা শ্রীপাদ নিত্যানন্দের গৌড়ে প্রচারের অন্ততঃ 
১২ বৎসর পরের ঘটনা-দিব্যোন্মাদ আরম্ভ হইবার পর মাঝামাঝি 
সময়ের ঘটন!। তরজার প্রচলিত যে ব্যাখ্যা, তাহ! গ্রহণ করিতে ভরসা 
পাই না। কেননা, শ্রীপাদ নিত্যানন্দের প্রচার নিবিল্নে হইতে পারে 
নাই। ইহা একটা ধৰ্ম্ম ও সমাজবিপ্ব, কাজেই ইহা কখনও নিবিদ্ধে 
সম্পন্ন হইতে পারে না_বহু বাধাবিদ্ব এই প্রচারের পথে দেখা 
দিয়াছে । বাংলা চরিতগ্রন্থে তাহার প্রত্যক্ষ প্রমাণ রহিয়াছে। 
বিশেষতঃ__তুমি লীলা সম্বরণ কর-_অর্থাৎ মর, একথা আচার্য্য অদ্বৈত 
মহাপ্রভুকে বলিতে পারেন বলিয়া আমার ধারণা হয় না। ঠাকুর হরিদাস, 
প্রভু লীলা সম্বরণ করিবেন আশঙ্কায়, তৎপুর্ববেই দেহরক্ষা করিলেন । 

আচার্য্য অদ্বৈতের এই অদ্ভুত তরজা৷ যদি শ্রীপাদ নিত্যানন্দের 
প্রচারের প্রতি কটাক্ষ না হয়, আবার যদি ইহা শ্রীঅদ্বৈত কর্তৃক ' 
মহাপ্রভুকে লীলা সংবরণ করিবার জন্য অন্থুরোধজ্ঞাপকও না হয়, তবে 
এই তরজার অর্থ কি? এই তরজার নিশ্চয়ই একটা সাধারণে অপ্রকাষ্য 
গূঢ় অর্থছিল। কি সেই অর্থ? 

আমার ধারণ শ্রীপাদ নিত্যানন্দের প্রচারের অন্তর্গত পতিত 
উদ্ধারের প্রতি এই তরজার কোন কটাক্ষ না থাকিলেও এই প্রচারের 
বিরুদ্ধে যে প্রবল প্রতিক্রিয়া দেখা দিয়াছিল সেই প্রতিক্রিয়ার সহিত 
এই তরজা-প্রহেলিকার একটা যোগাযোগ ছিল। 
প্রীপাদ নিত্যানন্দের প্রচারের বিরুদ্ধে স্বয়ং মহাপ্রভুর নিকট 
দোঝোদ্যাটন করিয়া লাগানি হইয়াছিল এবং মহাপ্রভু শ্রীপাদ 
নিত্যানন্দকে সে কথা বলিয়াওছিলেন। প্রীপাদ যে মহোৎসব মাগিয়া 
খাইতেন, এ যুক্তি তাহাকে মহাপ্রভু দেন নাই_-একথা মহাপ্রভু 
নিজ মুখেই প্রকাশ করিয়াছেন_“মহোৎসব মাগিয়া নাচেন সংকীর্তনে | 
হেন যুক্তি তোমারে দিলেক কোনজনে ?”_( জয়া, চৈঃ মঃ_উত্তরখণ্ড )। 
্রীপাদ উত্তর করিলেন “কাঠিন্ত কীর্তন কলিযুগ ধর্মী নহে”। শ্রীপাদের 
প্রচার লইয়। যে কিছুটা তর্কবিতর্ক মহাপ্রভুর সহিত হইয়াছিল তার 
প্রমাণ পাওয়া গেল। এই দিক দিয়! শ্রীঅদিতের তরজার সহিত 


শ্রীপাদ নিত্যানন্দের প্রচারের একট! যোগাযোগ থাকা অসম্ভব: ত 
নয়ই বরং খুবই সম্ভব । 


অপাদ নিত্যানন্দের প্রচারকে দুইটী প্রবল বিরুদ্ধ ডি 


আক্রমণ প্রতিরোধ করিয়! অগ্রসর হইতে হইয়াছিল। “জাতিভেদ না 
করিব চণ্ডাল যবনে”__ইহা চারিটিখানি কথ! নয়। “চগ্ডালকে জাতিভেদ 
না করিলে সমাজের কর্তা ব্রাহ্মণ মারিতে আসে, আবার “যবনকে' 
জাতিভেদ ন! করিলে যবনরাজশক্তি গৌড়েশ্বর অত্যাচারের প্রবল “বন্যা 
বহাইতে সুরু করেন। শ্রীপাদ নিত্যানন্দের প্রচার “চণ্ডাল ও যবনকে” 
আত্মসাৎ করিয়া এক বিরাট বিপ্লব স্থষ্টি করিয়া অগ্রসর হইতেছিল। 
এত বড় বিপ্লব বাংলার ইতিহাসে অদ্যাপি দেখ! যায় নাই। এই বিপ্লবের 
বিরুদ্ধে একট! প্রতিক্রিয়া নিশ্চয়ই ছিল। সেই প্রতিক্রিয়ার সহিত 
আচার্য অদ্বৈতৈর এই তরজা-প্রহেলিকার যোগাযোগ আছে__-আমার 
এইরূপ ধারণা হয়। মহাপ্রভু এই সমাজ ও ধর্ম্মবিপ্লবের অষ্ট । 
তর্জায় এই প্রতিক্রিয়ার ইন্দিত তিনি স্পষ্ট বুঝিতে পারিয়াছিলেন। 
এবং তাহার পর হইতেই তাহার দিব্যোন্মাদ দ্বিগুণ বৃদ্ধি পাইয়াছিল। 
দিব্যোন্সাদ হঠাৎ একদিনে আরম্ভ হয় নাই। ইহা স্পষ্টরূপে 

আরম্ভ হইবার পূর্বের দেবদাসীর গীত শ্রবণে আবেশে মগ্ন হইয়া তাহাকে 
আলিঙ্গন করিবার জন্য প্রভু ধাবিত হইয়াছিলেন। দেবদাসী গীত- 
গোবিন্দকৃত গুজ্জরি রাগের একটি পদ সুমধুর স্বরে গাহিতেছিল; 
পদটি__রতিস্থখ সারে গতম অভিসারে মদনমনোহর বেশং। তারপর 
বীর সমীরে যমুনা তীরে বসতি বনে বনমালী ইত্যাদি। আবিষ্ট হইয়া 
দেবদাসীর প্রতি ধাইয়া আলিঙ্গন করিতে যাওয়ার চেষ্টা হইতেই 
দিব্যোন্সাদের সূত্রপাত লক্ষ্য করা যায়। ইহা! একটি ক্রমবিকাশ ; 
অদবৈতের তরজা পাওয়ার পর হইতেই ইহা দ্বিগুণ বাড়িয়া যায়। ইহাও 
লক্ষ্য করিবার" বিষয়, দিব্যোম্মাদের ক্রমবিকাশ সুস্ম হইতে ক্রমে 
সুক্মতর হইয়া প্রকাশ পাইয়াছে। 
তারপর এইবার স্বরূপ ও রায় রামানন্দকে প্রভু বাহাজ্ঞানে ফিরিয়া 
আসিয়া বলিলেন__ 
"উত্তম হঞা আপনাকে মানে তৃণাধম। 
ছুই প্রকারে সহিষ্ণুত| করে বৃক্ষসম ॥ 
বৃক্ষ যেন কাটিলেও কিছু না বোলয়। 
শুকাইয়া মৈলে কারে পানী না মাগয় ॥ 
যেই যে মাগয়ে তারে দেয় আপন ধন। 
ঘৰ্ম্ম বৃষ্টি সহে আনের করয়ে রক্ষণ ॥ 
উত্তম হএা বৈষ্ণব হবে নিরভিমান। 
জীবে সন্মান দিবে জানি কৃষ্ণ অধিষ্ঠান ॥ 
(চেঃ চঃ, অন্ত্য-_২০শ পঃ ) 
লক্ষ্য করিবার বিষয়, দিব্যোন্মাদের অবস্থাতেও প্রভু তাহার 
ধর্মের নীতিবাদ বিস্মরণ হইতেছেন না। শ্রীজীবের দার্শনিক মতবাদ 
(যট্‌-সন্দর্ভ ) ও শ্রীরপের রসতত্ব অলঙ্কার ( উজ্জল নীলমণি ) 
শ্রীচৈতম্দেবের ধর্মে পুরাপুরি গৃহীত হইয়াছে। শিক্ষিত রসিক ভক্ত 
সংখ্যায় এবং সংসারে অল্প। এই অল্প সংখ্যক ভক্তেরাই শ্রীজীব ও 
শ্রীরূপের দ্বারা প্রভাবান্ধিত। কিন্তু আপামরসাধারণ মহাপ্রভৃকথিত 
নীতি দ্বারা পরিচালিত। স্ৃতরাং গৌড়ীয় বৈষ্ণব ধর্মের নীতিবাদ 
তাহার দার্শনিক মত ও রসতত্ব হইতে বৈষ্ণব সাধারণকে অধিকতর 


} 

প্রভাবান্বিত করিয়াছে, কল তাহার যাহাই হউক । বৌদ্ধ প্রভাবান্থিত 
মহাপ্রভুর নীতিবাদ বাংলার শাক্ত মতাবলম্বীদের নীতিবাদ হইতে 
, বিপরীত। শাক্তের! চণ্ডী ও গীতার নীতিবাঁদের পক্ষপাতী ৷ 

এই শিক্ষাষ্টক শ্রেণীর শ্লোকগুলি মহাপ্রভুর নিজমুখের বাক্য কি-না, 
তাহ! লইয়া কথা উঠিয়াছে। এই শিক্ষাষ্টক প্রভু সনাতনকে বলিয়াছেন 
(চেঃ চঃ, মধ্য-_২২শ পঃ ), রঘুনাথ দাসকেও বলিয়াছেন ( চৈঃ চঃ, অন্ত্য 
_৬ষ্ঠ পঃ)__এগ্রাম্য কথা ন! শুনিবে গ্রাম্য কথা না কহিবে। ভাল না 
খাইবে আর ভাল না৷ পরিবে ॥ অমানী মানদ কৃষ্ণনাম সদা লবে। ত্রজে 
রাধাকৃষ্ণ সেবা মানস করিবে” প্রভু বলিতেছেন-__প্এইত সংক্ষেপে 
আমি কৈল উপদেশ”। দিব্যোন্মাদের অবস্থায় স্বরূপ দামোদর ও রায় 
রামানন্দকে সেই একই উপদেশ দিতেছেন। কবিরাজ গোস্বামী ইহা 
ভ্রীসনাতন ও শ্রীরঘুনাথ দাসের নিকট শুনিয়া লিখিয়াছেন; সুতরাং ইহা 
নির্ভরযোগ্য, সন্দেহের কোনই কারণ নাই। 
‘ আমরা নবদ্বীপলীলায় দেখিয়াছি, প্রভু শ্রীমুখে বলিয়াছেন__ 
জগাই মাধাইকে “খণ্ড খণ্ড করিমু আইলে মোর হেথা” (চৈঃ ভা মধ্য 
১দশ অ’), “ছিণ্ড ছিণ্ড পাষণ্ডীর মাথা”; চাদ কাজির বাড়ী আক্রমণ 
করিয়া বলিলেন-_ “ক্রোধে বলে প্রভু আরে কাজি বেটা কোথা। ঝাট আন 
ধরিয়া, কাটিয়া ফেল মাথা” (চেঃ ভা মধ্য-_২৩শ অঃ), “ঘর ভাঙ্গ ভাঙ্গ 
প্রভু বলে বার বার। প্রভু বলে অগ্নি দেহ বাড়ির ভিতর ॥ পুড়িয়া 
মরুক সব গণের সহিতে। আজি সব যবনের করিমু প্রলয়? (চৈঃ ভাঃ, 
মধ্য--২৩শ অঃ)। ইহা! পুরীলীলায় শিক্ষাষ্টক নির্দিষ্ট অহিংসনীতি নয়। 
এখন প্রশ্ন_নবদ্বীপ ও পুরীলীলার নীতিকথার মধ্যে সামপরস্ত কোথায় ? 
১ম, নবদ্ধীপলীলাতেই ঠাকুর হরিদাস ও গ্রীপাদ নিত্যানন্দ অহিংসনীতি 
প্রথম প্রচার করিয়াছেন। ২য়, নবদ্বীপের পাঁষণ্তী ও যবনরাঁজ 
অত্যাচার অহিংসনীতির অনুকুল ছিল না। ওয়, পুরীলীলায় প্রতাপরুদ্রের 
হিন্দুরাজ্যে অহিংসনীতি প্রচার সহজ ও সুগম ছিল। নীতিবাদ 
ক্রমবিকাশের পথে নবদ্বীপ হইতে পুরীতে পরিবর্তিত হইয়াছে, যেমন 
অবতারবাদ নবদ্বীপ হইতে পুরীতে কৃষ্ণ হইতে রাধায় রূপান্তরিত 


হইয়াছে। অবতারবাদ ও নীতিবাদ এই উভয়েই নবদ্বীপ হইতে . 


রমার 


০০৮৯০ 

পুরীলীলায় ক্রমবিকাশপথে পরিবন্তিত হইয়াছে। ইহা ছাড়া সামগ্তস্ত 
করা কঠিন। যেমন অবতারবাদে, তেমনি লীতিবাদে ক্রমবিকাশ দেখিতে 
পাওয়া যায়। আমরা দিব্যোন্সাদের কথায় ফিরিয়া যাইতেছি। এই 
দিব্যোন্মাদ অবস্থায় যখন প্রভু ভাবে মগ্ন থাকিতেন তখন 
ভাবান্ুরূপ গীত গায় স্বরূপ মহাশয় ॥ 
বিদ্ভাপতি চণ্ডিদাস শ্রীগীত গোবিন্দ ৷ 
ভাবান্থুরূপ শ্লোক পড়ে রায় রামানন্দ ॥ 
মধ্যে মধ্যে আপনে প্রভু শ্লোক পড়িয়া ৷ 
শ্লোকের অর্থ করে প্রভু বিলাপ করিয়া ॥ 
যা (চেঃ চঃ, অন্তয-_১৭দশ পঃ) 
ভাবে আবিষ্ট হইয়া প্রভু দিব্যোন্মাদ অবস্থায় যেসকল গ্রন্থের 
পাঠ শুনিতেন এবং কখনও বা নিজে পাঠ করিতেন, আমরা তাহার 
একটি তালিকা পাইলাম। দিব্যোন্নাদের পুর্ব অবস্থাতেও আমরা 
দেখিয়াছি যে_ j 
চণ্ডিদাস বিদ্যাপতি রায়ের নাটক গীতি, 
কর্ণীমৃত শ্রীগীতগোবিন্দ। 
স্বরূপ রামানন্দ সনে, মহাপ্রভু রাত্রি দিনে, 
গায় শুনে পরম আনন্দ ॥ 
(চেঃ চঃ, মধ্য-_২য় পঃ) 
সুতরাং স্বাভাবিক অবস্থায় যেসকল গ্রন্থ তিনি শ্রবণ করিতেন, 
উপভোগ করিতেন, রস আস্বাদন করিতেন-_দিব্যোন্মাদের অবস্থাতেও 
সেই সকল গ্রন্থের ভাবে তিনি মগ্ন হইতেন ও রস আস্বাদন করিতেন। 
এইবার মহাপ্রভুর অন্তদ্ধান করিবার কথা আসিয়া পড়িতেছে। 
কিন্তু ইহা এক মহা রহস্তে আবৃত। লীলা- নিত্য, কাজেই অপ্রকট হইবার 
পরেও প্রভু লীলা করিতেছেন । লীলার শেষ নাই--“অগ্ঠাপিহ সেই লীলা 
করে গোরারায়। কোন কোন ভাগ্যবান দেখিবারে পায়।॥” সুতরাং 
লীলার শেষ বর্ণনা করা প্রাচীনদের মতে অপরাধ। বৃন্দাবনদাস বা 
কবিরাজ গেস্বামী কেহই এই তিরোভাব বর্ণনা করেন নাই। অথচ এই 
হই মহাগ্রন্থই সর্বাপেক্ষা অধিক প্রামানিক । লোচন বা জয়ানন্দের 

গ্রন্থের প্রামাণ্য মর্য্যাদ! বৃন্দাবনদাস ও কবিরাজ গোস্বামীর গ্রন্থের প্রামাণ্য 
সর্য্যাদ। অপেক্ষা কম । তথাপি লোচন বা জয়ানন্দ মহাপ্রভুর তিরোভাব 
সম্পর্কে যাহা লিপিবদ্ধ করিয়! গিয়াছেন, তাহা মিথ্যা কথা বলিয়! উড়াইয়া 
দিতে পারি না। জয়ানন্দ বলিতেছেন__ 
আবঢ বঞ্চিত রথ বিজয় নাচিতে । 
ইটাল বাজিল বাম.পাএ আচম্বিতে । 
- সেই লক্ষ্য টোটায় শয়ন অবশেষে ॥ 
(চেঃ মঃ উত্তর খণ্ড) 
তারপর গরুড়ধবজ রথে চড়িয়া' শ্রীচৈতন্যদেব চলিয়া গেলেন 
“মায়া শরীর তথা রহিল যে পড়ি”। এই তিরোভাবের তারিখ 
১৫৩৩ খৃষ্টাব্দের ২৯শে জুন । 
কিন্তু প্রশ্ন হইবে-_সেই মায়া শরীরের কি গতি হইল, 
দেহরক্ষা করিলেন কোথায়? আবার এই তিরোভাব সম্পর্কে লোচন 
বলিতেছেন__ ' 
আষাঢ় মাসের তিথি সপ্তমী দিবসে ॥ 
তৃতীয় প্রহর বেল! রবিবার দিনে । 
জগন্নাথে লীন প্রভু হইল। আপনে ॥ 
গুঞ্জাবাড়ীতে ছিল পাণ্ডা যে ব্রাহ্মণ । 
কি কি বলি সত্বরে সে আইল তখন ॥ 
বিপ্রে দেখি ভক্ত কহে শুনহ পড়িছ| । 
ঘুচাহ কপাট প্রভু দেখিতে বড় ইচ্ছা ॥ 
ভক্ত আত্তি দেখি পড়িছা৷ কহয়ে কথন। 
গুঞ্জাবাড়ীর মধ্যে প্রভুর হইল অদর্শন ॥ 
। (চেঃ মঃ-শেষ খণ্ড ) 
প্রসিদ্ধ এতিহাসিক স্বর্গীয় রাখালদাস বন্দ্যোপাধ্যায় জয়ানন্দের 
কথাই মানিয়া লইয়াছেন। ডাঃ দীনেশচন্দ্র সেন জয়ানন্দ ও লোচনকে 
একত্র করিয়া সিদ্ধান্ত করেন যে, গুণ্ডিচা মন্দিরেই তাহার দেহের 


“সমাধি দেওয়া হইয়াছিল” ; এখন জয়ানন্দ “টোটা” কথাটার উল্লেখ 


করিয়াছেন। এই টোটা দ্বারা গুপ্ডিচা গৃহই অন্গুমিত হইতেছে । বস্তুতঃ 

ডাঃ দীনেশচন্দ্র সেন তুলনামূলক বিচার করিয়া লোচনকেই অনুসরণ 
করিলেন ( ভারতবর্ষ, ১৩১৫-ফান্তুন )। আবার ডাঃ বিমানবিহারী 
মজুমদার মহাশয় “শ্রীচৈতন্ত চরিতের উপাদান” গ্রন্থে লিখিয়াছেন-_ 
“আমার নিজের ধারণ! যে, জয়ানন্দ প্রদত্ত বিবরণই সত্য । প্রভু ইটে 
আহত হইয়া জ্বর ও দুষিত ক্ষতে আক্রান্ত হন এবং তাহার প্রিয় বন্ধ 
গদাধর পণ্ডিতের আশ্রমে দেহরক্ষা করেন৷” { 

ডাঃ দীনেশচন্দ্র সেন গুগিচা মন্দিরে মহাপ্রভুর দেহের সমাধি 
দিলেন। আবার ডাঃ বিমানবিহারী মজুমদার গদাধর পণ্ডিতের আশ্রমে 
অর্থাৎ টোটায় প্রভুর দেহরক্ষা করিলেন। কিন্তু গুপ্তিচা মন্দির ও গদাঁধর 
পণ্ডিতের আশ্রম এক স্থান নয়। স্বতরাং একই উপাদান লইয়া একই 


ইলনামূলক বিচারে আমরা দুইজন প্রসিদ্ধ এঁতিহাসিকের নিকট হইতে 
ভিন্ন মতবাদ পাইলাম । 


এখন প্রশ্ন_মহাপ্রভুকে গুপ্ত হত্যার কথ! উঠে,কেন? প্রসিদ্ধ 
এতিহাসিক রাখালদাস বন্দ্যোপাধ্যায় বলেন যে, প্রতাপরুদ্র শেষ জীবনে 
রাজকাধ্যে অমনোযোগী হইয়া মহাপ্রভুর সহিত ধর্ম চর্চা করাতে তাহার 
রাজ্য ধ্বংসপ্রাপ্ত হইয়াছিল। আমরা দেখিয়াছি, প্রভুর দিব্যোন্মাদের দুই 
বৎসর পুবর্ব হইতেই (১৫২০ খৃঃ) রাজা প্রতাপরুদ্র যুদ্ধবিগ্রহাদি সম্পূর্ণ 
ত্যাগ করিয়া প্রভুর কুপাপ্রার্থী হইয়া ধৰ্ম্মে মন দিয়াছিলেন। ইহাতে 
রাজ অমাত্যেরা অসন্তুষ্ট হইয়াছিল। এদিকে জগনাথদেবের 
দেখিল যে, রাজা! প্রতাপরুদ্র জগন্নাথ অপেক্ষা মহাপ্রভ 
সম্মান.দিতেছেন এবং মহাপ্রভুর প্রতিই অধিকতর আকৃষ্ট ছে 
সুতরাং রাজ অমাত্য ও পাণ্ডার! স্থির করি 
হত্যা করিলেই রাজ্যও রক্ষা পায় আর 

ভক্তি ও আকর্ষণ ফিরিয়া আইসে ৷ গুপ্ত হত্যার কারণ সম্পূর্ণ এতিহাসিক। 
কিন্ত এক অনুমান ভিন্ন যথেষ্ট প্রমাণের একান্তই অভাব। যে বৎসর 
প্রভুর তিরোভাব হয় (১৫৩৩ খৃঃ) ঠিক সেই বৎসরেই গৌড়েশ্বর নশরৎ 
শাহকে তাহার একজন ভৃত্য (খোজ!) গোপনে হত্যা করে । 

জগন্নাথে লীন হওয়ার কথায় যাহার! বিশ্বাস করিতে পারেন না, 
তাহাদের কাছে প্রশ্ন থাকিয়া! যায় যে--প্রভুর মৃতদেহ তবে গেল 
কোথায়? এই মৃতদেহের আকস্মিক অন্তর্দানে গুপ্ত হত্যার সন্দেহ 
বুদ্ধি পায়। জগন্নাথে লীন হওয়া সাধারণভাবে ভক্তদের ও বিশেষভাবে 
প্রতাপরুদ্রকে প্রবোধ দিবার জন্য হত্যাকারীদের তৈরী কথা । 

প্রতাপরুদ্রের জীবিতকালেই মহাপ্রভু দেহরক্ষা করিয়াছিলেন । 
কেননা, ‘চৈতন্য চন্দ্রোদয় নাটকে কৰি কর্ণপুর উল্লেখ করিয়াছেন যে, প্রভুর 
তিরোভাব প্রতাপরুদ্রের নিকট অসহ্য বোধ হওয়াতেই এবং প্রভুর বিরহ- 
জনিত ছুঃখ দূর করিবার জন্য চৈতন্য চন্দ্রোদয় নাটকের উৎপত্তি হয়। এ 
নাটকে মহাপ্রভুর ভূমিকায় অবতীর্ণ সুদক্ষ নটকে দেখিয়া রাজা! 
প্রতাপরুদ্রের জীবন্ত মহাপ্রভু বলিয়! ভ্রম হইয়াছিল। প্রতাপরুত্র 
১৫৩৯৪০ খৃষ্টাব্দে পরলোক গমন করেন। 

মহাপ্রভুর অন্তর্ধানের সময় শ্রীপাদ নিত্যানন্দ গৌড়দেশে আচণ্ডালে 
বৈষ্ণবধৰ্ম্ম গ্রচারকার্ধ্যে ব্যাপৃত ছিলেন। এইবার নীলাচল হইতে 
গৌড়দেশে সংবাদ আসিল যে 


চৈতন্য বৈকুণ্ঠ গেলা জন্বদ্বীপ ছাড়ি । 
তাঁরপর= 
অনেক সেবক সর্প দংশাইঞা মৈল। 
উদ্ধাপাত বজ্রপাত ভূমিকম্প হৈল ॥ 
নিত্যানন্দ অদ্বৈত আচাৰ্য্য গোসাঞি শুনি। 
বিষ্ণুপ্ৰিয়| মূচ্ছা।গেলা শচী ঠাকুরাণী॥ 
(চৈঃ মঃ উত্তর খণ্ড) 


বিষ্ণুপ্রিয়া ও শচীমাতার অবস্থা বর্ণনার অতীত বলিয়াই কোন 
গ্রন্থকর্ভা উহা বৰ্ণনা করিবার চেষ্টা মাত্র করেন নাই। চৈতন্য বিজয় শুনিয়া 

শ্রীপাদ নিত্যানন্দ প্রথমে সপারিষদ নিঃশব্দ হইলেন | পরে, কি করিয়া, 
কবে, কিরূপে অন্তর্ধান হইয়াছেন-_ জিজ্ঞাসা করিলেন । 


চৈতন্য বিজয় লীলা করিলা শ্রবণ । 
(চৈঃ মঃ_ উত্তর খণ্ড ) 
তারপর পাছে মহাপ্রভুর তিরোভাবে বৈষ্ণবেরা হতাশ হইয়া 
পড়েন, প্রচারে বাধা Hh ই গম্ভীর স্বরে শ্রীপাদ নিত্যান্দ 
ঘোষণা করিলেন__ 
নিত্যানন্দ স্বরূপ সে যদি নাম ধরে। 
আচগ্ডাল আদি যদি বৈষ্ণব না করো ॥ 
* জাতি ভেদ না করিব চণ্ডাল যবনে। 
প্রেমভক্তি দিঞা সভায় নাচামু কীর্তনে ॥ 
কুলবধূ নাচাইমু কীর্তনানন্দে। 
অন্ধ বধির পঙ্গু নাচিবে স্বচ্ছন্দে ॥ 
অদ্বৈত আইন্থু চৈতন্য যে আইন সে চৈতন্য ৷ 
গৌড় উৎকল রাজ্য করিমু ধন্য ধন্য ॥ 
£ ( চৈঃ মঃ- উত্তর খণ্ড ) 
মহাপ্রভুর অন্তর্ধানের পর মুহূর্তেই শ্রীপাদ নিত্যানন্দের মুখে 
বাঙ্গালীর বৈষ্ণবধর্ম্মের মর্ম্মকথা আবার দ্বিগুণ উৎসাহে ঘোষিত হইল। 
চণ্ডালে যবনে যে-বৈষ্ব, সে জাতিভেদ করিবে না-__কুলবধূ কীর্তন 
আনন্দে নাচিবে ; অন্ধ, বধির ও পঙ্গু স্বচ্ছন্দে নাচিবে; গৌড় ও 
উৎকল রাজ্য ধন্য ধন্য হইবে । 
বিংশ শতাব্দীর বাঙ্গালী কান পাতিয়া শ্রীপাদ নিত্যানন্দের 
এই অভিভাষণ শুন, আর ষোড়শ শতাব্দীতে গ্রীচৈতন্যদেবের গৌড়ীয় 
বৈষ্ণব ধৰ্ম্মে বাঙ্গালীর “সে বজ্তনির্ধোষে কি ছিল বারতা”  নিজ্ঞনে 
বসিয়া চিন্তা কর। 

